
VLADIMIR NAZOR, ZAGREB 


KOBNA LAĐA 


ILI 


CARDUCCI, DANNUNZIO IHRVATI 


IL CARDUCCI 


U svojoj zbirci stihova »Juvenilia« (1850.—1860.) 
Giosuč Carducci spominje prvi put Hrvate u pjesmi »Ancora 
ai poeti« (»Još nešto pjesnicima«). 

To jesonet s repom (sonetto con coda), koji — kao 
trakavica svoje članke — vuče za sobom niz od četrnaest ma- 
lenih strofa nalik na četrnaest vijugavih sitnih zmija željnih 
zakačiti se otrovnim zubićem u živo meso sladunjavih arkada 
i razbašurenih romantičara, koji su plavili svojim rodoljubivim 
pjesmama još neoslobođene vrtlove tadašnje Italije. Carducciju 
se tako gadi sva ta plačljiva, jedva iskrena i od tuđinaca 
uzamljena arkadija i romantika, da veli pjesnicima: 


O i magni italianon che siete voi, - 


Pi& perniciosi a noi 
Che un battaglion tra svizzeri e croati 
E trentamila inquisitori frali. 


A to znači: »Tako ste vi velike Talijančine, da ste za nas 
škodljiviji no čitav batalijun Švajcara i Hrvata i trideset hi- 
ljada fratara inkvizitora.« 

Upada prije svega u oči, da su imenice SvizzeriiCro- 
ati napisane u Carduccijevoj pjesmi malenim slovima. To je 
S toga što su ti svizzeriiti croati za Carduccija samo 

papinskii austrijski vojnici; nema gorčine prema sa- 
mim Švajcarima i prema samim Hrvatima. Valja još spome- 
nuti, da uz te dvije imenice nema žaoke kakva uvredljiva pri“ 
djeva. A u Italiji se nije ni onda spominjao Hrvat a da se ne 
uvrijedi. Svi oni arkadi i romantičari, na koje je Carducci 
onako navaljivao (pa i isti čuveni političko-satirički pjesnik 
Giusti), bojeći se . cenzora, udarali su. radije po sluzi no po 
gospodaru, lupali više o sedlo no o magarca. Ti jadni vojnici 
hrvatske krvi i jezika, istrgnuti rodnoj grudi, prebačeni preko 
mora, loše odjeveni i slabo hranjeni u tuđoj zemlji, «gdje su, za 
druge, mogli samo ginuti slušajući neprestano riječ »ili gaziti 
ii biti pogaženi!«; ti mučenici i te žrtve i u svojoj kući i u tuđem 
kraju bili su za Talijane barbari, krvnici pa čak i — ljudožderi. 
Godine 1850. Carducci je počeo pisati svoja »Juvenilia«, a 
samo dvije godine prije — 1848. — austrijski je oficir Petar 
Preradović služio ponovno u Italiji. Znamo da je početkom 


aprila stigao u Mantovu i sudjelovao iza toga u bitkama kod. 


Gli Angeli, na liniji Curtatone Montanara i kod Goita. Nigdje 
spomena o kakvu njegovu vojničkom ili drugom isticanju 
u gušenju talijanske revolucije, ali znamo da je svoju dramu 
»Kraljević Marko« pisao god. 1847.—1848. baš u Italiji, a — 
premda bi se, po nekim datumima na rukopisima, moralo reći, da 
su prijevodi Konta Ugolina,. Frančeske da Rimini i ode »II 
cinque maggio« nastali g. 1870. — ja ipak velim: datiran ruko- 
pis nije datiran koncept, pa kao da gledam austrijskog oficira, 
Hrvata Preradovića, gdje na bojnom polju, u pauzama između 
dviju grmljavina topovskih, prevodi — ili bar proučava — 
Dantea i Manzonijevu odu, koju je cenzura bila već 1821. u 
Milanu zabranila. Oh, nije nikada austrijski oficir Petar Prera- 
dović, rođen u selu Grabrovnici a starinom iz Like, pjevao kao 
čuveni pjesnik-civilist Grillparzer maršalu Radeckomu: 


Gliick auf, mein Feldherr, fiihre den Streich! 
Nicht bloss um des Ruhmes Schimmer, 

In deinem Lager ist Oesterreich, 

UWir andern sind einzelne Triimmer. 

U Italiji se nije — ma ni u čemu — istaknuo kao oficir; 
generalom je postao — redovnim tokom, po godinama službe 
— tek kasnije, u Beču. A što je sve morao moralno trpjeti taj 
prevodilac Dantea i Manzonija kao prisiljeni protivnik tali- 
janske slobode i ujedinjenja, mi do sada jedva znamo. Ali 
dosta o njemu. — Jer Talijani nisu imali na dohvat imena ni- 
jednoga generala ili barem podoficira hrvatske narodnosti pa 
da ga ocrne i raznesu, talijanski su pjesnici govorili i nadalje 
»del barbaro Croato«, grdeći toga ispaćenog vojnika, koji je 
samo vršio svoju vojničku dužnost uzimajući na se-sve grijehe 
svoga gospodara. 


I baš tada Giosuč Carducci spomenu po drugi put Hrvata. 


Uradio je to u pjesmi »Sicilia e la rivoluzione« (Sicilija i 
revolucija). Jaki, krilati, plameni stihovi, kojima potiče talijan- 
ske krajeve, talijanske gradove pa i zarobljene narode da se 
“prenu, i da se late oružja, i sastave bratsko kolo, i stresu svi 
skupa tuđinski jaram. Potiče Grke. Zove Madžare. I Srbe. 


Premda pjesnik Carducci pjeva u zanosu, jer je Garibaldi već 
započeo revoluciju u Siciliji, ipak erudit i profesor Carducci 
viri iza njegovih leđa. Spominje — i ne uzevši sada u obzir 
prvih 13 kitica te njegove pjesme — Karpate, Dravu, Bosnu i 
tesalske gore, Vislu, Balkan, Egejsko more, Pirej, Aziju i Te- 
mistokla, Kosovo i Lazara, Marka i Šarca, koplje i djedovske 
dvornice Korvin4; gotovo guši osjećaj tim balastom, strpanim 
u same tri 2 i pol kitice od 8 stihova svaka. Ali, kada progovara 
na koncu o Hrvatu, on — koji zna mnogo i iz povijesti i iz 
zemljopisa — baca od sebe sve što je naučio sjedeći uz knjigu 
i veli jednostavno, toplo, gotovo uz neko ganuće: 


In fra "1 gregge che misero e raro 
L'asburghese predon #ha lasciato, 
Perch& piangi, o fratello Croato, 

I figliuol che in Italia mori? 

Pokraj stada što, jadna i r'jetka, 
Tat habzburški još ostavi za te, 
Čemu plačeš, o Hrvate brate, 

Sina kod nas što snašla ga smri? 


Siromaštvo našega krša bez putova i vode, bez ovce i kravice 
odnesene od austrijskih poreznika, plač naših majka i naših 
žena za sinom i mužem poginulim u Italiji (»Trista VicA, trista 
udovic4«), muka i nevolja onih croata (sa malenim »c«) na 
ratištima talijanskim a pod austrijskom komandom, zaostalost 
zbog vječnih borba i pogibija, ma gdje bilo i za koga bilo 
(»Što vi mroste dok su oni spali«): kao da se sve to našlo u ta 
četiri Carduccijeva stiha. Da je Carducci pozvao na ustanak 
i Hrvate spomenuvši krvničku sjekiru u Bečkom Novom Mjestu 
ili, makar, koga od starih hrvatskih kraljeva, o kojima je i on 
sigurno bio nešto čitao u Cantuovoj »Storia universale« — ni 
po čuda: bio bi lijepo svršio započetu pjesmu, punu pjesničke 
retorike visoka stila i erudicije; ali je on vidio — baš kod tih 
prezrenih »pandura, krvnika i ljudoždera« nešto, do čega ni 
mnogi naši pjesnici nisu mogli lako doći. »Fratello Croato! koji 
trpiš i stradaš kao i mi! Brate Hrvate, koji moraš ostaviti u 
Italiji svoje kosti radeći protiv nas i protiv — sebe!« — Sjećam 
se, da su me ti Carduccijevi stihovi — u moje mlade dane — 
iznenadili; idasume ganuli;ida sam poljubio stranicu knjige, 
u kojoj sam ih prvi put pročitao. Pomislio sam: pred Carduc- 
cijevim svijetlom rasplinut će se kao puka sjena, u Italiji, i 
tamna legenda o Hrvatima. 

Carducci je znao duboko mrziti i u svojoj srdžbi nije šte- 
dio nikoga (vidi njegove polemike i zbirku pjesama »Giambi 
ed Epodi«); ali ni u ljutnji nije bio nikada slijep, a tuđe žrtve 
— pa i Hrvate, koji su onda bili sredstvo gušenja talijanske 
slobode — znao je prozvati čak i svojom — braćom. Mrzio je 
Austriju i Habsburgovce, ali kad ono — god. 1898. — anarhista 
Lucheni probode u Ženevi nožem srce austrijske carice Eliza- 
bete, on se javi ovom pjesmom: 

pre 


VALHIRIJAMA:) 
Prigodom sprovoda carice: i kraljice Elizabete 


Ualhir'je plave, slast velja sveđ za vas je, oblakom jureć, 
. Šibati_ konje što k nebu s olujnim grivama lete 
Toj jednoličnoj tuzi, tom popovskom pojanju tromom 
Oimite sad u letu ženu iz Wittćlsbdcha. 
Habsburže, teško tišti kob ljuta gordu ti kuću 
Koja se ruši sjed praveć ti od bola pram! 
Aradske žrtve i budne Mantovanske sjene, mir vama! 
1 vama, aveti žend s bjednom i kušljavom kosom! 
Ualhir'je, otmite ženu tu plavu što voljela konje : 
Ko što ih volite i vi! U kraj je nosite ljepši, 
Tamo, ispod Korkire gdje valovi Jonskoga mora 
Ritmičke uzdahe šalju narančama u cvatu. 
B'jeli ističe. mjesec na vrhu Epirskih gora, 
“Sve do Leuke je svoj bacio niz more sjaj. 
Ondje čeka Ahilej. — Al s plemenitih joj grudi, 
Valhir'je brišite trag grd što ga ostavi nož! 
Ui ljekarice blage, vidarice božanske, briš'te 
Duše joj žalosne s dna plašljivi o carstvu san! 
U svježe godine opet nek vindelska oživi ruža 
Slušajuć kako je nov prenuo citarć zvuk. 
Heinova se muza oglasila najslađim glasom. 
Ko je s Leukade svoj poslao uzdisaj tih? 
Pokoj, što svojom vedrinom elizejskom sličan je miru, 
Raji taj duhovd žal, mjesec dok lijepi sja. 


Žaljenje na nesretnu »ženu iz Wittelsbacha«, koja voli 
Grčku i Heineove stihove; ali — da jedva“yjeruješ svojim ro- 
đenim očima! — i smilovanje na Aradskoga i Mantovanskog 
krvnika, na cara tlačitelja, jer je i on čovjek, koga ljuta kob 
tišti i od bola mu pram sijedi gledajući raspadanje svoje obi- 
telji, svoje kuće. 


Takav je bio Carducci. 


1) S obzirom na: metriku ovih svojih prijevoda moram upozoriti čitaoca 
da Carducci, a po njemu i D'Annunzio grade heksametre i pentametre, pa 
i druge klasičke metre, na. svoj »barbarski« način, tj. spajajući u jedno 
kraće talijanske stihove; pa da je to  saogo djelovalo na gradnju ovih mo- 
jih stihova. : 




















Italija se oslobodila i ujedinila. I sve nije bilo u njoj uvijek 
u redu. Bolovala<i ona od različnih dječjih bolesti. I Cavour je 
govorio: »Imademo Italiju, ali nemamo Italijana«. 


A Carducci je međutim — i kao čovjek i kao pjesnik — 
poslije »Juvenilia« (1850.—1860.) samo rastao da se i nametne 
svima svojim karakterom, svojom mišlju, svojom riječju. 

I on započe nešto što će dati nov zamah <. ali će je — 
poslije — okrenuti i protiv nas. 


Ne mogu ovdje govoriti o njegovim »Levia Gravia« (1861. 
—1871.), ni o »Giambi et Epodi« (1867.—1879.), ni o »Rime 
Nuove« (1871.—1887.) i o svemu što su te pjesme — osobito 
snažni »Giambi ed Epodi« — dali još nesređenoj Italiji, no ću 
odmah prijeći na njegove »Odi barbare«, od kojih je prvi sve- 
zak izašao 1877., i donijet.ću. preve pjesme 


RIM: 


Rime, u zrak tvoj bacam tu ponosnu dušu što leti. 
Primi je, Rime, i ovij cjelu je svojim svijetlom. 

K tebi došo ja nisam radoznao sićušnih stvari: 
Ko će da leptire traži pod veljim Titovim lukom? 

Briga me nije što kruti i avetni Stradelski krčmar 
Nudi u Montecitor'ju prastare šale i šurke, 

I što se Bijelski tkalac, taj pauk što utaman mami 
Radeć sveđ iz daleka, u mrežu zapleće svoju! 
Ovij me, Rime, vedrinom! Obasjaj zrakom sunčanom! 
Divno nek rasvjetli sunce lazurne prostore tvoje. 

Ono blagosilja mračni Uatikan, i Pjepi Kvirindl, 

= Stari Kapitolij, svet nam međ zidinam trošnim; 

Ati, s humaka sedam, o Rime, na sretanje pruži 
Ruke toj ljubavi koja — zrakom se Šireći — s'jeva. 

Uelji ležaju, mukle samoće na Kampanjskoj ravni! 
I ti Sorate sivi, svjedoče za sva vremena! 

Smijte se, Albanske gore, i pjevajte epitalamij; 
Zeleni Tuskule, bjevaj; Tivole, uz pjev se razlij; 

S Janikula međutim lik ja ću promatrati Grada, - 
Velje lađe što plovi čitav da osvoji svijet. 

Brođe što dosižeš krmom u visove gorde. bez imeđd, 
Uozi i dušu moju k žalu tajanstvena kraja. 

U čas večernji, koji.bjelinom se bisernom blješti, ; ii 
Neka na Flaminskoj cesti blago u. čelo me dirne_. 
Lakim krilima svojim moj zadnji zemski trenutak; 
I tad nek, u vedar pokoj nepoznat ušavši, dođem 
NA zborišta avćti, pa iznova duhove vidim ( 
m otaca što idu brijegom svete tijeka: 


Opet: nešto kao i u | pjesmi Sicilija i jenčlađiike Lokalna 
geografija, političke aluzije, pa na kraju i ona šetnja s duho- 
vima otaca niz brijeg svete rijeke. Ali valja svrnuti pažnju na 
nešto drugo. Goethe veli u svojoj prvoj. Rimskoj elegiji: 

Ruševine i crkve obilazim, stupove, dvore; 
Putnik ja sam što svoj želi iskoristit put. 

Sve će proći doskora; i jedan jedini tempal, 
Amorov tempal će raj meni otvoriti svoj. 

Čitav si sv'jet, o Rime; — no ljubavi u njih da nema, 
Ne bi taj svjet bio svjet, ne bi taj Rim bio Rim. 


I veliki njemački pjesnik govori u Rimskim elegijama go- 
tovo samo o svojoj lijepoj crnokosoj Faustini, o tome zlatnome 
rimskom leptiru, i sav je sretan što može uskliknuti: | 

Barbarin rimskog je sad srca i tij&la kralj. 
A Carducci veli Rimu; već u drugom distihu: 


K tebi došao nisam radoznao sićušnih stvari: 
Ko će da leptira traži pod veljim Titovim lukom? 


Goethe zanosno kliče slaveći malene rimske oštarije, a Car- 


ducci — koji nije nikada zazirao od dobre kapljice— kaže: 


Briga me nije što kruti i avetni Stradelski krčmar 
Nudi u Montecitor'ju prastare šale i šurke,' 


A ne mari, što je taj »kruti i avetni Stradelski krčmar« 
aluzija na nešto drugo — krčmar je ipak tu, makar u pod- 
svijesti. 

Maremanin Carducci nije došao u Rim kao turist. Težište 
je čitave njegove pjesme u ovome distihu: 


S Jdnikula međutim lik ja ću promatrati Grada, 
Velje lađe što plovi čitav da osvoji svijet. 

Da. Poslije Rima cezar4 i Rima papa, evo i treći Rim — la 
terza Roma —: Rim Talijana, Rim treće Italije; i ta treća in- 
karnacija Vječnoga Grada mora da kao lađa, što »siže krmom 
u visove gorda bez međa«, digne iznova sidra zakačena o tlo 
sedam brežuljaka i zaplovi da osvoji opet svijet! Eto prve klice 
d* Annuzijanizma, imperijalizma i fašizma, koji će oteti 'Tur- 
cima Tripolis, Grcima Dodekanez, Slovencima Goričku, a nama 
Istru, Rijeku, Zadar i Lastovo. Iredentizam je tinjao uvijek u 
Italiji, ali kao da je čekao na Carduccijevu riječ, da dobije 
svetu krizmu, raspali gomilu, ugrije i najmrzlije diplomate. 
Pjesnikove su riječi u Italiji uvijek djelovale; svako ih je, 
prije ili kasnije, primao; makar iz druge, pa i iz treće ruke. 


Treći Rim — postavši prijestolnicom svih Talijana — morao 


je, kao lađa, dignuti sidro i zaploviti prema granicama. 
I Carducci se opet javio: 


ITALSKI POZDRAV 


Grd reži bas, o stari versi italski, 
Što kretnjom svog vas prsta slijedim il vas pozivljem 


Na okup kao pčele što se zujeći 
Odasvud roje kada, udaren, bakar zazveči. 


Al vi mi sada iz srca odletite 
Ko orlići iz gnjezda, s planine, s prvim lahorom. ' 


Letite željni doznati što šumore X 
— Dolje niz Alpe Julske, dolje niz Alpe Retijske — 


.Ujetrima r'jeke iz dubina zelenih, 
Dok epsku srdžbu čuješ, ponosne pjesme junačke. 


Čuju ga mrtvi Bezzečki i čekaju. : 


»Oh, kad?« Bronzetti viče avet u vćlu oblaka. 


»Kada će?« starci tihim glasom šapuću, a 
Starci što crnih vlasi davno te, Trento, gledali. 

»Kada će?« irepću mladi što su prekjuče 
Sa svetog Justa plavi motrili osm/jeh Adrije. 


K tršćanskom moru, k. humcima i k dušama 
Letite novim letom stihovi drevni italski: 


Suncem, što od njeg San Petronij planuo, 
Letite svetog Justa k prastarim rimskim zidinam! 


Pozdravite na moru Justinopoli, 
Taj biser Istre, luku zelenu, Miljskog lavića. 


Pozdravite božanski osm'jeh Adrije, 
Donle gdje Pula kazuje hramove Rimu, Cezaru! 


Kraj urne, gdje još — između dva naroda — 
Winckelmann gleda, vjesnik umjetnosti i slave, 


Ispred tuđinca, što nam na tlo banuo 
S oružjem, zapjevajte: Italia! Italia! Italia 


Opet zemljopis (Julske i Retijske alpe, Gardsko jezero, 
Oglejska ravnica, Kopar-Justinopoli, taj »biser Istre«) i arhe- 
ologija (rimske godine sv. Justa u Trstu, mletački lavić u Milja- 
ma-Muggia, ostaci rimskih hramova u Puli), i nešto iz nedavne 
historije (Bronzetti i mrtvi u Bezzecchi), a pri kraju i erudit 
Winckelmann, koga je erudit Carducci smjestio, u pozi »vjes- 
nika umjetnosti i slave«, između dva naroda, gotovo onako kao 
što je Manzoni, u odi »Il cinque Maggio«, postavio Napoleona 
između dva zaraćena vijeka ljudske povijesti da sjedne i da 
im — kao arbiter — sudi. Malko previše tereta za te »stare 
italske stihove«, što ih — pred režanjem nekoga žestoka psa ili 
kritičara — Carducci šalje sa kubeta svetog Petronija u Bo- 
logni na Alpe, pa preko svetog Justa u Trstu do ruševina rim- 
Skih hramova u Puli. Malko previše, velju, ali bar vidimo, 
do kojih granica tjera pjesnik ekspansivnu težnju svojih su- 
narodnika. I razabiramo odmah da njegovi zahtjevi nisu — 
u razmjeru — baš tako veliki. I Dante je nekoliko stoljeća 
Prije kazao u IX. pjevanju svoga »Pakla« da je posljednja 

pri che 
ij j 1 Pola '»presso del Quarnaro, che 
Italije na sjeveroistoku Pola mA E 
di ch A de e suoi termini e ro da: i pe . 
ji ij i plače njene m i 
i Italiju zatvara 1 pa 
rina prookaa koja je također odjeknula jake 
i. Polhdetrora — Carducci je bio prema nica 
dniji od mnogih drugih talijanskih pjesnika: nami ah a. 
i Kvljim talijanski iredentizam, ali aje 2 pr sad 
ičinu nj ih težnja — i raširio. #1089 | f : 
pao Eo — kao i Dante — bio zacijelo, god. 1919., odma 
: ; . .. 
pristao bar na Wilsonovu liniju. 


IL D'ANNUNZIO 


kas mn mae. 
Ali je proslavljeni bard Treće magi LI ine jee 
Pa br na s a ala, kada nastade slom Austrije; 
ea ik da oaaijedi (Talijani su gotovo uvijek trebali pjes- 
prekri _ ovori, ili da sami kroza nj progovore) bio i 
ee onede koša, pa se prvi — 4 riječju i djelom — op 
te na što bi Carducci bio, možda, pristao. 
SaM ada dido duši autoru zbirka de ija 
(1877. 1682), kada je primio o Ta PI. Memoriam« (1879. 
: ia: ć , : . . . . 
doga D Pio, MNugna (1896.). Carduccijevi Kan x, 
jave dne veoma jačim zamahom, preneseni u i bai : . 
: Carduccijev paganizam, ali ne onaj rimske Kepu“ a. 
rasa ; eć dekadentnog rimskog Carstva, Carduccijev : 
E len "ali onjen do hipertrofije vlastitoga Ja. Car luc- 
ea ari Pank ne onaj i Horacijev (dobra kapljica kami 
pra: i giknd dokad lijepa jeleni no ann | leh ča 
an rho 18 a a jeu Casluedija bilo dozrelo uz 
.. aii a. duge inkubacije, da ostane. zan. 
sako i knjiško, primio je najedamput u i. sec ma 
iz Peskare u Abrucima, i odmah asimilirao, da 

groteskno naraste pa novu. riječ u život i provede. Prepoznava- 
jući ipak sebe u liku svoga učenika, moralo je zapanjenome 
Carducciju bili kao onome, koji gleda svoje povećano i _iznaka- 
ženo lice u konkavnu zrcalu: I Carducci, koji se nije nikada i 
nikoga bojao, a imao je tešku lavsku šapu, čuvao se da reče 
svoj sud o pjesniku, koji je, na koncu, bio ipak samo njegov 
učenik, i pred kojim baš on i otvori, i iskrči, i očisti put do ra- 
nog uspjeha i slave. — Ali nije ovdje mjesto da govorim po- 
tanje o zanimljivom odnošaju između ova dva pjesnika pa da 
to i dokumentiram; reći ću samo — a što kraće — da je D' An- 
nunzio, u glavnome, potenciranje i pretjerivanje svih eleme- 
nata i osobina: što sačinjavaju pjesnika Carduccija, pa da su 
zbog toga također i patriotizam i iredentizam autora zbirke 
»Odi barbare« morali primiti kod D' Annunzija takvu žestinu 
i takve dimenzije, da su nas doskora — kod prvog sukoba i uz 
prilike za nas mnogo teže — grdno pogodile. 


Donijet ćemo samo nešto iz imperijalističke i iredentističke 
poezije D' Annunzijeve. 


Kao i Carducci, morao je također i D'Annunzio — već prije 


rata — opjevati novi Rim. Pjesma je duga, puna erudicije i 
emfaze. Umara; pa ću navesti ovdje samo šest — možda naj- 
važnijih — stihova. 


O Roma, o Roma, in te sola, 

nel cerchio delle tue sette cime, 

le discordi miriadi umane 
troveranno ancor Vampia e sublime 
unitd. Darai tu il novo pane 


dicendo la nova parola. 
To jest: 


O Rime, o Rime, samo u tebi, 

U krugu tvojih sedam vrhova, 
Nesložne će mirijade ljudske 

Naći jošte široko i uzvišeno jedinstvo. 
I ti ćeš dati novi hljeb 

Izrekavši riječ novu. 

O, milote! Carduccijeva Rim-lađa osvojila je već čitavi 
svijet. I pax romana vlada opet svom poznatom zemljom. 
I sve su mirijade ljudske — i Bijelci, i Žuti, i Crnci, i Crveno- 
košci — udarili logore u dolini između sedam brežuljaka rim- 
skih da se združe u širokui uzvišenu jedinstvu. A Rim 
— caput mundi — dijeli svima nov hljeb i — Sibilla nova — 
progovara novu riječ. — Giovanni Papini veli za D' Annunzija: 
»Njegova humanistička i kosmopolitska narav, pa čak i nje- 
gova finoća u obrađivanju pridjeva, priječe mu da na siguran 
i neposredan način osjeti tu našu životinjsku i sinovlju ljubav 
prema domovini; pa je — jadan — prisiljen da nadimlje obraze 
i razjapi usta, ili da pruža ruke, ili da raskolači oči, ili da za- 
trubi str...ž..icom, samo da kakogod sakrije šutnju, koja vlada 
u nutrini njegove duše.« Ja ne idem tako daleko. Jer je 
D' Annunzio previše kazao, nije također i premalo osjetio. 
Kriva je tome mnogo ona Carduccijeva lađa. A Talijani su 
opet samo pljeskali. I Papini je o patrioti D' Annunziju — 
rekao bih — prekasno progovorio, tek 5. svibnja 1915., kad je 
— uoči navještenja rata Austriji — D' Annunzio govorio kod 
Quarta tjerajući Italiju u svjetski okršaj. — Velju: prekasno! 
jer je D' Annunzio počeo graditi rodoljubive pjesme mnogo 
prije. Njegove »Odi Navali« (»Ode o lađama«) nastale su još 
1892. i 1893. Nema ih mnogo, pa možemo — bar tri prve — 
letimice malko ogledati. 


Zbirka se počinje pjesmom »Lađa«, što ima 15 strofa, od 


kojih ću ovdje donijeti — u prozi — samo prvu i pet 
posljednjih. 


Plovi, plovi snagom što obuzdava snagu mora, 

I sa svim svojim zastavama u vjetru, 

Onamo gdje te Udes vodi brazdom što ti nema kraja, 
O Lađo, najljepša i najveća između sviju. 

A dana olujama od ljudi smrinih! 


i «o es o = = = = == = = 


Plovi, o Lađo, sa slavom svojom; i stigni preko svih zaliva 
Do krajne Atlantide; 

Stigni u neznanu zemlju, što je slobodnu gledaju nebesa, . 
koja se smiješe, 

A slobodnu je Sunce ljubi. 

Plovi, o Lađo sveđ sigurna, preko svih morskih zatona; 


K sinovima koji su svi jednaki pred zajedničkom Majkom 
Pa dijele plod i vatru; 

Plovi do gradova koji odjekuju od rada čitava naroda 

I gdje se štuje starac 

Koji istroši život u svetom radu pravljenja hljeba, 


I gdje, lišen svakog jarma i svakog lanca, 

Svako može da dade maha snazi što u sebi je krije; 

I gdje je svako sim sebi gospodar noseći u sebi svoj zakon, 
Svoju snagu, svoju sanju; 

I gdje su velika misao i ustrajan rad brat i sestra; 


Gdje, između velikih ljudi, rastu 1 stoje, 

Nalik na neoborive hrastove, velike misli; 

Gdje silazi — vedra i zvana od pjesnika čistih — 
Među ljude Ljepota; 

Gdje ljubav stvara život i diše radost. 


Plovi, Lađo! hitaj bez bojazni preko svih zaliva; 
Stigni u krajnu Atlantidu; 

Ponesi novoj zemlji slave i biljege ljudi. 

Plovi! — Jaka ko albatros 

Duša je, koja te sljedi okeanskim virima, Lađo: 


Ova je lađa glomaznija, maglovitija, — D'Annunzio je neko 
vrijeme koketirao malko i sa socijalistima — nerealnija i od 
majke svoje, od one rimske Carduccijeve lađe, a plovi svim 


jedrima i svim veslima i preko granica zemaljskih u carstvo 


Utopiju. Nesretne je ruke D' Anunzio svaki put, kada se — 


po svome adetu — lati nečije tuđe slike, jer mora da je nadimlje 


i hipertrofira do karikature. 

Ali ovaj veliki virtuoz zna obaviti svoj posao i drukčije. 
Poslije ode Lađi-sablasti priča u pjesmi »Pel battesimo di due 
paranze« kako sijed orač krsti i blagosivlja dvije nove ribarske 
lađice, koje će biti spuštene u valove Jadrana da mu pomognu 

prehraniti porodicu. Ovog puta kao da Đ Annunzio govori 0 
nečemu, što je s4rn vidio. Pjesma lijepa i po sadržaju i po formi. 
Ne mogu se njome ovdje dalje baviti, i ako — možda — sinovi 
ili bar nećaci tog sijedog orača iz abruckog ili puljiškog 
litorala love. nesmetano dandanas, baš onim ribarskim lađama, 
srdjele i lokarde u nekim kanalima našega primorja. 

U trećoj odi pjeva: D' Annunzio talijanskom torpednom 
brodu na Jadranu (»A una torpediniera "nell' Adriatico«). Ti 
su stihovi neki pandan Carduccijevu »Italskom pozdravu«. Dok 
Carducci kao da sanja o regimentama što marširaju pobjedo- 
nosno u Trent pa u Trst i u Pulu, D' Annunzio bi htio da ratni 
brodovi zaplove »daleko, gdje se onkraj mora diže varoš visoko 
nad svojim zaljevom sjajući se našoj nadi i blistavih tornjeva, 
užarenih jednom jedinom vjerom i sveđ kličući: Uvijek tvoja! 
Uvijek jednako vjerna!', jer ta naša jadna ukroćena sestra još 
i sad vjeruje u ono što smo joj obećali.« Trst! Ili, kako ga je 
Carducci prozvao u odi Viktoru Hugo »la fedele di Roma 
Triestel« U Carduccijevu »Italskom pozdravu« Bronzettijeva 
sjena strši na oblačnim, još uvijek austrijskim, Alpama i kliče 
Italiji: »Quando?« (»Kada?«), a u D'Annunzijevoj pjesmi avet 
Faa di Bruno uzdiže se iz okrvavljenog, još uvijek austrijskog, 
mora ispred Visa i pita Talijane: »Hoće li dakle vječno tra- 
jati ova naša sramota?« ' e .> 

Ali godine su prolazile, budućnost je i nadalje ležala — ne- 


poznata — u krilu bogova, a Trojni je savez (Njemačka, 
Austrija i Italija) stajao — bar naoko — čvrst i nepokolebljiv; 
talijanski ratni brodovi čuvali su se da uđu — i kao gosti 


saveznici — u austrijske vode i luke od Trsta pa sve do Budve. 
Nestrpljivi D' Annunzio poče onda graditi svo ju Lađu, da je 
s talijanskih — a po mogućnosti i s drugih — velikih pozor- 
nica spusti u more što šire publike. Gradio je (1908.) najzvuč- 
nijim svojim stihovima, najblistavijim svojim slikama i meta- 
forama, u Veneciji, u bivšoj »Kraljici Jadranskoga mora«, i 
netom je i dogradi, požuri se baš na Rijeku da je pročita 
Garravagli, najboljem glumcu — a čini mi se: i tadašnjem 
upravniku rimskoga »Teatro stabile« — koji se slučajno desio 

sa svojom trupom u tome gradu na gostovanju. — D' Annun- 
zijeva je »La Nave« (Lađa) simbol pomorske sile Treće Italije, 
kojoj je — po pjesniku — suđeno da zavlada Jadranom, Sre- 
dozemnim morem pa i okeanima — zato se zove i »Totus 
Mundus«, »Tuttilmondo«. To je drama teška kalibra; može da 
te smete i umori, ali ima i u njoj — kao i u svim D' Annunzi- 
jevim pozorišnim djelima — krasnih stihova i uspjelih, ponaj- 
više lirskih, epizoda. — U »La Nave« spominje autor i Hrvate. 
Netko, negdje, u njoj veli: »I lupi di Croazia tengono il mare« 
(Hrvatski vukovi vladaju morem). D'Annunzio dakle zna da 
su Hrvati vladali Jadranskim morem još onda, kada su prota- 
gonisti drame »La Nave«, bjegunci iz porušenoga Ogleja (Aqui- 
leja), dograđivali na još pustim mletačkim lagunama svoja na- 
selja i turali u more svoju »Tuttilmondo«. Morao je dakle 
također znati — a on je uvijek bio svega radoznao — da su 
Hrvati imali svoju državu na istočnom žalu Jadrana i da su 
svojim ratnim liburnama plovili i vojevali još i prije no su 
Mleci nastali ili bar došli do neke snage na moru!) A oni 
D' Annunzijevi »lupi di Croazia« sjećaju me na naše Neretvan- 
ske gusare, koji Mlečanima nisu dugo davali mira, a poslije?) 
im se čak prohtjelo došuljati se u Veneciju, prodrijeti u crkvu 
i oteti djevojke u času skupnog ženidbenog obreda. — Sjećam 
se, da su se mnogi naši ljudi ljutili na autora »Lađa« zbog tih 
njegovih »lupi di Croazia«. Ja sam se tome gotovo veselio. Ta, 
D' Annunzio nam je time nešto važno — i ne hoteći — sam 
Priznao, a šest godina prije no je »La Nave« nastala, već 1902. 
ja sam u Zadru unio među svoje »Hrvatske kraljeve« i mea 
drevnog hrvatskog morskog kurjaka: 


i 5 Pavao Diakon: »De gestis Longobardorum«: Opsjedanje Seponta u 
. anfredoniji, god. 642., gdje su kasnije, god. 969., Hrvati porazili Saracene 
od Monte Gargano; Sigonius: »Sclavi in Italiam trajicentes, Saracenos in- 
genti clade superatos monte Gargano dejecerunt.« ' 


E ie Ea i po Sanudu za vrijeme dužda Petra Parteci- 
.—942.), a po Filiasui Romari j A 
BED osa rinu za vladanja dužda Petra 


Hrvatsko _ Kolo 17 : 2 


LADISLAV 


Sinovac Bornin, bane Ladislave 
Mletačku lađu po pučini tjera. 
S palube viče: »Ne ćeš spasti glave, 
Nevjerna psino; već je puna mjera.« 

Ualovi šume, i zvižde konopi. 
Hrvatsko dr'jevo gvozden-kljunom bije 
Mletačku lađu o bok. Krv se lije. 
Urlik se diže. — Galija se topi. 

Mletačke borce morska pjena davi. 
Jednoga od njih ban za kosu vuče 
Na brod i veli, dok mu oči gore: 

/ »Slobodan bit ćeš. Idi. Duždu javi: 
Nastade doba da se ljuto bore 
Mletački lavić i hrvatski vuče.« 


Da, zaista: i lupi di Croazia! 
* 


= Italija uđe god. 1915. u Svjetski rat i djela doskora poka- 
zaše, da su Papinijeve riječi o pjesniku bile nesamo preveć 
oštre no i netočne. Retorik bez osjećaja — kako veli Papini — 
perverzni dekadent i literarni kameleon — kako tvrdi Thovez, 
— majmunče Carduccijevo — kako smo i mi malo prije gore 
natuknuli — taj čudni čovjek i pjesnik, Gabriele D'Annunzio, 
ne više mlad, a, vele bar, i ne više zdrav, snašao se odmah 
i prošao od Riječi na Djelo. Čučao je spočetka kao vojnik u rovu 
na goričkoj fronti; zatim se prometnu u vojnog avijatičara. »Poza! 
Lukavstvo stihotvorca kome renome pa i literarna moć već tone!«, 
govorilo se u talijanskim književnim logorima i busijama, a sve 
je to i nama godilo. Poza! — kad poletje nad Pulom i Koto- 
rom. Teatar! — kad povede jato aeroplana iznad Beča. Re- 
klama! — kad izgubi jedno oko a drugo jedva spasi. A kada 
je u veljači 1918. ušao jedne noći sa 30 momaka na 3 torpedne 
lađice ili podmornice u bakarski fjord, ti su isti njegovi — 
naravno ponajviše literarni — protivnici viknuli: Lakrdija!- ta 
sam Gabriele D' Annunzio nazva taj svoj podvig »La beffa di 
Buccari« (Bakarska šala ili psina)! — Uistinu, D' Annunzio 

nije ni našao u bakarskom fjordu ono, čemu se nadao, ali vje- 
rujem, da je u nj ipak ušao napet kao luk. Kako mu je bilo, dok 
se vozio u Bakar da se naruga austrijskoj floti, kazao je on sam 
u pjesmi, od koje ću — za čitaoce koji znadu talijanski — do- 
nijeti i prvu kiticu u originalu, jer se bojim e ovakovi stihovi 
mogu u prijevodu i previše izgubiti. 


LA CANZONE DEL .QUARNARO 


Siamo trenta d' una sorte, 
e trentuno con la morte. 
Eia, Pultima! Alala! 


Siamo trenta su tre gusci, 
su tre tavole di ponte: 
secco fegato, cuor diro 
cuoia dure, dura fronte 
mani, macchina, armi pronte, 
e la morte a paro a paro. 
Eia, carne del Carnaro! 
Alala! 


KVARNARSKA PJESMA 


S trides ljudma ovdje stojim; 
S tridesjednim — smrt kad brojim. 
Eia, zadnja! Alala! 


Trides ljudi na tri ljuske, > 
Na tri daske čamca smjela: 
Suhih jetra, tvrda čela; 
Uz Smrt oči nikad dr'jemnih, 
Tvrda srca, ruku spremnih 
Alat dić što ruši, hara. 
Eia, pdti sa Kvarnara! 
Alala! 


Hostijom se triju boja 
Pričestila družba moja. - 

Kao rana raspaljena 

Crvenilo rebra para; 

Zelen boja, ogorčena, 

Još trpkijom žuč nam stvara. 
Eia, soli iz Kvarnara! 
Alala! 


Vratit će se svi — il niko. 

Ne vrati 1' se trideset ljudi, 

Vratit će se tridesprva 

— Ona koje strah nas nije — 

Noseć sjeme, da ga sije 

Gdje ko brazda val s' otvara. 
Eia, mračno dno Kvarnara! 


Alala!: 


Možda je to najjednostavnija i najneposrednija pjesma 
D'Annunzijeva. Otresao se sve erudicije svoga učitelja Car- 
duccija. Izražava se kratko, zbijeno. Da nije spomenuo bje- 
linu hostije, crvenilo krvii zelenilo žuči (boje tali- 
janske trobojnice), pjesma bi mogla biti i anacionalna — krik 
ratnika, koji srće u pogibao samo da se razgoropadi, da se raz- 
bjesni, i da se lomi. »Ali polako! U tim je kiticama ipak čuti 
— vele neki — i ratnički zamah Mamelijeve himne, i elegij- 
sko treptanje: Mercantinijeve strofe, i gaskonsku smionost Ro- 
standova Cirana«. Koješta! Provalilo je nešto iskonsko, pra- 
čovječje, iz nutrine toga čudnog čovjeka. Fia, eia, alala! 


I ja vjerujem D' Annunziju kada, u te dane, još veli: »Gdje 
sam jednom (— kad je nosio glumcu Garravagli na Rijeku 
rukopis drame »La Nave« —) došao lađom krcatom 
rijčči, evo me opet na oružanoj lađici nalik na ljusku ora- 
hovu, kao borac, u društvo boraca. Hvala Gospodu velikome i 
strašnome!... 1, gle, moja poezija živi. Proživljava, eto, svoj 
Credo. I nisam tugovao, borio se, nadao se i čekao utaman. 
I, gle, moja se pjesma vraća iz dubine mora i udesa.« 

A ja sam, baš onda, živeći u Kastvu, slušao gruhanje topo- 
va na goričkoj fronti i gledao pred sobom pusti Kvarner, za koji 

smo se sve više bojali, čak i u očekivanju da će nam svršetak 
rata donijeti što veću slobodu, i izražavao sam svoju bojazan 
ovim riječima: 

Kad u dane ove jesenje i tmurne 

More uji, magle pučinom se veru, 


Poput kakve trošne prastare liburne 
Jedna crna lađa plovi po Kvarneru. 


Srcem smo do sada slutili je više 
No upravo okom gledali — al ima 
Neko vrjeme što nam sred vjetra i kiše 
Dolazi sve češće burnim talasima. 


U sumnji smo, da li crna lađa ta je 

Avet prošlih dana il znak zgoda novih, 
Pa ne znamo sami, bismo P hijeli da je 
Dno proguta ili da jednom doplovi. 


Mi ne znamo, što nam ovi dani tmurni 
U dušama nose, što se morem veru; 
Mi znademo samo da slična liburni 
Jedna crna lađa plovi po Kvarneru. 


I crna se slutnja obistinila. 


* 


Raspadanje solunske pa zapadne fronte. Primirje. Talijan- 
ska okupacija Goričke, Istre i jednog dijela Dalmacije. Mirov- 
na konferencija u Parizu. — Ruši se i željezni zid austrijske 
ratne flote na Jadranu, ali imperijalistička Lađa Carduccijeva 
i nadmudrivanja, o kojima meni nije ovdje govoriti, a — i tako 
dalmatinskim otocima o želju i pravo naše. Započeše natezanja 
i nadmudrivanja, o kojima meni nije ovdje govoriti, a — i tako 
— mi ih još uvijek pamtimo. Čitavo more zatalasanih nacio- 
nalnih strasti. 

A _D' Annunzio se baca i u te vode. ' 

Uzeo je pozu proroka i apostola pa sastavlja epistule i po- 
ruke (Lettere e Messaggi). Najviše ga oblijeću dalmatinski Ta- 

lijani i Talijanaši, i lako je pogoditi kakvim ga informacijama 
pitaju. Kao uvijek kada piše samo da piše, utječe se erudiciji, što 
je zna majstorski nakititi najmirisnijim pjesničkim .cvjetićima. 
I nastaje njegova čuvena »Lettera ai Dalmati« (1919.). Nemam 
je pri ruci, a njezin je sadržaj bio takav, da sam ga i morao 
doskora zaboraviti; sjećam se ipak da su u njoj — ili u kojoj 
drugoj od tih D'Annunzijevih poruka — mijaukali svi kameni 
mletački lavići na starim zidinama dalmatinskim, i lupkaralo 
neko staro zvono (»la Granda«) u Rabu na ostrvu, i čulo se 
vajkanje upropašćenih klijenata Mletačke republike, koji kriju 
mletačku zastavu u neki oltar u Kotoru na glas da je Veliki 
Korsikanac oborio za uvijek na lagunama preživjelu Serenissi- 
mu. Uspomene — ponajviše bez važnosti — iz rimske i mle- 
tačke prošlosti na istočnome žalu Jadrana. Arheologija i Muzej. 
Ali nigdje — u toj »Letteri« — ni jedna ozbiljna riječ o na- 
rodu, koji je poslije Ilira, Rimljana i Liburna — prije no su 
nastali i Mleci i Italija, — zaposjeo one krajeve, i ukorijenio 
se, i sazdao svoju prvu državu, i ondje živio stoljećima mučeći 
se svakojako i svemu odolijevajući, pa je i dandanas još uvijek 
tu, jači i uporniji no ikada. Rad govornika i publiciste. D' An- 
nunzija, između svršetka rata i njegova hoda iz Ronchija na 
Rijeku, bio je često nepravedan, a — katkad — i nepristojan 
. (»Schiavi«, »Croato lurido« i slično). 


- Prestao je — bar donekle — kada je, uz jeftino junaštvo, 
»okupirao« Rijeku, pa u njoj ostao, okružen — a time i štićen — 
redovitom talijanskom vojskom. Što je on na Rijeci sve radio, ka- 
kav je bio odnos između njega i talijanskih vlada, pa kako je 
Giolittiju, tome starom liscu iz Dronera, ipak pošlo od ruke — 
uz mnogo pucnjave i dima — potjerati ga odanle kao zvjerku 
iz jazbine, ne treba mi ovdje pričati; kazat ću samo da se pre- 
variše svi oni — i u Zagrebu — koji — na glas da je D'.An- 
nunzio ušao sa svojim arditima u grad Rijeku — slegnuše ne- 
hajno ramenima i rekoše: »Teatar! Opereta!«. — Teatre, ope- 
rete, pompe — ponajviše mrtvačke — pravimo često i mi, samo 
ožbiljnije, pa zato ina smješniji i dosadniji način; a od dana, 

kada su D' Annunzijevi arditi ušli »teatralno« u Rijeku, ne pre- 
koračismo više gradskog mosta na Rječini. 

Sada taj za nas kobni pjesnik stari i — rekao bih — smi- 
ruje seu Villi na Gardi. Garduccijeva i D'Annunzijeva lađa 
doplivala je na ovu obalu Gornjeg Jadrana; ona je dandanas 
nesamo napirlitana lijepim frazama no i naoružana grdnim 


željezom; a na njoj stoji — uspravan i napet — čovjek u koga 


su čeljusti krupne, oči širom otvorene, glava ćelava i tvrda kao 
u drevnih navarka rimskih, a kad otvara lavska usta, osjećaš, 
da se naučio govoriti čitajući najjaču prozu i najljepše stihove 
autora ode »Roma« i pisca »Kvarnerske pjesme«: 

Jer u Italiji riječ pjesnikova — čak i u ovo doba — ne 
pada u trnje i na kamenje. 





23 


ODMORNI URANCI 


Na me pada mrak u gustim slojevima, 
na ramenima mu mjerim svu težinu. 
Na me pada mrak u krupnim brojevima, 
pokreti prejarki u crn omot ginu. 


Slaze smrtne dosade u rojevima, 
magle će svijeta na me da se splinu; 
jedva u čudesno naglim bojevima 
rujni meteori probadaju tminu. 


Bit ću omotan u sve lišće žuto 
i posut zemljom ispod tihe trave, 
i kao kamen počivat ću kruto 


s mukom livade povrh trome glave; 
i van stanja (ni želim, ni ne želim) 
uveli osmijeh pod hrpama svelim. 


II 


Tada ću istom neizmjerno biti 
u lomu svega što je prizrak svijesti. 
Ko plavi svemir ja ću prazno sniti 
vrtložnu igru svih atoma čestih. 


Sile će svijeta u odar se sliti, 
i tmasta zemlja u čežnju se splesti, 
prah će s neba u šupljinu sviti 
i nemir boga na hum smeća stresti. 

Žudnje će tvari poigrat u kolu | 
i poželjet će najzad: biti pune. 
Obratit će se strepnje svojem spolu 


i njim će potres u krug da me mune. 
Iskreni polet sad će da se vrti 
baš u životu, i baš ne u smrti. 


HI 


Da bi mi oči progledale jasno, 
nužno je doći iz hodnika groba; 
da bi mi misli zaklicale glasno, 
hora je stresti i lice i doba; 


da bi mi ruke milovale strasno, 
da mi pregori plamena utroba, 
da bi mi bilo zakucalo časno, 
da zaboravim sve što ikad probah. 


I tako, lišen sebe, da se vratim 
kružnom vihoru što ne pazi međa 
upravljan kobno bijesom nepoznatim 


i ponorima iza naših leđa. 
I tako, lišen sebe, da bih bio 
stvarna jednina i otporni dio. 


Tin Ujević 

CVRKUTANJE SRCA U POKRAJINI SANJA 


Ptice pjevaju u mojoj sobi, a ne u kavezu, 
puštene od ruku milosrđa u moj blaženi san. 
Ptice mi javljaju da su, jer smo radosni, sa mnom u savezu, 
ptice cvrkuću u misli i naviještaju crveni dan. 


Ptice su ostavile šume i svježe granje stabala. 
Sada se sjatile u grad, ali u pohode isključivo meni. 
One kljucaju kljunom u plohu zvonkih stakala. 
One pjevaju suncu i boji u ovoj ugodnoj sjeni. 


One su rekle hvalu vjetru i pjesmi ganuta lista. 
Ispričale su povijest stvari u toku između zemlje i neba. 
Ptice mi dragaju lice:i nude cjelov iz čista. 

Ptice će mašta krotkosti primiti s ruke zrnja i hljeba. 


Došle su pjevice k meni, k valu, na idealnu rijeku. 
One, jedine iskrene u ovoj građi gordoga mraka. 
I one predaju mrkim licima u turobnome vijeku 
golemu poruku sreće iz plavetnoga zraka. 


O ptice, i ja sam ptica, i ja se ljuljam na grani, 
ili prostore siječem gdje se daljine zemlje brate. 
Cvrkuće u mom srcu, jer sam ja duh izabrani, 

a vi ste, ptičice, poslane da u mom snu zapjevate. “ 


I kada odlete ptice, ostat će njihova krila 
i moje glasnice u grlu sve nabubrene zvukom. 
O ova pera šarena da bi se u. let milja razavila 
i pobjedno kliktala nad razderanim mukom! 


(Vrlo rijetka 
odgonetka | 
živopisna sna: 
cvrkuće 
s vrh kuće 
u moj zvučni Ja). 
Tin Ujević 

CJELOVITI CJELOV ITI 


U maštama ću tebe loviti, 
trače sunca .s ružičastom niti. 
U etere ću srca ploviti, | 
otvorene čaške nebo piti, 
jer bez tebe biti 

znači mene prepoloviti. 


Moju nagu dušu ne ću kriti 

da bi jadan bio žmarak skroviti. 
Ja ću tebe blagosloviti 

i molitvenom slovkom osloviti. 
Ja ću tebe suzom liti 


.i sebe smiješkom obnoviti. 


Vidjeti ćeš krvav grč strahoviti. 
Tvojom rosom ti ćeš mene miti. 


Moje srce tvojoj biti 
hiti, a 
ni do groba nismo siti. 


Svojim dahom ti si svijet jezgroviti 
kamo će se sloge boja sliti. | 

Ja ću tebi vijence viti, 

draganjima oviti, 

i tada će opet biti 


u potpunoj kiti 


cjeloviti — 
cjelov i ti. 


Tin Ujević 

IVANA BRLIĆ-MAŽURANIĆ, ZAGREB 


PRIČA O ZORKU BISTROZORKOM 
I O SREĆI 


Sastala se tri diva u jednome klancu. 

Malo se poigrali: prvi tri gore razvalio, drugi tri jezera 
raspljuštio, treći zrnašce živoga srebra uhvatio. 

»Malo je ove igre« reče Valigora. 

»Da tražimo bolje« odvrati Mokronog. 

»Da vidimo je li sunce više ili je more dublje ili je Sreća 
dalje« predloži Zorko Bistrozorki. 

»Dobro je« — dokončaše sva trojica i podijeliše posao. 

»Moje su gore, ja ću suncu kose splesti« reče Valigora. 

»Moje je more, ja ću morskome dnu, gdje je najdublje, 
utrobu proporiti« prihvati Mokronog. 

»A moja je ravna zemlja, ja ću Sreću uhvatiti« dovrši 
Zorko — pa se odmah raziđoše svaki na svoju stranu. ps 

Valigora uzašao na goru: najprije na gvozdenu, pa onda na 
mjedenu, pa napokon na najvišu, na staklenu. Stade div na vrh 
gore, pruži se pod nebo i digne desnu ruku: na ruci zvjezdica. 
Po drugi put se jače pruži i ruku još više digne: na dlanu sre- 
bro od mjeseca. I po treći se put pružio i ruku najjače digao: 
ali sunca doseći ne može. Snuždio se Valigora, sašao sa gore i 
vratio se u klanac. ' 

Mokronog otišao do sinjega mora. Gdje je more duboko 
tamo prvi put zaroni: zlatnu stijenu na ramenu iznese. Gdje je 
more dublje, tamo po drugi put zaroni: bisernu stijenu iz mora 
iznese. Gdje je more najdublje, tamo po treći put zaroni — ali 
ga more izbaci, do dna mu ne dade. Snuždi se Mokronog i vrati 
se u klanac. 

A_ Zorko izašao na ravnu zemlju. Zagledao se bistrozorkim 
očima i ugledao u trećem carstvu dijete. Sjedi dijete nasred po- 

lja, igra se sa zlatnom mušicom i veselo pljeska rukama. Upo- 
zna odmah Zorko Bistrozorki, da ono nije mušica, nego da je 
ono Sreća i uputi se put djeteta. No kakogod brzo išao divov- 
skim koracima, tako ipak zakasni: mušica bješe već odletjela, a 
dijete sjedilo i gorko plakalo. Ali u daljini vidi Zorko kako leti 
divna paunica i odmah prepozna bistrozorkim očima, da se ono 
zlatna mušica pretvorila u paunicu i da leti u deveto carstvo, u 
palaču trgovčevu. Kako je paunica u palaču uletjela, tako po 
palači zasjali plamečci zlatni i srebrni. Pobrzao Zorko za pau- 
nicom, da je stigne u palači. No kakogod brzao i opet je za- 
kasnio. Dok on tamo, već je paunica odletjela iz palače trgov- 
čeve. Počeli se trnuti plamečci, ponajprije zlatni, a onda i sre- 
brni, a trgovac pred palačom ruke lama. Ali u daljini leti orao, 
na glavi mu kruna carska. Odmah se dosjeti Zorko, da se ono 
paunica pretvorila u orla, i vidi Zorko, kako je u daljnom de- 
vetom carstvu orao uletio u dvore vojvodine, a pred dvorom 


.narod kliče i vojvodu za cara kruni. Poboja se Zorko, da mu 


orao ne umakne, jer bijahu već stigli na kraj svijeta. Pojuri 
dakle Zorko divovskim trkom, da uhvati Sreću — orla okru- 
njenog. Kad ali on do devetoga carstva i do dvora vojvodina, a 
ono već orao izletio iz dvora; pred dvorom lomača bukti, a na 
lomači svezan vojvoda izgara. 

»Dognat ću orla do kraja svijeta, do zida nebeskoga, tamo 
ću ga uhititi« pomisli Zorko i jurne za orlom. I dotjera ga do 
zida nebeskoga, na kojemu svod nebeski počiva; ali se orao 
vine pod svod nebeski, pa kada najviše bijaše, raspadne se u 
sitnu prašinu i prospe se polako po zemlji. A Zorko, kolikogod 
gledao bistrozorkim očima, nijedne prašinice nije našao. Snuždi 
se veoma, te se i on vrati u klanac. 

Ispričaše divovi jedan drugome svoju nedaću. 

»Treba da se bolje osilimo. Čekat ćemo tri male godinice«. 
Tri male godinice: trista puta po trista godina. 

Kada je prošlo trista puta trista godina osilili divovi na tro- 
struku snagu. I razišli se opet po svome poslu. 

Digao se Valigora na goru, odmah na najvišu, na staklenu. 
Pružio se pod nebo i od prve objema rukama do sunca segnuo 

i suncu kose spleo: ostale mu ruke pozlaćene. Vratio se Vali- 
gora radostan u klanac. Pošao Mokronog do mora, u more uro- 
nio, od prve do najdubljeg dna segnuo, morskome dnu utrobu 
proporio i bijel goruć kamen u ruci iznesao. I on se radostan u 
klanac vratio. 

A Zorko Bistrozorki izašao ajet na ravnu zemlju. Ali ono 
sve bilo isto onako kao prije trista puta trista godina. Gonio div 
i Sreću mušicu i Sreću paunicu i Sreću orla okrunjenog — 
uspeo se orao okrunjeni u najveću visinu i raspao se u prah, u 
onakav prah što je sitniji nego prašina nad ljetnim putevima. 
I nijednoga praška ne mogne da nađe Zorko Bistrozorki. Vrati 
se on još gore snužden i praznoruk u klanac. 

»Spleo sam kose suncu« reče Valigora i pokaže svoje silne 
ruke, suncem pozlaćene. 

»Proporio sam morskome dnu utrobu« reče Mokronog i po- 
kaže bijel-goruć kamen, koji plamtijaše Njene i modrim svi- 
jetlom. 

»Izmakla mi sreća. Vidio sam je, a ne znam sada ni gdje je, 
ni kakva je« reče Zorko Bistrozorki. 


Zahihotala ona dva diva, zatutnjila dva klanca i sedam 
gora od njihova smijeha. A Zorko otišao od njih, stao uz vi- 
soku planinu, oslonio se laktom o njenu glavicu i zamislio se 
teško: kako li bi Sreću uhitio i gdje li je ona sada? 

Ujedared se kroz hihot i smijeh divova začuje sitan glas 
dolje uz nogu Zorkovu. 

»Evo me, Zorko« zazveči kao da je srebrn praporac. 

Pogleda Zorko niz svoje divovsko stegno, pa niz listove, pa 
dolje do svoga stopala divovskoga. I vidi, da je stopalom. za- 
tvorio ulaz u malu prodolicu među planinama i da sitna, uzana 
stazica vodi u prodolicu; ali ne vidi otkuda onaj glas. 

»Učini se manji« reče glasić. Zorko posluša i učini se ma- 
njim. »Još manji« reče glas, a Zorko opet posluša. »Još manji, 
još manji se učini« prigonio glas Zorka, dok ga nije dognao do 
običnoga rasta ljudskoga, tako te mogaše stupiti na stazicu i 
poći njome.u prodolicu. Kako je stupio na stazicu, tako je osje- 

tio da je onaj srebrni prapoićika u njemu zazvečio: »Traži me, 
Zorko, traži!« 

»Ne treba da te tražim« nasmija se Zorko »čujem dobro 
gdje si«. Ali mu budne nekuda strašno, gdje je ostavio divov- 
sku snagu, te se našao toliko malen, a s praporčićem u sebi. I 
još pomisli: — »A ipak je nisam još uhitio, jer je ne poznajem 
i nisam je vidio«. 

Visoko kroz planine i kroz klance pronosio se nemili hihot 
divova — a Zorko pođe stazom u prodolicu. Mladi jaseni dizali 
se s lijeva i s desna po strmini, a bujna je trava pokrivala pro- 
dolicu. 


I 


Omjerili ovako divovi svoju snagu o sunce i o utrobu ze- 
maljsku. Ali ljudi o tome niti su što znali, niti im je do toga 
bilo. Živjeli ljudi svojim životom i bila im je duša puna sva- 
čega. 

Tako i na dnu prodolice živio neki čovjek, po imenu Raduč. 
U njega bila kćerkica, mala Mavrica. I više nikoga nisu imali. 
Živjeli oni sami samcati, tiho i spokojno; na daleko i široko ni 
žive duše, svuda vinjaga i divlji hmelj, a šuma i zvjerad šum- 
ska znala i Raduča i Maricu i družila se odavna s njima kao sa 
svojima. 

»Mavrice, kćerkice moja, ne ću te danas pasati crvenom tka- 
nicom« reče otac izašavši iz kolibe. — Jutro je bilo čisto, a 
mladi jaseni jedva čekali da grane sunašce. 

»Zašto, oče?P« 

»Pomozi mi da prostrem ponjavac po ledini, pa da legnem« 
reče otac. ' 

Učini Mavrica tako, a Raduč legne, uhvati dijete za ručicu 
i.reče: 

»Mavrice, meni je umrijeti«. 

Dijete nije moglo ovo da razumije, nego samo min i 
upita:: 

»Što će ovo biti, oče?« 

»Ne znam ni ja, što će biti« šapnu Raduč, »samo ne ćemo 
biti zajedno. Ostat ćeš sama u kolibi«. : 

Dijete se prihvati objema ručicama za ruku očevu. ' 

»Ne boj se, Mavrice, ničega — šumska te zvjerad poznaje. 
Neboj se lisica, s njima si uzrasla!« mia | 

»Da, oče, one dolaze svakog jutra, da se igraju sa mnom« 
odvrati dijete, ali se sagnu k ruci očevoj i obliju je suzice. 

A dijete se priljubi lišcem uz ruku očevu 1 zajeca: 

»Ne boj se ni vukova, i oni te znadu i čuvaju te.« 

»Da, oče, vukovi su mi vrlo dobri«. ' ba 

»Jelde, Mavrice, jelde, milo moje, da su ti vukovi zaista 
dobri?« šapnu hitro Raduč i oblije ga težak znoj —. ii od 
muke smrtne ili od straha strašnoga: jesu li vukovi i zaista do- 
bri siročetu? Prihvati on jače ručicu djeteta i reče: 

»Zbogom, Mavrice! zbogom, milo lane moje!« m 

A dijete sklopi očice. Dođe sjena, što u takav tren ovako ili 
onako pokriva oči i pamet svačiju, te nitko ne zna i ne vidi 
kako mu umire otac. : 

Raduč pak zahvati još okom nebo oko sebe i rastavi se od 
duše. Kraj njega je na ponjavcu ležala bez glasa Mavrica, kao 
bijelo janješce, sama samcata na ovome svijetu. ba 

Zamalo počeli pridolaziti vukovi, kako bijahu navikli. No 
odmah su naslutili da je nešto novo. Stali tražiti po ledini, pa 
kad su našli ono dvoje na ponjavcu, počeli ogledavati mrtvoga 
Raduča. Došuljale se i lisice, pružile iz šikare šiljate njuške i 
njuškale ima li što? ' : 

U to stazom kroz prodolicu naišao Zorko Bistrozorki. Pro- 
šao svu prodolicu, sve pregledao, svemu se nadivio, čega dosad 
ne bijaše opazio. Zapazio i šarenu ptičicu i crvenu jagodu i 
bijelu koru javorovu, a još bi i više toga progledao, ali mu 
smetao grohot divova, što se negdje preko planine zahvatili ru- 
kama na igru — a još mu više dodijavao onaj praporac, koji 
je u njemu jednako zvečkao »Traži me! Traži me!« 

Ali onda Zorko promisli i reče sam sebi: de TA 

»Hoće Sreća opet da me nadmudri! Da je tražim po šumi i 
prodolici, a ona se u meni sakrila. Morat će ovo da se druga- 

čije desi, pa da mi izađe sama na vidjelo«. — I pusti Zorko 
praporčić da zvečka, a on pođe po prodolici, da je svu vidi i da 
upozna kakav li je život, kad nije divovski. 

Dođe tako Zorko do kolibe. Razbjegli se vuci i lisice, kako 
bježi onaj, koji nije na dobro smjerao, a Zorko ugleda ono 
dvoje na ponjavcu i pristupi k njima. Sagne se i pogleda, pa 
kad osjeti toplu ruku djeteta u hladnoj ruci očevoj, trgnu se 
Zorko Bistrozorki i uvidi odmah, da na svijetu nema većega 
nego je ovo. 

»Da sam suncu kose spleo, manje bi bilo nego je ovo. U 
ovome je sve što ima na nebu i na zemlji — ovdje će negdje i 
Sreća izaći«, reče u sebi. ' 

Dijete je još uvijek spavalo teškim snom, a Zorko rastavi 
dječju ručicu od očeve ruke. Kao otkinuta ružica ležala je sada 
Mavrica, a Zorku se srce otvori i odmah se napuni boli. 

Pogodi Zorko, da treba sahraniti Raduča. Uze lopatu i poče 
kopati grob, a za Sreću je zaboravio. Kopanje teško, teže nego 
ikoji posao divovski, a Sunce pripeklo, kao za divovskih dana. 
Omiljelo Zorku sunce, što mu tolikim žarom kroz ruke u lopatu 
struji te mu pomaže da zemlju izdigne. 

Već je sumrak počeo da se hvata, kad je Zorko sahranio 
Raduča i nagrnuo na njega težak humak žute ilovače. Pa kad 
pogleda, kolika je ono težina nad čovjekom, učini se Zorku, da 
je sva ona zemlja legla njemu samome na grudi. Ražali se 
Zorku nad čovjekom i htjede da sjedne da promisli: što je ovo. - 

Ali u to dunu večernji vjetar, hladan kano britvica. Zazebu 
kosti Zorka i pogodi Zorko Bistrozorki, da treba pregrnuti po- 
njavac preko djeteta. Učini tako, pa onda pođe da razvede 
oganj pred kolibom. 

Uto Mavrica otvori očice. Oko nje hladan vjetar duva, su- 
mrak silazi sa planina, a kraj nje velik humak ilovače. Zavrisne 
Mavrica kao ranjena košutica i padne opet nice k ledini, da se 
od svega zakloni. 

Zorko pođe do djeteta. Prokušao on toga dana i vrućinu i 


studen, natrudio se truda, pokopao čovjeka i ražalio se pravom 

žalosti. Zato pogodi, kako se pristupa sirotici. Priđe polagano 
do djeteta, sačeka da se dijete isplače, a onda ga tihano digne u 
naručje i ode s njime k ognju. 

Sjedne Zorko s Mavricom do ognja. I opet zazveči prapor- 
čić u njemu. »Traži me Zorko, traži!« 

»Umukni« šapne Zorko, »nije mi do tebe, nego do ove siro- 
tice« pa se sagne nad Mavricu. 

Dijete pogleda Zorka i lišcem mu preleti djetinji sjaj. Ras- 
tvori obje ručice i prigrli se Zorku oko vrata. 

»Djetence mileno« izreče Zorko blago, a u sebi osjeti toliku 
svjetlost, da se sve u njemu i oko njega promijenilo. Ležala je 
ta svjetlost svuda i nad svime i sve je bilo kao pozlaćeno. 

U taj čas opazi Zorko, da nisu sami. Uz oganj sjela pre- 
krasna žena, kao da je i ona sva od svjetlosti i miline satkana. 
A najljepše bijahu njezine ruke, bijele i prekrasne, kojima je 
primetnula svoj iver k njihovome ognju. 

»Gle, evo tel« začudi se Zorko Bistrozorki. 


A Sreća samo kimne glavom, nasmiješi se i ostade s njima. 


Pun je mjesec stajao nasred neba, kad se s desne strane pro- 
dolice nad planinu nadvirio Valigora, a s lijeve strane Mo- 
kronog. 

Nagnuli se ramenima i glavama preko kosine, i gledaju ra- 
doznalo. > 

Domislili se divovi, da je Zorko uhitio Sreću, i došli da vide 
što je. 

»Hajde! da svršimo igru. Donesi što si uhitio!« rekne Vali- 
gora Zorku. 

»Ne idem«, odvrati Zorko »ostat ću, gdje sam«. 


»Ne ideš?« reče Mokronog. Od čuda klonule mu obje divov- 
ske ruke niz planinu. Pokršila se stabla, kud su mu ruke pale i 
učinila se pod njegovim rukama dva prosjeka kroz šumu — a 

Mokronog opet reče: »Ne ideš? A što će biti od tvoga djela, od 
ravne zemlje?« ' 

»Podijelite je među se« odvrati Zorko. 

Tako je i bilo. Zorko ostade uz dijete i uz ognjište, gdje mu 
se Sreća ukazala, a Sreća ih zavoli i ostade s njima što dulje 
mogaše. : 

: A ona dva diva odoše da se podijele, zavadiše se o baštinu 
i proždriješe jedan drugoga. 





35. * 


1SO VELIKANOVIĆ, ZAGREB 
DEŠA GROM 


Nekad je to bilo najobičnije ime u selu. Ako se dijete rodi 
u subotu, uoči blagdana Gospodnjeg, ili na samu nedjelju, zar 
bi se taj mali sretnik i mogao okrstiti drugačije nego blagda- 
njim imenom: Dominik, nedjeljno dijete, — Nedjeljko, kako se 
po nekim mjestima zove takav sretnik, ili Deša, kako se Do- 
minik od mila zove ovdje u selu. 

I Deša Grom bio je sretnik, koji se rodio u noći sa su- 
bote na nedjelju, pa mu nije izmaklo lijepo ime nedjeljnog 
djeteta. Ali njemu je poslužila još jedna sreća, rodio se i 
uoči svetog Antuna, najvećeg blagdana seoskog. 

Radi toga seoskog blagdana i čuvenog proštenja na taj dan 
gotovo ga i ne htjedoše okrstiti uobičajenim nedjeljnim ime- 
nom. Sva ženskadija u kući, pa i drugi svijet iz susjedstva, koji 
se bio sletio da vidi lijepog momčića, o kojem su već bili 
razglasili divno čudo da je crven kao Švaba, i divili mu se, ko- 
liko je grlat, nadadoše viku, da ga treba okrstiti po sutrašnjem 
svecu, svetom Antunu, od kojeg i nema većeg sveca u selu, a 
možda i na cijelom svijetu. Bili su gotovo već i prevladali pri- 
staše svetog Antuna, ali onda se javi domaćin, otac dječakov. 
Jako se rasrdio čovjek, što se cijelo selo plete u njegove po- 
slove, pa kad se rasrdio na žene, rasrdio se i na sveca, ni 
kriva ni dužna, i strašno se uprotivio i svecu i njegovu imenu. 
Veli on. »Svetac je gospodar u svojoj crkvi, a ovdje sam go- 
spodar ja«. 

Svatko se voli goropaditi, a pogotovu domaćin u svojoj 
kući. Zapitat će on dakle: 

— Šta je ovo? Je li ovo djevojka ili momak? 

— Pa valjda je momak, — smiju mu se žene, koje već vole 
takve razgovore. 

—A jeli on Švaba? 

— Ne dao Bog! — odgovaraju mu, a nekako čudno gle- 

daju dijete, kako je crveno, ali ne čude mu se na glas. 

— A je li, da prostite, švapski konj? — sasvim se razgoro- 
padio domaćin. 

Na to pitanje nema dabogme odgovora. Razumjelo je već 
društvo, kud šiba domaćin. Znaju svi, s kakvim zavjetima i 
molbama dolazi svijet u njihovo selo na Antunovo. Djevojke 
se mole svecu, da bi ove godine stekle mladoženju. A Švabe iz 
okolnih sela dovode na taj dan pred crkvu sve svoje konje, i onda 
se u crkvi mole svecu, da im konje i ove godine očuva od svih sta- 
rih bolesti, koje su se uvijek znale, i novih, koje su se silno ras- 
plodile, otkad su došli veterinari i svake ih godine ima sve više. 

Dok su se samo djevojke molile svecu, bilo je u selu mnogo 
Antuna. Ali otkad su se molitvama pridružili i Švabe sa svo- 
jim konjima, velika je zamjerka u selu i kao da je u selu svake 
godine sve manje Antuna. Radi Švaba nastala je zamjerka i svecu. 

Tako se i novorođeni mališ odbio od seoskog sveca i bio 
okršten po očevoj želji Dominik, a onda se u selu prozvao da- 
bogme Deša. 

Svako čudo za tri dana, pa tako se brzo prestadoše i čuditi 
Dešinoj crvenoj kosi. Rodio se uz &gromove i sijavice, pa mu 
je valjda otud, od silnog žara i svjetlosti ta crvena kosa. Ne 
treba dakle dalje ispitivati niti se čuditi. A kad je odrastao, 
onda se dabogme nitko i ne bi više usudio čuditi, i još manje 
iskazivati na glas bilo kakvo mišljenje o crvenoj kosi Dešinoj. 
Jer i koji su pokušali da iskažu kakvo mišljenje, zlo su prola- 
zili, pogotovu nedjeljom, kad je svak dokolniji i raspoloženiji, pa 
voli da temeljito svršava račune s ljudima za cijelu nedjelju dana. 

A i nije trebalo mnogo razglabati, otkud djetetu crvena 
kosa. Kod Švaba se zna, otkud im je tolikoj djeci kosa kao že- 
ravica. Zato, jer Švaba jede kelerabu, sladi se aptovim pekme- 
zom, od kojega zaziru čak i komarci, a klone se kao vraga ljute 
Paprike. Za kaznu mu zato izbija paprika na kosu. Drugačije je 
već s našim svijetom. Tu može da se desi crvena kosa jedino 
onda, ako se dijete rodi uz gromove, a osobito uz sijavicu. Od 
Sijavice pocrveni kosa, pa dijete bude nalik na Švabu, — 
crvenko ili crvenperka. I takav mu nadimak može i da zamijeni 
Pravo ime. Ali to još ne bi bilo najgore zlo. Nevolja je, Što ta- 

kvo dijete, ako je dječak, rado ode u pijanice. I to je dabogme 
od nesretnoga groma. Od njega je žarkoga ožednjelo dijete još 
u majčinoj utrobi i ne može da utaži žeđu sve do groba. 

Sve je tako, razumije se, bilo i s Dešom. Rodio se žedan 
prežedan, i za svega života nije nikako mogao da otplakne sa 
sebe kobnu žeđu. Žedan se rodio, žedan će i umrijeti. 

Znao je on dobro, tko mu je skrivio i crvenu kosu, i pijan- 
stvo. Znao, a ipak se nije ljutio na krivca. 

— Druge, — veli, — ubija grom, — a mene samo da nije 
ubio, nego me od prvog dana obdario i crvenom kosom i že- 
đom. Crvenom kosom zato, da budem drugačiji nego svi ljudi, 
a žeđom, da mi ne bude teško piti. Jadnik je, komu Bog nije 
dao žeđe, a on ipak pije. 

Nije se zato ni bojao groma. Znaju već i djeca, da ne valja 
ostajati pod drvetom, kad je grmljavina. Svak se boji i bježi. 
A Deša, čim začuje grmljavinu i začuje gromove, staje pod 
drvo i veseli se: 

Udri, grome, i žene i mome, 
Al ne ubij; koja mene ljubi! 

I smije se svakomu, tko se boji. Dovikuju mu žene, neka se 

sklone, neka ne griješi, a on se smije i odgovara: 


Bog je dao Deši, 
Da po volji greši. 

No jednom o Ilinju, kad je navalila nepogoda i na sve strane 
uzeli treskati gromovi, a deša se po običaju sklonuo onamo, oda- 
“kle drugi svijet bježi, pod veliki dud na ulici, desilo se, da je 
grom opalio upravo u taj dud. Zaprepastili se ljudi, koji su 
gledali, stade ženska cika i vriska. Dud se uznjihao, stresao se, 
kao da je kakva biljčica, koju trgaš iz zemlje, gotovo odskočio 
i-onda se izvalio. Deša nestao na čas za uzvitlanim granama, a 
kad se drvo izvalilo i grane se smirile, razabraše ljudi u čudu, 
da između dvije najjače grane stoji Deša ravan kao kolac i 
gleda nekud u nebo, kao da očekuje još jedan grom. : 

Kad je stao pod drvo, bio je malo napit, a nije ga rastrijez- 
nio ni grom, koji je udario u drvo. Ako je grom nekad, kod 

rođenja njegova, bio moćan da mi ža sav život osuši grlo i 
osudi Dešu na vječno pijanstvo, nije sad više bio moćan da_.u 
njemu osuši piće i tako ga rastrijezni. Ta ni božja sila, koja 
stvara pijanice, nije moćna da ih odvrati od pića, — jedino 
može da od njih stvara pitome pijanice, koji tajom piju, a javno 
propovijedaju treznoću. ' 

Sada je svima, i koji dosad nisu vjerovali, sinulo u glavi, 
da Dešu ne bije grom. Pa ako su ga dosad u po šale zvali Deša 
Grom, sada ga stadoše već i u zbilji i gotovo od straha krstiti. 
tako. I čak bi u ljutini znala izlanuti koja starija ženska: Deša 
te ne ubio! 

Neki stadoše već Dešu da drže i za nekog zaštitnika seos- 
kog. Ako njega ne bije grom, to može da bude na korist i selu. 
Dobro je imati među sobom takva čovjeka, pa mu se može us- 
put i koješta oprostiti. Može mu se oprostiti, što zna prepiti, 
jer na koncu konca i nije on jedini u selu, na kom je takav 
grijeh. A može mu se valjda, bar donekle, oprostiti i zao 
jezik njegov. Jer što se tiče jezika, nije Deši bila dorasla ni 
jedna žena. I ne samo, kad se nakiti, što je napokon bilo go- 
tovo svaki dan, nego i onda, kad je najtrezniji. Ali kako se 
sve to ne bi opraštalo čovjeku, kojega ne bije grom? 

I tako su u miru i božjem blagoslovu tekle godine. Deša je 
pio i grom ga nije bio, a žene su u selu već sasvim pouzdano 
znale, da Deša Grom pomalo čuva i selo. 

Ali onda dao Bog te nastala takva godina, da su se zapre- 
pastili svi u selu, a naposljetku, na prepast svima, i sam Deša. 

Tek što je granulo proljeće, a ono se već o Josipovu prevra- 
tilo gotovo u pravo pravcato ljeto. O Đurđevu nastali već pasji 
dani. Ni kapi kiše, Već je i Petrovo, a.suša te suša. Propalo 
žito, propada kukuruz, propast će i vinogradi. Zgledaju se ljudi, 
huču, mole se, a suša ne prestaje. A gledaju i Dešu. Kamo nje- 
govi gromovi? Neka bude i oluje i groma, samo neka se otvore 
nebesa! Nie: 

A Deša Grom još od proljeća pao u krevet. Ne pije, ne 
govori, gine živ. Ili ga je spopala bolest, ili ljuta nevolja, što 

mu se ljetos iznevjeriše gromovi? Pitaju ga, ali on ne odgo- 
vara nego kao i sav svijet huče, a kad misli, da ga ne vidi nitko, 
moli se i on. 

No cijeloga ljeta i jeseni nije izmolilo kiše ni selo, ni Deša 
Grom. Propali kukuruzi, a kad najzad propadoše i vinogradi, 
pa se selo uzvikalo, da ne će biti vina ni za najveće blagdane, 

. okrenuo se Deša Grom k zidu, uzdahnuo i izdahnuo. 

Sahranili ljudi Dešu, pa kad su se okupili na daći, uzeli da 
razglabaju, šta je to s njihovim Dešom Gromom. Muškarci su 
svakako mudrovali, ali nikako nisu mogli da se slože. I ne bi 
se nikad ništa ni znalo, zašto je suša ubila i selo i Dešu, da 
žene nisu riješile tu zagonetku. 

— Šta bi i bilo? — rekoše, — nego Deša, grom ga ne ubio, 
i nije bio pravi zaštitnik seoski. Ako ga je grom i čuvao, nije 
ga dočuvao do kraja. Istina je, isušio mu je grom grlo, ali ni to 
nije mogao baš sasvim. Dodijalo onda i božjim gromovima, pa 
se okanili jalova posla. Hajde, vele oni, da odustanemo od 
treskanja i gruhanja, pa da na selo navalimo sušu. Drugačije 
nikad ne osušismo Deši grlo. A ako mu ne osušimo grlo do 
kraja, zar će on ikad prepiti i od pića nastradati? Ubit ćemo 
sušom i njega, i vinograde, pa makar izginulo i cijelo selo. 

Tako se i razbistrilo cijelo pitanje. Radi Dešina grla nastra- 
dalo je i cijelo selo. Zato se ta nesretna godina i prozvala 
»Dešina suša«. I djeca, koja su se rodila te godine, Bog zna 
kakva će još biti. 

A Dešu, ako i ne grde, nego samo žale, najvoljeli bi da 

mogu zaboraviti. Ne dao Bog, da se rodi opet takav crvenko, 
uz grmljavinu, gromove i sijavicu! A ni jednoj se rodilji ne 
smije dabogme ni spomenuti, da bi joj sinčića okrstili imenom 
Deše Groma, pa makar se sto puta rodio uoči nedjelje ili na 
samu nedjelju. 
.— Bolje ti je, — kažu ljudi, — zvati se i kakvim zvjerskim 
imenom Vuk, ili po kakvoj kukavnoj biljci ili travi Dragoljub, 
Smiljan, ili da te zovu šaljivim imenom Brcko, nego da budeš 
Deša i da navodiš na selo sušu. 

FEHIM SPAHO, SARAJEVO 


HRVATI 


U EVLIJA ČELEBIJINU PUTOPISU 


Za proučavanje naše hrvatske prošlosti osobito je značenje, 
da nam se otvore i učine pristupnima turski izvori. Turska hi- 
storijska literatura obiluje dragocjenim podacima iz hrvatske 
povijesti XVI.— XIX. vijeka, a da i ne govorimo o rukopisnim 
dokumentima, koji leže po raznim arhivima i u privatnim ru- 
kama, neproučeni i neobjavljeni. Takvo jedno veliko djelo sva- 
kako je Evlija Čelebijin putopis, koji u petoj i šestoj knjizi če-- 
sto spominje Hrvate i daje nam podataka 1 iz našeg života u se- 
damnaestom vijeku. 

Evlija Čelebija, ili kako on sam sebe naziva Evlija Muha- 
med Žilli sin Dervišev »globetrotter« (sejjahi alem) rodio se u 
Carigradu 1611., a umr'o iza 1679. U toku od četrdeset go- 
dina (1631.—1670.) poduzeo je više velikih putovanja po ta- 
dašnjem turskom carstvu i izvan njega, a učestvovao je i u ra- 
tovima na Kretu, Hrvatsku, Madžarsku, Austriju i dr. pod 
sultanima Ibrahimom i Muhamedom IV. O svima svojim opa- 
žanjima i doživljajima u miru i ratu napisao je opsežno djelo 
u deset knjiga pod imenom Sejahatnama ili Tarihi 
sejjah.!) 

Ovo je djelo dugo ostalo nepoznato i turskoj i evropskoj 
javnosti. Prvi je put štampan u Carigradu 1843. mali izbor iz 
prve knjige pod naslovom Muntehabati Evlija Če- 
lebi. U Evropi je prvi Josip von Hammer objelodanio 
1846.—1850. engleski prijevod prvih dviju knjiga) dai je u 


“) Po carigradskom Štampanom izdanju djelo se zove Ps (pu- 
topis), a po Dr. G. Fligelu u bečkim rukopisima (br. 1281), Tarihi sejjah 
(Kronika putnika). 


*) Narrative of Travels in Europe, Asia, Africa by Evliya Efendi, Lon- 
don 1846—1850, sv. I i II. 

II. svesku svoga poznatog djela »Die Osmanische Staatsver- 
fassung etc.«, p. 450—470., donio iscrpan sadržaj iz prve četiri 
knjige. Hammer tada nije ni našao više rukopisa, pa je mislio 
da je Evlija Čelebija međutim umro i da nije ni dovršio svoga 
djela. 


Tek pod konac prošloga vijeka otkriven je u Pertevpašinoj 
knjižnici u Uskudaru (Skutari u Carigradu) potpun rukopis či- 
tava Evlijina djela. Poznati turski nakladnik Ahmed Dževdet, 
vlasnik i urednik »Ikdama« poduzeo se odmah da izda ovo ve- 
iiko djelo pa je već 1897. tiskao prvu i drugu knjigu, a brzo iza 
toga treću, četvrtu i petu. Kada je iza toga bio malo zapeo s iz- 
davanjem, pomogla je madžarska akademija nauka izdavanje 
šeste knjige. Iza toga nastaje dulja pauza u izdavanju ovog 
putopisa. Šteta je, što je ovih prvih šest knjiga tiskano pod 
apsolutističkim režimom sultana Abdulhamida II., kada je cen- 
zura bila vrlo stroga, pa su mnoga zanimljiva mjesta brisana. 
To se vidi najbolje po sedmom i osmom svesku, koji su izašli 
u novije doba, bez ikakve izmjene, pod slobodnim republikan- 
skim režimom. Deveta i deseta knjiga još čekaju da budu obje- 
lodanjene. 

U našem su jeziku prevodili dijelove, koji se tiču hrvatskih 
i srpskih zemalja, Dim. S. Čohadžić,) šejh Sejfudin Fehmi Ke- 
. mura') i Gliša Elezović) iz originala, a Jov. Radonić") iz ma- 
džarskog prijevoda od Dra Imre Karacsona, koji je cijelu še- 
stu knjigu, a i jedan dio pete, protumačio i objavio 1904. u 
izdanjima Madžarske akademije nauka. U ovogodišnjem ka- 
lendaru »Napretku« objavio sam ja njegovu posjetu Nikoli 
Zrinskom, banu hrvatskom, u Čakovcu u studenom  1660., 


2) Spomenik Srpske kr. Akademije, XLII, 1905, p. 1—34. 


* 4) Glasnik zemaljskog muzeja u Bosni i Hercegovini, XX, 1908, p.. 


188—202 i 289—342. 

5) Glasnik Jugoslavenskog profesorskog društva, XI, 1931, brojevi za 
ožujak — travanj — lipanj 1931. 

%) Godišnjica Nikole Čupića, XXIX, XXX i XXXI, 1910, 1911 i 1912. 

s kratkim predgovorom poput ovoga ovdje. Gliša Elezović je 
također napisao i neku studiju o Evlija Čelebiji.") 

Što se tiče ličnosti i života piščeva, upućeni smo jedino na 
njega samoga. Otac njegov, Derviš Muhamed Zilli, bio je po 
tome sa sultanom Sulejmanom 1. pod Biogradom, Rodom, Bu- 


. dimom, Sto&nim Biogradom i Sigetom, sudjelovao je pri osva- 


janju Cipra, te u vojni Muhameda III. na Egru. Pored toga bio 
je dvorski zlatar (kujumdžibaši ili zerkeri dergiahi 4li). Od Su- 
lejmana I. do Ibrahima služio je deset sultana i umro 1648., 
kada mu je bilo 117 godina. Njegov djed po ocu, Demirdži 
oglu Kara Ahmedbeg bio je bajraktar sultana Muhameda II. 
Fatiha te je učestvovao u osvajanju Carigrada i doživio 147 
godina. I djed mu po materi, Javuz Ozbeg, bio je Fatihov 
bajraktar. Mati mu je bila sestra Melek Ahmed paše, velikog 
vezira (umro 1662.). 

Evlija Čelebija se odao nauci, pa.je u ramazanu 1045. (ve- 
ljača 1636.) prvi put nastupio kao hafiz u Aja Sofiji. Tom je 
zgodom na njega upozoren sultan Murad IV. te ga je uzeo u 
dvor kao musahiba. Tu je službu napustio iza dvije godine i 
postao spahija s plaćom. Otada on stalno putuje, čas na svoju 
ruku, čas u pratnji velikih dostojanstvenika, poimence svoga 
ujaka Melek Ahmed paše. Prati ga kako na putovanjima, tako 
i u ratovima. Smirio se tek 1673. 

Evlija Čelebija jest pisac pun fantazije, koji traži samo ču- 
dnovate stvari i pustolovine; njemu su često draže priče nego 
historijska predanja, pa u svojim prikazivanjima dosta puta i 
pretjera. Ako mu to odbacimo, njegovo je djelo prava riznica 
kulturno-historijskih, folklorističkih i zemljopisnih podataka.) 

Iz te riznice probrana su ovdje sva ona mjesta, gdje Evlija 


spominje Hrvate, bilo kao narod, bilo pojedine krajeve kao 


hrvatske zemlje, bilo da jezik naziva hrvatskim, ili uopće, bilo 
u kakvoj drugoj vezi da navodi ime Hrvat. 


?) Srpski književni glasnik, broj od 1. prosinca 1981. 
8) 1. H. Mordtmann u Encyklopedie des Islam, II. 35. 

Prije još nego je došao u naše krajeve, on je znao za 
Hrvate. Kada je u septembru 1657. bio u Lavovu, on opisuje 
poljski narod, pa tim povodom nabraja sve njemu poznate, 
slavenske narode, među kojima spominje i Hrvate (V. 146). 

Na njegovim putovanjima po našim krajevima, sad češće, 
sad rjeđe, susrećemo se s imenom Hrvat. Mi ćemo ići za njim, 
kako on putuje i izlaže svoja opažanja. 

Opisujući Biograd navodi, kako se rijeka Sava, između osta- 
log sabire iz voda, koje dolaze sa granica Bosne, Hrvatske 
i Slavonije (V, p. 370). Istim povodom govori o srpskom 
jeziku kao o iskvarenu dijalektu, premda su Srbi u neposrednoj 
blizini Bugara i Bošnjaka (te tu onda kaže, kako mnogi Bio- 
građani, među ostalim poznaju i hrvatski jezik [V, 382]). 

Za Sarajevo najprije navodi, kako tamošnje stanovništvo 
govori »bošnjački«, turski, srpski, latinski, hrvatski i bu- 
garski (V, 435), da onda poslije kao da (V, 439) identificira 
»bošnjački« i hrvatski jezik kao jedan te isti, kojim se u tim 
krajevima govori. On na tome mjestu veli od riječi do riječi: 
» Jezik bošnjačkog i hrvatsko g naroda. — Narod ovog kraja 
svijet zove Bošnjacima. Ali im je draže, ako im se kaže »Bo- 
sanci« (Bosnavi). I zaista jezik im, a i oni sami čisti su ljudi, 
koji (sve) ispravno prosuđuju. Jezik im je blizak latinskome«.) 
Tu donosi nekoliko primjera u prozi i stihu iz hrvatskoga jezika. 

Pri opisivanju Livna (Hlivna), spominje Hrvate kao sta- 
novnike toga grada pred dolazak Turaka (V, 448). 

Za grad Knin kaže, da ga je sagradio hrvatski plemić 
(beg) Zrinski (V, 464). Idući dalje kroz Dalmaciju, često spo- 
minje Hrvate. Za grad Nadin veli, da ga je od hrvatskih 
i slavonskih stanovnika osvojio Gazi Husrevbeg 944 po Hidžri 
(počinje 10. lipnja 1537.). Iza poraza Mustafa paše Tekelije 
zauzeše ovaj grad Mlečani, a Hrvatii muslimani, koji bijahu 
u njemu nastanjeni, prijeđoše zajedno sa svojim porodicama u 


*) Zanimljivo je da i ljudi našega roda, koji su se služili turskim je- 


zikom, drže hrvatski jezik blizak latinskom. Tako pisac najstarijeg hrvat- 
sko-turskog rječnika Muhamed Uskufi (Hevfi); pisao 1631. 

grad Knin. Isto tako navodi, da su i grad Skradin sagradili 
hrvatski plemići, a izhrvatskih ruku ga je osvojio 938 
(poč. 15. kolovoza 1531.) Gazi Bektaš beg. (V, 466). 

Za grad Obrovac kaže, da je to hrvatska građevina. (V, 
467). 

Pri opisivanju Zadra dolazi ime Hrvat dva puta kada na- 
vodi, kako 943. (poč. 20. lipnja 1536.) nije Turcima uspjelo 
da osvoje Zadar, kaže, kako su Gazi Husrev beg, Gazi Murad 
beg i Gazi Memi beg Arnaut okrenuli protiv Mlečana, pa tom 
prilikom osvojili sto i sedamdeset mletačkih, hrvatskih, 
slavonskih i »duduških«“) gradova. Prikazujući dalje, kako su 
jednom Španjolci pokušali da opsjednu Zadar, kaže, kako su 
iskrcali vojsku na kopno, ali su ih dočekali svi Hrvati i 
Slavonci, koji se nalaze uokolici grada, potukli 
ih i natjerali u more. (V, 469). Na 15. rujna 1660. krenuo je 
Evlija ispod. Zadra natrag u Livanjsko, a zatim na Kupreško 
polje. Na tome putu spominje grad Vranu, za koji kaže da je 
hrvatska građevina, a onda veli od riječi do riječi: »Svu 
ovu zemlju zvali su Hrvatskom i u njoj je-bilo tri stotine 
gradova« (V, 474). ' 

S Kupreškoga polja poduzeli su tada Turci pljačkašku 
ekspediciju prema Šibeniku, Splitu i Klisu, u kojoj je učestvo- 
vao i Evlija Čelebija. Na tom putu spominje u blizini Šibenika 


. neki brijeg, gdje je nekoč bilo jedno hrvatsko selo, koje je 


još onda bilo razrušeno (V, 479). Na tome pohodu opisuje 
Evlija i neki grad, koji zove Renica ili Rinica, pola sata istočno > 
od Šibenika. U tome se gradu bio utvrdio Hrvat, odmetnik, 
po imenu Šark (Šarić), koji je prebjegao iz turskog podaništva 
Mlečanima i postao njihov uskok. Iz toga svog skrovišta prova- 
ljuje u gradove Sinj i Knin te pljačka. Tu Evlija na široko 
opisuje borbe, koje su vodili s tim uskokom, a u kojima i na 
turskoj strani igra važnu ulogu četa od dvije stotine hrvat- 
skih junaka (V, 484). 


*%) Evlija zove Duduškom zemlje zapadno od Hrvatske, današnju Slo- 
veniju i Istru. Toj riječi će biti korijen talijanski »tedesco«. 

Na povratku s ovoga pohoda, u kojem su izvojštili pobjedu 
nad ovim uskokom; spominje grad Mandalinu na moru, za koji 
veli, da je to luka Hrvatske (V, 488). Odatle su krenuli 
prema jugoistoku, i prošavši Danilovo polje, tu su zastali da se 
dogovore o svom daljem kretanju. Nakon dogovora odabraše 
osam hiljada konjanika i tri hiljade probranih pješaka, h r v a t- 
skih junaka, pa uzviknuvši muhamedanski ratni poklik, raz- 
više Smail begov bajrak. Ta četa, s kojom je krenuo i Evlija, 
pošla je prema jugu (V, 489). 

Na tome putu spominje grad Kamen, za koji kaže da je 
hrvatska građevina. Odatle su, idući prema jugoistoku sti- 
gli u grad Drniš. Za taj kraj veli da je vrlo plodan, pa su ga 
naselili i kultivirali Hrvati, narod »Duduške« i Slavonije 
(Slovenije), koji su ostavili svoja kršna mjesta. (V, 489). Na 
tom istom mjestu, pod napisom »Jezik Hrvata« tumači ne- 
koliko hrvatskih riječi i konverzacija, slično kao i kod Sara- 
jeva (V, 490). 

Govoreći o Splitu, opisuje velike lađe (galije), kojima ve- 
slaju muslimanski zarobljenici. Među onima, koji naoružani 
vrše službu na tim lađama, spominje na prvom mjestu 
Hrvate (V, 498). ' ' 

Kada je na putu iz Banja Luke preko Gradiške u zemlje na 
drugoj strani Save, stigao u Jasenovac, kaže da se to »broji 
Hrvatska«. (V, 509). Opisujući na tom putu Kostajnicu, 
kaže da je silom osvojena od Hrvata. (V. 520). Za posadu u 
Kostajnici kaže da su gazije,“) koji su dan i noć u borbi s Hr va- 
tima. Isto tako za Novi kaže da su ga sagradili hrvatski 


plemići (V, 510). Za grad Bihać veli, da ga je sagradio Zrinski 


(V, 510), a za vlade Murada III. opsjednuo ga je bosanski na- 
mjesnik Hasan paša, pa su ga Hrvati predali na vjeru (V, 
511). I grad »Liku« su sagradili Hrvati (V, 511). 

Govoreći o Zagrebu, za koji veli, da su ga sagradili hrvat- 
ski plemići, navodi kako u njemu i njegovoj okolini ima dosta 
velikih crkava. To je stoga, što u Hrvatskoj ima mnogo 


41) Gazija — junak, pobjedilac (kaže se samo za muslimane). 

kršćana (V, 513). Tu opisuje borbe Rustem paše s Hrvatima 
i Slavoncima 1003. god. (poč. 16. rujna 1594.), — oko Zagreba 
i po Turopolju (V, 514). Idući iz Siska i Zagreba prema sje- 
vero-zapadu, piše kako su ti krajevi Hrvatske kultivirani i 
plodni. Na tom putu spominje više gradova. Za »Pudak« kaže 
da ga je osvojio bosanski vezir Mustafa paša od Hrvata 
Zrinskog. Grad Zrin sagradio je »veliki Zrinski«. I gradovi 
»Velim« i »Kolard« su hrvatske građevine (V, 515). Tur- 
ske posade u ovim krajevima odijevaju se drukčije nego li po 
drugim gradovima. Evlija potanko opisuje njihovu nošnju, pa 
među ostalim kaže, kako na glavu stavljaju hrvatske 
kape od crvene čohe (V, 516). 

Za grad Cernik kaže, da ga je 946. (počinje 19. svibnja 
1539.) osvojio Mehmed beg Jahjapašić od Hrvata (V, 517.). 
U tom je kraju klima vrlo ugodna, pa se tu i tamo nailazi na 
hrvatske ljepotice (V, 518.). 

Pakrački je grad, prema Evliji, sagradio »erdeljski kralj i 
austrijski car, pa ga dao hrvatskim hercezima« (V, 519). 
Iz Pakraca je došao u grad Sirač. Tu prijeki put vodi preko 
planine Gravice, ali se on bojao hrvatskog zla, pa je okre- 
nuo drugim putem i došao u grad Stupčanicu (V, 520). 

Viroviticu su također sagradili hrvatski plemići (V, 521). 

Đakovo opisuje kao tvrd grad, pa kaže, da je to bila jaka 
tvrđava hrvatskih i slavonskih zemalja. Tu je od đakovač- 
kog paše Ibrahima, koji se izgovarao da ne pripada pod Bosnu, 
jedva isposlovao da mu dade od svoje posade pratnju. Kad mu 
je najzad dao tri stotine momaka, tražio je da mu ih što prije 
vrati, jer da je Hrvatska »zemlja gladi i skupoće« (V, 523). 

Na putu banu Nikoli Zrinskom u Čakovac opisuje kule- 
motrilje na Muri, Dravi i Savi, pa kaže, s koje god se strane 
pojavi neprijatelj, iz svih 367 kula, koliko ih ima, zapucaju to- 
Povi, pa se zapali sva Hrvatska i za čas je tu spremno či- 


tavo more ljudi (V, 525). 


Kada je iza povratka od Zrinskoga došao u Carigrad, u 
audijenciji kod velikog vezira među ostalim. su čitani izvještaji 
iz Bosne. Na jednom se mjestu u tim izvještajima kaže, kako 

su gazije s granice iz Knina, Pakraca i Nadina, njih oko pet 
hiljada, iz »Duduške« provalili unutra u Slavoniju, Hrvat- 
sku i Međumurje, popalili te krajeve, mnogo imetka napljač- 
kali i doveli bezbroj zarobljenika (V, 538). 

Opisujući Osijek kaže, da tu sjede zastupnici od sedam ba- 
nova (hercega), a na prvom mjestu navodi hrvatskoga 
(VI, 179). 

Za rijeku Dravu kaže, da dolazi sa dva kraja, od kojih je- 
dan dio dolazi iz gora Hrvatske (VI, 184). 

Kad je zapovjednik odreda, u kojemu je bio Evlija, Ibra- 
him paša Kadić, stigao sa svojom vojskom u Osijek, održan je 
mimohod njegove vojske pred velikim vezirom Fadil Ahmed 
pašom Ćuprilićem. Opisujući taj mimohod Evlija spominje 770: 
sejmena“) Hrvata; Bošnjaka i Arnauta, od kojih svaki poje- 
dini naliči na velikog lava (VI, 186). 

Opisujući Budim govori o borbama koje su se vodile oko 
njega, pa pri jednoj opsadi spominje hrvatske plemiće, koji 
su u tome učestvovali. (VI, 218). g 

19. travnja 1664. krenuo je Evlija Čelebija iz Biograda, da 
ponese neka pisma i naredbe velikog vezira hercegovačkom na- 
 mjesniku Suhrab Mehmed paši. Na tome putu po svome obi- 
čaju, opisuje pojedina mjesta, sad opširnije, sad kraće. Na 
putu iz Foče preko Ustikoline na Zagorje Čengića odžacima 
opisuje .neki starinski grad »Plač«, koji je za vlade sultana 
Mehmeda II. Fatiha osvojio Ahmed paša Hercegović. Mjesto 
je vrlo vrletno, a čitav kraj opasan i nesiguran, jer ga ugroža- 
vaju kotorski uskoci. U tome mjestu su dali Evliji za pratnju 
pedeset hrvatskih junaka (VI. 436). 


Iz Hercegovine je išao Evlija Čelebija kao pašin izaslanik 
u Dubrovnik, pa je tom prilikom proputovao čitavu južnu Dal- 
maciju. Opisujući te krajeve kaže da je najveća većina stanov- 
ništva u Herceg-Novome Arnauti, Bošnjaci i Hrvati 


(V. 454). 


12) sejmen ili segban prvobitno 35. legija janjičara, poslije i druge 
vrste vojske. 

VILKO GECAN 
Autoportret 


Iz grada Risna pošla je tada vojska da upokori odmetnike 
po planinama Pive i Nikšića, kojoj se priključio i Evlija. Naj- 
prije su stigli u nahiju Pivu. Tu kaže, da su to sve čisti, 
pravi Hrvati, kojima daje i pridjevak dušmani (VI.467). 
Ovdje Evlija označuje dakle jugoistočne krajeve Crvene Hr- 
vatske. 

S ovog pohoda stigla je vojska u Gatačko polje. Odatle 
je dubrovački poslanik, koji je nosio ostatak blaga (danka), 
krenuo u Carigrad. Sutradan stigoše glasonoše od poslanika, 
da su ih napali kotorski uskoci. Suhrab Mehmed paša naredi 
Evliji, da ide spasavati blago. U vojni odred, koji je pošao 
tada u pomoć određeno je i tri stotine »dobro opremljenih, sa 
vršenih gazija Hrvata«. : 

Opisujući grad Siget kaže, da su mu stanovnici Bošnjaci, a 
da ispravno i lijepo govore madžarski i hrvatski (VI. 517). 

Na putu iz Sigeta u Kanjižu spominje hrvatske čamce 
na Dravi u luci Moslavini (VI. 518). : 

Govoreći o pohodu na »Dudušku«, koja graniči s Mlecima 
“i izlazi na Jadransko more, kaže da stanovništvo tih krajeva 
govori ispravno tri jezika: njemački, hrvatski i »franački« 

(VI. 452). 

Kad na povratku s ovog pohoda govori u Koprivnici tumači, 
okako to na hrvatskom jeziku označuje koprive (VI. 544). 

Šesti svezak završava ponovnim dolaskom u Kanjižu, gdje 
je održano vijeće i odatle odaslan sin tatarskog hana Ahmed 
Gizaj, da hara i pustoši susjedne zemlje, među kojima se spo- 
minju Hrvatska i Slavonija kao i zemlje Zrinskoga. 

Naprijed smo vidjeli, kako Evlija spominje posebne čete u 

turskoj vojsci, koje su sastavljene od Hrvata. On ih redovito 
naziva hrvatskim junacima. Za našu riječ junak, on gdje- 
kada upotrebljava turski jigit, Što znači hrabra, mlada čo- 
vjeka, dakle junaka uopće, a nekada izraz gazi ja, što znači 
junaka pobjednika. Samo se ovaj posljednji pridjevak daje 
jedino muslimanima. Sudeći po tome i po onome muhamedan- 
skom ratnom pokliku, što ga je uzviknula jedna ovakva četa, 
kad je pošla prema Drnišu, ovi su Hrvati primili islam, ali su 

i u turskoj službi sačuvali svoje nacionalno ime i karakter. 
Ovdje je upravo vidna tragika hrvatskog naroda, koji je po- 
dijeljen u različne vjere stajao u srednjem vijeku u dva nepri- 
jateljska tabora i među sobom se krvio. Na današnjem je na- 
raštaju da izbriše sve ove tragove tragične prošlosti, pa da 
svaki Hrvat, i musliman i kršćanin zna brata za brata i da se 
zbog vjere ne čini nikakva razlika. 

Osim već naprijed spomenutih odreda, sastavljenih od 
hrvatskih junaka koji su operirali po našim zemljama, on ih 
spominje i na drugim krajevima. Tako u Erdelju, gdje ih na- 
zivlje »naše hrvatske gazije« (VI. 29). Na putu iz Vidina 
u Biograd, spominje, kako se njegov zapovjednik Ibrahim paša 
Kadić u palanci Radini odvojio od svoje vojske i otišao na- 
prijed u Biograd velikom veziru s hiljadu aga konjanika i 670 


hrvatskih junaka sejmena (VI. 171). U Ugarskoj, opisu- 


jući jednu postavu vojske u blizini Ostrogona (Gran), kazuje 
i kako su ovi hrvatski junaci bili opremljeni: nosili su 
crvene prsluke i crvene kape, koje su se zvale »brata« ili »bar- 
tula«, a puške im bijahu od sedam do osam pedalja (VI. 286). 
Osim toga ih ističe kao hrvatske gazije pri osvajanju 
Ujvara u septembru 1663 (VI. 334). 

Na kraju da navedemo i onaj najtugaljiviji i najteži po- 
ložaj Hrvata, u kojemu ih Evlija Čelebija spominje, a to je 
ropstvo. On vrlo često govori o robovima, priča o provalama 
u tuđe zemlje i dovođenju roblja, muškog i ženskog, stara i 
mlada, o prodaji dovedenih robova i najzad o njihovoj službi 
kod njihovih vlasnika. U ovom posljednjem položaju spominje 
Hrvate na dva mjesta. Za robinje u Sarajevu, kaže, da su 
velikom većinom srpskog i bugarskog podrijetla, a ima dosta 
i Hrvatica. U Budimu su robovi Madžari, Nijemci i Hr- 
vati, a robinje Erdeljke, Šveđanke, Madžarice i Hrvatice. 
— Ali, hvala Bogu, davno je nestalo ovog srednjevjekovnog 
ropstva, pa će doći kraj i robovanjima druge vrste. Eto, i do- 
movina našega Evlije, nekada moćna autokratska carevina, u 
kojoj su ovisili ljudski životi o volji i hirima pojedinih vlasto- 
držaca, danas je slobodna republika. 

DR JOSIP NAGY, ZAGREB 


»IURA REGNI« 
U HRVATSKOM SABORU G. 1861 


26. veljače 1861. izdao je car i kralj Franjo Josip 1. svoj 
čuveni Februarski patent, kojim je zamijenio neo p o- 
zivu Oktobarsku diplomu od g. 1860. Ove dvije diplome 
predstavljaju ujedno i dvije faze ustavnog života ali i prijelaz 
od federalizma na centralizam. Iz njih se razvio još jedan pri- 
jelaz, na koji začetnici diploma kao da nijesu pomišljali. Hi- - 
storijsko-političko ili državno pravo prelazilo je sve više u 
ruke pojedinih narodnosti i pružalo im mogućnost, da odrede 
svoje odnose jedna prema drugoj, ali i prema zajedničkoj dr- 
žavi. Hrvati su ga imali odrediti prema Ugarskoj i prema 
Austriji. 

Istoga dana kada i Februarski patent izdao je kralj tri ras- 
pisa, koja su se pročitala na prvoj sjednici Hrvatskoga Sabora | 
15. travnja 1861. Prvim se kardinal i zagrebački nadbiskup 
Juraj Haulik imenuje za kraljevskoga povjerenika s nalogom, 
da generala Josipa Šokčevića, koji je 19. lipnja 1860. bio ime- 
novan hrvatskim banom, uvede u bansko dostojanstvo; drugim 
se Hrvatski Sabor poziva, da prizna novoga bana a treći sa- 
drži ispravu o Šokčevićevu imenovanju za bana. Ban je, u smi- 
slu Oktobarske diplome, imao iznijeti pred sabor pitanje o 
državnopravnom odnošaju Hrvatske prema Ugarskoj. Ovo je 
pitanje došlo na dnevni red 17. lipnja i o njemu se rasprav- 
ljalo sve do 23. srpnja. Govorilo je 106 zastupnika a među 
njima Ivan Kukuljević, Franjo Rački, Eugen Kvaternik, koji 
su svojim ozbiljnim naučnim i publicističkim radovima pru- 
žili Hrvatima i njihovu saboru mogućnost, da temeljna načela 
svog državnog prava raspravi tako ozbiljno i svestrano kao 
malo koji drugi narod.*) : 

*) Usp. Bibl1 Viktor, Der Zerfall Oesterreichs. II. sv. Str. 261—326.: 
Abbau des Absolutismus. Kčniggratz. Wien—Berlin—Leipzig—Miinchen 

Ivan Kukuljević, koji g. 1850. bijaše prekinuo svoje poli- 
tičko djelovanje i odao se historijsko-arhivalnom naučnom 
radu, vratio se u politički život poslije Oktobarske diplome. 
Onih deset godina, koje je namijenio povijesti, ulilo mu je u 
dušu osobito poštovanje prema ispravama i prema historijskim 
pravila, o kojima mnogobrojne isprave jasno svjedoče. Na po- 
četku drugoga razdoblja svoga političkog djelovanja poklanja 
svom narodu znamenito djelo Jura Re gni Croatiae, 
Dalmatiaeet Slavoniae, veliku zbirku isprava i akata, 
izdanu u Zagrebu g. 1861.—1862. u tri sveska. Sam auktor 
ističe u predgovoru usku vezu između svoga djela i Oktobarske 
diplome pa i praktično-političko značenje svjedočanstava o pra- 
vima, po kojima se kroz stoljeća ravnalo kraljevstvo Hrvatske, 


1924. — Dnevnik sabora Trojedne Kraljevine Dalmacije, Hrvatske i 
Slavonije godine 1861. Sv. I—INI. — Horvat Rudolf, Najnovije doba 
hrvatske povijesti. Str. 200—214.: Državnopravni odnošaj prema Ugarskoj 
i Austriji. Zagreb 1906. — Kronologički i alfabetički našastari k ste- 
nografičkim zapisnicima sabora Kraljevina Hrvatske, Slavonije i Dalma- 
cije za godinu 1861. Zagreb 1899. — Nagy Josip, Historijsko pravo u po- 
kretima šezdesetih godina. Sveslavenski Zbornik. Spomenica o tisućgodiš- 
njici Hrvatskoga Kraljevstva. Str. 308—328. Zagreb 1980. — Polić Mar- 
tin, Parlamentarna povjest kraljevina Hrvatske, Slavonije i Dalmacije sa 
bilješkama iz političkoga, kulturnoga i društvenoga života. I. dio. Str. 22 do 
106.: Sabor od godine 1861. Zagreb 1899. — Redlich Joseph, Das čster- 
reichische Staats- und Reichsproblem. Geschichtliche Darstellung der inne- 

Dalmacije i Slavonije. U prvom su dijelu isprave o povlasti- 
cama i sloboštinama (Privilegia et libertates) kraljevine Hrvat- 
ske, Dalmacije i Slavonije od g. 852. do g. 1790. (Kukuljević 
pomiče početnu granicu na g. 837., jer poznatu ispravu kneza 
Trpimira od 4. ožujka 852. stavlja u godinu 837.), u drugom 
saborski spisi g. 1273.—1848. a u trećem zakonski članci 8. 
1222.—1840., koje izradiše zajednički sabori, a koji nađoše svoje 
mjesto u zbirci Corpus iuris i odnose se na Hrvatsku. ' 

Kukuljević je u prvom redu sabrao svjedočanstva, koja 
govore o državno-pravnom položaju Hrvatske pa je kod sa- 
borskih spisa istaknuto naročito ona, koja su s time u direktnoj 
vezi. Tu su spisi o izboru Ferdinanda I. za hrvatskoga kralja 
g. 1527., o hrvatskoj pragmatičkoj sankciji g. 1712., i državno- 
pravni zakonski članci Požunskog sabora g. 1790.—1791., po _ 
kojima su se Hrvati od svoje volje vezali s Mađarima. 

U sjednici Hrvatskoga Sabora od 20. lipnja 1861. Kuku- 
ljević je, raspravljajući o odnosu trojedne Kraljevine Hrvat- 
ske, Dalmacije i Slavonije prema Ugarskoj, iznio svoje po- 
glede na hrvatsko historijsko i državno pravo. Ocrtavši stanje 
pojedinih slavenskih naroda u austrijskoj monarhiji Kukulje- 
vić konstatira, da »jedina Hrvatska sa Slavonijom stoji po 
Božjoj providnosti slobodna i čista kao mali slavenski otočić 
usred mutna i burna jezera ostalih naroda austrijskih, te se 
brani i čuva od silnih valova, što ju od svih strana poplaviti 
žele, a najtvrđa nam je ograda i obrana sveto naše historijsko 
pravo«. Ne obrani li se historijsko pravo i ne sačuva li se na- 
rodna neovisnost i samostalnost, Hrvatsku čeka neminovna 
propast. Kukuljević zna, da historijsko pravo, na kome se 
osniva narodna samostalnost i neovisnost, nije mnogima m 
ćudi, pa ni nekim domaćim sinovima, da se protiv njega dižu 
glasovi iz bečkog i peštanskog parlamenta, da se pišu članci, 
brošure i knjige. Radi toga hoće da baš o njemu opširnije pro- 
govori »jer prije svega mora nam i inostrancem ovo pravo biti 
jasno«. : : 

U svom razlaganju ističe Kukuljević, da je hrvatski narod 
odmah u: početku svoga političkog života organizirao narodnu 

samostalnu i ustavnu upravu i vladu. Ni Bizantinci, ni Bugari 
ni Franci nijesu mogli uništiti njegovu prirođenu težnju za slo- 
bodom. Hrvatska je država prisilila Veneciju, da joj plaća da- 
nak, suzbila sa svojih granica Normane i Saracene i primila u 
svoje krilo gonjene Srbe i Bugare. »To bijaše u vrijeme na- 
rodnoga nezavisnoga kraljevstva hrvatskoga, kad smo posta- 
vili temelj historijskom pravu našemu u Europi južnoj«. Po- 
slije g. 1102. »u slobodnom građanskom i državnom savezu ili 
federaciji sačuvana bijahu sva naša državna prava i naša na- 
rodna samostalnost« kaže Kukuljević kad prelazi na razmatra- 
nje drugoga doba hrvatske povijesti. Spominje način kraljeve 
krunidbe i njegovu dužnost da »sva naša starinska prava prise- 
gom« potvrdi, bansku čast, samostalnu bansku kancelariju, suce 
izabrane od naroda, sabore i zakone. »Narod je imao pravo o 
porezu svom vijećati i odlučivati, a na temelju starodavnoga 
ugovora i u smislu jasnih zakona, plaćao je samo polovicu 
onoga danka, što ga je plaćala Ugarska od svojih selišta, kako 
to samo od god. 1492. do 1659. trinaest zakonskih članaka ja- 
sno svjedoči«. Osobito ističe činjenicu, da je hrvatski narod 
sklapao ugovore sa stranim vlastima preko svojih vojvoda i ba- 
nova »kako to tolike sačuvane povelje dokazuju« ili preko 
svoga sabora kao g. 1608. »o čem se svaki u djelu Jura Regni 
osvjedočiti može«. U smislu čl. 48. g. 1536. utjecao je narod 
na ugovore o miru, imao suverenu slobodu kovanja i izbora 
novca, pa je tek na saboru g. 1537. dopustio slobodan tečaj 
njemačkom i ugarskom novcu a Pragmatična. sankcija g. 1712. 
svjedoči o pravu izbora čak.i kralja. Kukuljević zaključuje: 
»Iz svega toga vidi se dakle, da je naš narod u savezu s Ugar- 
skom od početka svoga saveza vazda samostalan i neovisan na- 
pram upravljanju i zakonotvorstvu Ugarske bio i da ga je 
krunom ugarskom pod jednim ustavom vezala jedino slobodna 
federacija i jedan ustav, na koje se uprav osniva historično 
pravo naše; jer i onda, kada smo općenito zakonarstvo u za- 
jedničkim predmetima s Ugarskom imali, pravili smo ove za- 
kone po našim poslanicima kraljevine, koji su vazda napose u 
zakoniku općinskom inartikulirani, a pravili smo i napose na 

svom saboru za sebe, koji su po našim vladarima napose po- 
tvrđivani«. 

Kod nekih se ugarskih vladara, razlaže dalje, javila ne- 
sretna ideja centralizacije i težnja za potkapanjem hrvatskoga 
historijskog prava. Tim su smjerom krenuli vladari iz anžu- 
vinske kuće i prvi pokušali, da mađariziraju hrvatsko plemstvo. 
Mnogi plemići »promijeniše ćud i poštena svoja slavenska 
imena s mađarskim duhom i mađarskim imenima te pomađa- 
riše dapače i tvrde naše gradove i ponosita naša mjesta u svoj 
Hrvatskoj i Slavoniji, tako, da u savremenim listinama ne na- 
lazimo skoro slavenska imena gradova naših«. Posljedica toga 
bijahu bune, borbe i krvoprolića; vlast kraljeva u Hrvatskoj 
uništena, Dalmacija se pridruži Veneciji a Turci zadaše smrtni 
udarac ne samo hrvatskoj nego i *ugarskoj slobodi. Smjerom 
centralizacije pođe i Matija Korvin pa i on izazva pobune. To 
dovede i do »tužne propasti vječnog i narodnog saveznika na- 
šega kraljevstva bosanskog«. 

Svoja historijska i državna prava sačuvaše Hrvati netak- 
nuta i u doba kraljeva iz kuće habsburško-lotarinške. Od ugar- 
ske im centralizacije nije prijetila opasnost, dok je na jednoj 
strani trajala borba protiv Turaka a na drugoj protiv Nije- 
maca. Kad je pak ugarski sabor g. 1715. stao da zahvata u 
hrvatska historijska prava, Hrvati se proti tome ogradiše za- 
konskim člankom 120. g. 1715. To je onaj znameniti članak, 
koji je odsada dalje bio temelj prava hrvatskoga kraljevstva i 
neosporiv dokaz hrvatske političke i teritorijske samostalnosti. 
Da se brane od centralizatorne i germanizatorne politike Jo- 
sipa II. povezaše Hrvati zakonskim člancima 58. 1 59. g. 1790. 
svoju upravu s ugarskom pa sada sam narod uvrijedi »histo- 
ričko svoje pravo, za koji grijeh ljuto je žalovao kasnije«. Sa 
ugarske se strane sve to više navaljivalo na hrvatska historij- 
ska prava, dok se nije došlo do najvišeg stepena g. 1848. Ku- 
kuljević ističe borbu hrvatskih poslanika na ugarskim sabo- 
rima g. 1790.—1848. »za sveta naša narodna i historička prava 
kao i za cjelokupnost zemlje naše«. Posljedica svega toga: bi- 

jaše, da se hrvatska Kraljevina »oslanjajući se na svoje sveto 
historičko pravo od Ugarske pravno otcijepila«. 

Time je Kukuljević i završio svoje razlaganje o hrvatskom 
historijskom pravu. Njegov je govor više političko-pravna ras- 
prava nego jednostavan saborski govor a tko je htio, da mu 
postavlja bilo kakve zamjerke, morao je i sam uzeti u ruke 
njegovo dragocjeno djelo Jura Regni, interpretirati mno- 
gobrojne isprave, saborske zaključke i zakonske članke pa tek 
onda pokušati hrvatskom historijskom pravu dati možda ka- 
kvo drugo značenje. Kukuljević i njegovo djelo stajahu na su- 
više čvrstu temelju, a da bi se mogli bojati, da će u borbi izvući 
kraći kraj. ' 

Iste godine 1861., kad u svescima počeše izlaziti štampom 
Kukuljevićeva Jura Regni, izda Franjo Rački svoje 
Odlomke iz državnoga prava hrvatskoga za 
narodne dinastije. Rački je u prvom redu historik 
hrvatske narodne dinastije; njegove rasprave u Radu Jugosla- 
venske Akademije Nutarnje stanje Hrvatske 
Prije XII. vijeka i Hrvatska prije XII. vijeka 
glede na zemljišni opseg i narod zadržaše svoje 
trajno značenje. Sasvim je prirodno, da se pozabavio i hrvat- 
skim državnim pravom. Ali je Rački i objektivan historik, koji 
svako domaće pitanje razmatra sa visoka naučnog stajališta, 
koji Hrvate nalazi u kolu zapadnih naroda i njihovo pravo pro- 
suđuje po onim kriterijima, po kojima se u njegovo doba gle- 
dalo na svaki narod, koji ima izgrađeno svoje historijsko i 
državno pravo. Rački je, kako kaže Martin Polić, i u hrvat- 
skom saboru »historičar, koji stiče priznanje kuće radi opsežno- 
sti svoga znanja te ga u kasnijem razvitku događaja neće nitko 
natkriliti u razjašnjivanju historičkih zgoda i u sastavljanju 
gravaminalnih adresa.«. Prema riječima Pred govora 
Odlomcima Rački vodi računa o novim pokretima, koji se 
razvijaju oko evropskih naroda i dobro zna, da od njih nastaju 
promjene i u međunarodnim odnosima. Svi se ti pokreti osni- 
vaju na prirodnom i historijskom pravu. »Ali pokret hrvatski 
— kaže Rački — u tom je sretniji od mnogih inih, što se može 

nasloniti na jedno i drugo pravo, na prirodno i na povijesno, 
na zakone, Bogom urezane u njegovom srcu i na zakone, pi- 
sane u starih spomenicih«. : 

Odlomci se dijele na dva dijela; u prvome je riječ o 
granicama icjelovitosti Hrvatske Države za 
narodne dinastije a u drugome o Ustavui vladi. 
S obzirom na područje primjećuje Rački: »Ono isto dakle 
uslovje stečevine (titulus acquisitionis) teritorialnoga posjeda, 
koje imadu ostali evropejski narodi oružjem i junaštvom osvo- 
jivši zemlje u doba seobe naroda, ima i narod hrvatski za za- 
konito i neostarjelo pravo svojine na sav prostor od Bojane do 
Drine i Dunava. Ovo pravo priznavaše narodu hrvatskomu 
kršćanska Europa, i to obe vlasti, kojih se taj posjed najviše 
ticaše... U krug ostalih europejskih država napokon dođe 
Hrvatska pokrštenjem, koje se u kratko vrijeme poslije osvoje- 
nja započe. U kršćanskoj Europi mogaše samo onaj narod po- 
stati članom državne obitelji, koji krstom posta članom crkve. 
Ova pako hrvatski narod ne samo primi u svoj naručaj, nego 
uze ga također pod svoje okrilje i pod osobitu zaštitu sv. Pe- 
tra i Pavla t. j. apostolske stolice, sklopiv s narodom hrvatskim 
dvostrani uzajemni ugovor, s kojim on se obveza ne nasrta- 
vati oružjem na susjede, no jedino braniti svoju državu, ona 
pako obveza se, da će biti neprijateljica njegovim neprijate- 
ljima ili drugim riječima svojom apostolskom vlašću ujamči 
narodu rvatskomu cjelokupnost njegove države«. Razlaganje u 
drugom dijelu završuje Rački riječima: »Iz svega, što do sada 
rekosmo, bjelodano slijedi, da državni život u Hrvatskoj za na- 
rodne dinastije nije se mnogo udaljio od prvobitnoga sloven- 
sko-demokratičkoga temelja. U Hrvatskoj bje doduše na čelu 
vladar kojim se na sreću dovrši onaj strogi slovenski demao= 
kratizam, o kom Prokop i car Mauricij govore. U njezin drža- 
van stroj ustisne se doduše vlasteoštvo ili narodno plemstvo, 
koje si na svojim prostranim imanjima podanike | rage 
stvori. Nu pored svih ovih institucija, dolikujućih sličnim za- 
vodom u zapadnoj Europi, državna vlast ostade u cjelokupnom 
narodu. Glas naroda odzivao se je u saboru i skupštinama na- 

rodnim, županijskim, gradskim i općinskim. Ovaj glas ogra- 
niči vladalačku moć i vlast, uz koju staše krom naroda još vi- 
jeće iz odličnijih dostojanstvenika. Državna inda vlast ne bje 
isključivo u rukama kralja; on bo dijelio ju je s narodom i 
njegovim zastupnicima. Stoga monarhija u Hrvatskoj za na- 
rodne dinastije ne bijaše apsolutna, no ograničena. sudjelova- 
njem naroda i organa državne vlasti, bijaše ustavna«. 
Potpuna nezavisnost Hrvatske, priznanje njezina područja 
i pitanje ustava glavni su momenti, oko kojih se kreće govor 
Franje Račkoga o odnosu Hrvatske prema Ugarskoj, koji je 
održao u Hrvatskom Saboru 22. lipnja 1861. Da odgovori na 
Pitanje, kakav bijaše prvobitni njihov odnos, izabire Rački 
dvostrani ugarsko-hrvatski ugovor g. 1102. za polaznu tačku. 
Kao što su se tada Hrvati obvezali, da će Kolomana i njegove 
nasljednike priznati i za svoje vladare, okruniti ih Zvonimiro- 
vom krunom i prenijeti na njih svoja prava, tako se Koloman 
obveza, da će poštivati i braniti neodvisnost i samostalnost 
hrvatske krune i države. Hrvatska nije ništa ustupila ni kra- 
ljevini Ugarskoj a ni kruni Sv. Stjepana. Koloman bude okru- 
njen u Biogradu primorskom a njegovi nasljednici dolažahu u 
Hrvatsku na krunidbu. Kao svjedočanstva o tome navodi Rački 
isprave kralja Stjepana II. g. 1124., Gejze II. g. 1142., Stje- 
pana III. g. 1167. i druge. »Naši pređi — opaža Rački -— 
bješe tako osvjedočeni, da je kruna hrvatska u stvari, ako i ne 
za onaj par u simbolu, različita od krune sv. Stjepana, da 
svoju krunu nuđahu inostranim dinastijama posvema  neod- 


visno od kraljevine Ugarske«. Cetinski sabor g. 1527. i zagre-. 


bački g. 1712. stvorili su takve zaključke, koji su najjasniji do- 
kaz državne samostalnosti. Rački zaključuje: »Uzmemo li u 
obzir, da Koloman i neki od njegovih nasljednika posebnim či- 
nom kruni se za kralja dalmatinsko-hrvatskoga te da sebe i 
svoje nasljednike obveza na posebni krunidbeni čin (»cum 
autem ad vos coronandus... venero«), uzmemo li nadalje u 
obzir, da ova dužnost virtualno pređe na ostale nasljednike, 
koji uz privoljenje naših sabora jednim te istim činom kruniše 
se za kralje ugarske i kralje dalmatinsko-hrvatske, uzmemo li 

napokon u obzir, da svaki put, kada se zakonito isprazni prije- 
stol ugarski i prijestol hrvatski, naši sabori odijeljeno od ugar- 
skih slobodno ovršivahu pravo izbora nove dinastije, to ne mo- 
žemo ni najmanje dvojiti, da kruna hrvatska pravno, ma ako 
i ne simbolično različita je od krune sv. Stjepana, te da samo 
po slobodnoj volji trojedne kraljevine, bilo 
izričito bilo mučke izjavljenoj, kralj ugarski može se jednim te 
istim krunidbenim činom vjenčati za kralja dalmatinsko-hrvat- 
sko-slavonskoga«. 

Pragmatičnu sankciju poima Rački kao dvostran ugovor 
između hrvatskog naroda i vladajuće kuće, iz koga izviru ne 
samo dužnosti nego i prava za jednu i drugu stranku. Karlo 
III. primio je na sebe i na svoje nasljednike dužnost, da će 
čuvati i braniti prava hrvatska. Navodeći točno riječi kraljeve 
obaveze dolazi do zaključka, da za starodavni hrvatski ustav 
ne može biti većega jamstva od obostranoga ugovora Pragma- 
tične sankcije. »S državnopravnoga gledišta ugarska pragma- 
tička sankcija ne pruža nam više jemstva od naše, dočim lišava 
nas, zatajimo li svoju, najuzvišenijega suverena akta, kojim se 
samostalan narod ponositi može.« Prava trojedne kraljevine 
potvrdiše vladari i arpadske i habsburške kuće a priznaše ih i 
ugarski staleži i redovi. Zakoni ugarskoga sabora g. 1848. »pre- 
kinuše samovoljno onaj savez, koji po ugovorima bijaše više 
stoljeća među Ugarskom i trojednom kraljevinom. Ova dakle 
prekinu također pravovaljano sa svoje strane godine 1848. na- 
pomenuti državnopravni savez.« 

Rački navodi i tumači odredbe g. 1877. i 1808. o gradu Ri- 
jeci pa dodaje »neke crtice o državnopravnom odnošaju Dal- 
macije naprama Hrvatskoj i Slavoniji s jedne a naprama 
Ugarskoj i Austriji s druge strane.« Dalmacija je od VII. vi- 
jeka dio Hrvatske; Mlečani su se već odavna za nju borili, jer 
bez nje nikako ne bi postali gospodari Jadranskoga mora. Pa 
ipak je se moradoše odreći zadarskim ugovorom g. 1358., koji 
8. kolovoza 1381. bude potvrđen u Turinu. G. 1409. kupiše je 
u Ladislava Napuljskoga. »Da ova trgovina — kaže Rački — 
s gledišta hrvatsko-ugarskoga državnoga prava, učinjena bez 

privoljenja sabora nije pravovaljana, valjda nitko neće dvo- 
jiti. Nu ovu prodaju nije priznao ni dvor kraljevski a niti mle- 
tačko vijeće nije je držalo za valjano uslovlje posjeda.« Franjo 
I. bio je, u smislu svoje krunidbene diplome od 5. lipnja 1792., 
dužan Dalmaciju pridružiti Hrvatskoj i Slavoniji i u tom smislu 
sabor, koji bijaše g. 1802. na okupu u Zagrebu, dao je instruk- 
cije poslanicima za ugarski sabor. Franjo I. priznao je Hrvat- 
skoj pravo na Dalmaciju, ali je odgodio njezino utjelovljenje. 
Poslije Bečkoga Kongresa »naši i ugarski sabori sveđer zahti- 
jevahu utjelovljenje Dalmacije, tako u saboru ugarskom 1825. 
osobitim nastojanjem prabilježnika trojedne kraljevine Josipa 
Kuševića. Nu ona ista nada, koju začesmo po čl. V. ugarskoga 
sabora 1830. po nastojanju našega sabora od g. 1848., po toli- 
kim obećanjima godine 1860.—61. sve do danas vara nas«. 
Rački zaključuje: »Ako dakle sabor ugarski godine 1848. 
cjelovitost naše domovine raskomada te Slavoniju i primorje 
u županije i kotare ugarske pretvori, hrvatsko-slavonsku krajinu 
pako na svoju ustroji, ako iste Dalmacije državnopravni polo- 
žaj najznamenitiji govornici krivo i proti našoj koristi shva- 
ćaju, to je sveta dužnost ovoga sabora da od sadanjega ugar- 
skoga, koji se čvrsto drži zaključaka sabora godine 1848. 
zahtijeva, da on »»bezuvjetno i u svoj valjaloj pravnoj formi«« 
prizna realni i virtualni teritorialni opseg trojedne kraljevine«. 
To bi bile glavne misli prvog dijela ovog sjajnog govora 
Franje Račkoga a u isto doba to bi bio nastavak prvog dijela 
.njegovih Odlomaka. Dok je u svom spisu detaljno obradio 
pitanje o cjelovitosti hrvatske države za narodne dina- 
stije, u svom ga je govoru razmatrao dalje sve do g. 1848. 
Kako je u drugom dijelu govora u glavnome riječ o drža v- 
nom ustroju trojedne kraljevine, tako je i ovaj 
dio zapravo nastavak drugog dijela Odlomaka, koji je na- 
mijenjen Ustavu i vladi. Rački se zadržava najprije kod 
bana, koga da je čl. III. g. 1848. učinio potčinjenim »nadvorni- 
kom koji u odsuću kralja bi u Ugarskoj alter ego, te odgo- 
vornomu ugarskomu popečiteljstvu.« Sama Hrvatska je dospje- 
la »na onaj isti odnošaj prema zakonodavnoj vlasti u Ugar- 

skoj, u kome su naprama istoj ugarske županije t. j. on uništi 
zakonotvornu samostalnost trojedne kraljevine.« »U kratko — 
dodaje malo poslije — duh zakona ugarskih sabora g. 1848. 
tamo teži, da uništi državnu samostalnost i neodvisnost tro- 
jedne kraljevine. U smislu ovih zakona trojedna kraljevina je 
samo teritorijalni i politički dio cjelovitosti kraljevine Ugarske 
a ne samostalna i neodvisna država.« 


* Rački iznosi veliki broj istorijskih činjenica da dokaže ne- 
opravdanost i opasnost zajedničkog zakonodavstva i vrhovne 
uprave, činjenica iz doba između 1102.—1790. jer poslije god. 
1790. »govoriti o samostalnosti i neodvisnosti trojedne kralje- 
vine naprama kraljevini Ugarskoj, bila bi satira.« 


Trojedna kraljevina, i kad se združila s kraljevinom Ugar- 
skom kraljevom osobom i jednom krunom, zadržala je svoje 
»samostalno, od ugarskoga posvema odijeljeno zakonodavstvo.« 
Kralj Koloman i njegovi nasljednici bijahu dužni lično dola-. 
ziti na sabore trojedne kraljevine; Koloman i dođe g. 1102., 
1105., 1108. i 1111. »kao što javne listine svjedoče«. Ako kralj 
ne bi mogao doći, sabore sazivahu i predsjedahu im hrvatski 
vojvode (duces), kraljevići ili banovi. »Ja ovdje sjećam visoku 
kuću samo na sabore god. 1273., 1347., 1353., 1361. i 1439. 
držane u Zagrebu, Kninu, Ninu i Križevcima pod predsjedni- 
štvom banova trojedne kraljevine. Odavle, što kraljevi dalma- 
tinsko-hrvatsko-slavonski rijetko mogahu glavom doći u našu 
domovinu, razvi se također pravo, koga nema ugarski palatin, 
da sam ban trojedne kraljevine može sazvati sabor bez poseb- 
noga opunovlašćenja kraljeva.« Rački ističe veliko značenje 
hrvatskih sabora osamnaestog vijeka i time hoće da pokaže na 
jednoj strani, na koji se način rješavahu onakovi državni po- 
slovi, kakvi se otvoriše saboru g. 1861., već pred stotinu godina 
a i više, pa na drugoj, kako se baš preko sabora pazilo na samo- 
stalnost i neovisnost državnoga života. Već u doba, kada još 
nije postojao »novi faktor sadanje politike evropejske t. j. na- 
rodnost« dobro se .znalo, »da zakonarstvo je duša a uprava ti- 
jelo državnoga života.« 

= Tako se Rački potkraj svoga stručnog govora vratio na onu 
tačku, s koje je krenuo na: početku svojih Odlomaka, a 
cijeli govor mogao bi vrlo dobro biti prva skica drugoga dijela 
povijesti hrvatskoga državnoga prava. Ono, što je Kukuljević 
istaknuo na osnovi akata u svojim Jura Regni Rački je po- 
tanje obradio i upotpunio ne samo navođenjem novih činjenica 
nego i točnom i stručnom interpretacijom izvora historijskoga 
i pravno-političkoga karaktera. Kukuljević je i ovdje prvi sa- 
birač dokumenata i podataka a Rački njihov najbolji i naj- 
savjesniji interpretator. U potragu za načinom praktičnog pri- 
mjenjivanja pošao je kao prvi Eugen Kvaternik. 

God. 1859. izašao je u Parizu anonimni spis La Croatie 
etla Confćdćrationitalienne; auktor mu je Kva- 
ternik, koji je dvije godine poslije izdao drugi politički spis 
Das historisch-diplomatische  Verhaltniss 
des Ko&nigreichs Kroatien zu der ungarischen 
St. Stephan Krone. Kad se odlučio da o hrvatskom pita- 
nju izda dva spisa, jedan na francuskom a drugi na njemačkom 
jeziku i kad je hrvatsko pitanje vezao s talijanskom konfedera- 
cijom, koja je stajala na dnevnom redu, jasno je pokazao, da 
pitanje svoje domovine veže uz dvije struje, koje zaokupljaju 
svijet, s francuskom tezom o nacionalnosti, koja 
se osnivala na postojećem stanju, vukla svoju lozu iz Francuske 
Revolucije i na kojoj su Talijani gradili svoje aspiracije na 

ujedinjenje domovine, pa onda s njemačkom, koja je 
pomoću povijesti i drugih nauka htjela oži- 
vjeti nacionalnost ondje, gdje bijaše pala u 
zab orav. Uvod u njemačkom spisu počinje Kvaternik rije- 
čima: »Einer der wichtigsten Momente unseres nationalem Le- 
bens steht uns bevor; ein Moment, der fiir Jahrhunderte ent- 
scheiderent, Gliick oder Ungliick, Segen oder Fluch iiber unse- 
re Nachkommenschaft in seinen Folgen hervorbringen muss; 
Folgen, die der freine Wille unserer Nation festzustellen hat.« 
To je aluzija na nacionalnu ideju, koju Kvaternik potkrepljuje 
historijsko-političkim činjenicama. Govori o davnoj nacionalnoj 
prošlosti Hrvata, o Mađarima do krunidbe kralja Stjepana 

Svetoga, o Hrvatima za narodnih vladara i Mađarima u doba 
od Stjepana Svetoga do Kolomana, o Hrvatima i Mađarima za 
Arpadovića i za različnih izbornih kraljeva, o Mohačkoj bici, 
o Hrvatskoj i Ugarskoj pod Habsburgovcima, o Pragmatičkoj 
sankciji i o njezinu državnopravnom značenju za Hrvatsku pa 
konačno povlači istorijske paralele između hrvatske i ugarske 
prošlosti i svoje razlaganje završava pogledom na tadašnje 
stanje. 

U saborskoj sjednici od 18. lipnja 1861. držao je dug go- 
vor, najduži, koji je uopće održan u raspravi o odnošaju Hr- 
vatske i Ugarske. Kao što je u svojim spisima hrvatsko pitanje 
vezao s ostalim svjetskim pitanjima, tako se i u svom govoru 
mnogo više od ikoga drugoga obazreo na svjetske prilike. 
Hrvatska se ne smije vezati ni s Ugarskom a ni s Austrijom, 
nego treba da ostane potpuno neovisna i samostalna. Kao u 
njemačkom spisu, tako i u saborskom govoru zahvaća Kvaternik 
u davnu prošlost, spominje seobu Hrvata u Ilirik i Panoniju, 
obrazovanje države, provale Turaka i otpor proti njima. Prati 
cijeli tok povijesti i odatle zaključuje, da se hrvatski narod ne 
treba bojati za svoj opstanak. Ali Kvaternik ne razmatra ni- 
jedno državno-pravno pitanje onako svestrano i stručno, kako 
ga razmotriše Kukuljević i Rački. Nije mu toliko stalo do 
toga, da promotri i prosudi glavne faze državno-pravnog hrvat- 
skog života, koliko da opravda svoj prijedlog, koji je postavio 
nasuprot prijedlogu centralnog odbora o odnosu kraljevine 
Hrvatske, Slavonije i Dalmacije prema kruni i kraljevini Ugar- 
skoj. Težište se njegova prijedloga kreće oko toga »da se na- 
rod trojedne kraljevine hrvatsko-slavonsko-dalmatinske iz na- 
zočnoga sabora svoga sa vladajućim kraljem svojim u dogo- 
vor ustavni stavi, te tim načinom odnošaje svoje, napram 
Ugarske i Austrije, svojim koristima i probitcima shodno, na 
temelju svojih starodavnih ustavnih prava kao i državno-te- 
meljnih zakona duhu i zahtjevima vremena odgovarajuće uredi 
ter novim državno-temeljnim zakonima posveti. Da se ova 
svrha uzmogne postignuti, ja kao temelj bolje budućnosti stav- 


68 


ljam: slobodno uređenje odnošaja krune i države hrvatske na- 
pram Austriji; savez obrane s ugarskom državom«. 

Nije cilj ovih redaka, da prati raspravljanje hrvatskoga 
sabora g. 1861. o velikom i sudbonosnom pitanju odnosa Hr- 
vatske prema Ugarskoj a ni to, da se zadrže kod svih onih go- 
vora i razlaganja, koja su se dotaknula historijskih prava. Je- 
dini je njihov cilj, da pokažu, kako se znanstveni i publici- 
stički rad o historijskim pravima nastavio u saborskim ras- 
pravljanjima. I jedan i drugi rad tvore jedinstvenu cjelinu, i 
jedan i drugi izazvaše kod Hrvata uvjerenje, da im je histo- 
rijsko pravo svetinja i da mu je vrijedno poklanjati pažnju sa 
različnih stajališta. U tome je i prvi zametak naše nauke o 
ispravama, diplomatike. ' 

O pitanju odnosa Hrvatske i Ugarske govorio je u saboru 
Josip Juraj Strossmayer 5. srpnja 1861. U svome je go- 
voru rekao i ovo: »Svakom poštenom Hrvatu starodavni je ustav 
k srcu upravo prirasao, ter tko mu u ustav dira, taj mu u srce i 
dušu dira«. Strossmayer se više puta poziva na Kukuljevića 
Jura Regni i iz njih citira glavne i odlučne odredbe dr- 
žavno-pravnog karaktera. Analizirajući svestrano odredbe g. 
1527. i 1712. kaže: »Ali će mi se možebit prigovoriti: to su po- 
gibeljne državnopravne teorije, koje bi lako temelj starodav- 
nome ustavu i državnom posjedu našem potkopati mogle. Na to 
neka bude odgovor: stari naši nigda nisu državne ugovore ugo- 
varali a da si ne bi bezuvjetno i u svoj pravnoj formi svoj 
starodavni ustav i svoju državnu cjelovitost ojamčiti dali... 
Dokle god bude sunce nad hrvatskom kraljevinom, dokle god 
bude u prejasnoj vladalačkoj kući i posljednjega otroka, dokle 
god bude i posljednje podrtine trojedine kraljevine, dotle će 
ovo ojamčenje starog ustava našeg dokazivati sveto pravo 
naše, koje porušiti ili ozlijediti grjehota bi bila u nebo vapi- 
juća«. Strossmayer se dotaknuo svih onih glavnih momenata iz 
prošlosti, koji govore u korist hrvatskog historijskog prava, a 
na koje se pozvaše Kukuljević, Rački pa ih je i sam interpre- 
tirao po svom vlastitom naziranju s ciljem, da iz njih izvede 
što jasnije dokaze za nepokolebnost toga prava u javnom životu. 

VILKO GECAN 
Vrti u Wendonu 





MATOŠ 


Kakvi to glasi čuju se u mraku, 
Nad noćnim poljem, visoko u zraku? 
Ko li to pjeva? Ah, ništa, sitnica: 
Jedna u letu poludjela ptica. 


Nadlijeće sebe i oblake trome, 

S vjetrom se igra i pjeva o tome. 

Svu svoju vjeru u krilima noseći, 
Kuda to leti, što bi htjela doseći? 

Nije li vrijeme da gnijezdo vije, 

Kad bude hladno, da se u njem grije. 
Ko li te posla pjevati u tminu — : 
Sleti u nižu, u bolju sudbinu. 


Ne mari za to poludjela ptica, 

Klikće o vjetru, što je svu golica, 

A kad je umor jednom bude shrvo, . 

Ne će za odmor nać nijedno drvo. ida , 


LAĐA U NOĆI 


Talas za talasom obali šalje 

Lađa što krenu niz maglenu rijeku, 

Iz Barča je stigla, i sada će dalje, 

Tuli svoj dugi zbogom Osijeku. 

U noćnoj tišini kotač joj lupa, 

Grabeći vodu, željan daljina. 

Duž njenog u tamu ovitog trupa 

Okruglo gore okna kabina. 

I tako se dimi i šumi i svijetli; 

Lijevo i desno obala spava. 

Prije no zoru navijeste pijetli 

Valima Dunavu dat će je Drava. 
Dobriša Cesarić 


KLI 


Hrvatsko Kolo 65- 


VEČE UTJEHE 


Sa polja dolepršaše oblaci i vrapci 

u mrak, što je poput preveslanog jezera vrio, 
pa mi prepliću misli tu do obalnog ruba. 
Na staroj krušci su dva goluba. 


Oni su već davno zaspali nježno sljubljeni 
u.plodova i lišća svježem zelenilu, 
mjesečevom iglom tanko porubljeni 

u modru treperavu svilu. 


U ušima najednom ovce, sa crkava 
zvona plašljivo poljubiše pute. 
Dok šuma za mojim leđima spava 
i brežuljci skupljeni u kolute, 
pogled mi postaje rijeka i trava. 


Raščijan ogrtač maglica nju je skrio | 
u očima osta pjena talasa, 

usukane sjene vrba je ovio 

vjetar sa lavežom pasa. 


Prenuh se: ivice planina se pomakoše 
zažaren voz poprska džbunjem zjene. 
Kroz tamu me nečije oči takoše 
oči jedne djevojke mirisne ko ljubičice 
oči kroz san proletjele lastavice. 


Ah, a ja sam mladić, koji nema kud da krene, 
na ruke mi je polegla tiha tuga. 

Sve mi je svejedno, bez žene sam i druga! > 
Još je posljednja utjeha za mene 

Bosno! tvoja rakija, što se sa suzama ispija. 


Novak Simić 

MOLITVA ZA SESTRU 


Sad, kad je dvadesete zlate, 

nek milost tvoja i njoj sine. 

O Bože visine 

budi bar jednom i Bog onih koji pate. 


Na nju je rano bijeda 
cicanu odjeću odjela, 

a prsa, prsa 

nad pisaću mašinu sagela. 


I oči su joj samo 
veselje briga gledale, 
lutki od krpa želje 
usne šaptale. 


Zato sada 

nek nešto drago doživi, 
jer dani njeni bjehu 
uv'jek beznadno sivi. 


Nek bar u mladosti 

vidi nešto od životnog sjaja, 

ovdje, gdje je nebo tako teško, 

a smrti bez kraja i raja. 
Novak Simić 


Voz 


Roj zahuktanih zvijezda u plaštu pepela i prašnica 
odnese puteve odmotane u modrim riječnim odrazima. 
Razdvajaju se brdske sjene oplođene batom tračnica 
natapaju planine zastavama neba i dima. 
Dima i neba. Čarobno na signale 
osu se zlato krijesnica, 

< u huju kotača šume su tako male 
ko jata zgaženih ptica. 

Stanice, vječno stanice, silasci i putnici novi 
svaki zvižduk zrači slutnju beskrajnih daljina. 
Kuda će taj san o prostoru, kuda da otplovi 

u žaru kotlova rumenijih od vina? 

Oganj trga sve veze, umre stegnut u čelik, 
željezno srce bije, dok ruke hoće. 

Samo je put bez povratka velik 

mir vječan u muku gluhoće. 


Vozaču! Nagnut nad dahtanje stroja bešćutan kao i njegova 
građa 

uzalud nemir dotiče pod strehama počinule golubove, 

mlaz pare dočara katkad daleku ulicu predgrađa 

i topli sm'ješak žene umotane u misli i snove. 

Od pokreta zavisi svaka granica. 

a ipak, tko ne ide putem, koji je željezom označen, 

već pojuri slobodno u susret vidika i oranica, 

bit će za čas smrvljen i odbačen. 


Sve je to tvoj znoj, što ga izažima žar, 
.tvoj trud, ovaj hitri let kroz vrijeme. 
Varaju, koji kažu: moraš primit utovar 
i stati na zapov'jed — putnici i prtljag su breme. 
Ne boj se, jurni u sunce jednog dana, 
odbaci tračnice te spone, kojim je putanja zauzdana, 
jer tek tada će pasažiri 
biti ko i ti pioniri. 
Novak Simić 


MRTVI DAN 


Za krstom prozora raskriljene žaluzije plaču, 
funebre jeseni, puše se kandila omorika, 

sa kaleža boli kaplje stradanje po krvavom maču, 
a priča o patniku Jobu diše iz starog molitvenika. 

Zvoni žalobno sa groblja na mrtvi dan, 
u tužni grad Hamleta prekrižit će mi ruke sklopljene, 

* krv zločina bližnjih kaplje na upokojeni dlan, 
hodočaste oproštajnim hodom sjeni im lažno skrušene. 


Šume klekle na panjeve u koroti odora, 
počiva se u groblju bez spomenika i grba, 
zvonce žalbu proliva preko starog cintora, 
plaču skrušeni likovi prosjačkih žalosnih vrba. 


ŽALOSNA NEDJELJA 


Vjetar gudi ko tužaljka sljepačka jesenjim vinogradom, 

za selom žalosno raspelo pod krunom lipe starinske, 

sure, drvene klijeti klekle ko djedovi nad žutim sadom, 

lozom ovjenčani volovi odvoze tromim hodom mirisne sudove 
vinske. 


Pezna jesen tali boje na peplosu kraljevskom purpurnom, 
kruništa i bedemi kula obroncima prelivaju se u rđu, 


S \ Ž ii š we #8. 
. (borovi bugare minnesang ko na lutnji pjevači sredovječnim 


nokturnom) 
niz vinograd goli, studeni vjetrovi fijuču i ržu. 


Ispod zlatnih šuma i zvijezda srebrnih sahne jesenka, 
zarđalo lisje lijeće na krvave živice uz brvi i drveni zabati, 
skrušena molitva seljačka za kruh svagdanji, da se nasiti 


Rumenka, 
da zamiriše kukuruz i hljeb se zlati ko žuti dukati. 


Vjetar gudi ko tužaljka sljepačka jesenjim vinogradom, 
za selom žalosno raspelo pod krunom lipe starinske, 
na goricama blagovijesti. žalosna nedjelja, suze magle 
.  listopadom, 
lozom ovječani volovi odvoze tromim hodom mirisne sudove 
, vinske. 


Stjepan Devčić 

ZEMLJA NEPROHODNA 


. Zemljo, zemljo divlja i neprohodna, 
i natopljena krvlju, zemljo heroja; 
majko zlosretna, djeci neophodna, 
ti si sudbina naša, sudbina moja. 


Odrasli smo tako u tvome krilu; 
njihala si nas vrtlogom svojih šuma; . 
dan za dan u nekom divljem bunilu 
između sna i jave, između uma. 


Zemljo užasa, Bosno naša draga, 
daljina, korak, ništa nas ne dijeli. 
U našim rukama tvoja je snaga: 
bol tvoj i rana naša da zacijeli. 


Nekad je međa bila mrtva glava; 
ogrezla si u krvi, izrasla u krvi. 
Heroj tvoj pravde ni danas ne spava, 
okove zla moći će jednom da smrvi. 


Husnija Čengić 
MRAČNO JE 


Mrak je u sobi, tražim svijeću; 
lepršaju šarolike sjene: 

mrak je, a inje je na cvijeću — 
jesen se stisla u moje zjene. 


Iz noći u noć, iz dana u dan, 

i uvijek tako u nemiru; 

umor i strah, da dođe jednom san, 
oda oči na čas sklopim u miru. 


70 





Od nesanice sivo je lice, 
izdužen vrat, protegnute ruke, 
providan tako od nesanice, 
osuđen na svemoguće muke. 


A zašto, i gdje, dokle i kako 
(zar su sve tako grube riječi), 
zar je baš sve određeno tako —- 
bol moj nikad da se izliječi. 


Husnija Čengić 
ZVUK 


Pod noć se javi zvuk rođen u zvonu, 
da preko grada pođe ravno kraju 
zgašenog neba. Tu se preda vjetru, 
zbog kog mu dugo još odzvuci traju. 


Zvuk je tog zvona čežnja za daljinom, 
prezir nad onim, što se vidjet dade, 
žudnja za slobodom, vjetrom i visinom, 
znak mučne trpnje i skrovite nade. 


Jer otisnut snažno iz crnoga tuča 
on će se s tugom u visine dići, 
znajući dobro da će samo smrću, 
svog bolnog puta do oblaka stići. 


Nemir je jači. Žudnja mnogo veća. 
Na putu ga prati smrt, a nikad sreća. 
Oblaci ga uvijek ukočena vide, 

al on k njima ipak svako veče ide. 


Olinko Delorko 

AUGUST CESAREC, ZAGREB 


HOBOTNICA : 


Gospodin Šmuc, direktor i najveći dioničar banke za pro- 
micanje... no, naravno, u prvom redu za promicanje većih di- 
videnda... zavukao je svoju okruglu, loptastu glavu u crveno- 
kožne naslage sala, s kojima mu je glava na vratu i zatiljku 
bila optočena kao vijencem crvenih, tek iskuhanih kobasica. Za- 
valio se u kožnat naslanjač pred pisaćim stolom u svojoj direk- 
torskoj sobi, griskao zlatnim krivim zubalom  poluizgorenu, 
ugasnulu havanu, pa se sa svojim malenim, metalno blistavim 
očicama, utonulima u gojazne, rumene obraze kao dva dugmića 
u madrac, smijuljio tako blaženo i zadovoljno, kao što se možda 
nije ni noćas u baru, u kome se jedna mala besti ja od plesačice, u 
svom crvenom kostimu nalikujući na malenoga vatrenoga đavla, 
plesala i previjala upravo u njegovoj neposrednoj blizini i 
čak mu, za bocu šampanjca, dobacila pred svima gostima po- 
ljubac... 

Sada, međutim, nije pred njime bila ta plesačica, njeni bi- 
jeli, mekani valjušci od udova u prozirnoj crvenoj svili. Na 
stolu pred njime, upravo u njegovim punašnim prstima bilo je 
nešto doduše također crveno, i pod tim crvenim bijelo, no bilo 


je to sve sasvim maleno, plosno, četvorouglato. Bila je to 


uložna knjižica u crvenim koricama, koju je upravo za pola 
vrijednosti kupio od njena vlasnika, kome je trebalo novaca, a 
na tu uložnu knjižicu nije ih mogao dobiti od svoje banke. 
Hahaha, za pola cijene! I koja je to po redu? Jedan dva... 
— izbrojavao je gospodin Šmuc na prste... već deseta! No, 
pa što! I za njega je to riziko, ako novac izgubi vrijednost, tako 
je bar rekao prodavaču te knjižice. A inače? No da, to će znati 
još samo kolega u prodavačevoj banci, s kojim se već o svemu 
dogovorio i koji će na kupljenu uložnu knjižicu podići ipak cio- 
novac i onda dobitak sa samim gospodinom Šmucom, podijeliti 
po polovici! Dvadeset pet po sto dakle odmah čistih, hahaha; 
— riziko baš nije bio velik i gospodin Šmuc je imao razloga da 

se smijulji blaženo i zadovoljno, smijehom zapravo, koji bi mo- 
rala imati hobotnica, kad se, razigrana u svojoj pohoti, omota 
oko svoje uhvaćene žrtve. 

\ No za čas već, pa se gotovo pravilan krug lica gospodina 
Šmuca otegnuo u elipsu; objesio se kao mješina krvi. Iz kro- 
jačkoga salona javila mu se telefonom jedinica kćerka, Lilči. 
Ona se naskoro trebala udati, partija je bila krasna, i u salonu 
je sebi upravo izabrala svadbenu haljinu, izabrala je tako, da se 
radi toga gospodin Šmuc upravo toliko promijenio u licu. 

— Ali Lilči... — odgovarao je kćeri takovim basom, da su 
najniži titraji toga glasa, uostalom i hrapava od probdivene 
noći, zujali ovdje po cijeloj sobi — ja mislim, da je to ipak 
previše, trideset hiljada!... No da, istina, bruseljske čipke, 
agrafa s briljantom, to bi ti divno pristajalo... No Mautnerova 


Marta, kad se udavala, potrošila je za svadbenu haljinu samo 


pola te svote, pa je ipak bila vrlo šik! Hm, i ne bi moglo biti 
jeftinije? Ne? No ne ljuti se, Lilči, ja ću još promisliti, pa ako 
već mora biti... hm, pa dobro... A šta još? Bila si kod sto- 
lara Vikića? Zadoyoljna si s meblom? Jest, istina, on je dobar 
majstor... Ali, kako si rekla? Još uvijek ne će biti gotov s me- 
blom? Pa... pa ja sam mu dao već tolike predujmove! No če- 
kaj, taj će od mene čuti... Jest, jest, ne brini! A glede ha- 
ljine, samo izaberi onda nešto zbilja lijepo... No servus, ser- 
vus, Lilči! 

Gospodin je Šmuc zapalio ugasnulu havanu, crven krug, 
opet krug njegova lica izgubio se u talasima dima kao crvena 
željezničarska ploča u pari lokomotive. No misli su mu išle 
ravnim putem, po čvrsto usječenim tračnicama shvatanja, s ko- 
jim se on običavao snalaziti u sličnim situacijama, kada je je- 
dan gubitak trebalo nadoknaditi novim dobitkom. 

Trideset hiljada za kćerkinu svadbenu haljinu, to znači od- 
mah izgubiti, što je jedva dobio s kupljenom uložnom knjiži- 
com! Baš nekako toliko! Ali razumije se, Lilči se ne može uda- 
vati samo kakogod, prošla su vremena, kada se on sa svojom 
Rozom ženio u provincijskoj očevoj kući, koja je još sva 
smrdjela po starom željezu, kostima, prnjama. A Lilči ima to- 

liko prijateljica, pred kojima se treba pokazati, a od kojih po- 
neka, baš i ona Marta, Marta plemenita Mautner, gleda na nju 
s visoka... No trideset hiljada sad za svadbenu haljinu, onda 
još upravo toliko za mebl, i gdje je još toliko drugoga! Hm, to 
bi trebalo nečim nadoknaditi, a kako drukčije nego da prišarafi 
kojega od tolikih dužnika... , a od tih, još najbolje, tog stolara, 
koji je doista dobio od njega već tolike predujmove i zajmove, 
a nikako pa nikako ne svršava s meblom! Taj čovjek ima kuću, 
pa da je spasi od dražbe, smoći će novac iz oka iz boka, ili 
ako ga i ne smogne, a kako bi mu to danas moglo i uspjeti, zar 
bi bilo loše, da on sam, gospodin Šmuc, na dražbi kupi tu kuću 
i onda je još bolje preproda? Samo... No što, samo? Taj sto- 
lar mu u tom slučaju baš ne će da dogotovi mebl? No u tom 
pogledu ga on već davno drži u šahu s ugovorenim penalom! A 
inače, inače... čovjek je primitivan, naivan, toliko mu je već 
do danas, pogotovo što se tiče kamata, uspjelo s njime, otpor 
će tu biti najslabiji, uspjeh siguran! 

Gospodin je Šmuc odložio havanu u kositrenu pepeljaru, lice 
mu je izašlo iz dima kao crveno sunce iz oblaka. No teško i 
. mračno bilo je to sad sunce, kao prevučeno pomrčinom, težak i 
mračan sjaj njegovih metalnih zjenica. Da su te zjenice bile 
veće, bile bi kao metalni kotači lokomotive, koji svojom teži- 
nom i oštrinom zadaju smrt svemu, što se nađe ispod njih. U 
fotelj se zavalila samo gomila mesa, no kraj svega njenog ljud- 
skog obličja odavala je nešto sablasno, kao lokomotiva kad juri 
u noći, a crvena njena svjetiljka sprijeda podsjeća na krv, 
s kojom ta lokomotiva bez mogućnosti neke sućuti može da 
svaki čas zamasti prugu ispod sebe. 


Tri dana poslije javio se u istoj direktorskoj sobi čovjek 
srednjih godina, s čudnovatim protivurječjem između tjelesne 
snage, koju je predstavljao i zabune, uzbuđenja, koje se odra- 
žavalo u njegovu licu, — u licu doista nešto primitivnom, s na- 
ivnim, dobroćudnim izrazom velikoga djeteta. U ruci, u šape- 
tini, da bi njome mogao pokriti gotovo cijelu knjigu, koju je 

direktor Šmuc imao upravo pred sobom, imao je pismo i poka- 
zivao ga Šmucu. 

. — Gospodine direktore, ja sam to dobio jučer, i mislim... 
mislim, da je to zabuna... 

Gospodin je Šmuc skinuo naočare, koje su mu već spu- 
znule na vrh nosa, proruljio je oči, gledao pogjetnika samo 
kroz tanku rešku vjeđa. 

— Kakova zabuna, šta se to dogodilo, gospodin Vikić? Ah, 
vaš otkaz zajma! No nažalost, protiv moje najbolje volje, tu 
se nije dalo drugo učiniti! Pa niste vi sam, morali smo otkazati 
zajam bar još desetorici drugih dužnika! Banka se, kao i sve 
banke, kako znate, nalazi u krizi, nema novaca, moramo ga 
negdje naći! I baš što se vas tiče, ja sam se protivio u direk- 
ciji. No vi znate, da tu nisam sam, sve je bilo uzalud, gospoda 
su imala većinu... 

Čovjek, nazvan gospodinom Vikićem, vrtio je već u oba- 
dvjema rukama pismo, vrtjele su mu se sigurno u glavi i misli, 
očito se jedva snalazio. 

— Pa... pa gospodine direktore, otkaz glasi na mjesec 
dana, a gdje ću ja kroz to vrijeme i u takovo vrijeme smoći 
novac? Preostalo bi mi jedino da prodam kuću, koju i onako još 
nisam isplatio... i sa ženom i troje djece da ostanem bez krova! 
Ja Vas molim, tim više, što ste mi vi sami u svoje vrijeme po- 
nudili zajam, a ja da i nisam došao do svote, koju ste mi nu- 
dili... Molim vas... da se uživite u moj položaj, ja kod kuće 
imam ara žena mi plače cio dan, napada mene kao da sam 
jatušto kriv... x; 

— No zašto biste vi bili kriv? — pustivši ga dotad govoriti 
rastvorio je gospodin Šmuc vjeđe, gledao ga čak nekako sa- 
žalno. — Gospodin Vikić, istina je, da sam vam nekada sam 
ponudio zajam, jer vas znam kao poštena čovjeka. No vremena 
su se odonda strašno promijenila, vi ste pametan čovjek, pa 
vam ne trebam mnogo govoriti! I zato vrlo žalim, što ne mo- 
žemo povući otkaz! Nego, molim ja vas, šta je zapravo s tim 
meblom na kom već tako dugo radite? Ja sam vam već dao to- 
like predujmove... 

Stolar Vikić gurao je pismo u široki džep svoga kaputa, 
drugom rukom otro znoj sa čela. 

— Ja radim, gospodine direktore, koliko mogu, vi znate, 
da ja radim i sam! I već bi odavno bilo gotovo, no opet mi 
fali novac za materijal!... 

Direktor Šmuc se tobože silno iznenadio. 

— Pa čovječe, kuda vi mećete toliki novac? Osim preduj- 
mova, ja sam vam već dao tolike zajmove... 

Stolar Vikić se očito ponešto ohrabrio, prekinuo ga. 

— Zajmove! No vi znate, gospodine direktore, da je bar po- 
lovica od tih zajmova otišla na kamate! I to je upravo ono... 
— zašto ja sa svojom ženom imam kod kuće tolikih neprilika! 
U obračunu koji ste mi vi poslali s otkazom, nigdje nisu izri- 
čito spomenuti kamati! Oni kao da su navedeni pod rubrikom 
»isplate«, toliko razumijem, no. 

Tu je prekinuo njega direktor Šmuc. S nabranim obrvama, 
odlučno: 

— Pa vi znate, da mnoge kamate vi niste sami platili nego 
tako, da vam je banka prosto povisivala dug, mi smo vam ih 
plaćali! Kako dakle nego da dođu pod rubriku »isplate«? 

— Jest, ali ipak bi kamati morali biti naznačeni posebno! 
A žena veli, da nisu samo stoga, što ste vi u stvari zaračunali 
32%: kamata mjesto ugovorom određenih 12! Osim toga, vi 
se sjećate da sam vam ja od svoje mušterije Šljivarića donio 
ovamo mjenice, koje je taj Šljivarić u cijelom iznosu od 7000 
dinara iskupio, a vi ste mi u dobro upisali samo tri hiljade! 
Poradi svega toga, gospodine direktore, ako već ne može biti 
drukčije, ja vas molim, da mi snizite dug prema ugovorenim 
kamatama, i uz priznanje cijele svote iskupljenih mjenica..: 

Direktor Šmuc se digao kao da stojeći kani jače naglasiti 
svoje riječi. No u to je netko zakucao na vratima, i u sobu 
je ušla malena zgurena figura, s izmrežanim sivim licem, kao 
da mu ga je cijelo prekrila paučina. 

— Gospodine direktore... — čuo se glas iz te paučine 
istom kad ju je, s pitanjem šta želi, potresao direktorov bas 
— upravo mi je telefonirao naš pravni zastupnik, da mu je 

uspjelo zaplijeniti svu zalihu macedonskih sagova našeg duž- 
nika Omerdžića... I sad molim, kuda da dam otpremiti te 
sagove? Ima ih neko sedam svežanja... 

Dubokim karminom direktorova lica prošao je osmijeh, 
kakav bi morala imati hobotnica... 

— Dakle uspjelo je konačno ipak... bar nešto dobiti 
od toga magarca! No spremite sagove privremeno u svojoj sobi 
uza zid, dok ne nađemo podesna kupca! A i dobro da ste došli, 
Pintar! Imam s vama vrlo važan razgovor! No samo da rije- 
šimo s gospodinom Vikićem! Gospodin Vikić — prišao je ovome 
bliže — tu vam je moj tajnik, vi ga znate, i on je svjedok, da 
vi dosada sami nikada niste prigovarali nekoj prevelikoj vi- 


sini kamata, čak mi zahvaljivali, da vam idem toliko na ruku! 


A ako vam je banka plaćala kamate, sigurno to nije mogla 
radi vaših lijepih očiju nego je i na to morala nešto dobiti! Tako 
se svuda radi, pitajte gospodina Pintara.. 

— Dakako gospodine dir.. .zosneđine Višnjiću! 

— Dakako, nego kako dodkčije. A što se tiče Šljivarićevih 
mjenica i našega obračuna o njima, to možemo pogledati u 
knjige, ja se toga pravo ne sjećam! Samo drugi put, gospodine 
Vikiću, ja sad nemam vremena! I molim vas, ja vas posljednji 
put opominjem radi mebla, vi znate da ste-vezani penalom! I 
sada zbogom, ja zbilja imam posla! ' 

On je Vikiću pružao ruku, a ovaj je stajao zbunjen, i tje- 
lesno kao slomljen unatoč sve svoje tjelesne snage. 

— Prigovarao nisam, to priznajem. Bio sam za to previše u 
stisci. No ja vam ne bih, gospodine direktore, želio, da kod 
kuće morate slušati takav plač i vidjeti utučenost kao što to 
moram ja... I najmanje dijete kao da razumije naš strašan 
položaj, tužno je.. 

— Ali, A: mu Vikić — sasvim mu se približio direktor 
Šmuc, dotaknuvši ga gotovo trbuhom i prijateljski ga potapšao 
po plećima — pa nemojte zato izgubiti glavu! I ako mislite, 
da bih vam u tome mogao što pomoći, pošaljite koji dan svoju 

gospođu k meni, ja ću joj sve objasniti! Ja ne bih htio biti raz- 
logom vašega bračnoga razdora, vi to sa svojim. poštenjem 

niste zavrijedili! No sad zbogom, i budite pametni, vremena su 
takva da nikome nije lako! : 

I kao mrtvu uzevši Vikićevu ruku, ruku svoje žrtve, da se 
s njome rukuje, okrenuo se spram svoga tajnika, počeo i na- 
stavio s njime nešto poslovno razgovarati kao da stolara Vikića 
i nije bilo više u sobi. 


Žena stolara Vikića došla je zajedno s ovim direktoru Šmucu. 
On ju je pozvao, pa se odazvala, s tihom nadom, da će spram 
“nje žene, direktor Šmuc biti susretljiviji nego spram njena 
muža. U prvi mah mogla se ta nada njezina činiti i opravda- 
nom. Šmuc je toga dana imao razloga da bude dobre volje, 
upravo mu je kolega iz banke, u kojoj je trebala biti iskupljena 
nedavno uz pola cijene kupljena uložna knjižica, poslao njegov 
isplaćen iznos i pripadni dobitak. Osim toga on je od jučer, 
povodom mogućnosti da kupi jednu drugu uložnu knjižicu, 
s prevelikim međutim ulogom da bi je mogao iskupiti u kolegi- 
noj banci, a ona i nije glasila na tu banku, imao izvjesnu osno- 
vu baš u vezi s Vikićem i njegovom ženom. Sa ženom pogotovo, 
ako mu je dotad sve onako dobro uspijevalo s njenim mužem, 
muškarcem, kako mu ne će istom s jednom ženom! To je od 
početka i bio njegov tajni motiv, radi kojega ju je pozvao 
k sebi, inače veliki prijatelj lijepih ženskih tjelesa, gospodin di- 
rektor Šmuc nije imao visok sud o njihovu mozgu. 

Iz svih tih razloga, on je gospođu Vikić primio kavalirski, 
poljubio joj čak ruku, ponudio joj da sjedne, sam joj primak- 
nuo naslanjač. . 

No ako se po tom njegovom prijemu prevarila u svojoj po- 
rasloj nadi gospođa Vikić, prevario se i on u svojoj osnovi 
s njome i njenim mužem. Ta osnova, poslije kratkoga, slatko i 
umirljivo izgovorenoga njegova uvoda, bila je u tom, da im 
je on našao kupca za kuću uz, za današnje prilike, vrlo povoljne 
uvjete. Od kupca su imali dobiti uložnu knjižicu, koja je 
glasila na mnogo veći iznos nego što je sigurno vrijedila kuća; 
a osim toga, kupac je imao raspoloživoga novca, koji bi im 
također dao, a od kojega bi oni mogli namiriti i svoj dug u 

banci, i još jednom toliko bi im preostalo... Uvjeti doista 
takvi, da bi bilo ludo ne prihvatiti ih; konačno kriza će jednom 
proći, njima će ostati uložna knjižica, moći će da sebi sagrade 
novu kuću! 

Takva je bila osnova i udica gospodina Šmuca; lovina na 
tu udicu ne bi za nj, naravno, bila loša, samo što gospođa Vikić, 
pogotovu ona, nije htjela da zagrize u tu udicu. Uopće je to 
bila sasvim drukčija žena nego što je očekivao direktor Šmuc. 
Plakala je doduše i ovdje, no usprkos svim svojim suzama oprla 
se živo i odlučno. Zato ona nije došla ovamo da čuje i ovdje, 
od gospodina Šmuca, prijedloge o prodaji kuće; dosta joj je, 
što s time svaki čas navaljuje na nju kod kuće i njen muž! I 
pogotovu takav sad prijedlog ne može ona prihvatiti! Ako je 
tako sigurno, da bi ona sa svojim mužem jednom za dobivenu 
uložnu knjižicu mogla graditi drugu kuću, zašto onda ne čeka 
na to njen vlasnik, vlasnik te uložne knjižice? Prištedio bi: sebi 
i gotovinu, koju nuđa... Nego, radi toga je ona došla, da 
gospodinu direktoru kaže, kako to nimalo nije u redu, da se u 
tako teškim prilikama, malim ljudima, kao što su ona i njen 
muž, otkazuje zajam i guraju se u propast. Taj otkaz bi trebalo 
povući, jest, i ona ga moli za to. Moli ga u ime svoje djece... 
i gospodin Šmuc ima kćerku, pa kako bi njemu bilo, kad bi mu 
kćerka jednom morala ostati bez svega? No to baš nikako nije 
moguće? Baš nikako? Onda... onda... ona je govorila o cije- 
lom tom slučaju s pametnim ljudima, pokazala im obračun, 
koji je dobio njen muž s otkazom zajma, i svi su jednoga isto- 
ga mišljenja, da kamati moraju izričito biti navedeni, i ni 
u kome slučaju, pa makar ih nekada, pogriješivši, i priznao njen 
muž, ne smiju biti tako visoki... Kako je to sve nesolidno, 
vidi se najbolje po onom obračunu u stvari Šljivarićevih mjenica! 
Pa ako zbilja gospodin direktor ne će da to uvidi i ostaje pri 
svome otkazu, onda njoj i njenome mužu ne će preostati drugo 
nego da potraže zaštitu suda! Jest, i u novine će sve dati, jer 
to je lihva, ništa drugo nego nečuvena lihva! 

U svom uzbuđenju, izazvanome Šmucovom nepopustljivošću 
i njegovom stvarno i sada, kad ju je izravno čula, neuvjerljivom 

obranom, ona je svakako prevršila mjeru, koju bi mogao pod- 
nijeti makar i takav direktor banke, kakav je bio gospodin 
Šmuc. Ne otrpjevši već tako lako, što mu nije upalila osnova 
s uložnom knjižicom, on se promijenio u sasvim drugoga čo- 
vjeka od onoga, koji je toj ženi poljubio ruku, primaknuo 
joj naslanjač. Lice mu se objesilo kao mješina krvi, krivo zu- 
.balo, inače ponešto već pokvareno, stalo mu poskakivati u 
ustima, oči dobile oštar sjaj metalnih kotača lokomotive, koji 
gaze sve ispod sebe... Razderao se: šta gospođa misli, s kime 
ona govori? 1 njega se ništa ne tiču nekakvi pametni ljudi, 
s kojima je ona govorila! Ti isto toliko o svemu razumiju, 
koliko i ona sama! Pa iznošenja u javnost, pred sud! Neka 
samo pokuša s time! Vidjet će se, tko će izvući kraći kraj! 
No i dosta je njemu svega toga, on nema šta više s njima 
razgovarati! Ono o Šljivarićevim mjenicama bit će ispravljeno, 
inače on ostaje kod otkaza i potpune potražnje duga, koji im je 
naznačio. I htio im je još dobro, ponudivši im pomoć s povoljnom 
prodajom kuće, kad to oni nisu htjeli, neka posljedice pripišu 
sami sebi! Zbogom! 

I ostavio ih je u sobi same, zalupio za sobom vrata i, čas 
još, pa se u sobi našao njegov tajnik, paučinasti gospodin 
Pintar, moleći ih, da napuste prostorije banke... 

Tako je završila pohoda žene stolara Vikića kod gospodina 
direktora Šmuca. I za nju i za njena muža nastavili su se teški, 
još teži dani, brige, noći bez sna. Sve bliži rok, kad su morali 
ili isplatiti dug ili ostati bez krova nad glavom, stajao je pred 
njima sablasan kao ponor, za koji su znali, da ga ne će moći 
zaobići nego da ravno srljaju u nj... I jesu li doista šta drugo 
mogli? Možda da zbilja iznesu stvar pred javnost? Vikić je 
pokušao nešto slično, no namjerio se baš na novine, u kojima 
je neke akcije imao i Šmuc... Možda pred sud da idu? Vikić 
otprije već nije imao s time najboljih iskustava, i dobivene par- 
nice znale su ga stajati... Zapravo pak, tvrdokornost i nepo- 
pustljivost Šmucova dosta je i njega i njegovu ženu opsjenila, 
zastrašila i bojali su se šta poduzeti. Neizbježno su dakle mo- 
rali u ponor; bili su kao povezani na pruzi, da naskoro budu pre- 

gaženi od lokomotive, — one iz kožana naslonjača jedne di- 
rektorske sobe . 

Međutim, što se sigurno događa vrlo, vrlo jedina od 
sličnih stradalnika i žrtvi, dogodilo se, još u posljednji čas 
njima. Gospođa Vikić bavila se i sama kao modistica zanatom 
i jedna dobra i stara njena mušterija, kad je čula za njene 
neprilike, ponudila joj je novac, uz uvjet, da razmjerno pre- 
ma vrijednosti kuće postane i ona suvlasnicom. Tako se i ona 
željela osigurati od onoga bauka, koji je obilazio zemljom, a 
zvao se inflacija... 

I Vikić i Vikićka prihvatili su, razumije se, tu ponudu obije: 
ručke, drugo šta nisu mogli. Još dva dana su imali vremena 
da isplate Šmuca i dan prije toga pošli su zajedno s gospođom, 
svojim deus ex machina, k advokatu da naprave ugovor o 
međusobnoj pogodbi. I ugovor je bio već gotov, trebao je još 
samo novac, koji je gospođa mogla uručiti tek uvečer, kad joj se 
kući imao vratiti muž. No kad je već bio ovdje kod advokata, 
stolar_ Vikić želio je da iskoristi, da od njega dobije možda i 
koji savjet i pomoć... Kakogod bilo da bilo, njega je još 
uvijek mučila misao da mora platiti gotovo trostruke kamate 
od ugovorenih. Ispričao je dakle advokatu sve, cio. postupak 
Šmucov, pitao ga, ne bi li bilo ipak pametno, da Šmucu i sutra 
isplati dug, samo prema ugovorenim kamatama, a za ostalo da. 
povede s njime proces? : 

Advokat je bio mlad, lijep čovjek, brižno izbrijana i ne- 
prestano nasmijana lica, nasmijana još i u času kad se, saslu- 
šavši Vikića, skandalizirao. No da li bi bilo pametno voditi sa 
Šmucom proces radi previsokih kamata? Jest, to je doista lihva, 
skandalozna lihva, kao što je skandalozna i cijela Šmucova 
banka, zna on to, čuo je... Ali proces s njime, hm, on ga sam 
ne bi nikad htio voditi, zastupati protiv Šmuca ne bi htio ni 
najgorega neprijatelja, jer Šmuc je kadar krivotvoriti i same 
knjige, da dokaže, kako je u pravu... Nego nešto drugo je 
moguće, ako baš gospodin Vikić hoće, — a Vikić je u svom 
pričanju zaželio — on može sutra s njime do Šmuca, pripomoći 
mu, u slučaju da Šmuc ostane možda ipak pri onakovom obra-: 

čunu o isplaćenim Šljivarićevim mjenicama. Da, i sam može 
odmah telefonirati Šmucu... I učinio je tako: nazvao Šmuca, 
najavio mu, da će sustra s Vikićem doći radi isplate duga. Od- 
govor je međutim bio takav, da je stolar Vikić, razumjevši ga, 
skočio usplahiren i zapaljen sa stolice kao s električne stolice 
iskra. 

— Kako? Prekasno? On će već da protestira? Pa ja imam 
po zakonu još tri dana vremena, poslije otkaznog roka... 

No nije bilo razloga daljem uzrujavanju, bar strahu, 
kojega je također bilo. Advokatu je na lijep, opet nasmijan 
način uspjelo od gospodina Šmuca izmoliti, da sutra ujutro ne 
povede nikakav protestni postupak nego njega i Vikićeve primi 
u svojoj banci... 


Ipak ne bez bojazni, i s malo. dobrih slutnja, pošli su sutra 
Vikić i njegova žena u Šmucovu banku. Tu su već našli svoga 
advokata, u nekom povjerljivom razgovoru, nad nekim njima 
nepoznatim aktima. No naglo je on prekinuo s time, priskočio 
k njima da se pozdravi. Nepomičan, samo skrstivši ruke na pr- 
sima, gledao ih je, mjerio kroz oblak upravo ispuhnutoga dima 
cigare gospodin Šmuc. Sablasna crvena svjetiljka lokomotive, 
koja se zavila u paru... 

Stolar Vikić ga je pozdravio, prišao k njemu da se rukuje, 
no krst debelih ruku na prsima kao da se još jače povukao 
natrag. Vikić mu je rekao, zašto je došao, izvukao iz džepa pa- 
ket s novcem; crveni krug lica se uskomešao kao kolobar u vodi, 
cijela gomila mesa se tek sada maknula, prgavo, žustro, i pro- 
šla naglo mimo Vikića, mimo njegove još većma zabezeknute 
žene. I bas je zagruvao sobom: 

—Ništa! Ja s vama na ovaj način nemam više ništa! Ja ću 
protestirati! Pokazat ću ja vama. 

Stolar Vikić je razmotao paket, tražio zbunjenim pogledom 
pomoć advokatovu. 

— Ali, gospodin direktor! Pa danas je prvi dan.... ja bih 


po zakonu imao pravo na još tri dana... I vi ste gospodinu ' 


doktoru jučer rekli .. 

Advokat, neizbježno nasmijan, kao da mu je sam đavo 
uklesao u lice dužnost da se smije još i u času smrti, uskočio 
je plemenito između kotača lokomotive i žrtve na pruzi, rekao 


sladunjavo: 
— sena Vikić ima u ovom slučaju dosta pravo, gospo- 
dine direktore... Ja vas molim. 


Zalivena već suzama, sva dekfući u tijelu, drhtavo je do- 
bacila gospođa Vikić: 

— Pa šta to znači? Jesmo li mi hajduci, koji smo ovamo 
došli tražiti milost? Pošteno smo donijeli novac na vrijeme.. 

Kao pomaman, lakoćom, koja se ne bi mogla očekivati od 
možda dvije cente njegove težine, ushodao se gospodin Šmuc 
ovamo onamo sobom, stao, upravo kao zvijer usplahiren isko- 
račio pred gospođu Vikić: 

— Vama ću ja pokazati! Vašega muža mi je žao, ali vas 
ne! Vi ste meni govorili o lihvi, prijetili se javnošću i sudom. 
I znam ja, i htjeli ste me dati u novine, vaš muž, sigurno ste 
ga vi nahuckali! A sad ja tjeram na sud! Ja ću vas uništiti, 
razumijete li, uništit ću vas! 

Napadaj je bio tako surov, smionost. prijetnje od toga čo- 
vjeka, koji bi, po dubokom uvjerenju gospođe Vikić, morao 
sam na optuženičku klupu, bila je tako neočekivana, omamlji- 
va, da je ona ostala otvorenih usta, kao nijema. Samo su joj 
još jače briznule suze, još jače zadrhtalo tijelo, oči se iskretale 
kao u traženju nekoga oslona da ne padne. 

Advokat je međutim uzeo iz ruku Vikićevih paket, gurnuo 
ga laktom da njemu prepusti riječ. Rasipao je snop hiljadarki 
po stolu, obratio se direktoru: 

— Dakle, kako vidite, novac je ovdje i gospodin direktor 
će, nadam se, uvidjeti... 

Nije ništa rekao dalje, samo je šuškao po stolu s hiljadar- 
kama, prepustio očito, da od riječi više djeluje njihova šuška- 
va, zavodljiva pjesma. I zlatno tele, koje je kraljevalo u ovoj 
sobi doista kao da je prisluhnulo, povelo se za šušnjem tog 
lijepoga, slikovitoga lišća... Rogobatan još uvijek, muvajući 
se sobom uz lomatanje ruku kao kakva glomazna barka, koju 

netko zaveslajima vesala nikako nije mogao s nemirnih talasa 
izvesti na mirniju pučinu, gospodin Šmuc je bacio postran po- 
gled na hiljadarke, ustao je, naglo prišao bliže, prešao preko 
hiljadarki prstima s gestom kao da prelazi u jednom ćurliku 
preko mekanih, prijatnih tipaka. 


— Koliko je toga? Toliko...? No... — oduhnuo je, po- 
gledao svoj naslanjač, koji je bio upravo do njega, pogledao i 
Vikićeve, s teškim, zakrvavljenim pogledom. — Ako popuštam, 


imate zahvaliti samo gospodinu doktoru! 

I spustio se, utonuo u naslanjač, metao na nos naočari. Od 
zakrvavljenih očiju kao da mu je i u staklima bio krvav 
odsjev. Posao je započeo, svi su sjeli, — gospođa Vikić već 
prije, stolac joj je primaknuo muž. Soba kao da je postala 
školski razred pod satom matematike, čule su se brojke, brojke; 
mjesto crne ploče služio je arak papira s teškom mesnatom 
rukom direktora Šmuca na njemu... I sve manje su krvavi, 
sve metalniji bili prosjevi očiju u staklima naočara. Krug lica 
se staložavao, dobivao svoj običan izraz, u nj se vraćao i smi- 
juljak; hobotnica se našla na svom poslu... I posao je bio ne- 
sumnjivo dobar: Vikićevi su vraćali cio dug osim one razlike, 
koja se zabunom — to je sad Šmuc naročito naglasio pred ad- 
vokatom — potkrala u obračun o Šljivarićevim mjenicama; a 
odbiti se imala još jedino i svota, koju je Vikić od Šmuca imao 
još dobiti za pokućtvo. 

Samo pokućtvo još uvijek nije bilo gotovo! Nesretna Lilči nije 
mogla to dočekati i udala se ovih dana; — ah zbilja je bila 
krasna u svojoj svadbenoj haljini od bruseljskih čipaka i s bri- 
ljantnom agrafom na prsima; kako ju je samo zavidno gledala 
u crkvi Marta plemenita Mautner! I doduše, sad je ona još na 
svadbenom putovanju i lukavki maloj zapravo je dobro došlo, 
da pokućtvo još nije bilo sasvim gotovo, bar je to sigurnije ina 
oduže vrijeme mogla na to putovanje! No koliko ga je opet 
samo to stajalo. Izdatak se pak treba uvijek pokrivati s nekim 
dobitkom, to je pravilo; — i tako, gospodin je Šmuc skinuo na- 
očari, stisnuo vjeđe i gledao u Vikićeve samo na usku rešku, pa 


uzdahnuo: 

— Ali ja ću vam, nažalost, morati da zaračunam penale, 
gospodin Vikić! Ja sam imao strašnih neprilika sa kćerkom, vi 


to i sami znate, bila je kod vas! 


— Ali gospodine direktore! — problijedio je Vikić — Vi 
znate, zašto nisam mogao svršiti pokućtvo! Da sam imao novaca, 
da ste mi ga onda dali, vi se sjećate... no vi onda kao da to 
niste čuli... A uostalom, ja još imam da obavim samo neke 
malenkosti i od novaca, koje sam dobio da vas isplatim, zadržao 
sam nešto, tako da ću vam već sutra prekosutra predati sav 
namještaj. Ja vas dakle molim, pravo reći, ja zbilja nisam nikad 
računao, kad sam potpisivao ugovor i stavku o tom penalu, da 
će do toga doći... A sad sam vam ja isplatio sve, pa bi bilo 
lijepo i od vas... nije li tako, gospodine doktore? — obratio 
se on opet za pomoć advokatu. 


Đavo u advokatovu licu osmjehivao se spram gospodina 
Šmuca, rekao obazrivo: 

— Pa ako je ikako moguće, gospodine direktore... koliko 
sam čuo, vi ste inače vrlo zadovoljni s izradbom... 


Gospodin je Šmuc rastvorio kapke, piljio preda se metalnim 
svojim zjenicama, pa izmijenio neki naročit pogled s advoka- 
tom. Pred sobom je vidio i suze, opet suze u očima gospođe 
Vikić. No to je bilo najmanje, upravo ništa... Nešto drugo je 
na nj djelovalo, odnekuda drugud došla promjena... Taj ad. 
vokat, s kojim je tu sad izmijenio zbilja naročit pogled, bio je 
do nedavna, dok je još odvjetnikovao u zajednici s jednim 
kompanjonom, njegov pravni zastupnik. I bilo je još kojeka- 
kovih neriješenih stvari, za koje je on njega još mogao tre- 
bati; a sa druge strane, advokat mu je upravo prije dolaska 
Vikićevih, saopćio, kako su ti kanili s njime radi kamata vo- 
diti proces, a on im to izbio iz glave... Trebalo se dakle malo 
revanširati, podići pred Vikićevima njegov ugled, omogućiti 
mu i veći honorar, a i sebe za sve eventualnosti pokazati pred 
Vikićevima u ljepšem svijetlu. I još je bio jedan razlog, pa 
ga je i izrekao raširivši ruke kao veliki svećenik na oproštaj 
grijeha: 

— No, samo vama za volju, gospodine doktore... A vi ćete 
mi, gospodin Vikić, učiniti tu protuuslugu, da samo malo po- 
pravite neke moje stvari. Jedan kredenc mi je, na primjer, 
nešto raskliman. Pa ćemo onda, što se tiče penala, spužvom 
preko... Pristajete li? 

Vikić se još malo kolebao, konačno je pristao. Prešlo se na 
definitivno rješavanje stvari. Šmuc mu je potpisao priznanicu 
za primljeni novac, naglasio, da je s time stvar s bankom raš- 
čišćena, i što još preostaje, to je njihova privatna stvar. Viki- 
ćevi su se digli, dignula se i ostala dvojica, Šmuc prišao go- 
spođi Vikić, uzeo joj ruku, rekao dobrohotno, slatko: 

— No, nadam se, gospođo, da mi ne ćete zamjeriti radi 
suza... Šta ćete, i ja sam nekome odgovoran u banci, nije se 
moglo drukčije! A sada je sve u redu, možete biti bez brige! 


Ona ga je gledala, zacrvenjenih očiju, bez riječi. No šta joj- 


je došlo? Zar je zbilja i takav kraj svojih briga, muka i straha 
osjetila za toliku sreću, da je mogla zaboraviti sve, što je pret- 
hodilo tom kraju, ako je to uopće još bio kraj? Na stisak ruke 
odgovorila je stiskom, huknula kao iz dubine duše: 

— Hvala vam! 

Žrtva se još zahvalila za muku i nepravdu; međutim se, 
po drugoj strani, nije baš imao razloga zahvaljivati njen muž. 
Pitao je advokata za trošak, a iz nasmijana lica kao da je po 
prviput iščezao smiješak. No i vratio se brzo: hiljada dinara, 
to nije mnogo, on će biti zadovoljan s hiljadom dinara. A 
inače, neka mu gospodin Vikić oprosti, što će još čas ostati 
ovdje, jer ima sa Šmucom obaviti posao radi jedne svoje druge 
stranke. A i imao je zbilja taj posao obaviti; samo je taj, kađ 
su već Vikićevi otišli, započeo s nasmijanom primjedbom: 

— No, vi ste divno odglumili uvrijeđenoga čovjeka, gospo- 
dine direktore! A meni ste sami priznali, da vam baš ne bi bio 


ugodan proces... Samo... no da, da mene nije bilo, da su se 
Vikićevi namjerili na kojega drugoga advokata, mogli ste ipak 
danas imati s njihove strane proces na vratu... To, mislim, 


vrijedi bar hiljadu dinara i od vas... 

Gospodin Šmuc je upravo nosio uhvaćen svoj plijen u gvo- 
zdeno gnjezdašce kase, zastao je i nasmijao se dubokim smi- 
jehom, s rezonancom u trbuhu i u cijeloj sobi: . .. 

— Mislite? I nije li vam dosta već hiljada, koju ste primili 

. za nekoliko koraka, za nekoliko riječi? No molim... — iz- 
vukao je iz snopića hiljadarku i pružao je advokatu — Banka 
Šmuc je uvijek bila kavalirska spram svojih advokata, makar 
već formalno bivših... 

U to su vrijeme Vikićevi bili već na ulici, te usprkos olak- 
šanja u duši, išli ipak pokunjeni, potišteni. 

_— Ne čini li ti se kad o svemu pravo promisliš — rekla je 
žena, a sad istom kao da je o tome pravo promislila i ona — 
da između toga advokata i Šmuca ima neki čudno prijatelj- 
ski odnos? Možda nam je baš zato advokat tvrdio, da tužba 
nema smisla. ..? I za sve ti je još uzeo hiljadarku. 

Vikić se sam morao bojati da se bavi sličnim mislima; mra- 
čno, zagušeno je promrsio: 

— Šta sam mogao, tražio je.. Sve je to jedna ista banda.. 

— Samo da te Šmuc ne prevari još i s tim penalom! Ti ćeš 
mu popraviti i njegovo pokućtvo, a onda... 

Pognut, njen muž se trgnuo, usplamtio, ne mareći za blize 
prolaznike: 

— Da je on lopov, to znam! No neka samo pokuša još i to! 
Ovim rukama ću ga zadaviti, to će mu biti moja »hvala«.. Ja . 
sam se i danas jedva svladavao... No ja ne vjerujem... 


On se požurio s dovršenjem i popravkom namještaja — s tim 
popravkom je imao mnogo više posla nego što je mislio — i po- 
šao je Šmucu u banku radi konačnog obračuna. Našao ga je 
povezane glave, s licem poput razrezane crvene lubenice iz 
koje teče sok; ubrus mu je na glavi bio još sasvim mokar, ka- 
plje su padale na pisaći stol. Boljela ga je glava, sve ga je, reče, 
boljelo, noćas je imao napadaj apopleksije, jedva se dovukao 
u banku... Ne može dakle govoriti s Vikićem; neka taj ostavi 
račun i dođe koji dan kasnije. 

Vikić je došao koji dan kasnije, no gospodina Šmuca nije 
bilo u banci. On je otišao na dopust... Kuda? Kada će doći? 
Nitko mu u banci nije znao reći, ni tajnik Pintar. A kad ga je 
konačno, poslije dvije nedjelje ipak našao, tajnik ga nije puštao 


k njemu; gospodin direktor se jedva vratio, strašno je zao- , 


kupljen poslom! 

No Vikić očito nije bio u raspoloženju da još dalje obija 
svete pragove te banke. Stasita, čvrsta njegova figura došla je 
nekako tek sada do izražaja, lice mu je gorjelo u čudnim crve- 
nim mrljama kao od groznice, pogledi iz krotkih, djetinjih oči 
bili su kao bičevi. Kao perce je teškom svojom šapom maknuo 
u kraj paučinastoga Pintara, srnuo na vrata direktora Šmuca, 
i pravo još ne pokucavši našao se već unutra, pa viknuo: 


— Ovo je škandal, gospodine Šmuc! Ovo je skandal! Šta vi 
mislite, da sam ja balavac, da ćete tako sa mnom postupati? 


Direktor Šmuc je iznad kupa papira dignuo svoju tešku, 
masivnu glavu; masivnu, oblu, loptastu još uvijek, no ipak ne- 
kako promijenjenu. Kobasice ispod nje kao da su se nešto sta- 
njile, rumen u licu postala nekako bljeđa, kao u stjenice kad 
više nije tako puna krvi, i sav se on činio umorniji. Probum- 
barao je hrapavo, u po glasa: 


— Šta je skandal? I kakav je to nastup? Tko vas je pustio 
ovamo? 

— Iko me je pustio ovamo? — rasplamtio se stolar Vikić. 
— Tri nedjelje vas tražim i sad još, tko me je pustio? Valjda 
ću još molbenicu morati pisati, da smijem do vas radi svoga 
prava? Ovo me je pustilo, ovo me je dovelo! — trgnuo je on 
iz svog džepa jedno pismo, zgužvano ga bacio Šmucu na sto. — 
Još niste obračunali, što ste meni dužni, a već me ukopavate u 
novi dug, zaračunali ste penale! 

Tromom kretnjom posegnuo je direktor Šmuc za pismom, 
no pustio ga je da leži. 


— No da, ja sam mislio, da će ići bez toga, imao sam 
najbolju namjeru... Ali... vremena su sve gora... a uosta- 

lom, s tim vašim pokućtvom doživjeli smo razočaranje . . . Neho- 
tice sam samo malo nogom udario u psihu pa je pukla jedna 
daska . 

Sealar Vikić je stegnuo. šake iza leđa, nagnuo se prsima i 
glavom spram Šmuca, bio kao gorući stup, koji će se srušiti na 
nj. : 

— Sad to kažete! Jesam li ja kriv da tanka daščica mora 
pući pod vašom nožurinom? A mislite li, da sam ja tako glup, 
da ću vam ne samo badava praviti novo pokućtvo, nego još i 
popravljati vaše staro! To je prevara, najodvratnija, sramotna 
prevara! I zato čujte, gospodin Šmuc! Ili ćete sad odmah bri- 
sati iz svojih knjiga taj penale i platiti m mi što još imam dobiti 
ili. 

On se uspravio, trgnuo šake preda se, stiskao ih pred Šmu- 
com, tresao u zraku, tresao se i on sav. A blijedo-stjeničavo 
lice gospodina Šmuca ispunilo se opet krvlju: sam se on teško 
digao iz naslanjača. 

— Šta ili? Kakove su to prijetnje? Ja imam s vama 
potpisan ugovor o penalu, i mogao sam vam stotinu puta 
usmeno reći, da se toga penala odričem, i stotinu i prviput da ga 
ipak tražim po zakonu! I ako sam to učinio, imao sam razloga! 


Razlog — dodao je on mirnije, sasvim nekim umornim, uto- 
nulim glasom, a i sam je, nastavivši još, tonuo natrag u na- 
slanjač — takay razlog, gospodine Vikiću, o kojemu je naj- 


bolje da me i ne pitate! 

On je sklopio na prsima ruke, zatisnuo oči doista sasvim; 
nabubrele vjeđe ispupčile su mu se kao ljubičasto crvenim pru- 
gama išarane mahune graha. I nešto kao uzdah se čulo iz njega; 
na lokomotivi kao da se zbilja nešto poremetilo, pipci su šu- 
štali i kad nisu trebali... 

Zapravo, napadaj apopleksije, koji se gospodinu Šmucu 
dogodio nedavno, nije bio bez većega razloga: tada je on već 
znao, upravo doznao, na čemu se temeljila pred koji dan tek 
legalno zapečaćena krasna partija za njegovu Lilči: njen muž, 
vrlo još mlad, a ipak već glavni blagajnik jednoga velikoga 
inostranoga poduzeća, bio je raskrinkan kao težak pronevje- 

ritelj, doma i u inostranstvu, pogotovu u ovome... I od Lilči, 
kojoj se muž na bračnom putovanju o tome povjerio, došlo je 
očajno pismo: i tu je, opet, bio razlog nagloga odlaska go- 
spodina Šmuca; tek što je kod kuće nekako izravnao stvar, 
morao je u inostranstvo,da je izravna i tamo. Sve i svojim 
novcem, i to ga .je — ah, samo radi Lilči, samo radi nje! — 
stajalo toliko, da je od toga požutjelo njegovo lice, stanjilo 
se salo, postao umoran glas, pretvorio mu se taj i u uzdah... 
U uzdah, jer doista, samo to, da je tolik gubitak, skrivljen od 
onoga magarca zeta, trebalo smanjiti makar i najmanjim izno- 
som, bio je onaj krupan razlog, na koji je sad mislio gospodin 
Šmuc, kad je sa stolarom Vikićem govorio o njegovu uraču- 
natom penalu; inače, zar bi on to doista od njega tražio? Mo- 
žda bi, sve mu je dosad tako slavno uspjelo s tim naivnim 
neupućenim Vikićem. Na njegova advokata se više nije imao 
obazirati, toga je već imao za se, a u najgorem slučaju moglo 
se postići bar nešto drugo... No o tome je još šutio, sklopio 
je na prsima ruke, zatisnuo oči; bolestan, slomljen, umoran. 
Zapravo i mačka, koja tobože spava... 

Vikić međutim nije ovaj put imao ni najmanje sličnosti 
s mišem. On nije znao tajne gospodina Šmuca, a i da je znao, 
sigurno to kod njega ne bi ništa promijenilo... Lupio je svom 
snagom šakom po stolu, da se od toga trgnula glava gospodina 
Šmuca kao kugla na nekoj tankoj peteljci, oči se usplahirile 
kao metalno sjajni kukčići zbunjeni u svojim skrovištima. I 
zagrajao je iz svega glasa: ' 


— Mene se ništa ne tiču vaši razlozi! Vi ih možete imati 


stotinu i niti jedan nije po zakonu! I šta se još vi pozivate na 
zakon? Izigrali ste ga, popljuvali, a on je napravljen zapravo 
samo za vas, velike, protiv nas malih! Znam ja, niste vi jedini, 
ali ste jedan od najgorih! Pijavica, lopov, s kojim ću ja... s 
kojim ću ja... jest, pa makar se štagod dogodilo, meni je 
već sve svejedno! Do grla mi je dosta! Ali prije nego ja pro- 
padnem, ja ću vas, ja ću vas... Meni ste se prijetili unište- 
njem, ali ja ću vas uništiti... ovim rukama, da više nikomu 
ne pijete krv... jeste li razumjeli...? Ovima... kad već 

nema drugog suda protiv vas, druge kazne, sve kad vam je 
dopušteno, najpodlije uništavanje nas, siromaha... koji smo 
vam, luđaci, rekli još i hvala! 

Mekana, podatna žrtva s naivnim, gotovo djetinjim očima, 
prepustila se, zanijela se u svom očaju samo sa svojom dotle 
pritajivanom, neiskorišćenom tjelesnom snagom. On je od vike 
gubio glas, lupao po stolu, da su po njemu poskakivale teške 
knjige kao ogromni, plosni skakavci, gurao ruke Šmucu spram 
vrata, svaki čas blizu, da taj vrat stisne, stegne kao kliještima. 

Gospodin Šmuc je ustao, uzmicao pred njim, tako zapre- 
pašten, da mu je krivo, zlatno zubalo cvokotalo, škrebetalo kao 
zarđali zupci nenamazane, stare mašine. 

— Pa vi ste lud! Dobro, pa vam nuđam nagodbu! Brisat ću 
penale, a ni vi više nemate od mene što tražiti... — To je 
bila njegova zadnja tajna misao, koju je pri zaračunavanju 
penala imao na umu za najgori slučaj. — Jeste li za to.“ ,? 
Ni to ne ćete? No onda... — U taj tren bio je već Vikića 
dotjerao na kraj sobe, baš do teške gvozdene kase. Zakrljuštio 
je očima spram vrata, a ta su se upravo otvorila, na njima se 
javio Pintar, a i drugi još činovnici — Pintar! — kriknuo je, da 
je nadglasao i sama Vikića, a usta su mu se razvalila kao žabi, 
tako široko, da mu je ispalo, na pod tresnulo zlatno zubalo. 
— Dozovite policiju, telefonirajteee...! 

I sam se izmaknuo Vikiću, kojega su nezadrživa, neukrotiva 
u njegovu bijesu, opkolili činovnici. Pa ne mareći za njegovo 
zubalo, na koje je upravo Vikić stao i zdrobio ga svojim teškim 
stopalom, pohitao je sam spram pisaćega stola,, do telefona. 

— Molim brzo, brzo, ovamo jednoga stražara! — No što? 
Ima li to smisla? Jedne novine, one u kojima je on imao akcije, 
doduše nisu htjele da iznose ništa protiv njega, no ne mogu li 
sad koje druge, ako stvar dođe zbilja do policije? I sve to u 
vrijeme, kad je jedva prikrio i onaj familijarni skandal! Naglo 
je spustio slušalicu, zatvorio telefon, usmjelio se prići bliže 
raspomamljenom, još raspomamljenijem Vikiću. — Slušajte, 
smirite se, do đavola! Ja bih od vas mogao tražiti odštetu za 


 zgaženo zlatno zubalo! No neka vas voda nosi! Još jednom 

vam nuđam: brisat ću vam penale, dat ću vam, prokletstvo, još 
i hiljadu dinara za popravak moga pokućtva... Evo, i sve to 
amožemo svršiti odmah! 

Stolar Vikić se upravo oslobodio ruku, koje su ga sa sviju 
strana sapinjale poput krakova polipa. Ustobočio se usopljen, 
kuštrav, mahnit ispred Šmuca, zurio čas u njega, kao da ga ne 
razumije, onda kriknuo, upravo zarežao: 

— Pa dajte, i to odmah, odmah, da vas nikada više .ne 
trebam vidjeti! 

Na znak gospodina direktora poplava činovnika otekla je 
lagano iz sobe. Zadnji tajnik Pintar, koji je još prije kao kobac 


ukebao i digao zlatno zubalo gospodina šefa, metnuvši ga na 


sto, a sada, sa crvenim nitima u paučini svog lica, povučenima 
valjda od Vikićevih nokata, pošao u svoju sobu da radi obra- 
čuna donese potrebne akte i knjige. I donio ih je i sve se rije- 
šilo brzo, gotovo u grobnoj tišini; u grobnoj tišini bar, bez 
pozdrava, otišao je stolar Vikić. 

Gospodin direktor Šmuc ostao je u svom kožnanom nasla- 
njaču sam. Oduhivao je teške dahove od doživljenog uzbuđe- 
nja, zapalio havanu, oduhivao i teške, guste dimove. U maglu 
se zavila crvena, sad opet vrlo crvena svjetiljka lokomotive, 
koja je, neizbačena još iz tračnica, gazila sve što je nailazila 
pod sobom. Jezikom je nešto mljeo po praznim ustima, hobot- 


nica kao da je to nešto tražila, o šta bi se prilijepila jednim: 


svojim krakom; hobotnica, ljudska hobotnica ne u kamenu pod 
morem, nego u kožanom naslanjaču jedne bankarske direktor- 
ske sobe. 





ANTONIJA KASSOWITZ-CVIJIĆ, ZAGREB 
GROFICA SOFIJA JELAČIĆ 
HRVATSKA BANICA | 


tkad je revolucija 1848. god. svršila, sav 
je Beč o pokladama 1850. pomamno plesao. 
I morao je da pleše, jer je to tražio njegov 
prestiž pred svijetom. Carska se porodica 
povratila na prijestolje, mladi je car Franjo 
Josip dijelio na sve strane obećanja za ustav 
i moderne zakone, pa je naoko sve bilo u 
#4 najljepšem redu. Zato se i u Hofburgu mah- 

4 & “nito plesalo i zabavljalo. Jedne je večeri bio 
zakazan Hofball. Sa svih su strana monarhije bili pozvani 
odličnici birokrati, plemići i časništvo, sav blistavi kor, koji 
je sačinjavao »stupove prijestolja«. Bio je pozvan i hrvatski 
ban barun Josip Jelačić Bužimski, premda ga gore nisu 
više rado gledali. Njegova ih je nazočnost deprimirala, u 
izvjesnih ljudi izazivala mržnju i zavist. Nije se lako mo- 
gao zaboraviti prizor, kad je »narodni ban« sa svojim pu- 


. kovnijama ušao u terorizirani Beč, i najviše pripomogao, da 


se ovaj očisti od buntovnika prijestolja. Hrvati su sada imali 
pravo, da za prolivenu krv traže odštetu. Nisu tajili da im je 
može pribaviti jedino obožavani njihov ban, pa kad je car prvi 
put pohodio Zagreb, oni su to izražavali improviziranom pje- 
smicom: »Bože poživi našega cara — Zemlje gospodara — i 
njegovu ruku od mejdana — Jelačića, hrvatskoga bana!« “ 

Ban se spremao na taj sjajni ples najpomnijom toilettom. 
Tjelesni komornik oblačio ga u paradnu uniformu, a vješti se 
frizer mnogo trudio, da mu prekrije već poširoku ćelu. Za to 
vrijeme oko banovih je usana titrao onaj dobrodušni smiješak, 
kojim je znao fascinirati svoju okolinu, dok je još bio žustri 
poručnik i miljenik bečkoga dvora careve majke Sofije i prpoš- 

nih nadvojvotkinja, kojima je bio kavalir u igri, plesu i ljuba- 
kanju. Večeras se nadao koječemu. Bio je naime uvjeren, da se 
projekti za buduće podvige ne će pred njim kriti. Bio je iskrena 
graničarska duša, poštena, lakovjerna ali nažalost bez diplomat- 
ske žice. Zato se nije lako razočarao, a i rado je praštao. 
Ušavši u bijele mramorne dvorane, on se smjesta ogledavao 
za znancima. Neke uvažene ličnosti kao da ga izbjegavaju. No 
ban nije mario za to, naduvenost mu nikad nije smetala. U to 
ugleda nekoliko milih vojnih drugova, pa da nije bilo stroge 
etikete, on bi se bio brzo progurao do njih, pa bi se s njima na 
vojničku glasno pozdravio i izljubio. Evo feldmaršala Alfonsa 


viteza Denksteina, Bačvanina, banova pobočnika za vrijeme. 


pohoda na Madžare, a do njega generala baruna Neustadtera 
iz Bratislave (pisca memoira o Jelačiću, rukopis u sveučil. knjiž- 
nici u Zagrebu), prerano: penzioniranog radi hrvatofilstva. No 
taj nije zato mario, preselio se u Zagreb, oženio se Jelenom pl. 
Hervoićevom, i ovdje svoj život završio kao i Denkstein. A 
tamo podalje stajao je Georg grof Stockau sa suprugom, biv- 
šom udovicom Kesselstadt od Fiinfkirchena. On je bio odlični 
član pojačanog Reichstaga, Jelačićev drug iz mladosti. Premda 
je već 1843. bio kvitirao vojnu službu, čim je začuo da se Jelačić 
sprema na Madžare, odmah je zatražio reaktiviranje i da bude 
dodijeljen hrvatskom banu, uz kojega je ostao do svršetka rata. 

Ove se večeri stari ratnik okitio predražesnim cvijetom, mla- 
đom svojom kćerkom Sofijom (rođ. 31. siječnja 1834.), da je 
predstavi previšnjem dvoru. Činilo se, da se 16-godišnja pla- 
vojka u propisanoj dugačkoj toiletti s dubokim dekolteom u 
tom ukočenom sjaju nije osjećala voljko, dok se kao drhtav le- 
Pirić tijesno priljubila uz očev lakat. U to je ugledala bana 
Jelačića, o kojemu bi otac kod kuće pričao čudesa neustrašivosti 
i avanturističke smionosti, pa se pred njim sagnula dubokim 
dvorskim naklonom. No naskoro je prevladala dječja znatiže- 
lja, pa je modre oči podigla do junaka svoga maštanja te sitnu 
ruku stavila pouzdano u njegovu snažnu desnicu. To je bio 
sudbonosan čas. Jelačić je pred njom stajao obasjan golemim 
kristalnim  lusterom, visok, vitak, u bijeloj feldmaršalskoj 

odori, optočenoj kunovinom i bogato urešenoj zlatnim gajta-: 
nima. Od višegodišnjeg neprekidnog ratovanja njegovo je 
tijelo od svog elasticiteta nešto izgubilo, a živahno se lice sa 
plamenim crnim očima dobrano već išaralo sitnim naborima. 
No časničkoj se kćeri pričinilo, da su to sami mali biljezi smio- 
nih činova, pa zato krase junaka ljepše od najblistavijih or- 
dena. 

Ban je oduvijek bio sladokusac za ljepotu i iskusan pozna- 
valac ženskog srca, pa mu je nijemo udivljenje naivne dje- 
vojčice vrlo laskalo. Što više, on je u tom času osjetio triumf 
Života i zdravlja nad smrti, čemu je nebrojeno puta jedva iz- 
makao, osjetio je i privlačivost vremešnog čovjeka za mlado 
žensko biće. Tim osjećajem se tako zanio, da bi u tom času naj- 
voljeo djevojčicu da ponese kroz dvoranu i da je u tijesnom 
zagrljaju zavitla u valovlju Straussovih i Lannerovih opojnih 
»Wiener-Walzera«. Ali se znao obuzdati. Etiketa je od njega 
tražila, da na mjestu pričeka, dok koja starija nadvojvotkinja 
svog ađutanta pošalje po njega, da s njome pred carskim pri- 
jestoljem defilira u dostojanstvenoj Grande Polonaise. Za 
ostalo vrijeme nije ban večeras bio raspoložen, da se obazire na 
zahtjeve društva, već se među svojim prijateljima sav podao 
šarmu male grofinje, uživajući u njezinom gracijoznom plesa- 
nju u naručaju kicoških časnika. Taj očiti banov nehaj mogao 
se ispričati jedino tim, što je Hofball mnogo manje ekskluzivan 
nego Ball beim Hofe, gdje treba paziti na svaku sitnicu. 

Stari grof Stockau, njegova supruga i ostalo društvo, koliko 
je poznavalo Jelačića, nemalo se začudilo njegovom interesu za 
tu skromnu djevojčicu. Svi su držali da je to časovit starački hir 
bivšeg žustrog osvajača žena, a ni on sam nije s prva slutio, 
kako ga je duboko zahvatilo. Spekulativni roditelji bi se tome 
banovu izboru vrlo radovali, držeći po uzusu viših klasa, da je 
visoki položaj i naslov žene mnogo vredniji i trajniji od ludih 
poriva djevojačke ljubavi. Pa kad su se 15. aprila 1850. obja- 
vile zaruke, jedino su se Široki slojevi rugali neprirodnom vezu, 
u kojem je vjerenik tri puta stariji od odabranice (po pričanju 
pok. majora Jakšića iz carske tjelesne garde). 

U Sofijino srce nije nitko zavirio, pa ni ona sama. Djevoj- 
čica se opajala na priredbama za sjajnu svadbu. Ona se rado- 
vala istovremenom vjenčanju sa starijom sestrom Marijom Te- 
rezijom, koja je pošla za grofa Strachwitza, a blagoslovit će 
ih rođak barun Sommerau-Beckh, nadbiskup iz Olomuca. Ra- 
dovala se još više impozantnom titulu hrvatske banice i novom 
životu u nepoznatom svijetu. Svemu se tome radovala kao neis- 
kusno dijete, željno da ograničeni svoj život zamijeni drugim 
slobodnijim i zanimljivijim. 

Ban Jelačić prispio je u Napajedla dan prije vjenčanja (22. 
jula 1850.) u sjajnoj pratnji hrvatske gospode u raskošnim ma- 
gnatskim odorama, a ti su bili dvorski savjetnici Metel Ožego- 
vić i Herman Bužan, barun Franjo Kulmer, vitez Denkstein, 
J. J. Strossmayer i još neki viđeni odaslanici hrvatskih oblasti. 
Za počasnu svoju tjelesnu gardu odabrao je ban svoje vjerne 
ličke junake — serežane, Poldu Hodaka i oberbašu Stevana 


Joku, bivše svoje žive štitove protiv neprijateljskih taneta 


(ovjekovječene na Kriehuberovoj slici »Jelačić pred Schwecha- 
tom«). Došlo još nekoliko tih dobroćudnih grdosija garavih 
lica, dugačkih brčina, golemih plašteva, ispod kojih su o pasu 
provirivali bodeži i kubure. S prva se sav svijet od njih prepao, 
imajući na umu te opasne »Rotmantlere« još iz 1848., kad su 
ušli u Beč. "Petorica ih čak prisustvovala svečanom ručku, 
a ban, viđevši dojam, što su ga izazvali među pitomim svije- 
tom, s njima se obijesno šalio. Kad ih je upitao: »Kako vam se 
sviđa vaša mlada banica?« oni su razdragano uskliknuli: 
»Gospodine bane, a ma lipa je, kao da je kod nas rasla!« 
Nakon svečana pirovanja ukazala se svatovima prekrasna 
slika. Pod terasom je stajao brojni seljački hanački narod u 
slikovitoj šarenoj nošnji. Mlade majke po svom su starom obi- 
čaju darivale mladenku lutkicama, ispečenima od tijesta i meda, 
a onda su svi zaplesali i pjevali drevne svadbene pjesme. Tad 
se ban dosjetio i jednog našega narodnog običaja, pa je s terase 
bacao čitave pregršti sitniša. Kad mu je neki drski odrpanac 
doviknuo: »Od tako sretnog mladoženje ne primam manje od 
sreberne cvancige!« ban mu ju dobaci u šešir i obijesno uskliknu: 

»Sve bih danas dao i razdavao osim svoga srca, što pripada je- 
dnoj jedinoj!« No kad su se treći dan spremali na put, on se 
nikako nije mogao oteti kobnim slutnjama. Spontano je kleknuo 
pred roditelje te zamolio: »Majko, roditelji, podajte nam svoj 
blagoslov, jer ćemo ga trebati!« (prema izvještajima iz Napa- 
jedla »Narod. Novinama« u Zagrebu). Nasta mučna tišina, 
koju su prekinuli tek kliktavi oproštaji naroda od najmilije 
kćerke grofovskoga gospodara. 
Iza nekoliko dana odmora u Beču vjenčani je par u prijat- 
nom društvu hrvatskih suputnika proslijedio svoj put željezni- 
com kroz Štajersku, a dalje kolima kroz Hrvatsku. Premda su 
putna kola bila udešena luksurioznim rafinementom, putnici su 
ipak grdno osjećali loše ceste. Jedino mala banica kao da ništa 
ne pati. Prolazeći kroz Hrvatsko Zagorje, ona se živo čudila pi- 
tomom kraju i narodu, svaki čas otkrila koji čarobni dvorac, 
sakriven iza gustih smreka, raspitivala za plemićke porodice i 
njihovu tradiciju. Očito je uživala u tim naglim promjenama 
vidika, ne vodeći brige, kuda ju vode, ni koji joj je cilj života. 
To većma se začudila, prispjevši do Krapine, kad ih je tamo 
ispred brojnog naroda i zagrebačkog svećenstva kićenim govorom 
pozdravio pristali grof Vojkffy, zatim u Bistri podban Benko Len- 
tulaj, i sve tako redom do Zagreba, kud bi mogli stići oko po- 
noći. To se javljalo glavnom gradu pucanjem prangija iz Črno- 
merca, otkale je mladence pratila sjajna konjica mladih jurata 
sa zapaljenim bakljama, te ih kroz Ilicu i Dugu ulicu vodila do 
njihova doma. U Dugoj im se ulici pridružili omladinski bakljo- 
noše uz neprestano klicanje naroda, lepršanje trobojnih bar 
jaka, pucanje prangija, skladnu zvonjavu sa svih crkvenih tor- 
njeva i pjevanje rodoljubnih davorija. Mala je banica to bučno 
slavlje pratila zažarenih obraza, živim kucanjem srca. Ona je ra- 
dosno mahala i pozdravljala čipkastim rupčićem kao mala prin-: 
cesa, a kojiput je i podigla oči do svog raznježenog supruga, 
kao da pita, je li moguće, da se ti zanosni pozdravi tiču i nje 
maljušne. Pred banskim dvorima ugledala je dražestan špalir 
od dvadeset djevojaka iz otmjenih porodica, koje su trobojnim 
lampionima mahale po noćnom zraku kao da su užarene lopte. 

Jedva je umorna putnica skinula gornje odijelo i morala kraj 
bana da se ukaže na prozoru, provali iznova urnebes klicanja. 
Vojnička je glazba zasvirala narodnu himnu, sav se svijet slo- 
žio i zapjevao Trnskoga »Ljubimo te naša diko«, a zatim naj- 
noviju njegovu pjesmu posvećenu banici i odštampanu na bije- 
loj svili. Mlada se žena gotovo zastidjela nad tolikom nezaslu- 
ženom pažnjom, bilo joj je neprilično, pa se priljubila uz svog 
muža tako nijemo i uzbuđeno, kao nekoć na svom prvom dvor- 
skom plesu. 

Za neko: osam dana morala je da se pokaže otmjenom za- 
grebačkom društvu, i to na sjajnom plesu u »Narodnom domu«. 
One je večeri veliki portal bio okićen transparentom i baniči- 
nom slikom te riječima: »Sve je danas krasno, ali Ti svih kra- 
sota kruna jesi!« Njena pratnja htjede joj te riječi prevesti, 
no ona odvrati: »Malko sam ih razumjela, jer poznam ponešto 
naš kmetski jezik hanački«. Ta se primjedba od usta do usta ši- 
rila po Zagrebu kao mala senzacija u sramotno doba, kad se po 
svem gradu strastveno gajila nijemština, u kazalištu, na 
koncertima i u društvu, što su velikim dijelom skrivili domaći 
ljudi. No večerašnji je ples imao sasvim narodno obilježje, što 
se vidjelo i po plesnom redu: »U Zagrebu. Svečani bal na slavu 
JELAČIĆA BANA i njegove svietle supruge SOFIE. U dvo- 
rani 30. srpnja 1850. držan«. Među »PLESI« je hrvatsko sa- 
lonsko kolo po glazbi V. Lisinskoga bilo uvršteno četiri puta, a 
kod trećega je sudjelovala i banica, naučivši za čas jednostavne 
korake figura. Svima je pala u oči njena prirodnost i neprisi- 
ljenost u doba, kad je bon ton propisivao afektiranje i naučene 
geste. Malo šokirane bile su samo napirlitane gospođe, u grande 
toiletti, videći banicu u jednostavnoj bijeloj svilenoj haljini pod 
bijelom surkom, bez ikakvoga zlatnog nakita. 

Napokon su banski dvori utihnuli. U Zagrebu je naime bila 
zavladala kolera i tifus, pa se imućnici od straha razbježali po 
svojim imanjima i na daljim putovanjima. Tu tišinu upotrebi 
ban, da se sa svojom ženicom ugodno udomi. Za njega je bio 
vanredno prijatan osjećaj, što je bračnim životom u potpunom 
smislu postao ocem svoga naroda, pa mu se u domu svaka sit- 


98 


nica pričinjala v važan prilog k toj sreći. Njih bi se dvoje sada 
šetalo po prostranim dvoranama, raskošno uređenima za po- 
sjete cesarskog dvora i dostojanstvenika i po manjim odajama 
za porodični krug. Sve je bilo hladno, pusto i oficijelno, jer je 
manjkala ženska duša, koja bi im dala svoj biljeg. A to je sad 
instinktivno pogodila mala banica. Reprezentativne su dvorane 
zatvorili, a od manjih prostorija izabrala je ona malen broj 
uže povezanih, što će im služiti za toplo gnijezdo. U malenu 
rokoko-sekreteru, nad kojim je objesila svoj »Haussegen«, našla 
je mnogo rafiniranih pretinaca, a u njima prerazne sitnice po- 
kojne Cecilije Jelačićke, banove najmilije tetke. Sofija ih je 
složila u svoj pompadour k svojim vlastitim stvarčicama, bibe- 
lotima i igračkama iz djevojaštva, da joj budu zabava u bes- 
poslenim časovima. (Grofica Anka Jelačićeva pohranila je taj 
pompadour u arheološkom muzeju). Najviše ju je zanimala 
knjižica (8X 2 cm) »Regeln fir eine junge Ehefrau«, lapidarne 
kratke pouke za neiskusnu ženu. Sofija je tu skupocjenu knjižicu 
stavila pod poseban ključ, odabrala ju za svoje buduće evan- 
đelje, ali ju je ženskom diplomacijom krila pred mužem. Kad 
bi se Jelačić zlovoljan i ojađen od službenih posala svratio 
amo, ona bi prema knjižici u sebi šaptnula: »Knurrt der Mann, 
so gib ihm nach, kannst bald miindlich, bald mit Kissen — den 
Eingensinn ihm brechen«. Onda bi opet knjižicu smjestila u 
starinski Voltaire i vedrila mu dušu dragotnim naivnim \ priča- 
njem. (Po majoru Jakšiću). 

Ban se divio toj ženskoj prilagodljivosti, pa je bio radoznao 
kako će se dalje razvijati. Kraj tih nježnih instinkta, što su joj 
diktirali ljubav i privrženost, ona još nije osjetila, da i kao 
»majka naroda« — kako su je titulirali serežani, imade vrlo 
važnih obveza. Još se nije snašla u novom ambijentu, među 
stranim narodom i jezikom, pa je trebalo pobude izvana. Zato 
je ban okružio patriotskim gospođama, plemkinjama i građan- 
kama, a prepustio slučaju i inklinacijama, da se one nađu u 
zajedničkom radu. Sprva se banica među njima teško snalazila. 
Ona bi voljela društvo veselih mladih djevojaka, što ga je do- 
ista našla, kako razabiram iz spomenara: »Wir nehmen Dich 

mit Liebe in unser Kleeblatt auf. Amelie und Kitty Erd6dy«. 
Svomu mužu za volju ipak je svoj modri Biedermeyer-Boudoir 
uredila za sedmičke jour fixe, gdje su gospođe zalazile u 
ozbiljne projekte, ali se i živo kartalo »whist« i »boston« i 
igralo »lotto«, baničinu najmiliju igru iz djetinstva. U tu bi se 
svrhu iz svilenih kesica vadili blistavi novi zlatnici i srebrnjaci, 
jer otmjena dama ne bi rabljeni novac primala u ruku. 

Od muških lica ponajčešće bi pridolazili amo banov inti- 
mus, Ivan pl. Kukuljević, grof Neustadter i grof Corberon, 
francuski legitimista, čije se ime u našoj kronici začudo rijetko 
spominje. Otkad se 1843. sprijateljio s Jelačićem, on se silno 
zanimao za Hrvate i njihov politički položaj. Poslije 1848. ku- 
pio je sebi imanje Januševac, onamo se preselio (zakopan je u 
Bisagu), proučavao temeljito naš jezik i naše prilike, a o tome 
štampom izvješćivao inozemstvo, napose kralja od Hannowera. 
On je u mnogočem savjetovao bana, budio ga i jačao, a bio je 
i autor njegove predstavke od 1851. da se.u Zagrebu podigne 
hrvatsko sveučilište. Uz Neustadtera Corberon je mentorski 
bdio nad neiskusnom banicom, bio joj štit i savjetnik. 

Mnogo toga, što se u 50-tim godinama poduzimalo, a što ro- 
doljubi pod oteščanim prilikama nisu bili kadri da sami izvedu, 
imalo je svoje ishodište u modrom boudoiru. Odavle je po- 
maknut s mrtve točke banov projekt za osnutak hrvatskoga na- 
rodnog kazališta, kao jak ustuk protiv germanizacije, pa je ba- 
ničin očinski prijatelj, nadbiskup Haulik bio je jedan od prvih, 
koji je sa 2000 forinti uplatio dionice. On je bio osnivač čuvali- 
šta (»Pjestovališta«) te je za prvu predsjednicu namjerno izabrao 
banicu. Iz ove sredine usmeno su se 1852. upućivali Zagrep- 
čani, da mladež privedu u »Hrvatski dom« radi plesnih vježba 
za hrvatsko kolo, što se sasvim bilo zanemarilo, dalje da se pi- 
sma ubuduće adresiraju ne samo Agram, već Zagreb-Agram, 
da muškarci iznova prihvate ilirsku surku, makar samo crne i 
smeđe boje i štošta drugo. To su bili mali ali važni simptomi 
vječito budnog duha, a banica ako i nije bila inicijator, ipak 
imala tu zadovoljštinu, da su se te ideje rodile u njezinim oda- 
jama, i da time svoga muža usrećuje. Odsada je rastao i njen 

Portret banice Sofije Jelačić 


Original u Novim Dvorima 





Na 


interes za javne stvari, pa kad se radilo o uboškom domu, ona 


. se sama prihvatila najvećeg dijela posala. Za Zagreb je naime 


bila sramota, što su starci i nemoćnici bili smješteni na Potoku 
u starom varoškom reštu, gdje su neki od tmine i vlage oslije- 
pili, a nekima trunule kosti, dok je većina ubogara čitav dan 
sjedjela pred crkvama i na ulicama, i naricala kao bistrički 


.bokci. Trebalo je dakle namaknuti sredstava za čestiti »Uboški 


dom«. Umalo se modri boudoir pretvorio u živahnu radionicu, 
u kojoj su gospođe zajedno s predsjednicom-banicom, izrađivale 
male ručne radove, nakitne i praktične. To su bili zgodici za 
srećke na tombolu uz cijenu od 6 krajcara. Kroz dan se ovi uz 
ulazninu od 5 krajcara mogli razgledati u varoškoj kući, dok 
nisu bili jedno veče izigrani na sjajnom plesu u »Narodnom 
domu«, gdje je polučena nezapamćeno velika svota od 3600 
for. (»Danica ilirska«). 

Iz tog malog društvenog kruga svaki bi čas sijevnula koja 
zraka ljubavi i pomoći. Inicijative su ponajčešće potjecale iz 
srca i mozga Ivana Kukuljevića, koji je od ostarjelog grofa 
Janka Draškovića bio preuzeo veliku narodnu misiju, pa je 
opće potrebe vješto znao privezati uz darežljive ruke višeg dru- 
štva. U tome je supruga »Narodnog bana« zaista preko očeki- 
vanja ispunila nade, što ih je skeptično društvo bilo stavilo u 
kontesu iz stranog kraja. Jedino ona nikada nije naučila 
hrvatski, što je bila krivnja njezine okoline. Svi su ju slo- 
jevi srdačno zavoljeli, a Kukuljević je kasnije rekao: »Mi smo 
našu malu banicu nosili na rukama, ali nismo mogli ukloniti 
iznad njezine glave teške oblake, koji su se uvijek k nama va- 
ljali s bečkog ministerija«. 

Pred banicom se uzalud krilo, da su temelji Hrvatske uzdr- 
mani, kao što i banov autoritet kao careva namjesnika. Pronica- 
vim duhom i prošnjama iz prelijepih joj modrih očiju, ona je 
znala izmamiti zgolnu istinu o Jelačićevom očajnom položaju, 
o političkim stupicama, tajnim intrigama i progonima njegovih 
pristaša, što se sve provlačilo kroz čitavo njegovo daljnje banova- 
nje. Doznala je, da su njegovi krvnici na dvoru svemoćni knez 
Schwarzenberg, pokretač Franjo-Jozefinske autokracije i Filipp 

grof Griinne (Grunne) od Pincharda feldmaršaleitnant i carev 
generalni pobočnik. Njihova je bila zadaća, da oslabe Jelačićev 
autoritet u hrvatskom narodu, koji je u njega vjerovao te ga 
smatrao jedinim štitom, kojim se može parirati protiv presiza- 
nja germanštine. Što je mukom i genijom bio postavio dr. 
Ljudevit Gaj, to je mogao da uzdrži i nastavi jedino »Narodni 
ban«. Samo on se smio usuditi, da kaže Franji Josipu izravno u 
obraz: »Veličanstvo, u Vašoj državi nema nijednog zadovolj- 
nog čovjeka«. (Neustadter). Svaki je čovjek u Hrvatskoj osje- 
ćao na vlastitom tijelu što znači strahoviti apsolutizam. Nje- 
mački činovnici, špijuni ministra baruna Bacha po uredima i u 
nekim školama zamijenili Hrvate. Jedino svećenstvo ostalo je 
netaknuto. Ti potplaćeni agenti šuljali se i po gostionicama, a 
čak i po banskim dvorima, gdje je podmićena sobarica prisluš- 
kivala povjerljivim razgovorima banskih supruga. 

U tim tjeskobnim prilikama nastao je kratak prekid, kad 
su Jelačićevi 1854. oficijelno pozvani u Beč na vjenčanje Fra- 
nje Josipa Elizabetom bavarskom. 

Čitav taj boravak u Beču kano da je oprovrgavao sve bo- 
jazni Jelačićevih, pogotovo kad se svršio nenadanim častima. 
Ban je naime tada odlikovan grofovskim plemstvom za se i za 
svoje izravne potomke, a banica imenovana za caričinu dvorsku 
gospođu. (Palastdamu). Time su se i Hrvati smatrali počašće- 
nima, čemu su dali oduška prigodom povratka Jelačićevih u 
Zagreb, (5. maja 1854.). A da su tek slutili, da banica pod 
srcem nosi prvog grofovskog potomka, njihova radost zacijelo bi 
bila još intenzivnija. Banske supruge je u domovini prva po- 
zdravila drevna susjedgradska ruševina, s koje je lepršalo či- 
tavo jato narodnih barjaka, i gruvale prangije. Kad ih 
je u Stenjevcu pred improviziranom zelenom dvoranom 
uime Zagrepčana pozdravio podban Lentulaj, ban je bio tako 
radosno iznenađen, da je jedva smagao riječi: »Čuo sam iz 
ustih Nj. Veličanstva, da je hrvatsko-slavonski narod najpouz- 
daniji i da je bio prvi, koji je za uščuvanje zakonitog prijesto- 
lja ustao pod svojim banom protiv rebela monarkije. Ja se sma- 
tram sretnim, što sam Hrvat!« Počam od Černomerca na za- 

grebačkoj međi, slika je bivala sve veličanstvenija: | divna 
pratnja ponosne konjice s bakljama i zastavicama, po svim uli- 
cama i kućama ćilimi, vijenci, barjaci, slike banskih supruga. 
Na Markovom se trgu sakupilo na tisuće duša, sav generalitet, 
časništvo garnizone en parade, bakljada zemaljskih i općin- 
skih činovnika, a uz stube banskih dvori bijeli lanac djevoj- 
čica, koje su pred noge banskog para sipale cvijeće. Iskreno 
slavlje kao prije četiri godine. Ban je od uvijek bio siguran 
vjernosti Hrvata, ali one je večeri to osjetio tako intenzivno, 
da je izjavio: »Štogod gore poduzimali protiv mene, moj me na- 
rod nikada izdati ne će! Stoga se ni ja nikada ne ću odreći mje- 
sta, na koje me je postavio hrvatski narod!« (Neustiidter). A za- 
ista se do kraja života grčevito hvatao banske časti. 


Kad je nastupila mirnija svagdašnjica, banski su supruzi 
osjetili bolnije no prije, što znače bečka odlikovanja. Ona su 
bila za njih samo varav melem, kojim se pokrivalo sistematsko 
rovarenje protiv Slavena, toliko brojnih u monarkiji, da bi — 
ako im se pusti maha — mogli biti opasni. Tek sad je Jelačić 
jasno progledao simbolično značenje austrijskog crnog orla, 
»koji se pita živom krvi i moždinom kostih svojih žrtava«. Ta 
užasna spoznaja pomalo je trovala njegovu psihu, prouzroko- 
vala besanicu, slabila mu otpornu snagu i uništavala mu živce 
tako strašno, da je kojput bio sasvim indiferentan čak i prema 
važnim službenim poslovima. 


U tom jadnom propadanju ban se sve više privijao uz svoju 
malu Sofiju. On je sebi utvarao, da je ona jedina duša, koja 
je shvatila svu njegovu tragiku, premda nije opazio, kolikom 
ona nježnom brigom otklanja uzrujanosti i kako ga namjerno 
često zanjiše u iluzije, što se valjda nikada ostvariti ne će, ali 
primiruju bolesnu psihu. Najslađa je bila utjeha, kad bi mu 
spominjala dijete što ga nosi pod srcem, malog grofića ili 
grofinju — bilo što mu drago — ali je nasljednik grofovskog 
plemstva, a zacijelo i baštinik očevih odlika. Ban se sasvim 
Pasivno prepuštao ženinoj brizi i tetošenju, što mu je vanredno 
godilo, pa se nije više prekoravao — kao što dosele — što je 

kao vremešan čovjek iz samog egoizma ubrao to mlado biće, ne 
pitajući, da li će se mlada krv s njime moći zadovoljiti. 

Ove su godine sve do u kasnu jesen boravili u Novim Dvo- 
rima na divnom gospodskom imanju iza Zaprešića, što ga je 
Jelačić 1851. bio kupio od grofa Festetića. Na sam Božić 1854. 


na banskim je dvorima izvješen narodni barjak u znak, da se - 


pod ovim krovom noćas rodila grofinja Anica Jelačićeva, a 
bila lijepo zdravo dijete. Od toga časa u sumornoj je duši ba- 
novoj nastao nagao preokret iz jednog ekstrema u drugi. Ban 
vojnik i ban carev namjesnik odjednom svoje mjesto odstupio 
banu-ocu. On hoće da poput svakog svog podanika iskuša svu 
slast porodičnog života, što ga u mladim danima nije bio za- 
želio, jer nije slutio to blaženstvo. Zato hoće da ozdravi potpu- 
noma i to čim prije. Ova mu se želja upila u mozak tako inten- 
zivno, da je bio voljan za nju da žrtvuje sve. Ona je postala 
njegovom fiksnom idejom, kojom je otada mučio sebe i svoju 
okolinu, naročito banicu. U državnim se poslovima na sreću 
mogao pouzdati u svoje savjesne pomagače, kojima je sada pre- 
puštao svu brigu. No kad ni kućni liječnik, dr. Klaar, ni za- 
grebački kapaciteti, protomedicus dr. Praunsperger, dr. Schon- 
stein i dr. Madjarević nisu znali pomoći, ban se odluči na ona 
lutanja po Evropi, po liječilištima i kupalištima, ne bi li mu ka- 
kovo čudo pomoglo. Na prvim putovanjima pratila ga osim 
žene još i mala Anica s dadiljom, jer nije htio ni časa, da se 
odrekne tih dviju slatkih duša. (Major Jakšić). Ali nije smio da 
ga prati ni pobočnik ni pisar, već piše kući, da je carevom mi- 
lostivom dozvolom na dopustu, pa da nije voljan lijepiti omote 
za službene spise. 


O tome nam otkrivaju štošta njegova pisma generalu Denk- 
steinu, ponovnom adlatusu od 1856. do 1858. godine (nje- 
mački originali u Šoltenovih u Samoboru). 5. aug. 1854. piše 
mu iz Praga, vrativši se sa Sofijom i Anicom iz kupališta: 

.»Jučer sam iz Karlovih Vari stigao u Prag. Liječenje pićem vode, 
koje u svijetu čini čuda, nije kod mene do sada ni najmanji uspjeh poka- 
zalo. Liječnik. me tješi, ali ja se ničemu ne nadam. — Jučer je stigla ovamo 
moja punica, da moju malu kćerku preuzme u svoju brigu u Napajedlu. 

Uvjeren sam, da dijete nigdje na svijetu ne može biti bolje sačuvano. Ali 
to ne utješuje majku, koja od časa, otkad se taj momenat približuje, nepre- 
stano plače. To je nevolja na tom svijetu! Kamo se pogleda, boli i suze, i 
nevolja sviju — kuga i pošasti po cijeloj Evropi. — Nigdje izgleda na 
ugodne časove. — Poručujem Ratkoviću, da piše mojim trim pukovnicima, 
da ih silno molim, da mi ne čine službenih predloga. Ja sam baš zato na 
dopustu, da ne obavljam nikakvog posla — samo liječenje me toliko zau- 
zima, da me posao vrlo napinje. Ne ću da išta službena čujem. — Hoćeš 
li mi dati kakove vijesti, to će me vrlo veseliti, no službena rješenja 
neka nitko od mene ne očekuje. Da me možete pratiti, šaljem Vam moju 
putnu osnovu: na 5. aug. Dresden, 9. i 10. Berlin, 11. Leipzig, 12. Frank- 
furt, 13. do Mainza, 14. Koln, 15. Briissel, 16. Ostende. Ovdje kupanje do 
6. sept. Za povratak će slijediti obavijest. Tvoj stari vjerni prijatelj Joso 
Jelačić«. 


Iz Ostenda pošli su na kratak boravak u London, zatim u 
Pariz. Sad je ban već doznao, da ne može ozdraviti, »jer protiv 
bolesne duše nema lijeka«. Tad su ga neprestano mučile re- 
fleksije: »Ja ću umrijeti kao moj otac. Njegovoj je smrti bio 
uzrok austrijski car Franjo II., koji ga uslijed dvorskih intriga 
iza herojske obrane tirolske granice postavio pred ratni sud. 
To je mog oca tako potreslo, da je u Petrovaradinu (gdje se ro- 
dio ban) naglo umro. Mene pako ubija austrijska vlada. Ja ne- 
mam nikakove organičke bolesti. Ja sam zdrav, imam potpunu 
snagu tijela, a opet umirem. Austrija kojoj sam vjerovao, me 
je ubila!« (Neustadter). 


Prenježna se banica za to posljednje doba pretvorila u Ma- 
donnu-mučenicu. Srce joj se cijepalo od vječite boli i straha za 
oba joj mila bića, dok je morala sve da guši u se. Ni Ostende 
nije banu pomoglo, jer 21. aug. 1856. piše Denksteinu: 


»Dragi prijatelju! Na Tvoje tako milo pismo bi već jučer bio odgovo- 
rio, da me moje loše osjećanje nije za to učinilo nesposobnim. U opće trpim 
mnogo — ljetos me kupanje uzrujava više nego li minule godine, te se 
mora od naknadnog liječenja i djelovanja — kako kupališni liječnici vele 
— očekivati uspjeh. Ja se uzdam u dobroga Boga — tu je pravo naknadno 
liječenje. Kakogod bi rado na 14. sept. prisustvovati posveti zastave Li- 
čana, to vidiš i sam, da mi je to sasvim nemoguće. Ja mogu smatrati, da 
sam svoj dopust nastupio 30. jula, jer u Beču nema za mene počinka, te 
mi je Nj. V. car tek na 29. dozvolio previšnju audijenciju. — Ja prepu- 
štam Tebi, da u toj stvari poduzmeš dalje što treba, da za moju suprugu 

izmoliš zamjenicu kod ove proslave, dok Ti savjetujem da mojim zamje- 
nikom učiniš feldmaršalleitnanta Simbschena. — Zbogom, sto puta Ti sti- 
šćem ruku, Tvoj stari vjerni prijatelj Jelačić, feldzajgmeister, ban.« 


A onda ban tjera dalje. Kovčezi se dnevno pakuju i na 
drugom mjestu raspakuju, putni se program svaki čas mijenja. 
Iz Pariza hoće odjedared da pođu izravno na Velebit, što jav- 
lja i Denksteinu. Na sreću ne može lako da se otkine od tog 
najčarnijeg grada, nit od Hotela Louvre u Rue Rivoli. Odanle 
piše Denksteinu 5. IX. 1856.: 


»Dragi vrlo vrijedni prijatelju! Već kod moga odlaska iz Ostende-a 
u Pariz htio sam Ti pisati, ali pakovanje i pripreme za vožnju i uzrujano 
stanje, u koje: me dovedoše kupke i što mi učinilo mnogo patnja, sve me 
neka to ispriča. — Car nije u Parizu i neće tako skoro doći amo, pa s toga 
nema ovdje nikakova gćne-a. Nalazim se u Hotelu de Louvre sasvim blizu 
Tuillerie-ja i Louvre-a. — Uređenje je sjajno, luksurijozno i ukusno, kako 
nije ni u Beču u Lichtensteinovoj palači. Zauzima ogroman prostor. Table 
d'h8te je u šest sati po podne za 400 mjesta i 300 garcona za podvorbu, a 
nije ni odviše skupo, jer plaćam dnevno za 6 soba 40 franaka, dakle 16 
for. 13 krajc., baš toliko, koliko kod Rimskog cara. — Drugo slijedi usmeno 
— kad budem Božjom pomoći opet vidio moje drage prijatelje u Zagrebu. 
Zastavniković ima 14. t. mj. da me dočeka u Beču i da mi priskrbi obični 
stan u Rimskom .caru. Ja namjeravam udariti ovim putem: 9. iz Pariza u 
Strassburg, 10. u: Miinchen, 12. u Regensburg, odanle putujemo parobro- 
dom dalje, 13: u Linz, 14. Beč. To mi je novi put, jer mi je sjeverna Nje- 
mačka već dosadna: — S Bogom, vrlo se veselim, da ću Vas vidjeti i starom 
srdačnošću pozdraviti. Tvoj stari vjerni prijatelj Joso Jelačić«. 


U toj suludoj hitnji uzduž i poprijeko zapadne Evrope, go- 
njen halucinacijama, ban ni ne opazi, kako mu žena od prena- 
pora slabi, već piše Denksteinu: »Javljam Ti radošću, da je 
moja supruga zdrava kao vila u vodi! »No kad je iznenada 
promjenio smjer putovanja, zaželivši, da što prije vide Anicu, 
ona je klicala od sreće. Da, da, k Anici, i ako je ikako mo- 
guće, nikad više da se od nje ne odijele. Njezina će blizina 
možda ublažljivo djelovati na banovu tmurnu psihu, zacijelo 
već i tepa neke slatke riječi. Za ovo vrijeme stara je grofica 
Stockau naglo otputovala u Beč, gdje joj je obolio muž, a ne 
sluteći, kako jako tamo hara kolera, povela je sobom Anicu. 
Usprkos najpomnije brige djevojčica se tamo zarazila te 9. 

sept. 1856. naglo preminula, navršivši jedva deveti mjesec 


svog života. Kad su banski supruzi vrelom čežnjom u srcu do- 
putovali u Beč, našli su samo svježi humak. ' 

Skroviti Novi Dvori sad su primili dvije teško ranjene duše, 
koje su se amo sklonule, da se na neko vrijeme domognu pot- 
pune samoće. Bana je zahvatila potpuna rezignacija. Nestalo 
je svih ambicija, interesa za Život i rad, pa je jedne tužne je- 
senske večeri pisao caru u Beč, neka podijeljeno mu grofovsko 
plemstvo prenese na mlađeg mu brata, podmaršala Gjuru Je- 
lačića i njegovo petero djece. Preko zime moradoše ipak da se 
presele u Zagreb, već zbog društvenih obveza. Ovdje je ban u 
njemačkim vanjskim novinama jednom čitao, da je na dvoru 
pao u nemilost. Ni to ga nije više moglo da uzdrma. Dok su 
njegovi privrženici planuli od srdžbe, on sam, koji je prije bio 
odveć nagao i vatren, reč nujno: »Svijet i moj narod znadu, 
što i kako sam radio, ali ni svijet ni povijest ne će nikada sa- 
znati, što sam u duši patio.« (Neustadter). A zaista, da osim 
Neustadtera i i njegovih pomno pobilježenih opažanja e-bi bilo, 


čajne detalje upamtili, te "i nama predali za 
stranica iz života Mamu sina bi neobja 


pravlja. Tad bi se nastavljale redovite jutarnje a: šet» , 
nje po samotnom Sofijinom putu, koji se okrstiQbaničinim 
imenom već 1852., i to pobudom dvor. savjetnika, Y. Eiben-. 
schiitza. No zamalo bi se u banu opet budio nesnosni Bolht ne- 
mir, mučila ga savjest, da treba krenuti u Beč i tamo biti na 
biljezi, da se Hrvatima ne sprema opet kakova katastrofalna 
stupica. Za sat dva kovčezi su bili spakovani, a putna kola di- 
rektivom do Zidanog Mosta pripremljena. U Beču bi posljed- 
njih godina otsjedali u »Hotel Oester. Hof«. Odanle je pisao 
Denksteinu 15. aprila 1857.: 

»Ne mogu Ti o svom sejouru u Beču u pogledu mog zdravlja ništa 
ugodna pisati. Stvar je ista, — kako mi rekoše na svim održanim konzulta- 


cijama, — jaki, rijetko zdravi organizam. Ali anomalija u živčanom siste- 
mu! Ustrpljivost, jer lijekovi koriste malo, i sve će biti dobro. Ali kada? 

To je ljudima svejedno, ali meni nije! — Car me primio vrlo ljubezno 
kao uvijek i reče mi: »Učinite, da budete zdravi, ja Vas trebam! — Vaše 
Veličanstvo, to možete po savjetu liječnika sam učiniti. — Nu? upita car. 
— Da me Veličanstvo milostivo oslobodi na pol godine od svih službenih 
i uredovnih posala. — O vrlo rado, ja Vam želim, da za to ne trebate dugo 
vremena, jer Vaša bolest, kako kažu liječnici, koji su Vas vidjeli, iščezava«. 
— U Beču mi ne prija zrak. Trpim znatno više nego prije u Zagrebu. Kaži 
Zastavnikoviću, ako vrijeme ne bude odviše loše, da mi u nedjelju u jutro 
pošalje u Bistru konja, poštanska kola i dva karosijera. S Bogom, Tvoj 
vjerni prijatelj Joso ban horvatski« (pisano hrvatski). 


Ovaj put se njegov program nije mogao izvršiti. Poslije je- 
dnog ministarskog ručka, na koji banica iz diplomatskih raz- 
loga nije bila pozvana, doniješe joj muža u dubokoj nesvje- 
stici. Grčevi, povraćanje, proljev uz nervozni chok pokazivali 
su simptome otrovanja. Tad je nastala verzija, da je bana Je- 
lačića prigodom dvorskih i reprezentativnih dinera sistematski 
trovao njegov najljući protivnik na dvoru, carev moćni gene- 
ralni poboćnik grof Griinne. Ta verzija nije nikada pročišćena, 
ni oprovrgnuta. Otada je Jelačić očito naglo ginuo, venuo, po- 
sta sve više apatičan, časovito nije mario ni za najmiliju 
svoju okolinu, tražio uporište jedino u svojoj ženi. 

Banica bi ga njegovala i zabavljala kao bespomoćno dijete. 
Smještala bi ga opet u udobni Voltaire, pod noge mu prima- 
kla jastuk, pokrila ga mekim gunjem. Tad bi mu uz gitaru 
pjevala slatke, nježne napjeve, kao nekoć svome čedu, ili bi 
mu na glasoviru potiho svirala »Casino-Ball-Tanze« što joj 
ih bio posvetio Jacques Epstein, uvaženi komponista i muzički 
pedagog u Zagrebu, a kasnije u Beču. Zagrepčani prolazeći 
Markovim trgom nisu slutili, što se krije iza vječito spuštenih 
zastora, kako se njihov junački ban tvrde volje i čelična zna- 
čaja sve više gubi. Njime je zavladala jedna jedina želja: 
drijemati, zaboravljati na sav svoj jad. 

Kojput bi banica iz svog sekretara izvukla svoj zeleni bar- 
šunasti pompadour, sa uspomenama tetke Cecilije i sa svojim 
vlastitima stvarčicama, pa bi ih pred banom postavljala po 
stolu, kao djevojčica, koja se igra i raduje slikama i lutkicama. 
Svaka bi stvarca u njih dvoje budila po koju ugodnu uspo- 

Mramorno poprsje banice Sofije Jelačić 


Original u Arheološkom muze u u Zagrebu 





menu. Tu su bili mali bibeloti i statuete sa putovanja iz Pariza 
i Londona, tu fino izrađene patience-karte sa biedermayerskim 
sličicama, (inicijal na početku ove radnje), u slamnatoj indij- 
skoj kutijici potpuna šahova igra sa filigranskim figuricama 
od bjelokosti, džepni kaleidoskop sa čudesnim kombinacijama 
boja i zvježđa, jastučići i papučice za ure i za pribodače, bez- 
brojne pletene i biserne novčarke, a jedna muška, odulja tro- 
bojna kao probušena od taneta. Zatim male burmutice, ogle- 
dalca, kutijice za poudre, rafinirani ključići, starinska lorgneta 
od sedefa, lijepa mala plaketa s riječima »U spomen na rođe- 
nje slavjanske slobode pod banom Jelačićem« a na zaleđu nje- 
gov profil, zatim njegov trobojni svileni ovratnik s narodnim 
vezivom. A napokon kao piece de resistance čipkasta pletena 
kapica, zacijelo Aničina, što se bez suza ne da povibn (sve 
u tresoru arheološ. muzeja). 

. Ponajrađe bi prebirali po knjižicama i spomenarima sa 
sitnim risarijama, jedna mala tvrđava od banove ruke, sa 
biedermayerskim akvarelima, amorettima pa vijenčićima i dr. 
A onda sitnom rukom ispisani tekstovi, pogdjekada s pri- 
krivenim izjavama obožavanja, što ne može da vrijeđa ni naj- 
osjetljiviju žensku dušu. »De vous voir, on est enchantć, de 
vous le dire, on est tentć«. Ili nježna opomena chevaliera de 
Gramonta: »La plus perdue de toutes les journćes est celle, 
ou Von n'a pas rit« A koliko je u baničinom braku bilo tih 
dana bez smijeha? Ne dadu se izbrojiti! k 

Proljeću 1859. banova se tragedija života primicala svojem 
završetku. Finale se odigravao u čestoj izmjeni prisebnosti sa 

vizijama i halucinacijama. On bi se primjerice ukočenim po- 
gledom zabušio u sliku Napoleonovu i glasno tumačio njegov 
lični susretaj s njime. Ili bi zapao u neke meditacije kao što: 
»Mene je slavenski narod čekao sve do Carigradal« Osvje- 
stivši se pako, znao bi se kojput živo kajati: »Pretrpio sam to- 
liko boli i grižnje savjesti, a sve radi kobnosti, što me je za- 
vela, da za carevu riječ pogazim prisegu, što sam ju položio 
hrvatskom narogu, da ću braniti njegova prava, njegove pri- 
vilegije i njegovu narodnost. Od toga umirem, to osjećam!« 
(Neustadter). Tek baničina ruka, položena mu na čelo, bi ga 
primirila. On bi ju poljubio zahvalnim pogledom i tepao mile 
riječi svojoj »junakinji«. Ona ga ne bi ni časka ostavila sama, 
dan i noć bi snašala teške muke kraj ljubljenog muža, čija se 
duša vidljivo od nje udaljivala. Tek jadno ispaćeno tijelo div- 
skom se snagom još uvijek branilo od neminovnog odlaska 
s ovog svijeta. Tri dana teške omaglice, pa opet nov žižak ži- 


vota, zatim tri dana i tri noći agonije uz jedva primjetljivo di- | 


sanje. Napokon iza ponoći između 19. i 20. maja 1859. svemu 
je bio kraj. 

Novi Dvori su opet utihnuli, a opet je banica ostala tamo 
na samu sa svojim drugom. Ovaj put se je sva posvetila nje- 
govom kultu. Ta on je zapravo bio sva sadržina njezina života. 
S njim je započela njezina uloga kao hrvatska banica, s njime 
se i svršilo, pa se opet osjećala maljušna, nejaki pasivni stvor, 
ni supruga, ni majka, ni za koga da živi ni da briguje. Sve joj 
je zla sudbina rano otela. Zapala je u duboki očaj. Takovu ju 

“je našla rodbina, koja ju silom otkinula od banove grobnice te 
ju povela sobom u Beč, a onda u Napajedl. Ali svagdje se na- 
šle žive uspomene na zajednički proživljene časove, što je u bo- 
lima još žešće uskršavalo. Trebalo ju je zato odvesti što dalje. 
Najmlađi i najmiliji joj brat Otto, njezin djever kod vjenča- 
nja, odluči se, da ju zajedno sa svojom mladom ženom Eveli- 
nom, rođ. pl. Baltazzi, povede na odulje putovanje po cen- 
trima Evrope, ne bi li se 25-godišnja skršena žena povratila 
vedrom životu. Putem je na mnogim mjestima spazila, da je 
ban Jelačić po stranom svijetu vrlo popularna ličnost. Pod nje- 


110 


govim imenom svagdje su bivšu banicu susretali i častili kao 
malu vladaricu, bilo po Francuskoj, Španiji, Nizozemskoj, 
Danskoj, a naročito po Švedskoj. Jelačić dakle svojom smrću 
nije zaboravljen, već njegovo ime i njegove zasluge žive u svi- 
jetu i dalje. To je za nju bila slatka utjeha, neopisivo zado- 
voljstvo. Zatim se ponešto smirena vratila u Napajedl, zao- 
kružena velikom pažnjom vlastele iz široke okolice, pa bi čas 
ovdje, čas u porodičnom stanu u Beču, proboravila nekoliko 
svojih godina u tišini 1 spokojnosti. Sa Zagrebom nije preki- 
nula veze. Ona bi se uvijek radovala posjetima Zagrepčana u 
Beču, naročito, kad bi joj dolazili Kukuljević ili Vukotinović 
ili Josipa Vancaška s mužem, protomedikom, s kojom je ona 
još više godina korespondirala. Među njima se ona osjećala 
kao prenesena u Zagreb. Po čitave bi satove slušala s ganućem 
i ponosom, što su joj pričali o nezaboravnom »narodnom banu«. 
Međutim je njegov lik u Sofijinoj duši postao sve zračniji, 
svjetliji, legendarniji. Ali se i ona sve više od nas udaljivala. 
Poprimila je pojavu svetačke patnice, koja je kroz devet go- 
dina narodnom junaku nježno i strpljivo vidala rane, brižlji- 
vom rukom od njega uklanjala teške časove, liječila ga i nje- 
govala, usrećivala ga dragotnom svojom mladošću, a pod kraj 
njegova života za zamračenu psihu bila na mahove jedini svi- 
jetli tračak sunca. Zato joj Hrvati duguju vječnu hvalu. 
Kasniji tok njezina života gubi se u neizvjesnosti, budući da 
je Neustadter 1866. preminuo, a njegovo pero već skoro iza 
Jelačićeve smrti utihnulo. Čudno, da tih osam omašnih svezaka 
rukopisa »Jelačićevih memoira« još uvijek nije štampano, već 
jasnim ovećim pismenima u francuskom originalu čekaju, da 
budu svijetu objavljeni. Mi smo pako upućeni gotovo jedino 
na kroniku »Gotha-Almanacha fir grafliche Hauser«, na lexi- 
kon Wurzbachov i suhoparne kratke njihove podatke. Prema 
tom je udovu Sofiju Jelačičku u njenoj 29. godini zaprosio 
grof Adolf Dubsky, dragunski pukovnik, kasniji poslanik na 
moravskom saboru i na Reichstagu u Beču. On je bio glava druge 
grane ovog staročeškog katoličkog plemstva, aimao pod svojom 
vlasti spahiluke Hoštice, Zdislavice i Lebedov niže Olomuca. 

Njemu je tada bilo trideset godina, pa se našla mladost uz 
mladost. Oni se vjenčali 16. maja 1863. u štajerskom Reichen- 
burgu, a onda se nastanili u Beču. Tamo im se 26. okt. 1864. 
rodila kćerka grofinja Marija Gislinda Sofija, kasnija supruga 
grofa Filipa Kinsky-a, komornog savjetnika i ulanskog ritmei- 
stera, a također veleposjednika u Moravskoj. A 28. jula 1868. 
rodio im se sin Franjo Adolf, komorni savjetnik i vlastelin. 
Sofija je bila Dubsky-jeva prva žena, dok se po drugi put ože- 
nio u Požunu 16. nov. 1880. Gisellom grofinjom Palffy od 
Erd&da, caričinom dvorskom gospođom. 


Kad je naša banica 17. jan. 1877. u svojoj 43. godini ži- 
vota preminula u Beču, a zakopana u Zdislovici, javile su novine 
prva bečka »Presse« a za njom zagrebačke »Narodne novine«, 
»Obzor« i »Agramer Zeitung« samo sa nekoliko riječi njezinu 
smrt. Ona je otprhnula s ovog svijeta neprimjetno, na laganim 
nožicama, kako je koracala i kroz Život, vazda u sjeni velikog: 
čovjeka. Postala je za potomstvo »Neznana junakinja«, jer se 
pravi ženski heroizam sakriva na dnu duše, a nema cijene ni u 
svijetu ni u historiji. 

OTAC 


Sami smo u sobi, nas dva. 

On mi govori: »Ćutim, 

Starost je tu, a sve više zla.« 

Ne znam, što da mu kažem, teško mi je, šutim. 


Poslije — poguren izlazi. 

Čujem mu kašljucanje 

Ko dršćuće ruke kucanje 

Na vrata iza kojih se k nepoznatom prilazi. 


Sami smo u sobi nas dva. 


On mi govori: »Ćutim, 


Starost je tu, a sve više zla.« 
Ne znam, što da mu kažem, teško mi je, šutim. 


Ulado UVlaisavljević 
KRAJ RIJEKE 


Cvrkuću ptice, 
a nikoga nema da uđe u moje samoće. 


Prolazi vrijeme. 
Stojim na obali rijeke 
i čekam — 


Putuju splavi, 

lađari se čuju i smiju — 

(miluju žene —) 

Vrbove grane pred mojim ih pogledom kriju. 
Izlazi mjesec 

i mire večernje sjene. 


Cvrkuću ptice 
-i večernje magle spajaju nebo i zemlju. 
Cvrkuću ptice, 
a nikoga nema da uđe u moje samoće. 

EX SLAVONIA 


Kukuruz kao ljetna kiša šumi, 
a cvate modri različak sa neba. | 
Varganji meko snivaju u šumi, ! 
u zlatnom žitu zrije miris hljeba. 


Ravnica pruža rosna njedra Bogu. * 

Kraj carskih cesta jablani su stari. 
Kraj polja gnijezda cvrkuću na glogu: 
u svakom zvuku mak se srca žari. 


U nebo dižu koplja đerme vite 

i cvile tugu starinskih bunara, - 
kad momci snaše jabukama mite 
i vrisak srca krvlju pjesmu šara. 


Vrbici tiho snivaju u noći. 
Šljivici mire kao kose žena. 
Potoci su gajde u samoći, 

a pjesma igra sunca, srca, sjena. 





U hrašću šume šum je prošlih dana 
plah ko naše košute i srne 
i lepet krila grlica, fazana, 
kad snima gnijezda strasno kobac prhne. | 


I svud je, svuda beskrajna: ravnica 
i na njoj kao ovce naša sela: | 
hrvatska im ljubav blista s lica, + 
skromna, kao cvijeće šljive bijela. 


I svud je, svuda beskrajna ravnica 
nad kojom srce naše krvi grije 

i širi zlatna krila kao ptica: 
Sunce, strasna duša Slavonije! 


Uladimir Kovačić 

BACAM SRCE POD TUĐA STOPALA 


I 


Ti ležiš, oče, na groblju u Rastušju. 

Iznad tebe noć je krila raskrilila, 

Tavna noć, u kojoj kosti odmaraš: 

Ne dižeš se rano pred zoru, ne odlaziš u štalu, 
Da konjma baciš sijena u jasle. 


Polako trune hrastov križ 

I vjetar lijeće nad grobljem 

Ne dotičuć se lica tvog kao dok si bio živ. 
Rosa pada po djetelini kraj potoka; 

U kući je siromaštvo, mir i pljesnivost. 


Ne brinem se da porodicu osnujem 
Nit lice da mi sja od sreće domaće: 
Očinska kuća, daleko od mene, propada. 


II 


Da me nisi, oče, u školu poslao 

Davno bih se bio već oženio: 

Imao bih dva, tri sinčića. 

U proljeće bih kopao, plužio, kosio; 

S jeseni bih rakiju pekao i tukao se, pjan sa susjedom. 


Najposlije bi me sinovi moji sahranili 
U predvečerje kasno, blatnjavo, 

Kraj ograde groblja, uza te, 

Od davnine gdje leže naši djedovi. 

I otišli bi zatim stoku napajati. 


Ali ja bacam srce pod tuđa stopala: 
Poznanici skreću glavom, 
Govore, da sam lud. 
Dragutin Tadijanović 

KAD SUMRAK PROĐE SOBOM 


Tamne su boje sumraka sve ostale popile. 
Sobom se razlio predvečernji mir. 
Sve su se konture sa sjenama stopile. 


Utonuo sam u tamu na crvenu divanu. 


Gori crveno svijetlo u čast sv. Ivanu 
i ljeska se odsjev u staklima slika 
i dršću sjene bezbrojnih oblika. 


Ura, ko srce, lagano bije, bije. 


Kraj tople peći dobra, sijeda bakica 
misli na toplu postelju i dugi san 

i mrmore usne molitvu Bogu 

da grješnici ne preminu u grijehu. 


Neka dobra ruka kapke miluje 
I sklapa drijem oči, oči umorne. 


U slabo tijelo ulazi sladunjava dragost, 
dragost do smrti. 


Uvire mi mrak u oči i ništa ne vidim, 
tek sanjam o kretnjama i smijehu. 


Tamne su boje mraka sve stvari obojile 
i zvijezde dižu trepavice, svilene i duge, 
i kazuju svoje oči, 
oči blistave. 
Stjepan Banek 

PISMO S MORA 


Danas sam bio u smjernoj kapeli, 
što se bijeli tamo na kraju žala. 
Slušao sam pjesmu sitnih glasova, 
i moja je duša djetinjski bila mala. 


Pjevala su pobožno, sa toliko topline 
za jednoga malog, mrtvoga druga. 
Ona su vjerovala, da je u raju, 

i sa smrću da je iščezla tuga... 


Cijelu je crkvicu ispunjala milina, 

koju donosi meko i nedužno veselje. 
Sred crkvice je ležalo jedno mrtvo dijete, 
a lice mu je anđeoski bjelje. 


Zaželio sam da ste pored mene, 

I da osjetimo skupa čar beskrajnog sjaja. 
U očima Vašim vidio sam zanos, 

što obuhvata svemir i bjelinu raja. 


Jeronim Korner 

JOSIP PAVIČIĆ, ZAGREB 
TIHA LIKVIDACIJA 


1 


Matijević pođe niz stepenice premještajući iz ruke u ruku 
izlizani drveni kovčeg. Bilo je rano ujutro i život u bolnici od- 


vijao se kao svakoga jutra. »Ne tu — onu drugu bočicu, vi 
guska!« prepozna glas liječnika, koji grdi bolničarku, »Zašto 
instrumenti nisu još iskuhani?«... U prizemlju podraži mu 


njuh poznat miris. »Opet paprikaš od konjetine«, nasmije se, 
»sretan sam, da ga više ne ću jesti«... 

— Zbogom Matijević! — dođe mu ususret jedan znanac, 
— ti dakle odlaziš, sigurno ćeš kući? 

— Ne, ja nemam nikoga; idem u đački dom, već sam dobio 
mjesto. Treba mi još jedan ispit, valjda ću ga svršiti za pola 
godine, a onda... 

— Ada, ti si pravnik... Pa ostaj zdravo! 

Sišavši u dvorište spusti kovčeg na tle, uzdahne i nesvijesno 
segne rukom u džep. Tamo napipa dvije stvari: prva bijaše ko- 
mad papira, na komu je pisalo »da se Andriji Matijeviću, 
đaku i ratnom invalidu, određuje mirovina u mjesečnom iznosu 
od«... 

Druga stvar bila su njegova vlastita rebra. 

Rat mu je zdrobio desnu stranu prsnog koša. Liječnik, koji 


je izrezao zdrobljena rebra, pokloni mu ih, da ima uspomenu 


na herojsko doba. Otada je uvijek nosio ta rebra u džepu — i 
kad bi mu vino smutilo glavu, raskopčao bi odjeću pokazujući 
radoznalima, kako to izgleda, kad je čovjek bez rebara. Ovi su 
s užasom gledali, kako se koža na desnoj strani njegovih prsa 
diže i spušta, kao kad djeca napuhuju mjehur. 

On bi zatim izvukao iz džepa nekoliko osušenih koštica: 


»Evo, to su. moja rebra... Da mogu, stvorio bih od sva- 
koga po jednu ženu«... 

» Valja ići!l« digne se i zgrabi kovčeg, »dvije godine u bol- 

nici bilo je dosta«. ' 

“Pola sata iza toga nađe se u đačkom domu. Kad su mu na- 
mjestili krevet u velikoj, zajedničkoj sobi, on rastvori kovčeg: 
ono malo rublja složi u ormar, na krevet baci nekoliko knjiga 
i odmah se prihvati učenja... 

Četrnaest dana išlo je dobro. Ujutru bi pojeo komad kruha 
i ispio čašu mlijeka, o podne komad kruha i čašu mlijeka, na- 
večer isto — a knjige nije pustio iz ruku. No treće nedjelje po- 
nestade kruha i mlijeka, mirovina nije dotekla. 

Pred kraj mjeseca osjeti, da se jedva drži na nogama; u 
knjigu nije zadnjih dana ni zavirio. na 

»Moram uhvatiti kojega znanca«, odluči i pode u grad, 
»kad bih pojeo što toplo, dalo bi se izdržati još ovih nekoliko 
dana do isplate mirovine«... 

Dva je sata hodao uzalud po gradu, a onda pođe natrag u 
dom. Koljena su mu klecala od slabosti. 

»Nema druge, tražit ću od mljekarice, da mi dade na 
vjeru... A što, ako me odbije?!« 

Nečija ruka spusti mu se na rame. OS 

— Zdravo đače!... Jedva sam te prepoznao, sasvim si mršav 
i slab! ' 

Okrene se: čovjek s drvenom nogom, njegov nekadašnji 
drug iz bolnice. ' 

— Gle, pa ti hodaš! A meni slabo... Bacili su me iz bol- 
nice, a zaboravili su mi izrezati želudac... 

— Eh, budalo! Zašto ne dođeš k nama u invalidski dom? 
Imaš pravo, a ne znaš ga iskoristiti — dat će ti stan i hranu 
badava, dok ne svršiš nauke. Mjesta ima dosta, naći će se i za 
tebe... A gdje si sada? 

— U đačkom domu. a 

— No, onda ti kod nas sigurno ne će biti gore! Uredit ću 
sve to još danas — ja sam ondje pisar. A ti se odmah spremaj 
za selidbu... ' 

Brzo i radosno vraćao se Matijević u đački dom. »Badava 
stan i hranu, a mirovina mi ostaje cijela... Sad ću lako svršiti 
ispit!« 

I zakorača hitrije, koljena mu više nisu klecala. 

Još istoga dana javi mu pisar, da je primljen u invalidski 
dom i da može odmah sjutra doseliti. Treba samo da nabavi 
kakovu zdjelicu ili tanjuripriborzajelb— —————— 

— Evo tvoje sobe! — uvede ga pisar u oveliku prostoriju sa 
dva kreveta. Drugog namještaja nije bilo u njoj osim dvije 
daske kao police i nekoliko drvenih klinova za odjeću. 

— Tu stanuje još jedan invalid, ali njega ćeš vidjeti samo 
navečer i ujutro. Prodaje uzice za cipele — fale mu obje ruke. 
Cio dan si miran, pa možeš nesmetano učiti. A kako tvoji živci, 
imaš li tvrd san? 

— Ne mogu se potužiti. 


— Onda je sve u redu, jer »kovač« — tako zovemo tvog 
sustanara — spava jako nemirno. Nekoć je on doista bio kovač, 
a sad je pijanica... No vidjet ćeš već!... K objedu i večeri 


pozivaju zvonom; možeš jesti i u blagovaonici — i ja tamo je- 
dem. A sad zdravo i bubaj do mile volje! 

Matijević ostade sam i baci se na krevet. 

Još jučer je bio očajan i bez nade, a danas ima sve — pa 
ipak je jučerašnja radost nestala bez traga. Već kod ulaska u 
ovu zgradu spopao ga je neshvatljiv nemir i nije se dao nikako 
prigušiti. Bilo mu je, kao da ulazi u nepoznati svijet. 

Ta kuća kao da je veoma nastanjena. Na ledini: pred zgra- 
dom ležalo je pet-šest hromih invalida pušeći i sunčajući se; u 
prostranu dvorištu hrpe ljudi motaju vrbove šibljike za košare. 
Nekima su od njih očnice prazne, a u drugih su oči pomućene i 
bez sjaja: slijepci... Kraj slijepaca, na stazi, dvoja kolica i u 
njima ljudske ruševine... Jedna okreće vijak od kolica i vozi 
se uokrug po dvorištu... A iz svih soba i hodnika dopiru hra- 
pavi glasovi i teški koraci proteza. ' 

»Tako mi je teško pri duši... osjećam strah od te kuće i 


tih ljudi. A ipak sam i ja jedan od njih, njihov drug... No, 


za kratko vrijeme priučit ću se«... 

zamro) 


Ruka mu nehotice zađe u džep i napipa tamo one osušene 
koštice. » Jedan, dva, tri, četiri«... počne šapćući brojiti prebi- 
rući ih... Usne mu zadršću, lice se stegne: jedva je prigušivao 
plač. U ovaj čas prvi put osjeti, kako je teško, kad čovjek ima 
dvadeset i pet godina i nosi u džepu svoja vlastita rebra. Pred 
njim je još čitav život, tvrd i nemilosrdan; da ga svladaš, treba 
biti zdrav i borben. A njegova pluća načela je tuberkuloza... 


I 


Negdje kasno začuje u hodniku korak. »Kud sam se zanio u 
mislil« začudi se opazivši, da je lojanica na polici izgorjela 
preko polovice. »To je sigurno moj sustanar«. 

Kvaka zaškripi: uđe visok, mršav čovjek, obješenih brkova. 
Na sebi je nosio otvoren sandučić, iz kojega su visjele uzice za 
cipele. Rukavi su njegovog kaputa bili prazni. 

— Ja sam malo okasnio, — nasmije se došljak pijanim, 
dobrodušnim osmijehom, — ti si taj novi? Čuo sam već za tebe. 

Sagne se i spusti sandučić na tle, a zatim s ostatkom ruku 
spretno izvuče iz njega oveliku bocu. ' 

— Ded, malo rakije, potegni... 

— Hvala, ne pijem nikad rakiju. 

— Gle! — začudi se čovjek, — invalid, pa ne će rakije! 

I nagne sam bocu držeći je batrljicama. Kad se napio, 
zbaci sa sebe vještim kretnjama odijelo i uvuće se u krevet. 

— Laku noć! — nasmije se još jednoć svojim dobrodušnim 
smijehom. 

Za čas je spavao. 

»Turoban svat«, pomisli Matijević, »i ja ću svakoga dana 
Živjeti samo s takvim ljudima... Ali valjat će učiti!« 

Proračuna, koliko će mu trebati vremena, da se pripravi za 
ispit. 

»Do rujna sam gotov s građom; cijeli rujan ponavljanje a 
u listopadu imat ću svjedodžbu... Oko božića već bih mogao 
naći kakvu službu — i onda ću otići iz ove kuće«... 

— Dobro jutro, susjede! ... Da ga potkujemo, a? Sad će 
biti. . 

Začuđeno pogleda na drugi krevet: nema sumnje, čovjek 
spava. Na licu mu je još uvijek pijani osmijeh. 

Bezruki se uzvrti po krevetu. 

— Obadvije stražnje noge, — progovori opet, — pazi, desnu 
mu je lopov zakovao, mogla se je konju ozlijediti noga... 
Drži!... Makni se, susjede, da te iskre ne oprlje! 

Matijević se ukoči od prepasti: čovjek je stao mlatiti oko 
sebe odsječenim rukama kao mahnit. A spava još uvijek! 

— Drauf! — vikne bezruki mlateći sve žešće. 

Koža mu se naježi... Ta ovaj čovjek sanja i u snu živi 
negdje u dalekoj prošlosti, u svom selu i u svojoj kovačnici. 

— Diži mu nogu, lijevu! 

Prizor se izmijeni: mlaćenje se pretvori u neko struganje, 
popraćeno previjanjem i stenjanjem... 

Obeznanjen, bez kapi krvi u licu gledao je Matijević. A 
ipak, u duhu vidi sasvim jasno čovjekovu sanju: 

»Evo, sad struže i čisti konju kopito!« 

— Drauf! — zaori glas i čovjek stade iznova mlatiti oko 
sebe... 

Svijeća je dogorijevala; s ostatka stijenja otme se još ne- 
koliko plamečaka, a zatim utonuše u tamu i soba i dva čovjeka, 
od kojih je jedan stajao blijed kao smrt, a drugi se svijao lupa- 
jući po krevetu osakaćenim rukama — — — —>————— 

— Ustaj đače! 

On baci pokrivač s glave. 

Dan je... Usred sobe stoji pisar i drži kovačevu bocu s ra- 
kijom. Kovač sjedi na krevetu i smiješi se svojim dobrodušnim 
osmijehom. ss. 

— No, kako je prošla prva noć? Sinoć sam te čekao u bla- 
govaonici, ali nisi došao. A je li ovaj momak noćas jako vikao? 

Nagne bocu. 

— Stoj! — skoči kovač, — ostavi malo i meni! Ta ti pote- 
žeš kao šmrk... 

am, 


— Ne boj se, — pruži mu pisar bocu, — znam, da si se no- 
ćas umorio kujući. Bilo je posla, je li? 

Kovačevo se lice rastegne od zadovoljstva: 

— Potkivali smo konje i kovali nove potkove... Da ti je 
bilo vidjeti, kako su iskre vrcale! Udarali smo kao mahniti — 
ja čekićem, a moj pomagač batom. 

I zadovoljno protegne batrljice. 

— Ej ti ludove, ludove! — nasmije se pisar prihvativši iz- 
nova bocu, — ne fali ti košulja bez rukava! Naslušat ćeš se ti 
njega svake noći, — okrene se Matijeviću, — ima ih još takvih 
kod nas... No, jesi li gotov s tvojom trgovinom? 

Kovač navuče svoj sandučić. 

— Siđi o podne u blagovaonicu, — pozdravi pisar Matije- 
vića i ode s kovačem. 

»Što, što je ovo?« uzbuđeno propenta Matijević osluškujući 
za njihovim koracima. Noćas onaj sablasni čovjek, koji se svija 


. po krevetu i mlati oko sebe batrljicama — a danas zadovoljno 


lice: 

»Potkivali smo konje!« 

Pisaru — a i drugima — to su obični događaji, oni se tome 
smiju... 


»Što se je već svega zbilo među ovim zidinama?« 

Tragika noćašnjeg doživljala ukaže mu se u svoj svojoj ja- 
kosti: ovaj čovjek bez ruku, s kojim on stanuje i razgovara, 
nije zapravo čovjek, nego sablast, biće iz nekoga stranog života, 
koje preko dan živi ovdje, među ljudima, ali čim pane noć, 
vraća se natrag u svoj život. Čežnja bijedne kovačeve duše za 
nekadašnjim tihim životom proizvela je u podsvijesti katakli- 
zme, pretvorila san u javu, ajavuu san... 

»Ima ih još takvih kod nas!« smijući se rekao je pisar. 

— Poludjet ću, ako budem o tom razmišljao, — uhvati se 
za glavu, — imam učiti i ništa drugo! 

Užurbano preruje kovčeg i izvuče nekoliko knjiga. Četvrt 
je sata listao po njima — a onda odbaci sve. 

— Ne ide, ne mogu da zaboravim... Najprije se treba pri- 
viknuti i otvrdnuti živce. 

Izvali se na krevet i ostađe ležeći, sve dok se nije iz pri- 
zemlja javilo zvono. Tada se digne, uzme dvije zdjelice i pri- 
bor i iziđe. : 


HI 


Noseći zdjelice s jelom zaustavi se na ulazu u blagovaonicu. 
Vonj kiselog kupusa zapahne ga... Unutra je bio žamor kao 
na sajmu; dugački stol u sredini zakrčiše ljudi, a isto tako i 
stolove u uglovima. 


.—... Kiseli kupus sa smrdljivim mesom! — vikao je netko 
u sav glas; — danas su opet prali meso u otopini hiperman- 
gana! 

= — Svinjo, zar ti moraš iskašljavati svoju tuberkulozu baš u 
inoj tanjur? 

— Zini, slatki brate, da te hranim kao bebicu, — kesio se 
jedan turajući punu žlicu u usta drugome, koji je bio bez ruku, 
— vidiš, kako ti je lijepo: zineš, a hrana ti sama pada u usta... 
No, zijevaj! 

— A Martin se zbilja oženio, hihi! — zahihoće drugi. — Pa 
kad on svuče sa sebe sve proteze, njegovoj ženi jedva da će 
što i ostati od njega! 

Matijević se bespomoćno uzvrti ogledajući se za praznim 
mjestom. 

— Dače, dođi ovamo! — začuje pisarov glas. Opazi ga u 
uglu; sjedio je još s jednim invalidom. 

Progura se do njih; oni se pomaknu i načine mu mjesto. 

— Ovo je naš novi, đak — a ovo je Miško, po zanimanju 

invalid... 

On sjedne i stane požudno jesti. Prošloga dana nije gotovo 
ništa okusio, a već se odavna nije najeo do sita — i obje zdje- 
lice ostadoše za čas prazne. Obrazi mu se zapale, ugodna toplina 
prostruji kroz tijelo. 

— Pričekaj četrnaest dana, — primijeti Miško, — onda 
ne ćeš tako jesti, zamrzit ćeš kupus. ' 

Invalidi su se već polako razilazili; veliki sto u sredini sobe 
ostade prazan, samo se između stolova motalo nekoliko invalida. 
s drvenim nogama, srčući iz zdjelica kupusnu juhu. 

— Ma čudno, — opazi Miško, — da ovi šepavci ne će ni- 
kako da sjednu, pa ni kod jela. Upravo kao da im neka sila ne 
da mirovati... To bi mi ti mogao razjasniti — i ti si jedan od 
njih? ; ' 

— Budalo! — nakesi se pisar, — pa to je poznato: šepavog 
nathodati i mucavog nadgovoriti nemoguće je! Ali što je danas 
s našim kovačem? 

— Čuješ, — uozbilji se Miško, — već sam ovdje, u domu, 
doživio koješta, ali ovo s kovačem već je zagrdjelo. Jedne ve- 
čeri, kad sam se vraćao u dom, sretnem ga dosta kasno. Bio je, 
kao obično, dobrano pripit — a i ja. »Hajde da prije spavanja 
popijemo još koju ljutu«, pozovem ga, »pa ćemo zajedno 
kući«... »Nemam vremena, žuri mi se«, otrese se on i hoće da 
ode. »Ta stani, kud ti se žuri... Nisi činovnik, ustaješ kad ho- 
ćeši« »Ne, ne mogu«, opet će on, »obećao sam susjedu, da će 
kola do sjutra biti okovana, moram ih svršiti«... 

Meni se zavrtjelo u glavi... »Čovječe božji, jesi li pri sebi 
— zar si već sasvim lud! Ma ono ti sanjaš! Nema nikakvih 
kola ni susjeda«... 

Trebao si vidjeti, kako me je pogledao! 

»Ne brate«, reče, »ovo je glavno... Kad okujem kola, onda. 
ćemo piti«... 

Pustim ga; gledam za njim, a on grabi cestom, ide kao čo- 
vjek, koga čeka hitan posao. I spopala me tuga — otišao sam i 
napio se do besvijesti. 

— Ai ja ne ću dugo zaboraviti svoju prvu noć s kovačem, 
— dahne Matijević. 

— Priučit ćeš se! — odmane pisar. — Istina, kovač je pre- 
tjerao, no ima ih u ovoj kući još dosta sličnih. Vidio si naše 
slijepce, beznoge — pa one, koji se voze u kolicima. I oni trče 
u snu na svojim zdravim nogama, slijepci opet gledaju zdra- 

vim očima +... Svi su oni još nedavno bili izabrani momci, naj- 
zdraviji i najjači; preokret je došao odviše naglo, pa ne mogu 
da se snađu i smire. Ja sam već stari invalid i prilično smiren 
a ipak ne mogu kadgod izbjeći teškim časovima. Osobito jes 
tru... Kad se probudim, ostajem obično još malo u krevetu. 
Ležim tako budan i čudim se, gdje se to nalazim — a nikako 
se i ne sjećam, da sam bez noge. Opazim to istom onda, kad 
hoću da se dignem — pa sav protrnem i ne vjerujem očima: 
»Što je to, kako.., pa ja sam imao obje noge«... 
Zazvoni zvono. 
— Dva sata, valja ići na posao, — dignu se pisar i Miško 
— do viđenja, đače! ' ' 
Malo kasnije vrati se Matijević u svoju sobu. Knjige i ne 
. pogleda, volja za učenje nestala je netragom. Zastane usred 
sobe i zabulji se nijemo preda se... U ova dva dana sve se u 
. njemu preokrenulo: nešto novo ušlo je u nj i izbrisalo pređašnje 
misli i osnove. Zaprepastio ga je ponor, u kojem žive ovi ljudi. 
Disanje mu postade brzo i teško: odjednom ga pograbi 
slutnja, da se taj isti ponor nalazi i u njegovoj duši 
Sjedne na krevet. 
: Mozak je radio, misli su očajno tražile izlaz. Jedna slika 
iskrsavaše pred njim sve jasnije: noć, grad, posvuda mir — a 
na strani osamljena kuća, invalidski dom. Stotinu njezinih sta- 
novnika leži u snu, leži i živi... To je doba, kad slijepci gle- 
daju, a beznogi trče na svojim zdravim nogama. U to vrijeme 
kovač kuje... : 
. »Ne smijem misliti na to, jer ću i sam poludjeti!« skoči bi- 
jesno 1 zgrabi knjige, »moram učiti, da čim prije odem 
odavle«... | 


IV 


Ono, što se kasnije dogodilo, razvijalo se kroz nekoliko mje- 
seci polako i gotovo nezamjetno. Život u domu tekao je naoko 
mirno i jednolično, no nekoji znaci jasno pokazivahu, da je to 
tišina u središtu ciklona. Kad bi tko pokušao izići iz tose sre- 
dišta, zahvatio ga je vrtlog i smrvio. 

Lica su se u domu često mijenjala: novi su invalidi dolazili, 
a stari odlazili, da se više ne vrate. Neki se vraćahu kućama, 
drugi su otišli u lječilište za tuberkulozne invalide, a mnoge je 
odvukla čežnja, da pokušaju osnovati vlastiti dom. 

Za sve to vrijeme Matijević je učio gotovo bez odaha. 
Krajnjim naporom volje uspije mu, da odvrati misli od onoga, 
što se oko njega zbiva. Hranu su mu donosili u sobu, a samo bi 
u nedjelju sišao u blagovaonicu. 

— Znaš, što je novo? — bijaše obično prvi pozdrav pisa- 
rov. — Sjećaš se Martića, onoga na štakama, koji je svaki dan 
dizao svađu radi pokvarenoga mesa? 

— Da, otišao je iz doma prije neko mjesec dana. 

— Prerezao si je britvom vrat... A ima nešto i u današ- 
njim novinama: »četveronožac« Pulić napio se u petak, dopu- 
zao četvoronoške do željezničke pruge i htio da zaustavi željez- 
nicu. No ona je bila jača... Evo čitaj! — pruži mu pisar _no- 
vine, — ovo ovdje: »Vijesti iz pokrajine«... Pazi samo, kako 
pišu: »Neki siromašak invalid, koji je hodao pužući«... Kako 
ti se sviđa ova riječ »siromašak«? To oni nas tako zovu od 
milja... 

Potresen vratio bi se Matijević u sobu ne izlazeći iz nje do 
nedjelje. A kad bi opet došao u blagovaonicu, potsjekle bi mu 
se noge od pisarova pozdrava: 

»Znaš, što je novo?«... 

U tih nekoliko mjeseci živci su mu vrlo popustili. Najprije 
ga je ostavio san. Svake noći leži dugo prevrćući se... Sati od- 
miču a san ne dolazi, nego sve nekakve misli... Na mahove ga 
uhvati nervozno uzbuđenje pa mora grčiti i svijati ruke, da ga 
svlada. Tek pred zoru klone od umora... Iza tri-četiri sata ne- 
mirna sna budi se sav znojan, a u udima osjeća bol kao da ga 

je tko isprebijao. 

Kovač je još s njim u sobi. I on se promijenio: oslabio, po- 
stao mučaljiv, ne smije se više svojim dobrodušnim smijehom. 
U snu je sada miran, prestao je lupati i vikati. Uveče dolazi još 
kasnije nego prije, sasvim pijan. Tada sjedne na krevet i dugo 
razmišlja. 

— Kako to, da ti sad mirno spavaš? — zapita ga jednoć, — 
zar si prestao kovati? 


— Da... izmuca kovač preplašeno, — već dugo ne kujem. 
Sad sam i u snu bez ruku i prodajem uzice... 


Dan je za danom raslo njegovo živčano razdraženje sve jače, 
a uz nesanicu stadoše ga mučiti svakakve misli, kojih se nije 
mogao otresti. Tako jedne noći, dok se prevrtao po krevetu, 
vrati mu se u pamet jedan davno zaboravljeni događaj. Neki 
ga je čovjek bio teško uvrijedio. Bilo je to pred neko deset go- 
dina, no predodžba tako jasno oživi u njegovoj svijesti i uvreda 
ga iznova zapeče, kao da se zbila ovaj čas. Od bijesa mu navali 
krv u glavu, šake se stisnuše, da su prsti zapucali. 


»Ta ja sam zreo za ludnicu!« skoči, »već me napadaju halu- 
cinacije«... : 

Zna dobro, da je to samo bolesno umišljanje: onaj, koji ga 
je uvrijedio, možda nije više ni živ... Pa ipak, čim mu dođe u 
svijest slika toga čovjeka, grče mu se prsti i on ga u mašti 
grabi za vrat i guši. 


Nabreklih očiju, shrvan od uzrujavanja i nesanice dočekao 
je zoru. Žamor u hodniku malo ga umiri i on iziđe van. Cio se 
dan vukao po domu: zaviri u invalidske radionice, zatim ode 
pred zgradu, gdje je na ulazu vazdan sjedilo nekoliko bespo- 
slenih invalida, i pokuša razgovorom zaokupiti misli. U sobu se 
nije vraćao osjećajući da će se priviđenje o čovjeku i uvredi 
odmah povratiti, čim ostane sam. 


Poslije večere proguta dva praška za spavanje i ode u po- 
stelju. 


Zaspao je brzo i cijelu noć proveo mirno. Ujutru ustane go- 
tovo svjež i odmah prione uz knjigu, no naskoro je pusti na 
stranu: misli su mu bile rasijane i nisu se dale sabrati. Malo 
poslije oćuti po tijelu laku zimu, a koža mu se naježi. Čudan 
osjećaj na trbuhu... Raskopča košulju: komad kože veličine 
dlana, baš nad želucem, dršće i igra sam od sebe — neprestano 
igra! ' : 

Iznenada skoči i zine. Bunilo... Fronta: granata fijukajući 
reže zrak i leti prema njemu. Baš po zvuku, po samom fijuku 
pozna, da leti pravce na njega. 

Čitavu minutu ostade izvan sebe; onda klone na krevet. A 
mozak mu je sasvim bistar i shvaća sve: netko je na hodniku 
otvorio cijev od vodovoda; šum vodenog mlaza, koji je potekao 
iz cijevi, pretvoriše njegovi bolesni živci u šum granate. 

Pred podne dođe u sobu služavka da uzme zdjelice za jelo. 

— Ne, ne treba, sići ću sam dolje, — ustane on naglo, — 
— nego donesite mi u boci vode. 

Služavka uzme bocu i iziđe, a on se ukoči usred sobe. 
»ŠšŠ...« zašumi vani voda iz cijevi. Njegovi zubi škrinuše a 
znoj ga probije. »Bolestan sam, jako bolestan«, promrmlja. Bio 
je siguran, da bi se priviđenje ponovilo i ovoga puta, da je šum 
vode došao iznenada. Ma da se pripravio, jedva: mu je uspjelo 
svladati užas, kad je voda zašumjela. ' 

U blagovaonicu siđe dosta kasno. U njoj su bila još samo tri 
čovjeka: pisar, Miško i kovač. 


— Evo pustinjaka! — zavikne pisar. — Alaj si požutio! 
— Bolestan sam, idem ovih dana liječniku, — odgovori on 
prihvativši se juhe. Osjećao je zimu, pa mu je topla juha pri- 
jala. — Živci su mi prenapeti... — Mogu ti unaprijed reći, 


kako ćeš proći kod liječnika, — prihvati Miško, — poslat će te 
u lječilište za tuberkulozne invalide. To je naš sanatorij za sve 
bolesti... »Gorski zrak, promjena okoline, mir...« kaže on. 
No znaš, što te ondje čeka: ili da dobiješ tuberkulozu, ili da po- 
staneš umišljeni bolesnik, termometar ti ne će ispadati iz usta. 
A onda živci odoše brzo k vragu. 

— Svejedno mi je, — mahne Matijević, — ovako dalje ne 
mogu. 

— A što je s tobom, stari? — spusti Miško ruku na kova- 
čevo rame, — i ti nisi više onaj pređašnji. Samo uvijek Šutiš i 
buljiš preda se! 

Kovač se trgne kao da se probudio od sna i pokuša da se na- 
smije. 


Hrvatsko Kolo : 129 9 


— Braćo, zlo je sa mnom, ne znam kako to... Prije sam u 
snu živio kod kuće, kovao, radio svoj posao — a od nekog vre- 
mena sam i u snu bez ruku i prodajem uzice... 

— Svršit ćeš u ludnici, eto kako! — otrese se Miško. 

— Čuj! — izusti pisar polako, kao da se nečemu domišlja, 
— ja ću ti razjasniti tu promjenu. Kako je dugo, da su ti ruke 
odrezane? 

— Dvije godine. 

— Meni su nogu odsjekli prije pet godina... I ja sam po- 
slije toga još dugo hodao u snu na zdravim nogama. No iza ne- 
kog vremena primijetih, kako sve teže i teže povlačim ovu 
amputiranu nogu — dok jednoć ne osvanuh i u snu bez noge! 
Nikad poslije nisam sanjao, da hodam s dvije noge, nego uvijek 
na štakama ili s protezom. To su živci, prestao je podražaj... 
Sigurno je isto i s tvojim rukama. Nikad više ne ćeš kovati ni 


vidjeti svoje zdrave ruke, prodavat ćeš uzice... Bijes će s to- 
bom da izdrži, kad staneš po noći vikati: »Uzice, kupite uzice, 
jeftine...« Ta čovječe, saberi se, — prestane opazivši, kako 
je kovačevo lice poprimilo olovnu boju, — i mi drugi smo to 
preživjeli i zaboravili, pa ćeš i ti. 

— Nikad više! — prošapće kovač, — nikad više... I ne 
pogledavši nikoga digne se i ode posrćući. 

— Nisi mu to trebao reći, — prijekorno će Miško, — sad će 
još više piti. 

— Vrag neka nosi sve! — sumorno izmuca pisar. — Oni 


tako ide svojim putem i ne može s njega skrenuti. Aimisvi... 


V 
— Duševno nastrojenje, psihoza... pojava, koja je jako 
izbila poslije rata. Dakako da je vrlo česta kod ratnih inva- 
lida, — izjavi liječnik Matijeviću poslije pregleda. — Kod vas 


neobično jak stepen. Ne ostaje vam drugo, nego da što prije 


odete iz invalidskog doma, jer prema svemu vidim, da je ondje 
takva okolina, koja pomaže razvitku te bolesti. A pluća su vam 

slaba, vrlo slaba, morate ih čuvati. O učenju sada nema go- 
vora; ako hoćete, poslat ću vas u lječilište za tuberkulozne in- 
valide. Tamo je šuma, gorski zrak.. 

— Ne, idem radije rođacima na selo. 

— Još bolje... Glavno je dobra hrana, zrak i prijatna oko- 
lina. Duh valja čim više zaokupiti nečim vedrim. Skupite volju 
i svladavajte neraspoloženje. 

»Lako je to reći!? mislio je Matijević izlazeći od liječnika, 
»no idem, odmah sjutra«... 

Pred sumrak se vrati u dom. Kad je ušao u dvorište, opazi 
grupe invalida u uzbuđenu razgovoru. 

— Đače! — odvoji se Ša jedne hrpe pisar, — ostao si sam, 
kovača su odveli. 

On preblijedi. 

— Delirium, bjesnilo... Jedva smo ga svladali — grizao je 
kao divlji. 

Gore, u sobi, nađe strašan nered. Kovačev krevet razvaljen, 


na podu staklo od razbijene boce i jak zadah razlivene rakije. 


Svuda unaokolo razbacane uzice za cipele... 


 Sjedne na krevet. Oči su mu nemirno šibale po podu, po ra- 
zasutim uzicama. Nešto kao da se u njemu kidalo, oči se zapa- 
liše od unutrašnje vatre. 
. Jedva je prošlo pet mjeseci, otkada je došao ovamo, da 
nađe malo mira i da uči. Tada je još s nadom gledao u bu- 
dućnost. Nitko mu nije smetao u tom zakutku, no njegove su 


oči gledale i uši slušale — kroz oči i uši uvukao mu se u dušu 


bacil i stao gristi... Invalidi su dolazili, odlazili, nestajali... 
Ujutru se diže kovač, lice mu sja od sreće, još je sav znojan od 
sna i zadovoljno proteže odsječene ruke: »Kovali smo potkove!« 

Bacil se u duši brzo razmnožio na milijarde — i dok se 
duša grčila u mukama, on je prevrtao listove knjige računajući: 
»za nekoliko mjeseci bit ću gotov s građom i otići odavde«.., 

Groznica uzbuđenja zahvati Matijevića... . »Da, pe je 
tih nekoliko mjeseci, a ja sam već gotov, | sasvim gotov... Ne 
samo s građom, nego i sa životom!« 


181 . 


Komad kože na trbuhu opet zaigra. U prsima kao da ga 


probodoše igle, a po tijelu mili hiljade mravaca. Nešto slatko 
zapuši mu grlo. 

Zine — a iz usta provali crven, zapjenjen mlaz. 

= Kad je pisar ušao, nađe ga, gdje sjedi na krevetu i bulji u 
lokvu krvi pred sobom. Iz rastvorenih usta još su se cijedila 
dva krvava traka kapajući kap po kap — — — — — — — 

— Tko bi još jučer mislio, da ćemo danas nas dvojica sta- 
novati u ovoj sobi! Ne čudim se, da je kovač tako svršio; žao 
mi je đaka... Ja sam ga sam doveo ovamo. 

— Jadnik! — uzdahne Miško natačući rakiju u čaše, — bio 
je odviše mekan. A kako je s njim? 

— U bolnici je još dvaput bacao krv. Nekako je sav pre- 
strašen i neprestano Šuti: kao da nije sasvim pri svijesti! Ne će 
dugo... 

— Gotovo me strah stanovati u ovoj sobi! — ogleda se 
Miško. — Svi, koji su u njoj stanovali, završiše slično, kao i 
ova dvojica: onaj uzeti stolar upao, izubijao se i umro od te- 
tanusa... To je bilo isto tako gadno! »Ne znam, kakav me to 
grč drži u vilicama«, jedva je procijedio kroz zube, »ne mogu 
zinuti...« A poslije, kad je zinuo, nikad više nije zatvorio 
usta! Prije njega opet Antun... Brr! — strese se Miško ispra- 
znivši čašu. 

— Ako budeš tako računao, onda ne ćeš u domu naći sobe 


za sebe. Svaka od njih ima krasnu povijest! Odlaze invalidi, . 


bez prestanka odlaze... 

— Sunca ti — a sjećaš li se, koliko nas je bilo na okupu 
prvih dana poslije rata? Na svakom uglu invalid, u svačijim 
ustima i u svim novinama »invalidsko pitanje« — i povuci, po- 
teži, nikad kraja... dogod nije vrijeme uzelo sve u svoje ruke. 
I vidi: što nisu učinili ljudi, učinilo je vrijeme! 

— To ti je ono, — zaklima pisar, — što bi trgovci rekli 
»tiha likvidacija«, Jučer su »tiho likvidirali« đak i kovač. 

— Deset, petnaest milijuna ljudi likvidiralo! — teško di- 
šući prošapne Miško i uhvati drhtavom rukom čašu. Kad ju je 

već donio do usta, iznenada mu klone ruka, a iz grla mu svom 
silom provali očajno ridanje: 

sPatoje.«. t9 je. «< JA ču. o€ 

I stane zavijati kao ranjena zvijer i grepsti noktima oko 


sebe — — — 


Smračilo se. Negdje dolje zazvoni zvono pozivajući invalide 
na večeru. U hodniku zaore glasovi i zacvile proteze. Čas 
kasnije opet sve utihne. 

Njih dvojica nisu čuli zvona. Miško je sjedio na krevetu 
zaronivši lice u dlanove, a tijelo mu se od časa do časa potre- 
salo od pridušena ridanja. Kraj njega je stajao pisar, blijed, 
s plamenom u očima, i milujući ga šaptao mu u uho: 

— Ništa ti ne ćeš i ne možeš, ništa — ali će drugi, drugi... 
Nisu bile uzalud naše muke i naša krv, iz njih se je rodila nova 
generacija. Ona već traži od stare, da joj položi račune — a 
onda će likvidirati sa starom generacijom, likvidirati tiho i do 
kraja — — — — 

DR FRANJO FANCEV, ZAGREB 


O DRAMI I TEATRU 
KAPTOLSKOGA ZAGREBA*) 


Današnja grad Zagreb na cijelom svome prostoru jedna 
je jedinstvena općina; u njoj i centar i periferija imaju od 
grada iste koristi i iste terete. Ali takav odnos između njego- 
vih dijelova ne traje ni stotinu godinu; prije toga Zagreb je 
bio od nekoliko međusobno sasvim nezavisnih općina složen 
grad: tu je bio prije svega Zagreb u užem smislu, po- 
tonji Kaptol, t. j. općina kanoničkoga zbora zagrebačke bi- 
skupije, dalje Gradec, Grec — danas griješkom Grič — 
općina sitnih građana i obrtnika, onda VicusLatinorum 


— Vlaška ves, općina u jurisdikciji zagrebačkih biskupa, . 


itd. U dalekoj prošlosti Zagreba kroz stoljeća su se naročito 
_ isticale samo kaptolska i gradečka (grička) općina. 


A kad je u povodu osnutka zagrebačke biskupije potkraj 11. 
stoljeća Zagreb po prvi put ušao u pisanu povjesnicu hrvat- 
skoga naroda, bio je to upravokaptolskiZagreb; u njem 
kao da je već tada prvi zagrebački biskup sa svojim kanonič- 
kim zborom našao dvije crkve: crkvu sv. Stjepana 
PrvomučenikaicrkvuBogomatere.!) 


Naprotiv purgarski Gradec postat će važan faktor u hrvat- 
skoj prošlosti tek god. 1242., kad je kraljevskim privilegijem 
bio podignut na stepen slobodnih kraljevskih gradova. Tim se 
Gracu otvorio put u ljepšu budućnost, a samo zbog tatarske in- 
vazije, koja je došla baš u to vrijeme, kaptolski Zagreb nije 
već tada postao hrvatski metropolitski grad. 


*) Ovaj je sastavak čitan u Malom kazalištu 31. kolovoza 1931. god. 
ispred predstave M. Jandrićeva »Ljubomirovića«. — Ovim ga predajem i 
čitaocima »Hrvatskoga Kola«. - : 


1) Isp. Zbornik kralja Tomislava, str. 530. 

Medvešćak je rastavljao Gradec i Kaptol, ali su ih još više 
rastavljali interesi materijalne prirode; zbog njih se često lije- 
vala i krv građana obiju općina. Gradec ulazi doduše u hrvat- 
sku povijest mnogo kasnije od Kaptola, ali je već u 14. stoljeću 
bio pred Kaptolom u svakome pogledu osim u stvarima i pita- 
njima duhovne kulture. U tome je Kaptol zadržao prevlast nad 
Gracem do god. 1606. kad su, pozvani od građana, ušli u nj 
Isusovci i izgradili u njemu temelje od Kaptolske ingerencije 
nezavisnog hrvatskog školstva. Otad se Gradec počinje oslo- 
bađati i od duhovne prevlasti Kaptola. 

Kad je još iste godine, t. j. god. 1606, grička gimnazija 
otvorila Širom svoja vrata učenicima iz svih slojeva i iz svih 


. krajeva Hrvatske, te su se tu pored vlasteoske i plemićske djece 


našla još i djeca sitnih građana, obrtnika i seljaka, Gradec 
je i u školsko-prosvjetnim stvarima postao »metropo lis 
Regnorum Dalmatiae, CroatiaeetSlavoniae«, 
koji su mu naziv u političkome pogledu hrvatski staleži i redovi 
priznali još na svome saborovanju od 7. ožujka 1557. god. 

Tom prilikom kad su Isusovci dali Griču prve prave srednje 
škole, dali su mu i prvi, školskiteatar, premda je škol- 
ski teatar opstojao već i na Kaptolu. No sam »teatar« u Za- 
grebu mnogo je stariji, jer već u prvom stoljeću od 
osnutka zagrebačke biskupije u Kaptolskome 
Zagrebu nailazimo na tragove one iste litur- 
gijskeglume,?) na kojoj su izrađeni prvi temelji novovjeke 
drame a koja se razvila iz dramatizacije nekih evanđeoskih di- 
jaloga. 

Ovakvo glumsko oživljavanje bogoslužja doimalo se snažno 
vjernika, jer se takav pokušaj najprije jedne crkve munjevito 
proširio čitavom zapadnom Evropom. I eto na tako zapadno- 
evropsko glumsko oživljavanje dvaju najvažnijih momenata iz 
Isukrstova misterija u bogoslužju nailazimo za zagrebačku 
stolnu crkvu već u njenu obredniku u rukopisu iz 12. stoljeća. 
Prema propisima toga obrednika i u zagrebačkoj su se 


2) Isp. Narodna starina, knj. IV., str. 8. i dalje. 

stolnoj crkvi svetkovine Uskrsnuća Isukr- 


stovaiBogojavljenja, t. j. Triju Kralja, pro- 
slavljavale dramatizovanim bogoslužjem. 
Ovaka dramatizovanja dijelova bogoslužja postajala su 
vremenom tako opsežna, da su prerasla i sam obred svetkovine 
odnosnoga dana, pa su se za to počela igrati izvan službe od- 
- nosnoga dana, a eventualno i izvan crkve. Tako je već u 15. 
stoljeću bilo i kod nas u hrvatskom i dalmatinskom primorju.*) 
Za Zagreb ne znamo. 


Naslanjanjem na crkvenu dramu i na staroklasičke uzore za 
Renesanse razvila se novovjeka svjetovna drama, najprije na 
latinskom, a zatim i na narodnim jezicima. Već iz prvih poče- 
taka 16. stoljeća datira i hrvatska renesansna drama na Hvaru 
i u Dubrovniku. 


i u kaptolskom Zagrebu, baš kao i u Dubrovniku, učenicima 
su se potkraj 15. i u 16. stoljeću čitali u školi rimski komedio- 
grafi Terencije i Plauto. Pa dok se u tom, humanističkim idejama 
zasićenom periodu hrvatske kulturne prošlosti našao i Dum 
Mavar Vetranić, i Hanibal Lucić i Marin Držić i drugi da 
Plautu ukradu koju komediju, kao na primjer za Dubrovnik 
Marin u »Skupu«, u Zagrebu toga ipak nije bilo. Tu je doduše 
kanonik i župnik Sv. Marije Juraj Wyrffel, oko god. 
1560., napisao latinsku dramu »Hevonomus«, kako nam 
Krčelić i Mikloušić pripovijedaju, ali joj uzora ne znamo. U 
njoj se, kako prema Krčeliću, koji ju je još poznavao, kaže Mi- 
kloušić, preporučalo »dobro odkojenje za dobiti srečen stališ i 
zvanje«. Po takoj namjeni vidimo, da je »Hevonomus«, 
primjer tipične humanističke školske drame 
16. stoljeća.) 

Poslije toga Thalia kao da je sasvim napustila Kaptol, da 
se zatim na Tijelovo 1607. god. predstavi gra- 
đanstvu Griča »in ipso foro Scti Marci« s neobično inte- 


*) Isp. Narodna starina, knj. XI (1932). 
*) Isp. Nastavni vjesnik, knj. 40, str. 2 i dalje. 

resnom igrom,5) koju je financirala grička gradska općina; 
u toj su se igri pjesnički proslavljavale folklorističke osobine 
ondašnje slovinske Hrvatske: Actionis comicae, kaže kolegijski 
historik, argumentum fuit Poetica laudatio variarum Sclavoniae 
partium earumque omnium expressio, quae in singulis earum 
partim in fructibus partim in moribus eminerent essentque 
cuius propriaj. 

Otada, t. j. od god. 1607. pa do 1791. na Kaptolu javljat će 
se kao gost samo grička Thalia. Tako znamo, da su grički 
gimnazijalci igrali na Kaptolskom trgu zaredom 1615., 1616. i 
1617. [A kad su Isusovci hrvatskih kolegija, poslije abolicije 
svoga reda, god. 1773. prešli u redove svjetovnoga svećenstva, i 
tu su na čelu književne produkcije stajali književnici eksjezuiti. 
I ponovo javljanje dramske književnosti u Kaptolskom Zagrebu 
upravo je njihova zasluga. Eksjezuit i zagrebački kanonik K a- 
zimirBedeković (1728.—1782.) svoju dramu »Joseph« 
(štamp. Beč, 1778.) dedicira zagrebačkom biskupu još 16. 
ožujka 1773. god., dok je kao delegirani rektor hrvatskog ko- 
legija zagrebačke biskupije u Beču u knjižici Štampanoj god. 
1780. pod natpisom »Hilaria Collegii croatici ante cineres« iz- 
dao svoje drame »S. Justinus«i»S.Bernardus«. Hrvat- 
ska drama svećenika Josipa Vračana9%) »Sv. Bernard« 
(1815.) upravo je prijevod Bedekovićeva latinskog »Bernarda«, 
ada li jei izgubljena »tragicomedia croatica«) 
»Josephus venditus, seu ejus in Aegypto vicissitudines« 
isto tako pohrvaćeni Bedekovićev »Joseph«, ne znam.| 

Po treći put zagrebačka Thalia ima stalno sjedište 
opet na Kaptolu od 1792.—1834. godine. Ovaj put ona 
je sasvim hrvatska. I prije toga hrvatski se igralo 
na Griču u isusovačkom kolegijskom teatru, tako sasvim si- 
gurno god. 1644., a možda već i god. 1618., zatim 1766., 


%) Isp. Archiv fir slav. Philologie, god: 35, str. 392. 

%) Da je Vračan samo prevodilac ,on je sam to istakao, a da je preveo 
upravo Bedekovićev tekst, to se sada ovdje prvi put utvrđuje. 

") Za njenu eksistenciju znamo iz P, Šafafika: Gesch. der siidslav. Li- 
teratur, II. str. 331. ' 

1770. i 1771. godine?) ali hrvatske predstave tu su 
izuzeci; na Kaptolu u sjemenišnom teatru one su 
sadapravilo. 


U sjemenišnom teatru igralo se svake godine | 


redovno triput natriposljednja dana Poklada. No 
prva kaptolska poznata predstava ide u god. 1791., kad je na 
dan sv. Matije igrana alegorijsko-mitološka drama?) »Im en o- 
slavnik iliti rečnopesmen igrokaz na dužne za- 
hvalnosti zadavek i istinski luk radovanja«, kojoj je autor tada 
još »alumnuš Šeminariuma zagrebačke biškupije« Tomaš 
Mikloušić (1767.—1833.). 

Svečar, kome je taj igrokaz namijenjen, kao i »dobrona- 
gnjeni igrogledavci« bili su pozdravljeni najprije prologom, a 
zatim su se božanstva Jupiter, Merkurius, Mars, Apolo i Gani- 
medeš u prvom ispeljivanju, a pastiri Damon, Alekšiš, Menal- 
“kuš, Koridon i Tirziš u dalja dva ispeljivanja spremali kako bi 
sredili odnose između triju carstava: ruskoga, njemačkorimskoga 


i francuskoga, odnosno kako da dolično nagrade zasluge »v e- | 


likoga Črneh gor pastira Tiamaša Gasparra- 
ona«t.j. MatiašaAšpergera, »cirkve zagrebečke kanov- 
nika i Seminariuma biškupije zagrebečke ravnitela«, za njegov 
imendan. : 

Ako je taj igrokaz bio u potpunosti izveden, kako to propi- 
suju didaskalije, pjevanje pjesama u slavu svečara bilo je pra- 
ćeno i muzičkim instrumentima. 

Kako sam kazao, u Pokladama god. 1792. počeo je 
redovan rad u sjemenišnom teatru!) taj put 


8) Isp. Nastavni vjesnik, knj. 40, str. 5 i dalje, i Archiv fiir slav. Phi- 
lologie, god. 35, str. 393 bilj. 1. 

%) Za eksistenciju te Mikloušićeve drame zna se općenito samo iz P. 
Šafafika Gesch. d. siidslav. Literatur, II, str. 329—330; međuto i ona je 
sačuvana u arhivu Jugoslav. akademije. 

2) Tim radom bave se studije: Đ.. Šurmina Pabirci po kajkavskoj 
literaturi, Vienac, 1894; N. Andrića Izvori starih kajkavskih drama, 
Rad Jugoslav. akad., knj. 146, str. 1 i dalje; Vl. Gudela Stare kajkavske 
drame. Književna studija. Zagreb, 1900 (i Vienac, 1900). 

dramom »Pravdenić i Poštenčić, iliti ovak biva 
negdanaladanju«; u reprizama isti je komad bio igran 
i 1794. i 1804. godine. Igrani komad nije originalna radnja već 
prijevod iz njemačkoga — »Lieberecht und H&rwald, 
oder so gehts zuweilen auf dem Lande« naslov je Eckarts- 
hausenova njemačkog predloška kajkavske drame. 

Za 42 godine rada sjemenišnoga teatra — bilo je u njemu 
doduše i prekidanja, tako valjada god. 1812.—1827. — najviše 
je prevođen i igran njemački dramski pisac August Kotzebue 
(u repertoaru sjemenišnoga teatra on je zastupljen sa 6 ko- 
mada), za tim August Wilhelm Iffland (s 8 komada), Gottlob 
Stephanie (s 3 komada), Karl von Eckartshausen (s 2 komada), 
Alois graf Briihl, Friedrich Gotter, Karl Nagel, Christian Hein- 
rich Spiess, svaki s po jednim komadom. Gotovo svi igrani ko- 
madi osim premijere doživjeli su i po nekoliko repriza; bilo je tu 
i takih komada, koji su u repertoar sjemenišnoga teatra ušli na 
samu početku njegova rada, a igrali su se u njemu joši u 
oči Ilirskoga preporoda. 

Prijevodima iz njemačke dramske literature započeo je svoj 
rad i madžarski narodni teatar — prva u njemu 25. listopada | 
1790. god. igrana drama, prijevod vesele igre »Der Birger- 
meister« grofa Briihla, ušla je pod natpisom »Velikovčč- 
nik« iu repertoar sjemenišnoga teatra kaptolskoga Zagreba god. 
1794. Pobudu i odluku ne samo za teatarski već i književni rad 
uopće kao da su ovi naši bogoslovi i ponijeli iz peštanskog cen- 
tralnog sjemeništa, gdje je za vladanja Josipa II. studij teolo- 
gije bio obavezan i za bogoslove zagrebačke biskupije. Miklou- 
šić to za se i izrijekom ističe, kad kaže:!!) Leto 1787. i sledeča 
kada ja vu velikom Vugerske zemlje varašu Peštu vu... Šemi- 
nariumu opčinskem Jožefinskem bogoslovske navuke  poslušal 
jesem, nekuliko lestor Vugrov (iz početka samo četireh) društvo 
je se podignulo bilo, koji se nato postavili jesu bili, da svoj na- 
rodni vugerski jezik popraviju, osvetlaju 1 izvišiju...«.pa onda: 
».. .Zakajtoistobitinebimogloizhorvatskem 


11) Isp. Izbor dugovanj vsakovrstneh, str. 6—7. 

koji pred vnogemi s plodnostjum reči dičiti 
semore«. 

Ako je sjemenišni teatar uglavnome i živio od prijevoda iz 
njemačke dramske produkcije bez veće literarne vrijednosti, od 
njegova se repertoara sačuvalo nekoliko igrokaza, kojima di- 
rektni izvori nisu nađeni — ali i ovi će biti originalni samo toliko, 
što su prema poznatim i nepoznatim uzorima iz stranih literatura 
vrlo vješto lokalizirani u našu sredinu. I baš u ovima nailazimo 
na tragove uticaja francuske i talijanske drame. Tako će 
među najbolje igrokaze repertoara sjemenišnoga teatra ići i 
komedija!?) »Baron Tamburlano«, koja je u primarnoj 
svojoj obradi igrana 1802., 1831. i 1833. god., a u skraćenoj 
god. 1826. A prvobitni kajkavski Tamburlano, [vlastelin »ra- 
guzanski«, komedija se naime odigrava u Dubrovniku, a u 
središtu radnje stoji izbor poslanstva za Carigrad|, pravi prav- 
cati je Molierov »Le Bourgeois Gentilhomme«. 
Već god. 1879. tvrdio je A. Šenoa,!5) da je autoru komedije 
sjemenišnoga teatra »Misli-bolesnik iliti Hipokon- 
drijakuš«, koja je u sjemeništu igrana god. 1803. i 1808., 
morao lebdjeti pred očima Molierov»LeMaladeima- 
ginaire«. 

U repertoar sjemenišnoga kazališta mogle su ući samo 
drame s istaknutom moralnom poukom. »Baron Tambur- 
lano« imao je da bude »pelda nerazumnoga po- 
trošljivca«, Kotzebueova »Papiga« učila je, da »kre- 
postgdeneštimasreču včini«. Prema epilogu reče- 
nome posljednji dan Poklada god. 1800. tri tada igrane drame 
imale su da gledaocima kažu: »najprvič — igrokaz »Ljudih 
mrzenje i detinska pokora« — da istinska pokora i pri ljudi i 
pri Bogu oproščenje zaslužuje«, zatem — igrokaz »Črni sužnji« 


sš 2 = ša < e daa 
) Ova je komedija sačuvana u dvije različne redakcije, starijoj 


primarnoj od g. 1802. (tri čina) i mlađoj, sažetoj u 1 čin, od g. 1826.; 
ova mlađa redakcija izdana je štampom u I. knjizi »Građe za povijest 
književnosti hrvatske«. : 


#9) Isp. Vienac, 1879., str. 251 i dalje. 

— da vsaki človek kakti naš bližnji istinskoga pomiluvanja, 
osobito pako veren i kreposten tovaruš vu istom sužanstvu hvale 
i nasleduvanja je vreden«, »zadnič — igrokaz »Vtaženje bratjo- 
nazloba« — za očituvati kak blaženo je mira po hmanoči svoj- 
hasnosti zgublenoga vu srca doč dugo nazlobneh bratov nasta- 
viti i zasaditi«. U naslovu drama ili u epilozima oglašena pouka 
konsekventno se onda provodila u dijalozima, i u njih je iz 
predloška ušlo samo ono, što se sasvim poklapalo s pogledima 
na svijet mladih bogoslova. Tako oni nisu propustili prilike, da 
se ne izjasne i protiv jozefinističkog racionalističkog prosvjeći- 
vanja, kako pokazuje ovaj ulomak iz igrokaza »Nazloba med 
bratmi«: 

Miroslav: Gospon grof, mi stanujemo zvun varaša, pri 
nas jesustariobičajijošsveti. 

Zrimnović: Kajti rasvečenje mimo njih vu ti- 
hom je prešlo. 

Miroslav: Mi smo rasvečenje videli preha- 
đati, ali kaj mi ovde zadržavati nečemo, ono poši- 
lamomivuvarašnapijac. 


Skromne pretenzije sjemenišnoga teatra u ideološkom po- 
gledu pokazuju, da među onima, koji su u njem surađivali, nije 
bilo literata s pogledima na svijet, kakve je imao grički kome- 
diograf Tito Brezovački: kod Brezovačkoga sve je 
revolucionarno,“) i poezija i drama. A u sjemenišnoj 
drami uz moralnu pouku moglo je biti još samo to- 
ploghrvatskogrodo-idomoljublja. Tako je u po- 
vodu traženja Madžara, valjda od g. 1825., da se madžarski jezik 
uvede u škole i u urede i u Hrvatskoj, nastala drama — saču- 
vana bez natpisa — u kojoj se na usta krojača Sambolovića 
kritikuje ne samo strana nošnja već i sama »zapoved koja je 
došla ozgor iz diete da se moraju si mađarski vučiti koji kakvu 
službu imati hočeju«; pošto je sve to prokritikovano, sva su se 


44) Isp. njegove pjesme u XI. knjizi »Građe za povijest književnosti 
hrvatske« (str. 285 i dalje). 


141 





lica igre složila, da Hrvati treba da ljube i brane svoju hrvat- 
sku domovinu, zapjevavši potkraj o tome i počasnicu: 


»Dobra zemlja ti Horvacka, 
kaj če tebi ta Mađarska... .« 


Mišljenje, da u dubrovačkoj književnosti valja tražiti pravi 
hrvatski književni jezik, kako ga je za svećenstvo zagrebačke 
biskupije još god. 1810. u pismu Josipu Dobrovskome zabilježio 
Slovenac Jernej Kopitar,!*2 bilo je i mišljenje literata, koji su se 
okupljali i u sjemenišnom teatru; jedan od najknjiževnijih čla- 
nova sjemenišnog literarnog kruga na prijelazu u 19. stoljeće, 
Franjo Strehe, o kojem će još biti riječi, u interesnom 
uvodu uz svoj prijevod Voltaire-ove epopeje »La Henriade« 
mislio je, prije nastupa Ilirskoga preporoda, »da je zagre- 
bečko narečje vu sebi presiromaško i nepri- 
kladno dabi kad moglo samo ob sobom prez 
druge pomoči književnim jezikom postaviti 
s €«. Protiv take orijentacije toga svećenstva uzalud je još god. 
1819. T. Mikloušić počeo opominjati domorodce!5) »da poleg 
vetomašnega bludnoga nekojeh slavonskoga 
jezika znancev namišljenja svoj horvatski 
jezik pomrzetine pustiju«. 

Oko prevođenja i prerađivanja drama za repertoar sjemeniš- 
noga teatra radili su prije svega profesori bogoslovije i sjeme- 
ništa, regensi-dramaturzi sjemenišnoga teatra Franjo Bošnja- 
ković, Stjepan Korolija (1760.—1826.), Josip Kovače- 
vić, Ivan Minković, Marko Makanović (*1824.), Ivan 
Nep. Paleščak u prvom (1792.—1811.) periodu opstanka 
sjemenišnoga teatra, a Josip Šot (1792.—1863.) u drugome 
(1826.—1834.). Na rukopisu 1798. god. igrane drame »Dužnost 
službe« stoji i napisato, da ju je preveo prof. Ivan Minko- 


“%a) Isp. »... Wenn nur die Agramer Theologen richtige Begriffe vom 
Kroatischen Dialect haben, aber allgemein herrscht das Vorurtheil, dass das 
Ragusaner-Illyrisch das echteste Slawische sei«. Briefwechsel zwischen Do- 
browsky und Kopitar (1808—1828). Hrsg. v. V, Jagić, str. 188—139. 

35) Isp. Stoletni kalendar iliti dnevnik stoletni horvatski, str. VIII. 

v i ć; za profesore-regense Korolijui Makanovića kaže 
i T. Mikloušić u »Izboru dugovanj« (g. 1821.), da su mnogo 
prevodili, a ova dva svećenika i inače su poznata kao savjetnici 
biskupa M. Vrhovca u književnim poslovima i pitanjima. Koro- 
lija i Makanović su ona dva svećenika, što su god. 1814. pratila 
Vrhovca u Beč, gdje su zatim sva trojica raspravljala s Kopi- 
tarom o reformi hrvatskoga pravopisa.!*) O toj reformi Maka- 
nović je napisao i raspravu.!7) 

I ne samo profesori već i neki od studenata-bogoslova ista- 
kli!) su se kao regensi sjemenišnih predstava, tako naročito bo- 
goslov Juraj Ašperger (god. 1808.—1811.), a onda i kao pre- 
vodioci drama igranih u sjemeništu. Dvojica od njih, školski 
drugovi još s gimnazijskih klupa, naročito su aktivni članovi 
sjemenišnoga teatra god. 1799.—1802.: jedan je Matija 
Jandrić, autor sada aktuelne drame »Ljubomirović« a 
drugi još i važniji od Jandrića, već spomenuti Franjo 
Strehe. 

U povijesti hrvatske književnosti ime Franje Strehe-a 
već se spominjalo — ali samo kao tobože pseudonim kanonika- 
književnika Franja Koritića Mrazovečkoga. Za sjemenišni tea- 
tar Strehe je preveo god. 1800. igrane Kotzebueove drame: 
»Nazloba med bratmi« (zvana još i »Vtaženje nazloba 
med bratmi« i »Bratjonazlob« njem. Der Bruderzwist), koja je 
osim toga god. 1802. igrana i u kraljevskom konviktušu, i 
»Črnisužnji« (njem. Die Negersklaven). Da li je u sjeme- 


1%) Isp. Briefwechsel zwischen. Dobrowsky und Kopitar (1808—1828), 
hrsg. v. V. Jagić, str. 386. 

17) Pod natpisom »Observationes circa croaticam orthographiam ama- 
torum idiomatis croatici gnarorum discussioni Zagrabiae anno 1814 pro- 
positae« čuva se u Metropolitanskoj knjižnici u Zagrebu. 

18) Na rukopisu drame »General Vitezović« pod god. 1796. istaknuto je 
ime bogoslova Petra Zanića, na rukopisu drame »Dužnost službe« pod g. 
1798. bogoslova P. Zanića i Ladislava Kašnjara, na rukopisu drame »Misli- 
bolesnik« pod god. 1803. bogoslova Nikole Neralića i Josipa Buškarića, na 
rukopisu drame »Porušenje bludnosti« pod god. 1807. bogoslova Josipa 
Šrota i Adama Mravinca itd. 

nišnom teatru bio igran i njegov »slaveno-horvatski« prijevod 
»Strelci, vitezni igrokaz vu četireh pokazih« njemačke tragedije 
I. M. Babo »Die Strelitzen« — Strelci, ne znam. Ovaj Franjo 
Strehe je napokon onaj hrvatski pjesnik,!?) koji je »s francus- 
koga jezika v našem materinskem v merosložneh strukah« udo- 
maćio Voltaire-ovu epopeju »La Henriade«, želeći i time 
»drugu pobratju naslavodobitno jezika ma- 
terinskoga izobdelavanjeobatriveti«. 

U svom prijevodu »Nazloba med bratmi« Strehe je 
igrao Prilizavca, ulogu srodnu s ulogom Fiškališa Vrtirepa u 
komediji »Baron Tamburlano«, koju je u sjemenišnoj pred- 
stavi od god. 1833. igrao bogoslov Pavao Stoos. 

Franjo Strehe, neobično interesan a inače danas sasvim za- 
boravljen književnik iz perioda hrvatske kajkavske književno- 
sti prije Preporoda, rođen je u Varaždinu 23. studenoga 1777. 
Gramatičke razrede učio je u Varaždinu 1791.—1794., huma- 
niora, filozofiju i teologiju (1795.—1802.) u Zagrebu. Kapelan 
u Petrinji bio je godinu dana, župnik u Maji kraj Gline 
18035.—1806., a u Ivanjskoj 1806.—1835. Izgubivši u sporu 
s vojnim vlastima 1835. župu u Ivanjskoj i odsjedivši 1836. 
god. jednogodišnju klauzuru u Zagrebu, god. 1837. otputio se 
u svijet da traži pravdu u Beču, Požunu i Rimu, i na tom trno- 
vitom putu zauvijek zaklopio svoje oči u vječnome Rimu mje- 
seca travnja 1841.2) 

Uče tvovanje Matije Jandrića u radu sjemenišnoga 
teatra ograničeno je na god. 1799.—1800., jer je on polazio 
samo dvogodišnji studij moralne teologije. U Ifflandovoj 


1%) Rukopisi Streheovih djela, pisani njegovom rukom, nalaze se: drama 
»Nazloba med bratmi« u Sveučilišnoj knjižnici, drama »Strelci« i epopeja 
»La Henriade« u Metropolitanskoj knjižnici; da je Strehe bio preveo i 
»Črne Sužnje« razabira se iz ove bilješke na njemačkom prijepisu iste 
drame: Uibersetzt von dem wiirdigen Herrn Franz Strehe und von dem 
wiirdigen Herrn Aloys Waydocher abgeschrieben vor das Jahr 1800 (isp. 
rukopis Sveuč. knjižnice, sign. R 4539). 

*) Smrt njegovu zabilježila je Agramer Zeitung u br. 48. od 29. V. 
1841. riječima: »Aus Wien wird uns berichtet dass der ehemalige Pfarer 
in der Warasdiner Milit&rgrenze Franz Strehe in Rom gestorben ist.« 

drami »Kajjeprevečniskruhomdobro« igrao je on 
1799. »lajtnanta Lipovca«, a u Streheovu prijevodu 
Kotzebueove drame »Nazlob med bratmi« g. 1800. »An- 
tuna Bogoviča, ladje kapitana«. Da li je za sjemenišni teatar 
preveo i Jandrić koju od igranih drama, to nije poznato. 
Ivan Kukuljević dao mu je u »Bibliografiji hrvatskoj« uz 
dramu »Ljubomirović« još i veseli igrokaz) 
»Diogenešilisluga dvehzgubljeneh bratov«, 
koji se pripisuje i Brezovačkome. Istina je, da ćemo u 
prilično sentimentalnom igrokazu »Diogen eš« uzalud tražiti 
i samo tragove poznate socijalnorevolucionarne borbenosti grič- 
koga komediografa. Tragova »Diogeneševih« nađeno je i među 
relikvijama nekadašnjeg sjemenišnog teatra. [U povijesti za- 
grebačkih teatara nailazimo na dvije s »Diogenešem« bar po 
natpišu srodne drame: jedna, »fabula elegans«, pod natpisom 
»Servusduobus eodem tempore dominis ser- 
viens« igrana je 1772. u gričkoj isusovačkoj gimnaziji od 
sintaksista, druga se, u razdoblju od 2. ožujka 1811. do 12. ve- 
ljače 1812., davala u gričkom njemačkom varoškom teatru, 
kako se to razabira iz dvostiha u »Prologu« »Theater- Taschen- 
buch-a« 
Nie sey ein Staatsmann zweyer HerrenDiener, | 
zwey Worte: Dienstpflicht halten ihn zurick 
gdje riječi »zweyer Herren Diener« i »Dienstpflicht« kao i 
ostale u Prologu istaknuto štampane riječi predstavljaju nat- 
pise igranih drama.| 
Osim toga u t. zv. »originalnom« tekstu »Diogeneša« ima 
upravo nemogućih germanizama. Tako u rečenici iz 
uvodnoga monologa Diogeneševa »Istina je, da je vezda jedno 
veliko gospodarstvo kuliko je moći prez sveč biti, ar su vrago- 
metnu cenu pak jošče k tomu tenke, suhe, smrdljive. ..« riječi 
»jednovelikogospodarstvo« razumjet ćemo tek onda, 
kad ih prevedemo s njemačkim »eine grosse Wirtschaft« i pri- 
sjetimo se, da njemačka riječ znači tu »ekonomičnost«. 


%) Isp. i Arkiv za povjesnicu jugoslavensku, knj. XI., str. 55. 

Prepričavanje, da se Brezovačkoga »Matijaš Grabancijaš-dijak«, 
osim u kraljevskom konviktušu god. 1804., igrao i u sjemeniš- 
nom teatru, a od siromašnih đaka i služinčadi još i u kanonič- 
kim kurijama, bar zasad bez svake je podloge. 

Da je međutim Jandrić osim »Ljubomirovića« bio 
napisao joškojikomad, svjedok zato moglo bi biti jedno 
Mikloušićevo pismo. God. 1821. između Mikloušića i Jandrića 
bila se naime razvila korespondencija; nakon »dugotrpnoga mu- 
čanja« započeo ju je Jandrić, valjada u povodu Mikloušićeva po- 
ziva da će »k letu ako Bog dopusti Horvatske igrokaze koje 
k rukam dobiti bude mogel, i koji tak navuk dobroga držanja kak 
čistoču jezika viteški zadržavaju za hasen i razveselenje domo- 


rodcem svojem, jezika slavnoga ljubitelom na svetlo dati«. U ' 


konceptu svoga odgovora?) Mikloušić napominje  Jandriću 
»dva pismotvora«, koja se ne usuđuje vratiti mu poštom, 
.da ne bi »vu pripečenje pogubljenja neprilike izišle«. Ako je 
jedan od tu spomenutih »pismotvora« bio»Ljubomirović«, 
drugi je tada zacijelo bio koja druga Jandrićeva drama. 


Biografi Jandrićevi ostavili su zabilježeno, da je Jandrić | 


napisao još »Prodečtva« za cijelu godinu, i njima da je 
cenzura uskratila svoj »Admittitur«, zatim i neku »Hižnu 
knižicu od gospodarenja«. Za cirkvensku župu osno- 
vao je osim toga i on, kao i mnogi drugi župnici onoga vre- 
mena za svoje župe, »Liber memorabilium«. 

Matija Jandrić rodio se 19. svibnja 1778. u Petri- 
nji?) Gimnaziju (1792.—1798.), filozofiju (1797.—1798.) i 


*) Isp. Arkiv za povjesnicu jugoslavensku, knj. XI., str. 63—64. 

*) Da se Jandrić rodio u Petrinji, doznao sam, susretljivošću gimn. 
ravnatelja g. Stj. Musulina, iz školskih izvještaja za g. 1792.—1796. gornjo- 
gradske gimnazije. Sam datum rođenja utvrdio je najpripravnije petrinjski 
župnik velečas. g. Mihael Razum ovim riječima: »Po želji Vašoj... pre- 
gledao sam matice krštenih i našao, da je Matija Jandrić, zak. sin Andrije 
i Katerine rođene Gener, kršten 19. V. 1778. u Petrinji. 

U starim maticama kršt. nije nigdje ubilježen dan rođenja već samo 
dan krštenja. Čini se, da su u ono doba krštena djeca odmah nakon ro- 
đenja, kao što je to običaj i sada još u nekojim mjestima, što je i posve 
opravdano.« 

moralnu teologiju (1799.—1800.) učio je u Zagrebu od jeseni 
1791. do ljeta 1800. Učio je uvijek vrlo dobro. U školovanju 
pomagali su ga ujak ekspavlin Teofil Gerner i dobrotvor ka- 
nonik Juraj Pandurić. Kao graničarski sin jedno je vrijeme na- 
ginjao »ad militarem statum«. Svršivši teološki studij, kapelan 
u Tomašici bio je 1801., kad je 16. svibnja prešao za župnika u 
Cirkvenu, gdje je i umro 12. veljače 1828. Nadgrobni natpis u 
cirkvenskoj župnoj crkvi postavio mu je rođak zagrebački ka- 
nonik Andrija Jandrić. 

Profesorima u gimnaziji, pored ostalih, bili su njemu kao i 
Streheu u razredu »poetike« poznati hrvatski književnik i uče- 
njak Petar Katančić, u razredu »retorike« Juraj Fran Dijanić 
(umro 27. prosinca 1799.). Ističem ovdje naročito uticaj, koji je 


ne samo na Strehea i Jandrića, već na više učeničkih generacija 


u Zagrebu mogao vršiti profesor, god. 1790.—1799. osim togai 
gimnazijski prodirektor J. F. Dijanić, sam pjesnik i književnik. 
Kad su njegovi učenici bili Jandrić i Strehe, Dijanić je upravo 
počeo pohrvaćivati najinteresnije djelo njemačkoga 
pjesnika Christian Felix Weisse (1726.—1804.) 
»Der Kinderfreund«, kojega je prvu svesku god. 1796. 
bio već spremio i za štampu: Svaka sveska njemačkoga »Kin- 
derfreund-a« sadržavala je i po jednu dječju dramsku igru. I 
igru »Der Geburtstag« prve sveske (štamp. god. 1775.) preveo 
je Dijanić sa svim socijalnoreformnim idejama 
njemačkogaautora. Osim toga Dijanić je u prvoj svesci 
zadržao i sve ono, gdje se uz neka ograničenja i opreze pr e- 
poručuje zaškoleiškolskiteatar. A na propagi- 
ranje narodne literature Dijanića je, kako sam ispovijeda, 
»pehnula drugehnarodov pelda, koji vekšinum vu 
domaćem jeziku vnoge knige ispisuju i za čteti svojem domo- 
rodcem van davaju, pače vu domačem jeziku občinske škole 
vučiju. Zakaj bi naslistorsram biloovakve do- 
bre pelde nasleduvati«, završuje Dijanić svoje razla- 
ganje o potrebi hrvatske narodne knjige.) 


24) Isp. Građa za povijest književnosti hrvatske, knj. X., str. 224 
do 228. 

Da su baš naši profesori s takim pogledima,25) još potkraj 
18. stoljeća, mogli oduševiti i Strehea i Jandrića zanjego- 
vanje hrvatske narodne književnosti, ne treba 
naročito isticati. A zasluga Dijanića, sjemeništa i praktičkog 
hrvatskog kajkavskog duha bit će učinila, da su se književni 
koraci mladih bogoslova upućivali najviše u oblast hrvatske 
dramske književnosti. | 

God. 1834. posljednji se put spuštala kortina-zastor u sje- 
menišnom teatru. Dvije godine pred tim već je Kotzebue bio 
hrvatski progovorio i u gričkom njemačkom teatru — zaslugom 
Dragutina Rakovca, koji se još god. 1830. bio uhvatio u knji- 
ževno kolo s »črnim dijakima« kao Štoosom, Marićem, 
Krajačićem i drugima?%) Međuto, sjemenišni je teatar svoju 
naročitu ulogu tada. već bio i izvršio. Od god. 1790. trebalo je 
dokazivati i stranom svijetu kao i domaćoj javnosti, da je i 
hrvatski jezik sposoban za literaturu. Taj je dokaz sjemenišnom 
teatru potpuno uspio. ' 

Zaradi izgrađivanja i propagiranja hrvatske narodne knji- 
ževnosti mladi su se teolozi i svećenici počeli sada udruživati sa 
svojim drugovima i vrsnicima u svjetovnim školama i na svje- 
tovnim položajima. A da je ta omladina već tada i znala veliku 
važnost svoga pothvata, dokazuju upravo proročki sti- 
hovi bogoslova Josipa Kundeka, kojima je god. 
1832. pozdravljao Stjepana Ožegovića, novoizabranoga proto- 
notara kraljevine Hrvatske, Slavonije i Dalmacije: 

»... Imat ču, kak mislim, i od moga Ploda 
pristojnočastenje, ne samo od Roda; 
arsezdižu Mladi, posluju marljivo, 

ter podžižu v stareh kaj bilo vgašlivo...« 


*) Već u nekolikim svojim člancima iznio sam dokaza o velikoj važ- 
nosti upravo hrvatskih škola za utiranje putova hrvatskom, »Ilirskom pre- 
porodu« (isp. Sveučilište kralj. SHS u Zagrebu 1874.—1924. Spomenica, 
str. 198 i dalje, Nastavni vjesnik, knj. 38, str. 1 i dalje, knj. 39. str. 40 
i dalje, Građa za povijest književnosti hrvatske, knj. XI., str. 224-—282). 

*%) Isp. Građa za povijest književnosti hrvatske, knj. III., str, 241 i 
dalje. 

U tim su stihovima »Plod« hrvatski sinovi, a »R o d« ostala 
slavenska braća, dok se »pristojnom častenju« od 
svoga »Ploda« nadala unapredak »Reč jezika narod- 
noga«. 

Koliko je Jandrić zaslužio, da ga uprava Hrvatskog narod- 
nog kazališta iznese pred svoju publiku, ostavljam njoj da pro- 
sudi. U tome sudu ne valja zaboraviti to, da Jandriću>»Lju- 
bomiroviću« nije htio da nam da Talijanca Karla Gol- 
donija, čiji je komad »II veroamico« on pohrvatio, već 
jedan isječak života naše sredine, gledan kroz ružičasto obojene 
naočale mladog hrvatskog svećenika. 

Prije današnje predstave, što ja znam, Jandrićeva je 
»Ljubomirovića«, koji nije igran u sjemeništu, sasvim 
sigurno igralo »Narodno-dobrovoljno kaza- 
lište«ilirskogabardaFerdeRusanadana.ko- 
lovoza 1850. god. u Virju. 

DR - ANTUN BARAC, ZAGREB 


PISCI, KRITIČARI, PUBLIKA 


Pabirci po hrvatskoj književnoj historiji 


I 


U svojoj knjizi »Storia e antistoria« obara se Adrianno 
Tilgher na kult historizma. Za nas je, po njegovu mišljenju, od 
povijesnih činjenica vrijedno samo ono, što možemo upotrebiti 
u svome aktivnom životu; pretrpavanje balastom historijskoga 
materijala, bez dodira sa sadašnjošću, nema ni svrhe ni smisla. 

Tilgherove su misli zapravo samo nova formulacija starih 
činjenica, jer je historiografija uvijek bila samo odražaj svog 
vremena. Kad je među ljudima prevladavao ratnički duh, pisali 
su historici povijest ratova; kad su u centar promatranja dušli 
kulturni interesi, pisali su pisci kulturnu historiju. Danas, kad 
na prvo mjesto dolaze socijalni i ekonomski problemi, postaju 
oni sve više okosnicom i historijskih prikaza. — Tilgher je, me- 
đutim, smetnuo s uma još jednu stvar. Kolikogod će laik u hi- 
storiji tražiti u prvom redu ono što je njemu blisko, ipak, povrh 
efemernih interesa pojedinaca i grupa stoji interes naučnjaka: 
da u historijskim mijenama, bez obzira na aktuelne zadatke hi-. 
storiografije, radoznalošću filozofa motri onu trajnu jurnjavu 
ljudi kroz vjekove, i da proučava u prvom redu čovjeka u svima 
njegovim manifestacijama. A zato je potrebna objektivnost, mir, 
i ljubaznost prema svakoj činjenici, koja bilo kako može da 
osvijetli koji dio prošlosti. Zadatak historičara i jest u tome, da 
on, poznavajući po mogućnosti što više materijala historijskoga 
zbivanja, znade, bez prisiranosti, da ipak nađe dodir između 
svoga vremena i vremena koja su prošla. : 

Možda nigdje ovaj problem nije toliko: važan koliko u hi- 
storiji književnosti. S jedne se strane u njoj sabira toliko mate- 
rijala, da često puta ni sami stručnjaci ne znadu što će s njim. 
S druge se pak strane periodički javljaju pokušaji, da se preko 
književne prošlosti jednostavno prijeđe, kao preko nečega, od 
čega uopće nema koristi. — Svakako je jasna stvar, da zadaća 

književne povijesti nije sasvim ispunjena time, ako se bez reda 


i dublje svrhe samo skuplja materijal, već ona, u svojim krajnim 
zadacima, ima da pruži pogled u život stvaralačkog duha; nje- 
zina zadaća nije samo informativna, nego književna historija 
mora da pomogne objasniti jezgru i podlogu književnog stva- 
ranja, omogućujući tako i snalaženje u sadašnjici. Naš je knji- 
ževni život prošlog decenija sav prolazio u trajnoj zapjenuša- 
nosti i uzvitlanosti. U pokušajima da se provede revizija starih 
vrednota, nije valjda ostalo znatnijeg pisca kome nije porečena 
svaka vrijednost, a s druge su strane često bili kao veličine slav- 
ljeni ljudi osrednjih ili nikakvih sposobnosti. U trajnim suko- 
bima između različitih, sasvim kontradiktornih mišljenja o istom 
predmetu nije se uvijek lako snaći, pogotovu kad u sudove ulaze 
kao komponente mnogobrojni faktori: borba generacija, hirovi 
publike, socijalna uznemirenost. Naročito su jaki ovi pojavi na 
području književne kritike. Među književnim događajima, koji su 
kod nas na sebe privukli jaču pažnju, bila je na pr. Pandurovićeva 
ocjena Nazorove poezije, u kojoj je Nazor proglašen našim 
prvim pjesnikom drugoga reda, zatim objavljivanje članka pok. 
A. B. Šimića o Gustavu Krklecu, spor između Miroslava Krleže i 
velikog dijela kritike, itd. — Odviše smo blizu ovim događa- 
jima, a da bi uopće imalo smisla ulaziti u raspravu o tome, tko 
ima pravo. Međutim, u vezi s ovakvim i sličnim pojavima u su- 
vremenoj književnosti bilo bi interesantno da se ispita naša 
starija književnost s obzirom na ova tri problema: 

1. Kakve su sudove sa strane kritičara doživljavali pojedini 
naši pisci u prošlosti, i toliko su se vremena održali ti sudovi? 

2. Kako je hrvatska kritika u prošlim literarnim periodama 
djelovala na međusobni odnošaj pisaca? 

3. Koliko je ta kritika djelovala na odnošaj između publike 
i književnosti? 

U okviru kratkog članka ne mogu se, naravno, ni izdaleka 
iscrpsti svi ti problemi; svaki bi od njih tražio dug i zaseban 
studij, i svaki bi navod trebalo potkrijepiti što većim brojem 
citata. Međutim, i nekoliko nabačenih činjenica može problem 
bar da osvijetli, ako i ne da riješi. 

Isto tako, u njemu se ne može ni dodirnuti suvremena knji- 
ževnost, jer ona i po problemima i po ljudima predočuje toliko 
šarenilo pijace, da se ne smije sve to prijeći u nekoliko rečenica. 

Novija hrvatska književnost stara je oko stotinu godina, a 

gotovo isto toliko i hrvatska kritika. U tih stotinu godina pro- 
mijenilo se više generacija, i vladalo više književnih struja. Du- 
hovne veze između našega vremena i velikog dijela književnosti 
19. vijeka danas su već vrlo slabe. Korisna je posljedica toga, 
da su sva starija književna djela prošla najteži ispit što u ovom 
pogledu može da eksistira: vrijeme. Danas je, među ljudima, 
koji imadu ukusa, uglavnom jednodušno mišljenje o tome, što od 
te starije književnosti vrijedi, a što ne vrijedi. Unatoč protivnom 
mišljenju pojedinih kritičara može da se kaže: vrijedi ono, što 
u publici još i danas vlastitom snagom žive, a ne vrijedi ono, što 
unatoč literarno-historijskim sudovima nitko više ne čita. Pa tako 
je, uglavnom, jednodušno mišljenje o tome, što vrijede na Pr. 
Mažuranić, Preradović, Martić, Šenoa, Tomić, Kranjčević, Novak, 
Becić, Harambašić itd. U grupi pomenutih pisaca imade ori. 
ginalnih stvaralaca, rutiniranijih literata i običnih stihotvoraca. 
S obzirom na nabačene probleme nastaje međutim pitanje: da 
li je i kritika, u vrijeme kad su pomenuti i drugi pisci živjeli i 
radili, izricala o njima mišljenja, koja se slažu s našim današnjim 
shvatanjima, ili nije. — Vrijednost pojedine kritike i značenje 
pojedinih kritičara možemo da prosuđujemo po tome, koliko su 
se vremena mogli da održe sudovi, što su ih oni u svojim ocje- 
nama izrekli. Vrijednost čitave te naše kritike, u gotovo 100 go- 
dina njezina života, stajat će dakle do toga, koliko se njezinih 
sudova održalo, koliko je ona mogla trajno da osvijetli pojedine 
probleme, kako je ona blagotvorno djelovala na razvitak pisaca, 
i kolipo je znala da publiku zainteresuje za književnost. 


I 


Kad se govori o historiji hrvatske kritike, onda bi — uzgred 
— trebalo napomenuti, kako se kod nas pod kritikom obično ra- 
zumijevaju tri dosta različita posla: 1. referati — među koje 
treba ubrojiti svaki onaj sastavak, kome je u prvom redu svrha 

da posreduje između književnika i publike; 2. književne ocjene, 
kad recenzent imade pred očima pojedine knjige ili pisce, i izriče 
o njima svoj sud bez obzira na publiku; 3. kritika u višem smislu, 
kad kritičar imade svoje izgrađeno stajalište o životu i književ- 
nosti, osnovano na čvrstom filozofijskom nazoru na svijet, pa to 
svoje stajalište uspije da primijeni ne samo na književnost svoga 
vremena nego i na književna djela prošlosti. 


Najveći dio onoga, što je kod nas štampano pod nazivom 
kritike, uglavnom su književni referati ili recenzije, a rijetko 
kada kritike, iz kojih bismo mogli da osjetimo i ličnost kritiča- 
rovu, njegov stav prema životu i književnosti, a napose snagu 
da u svom radu obuhvati cijelu hrvatsku književnost, u vezi 
s najosnovnijim problemima literature uopće. a U stotinu go- 
dina hrvatske kritike, mi smo imali kritičara s izgrađenim po- 
gledom na svijet i književnost, s dosta osjetljivosti za emanacije 
umjetnosti i erudicije za kritičarski posao. Vraz, Marković, Šenoa, 
Šrepel, Matoš, Jakša Čedomil, Marjanović i sl. bili su ljudi, koji . 
su znali da se najviše približe tipu kritičara u višem smislu. Me- 
đutim, nitko od njih nije uspio da svoje poglede primijeni na 
cijelu hrvatsku književnost i osvijetli sve znatnije hrvatske knji- 
ževnike jednakim osvjetljenjem. Da li zbog naših naročitih 
prilika, da li zbog unutarnjih razloga — ni jedan od ovih i 
ostalih izrazitih hrvatskih kritičarskih talenata nije izradio svoje 
kritičarske ličnosti do kraja. 

Već u početku novoga hrvaiskog književnog života . jasno 
su uočene razlike između tri tipa onih koji pišu: diletanti, lite- 
rati, umjetnici-stvaraoci. Već za vrijeme ilirizma nabačen je kod 
nas princip autonomije i slobode umjetničkog stvaranja, a već 
pedesetih godina pojavljuju se u Hrvatskoj jasnija i određenija 
estetska shvatanja. Već pedesetih godina javljaju se apeli za što 
većom kritičarskom strogošću, da se spriječi netalentiranim dile- 
tantima pristup u literaturu. Da ne navodim citate iz članaka 
Vrazovih, Vukotinovićevih, Veberovih, Macunovih i dr., navest ću 
samo dva odlomka iz dva članka Janka Jurkovića!), koji su veoma 


1) »Obzor« 1862, br. 50 i 167. 

karakteristični za literarna shvatanja prvih generacija nove 
hrvatske književnosti: - 


»Naše ljeposlovno knjištvo postalo je mjesto đulistana, u 
kom da ruže cvatu i slavuji biljišu, smradnom močvarom, u ko joj 
haluga raste i žabe se legu. To polje, pridržano ljudem bistra 
duha, prosvijetljena uma i uglađena ukusa, postalo je od ne- 
koga vremena vježbalištem nezvanika bez dovoljno znanja, a 
upravo nikakova ukusa.« ' 


' »Narodni Parnas napučili su nam bez broja nadripjesnici i 
stihokrpi, te, ne moguć se dignuti u vrhove, gmižu po obroncih 
i već je došlo do toga da bi trebalo upravo dignuti lov na e 
kreštelice, futayce i ose što nam svojim krečanjem i zujenjem 

kvare užitak rajskoga sklada nadahnutih pjesama venuzinskih 
labudova, lezbičkih slavuja i keoskih cikada.. .« 


' To je napisano pred sedamdeset godina, i pitanje je: da'li 
su se ovakovi pogledi jače odrazili i u književnoj kritici? Da li 
je hrvatska književna kritika, bez obzira, bio to Jurković ili tko 
drugi, znala da za vremena razlikuje kreštelice i futavce od sla- 
vuja, labudova i cikada? Da dođemo na čisto, treba promotriti 
što su od kritike doživjeli naši istaknutiji pisci. ' 

Mažuranić je jedan od najvećih hrvatskih pjesnika i du- 
hova uopće. Njega su, doduše, stali imitirati već šezdesetih go- 
dina (Kaćanski, Martić), ali je njegova pjesma »Smrt Smail-age 
Čengijića« došla do priznanja tek onda, kad je postao banom: 

Prvu ozbiljniju kritiku o toj pjesmi napisao je Franjo Marković, 
g. 1875. — Preradović je, uza sve svoje nedostatke s denašnječa 
stajališta, bio ipak najveći pjesnik ilirizma. Međutim, već šez- 
desetih godina, kad je on još dalje stvarao, proglašen je naj- 
boljim hrvatskim lirikom Trnski (A. Šenoa) sa 


Interesantna je, u ovom pogledu, sudbina Augusta Šenoe. 
Ma što se o njemu, u našem hiperkriticizmu, katkad govorilo 
jedno je nepobitno: da je Šenoa jedna od najvećih naših knjiške 
ničkih pojava. Međutim, uza sav golemi književni rad, Šenoa je 
doživio samo dvije temeljitije kritike — prvu nakon prikazivanja 
»Ljubiče« (1868), a drugu nakon izdanja »Prosjaka Luke« 


154 





(1880). I jedna i druga sasvim su negativne. Ivan Perkovac, 
kritičar »Ljubice«, govori o ovome Šenoinu djelu ovako: 

»Mora se reći, g. je Šenoa kao malo tko brižljiv za čeda 
svoga duha; natjecala se njegova Ljubica za dramatičnu na- 
gradu, al' je odbijena; bila je tiskana i u »Pozoru« i naposeb, al' 
nije stekla simpatija; rešetana je zatim tu i tamo, ali bez ikakve 
koristi. Napokon je ovih dana, prerađena tobože, došla u živoj 
slici i prilici pred općinstvo, poduprta svomkolikom umjetnošću 
zagrebačkih predstavljača ne bi li ovako omilila svojim zem ja- 
kom, al uzalud; morala je zastiđena otići s pozorišta. Za- 
grepčani joj rekoše dosta razumljivim načinom: ne trebamo te, 
odviše si prosta, ružna i upravo nevaljala. 

G. Š. neće, po svoj prilici, zadovoljan biti ni ovom osa- 
dom; čini nam se da više drži do svoga umotvora nego do 
svega ostaloga svijeta; jer da toga nije, mogao se je ukloniti 
nepovoljnoj osudi, pa svoju Ljubicu bez ikakva povoda zakopati, 
ili, ako bi mu još i ovako smetala u budućih radnjah — sažgati 
ju bez milosrđa.«?) i 

Godine 1880. pojavila su se u hrvatskoj književnosti tri 
romana: Šenoin »Prosjak Luka«, Tomićev »Zmaj od Bosne« i 
Kumičićev »Jelkin bosiljak«. I o »Zmaju od Bosne« i o »Jelkinu 
bosiljku« pisano je veoma pohvalno, kao o uspjelim hrvatskim 
djelima. Za »Prosjaka Luku« rečeno je pak da bi bolje bilo da 
ga Šenoa ni napisao nije. U »Slobodi« 1881., u svojim »Knji- 
ževnim pismima«, Desiderius (Janko Ibler) govori o ličnostima 
ove Šenoine pripovijetke ovako: ...»onaj filozof Šenoin, onaj 
prosjak koji nije sastavljen od mesa i kosti, nego od komadića 
meteora i eterskih zraka; onaj pisar koji onako Šopenhauerski 
govori o boli io svijetu; oni zar dasu Hrvati? Šenoa se prevario 
kad je mislio da smije ne samo risati nego i stvarati Hrvate.« 

Međutim, i jedna i druga kritika najgore su od svega, što se 
tada o ovim Šenoinim stvarima moglo napisati. U svojoj »Lju- 
bici« Šenoa je — više od dvadeset godina prije Kumičića, Kova- 
čića, Gjalskoga, Novaka itd. — počeo da realistički, s primjesom 


2) Novi pozor 1868, str. 664. 

satire, iznosi hrvatski život. Perkovčeva kritika odvratila ga je 
s toga puta i navratila na romantičarsko prikazivanje svijeta. — 
»Prosjak Luka« može se pak smatrati djelom, u kome se Šenoa 
najviše podigao nad uže nacionalne vidike, dajući u prvom 
redu unutrašnjost čovjeka. Ako bismo htjeli s kakvim djelom 
Šenoinim stupiti pred strani svijet, po svoj prilici bi to bio »Pro- 
sjak Luka«. 


Od poznatijih hrvatskih pisaca realizma, relativno je najviše 
pohvala stekao Gjalski. Počevši od zbirke »Pod starim krovo- 
vima« (1884), Gjalski je miljenik hrvatske kritike, i o svakom 
njegovu djelu napisani su opširniji referati. Međutim je i on, 
dosta rano, doživljavao napadaje (J. Ibler), a u vrijeme knji- 
ževnih borba između Starih i Mladih proglašen je na pr. Niko 
Andrijašević jačim talentom od njega. — Obrnuto od Gjalskoga, 
Kovačić za svog života i nije bio ozbiljno shvaćen kao umjetnik 
stvaralac, i ako je on, u nekim dijelovima romana »U registra- 
turi«, dao upravo genijalnih stvari. Vjenceslav Novak trebao je 
izdati cijeli niz knjiga, da se o njemu napokon počne opširnije 
pisati (Lj. Dvorniković u sarajevskoj »Nadi«); inače, on je do- 
življavao uglavnom pristojno-hladne referate, a bilo je i ljudi 
koji su (kao na pr. i Jakša Čedomil) držali, da uopće ne bi trebao 
da piše. Josip Kozarac, koliko je došao na glas, doživio je to nakon 
»Mrtvih kapitala«, dakle radi tada aktuelne nacionalno-eko- 
nomske teze, a ne radi umjetničkih kvaliteta svoga pisanja. A 
Kozarca kao umjetnika treba tražiti u »Teni« i »Slavonskoj 
šumi«, a ne u romanima »Mrtvi kapitali« i »Među svijetlom i 
tminom«. — Kranjčević je došao do glasa relativno kasno, istom 
nakon izdanja »Izabranih pjesama«,,u kojima. međutim nije 
došla do izražaja prava i potpuna njegova čovječja i umjetnička 
narav. 

Za književna shvatanja naših starijih generacija veoma 
je interesantna književna anketa, što ju je 1898. priredio u svome 
»Novom vijeku« g. Ante Tresić-Pavičić. Svaki je sudionik u toj 
anketi trebao da kaže svoje mišljenje o tome, koga drži najvećim 
hrvatskim piscem. — Puštajući na stranu mnogobrojne i razli- 
čite sudove tadanjih više ili manje istaknutih književnika, ja ću 

citirati samo nekoliko pasusa iz članka samoga urednika, »Osvrt 
na odgovore Novome vijeku«:?) 

— Dinko Sirovica (pisao je): .... pjesme izglađena otmjena 
oblika, u kojima je buktila silna vatra otadžbeništva, uz neogra- 
ničeni prezir mlitavaca i janjičara... Iz njegovih pjesmah ču ješ 
očajnički jauk roba koji ne može da snosi okove, pa bi htio 
tresnuti s njima nekomu o glavu. Nekako mi se je činilo kao da 
mi je iz srca utekao, pa da jada moje boli... Sirovica kroči 
orijaškim krokom prema savršenstvu, pa se od njega možemo 
još mnogočemu nadati. 

— Dr. Anton Antončić je jedna od najoriginalnijih pojava 
u našoj književnosti. U njega su originalne misli, forma i stil. 

— Nazora mnogi uvelike cijene; a meni se čini da je još 
neoriginalniji od Begovića. Kao i onaj prvi, pročita kojeg pje- 
snika, pa pod njegovim dojmom pjeva. Kada priveže na ramena 
klasična krila, čini mi se kao Ikar, koji smiješno leprša u visokom 
zraku, pa ti se čini da će perje, voskom prilijepljeno, skoro 
otpasti, i da će se strovaliti u more. Njegovi heksametri izgle- 
daju kao šepave noge Rosinanta, a on hoće da jaše na hipogrifu 
ili na Pegazu. Kad sam čitao njegovu pjesmu »Equus caballus«, 
pričinio mi se kao parvenu koji se prči u velikaškom odijelu. 

Svi prije pomenuti pisci u hrvatskoj su književnosti zauzeli 
ipak određeno i vidljivo mjesto. Različito negoli o njima pisalo 
se na pr. o Grgi Martiću, Luki Botiću, Antunu Kazaliju, Matiji 
Banu i sl. — O Martiću su prikazivači pisali kao o gotovo geni- 

.jalnom pjesniku. Njegovi su »Osvetnici« proglašeni čak i većim 
djelom od Mažuranićeve »Smrti Smail-age Čengijića«. Urednik 
ove njegove knjige (F. Sedlar) govori o.njem u predgovoru: 
»Zvonki narodni govor nakitio je pjesnik bujnim bojama plodne 
mašte, zadahnuo životom vrele svoje duše, pa odatle ona upravo 
divna lakoća i elegancija kojom iznosi kako najnježnija čuvstva, 
tako i najuzvišenije misli i najburnije strasti. Opisujući bjesnilo 
ljudske mržnje i pizme, njegov slog šumi i buči neobuzdanom 
snagom elementarnih sila, a prikazujući mile prizore obiteljske 


%) Novi vijek 1898, str. 749, 750, 751. 

sreće, zuji i šapuće poput pitoma lahora kad laganim krilima 
ljulja i cjeliva mirisavo cvijeće zelene livade.«*) — Luka Botić 
proglašen je, već nakon pojave »Pobratimstva«, velikim pje- 
“< snikom, a taj mu se glas održao do današnjega dana. — P.A. 
Kazali pisac je, o kome u naše vrijeme nešto znadu samo literarni 
historici. Međutim, on je od hrvatskih pisaca još najviše dobivao 
naziv genija (isp. Despot, »Malo zrnja«, Petravić, »Studije i 
portreti«). Matija Ban radio je pedesetih godina, kao i Jovan 
Subotić, u hrvatskim književnim listovima — i njegova drama 
»Mejrima« važila je preko 10 godina kao vrhunac dramatskog 
pjesništva u Slavena, i kao velika drama .uopće. 


Možda je, s obzirom na udes književnika, zgodno da se 
promotri: što se o njima piše prilikom različitih godišnjica. U 
toku nekoliko posljednjih godina (1928—1930) bile su u nas 4 ta- 
kve godišnjice: g. 1928. dvadesetgodišnjica Kranjčevićeve smrti, 
1930. stogodišnjica  Botićeva rođenja, dvadesetpetgodišnjica 
Martićeve smrti i 60-godišnjica života Viktora Cara Emina. — 
Kad bismo, gledajući samo na umjetničko značenje ovih naših 


pisaca, htjeli da im odredimo »rang«, došao bi na prvo mjesto | 


Kranjčević, na drugo Car, za njim Botić, a onda Martić. Pii- 
godom Martićeve godišnjice izišla je o njemu odebela knjiga 
(A. Čičića), u kojoj se ponavlja sve ono najbolje, što je o njemu 
kao piscu rečeno. O Botiću je izišlo više prijaznih članaka, u za- 
sebnoj knjizi izišle su njegove nesabrane stvari, a naknadno je i 
o njemu izišla knjiga (K. Šegvića)..O Caru je izišlo nekoliko pri- 
godnih članaka, kao znak prijateljskih simpatija, bez ijedne 
opširnije studije. O Kranjčeviću pak, koji je, uza sve svoje nedo- 
statke, jedan od najvećih hrvatskih pjesnika, izišla su, pored pri- 
godnih i informativnih prikaza, i tri članka, u kojima mu se po- 
riče svaki znatniji pjesnički talenat. 

Kad bismo promotrili rad pojedinih hrvatskih kritičara s ob- 
zirom na to, koliko su znali da odmah shvate važnost pojedinih 
književnih djela, ili su već u početnicima opazili buduće znatne 
književnike, ili su za vremena shvatili ništavost časovitih slavlje- 


*) Martićeva »Pjesnička djela«, I. str. 13. 

nika, mogli bismo, iz starijih vremena, napomenuti imena. Vraza, 
Šenoe, Šrepela, Matoša, Marjanovića, Jakše Čedomila. Vraz je 
na pr. među ostalim predbacio srpskoj kritici svojega vremena, što 
ne zna ništa da kaže o Njegoševoj »Luči mikrokozma«, a znade 
da se raspiše o sasvim beznačajnim stvarima. Šenoa je upoznao 
talenat Kumičića a i Kovačića. Šrepel je istaknuo pojavu Gjal- 
skoga, a prijazno je pisao i o početničkim pjesmama Kranjčevi- 
ćevim. Marjanović je počeo da vodi borbu protiv stereotipnih 
sudova o književnicima, popularizirajući Kranjčevića, shvatajući 
već vrlo rano što donosi Nazor. Obrnuto, Franjo Marković, estetik, 
govorio je jednakim tonom i o umjetnicima i o neumjetnicima. 
Matoš je, s osjetljivošću umjetnika, znao protiv mišljenja ve- 
ćine da u Kosoru razluči ono, što je umjetnost, od onoga, što je 
retorika. On je o Kranjčeviću — među prvima — iznio dobrih 
konstatacija, a o Dučiću je već vrlo davno iznio opažanja, koja 
Dučićevi protivnici tek poslije rata ističu: »Pejzaž Dučićev mo- 
gaše zamisliti tko polja, livade, lugove, mora i rijeke vidje tek 
s prozora ili na slikama... Dučić Vojislavljevu sliku, pejzaž još 
više osiromašuje.: Zato odabire maglu, noć i zimu, kad predjeli 
postaju obični, bezbojni i monotoni...« Dučić je, po Matoševu 
shvatanju, »najtipičniji pretstavnik površnog zapadnjaštva u Sr- 
biji, to značajniji, što je pristupačan samo ljepotama katolicizma, 
ignorišući, kao pravi snob francuskih pansiona, pravoslavlje i 
estetske vrijednosti bizantinske. Ta poezija nije francuska, a još 
manje je srpska.«5) 


NI 


Kritika, u svome važnom i ozbiljnom poslu, ima biti uvijek 
kritika djela, a ne kritika ličnosti. Ako ona želi da bude korisna, 
ona ne smije da u književnike ulijeva malodušnost, ne smije da 
ih povređuje u njihovu čovječjem dostojanstvu, već mora da u 
njih pobuđuje na razvitak nerazvijene strane. Ako to ona nije 
sposobna, nego čak postizava i obrnute rezultate od ovih, onda 
je ne samo nepotrebna, nego i opasna. S ovoga stajališta meže da 


*) Hrvatska smotra, 1907. 

se ispita: kako je hrvatska kritika nastupala prema autorima? 
Kako su autori, prema tome, na nju reagirali? Kakve je zahtjeve 
ta kritika postavljala na njih? 


Za shvatanje naše kritike interesantan je jedan Vukotino- 
vićev pasus o kritici. U svom članku »Ukus, slog, kritika«, u 
HI svesci »Kola«, god. 1842, dakle tek na početku našeg ozbilj- 
nijeg književnog života, rekao je on: — Baš u literarnoj borbi 
stoji literarni život, i iz ovoga put vodi k prosvjećenju. Pod tom 
borbom i pod tim životom u literaturi ne razumijevam ja da je 
komu slobodno ono pokvariti, ono na zlo obratiti što je drugi 
učinio proti volji i misli našoj; ne mislim ja da je morati ili 
smjeti osobe one koje se s nami duševno prepiru, gaditi, poštenja 
ih lišavati, njih zatrti hotjeti, i različitim privatnim strastim 
uzde pušćati... Osoba svakoga literatora da se razluči od pred- 
meta; proti osobi, proti okolnostim osobnim i svagdanjim nje- 
govim savezom ne valja niti pisati niti govoriti. 


— Kritika treba da je zdrava. U literaturi koja se razvija, 
ima biti krotka i prijateljska, svagdar učeća, a nikada zlobna i 
Porugivajuća. Lako je ono što čovjek s velikim trudom stvori, 
smiješnim načiniti, bez da tko iz kritike ili (bolje rekuć) iz 
paskvila štogod nauči. 

— I kritika je znanost, i to velika i teška... Koj hoće da 
prokritizira, i u glavi i u srcu treba da ima, t. j. da razumi stvar 
dobro o kojoj se govori, i da ima volje govoriti o njoj bez niske 
strasti i zlobe. 


Međutim, u istome časopisu »Kolo« Stanko Vraz na zanim- 
ljiv način karakterizira suvremenu srpsku kritiku. Hvaleći stanje 
u srpskoj književnosti, pogotovu pojavu kritike, primjećuje 
on: »Samo bismo želili da se to (t. j. kritika) čini s mirnijim 
razborom ... bez prijekog zanešenja i žestokog zabadanja u lič- 
nost, i bez onog tužnog zatrkivanja stramputice... Ta mahna 
hlepi, žalibože, kao gora jedna na svije gotovo kritikah srpskih, 
izopačujući ih u puke polemike. I ova ti nam je bolest i uzrok da 
se već i isti pobrkao i pojam kritike, te danas pod njom u nas 


160 


većina ne razumije drugo nego opadanje, korenje, psovanje, 
obeščašćivanje, riječju, samo sramotu.«*) 

Više od sedamdeset godina poslije Vraza, 1920, piše Gustav 
Krklec u »Novoj Evropi« članak »Kult toljage«, s gotovo istim. 
konstatacijama o hrvatskoj kritici: 


». . . postoje posebne vrste psihologije u odnosu čoveka prema 
umetničkom delu, i ta je psihologija kod nas ekstremna«. .. »Do- 
brome liriku, koji živi tihi život sa sonetima i belim kavama, izleže 
Discipulus (t. j. Matošev imitator) guju u duši, i lirik odjednom 
počinje da ujeda, da čitavim stranicama petita udara po roman- 
sjeru, da spletkari po redakcijama, i da se naposletku upušta u 
neke hajdučke avantire. I tako odjedared mesto tihog ognja, koji 
je gorio u lirskoj duši kao molitva, bukne požar psovke, i — 
dobar se lirik pretvori u lošeg pamfletistu i polemičara... Onda 
taj isti Discipulus donese luk i strelice romansjeru, i romansjer 
praši lirsku dušicu, vitla je po svim uglovima, dok — od dobrog 
romansjera ne postane preko noći loš strelac.«7) 

U hrvatskoj su književnosti općeno poznate parodije u ko- 
jima su se — doduše, radi političkih razloga — Kovačić i Korajac 
izrugali Ivanu Mažuraniću. Manje su poznati Kovačićevi feljtoni 
»Iz Bombaja«, u kojima je pisac sistematski, kroz dulji vremenski 
razmak, žučljivo napadao sve hrvatske književnike, koji nisu 
bili pravaši (Šenoa, Jorgovanić, Vončina itd), izrugujući se čak 
i njihovim tjelesnim nedostacima, ne skanjujući se ni pred tim, 
da se protivniku naruga radi teške bolesti. 

Karakteristika je cjelokupne hrvatske književnosti: mučno 
probijanje puta, borba s teškoćama nacionalnim, ekonomskim, 
socijalnim, kulturnim. Međutim, hrvatska je kritika bila ponaj- 
više maksimalistički disponirana, tražeći od pisca gotovo uvijek 
da stvara djela najvišeg ranga. Već pedesetih godina, u »Ne- 
venu« (1858), kod nas se piše: »U književnosti ili si velik, ili 
ništal« A taj maksimalistički zahtjev ponavlja se kod nas, u raz- 
ličitim varijacijama, sve do A. B. Šimića i Stanislava Šimića. — 


%) Kolo V (g. 1847), str. 92. 
") Nova Evropa 1920, 248—249. 

Puštajući, međutim, na strani raspravljanje o tom, nije li takav 
zahtjev u pojedinim književnim epohama, kad u književnost 
nahrupi vojska netalentiranih diletanata, sasvim koristan i ra- 
zumljiv, preostaje još uvijek pitanje: kakvim da se tonom piše 
kritika, pa bila ona i sasvim negativna. 

Kod nas se i o Šenoi pisalo na pr. ovako: 

»Runjavu dušu Šenoinu grize istina kao sunčano svijetlo oči 
noćnih grabežljivih ptica.«5) 

O Matošu, koji, uza sve svoje različite crte, znači svakako 
značajnu ličnost u hrvatskoj književnosti, pisalo se na ovakav 
način: »Prije mnogo godina, kad je Matoš bio duhovit, nijesu 
se hrvatski pisci obazirali na njegova zadirkivanja, a još manje 
u novije vrijeme, kad je iznemogli pamfletista u prostoti i glu- 
posti otkrio definiciju duhovitosti. Niko od nas naime ne misli 
da je historija hrvatske književnosti historija bohemstva, dakle 
historija pustolovina jednoga Matoša... Matoš je prema hr- 
vatskoj književnosti upotrebio metodu jedne političke stranke, te 
je kao književni »čisti« preuzeo iz baštine A. Starčevića samo 
prostotu; simpatične njegove oznake mu nijesu konvenirale, pa 
ge s oružjem jednog Trenkovog pandura, što je netom bio utam- 
ničeni robijaš, džilitnuo na gotovo sve žive hrvatske književnike: 
velike i male, najbolje i najgore. Zato polemika s Matošem uopće 
ne spada u književni list, već više u »Redarstveni vijesnik«.?) 

Matoš je u svojim polemikama i kritikama često bio ličan. 
On je često napadao ljude samo iz želje da pokaže svoju duho- 
vitost. U toj svojoj želji za polemiziranjem on je u hrvatsku 
književnost uoči rata unosio katkad nepotrebnu uznemirenost. Ho- 
teći na pr. da pogodi svog protivnika Br. Vodnika, on je odviše 
žestoko napao roman Dinka Šimunovića »Tuđinac« — jer je taj 
roman Br. Vodnik odviše hvalio. U svoju knjigu »Naši ljudi i 
krajevi« o Vidriću je unio članak »Hyperions Tod« (iz 
»Agramer Tagblatta«); međutim, on je u »Hrvatskoj smotri« 
(1908) o Vidrićevim »Pjesmama« napisao članak, gdje ih je 


8) Sloboda 1878, anoniman Kovačićev članak. 
%) Savremenik 1906, str. 444. 

nazvao diletantskima, svršavajući rečenicom: »Te Pjesme su 
veliki pokušaji, mali uspjesi«. — Slično Tresiću, Matoš je o 
Nazoru pisao nepovoljno još i onda, kad ga je ostala kritika već 
priznavala. U njegovoj ocjeni »Velog Jože« nalaze se i ovakvi 
izražaji za Nazorovo djelo: šlageri i poznate patriotske lozinke, 
otrcana politička didaktika s alirama eposa i legende.!) — Ipak, 
u ličnosti pisaca Matoš nije dirao. 


U hrvatskoj se kritici, već od njezinih početaka, javljaju 
dvije osnovne karakteristike u odnošaju prema piscima — ili pre- 
tjerana blagost, kojom su mnogo puta napola pismeni ljudi pro- 
glašeni nekim svjetskim veličinama, ili pak neki hiperkriticizam, 
po kome se smatralo da je glavni zadatak kritičara da traži po- 
greške pisaca. Posljedica je prve činjenice bila, da se katkad 
sasvim izgubio osjećaj da se razlikuje umjetnost od pismenosti; 
posljedica je pak druge činjenice, da u nas i nema boljeg pisca, 
kome nije, bilo s koje strane, porečena svaka vrijednost. 


S obzirom na kritičare ove druge vrste, interesantno bi bilo 
promotriti: kako su hrvatski kritičari reagirali na ispade svojih 
protivnika. Onaj, koji drži svojim pravom da javno ocjenjuje 
tuđi rad, mora da bude spreman da i drugi ocjenjuju njega. Me- 
đutim, rijetko je tko osjetljiv na kritiku vlastitih djela kao kri- 
tičari. U povijesti hrvatske književnosti bilo je mnogo polemika 
između pisaca i kritičara, ali još više između pojedinih kriti- 
čara. Adolfa Vebera Tkalčevića smatrali su početkom druge po- 
lovice prošloga vijeka osnivačem hrvatske kritike. Pa. doista, 
njegovi kritički sastavci značili su — radi solidnosti i strogosti 
— u ono vrijeme nešto novo. Međutim, kad su mlađi ljudi stali 
otkrivati pogreške i praznine u opsežnom Veberovu radu, on je, 
postepeno, došao u sukob gotovo s većinom hrvatskih književ- 
nika, braneći žilavo i stvari, koje se nikako nisu dale obraniti i 
prelazeći u žučne napadaje. Puštajući na stranu književne pole- 
mike iz starijih vremena (Demeter-Šenoa, Marković-Pavić), 
čovjek bi se s naročitim interesom mogao da zadrži na polemi- 


kama iz novijeg doba (Matoš-Vodnik, Matoš-Prohaska, Mar- 


1% Hrv. smotra 1908. 

janović-Matoš, = Prohaska-Vodnik, = Hranilović-Matoš = itd.). 


Upravo, u novijoj hrvatskoj književnosti gotovo i nema dvo-: 


jice kritičara, koji bi o istoj stvari sudili jednako. Pa ne samo to, 
nego je mnogo puta jedan kritičar porekao drugome svaku spo- 
sobnost da ocjenjuje. Br. Vodnik porekao je Matošu uopće 
pravo da kritizira, jer da kritika mora biti naučno osnovana, a 
Matoš je bio, po njegovu mišljenju, samo feljtonist i impresio- 
nist. Matoš je pak svome protivniku odgovorio krilaticom: 
Criticus nascitur... poričući mu, dakle, uopće prirođenu spo- 
sobnost za kritičarski posao. — U jednom sastavku spomenut j€ 
kritičarski rad Andrije Milčinovića, a Matoš je to ispravio i 
kazao: Trebalo je reći, da Milčinović piše kritike . 

Možda bi, za ovu svrhu, bilo zgodno da se ispi: tko je kod 
nas pisao kritike, i u kojoj dobi života. — Više nego za i jedan 
drugi književni posao, za kritiku se traži mnogo znanja, ukusa, 
iskustva, mira. Kritika se, ako se uopće drži za ozbiljan rad, 
mora pisati s potpunom sviješću o odgovornosti posla pred bu- 
dućnošću. — Izuzevši jednog Franju Markovića i Milivoja Šre- 
pela, koji su pisali kritičke sastavke i u starijim godinama, ali 
samo o pojavima, koji ne zadiru u suvremenu književnost, većina 
hrvatskih kritičara upravo je s kritikom započinjala svoju lite- 
rarnu karijeru. Hrvatsku tekuću kritiku pisali su, uglavnom, sve 
ljudi ispod tridesete godine; između tridesete i četrdesete godine 
velik je dio njih prestajao da piše kritike, a nakon četrdesete go- 
dine ustrajali su na tom poslu, od starijih i istaknutijih, samo 
Lunaček i Matoš. — Mladost, u ovom slučaju, ne znači samo po 
sebi ništa zlo, jer većina ljudi tek u mladosti ima toliko tem- 
peramenta da do kraja izreče svoju misao. No kad netko nakon 
rada od najviše jednog decenija napušta posao, pri kome je nešto 
obećavao, onda je to prilično siguran znak, da taj posao nije pro- 
izišao iz potreba unutrašnjosti. 


IV 


Kad bi čovjek htio da iz ovakvih pojava u kritici povlači 
neke rezultante, dale bi se one svesti na jednu rečenicu: najviše 
napadaja i negativnih kritika doživjeli su naši prvi pisci, a rela- 

tivno najviše pohvala i i najmanje napadaja književnici-diletanti. 


Osrednji pisci, koji nisu dali djela prvoga reda, ali od kojih je 
literatura u glavnom živjela, nisu Masina ni velikih pohvala 
ni oštrijih napadaja. 

Kad se piše kritika, onda se često zaboravlja, za koga je ona 


zapravo pisana. Kritika se piše za publiku i za književni svijet 


uopće. Međutim, hrvatske su kritike često bile pisane za veoma 
malen broj literata, često upravo samo za autora knjige, o kojoj 
je bila riječ. U takvim se prilikama javan napadaj katkad 
DE krao uspjelom šalom, a javna pohvala podvalom. Međutim, 
publika, koja nije uvijek upućena u ono, što se dešava u poza- 
dini književnog života, prima kritiku većinom sa svom ozbilj- 
nošću, s kojom se takav posao mora primati, i izvodi one za- 
ključke, koji-se objektivno jedino dadu izvesti, 

Sudeći po tome, kakve su kritike bile napisane o pojedinim 
hrvatskim piscima, čovjek iz publike morao je mnogo puta da 
stvara zaključak, kako su najbolji pisci upravo oni, koje je kri- 


tika grdila. Pa doista, publika je često puta i stvarala taj za- 


ključak. Šenoa je, unatoč nepovoljnih kritika, postao bio snagom 
svojih djela najpopularniji hrvatski pisac, a Kranjčević, unatoč 
svih kritičarskih revizija, ostaje i danas blizak srcu maloga 
čovjeka. 

Bilo je od kritike katkad i težih posljedica. Broj »Savre- 
menika«, u kome je Matoš štampao svoju ocjenu Šimunovićeva 
»Tuđinca«, neki je Šimunovićev drug po službi raspačao među 
njegovim učenicama u većem broju. U našem malograđanskom 
društvu, gdje gotovo svatko poznaje svakoga, negativna i lična 
kritika može da napadnutog i socijalno onemogući. Matoša je, 
sve do blizu četrdesete njegove godine, napadala protivnička 
štampa — više radi političkih i ličnih negoli radi književnih 
razloga; ljudi, koji su čitali samo tu štampu, nisu Matoša uopće 
držali ozbiljnom ličnošću, a kamoli da u.njemu gledaju jednoga 
od najznatnijih reprezentanata hrvatskoga duha. 

Ton što ga naši kritičari upotrebljavahu i prema piscima, i 
u polemici među sobom, bio je često puta takav, da je čitalac, 
koji nije toliko blizak književničkim spletkama, mogao po njemu 

da zaključuje samo jedno: da su naši književnici samo skup glu- 
pana i lakrdijaša. — Od takva tona nisu bile pošteđene, katkad, 
ni najozbiljnije hrvatske revije (Vijenac, Savremenik), a u našoj 
kulturnoj i političkoj pocjepkanosti svaki je napadač uvijek lako 
našao organ, gdje će moći da svog protivnika snizi ne samo do 
ništice nego i ispod ništice. Sve je to moralo da se žalosno. od- 
razi i u djelovanju na publiku. Dok bi kritika, shvatajući 
ispravno svoj posao, mogla uvijek da nađe načina da i najteže 
istine kaže na lijep način, u našoj su prošlosti kritičari mnogo 
puta tražili samo način da nešto izvrnu, prešute, samo da kriti- 
zirano djelo mogu napasti ili ga ismijati. Naše tako česte pole- 
mike o različitim književnim pitanjima nisu se svršavale po- 
bjedom jedne ili druge strane, nego, ponajčešće, odvraćanjem 
publike od literature uopće. 


V 


Na sva ova razlaganja može da se primijeti dvoje: prvo, da 
je broj konkretnih slučajeva, što su ovdje navedeni, odviše ne- 
znatan, a da bi se na osnovu njega mogli da stvaraju neki za- 
ključci; drugo, pomenute negativne pojave u kritici nisu se 
javljale samo kod nas, nego uopće svuda, gdjegod je razvitiji 
kulturni život. Znatniji pisci, općenito, i doživljuju više napa- 
“daja — jednostavno radi toga, jer se o njima može i više da 
govori. 

Prvi je prigovor doista opravdan, jer je jasno samo po sebi, 
da se u kratku članku ne može čak ni nabaciti golemi onaj:ma- 
terijal, koji dolazi u obzir, kao i to, da se ne mogu ni spomenuti 
svi oni ljudi, koji su u hrvatskoj književnosti, u prošlosti, pisali 
kritike. Iznesen je, međutim, ovdje onaj ukupni dojam, što ostaje 
iza svega našega kritiziranja, i tog dojma ne mogu da bitno 
izmijene pojedinačni dokazi o protivnome. Drugi prigovor 
mogao bi da sva ova razmatranja učini nepotrebnima, jer su i 
znatniji pisci velikih naroda morali da podnose kojekakve ne- 
ugodnosti od kritike. Razlika između velikih naroda i nas ipak 
je u tome, što su oni, pored ove fragmentarne kritike, imali # 
razvitiju stvaralačku kritiku, koja je znala da pokazuje nove 


166 


vs 


= - 


puteve, povlači velike sinteze, i, naročito, da nakon temeljite i 
objektivne analize pravedno prikaže ono značenje, što su ga 
pojedini duhovi u razvitku svog naroda imali. Pored ovakve kri- 
tike mogla je i ona druga, svagdanja, da živi svojim životom; 
kod nas je ova druga dolazila katkad na prvo mjesto. 

Sve ovo međutim ne znaći, da bi trebalo toj našoj kritici 
prošlih decenija poreći svaku vrijednost i napasti je. Gledajući i 
na kritiku u prvom redu s historijskog stajališta, ne tražeći samo 
činjenice, već i njihov ljudski izvor, naći ćemo i za nju riječi 
opravdanja. Kao i sve pojave hrvatskoga kulturnoga života, i 
hrvatska je kritika bila produkt općih nacionalnih prilika, pa se 
je razvila onoliko, koliko se uopće, u tim prilikama, mogla da 
razvije. 

Hrvatska je kritika mnogo puta grdila prve naše duhove, a 
uzdizala neznatnije — ne zato, jer bi kritičar u duši bio uvjeren 
da je tako, nego zato, jer je u našim sitnim prilikama i neznatan 
čovjek lako našao nekoga, tko će ga pohvaliti — radi prijatelj- 
skih usluga, nacionalnih, vjerskih, društvenih obzira, itd. A pre- 
ostajali su onda jači pisci, samostalnije ličnosti, da se na njima 
vrši stroga kritika. 

Hrvatski je kritičar svojim radom katkad književnosti na- | 
nosio štetu — ne zato, što bi on to htio i što bi u duši bio zao, 
nego zato, jer u skučenim prilikama, u nestašici potrebne udalje- 
nosti, i jači duh zapadne u kušnju, da na svome bližnjem gleda 
samo rđave strane. 

Među hrvatskim kritičarima bilo je ljudi, koji su u kritici 
mogli da stvore nešto znatno, ali im prilike, u kojima su radili, 
nisu dale da se razviju. Kao i za svaki književni posao, i za 
kritiku treba mnogo vremena, rada, mira. Pored svega toga, za 
kritičarski posao potrebna je velika erudicija, poznavanje svih 
nauka, koje imadu bilo kakvih veza s problemima umjetničkoga 
stvaranja i književnoga života uopće. Dok su neki naši bele- 
tristi mogli bar donekle da razvijaju, radeći, pored borbe za 
kruh, u ostacima vremena oko književnosti, kritičaru je to ne- 
moguće. Da se napiše samo jedna valjana kritika, potrebno je 
da se nakon čitanja dojmovi srede, da knjiga i autor. dođu u 

centar proživljavanja. Kod nas je kritičar, ponajčešće morao ne 
samo na brzu ruku čitati knjige, nego i isto tako brzo i pisati o 
njima. Čak su i veći kritički sastavci, koliko ih imademo, nasta- 
jali katkad na brzu ruku, kao improvizacije (na pr. Marjano- 
vićeva studija »Iza Šenoe«). To je doduše žalosno, ali to razu- 
mije svaki onaj, koji je živio pored kakve redakcije i znade, što 
je to nestašica rukopisa i ljudi koji mogu da pišu. Jedan od 
najvažnijih razloga, što u Hrvatskoj nijedan naš kritičar nije, 
u prošlosti, mogao dati punu mjeru onoga, što bi inače bio dao, 
u tome je, što je u cijelom hrvatskom kulturnom životu bilo 
. premalo kontinuiteta. Nijedan stariji hrvatski književni list nije 
.ni kroz 10 godina zadržao jedan isti pravac; česte mijene redak- 
cije, vlasnika itd. onemogućile su da kroz listove dođe, kroz 
dulji vremenski razmak, do izražaja jedno konsekventno mi- 
šljenje o književnim pojavima. Kolike su mijene u redakciji 
proživjeli na pr. »Neven«, »Vijenac«, »Hrvatska vila« i »Sa- 
vremenik«! U »Nevenu« i »Hrvatskoj vili« bile su na pr. pri- 
like takve, da je nova redakcija polemizirala sa starom — i 
jasno je, da se onda nije moglo govoriti o održavanju istih prin- 
cipa. Poznate su Matoševe neprilike s redakcijama, i mnogo- 
brojni Marjanovićevi pokušaji oko osnivanja listova. — Kao i 
u svakom stvaralačkom radu, i u kritici treba poleta, vidika, 
mogućnosti za ostvarivanje vlastitih koncepcija. Svega toga pru- 
.žao je u prošlosti hrvatski život našim kritičarima u vrlo male- 
noj mjeri. Potpuna i detaljna historija hrvatske kritike, s pri- 
kazom ljudi, ideja, pravaca, metoda, uspjeha i neuspjeha, zna- 
čila bi zato u neku ruku i prikaz cijelog hrvatskog duhovnog 
Života: njegovih pogleda i uspona, kriza i razočaranja. 


168 


HASAN KIKIĆ, ZAGREB 


ŽIVOT SE OKREĆE 


ILI 


VIDIČKA PUTANJA 


ELIPSA 


Ti ljudi, kad tako nakon šestodnevnog rada, prepješače 


Brdo i osvanu umorni u Vidikama, a djecu, koja im se kao 


razmaukana mačad vješaju o obje noge, odgurnu ili potapšaju, 


ti se ljudi osjećaju u svojim tijesnim domovima kao gosti. 
Jer: žena se nasmješljivo javlja, pita nekom toplinom u 


glasu, zašećeri kavu više nego obično, a pšenični kolač (koji je 
zamijesila od posljednje pregršti brašna) razlomi vruć i izmrvi 
po njemu čitav grumen kozijeg loja. Pa eto upravo radi toga 
osjećanja udobnosti, koje mu u toj maloj i tijesnoj škulji tako 


 dobrostivo lazi po cijeloj nutrini, Goldbergov radnik prepješači 


noć poslije platne subote i dopane tako umoran u Vidike. Radi 


.te tople ženine riječi, radi nasmješljiva obraza njena. Time 


ugrije svaka svoga, ukloni tegobu šestodnevnog bratimljenja s 
capinom. Tako nadraži i probudi želju milovanja. 

Radnik i nema drugoga užitka osim žene i alkohola. Capinaš, 
koji u subotnje veče kreće Brdom, uživa samo u ženinu krilu. 

Nedjelja je dan, kada oni u tijesnom stisku uživaju u toploti 
ženina daha. Jedini raj, u kome se ćute oslobođeni i zadovoljni. 
Život je inače breme, koje ukrivljuje vrat, no zavijen u tu 
moćnu slast, on je kao lijep san, kao slatko bulažnjenje u 
kojem svaka ćelijica čovjekova tijela pliva zadovoljna i opi- 
jena. Pa, o Gospode, zašto postoji i onaj grubi teški nesnošljivi, 
kad je ovo bolje! Ili zašto onda nije svakome ovako, zašto je 
nekima samo lijepo, a nikad ružno, zašto je tolikima u životu 
uvijek lako i meko, a nikad teško i tvrdo! Zašto!?. 

Osjećanje neke vanredne -udobnosti u koju pada svaki 
Goldhergov radnik, kad dođe za nedjelju ženi u goste, za- 

premi cijelu dušu njegovu, struji svakim djelićem njegovim 
i svakom dlakom na njegovu tijelu, to osjećanje tako, ne do- 
pusti nikad mjesta drugome u čovjeku, pa da bi pomislio na 
ono gore, na ono što nije kao ovo, a što je samo nad njegovom 
i njegovih drugova glavom kao razastrt plašt. Možda i zato 
što je ono kratkotrajno, što živi u svakih sedam dana tek dva- 
desetčetiri sata u čovjeku, možda i zato je ono neuporedivo i 
tako bitno udomljeno, pa ma kako umoran da dospije Gold- 
bergov radnik u Vidike, on je uvijek dobrostiv sa ženom i 
uvijek mazan kao gladna mačka. O, dvadeset i četiri sata, to 
je tako malo da se čovjek zadovolji, to je tako malo. Zato je 
nedjelja u Vidikama najprazniji dan, cijelo selo kao iseljeno 
i kuće pozaključavane strogo, strogo, a u kojoj ima djece ona 
su jedina živa na ledini po cio, cio dan da kuće ne vide. Jer 
i šta je potreban neko u kući, da samo smeta muža i ženu. Ro- 
njenje u toj marnosti ide do u nevrat. 

Ljudi kao što su oni vrše svoju čovječansku dužnost na taj 
način što u svake dvije godine rađaju po troje djece. Nad 
njihovim savjestima postoji jedan Bog, koji govori: plodite se, 
množite se i napunite svijet... I za njih je u tome opravdanje 
pred cijelim licem zemljinim, no, oni ga uostalom i ne daju 
nikome a niti ga od njih ikada itko traži. Žena kad se vajka na 
punu kuću muž joj uzvraća: bleso jedna, bleso zar se može 
proti božjeg davanja! Zato pod tim raste broj živih bića kao 
gljive pod kišom što rastu i zato po vidičkim ledinama nedje- 
ljama graji kao na vašarištima. Lanene košuljice do pod ko- 
ljena. kosa duga do za vrat da ne raspoznaš ni muško ni žensko, 
balavo svako kao zakićeno, pa bilo da te bale vise do preko 
brade ili da su razmeljane po rukavima, oči nedužne i krme- 
ljive, nosići samo na vjetru crveni, a obrašćići limunove boje 
ili kao navošteni, pa bilo to partifirerovo ili Pere Tokaljića, 
koji ne dolazi u Vidike ni nedjeljama, ostavljajući zaradu kod 
Mamila i kod Rožike. Komad suha kruha u ruci, sline u ustima 
koja u trku vrište, to je nedjelja koju najsitniji provode na le- 
dinama, a oni odrasliji, o, oni su kao pravi pravćati odrasli 
ljudi! Kao očevi ili kao majke. 

Njihova nedjelja počinje kod jednih ovako: 

— Savo, hajde da se igramo nedjelje. 

— Hajd' moja će žena biti Zorka, a koja će tvoja? 

— Moja će Ljuba. 

— A tvoja Mihajlo? koju ćeš ti? 

— Ja ću Persu ako će ona. 

I ta djeca naslutivši dobro nedjelju podijele se dvoje i dvo- 
je i odilaze. Moć te njihove dječje fantazije pospješuju 
svakako priče koje oni, među sobom, ovako kazuju: 

— Ja sam vidio kako moj tata legne. 

— Kako? kako? .... 

Kod drugih opet počinje ovako: 

“— Jesi li ti sebi napravio capin? 

— Meni je babo, a tebi? 

— I meni je majka. 

Onda se ti mali radnici popnu na “neku kamaricu pruća ili 
gorivih oblica pa pjevaju: horruk! hohoo! Baš kao i njihovi 
očevi što rade, tako bi i oni voljeli da mogu, tako bi isto i oni 
htjeli da budu Goldbergovi capinaši. 

— Eh, kad bi me htio Goldberg na pilanu, radio bih od 
jutra do mraka... 

— Mene će bogami do godine, sada mi je trinaest... 

— Blago tebi, a ja bih mu radio za dva dinara cio dan. 

— Pljujem ti ja na dva dinara! Gledaj kako prevrćem: 
horruk! Zar nisam kao veliki, ha? Zar nisam bar pola dinara 
na sat vrijedan? 

— Blago tebi! I ti ćeš se odmah ženiti, hoćeš li Rosku 
Šešovu? 

— Heh, budalo, šta ti misliš! 

— Treba zaraditi brašna i gaće, tako otac govori, pa onda, 
heh! Hajde! 

Horruk! Hohoo! 

Tako uživljavanje u tim godinama zapara u dušu tih mali- 
šana neizbrisive brazde, kojima se od njih razvijaju radini mravi, 
koji su za cijelog svog življenja u neprekidnom trčkaranju, na- 
biranju, navlačenju neuporedivo većih slamki od njih samih, 

pretežnijih snagom neuporedivo jačom od same njihove. Pre- 
dani time, još od četrnaeste dječije do bog-zna koje čovječije, 
u ruke neke nadmoćne sile, kojoj oni nikad svijesni imena nisu, 
kojoj ni nakeženog mrcinskog lica nisu nikad zagledali, oni se 
grbe šest dana svake nedjelje, mjesecima, godinama, desetica- 
ma godina i godina, siti nikad da ružnu reknu (pa ma šta to 
bilo, što oni jeli!) gladni uvijek da molećivo upiru oči u bla- 
gajnikove prozore strpljivo iščekujući zarađeni smotak u ku- 
verti. Predani time u taj mali krug bivstvovanja, u tu tako 
strogo omeđenu obodnicu poslodavčeve samilosti, oni su poslušna 
janjad, neumorni magarci, nasiti i samim stričkom i različkom. 
Žene, te njihove žute, kršljave i slabokrvne ženke što ih željno 
iščekuju u svaki subotnji dan, one su tako pokorne i blage pod 
njihovim rukama, one se tako marno i savjesno plode. Djeca 
ta njihova, u lanenim košuljama do pod koljena i redovno 
slinava, 0, ona su tako vjerni nasljednici i pažljivi pažljivi 
gojenci! 
Čovjek godine mijenja ali ćudi nikada. Vidičani su kao i 
vidičanke, djeca njihova kao i oni, oni kao i djeca, igrala se 
ona nedjelje ili. capina, svejedno. Daleko i daleko su njihova 
lica uvijek iste boje, željenja jedna te jedna: kuća da ima 
brašna i loja, djeca košulje do pod koljena sve do četrnasste, 
žene lanene gaće pod košuljama... Još nešto zar? Ne ništa 
više! Ništa! Život je tako udoban, kad je sanduk napunjen 
brašnom i kad se na vruć kolač može izmrviti orah kozijeg 
loja! "Zar treba čovjeku još što? Zar ima još nešto, što bi 
trebalo? 

Čuli su, da imaju gradovi, u kojima se drugačije živi, druge 
se haljinice nose, drugo jelo jede... Heh, to su onda i drugi 
ljudi, tko — zna! Ovako nije rđavo, živ bio gospodin Goldberg! 
Kad on dade platu kuća je tako radosna, nedjelja je kao naj- 
slađa poslastica. ' 

— Ženo, bogu li ti, izješću te! 

Ta djeca njihova, ne poznaju ona svojih vršnjaka iz gra- 
dova, ne znaju da se oni, mjesto s capinima igraju sa samet- 


nim bijelim medama, da jašu drvene konje baš kao prave, prav- 

cate, da bicikle i tricikle jašu po asfaltiranim kejovima i da 
mjesto žutih lanenih košulja nose suknene haljinice i krznene 
kaputiće i krznom postavljene lakane čizmice. Ta njihova djeca 
su tako jednostavnih i skromnih fantazija, tako su s malim, po- 
sve malim zadovoljna. Otac, koji samo zadjela drvenu kuku u 
obliku capina, o on je nabolji čovjek kojega oni poznaju, on je 
onaj, koji njih voli kao piliće. Ništa više. Ništa sve dotle, dok 
se mali drugarčići u igri ne spomenu Pilana i gospodina Gold- 
berga o kojem njihovi očevi i majke pričaju tako često i tako 
mnogo, više i češće nego o gospodinu Bogu. Tada se u njihovim 
malim dušicama začinje nešto novo, otprilike kao u malog šesto- 
mjesečnog bogatašića spoznaja o šarenoj lopti u svilenoj mreži, 
okruglo tako i kao sa nekim malim prstićem, koji grebucka 1 
kopka po njihovim sićušnim srcima kao vrabac na zatvorenu 
oknu. I u njihovim malim dušicama ima eto tako jedno zatvo- 
reno okno, na koje to novorođeno kucka s tako puno ozbiljnog 
željenja i nadanja da zarezuje bore, da od tih malih stvorova 
pravi starmale, koji kroz te prepone, rekao bih, nasljedne oso- 
bine, postaju s vremenom radiše kao mali neumorni mravi. Spo- 
znaja, da se cio život sastoji samo u capinu i Pilanama gospo- 
dina Goldberga upisana na tabuli rasi kao jedna jedina, upu- 
tila je još tako rano te vidičke mališane na stazu koja vodi Mar- 
kovim Brdom pravo dolje gdje je odvela i njihove očeve, ni li- 
jevo ni desno, ni tamo ni amo, nego na klocplac gospodina Gold- 
berga, gdje capini nisu kao oni što im ih u Vidikama očevi iz- 
djelaše od grbave grabovine, i gdje je »orruk« kao pracik, gdje 
su mjesto pruća i gorivih oblica, ukamareni teški debeli i kao sir 
bijeli i uglađeni balvani. 


Djeca bez djetinjstva. 


U životu ima tako. mnogo nepravilnosti. Ljudi to u svaki- 
dašnjici izražavaju započinjući ovako: ni kriv ni dužan... 


U Vidikama se dijete začne posve hotomično i sasvim jedno- 
stavno. Žena četvrte nedjelje po prvoj dočeka muža s ovim 
riječima: “3 

— Prekinulo mi se vrijeme. 
— Heh, da si ti zdrava i živa — odgovara on i svijestan da 


je to neka viša volja što tako savjesno diktira ljudskom oplod- - 


njom. Od nedjelje do nedjelje tako mjesecima i sve dotle dok 
se ona ne potuži da će danas-sutra. 

— Ih, vjeru mu, sad ću te baš gadno poželjeti. 

I dijete se rađa posve obično, običnije nego tele. Ako se je 
mati zatekla negdje berući suharke, ono je prvi put ugledalo 
svijetlo u njenoj nogavici skotrljavši se da padne naglavce; ako 
je koze muzla ono je zameketalo pod njom kao jare. I šta? Mati 
se savije u nastupu, pridrži ga objema rukama, vikne komšinku, 
i novorođenče je (mala rumena loptica, mačence razmaukano) 
odijeljeno i već tegli nabreklu žutu dojku porodiljinu. 

Da, u tome su ti ljudi tako skromni, tako prirodni, da se 
od te njihove prirodnosti naježiš. 

Druge, koje dođu u posjetu, donose po kolač dva, donose po 
pola metra lanenog platna za košuljicu, ili samo drugarski 
osmijeh i pitanja: 

— Kako si? 

— Držiš li se mučno? 

— Je li capinaš ili je kozarica? 

Hahahaa! Briga sestro... 

To je život, koji vodi ljude samo jednom uskom stazicom, 
dugom tek toliko da se bačeno sjeme razvije u živo: s glavom, 
vratom, trupom, dvjema nogama i dvjema rukama, obnavljan 
redovno tamo i natrag, s jedne obodnice na drugu, to je život 
koji nema ono svakidašnje oboje, tzv. lice i naličje, koji ima 
samo jedno od toga dvoga, pa koje vi hoćete. 

To su ljudi nenarođeni da se u životu ma i na tren osjete 
kao njegovi vlasnici, oživljeni da u njemu budu samo male 
sitne upotrebljive živinice, prebacivane njegovim ćejfom kao 
drveni palijače dječijim rukama, tamo i amo dva-tri sata hoda 
od-do i ništa više. 

= Taj život i ti ljudi napokon ne čine ni prirodi ni čovječan- 
stvu nikakvu čast ni dobit. 

Hans Goldberg je samoživac, posjednik bezbrojnih n-toro 
katnica po evropskim velegradovima i basnoslovnih vila po sre- 
dozemnim rivijerama. Sve su to sagradile ruke vidičke djece. 
Po što? Po koju cijenu? Heh, po cijenu samoodržanja. Dabome, 
dragi moj, da je to strašna i neoprostiva nepravilnost! Jer, zar 
i Petar i Brajko i Mitruš i Mrgud i svi ti znani i neznani redom, 
nisu isto ono što i gospodin Goldberg? Zar nisu dvonošci kao i 
on? Ili zar možda milostiva gospođa Irena, žena Hansa Gold- 
berga, nije isto ono što i Obrenova Boja? Eto, učini jednostavno 
ovako: postavi preda se Mitruša ili snažnog Mrguda, a do njega 
gospodina Goldberga, nabuhlog gospodina Goldberga što liči 
na vreću mesa, na truo panj, na što li, pa poredi, dragi moj... 
no, ne, ne, ne može to, šta ja govorim, da, da, ne može, i ako 
eto i jedan i drugi imaju dvije noge, dvije ruke, glavu, vrat... 
da, a gospodin Goldberg ima još trbuhe i podvoljak što ga čini 
različnijim od sviju tih bezimenih Mrguda i Mitruša, što ga izo- 
bličava i kao znamen prevodi u drugu vrstu ljudi. To je kanda 
onaj višak, ono što je nepravedno uzeto, ono što ne pripada čo- 
vjeku kao pojedincu. No kad ne ide to poređenje, kad ih po- 
staviš jednog do drugog, onda se prenesi ovako, dragi moj, pa 
razmisli: postoji jedno dobro koje se zove pilana. Na tom do- 
bru rade ljudi — prevrću balvane, pilaju daske svih mogućih 
dimenzija (frtaljice, polucolerice, trifrtaljice, colerice i t. d.) 
prevoze ih vagonetima, slažu ih u ogromne kubne stogove pa 
odatle opet ponovo prilažu, izlažu, odašilju i — time to do- 
bro raste, uvećava se, obogaćuje se i može da primi još više po- 
slenika. I prima ih. I ponovo se uvećava. I ponovo ih prima. I 
opet ponovo raste. A u svemu tome vidiš jedno marljivo mno- 
štvo s teškim sjajnim capinom, izmahnutim, vidiš ogromne ugla- 
čane gomile balvana, napete žile capinaševe, oprezne oči pila- 
reve, opečeno lice ložačevo, vidiš... o, da, mnogo, mnogo toga 
vidiš... a samo jedno nikako i nigdje — da, baš njega, njega 
gospodina Goldberga, koji kaže da je to sve njegovo i koji 
grabi sve ono što pritiče i što prirasta zbog napetih žila ca- 
pinaševih, zbog uštapljenih očiju pilaševih 1 zbog opaljena 
lica ložačeva, njega tog parasita nigdje ne vidiš. A ipak eto po- 

stoji to, da on zbilja sve odnosi, da sve prisvaja i da sve trpa u 
svoje vrećaste podvoljke valjda, u svoj ljigavi nenasiti trbuh 
zastalno. I od tog dobitka eto, od tog prirasta, koji su pridonijeli 


samo Mitruši i Mrgudi postaje ono, što se zove n-torokatnica u: 
evropskom velegradu, basnoslovna vila na sredozemnoj rivijeri, - 


plemenita pasmina buldoga na plišanom otomanu ili na ugoje- 
nom krilu milostive gospođe Irene, Monte Carlo, kabareti, rou- 
lete, banketi i tko zna što još ne, a uporedo tome, potpuno upo- 
redo, stopu u stopu: teški balvan satire Obrena, Boja obudov- 
ljava s petoro nejačadi, capinaš do kostiju obnemogao jede crnu 
pljesnivu kukuruzu, spava pod šatorom na ledini, pije okarbi- 
ćenu i ošpirićenu rakiju Mamilovu, upinje se svom svojom fi- 
zičkom snagom s capinom u rukama da isteše dobitak i prirast 
po kojemu će Goldbergovi mekano lješkariti, a za koji će on 
dobiti samo tanku zapečaćenu žutu kuvertu s odbitkom za zabu- 
šavanje, u koje pripada i obnavljanje male nužde. Eto to se zove 
dobro, na kome radiš i tečeš da od tečenja jednima kulje rastu 
do pod bradu a drugima trbušna duplja da priraste za krsta. 
Tu je onda jasno: nema poređenja među tim dvjema vrstama 
ljudi, postoji samo istina, da su jedni zli i opaki a drugi da su 
krotki i kao janjad. Janje u vučijoj čeljusti, dragi moj, to ti je 
Mrgud ili Mitruš ili Brajko u službi gospodina Goldberga, da! 
To je ono, što ja nazivam: neoprostiva nepravilnost, to je ono, 
što ja kažem, da ti ljudi i taj poredak ne čine ni prirodi ni čo- 
vječanstvu nikakvu čast ni dobit. ' 


Mešo, Ješo, Pešo, Mihajlo, Sambrojlo, Ljubo, Dubo, Šubo 
it. dit. d, to su vidički četrnaest-godišnjici, koji su je- 
dnog proljeća zajedno sišli niz Markovo Brdo na Goldbergove 
Pilane. Dadoše im da slažu okorke i da podmeću lopate pod 
okruglice. Sve jednom po jednom. Satnu platu im odrediše po 
75 dinarskih para, dnevno dakle sedam i po dinara (oni su radili 
po deset sati), sedmično četerest i pet a u petnaest dana dva 
puta toliko i t. d. Njihove kuverte su bile najtanje. Pola je svote 
iz njih uvijek otpadalo na pekara, četvrtina na piljaricu, koja 


176 


= 


o 


EE 


im je davala grah i krumpire, a ostatak bi nosili u Vidike. Ako 
bi koji donio gotovu kukuruzu iz Vidika ili brašno neumiješano, 
onda bi se ti izdaci, razmjerno smanjili. No uglavnom ti ne- 
razvijeni žutonosi vidički dječaci zarađivahu svoj kruh kao i 
odrasli. Bez capina istina, ali na Pilanama ipak. Dovječan vi- 
dički san, koji se svake godine ostvaruje nastupom novih dje- 
čaka. Tako dolaze jedni za drugima, smjenjuju se i pomiču ko- 
rak po korak: godina i korak — prvi idu ispod okoraka na sto- 
gove (jedan korak — prva godina), odatle na »šine« (drugi ko- 
rak — druga godina), na šinama ostaju dvije godine, odavde na 
obliće (koliko godina toliko koraka) pa tu ostaju sve dok ne oja- 
čaju za balvane. Kod balvana se radi capinima. Tu je dakle po- 
stignut cilj, prvi i posljednji u životu njihovu. Unapređenje za 
»partifirera« znači u njihovoj karijeri najveće odlikovanje, orden 
najzaslužnijeg reda i najvišeg stepena. S tim svim dolazi i ono 
ostalo: alkohol i žena. Nešto nagovaranjem starijih drugova, 
nešto vlastitim porivima, ti zamomčuljeni vidički dječaci postaju 
Mamilovi gosti, postaju ljubavnici Rožika, Marti, Savki, Micika 
i Milki, putenih kolonijskih daša, postaju napokon isto ono što 
i gni prije njih postadoše, a što će neminovno i svi poslije njih 
postati. 

Ljudi, zaista, godine mijenjaju, ali ćudi nikada. 

I ako ičiji život ima putanju u obliku elipse to bi bio njihov. 
Ta elipsa ima početak u Vidikama, a prolazeći preko Markova 
Brda dolazi na Pilane, obilazi ih po svom rotacijskom centrifu- 
galnom zakonu i vraćajući se opet istim Markovim Brdom (re- 
cimo drugom stazom) spaja se opet u Vidikama gdje je i po- 
čela. U nedjelju je započela kretanje a u nedjelju ga i završava 
ili bolje: produžuje. No kako svaka elipsa ima dva fokusa, to 
ni ova nije bez njih — jedan fokus je g. Goldberg, drugi fokus 
g. Goldberg opet. Zar nije jasno? I taj g. Goldberg naravski 
sja sam za se, posve sam za se i takav ima ono svakidašnje 


. oboje: i lice i naličje. Gavanski prečastan sam prema sebi, utje- 


lovljen u vlastite debljine svojih modro-crvenih obraza, on se u 
cijelom tom krugu nosi osjećanjem neke: odabranosti, neke 
fiktivne preuzvišenosti, nikad da mu lice sagledaju oni s capi- 

nima u rukama, nikad da mu riječ jednu čuju iz usta; i zato u 
tome svemu on se na Pilanama javlja kao duh pronesen zatvo- 
renim automobilom kroz sve klocplace redom, ukoči i iznenadi 
svakog pojedinca i ako ne makne ni prstom, i ako ni okom ne 
trepne. To lice kojim se pronosi među pilanašima, debelo kao 
utopljeničko, pospano kao u malaričara, kao opahuljano bezboj- 
nim i bezbrojnim pahuljama, zavučeno među okrugla ramena, 
liči na prevrnut lopočev list na vodi. Svijestan da sav taj bez- 
broj snažnih i neumornih capinaških ruku vidi u njemu neke vr- 
ste svog Boga, svijestan, da bi to idolopoklonsko viđenje kod njih 
samim sobom poremetio čak do u srž, on se zato preobraća i na- 
vlači masku, pokazuje se naličjem. Svijestan dakle da treba da 
im ostane uvijek jedan i isti, dalek, velik, zamagljen i zakrinkan 
a opet blizak kao što to može samo Bog da bude, on se tako du- 
hovski javlja samo da pronese riječi, kojima se capinaši za njim 
sašaptavaju sa strahopoštovanjem i telećim zagledavanjem pred 
šarenim vratima. Eto to njegovo naličje je onaj drugi fokus u 
vječitoj životnoj putanji Vidičkih rodova. To naličje, koje njega 
održava u svijesti tih jadnika, to naličje, koje njih održava u 
moći njegovih žutih zakuverćenih plata i Platnih Subota. Tako 
se »kolo sreće« vrti i ne prestaje, vrti i ne postavlja gore one 
koji su bili dolje, ni dolje one, koji su gore. Vrti se uvijek istim 
tempom, ugibajući se uvijek na istim zavojima, uvijek zakre- 
ćući mimoilaznim stazama i uvijek pod naličjem. 

Vi, vidički sinovi niste krivi ovome, krivi su oni, koji to čine 
od vas! 

Vi niste pametni toliko, koliko su oni prijetvorni! 

Vi bi umjeli i voljeli i bolje živjeti kad bi vam se to dalo! 

Biste li? Recite! 


Mešo, Ješo i ostali njihovi drugovi četrnaestgodišnjaci sjedeći 
podveče pred šatorima razgovaraju o dnevnim životnim prili- 
kama ovim jezikom: 

— Danas sam se više umorio nego ikada! Svaka me kost boli 
— govori jedan. 

— I mene svaka žila. 

— Koliko si ti danas pojeo? — pita neki treći. ' 

— Pojeo sam pola kile, mogao bih još triput toliko, ali tko 
će platiti! Sveto ne da, kaže, da mi ne dobijemo toliko plate da 
smijemo jesti baš toliko ti duša išće! 

— Heh, pa i jest. 

— Ja, vjere mi, da mogu iznijeti, radio bih više od deset, ali | 
đavola! Pogledaj, evo na meni se svrnulo! 

— Heh,blago capinašima, oni dobivaju ovake debele kuverte. 

— Ja bih najvolio da mogu noćas leći pa prespavati četiri 
godine, a kada se probudim da sam već za capinaša. 

— Heh, heh, atko nebi... 

San ih uvija take kao mekana isprana pelena, — da se u 
njemu dovinu i najvećih želja, da se u njemu jedinom zadovoljno 
ižive i do sita najedu. Svetina ječmenog kruha. Dječaci bez dje- 
čaštva. Bili su i djeca bez djetinjstva. Bit će i ljudi ne bez ljud- 
stva, nego bez onog, što drugi njihovi vršnjaci tako često imaju 
i dobiju. 

KORA OD GOVEĐE BALEGE 

Kad jednog lijepog dana staneš na Markovo Brdo i licem se 
okreneš prema Pilani, ona ti izgleda ovako: 

Jedan visok crven dimnjak, iz kojega suče dim neprekidno. 

Nad njim modra kupola nebeskog svoda, kao poduprta, kao 
modro platno suncobrana s crvenim drškom, kao moderni kupa- 
lišni suncobran s bijelim krupnim i sitnim maljama, vunastim 
oblačićima u stratosferi i usjanim suncem kao svijetlim dragim 
kamenom na nečijem bogatom nakitu. 

Pod tom su kupolom duge, duge zgrade pokrivene eternitom. 

Nešto podalje, uokvirena u dva gusta reda homora, velika i 
u obliku vile jednokatnica svijetlo crvena krova kao arteriozna 
krv. Ta te slika ne navodi uopće da nešto drugo zaključuješ do 
li da je to, recimo, baš kao neki sanatorij, ne nipošto direkcija 
Pilane u kojoj gospodin Steiner (milionski plaćenik) otkrojava 
dnevnice capinaške i »Šematizuje Tabelarni pregled u smislu vi- 
šeg profita« (njegova stereotipna raportna rečenica pred g. 

Goldbergom, koju on dvanaest puta na godinu napiše i potpiše, 
a trinaesti put je usmeno i svečano izdeklamira pred nabuhlom 
obrazinom njegovom kad se ona limuzinom pojavi na Pilanama). 
Steiner, pred kojim Vidičanin capinaš nikom ponikne a partifi- 
rer osjeti nepodnošljivu slabost u koljenima, g. direktor Stei- 
ner, koji uoči svake Platne Subote sa g. Blagajnikom obavi 
ovakav razgovor: 

— No, a kolika ustega gospodin Blagajnik? 

— Dvadesetijedna, gospodine Direktore. 

— Nichts mehr, Herr Kassier? Um Gottes Willen! 

Gospodin Blagajnik se boji suspenzije: 

— Aber Herr Direktor, das ist nur eine... no, das ist nur 
einmal... das ist... 

— No, ja jadasist... nichts das ist, sondern das mufi 
man mehrmals, mehrmals! Verstehen Sie? 

I g. Blagajnik ponovo otvara zapečaćene kuverte, ponovo 
dopisuje u rubriku »zabušavanje« i ponovo odbraja od capinaške 
dvonedjeljne zarade, dok g. dir. Steiner šetkari iz ugla u ugao 
s poluglasnim: ja das mu man machen, das muB man mehr- 
mals. mehrmals.. ' 

Verstehen Sie, Herr Kassier? Vierzig, beilaufig, vierzig! 

Zato kad gosp. direktor Steiner primi svoju platu on pjeva 
otprilike ovako: 


Ich bin ja heut' so glucklich, 
so glicklich... 


a capinaši kad otvaraju zapečaćene žute kuverte, kevaljuju oči, 
bogaraju i škripaju zubima. 

Slika jednokatnice svijetlo crvena krova kao arteriozna krv 
ne navodi te da uopće pomisliš da je tako. To je ono isto, Što 
treba učiniti s goveđom balegom kad tražiš crve pod njom, to je 
isto što i podići tu balegu da pod njom vidiš začudo neke ukru- 
ćene sjajne bube s modrim i crvenim krilnim oklopima a koje 
tako svojski bauče i šetkare pod njom. Gospodin direktor Steiner 
jedna je tako sjajna buba, koja ruje po capinaškim kuvertama. 

Još nešto podalje su u obliku kvadrata prostrane i ogoljene 
meraje, na kojima su ukamareni bezbrojni balvani, ogromni, 
debeli i neobuhvatljivi, uglačani kao bijelo emajlirani i daju do- 
jam nepomičnosti, zaležalosti, koja se ne pokreće ni najvećim 
naporom, kamo li capinom i nabreklim mišićem na ruci čovje- 
čjoj. 

Zatim slijede žuti stogovi dasaka, letvi i greda svih dimen- 
zija, žuti i neprobojni kao brda, kao žuto zlato, koje će oni do- 
nijeti gosp. Goldbergu, ukotljeni kao uzidani, a nikad da naslu- 
tiš da baš od njih tako žutih nastaju ljepote rivijera i velegra- 
dova, nikad da povjeruješ da se od njih vidički sinovi začinju, 
dorastaju, pate, obolijevaju i umiru s prezasićenim plućima od 
njihove žute i ubitačne pilovine. 

Između njih se zmijuga dvopružna željezna staza, kojom se 
provlače vagoneti za utovar ili istovar, kako kad. 

Po strani od svega toga je ušorena kolonija, dva reda tanko- 
vijastih platana, kao pod konac zidane kuće istog lika, niske i 
s uletvljenim dvorištima. To vidiš, a ne vidiš Marte Lojine. ni 
Savke, ni Micike, ni Milke, nijedne od tih obligatnih capinaških 
ljubavnica, koje tako svojski a tako jeftino zadovoljavaju jake 
capinaše pa bilo to baš i veneričnom zarazom; ne vidiš Mami- 
lovu »Gostionu III. klase« ni njegovu čarobnu palicu kojom on 
riše začarane krugove svoje, kojom steže obodnice oko pijanih i 
razdraganih capinaša na dan svake Platne Subote. Da, opet 
kora od goveđe balege, koju moraš podignuti ako hoćeš da vidiš 
ono što ne vidiš. 

Za Pilanom Voda, modra i puna crvena jošikovog žilja kao 
pečenih račijih kora, vatrogasnice u nizu, mostovi, stražarnice i 
ponešto još slično. 

A onda: nad svim tim čuješ id šumnu melodiju, silnu, če- 
ličnu, od nekih bezimenih instrumenata koji sikte, šište, ciče, fi- 
juču, zvižde i svi ti njihovi glasovi složeni sami po sebi (ne po 
muzičkim pravilima) kao u neki zvučni snop, izvijaju se, izdu- 
luju se visoko, daleko, široko. I u njima dahtanje kao orkestar- 
Ski. begeš, koji nadopunjuje melodiju. Simfonijski koncerat, u 
kome ne vidiš tipki, gudala, hitrih prsta i nabubrenih obraza, a 

koji se zastalno zovu: žuljave capinaške ruke. Dirigentska pa- 
lica nad tim sviračima je profit, koji ide u džep g. Goldberga. 

Obnoć ti opet sve to liči na bezbroj žutih suncokretovih bo- 
kora, za oko veoma lijepih i ugodnih da sjednete, sanjari, gdje 
jeste, pa da se do sitosti naslađujete. A nebo, ako je posuto zvi- 
jezdama, 0, to je istom prava divota! 


Sada okreni lice onoj strani u koju su ti gledala leđa pa ćeš 
vidjeti Vidike: 

Zemlje u stranama i liče na žute neravne kao obješene ploče. 
Neoparmačene i neograđene, zemlju pokazuju okom određeni 
pravci od jedne do druge gomilice žutog kamenja Što su ga se- 
ljanke čisteći njive marno ukamarile i prozvale: međaši — žuti 
međaši. Izgleda ti uopće da je u tom kraju sve žuto — zemlja, 
kamenje, žene, koze, paščad, djeca... Nijedan snimak, koji bi 
snimio, ne bi bio vjeran, ako ga ne bi postavio na žutobojen pa- 
pir. Napokon to ne bi bilo za oko ružno. Pejsaž koji istina govori 
o izvjesnoj siromaštini, ali ništa više. Ljudi iz njega ne govore, 
. mršave tanke klaske, s klipovima kao malim prstima, također ni- 
šta o njima ne pričaju nego to, da bi ti ljudi eventualno mogli 
imati i mukotrpan život. I da sate i sate tu stojiš u zagledanju 
iz te daljine, ne bi živu glavu lako primijetio, kamo li čuo pje- 
smu ili procik muški. Idila savršena. I opet: žuta. Bez zvona na 
kozi, jer lugar hajdučki preže da bi se samo domogao tankih 
nogu kozaričinih. 

Pa ako ne zađeš u tu sliku kao čovjek, dragi moj, ništa drugo 
i ne ćeš vidjeti, ništa o tom žutom življu ne ćeš više saznati. U 
životu postoje samo zato tolike nepravilnosti, jer se ljudi među- 
sobno drže u distancama. Opet dolazi ono što ja kažem: ako ho- 
ćeš da vidiš život pod korom goveđe balege, trebe tu koru di- 
gnuti. A dok ne digneš koru s Vidika, ne ćeš vidjeti ni Boje 
Obrenove, kamo li šta drugo... 

Život se ljudski zbog nepravilnih imućstvenih prilika to- 
liko užasno razlikuje, da jedni (recimo oni, koji živu dobro) i 
shvataju (a niti to hoće) življenje onih drugih, niti vjeruju u 

istinu te mukotrpnosti životne. Time dakako nastaju još veće raz- 
like, nastaju, upravo rečeno, provalije među tim dobroživima i 
onima što životare provalije, preko kojih ipak postavljaju mo- 
stove ali kojima se samo isključivo koriste uvijek moćniji. Pa- 
radoksno je možda reći, da je Markovo Brdo provalija između 
Vidika i Goldbergovih Pilana, ali je to ipak istina, kao što je 
i to točno, da je ta ista provalija premošćena i da njom samo 
i uvijek idu Vidičani, a opet da se samo i jedino time koristi Hans 
Goldberg, onaj moćniji, koji dobro živi, t. j. onaj, koji dobro 
jede, dobro spava, ima modro lice od debljine, u svilu obu- 
čenu djecu, zlatom zakićene buldoge i osamećene kašmirske 
mačke, kao što je sušta i gola istina i to, da taj vidički lanac 
ima ogromnu grbu, crnu i ogutanu u tvrdo, da im se navlači 
njena tegoba na oči, da od te tegobe niče u njihovoj svijesti 
vjera u zlu sudbinu. 

Dvije apriorne razlike: 

izrabljivači su svijesni sebe i svog položaja, znaju kako 
opstoje, jasno im je po čijim leđima gacaju kao i to, kako i na 
koji način će podržavati te prignute šije bez čije prignutosti ne 
bi ni trenuli — 

izrabljivani nisu svijesni ničega; ni toga da po elementar- 
nom zakonu prirode imaju apsolutno pravo na sve ono na 
što i njihovi izrabljivači, ni toga, da je neko od njihovih pra- 
djedova već uživao to pravo, niti da se to još i dandanas može 
steći i to na veoma jednostavan način. 

Prvi će ostati ono što i jesu sve dotle a ujedno i: samo do- 
tle, dok drugi ostanu ono što su, a što ni pod koju cijenu ne 
smiju ostati. 

Dvije sukcesivne razlike: 

milostiva gospođa Irena ima sjajan život, sjajan i javan, o 
njemu se, naime, priča: poimence o dijamantu milionske vrije-. 
dnosti, o plesnim toaletama, o krznima, o hermelinima. Ona 
je usprkos svojoj pedesetgodišnjoj dobi mladolika, putena, 
bez sjedina, sa zamamnim linijama i sitom zadovoljnom fizio- 
nomijom, ima jednog dvadesetgodišnjeg priležnika, plećata i 
muskolozna nogometaša, i drugoga: vučjaka s pomno ispranom 

njuškom i svilenom vrpcom o vratu. Njenog Francla (osam- 
naestogodišnjeg »sinčića«) odgajaju dvije guvernante, dva šo- 
fera sjede za automobilskim volanom kad se on vozi, dvije slu- 
žavke spremaju svilu njegove spavaće sobe, i t. d. Provincijski 
dnevni listovi redovno izvještavaju dolazak i odlazak »članova 
jedne od najuglednijih industrijskih familija« u njihovu »malu 
sredinu«. O žurovima i soarejama milostive gospođe Irene pišu 
potanko i opširno i pominju Lucula i ptičje jezike na njegovim 
gozbama. Jednom je jedan naš novinar »socijalista« i »soci- 
jalni publicista« (pod tim je imenima poznat kao javnih radnik) 
napisao prilikom izvještaja o nekim »Šumskim anketama« da je 
mil. gđa. Irena »moderna Samarićanka« prema svojim radni- 
cima. A to, popularno rečeno, znači, da ona u izvjesnim prilikama 
govori ovako: »jadni naši radnici« ili »baš su ovi radnici dobri« 
ili »ja volim naše radnike, uzgred rečeno, ali ipak oni svoj posao 
a mi svoj«. Dakle to je otprilike dovoljno, da se nečija čovječ- 
nost postavi na svoje mjesto i u dnevne listove. Ako je još mil. 
gđa. Irena »blagonaklona«, ona daje svoju fotografiju uz taj na- 
pis, pa zatim kad to listovi sve objave, onda je sigurno, da će iz 
svake redakcije doći »dotični saradnik« s jednim primjerkom u 
direkciju Goldbergove Pilane, predati ga gospodinu Steineru i 
zato »primiti iz određenog fonda« (kako kaže gosp. dir. Steiner) 
nagradu. 

To je dakle život, o kome treba pisati, to je život, o kojem 
treba naširoko pričati i njime se javno hvaliti. Onaj tamo za 
Markovim Brdom, u žutim mršavim zemljama vidičkim, iz kojih 
se svake godine regrutuje po jedna generacija capinaša i sjeki- 
raša, taj ne treba pominjati, jer njegovo pominjanje ne pruža 


ugodan osjećaj ni »situ želucu« ni »punu džepu« ni »pametnoj. 


glavi«. ' 

(Hja, bože moj, život je inače teška i mučna dužnost, pa ako 
će čovjek još da se i time zamara i prema tome se opredjeljuje, 
do đavola, lijepi dane! Kako je, neka tako i dalje ostane — to su 
bezuvjetno tačno reproducirane misli »mirnih građana« i gra- 
đanskih intelektualaca, a mi ih radi njihove paradoksalnosti 
umećemo baš među ove dvije razlike.) 

Boja Krcanova, žena Obrena capinaša, ima petoro djece 
s neobično otomboljenim trbuščićima, ima suhe dojke radi toga, 
visoko izvijene i oštre ključne kosti, žuto ispijeno lice i oči du- 
boko legle u očne duplje. Vidjela je Obrenovu smrskanu glavu 
u lokvi crne krvi pod Goldbergovim balvanom, naricala je za 
njim kao prava profesionalna narikača i onaj isti dan, kad su 
ga pokopali, ostala je gladna do iznemoglosti. Hrđav početak 
obudovljenički, koji. se nakazno produljio iz dana u dan cijele 
mjesece — sve dotle, dok se njenoj niskoj krovinjari nije jedne 
noći privukao vidički trgovčić Milić kuckanjem i ovim riječima: 

— Bojo, da legnem uza te. 

— Zašto, Miliću, zašto? 

— Heh, zašto, kako pitaš... 


— Pitam... 
— Bit ćeš sitija, znaš... znaš... iti i djeca ti... nemaš 
Obrena pa ti je mučno... Nemaš kruha. 


Hljeb naš nasušni, daj nam danas... 

Ispijena Boja Krcanova, mati petoro žute i gladne djece, 
sretna je što je Milić bacio na nju svoje požudno oko. 

Sreća ljudska ne bi smjela biti relativan pojam, a ona to jest 
samo iz jednostavnih razloga. 


To što ti vidiš, dragi moj, te žute zemlje u stranama, ne- 
ravne i kao obješene ploče, neoparmačene i neograđene, s ogra- 
dom koju pokazuju okom odmjereni pravci od jedne do druge 
gomilice žutog kamenja što su ga seljanke, čisteći njive, marno 
ukamarile i prozvale: međaši, to mršavo tanko klasje, tu tišinu 
i bez kozjeg zvona, to je kora, pod kojom vri kao pod onom 
od goveđe balege. 

Podigni je i pod njom ćeš naći tzv. život. 

DR IVO HERGEŠIĆ, ZAGREB 


KNJIŽEVNA SITUACIJA U FRANCUSKOJ 


. La literatura no puede ser nunca sino 
la expresion de la epoca. (Lara) 

Ne mora čovjek biti slijep pristalica Taine-ova determinizma 
a da ipak zna i priznaje, da literatura ne pada tako reći s neba, 
nego da raste iz zemlje da se književne pojave razvijaju u 
određenom ambijentu, »okolini«, koju književni historik ne 
smije, a zapravo ne može ignorirati. Jalovo je pri tom pitanje, 
što je primarno: pojedinac ili cjelina, jer nema sumnje, da su 
utjecaji (bolje: pobude) uzajmični i vrlo raznoliki. Ni najmar- 
kantnije ličnosti, koje često svojim imenom označuju epohu, ne 
mogu se potpuno osloboditi svoga doba, pa i onda, kad ga 

negiraju. A tek oni osrednji! 
Ovi posljednji — pisci drugoga ili trećega reda — baš su zato 


dragocjeni objekti za povijesna istraživanja, jer nisu plovili | 


protiv struje, nego su služili dnevnoj modi. To su pravi svje- 
doci književnih tendencija i duševne atmosfere uopće. Pred- 
stavnici jedne epohe. 

Ni suvremenu »književnu situaciju« u francuskoj ne stva- 
raju veliki pojedinci nego mnogi srednji autori, od kojih ne 
će možda mnogo ostati, kad jednom budu mrtvi. Ali značajniji 
su od velikih umjetnina često dnevni uspjesi, polemike, prave 
ili izmišljene anegdote i različni drugi detalji, o kojima potom- 
stvo ne će zacijelo voditi računa. 

Tko se hoće orijentirati u suvremenoj književnosti, ne smije 
zanemariti ova pomagala. Koga ne zadovoljava sam estetički 
kriterij, mora saći sa pijedestala i pomiješati se s gomilom. 
Zgodno su sredstvo snalaženja pri tom književne nagrade kao 
registrator javnoga mnijenja, interesa i sklonosti. Te nagrade 
ne dobivaju najgora djela, a još manje najbolja, već neka 
»blažena sredina«, upravo što nam treba. ' 

Koncem godine počinje u Parizu — kao i drugdje — knji- 
ževna sezona, tek što u Francuskoj ova sezona dobiva posebno 

obilježje zbog bezbrojnih književnih nagrada, koje treba po- 
dijeliti. Neki tvrde, da je to abnormalna pojava i da se tim 
silnim nagradama pobuđuju nezdrave ambicije nezrelih poje- 
dinaca. Da se tim samo podstiču spletke i rovarenja i da redovno 
pobjeđuje onaj, koji se umije najbolje dodvoriti ovoj ili onoj 
klik. Pa i samo mnoštvo književnih nagrada obescjenjuje u 
neku ruku moralni uspjeh laureata. 

Svi .su ti prigovori donekle opravdani, ali su i dobrano pre- 
tjerani. I same književne nagrade i obligatne polemike prigo- 
dom podjele svjedoče, da postoji interes za književnost i da 
se o književnicima vodi kod zgode računa gotovo koliko i o 
sportskim ili filmskim »zvijezdama«. A to je vrlo mnogo! I ma 
da je naivno reći, da su nagrađene knjige najbolje književne 
novosti godine, ipak nema sumnje, da osim sretna slučaja 
odlučuju u izboru još drugi faktori. U više navrata izabrana 
su vrijedna, a kadikad i originalna djela, pomognuti mladi 
nepoznati autori, koji su se poslije lijepo razvili. A uvijek su 
odluke pojedinih jury-a zanimljivi simptomi književnih i opće- 
no kulturnih prilika, svjedočanstva o raspoloženju javnosti. 
Tako je na primjer pred dvije godine nagrađen čuveni ratni 


roman Dorgelčsa »Drveni krstovi« (Croix en bois), a to je bio 


odgovor Remarque-u i ostalim ratnim djelima, koja su popla- 
vila tržište. Onda je okrunjen Fauconnierov eksotični roman 
»Malaisie«, koji veliča kolonizatornu misiju zapadne Evrope. 
A bilo je to uoči Međunarodne kolonijalne izložbe u Parizu i 
učestalih diskusija o Pan-Evropi. I tako se svaki pokret i vrije- 
nje u francuskoj (a često i svjetskoj) javnosti odrazuje u na- 
građenim književnim djelima. 

Najviše buke podiže se redovno oko Goncourtove nagrade. 
Edmond de Goncourt namijenio je tu nagradu (5.000 franaka) 
»najboljem romanu, najboljoj zbirci novela, najboljoj knjizi 
impresija, najboljem belestritičkom djelu u prozi, i samo u 
prozi, koje je objavljeno kroz godinu«. Tako eto donator tumači 
svoje želje ostavljajući desetorici akademika, koji tvore Aca- 
dćmie Goncourt, potpunu odgovornost. Na drugom jednom 


mjestu još ističe, da je Prix Goncourt »namijenjen mladim 

književnicima, smionim i novim smjerovima u obliku i misao- 
noj sadržini.« Prvi je put ova nagrada podijeljena god. 1903., 
a do danas ju je primilo dvadeset i osam književnika. U toj 
šarenoj skupini ima i nekoliko markantnih imena: Claude 
Farrčre, Barbusse, Duhamel, Proust, braća Tharaud i drugi. 
Dvadeset i osmi je Jean Fayard. 


Ovaj je put bila rasprava naročito žestoka, a osim uobiča- 
jenih polemika bilo je i ozbiljnih članaka i Goncourtovi su 
akademici morali slušati mnoge gorke prigovore. Diskusiju je 
zapodio poznati pariški nakladnik Grasset (kojemu već odavna 
Acadćmie Goncourt nije nagradila nijedan roman), a doskora 
su se umiješali i neki kritici ustvrdivši, da »Desetorica« nisu 
nikako dorasla svojoj teškoj, da ne kažemo jalovoj, misiji: 
pronaći najbolji roman godine. Rekoše, da Goncourtova akade- 
mija hoće biti pod svaku cijenu »originalna« nagrađujući samo 
djela, za koje nitko nije čuo. Neki domišljati kandidati ne šalju 
stoga svoje romane novinama na prikaz, samo da Desetorici 
preostane slava, da su ik »otkrili«. Tako je — vele — uradio 
godine 1922. Henri Bćraud, i dobro je uradio... 


Da je iznenađenje glavna značajna crta Prix Goncourta, 
pokazalo se i ovaj put. Od bezbrojnih prognoza nije se obisti- 
nila nijedna. Posljednji je čas pao izbor na mladoga jednog knji- 
ževnika, na koga ni oni »najupućeniji« nisu možda pomišljali. 
"To je Jean Fayard, sin nakladnika (!) Fayarda, urednik knji- 
ževno-umjetničkog tjednika »Candide« i pisac romana »Mal 
d'amour« (Ljubavni jad). Svoju pobjedu zahvaljuje Fayard 
donekle Lćon Daudetu. koji je nekoć (1919.) i Marcelu Proustu 
pribavio Prix Goncourt. Njegov članak u »Comoediji« uoči 
izbora bio je bojni poklič, koji su ostali akademici konačno, 
nakon višekratnoga glasovanja, prihvatili, sjetivši se valjda, 
da je otac nadobudnoga kandidata moćan i bogat nakladnik. 
Ipak je borba bila žestoka, jer je Fayard imao ozbiljnoga kon- 
kurenta u Jeanu Schlumbergeru. Schlumbergerov roman »Saint 
Saturnin« je zrelo umjetničko djelo, koje se odlikuje klasičnom 
jednostavnošću, psihološkom dubinom i etičkom ozbiljnošću. 

Jean Fayard je — istina — mlađi i u dobrom i u lošem smislu, 
a Desetorica se poklonila mladosti. Ali kakvoj mladosti? 

Oko toga pitanja nastala je nova rasprava.  Rekoše, da 
mladi Fayard piše o ljubavi kako se pisalo na koncu prošloga 
stoljeća i da je bliži po svom shvaćanju članovima Goncour- 
tove akademije, negoli svojim vršnjacima. Samu činjenicu, 
da je Desetorica nagradila jedan ljubavni roman, smatraju 
neki predstavnici Mladih provokacijom. Za njih je ljubav — 
»amour-passion«, kako bi rekao Stendhal, pravi pravcati ana- 
bronizam. Poratna literatura od 1920.—1930. ne obiluje lju- 
bavnim romanima staroga kova. Odnosi spolova stubokom su 
se promijenili, a ratni i poratni događaji dovoljno objašnja- 
vaju ovu pojavu, koju je vrlo suptilno i točno analizirao 
Edmund Jaloux povodom Fayardova romana.!) Jean Fayard 
vraća se strogoj formuli nadovezujući na Flauberta, Maupas- 
santa (»Notre coeur«!) i Anatola France-a (»Le lys rouge«). 
N jegov junak nije eteričko neko biće, koje se iscrpljuje u xo- 
mantičnim uzdasima. A i zamamna Florence je žena od krvi i 
mesa. Ali Jacques Dolent zna, da senzualni užitak nije isto što 
ljubav, da je »naše srce« vrlo komplicirana tvorevina i da 
čovjek može grdno patiti od »fikcija«, kojih se poratna gene-' 
racija tobože zanavijek odrekla. I to je veliko ono otkriće, koje 
su Desetorica nagradila, vjerni svojoj tradiciji, da bilježe vri- 
jenja i obrate u potrebama čitalačke publike. Prigovaralo im se 
stoga da su reakcionarni, da im je ukus zastario, kao i onda, 
kad su (1929.) nagradili veliki Arlandov roman »Red« (L'or- 
dre). Marcel Arland provovijeda također »reakciju«, kad slavi 
Red, građansku disciplinu i tradicionalno iskustvo, baš kao i 
Jean Fayard, kad obnavlja formulu sentimentalnoga romana. 
I jedan i drugi su vjesnici reakcije, koja je postepeno zavla- 
dala posljednjih godina francuskom javnošću. Na književnom 
području dobro je ovu pojavu zapazio (nakon B. Fay-a) Benja- 
min Crćmieux u svom sustavnom prikazu poratne francuske 


*) La fin de lVaprčs-guerre (Le Temps, 17. XII. 1931.) 

književnosti, koju označuje dvojnom formulom: Nemir i Ob- 
nova.) ' 
Fayardov roman »Mal d'amour« nije djelo početnika (pisac 
je objelodanio nekoliko romana); ipak se u njemu ogledaju neke 
početničke mane, koje neugodno djeluju. Fabula je vrlo jedno- 
stavna. Mladi Jacques Dolent je »intelektualac« iz imućne gra- 
danske familije, koji služi momentano svoj vojni rok. U 
slobodnim časovima snatri o velikoj nekoj ljubavi, koja bi mu 
obuzela čitavu dušu i tijelo. Zatrpan je literaturom (u telećaku 
nosi sobom Valćry-a, Gide-a, Prousta i Sig. Freuda!) pa nije 
čudo, da se velika njegova želja konačno ostvaruje. Florence 
Dathard, zamamni model čuvenoga engleskog slikara Daug- 
herty-a postaje njegova ljubovca, i stranice, koje opisuju nji- 
hovu ljubav, pripadaju svakako među najuspjelije dijelove 
knjige. To je zaista »mlado«. Ali doskora se javljaju prvi 
oblaci, različne tehničke teškoće, koje pomućuju idilu. Jacques 
Dolent gubi Florence i otkriva, da ju je ljubio mnogo više, 
nego što je sam mislio. Njegova patnja je zacijelo iskrena, ali 
djeluje neiskreno; njegova mudrovanja o mladosti, o prola- 
znosti svega i životnim iluzijama su elegantna, ali banalna. 
Roman je za polovicu predug, kako je dobro netko primijetio. 
Autor je dobro ocrtao ljubavnu idilu i njene sretne faze, ane- 
dostaje mu tragične snage i veličine, da svoj pothvat izvede, 
kako ga je započeo. Prijatno se doimlje sentimentalna ironija, 
kojom pisac tretira svoga junaka ogledajući se u njemu kao u 
nekom zrcalu. Ali ne umije izaći iz sebe: tek što je napustio 
ovu sigurnu podlogu, osjeća se nesigurnost i tapanje. a 
Osim Schlumbergera imao je Fayard još jednoga ozbiljnog 
konkurenta. Jacquesa Chardonnesa, koji je svojim najnovijim 
romanom (»Claire«) stvorio zrelo umjetničko djelo. Ali Char- 
donnes ne treba više moralne ni materijalne pomoći Goncour- 
tove akademije, koja hoće poduprijeti mlade pisce (po godi- 


*) Benjamin Crćmieux: I/inquićtude et reconstruction. Essai sur la 


littćrature de Paprčs-guerre (Corr&a) 1981. — Bernard Fay: Panorama de la 
littćrature contemporaine (Kra) 1925. Novo izd. 1929. 

nama!), koji su tek započeli svoju književnu karijeru. Drugo 
je pitanje, da li je Fayardu ova potpora bila potrebna ili su 
neki od Desetorice trebali njegov zagovor. 


»Tri stvari obeščašćuju francuskog književnika: legija časti, 
Revue de Deux-Mondes i Akademija,« govorio bi Maupassant. 
Da je dulje vremena živio, promijenio bi možda svoje mišljenje 
o Francuskoj akademiji, kao što je prihvatio suradnju u glaso- 
vitoj konservativnoj reviji. Time se dakako osnovna situacija 
ne bi promijenila. Akademije su po svojoj naravi čuvari pro- 
šlosti; često tapaju za vremenom, mjesto da vode, i priječe silom 
svoga ugleda i moći slobodni razvitak. I zato nitko pametan 
ne smatra četrdesetoricu »neumrlih« članova Francuske aka- 
demije najboljim i jedinim predstavnicima žive francuske 
književnosti (ma da među njima ima i velikih pojedinaca). 
Moličreov slučaj ponovio se mnogo puta tečajem vjekova, a 
baš u naše doba je ovaj prijelom između akademizma i žive 
književnosti najočitiji i najpotpuniji. 

Ipak ne valja podcjenjivati starodrevnu ovu instituciju i 
praviti jeftine šale na račun nekih njenih besmrtnika. Bilo 
kako mu drago, Francuska je akademija važan faktor francus- 
koga kulturnog života, a umjela je kako tako sve do dana 
današnjega sačuvati svoje dostojanstvo i ugled kao neka nacio- 
nalna svetinja. Tom sentimentalnom obziru pridružuje se i 
praktični: Akademija je važan faktor u društvenom životu 
otmjenoga svijeta, raspolaže odličnim vezama i materijalnim 
mogućnostima — ukratko stara ova tetka, ma kako bila po- 
nekad hirovita ili zasukana, nije naodmet, ako netko traži 
časnu i moćnu protektoricu. A godišnja podjela književnih na- 
grada, kojima raspolaže Francuska akademija, jest događaj, o 
kojem se vodi računa. Nije to mala stvar: preko pedeset knji- 
ževnih nagrada, a osim toga još razne medalje, diplome i druga 
odlikovanja. A prošle godine bilo je tih nagrada još i više (79). 
Sva ta odlikovanja Francuske akademije nisu naravski jednako 
zamašna i ako najmanji »prix« dostaje, da sretni dobitnik doda 
svome imenu časni naslov »Laurćat de | Acadćmie francaise«. 

U svom godišnjem izvještaju prigodom svečane javne sjed- 
nice održao je Ren€ Doumic, stalni tajnik Akademije, opširan 
izvještaj o nagradama veličajući nagrađena djela i pojedince, 
koji su stekli Akademijino priznanje. Potanje se zadržao da- 
kako samo kod važnijih laureata: Andrć Obey, Pierre Fabre, 
Renć Roy, Renć Schneider, Red Sestara sv. Josipa, Raymond 
Escholier, Maurice Genevoix, tri mlada autora, koji su napisali 
jednu knjigu o Charlesu Pćguyu, Gćrard Bauer, Raoul Narsy, 
Georges Hardy i drugi neki pisci, koji se bave kolonijskim 
problemima... da ne spomenemo ostale dobitnike (ličnosti i 
korporacije), kojima je Akademija zasvjedočila svoju sklonost. 

Ovaj izbor nije slučajan ili hirovit. Tko je malko upućen, 
prosudit će lako, koliko ovaj izbor ima programatski karakter 
i kako Akademija — čuvarica stoljetnih tradicija — uporno 
kreće svojim putem — često mimo raznih dnevnih strujanja, 
a često i protiv njih. U tom smislu su navedena imena zanim- 
ljiv dokumenat o raspoloženju visoke francuske buržoazije u 
to doba. : 

Andrć Obey (prix Brieux) je nagrađen, što je napisao ka- 
zališni komad o francuskoj pobjedi na Marni (»La battaille de 
Marne«). Uz književne kvalitete toga komada Renć Doumic je 
istakao moralnu vrijednost i misaonu sadržinu, kojom je pisac 
osvojio publiku. U to doba. kad je reparacijsko pitanje postalo: 
akutno, uoči međunarodne konferencije za razoružanje (koja je 
ponešto neslavno zaključena u srpnju ove godine) i krvavoga 
konflikta na Dalekom Istoku učinila se ova drama velikom dijelu 
francuske javnosti vrlo aktuelnom. A Francuska Akademija 
dala je svoj blagoslov. 

Velik broj Akademijinih nagrada dobili su i ovaj put 
povjesničari. P. Fabre, unuk Fustel de Coulangesa, koji prou- 
čava život i djela svoga slavnog pretka, E. Gabory, historik 


rojalističke Vandeje,- R. Schneider, profesor za povijest 1. 


umjetnost na Sorbonni — i mnogi drugi. Govoreći o tim nagra- 
dama Akademijin je govornik načelno branio važnost historije 
za razvoj čovječanstva citirajući značajnu knjigu Gabriela 


Hanotauxa »Obrana povijesti« (La defense de IPhistoire). I 

Hanotaux, povjesničar i diplomat, i Renć Doumic, stalni 
tajnik Akademije i urednik »Revue de Deux-Mondes«, brane 
ista načela i ciljaju na istog protivnika... 

Izbor, kojim je okrunjena Knjiga »K svjetlosti« (Vers la 
lumičre) također je značajan. Renć Roy, ratni invalid-slijepac, 
dobio je Prix Montyon (kojim se nagrađuju djela korisna ću- 
doređu) potresnim svojim pričanjem, kako čovjek'i ako je 
izgubio očinji vid može da se snađe u svijetu i da bude kako 
tako sretan. 

Nagradu francuskog jezika (koju R. Doumic drži nacio- 
nalnim odlikovanjem par excellence) dobio je Red Sestara sv. 
Josipa (Soeurs de St. Joseph de Apparition), koje na Blizom 
istoku (Bejrut) šire francuski jezik i kulturu. Za francusku 
kulturnu propagandu izvanredno je važna i uloga katoličkih 
(i protestantskih) misionara. Taj rad veliča knjiga E. de Kay- 
sera (Le grand pćril de la France missionnaire), kojoj je sam 
maršal Lyautey napisao predgovor. Pisac slavi nacionalnu dje- 


- latnost misija, ali se ujedno jada, da bi nestankom stare gene- 


racije moglo ponestati ovakovih pionira, budući da »zlokobni 
i kobni neki utjecaji« poduzimaju u Francuskoj sve i sva da 
oteščaju rekrutaciju novih misionara. I tako je Edouard de 
Kayser dobio nagradu: Akademija je htjela pokazati kakav 
važan predmet obrađuje ovaj pisac. 
Sve to nema izravne veze s literaturom. Glavni književni 
laureat je R. Escholier, a zatim H. Pourrat i M. Genevoix. 
Raymond Escholier je nagrađen velikom književnom na- 
gradom (Grand prix. de littćrature), koja se ne podjeljuje za 
pojedinačna djela, već se njome nagrađuje čitava jedna knji- 
ževna karijera. Escholier, podrijetlom južnjak, naturalizirani 


ž *vI+ + . . . . 
Parižlija, opisuje u nekim romanima svoj zavičaj (krajina 


Aričge) kao pravi regionalistički pjesnik. Piše i dobre psiho- 
loške romane i kazališne komade, bavi se kritikom, a po svom 
građanskom zanimanju je upravitelj Hugoova muzeja u Pa- 
rizu. Escholier je odavna član Francuske akademije. 

Henri Pourrat (Prix de roman) je također regionalistički 
Pisac prerušen u Parižanina. U svojim djelima nastoji uskrisiti 

stare pučke legende, proučava učeno folklor centralnoga ma- 
siva (koji pripada među relativno najmanje poznate francuske 
krajeve), a velika pripovjedačka tetralogija »Gaspard des mon- 
tagnes« stekla je priznanje kritike. Posljednji roman ove tetra- 
logije »Istočni toranj« (La tour de levant) okrunila je Akade- 
mija svojom godišnjom nagradom za najbolji roman. | 
Maurice Genevoix (Prix Paul-Flat) je isto tako solidan 
književnik. Pročuo se najviše svojim izvrsnim ratnim romanom 
»Pod Verdunom« (Sous Verdun). Akademiju je zanio neobični 
psihološki roman »Rrofi«, kojemu je glavni junak jedan — 
inačak. Genevoixovo djelo je zanimljiva i na mjestima vrlo 
duhovita studija o životinjskoj psihologiji. oko! 
Gćrard Bauer (Prix Nće) je novinar i književni diletant. 
Štićenik Paul Bourgeta, koji mu je već jednom pribavio pri- 


znanje Akademije. Novinar je i Raoul Narsy, stalni suradnik . 


»Journal de Dćbats«-a. Teško bi bilo zamisliti njegove članke 
u drugom kakovom listu — primijetio je Doumic Ka to ne 
poriču ni oni, koji nisu istomišljenici gospodina Narsy-a i časne 
njegove tribune. ; 

S obzirom na kolonijsku izložbu, koju s pravom drže 
apoteozom francuske kolonijske politike i veličanstvenim resu- 
imeom jednoga imperijalizma, nagradila je Akademija ovaj put 
brojna djela o kolonijama. Najčasnije mjesto u toj sača 
zaprema ugledni historik sjeverne Afrike — Georges Hardy, 
direktor pariske Ecole coloniale. : 

»Da li je žetva ove godine bila osobito obilata?« upitao je 
Doumic na koncu svoga govora: I odgovarajući sam na ovo 
retoričko pitanje stalni tajnik Akademije je konstatirao, da je 
»esprit frangais« pobjedonosno: prebrodio najteža ratna vre- 
mena, a da mu nije mogla trajno nauditi ni poratna anarhija. 
»Radosno pozdravljamo — zaključio je on — sretne predznake 
ha raznim stranama obzora, koji objavljuje, da će francuski duh 
opet, malo pomalo, postići svoje negdašnje ravnotežje i lijepo 
svoje zdravlje.« nes : 

Svi dakako ne sude podjednako o tom ravnotežju 1 zdravlju 
nazivajući jedno i drugo mrtvilom i stagnacijom. 

Izbor najnovijeg besmrtnika (u lipnju ove godine) ne mije- 
nja ovu situaciju. Abel Bonnard, koji je naslijedio Le Goffica, 
nije slavan, ali ga cijene u stanovitim konservativnim krugo- 
vima, koji ne vode računa o dnevnom ukusu i potrebama. Bon- 
nard je debitirao god. 1906. zbirkom stihova, koja mu je priba- 
vila obilat putni stipendij. Objelodanio je kasnije još dvije 
knjige pjesama. Ti su stihovi hladni, izvještačeni i neintere- 
santni, ali formalno vrlo dotjerani. Napisao je i jedan roman 
(L'amour et la vie) i jednu dugu novelu, u kojoj se poveo za 
Stendhalom. Konačno je našao svoj izražaj u raznim putopisima: 
Kina, Maroko, Italija, Brazilija. .., u kojima se ogleda autorova 
osjećajnost, a lirske digresije se isprepliću s historijskim 
ekskurzima. 

Rodio se god. 1883., pa je prema tome zelen mladac u kolu 
francuskih besmrtnika. »Ulazeći u Akademiju — primijetio je 
kroničar jednih pariskih novina — g. Bonnard donosi sobom 
svježu atmosferu svojih putovanja i smisao za tradicije, koje 
toliko poštuje.« Ovo je posljednje svakako vjerojatnije. | 


Uz Prix Goncourt i Prix de la Renaissance je najuvaženija 
književna nagrada svakako Prix Fćmina-Vie Heureuse. Ova 
je nagrada podijeljena prviput god. 1904., a primila ju je je- 
dna žena. U jury-u sjede same žene i'taj fakat daje ovoj na- 
gradi posebno značenje. Zato se o tom i vodi toliko računa — 
zato je i Prix Fćmina vrlo važan faktor, hoćemo li upoznati 
raspoloženje francuske javnosti. Književne porotnice, koje do- 
suđuju Prix Fćmina, pokazale su u više navrata sigurni ukus, 
a uz to i smisao za ono, što je aktuelno, ma da su te dame 
sklone konservativnom naziranju. To im dakako nitko ne će 
zamjeriti, jer zašto da ove mondene gospođe budu revolucio- 
narnije od svojih muških kolega! Ni jedan »prix« ne bilježi 
možda tako točno prosječan ukus francuskoga društva kao Prix 
Femina. : ' 

Ove godine napravile su članice jury-a malu jednu psinu 
Goncourtovoj akademiji: nagradile su djelo, koje bi zacijelo 
predložili neki od Desetorice. Sretni autor, za kojega su se oti- 

mali književni odbori, nije profesionalni književnik. Antoine de 
Saint-Exupćry je civilni pilot jedne francuske kompanije, a 
dok se o njem vodi prepirka, leti on redovno svojom prugom 
Casablanca-Dakar uz obalu afričkoga kontinenta, U svojoj ka- 
rijeri je doživio raznih pustolovina, a ako i sve one anegdote, 
koje su objavljene u pariskim listovima, nisu baš doslovce isti- 
nite, ipak nema sumnje, da je Saint-Ex (tako ga zovu njegovi 
avijatički drugovi) čovjek smion, energičan, hladnokrvan — 
ukratko uzor pilota, koji je uvijek spreman da poleti u neiz- 
vjesno i da svlada goleme nepoznate prostore bio to ocean ili 
brazilska prašuma ili afrička pustinja. No čini se, da avijatička 
slava nije Saint-Exu dostajala. Ovaj tipični »junak našega 
doba«, vitez uzduha (kako Francuzi vole nazivati svoje avijati- 
čare), odlučio je osvojiti i književne lovorike. Pred dvije go- 
dine je izdao — onako usput .— prvi svoj roman »Courrier du 
sud«, a lani eto »Vol de nuit«, koji mu je pribavio Prix Fć- 
mina. U prvom romanu upotrebio je neka svoja iskustva iz 
doba, kad je kao šef-pilot društva »Aćropostale« organizirao 
zračni promet preko južnoga Atlantika. Odatle i naslov djela. 

»Noćni let« označuje znatan napredak. Kratak ovaj roman 
(zapravo novela) je zaista vrijedan i na momente potresan do- 
kumenat. Dok je u prvom romanu banalna ljubavna intriga 
tvorila okosnicu pripovijesti, u nagrađenoj knjizi oslobađa se 
pisac različnih akcesorija nastojeći da istakne ono, što je najbit- 
nije: avijatičarev doživljaj. Jer pilot Saint-Ex nas zanima, on 
ima svašta, da nam kaže. Da nas pouči i otkrije nepoznate svje- 
tove. Ali kad se avijatičar pretvara u »literata«, postaje bana- 
lan, dosadan i neiskren. Takova mjesta odvajaju se uostalom 
tako vidljivo od ostalih dijelova, da ih je vrlo lako prepoznati 
i izlučiti. Antoine de Saint-Exupćry je ambiciozan. Ne dostaje 
mu da bude puki »reporter« i da jednostavno transponira svoja 
avijatička iskustva. Pisac »Noćnoga leta« je i moralist! Lijepo 
to objašnjava u svom briljantnom predgovoru Andr€ Gide, 
koji se najednom (golemoga li čuda!) prometnuo u branitelja 
Dužnosti (s velikim slovom). Ima nešto što je vrednije od ljud- 


skoga života i lične sreće. Andrć Gide, tvorac Lafcadija i Co- 

rydona, odriče se anarhičnoga individualizma i slavi slijepi zapt, 
koji sili pojedinca da se žrtvuje, jer to nalažu viši neki hipo- 
tetični interesi. Možda samo zbog trgovačkog probitka ove ili 
one kompanije... Svejedno! Tako se stvaraju heroji, a civilna 
avijacija (i gospodarski interesi, koji je pokreću) je visoka 
škola heroizma. Navigare necesse... Noćni letovi, koje opisuje 
Saint-Exupćry su zoran primjer toga heroizma. To je — uz 
ostalo — dokument ljudske veličine i bijede, koji će oduševiti 
i one, koji o tim stvarima misle drukčije nego Andrć Gide u 
najnovijoj svojoj inkarnaciji. 


Spomenute nagrade dostaju da označe književnu sezonu. 
Prix de la Renaissance, posljednja od velikih nagrada, podije- 
ljena je ovajput vrlo kasno, a primio ju je Lćon-Paul Fargue, 
»le dernier noctambule«, kako ga je tom prilikom okrstio kro- 
ničar »Matina«. Time je istaknuto donekle i značenje ovog iz- 
bora, koji nema mnogo veze s književnošću. Fargue je slikovita 
figura, noćnik,koji obilazi Parizom i podsjeća na herojska vre- 
mena simbolističke vojne. Originalan tip, koji danju upravlja 
— vele — jednom tvornicom porculana, a noću mijenja lik i 
osobu. Fargue ima uostalom odličnih veza u mondenim i mon- 
deno-umjetničkim krugovima Pariza, a time valja objasniti 
njegov uspjeh. ; 

Spomenimo ipak, da je Fargue (*1878.) objelodanio dvije | 
zbirke pjesničke proze, jednu prije rata, a drugu 1919. Obje 
knjige svjedoče — usprkos raznim ekstravagancijama i zbrci, 
da je »posljednji noćnik« prava pjesnička duša i nepopravljivi 
bohem. Ovaj dojam ne će izbrisati ni Prix de le Renaissance, 
ni najnovija njegova knjiga, koja je nedavno izašla. 

Nije potrebno nabrajati ostale književne nagrade. Ima ih 
i onako previše a da bismo ovdje mogli ispisati čitavu statistiku. 
A je li napokon i važno, da je književnu nagradu za nogomet 
(Prix littćraire du football) dobio neki g. Roger Demulder, uči- 
telj u Desvresu, za svoje djelo »Lecon de gćographie« (Zemljo- 
Pisni sat). Ta pripovijest mora da je zaista izvrsna, kad ju je 
ugledni jury, kojemu predsijeda Jean Giraudoux, jedan od 

najvećih književnika suvremene Francuske, odabrao od 286 
priposlanih »romana«. Ili velika nagrada za detektivski roman 
(Grand Prix du roman policier), koju je postigao neki Jules 
Esquirol (»L'araignće de jade«). 

Pa Prix Thćophraste-Renaudot, koji pripada među promi- 
nentnije nagrade! Laureat je Philippe Hćriat, popularni kaza- 
lišni i filmski glumac, koji se odmetnuo u književnike kao i 
Saint-Exupćry. Nagrađen je roman »L'Innocent« (Nedužni), a 
obrađuje jedan »freudovski« siže: ljubav brata i sestre. Hčriat, 
koji je uz svoju glumačku djelatnost dospio da studira psiha- 
nalizu, mlad je čovjek: navršio je tek dvadeset i sedmu. 

Još samo nekoliko primjera! Prix Interallić podjeljuje 
jury književnih kroničara pariskih listova. Ova nagrada za- 
pravo i nije »prix«, jer sretni laureat ne dobiva nikakovo nov- 
čano priznanje, nego samo javnu pohvalu. Tom pohvalom odli- 
kovan je Pierre Bost za svoj veliki roman »Le Scandale«. Bost 
spada među istaknutije književnike mlađe generacije. Objelo- 
danio je dosada neko desetak knjiga, a »Sablazan« je sva- 
kako jedno od najzrelijih. To je suvremeni »Bildungsroman« 
s dubljom problematikom. Piščeve intencije nisu odviše jasne. 
»Jao čovjeku, zbog kojega dolazi na svijet sablazan«, glasi epi- 
graf. A onda? »Znati, da ćemo umrijeti, da sve to nema smi- 
sla, da je sve tek neslana šala«... No kako da se spasimo? 
»Kud da bježimo? Kud, ako ne u smrt! Čovjek mora izvršiti 
svoj čovječji zanat, a dandanas svoj prljavi zanat dandanaš- 
njega čovjeka. Naše je tek pravo da budemo hrabri — poput 
zarobljenika!« 

Nekima će se te riječi učiniti kao strašna sablazan. A opet 
— »nemoguće je, da na svijetu ne bude sablazni« (Mat, 
XVIII., 7—8). ' 


Nagradu društva književnika (Prix de la Socćtć des Gens 


de Lettres), koja nije samo časna pohvala, dobio je ove go-. 


dine Mario Meunier, ugledni francuski helenist, koji je svojim 
kulturno-historijskim radovima poznat i široj javnosti a ne 
samo stručnjacima. 

Književni mecene u Francuskoj nisu zaboravili ni omladine. 
Na mlađima svijet ostaje, a svaki ideolog, koji hoće ustaliti 
neko stanje ili vjerovanje, obratit će se — prije ili poslije — 
mlađim generacijama... jer kakova je omladina, takova je 
budućnost. Prix de PEnfance, koji podjeljuje popularni kul- 
turni tjednik »Les Nouvelles littćraires«, ne vodi doduše ra- 
čuna o dječjoj književnosti, kako bi čovjek mislio sudeći po 
imenu. Prix de PEnfance nagrađuje jedno ili više djela, koja 
koriste odgoju, ističući, koliko je uzvišena misija pedagoga, ili 
pak otkrivaju dječju psihologiju. i tako pripomažu boljem ra- 
zumijevaju između odgojitelja i omladine. Kako u jury-u 
sjedi nekolicina uglednih književnika, profesora, stručnih pe- 
dagoga, što više i jedan liječnik (a nagrade su osim toga pri- 
lično obilate), to je opravdan interes i natjecanje, tko će osvojiti 
ovo odlikovanje. Ove su godine nagrađene četiri knjige i jedan 
manuskript. Bilo je mnogo natjecatelja, a ipak se odabrana 
djela ne izdižu iznad prosjeka. »Lettres sur Pćducation« (pi- 
sma o uzgoju) gđe. Reynier-Paget zaslužuju svaku hvalu svojim 
poletom i plemenitim oduševljenjem. Ali ta razmatranja jedne 
obrazovane i konservativne žene, koja vjeruje, da je liberalna, 
nisu mnogo zanimljiva. Čitaoca taj polet umara i postaje do- 
skora dosadan, a neka poglavlja (kao ono o estetičnom odgoju) 
čine se strašno nesuvremena i gotovo naivna. Jadna gđa. Rey- 
nier-Paget kao da i ne sluti, kakovi trzaji razdiru današnji 
svijet! — »L'Enfant blessć« (Ranjeno dijete) Andr€ Dodereta 
je hvale vrijedan pokušaj da odrastao čovjek zagleda u dječju 
dušu i da se otkriju reperkusije raznih porodičnih konflikata na 
osjetljiru dječju psihu. Nije to dakako prvi pokušaj ove vrste 
u francuskoj književnosti, a tko poznaje na primjer »Učenika 
Gillesa« (Elčve Gilles) Andrć Lafona ili »Konac je šutnja« (Le 
reste est silence) Edmond Jalouxa (da i ne govorimo o vido- 
vitim Proustovim analizama) morat će priznati, kako je Dode- 
retov roman daleko od ovih uzora. Doderet je poznat kao pre- 
vodilac d'Annunzijevih djela, a bio je s njime i za vrijeme 
»opsade« Rijeke. D'Annunzijevo društvo nije zacijelo prede- 

stiniralo Dodereta, da bude pedagog. No bit će, da je pozadina 
njegovog dječjeg romana autobiografska. 

Treći laureat je Pierre Richard, srednjoškolski profesor, li- 
beralni konservativac, koji je u »Tempsu« objelodanio svoja psi- 
hološka razmatranja pod natpisom »Ma classe et moi« (Moj 
razred i ja). To je serija sličica iz škole, opažanja, koja su po- 
nekad duhovita i zanimljiva, a većinom ispravna ali beza- 
zlena. Kakav mladi srednjoškolski nastavnik mogao bi možda 
u tim zapisima naći vrijednih pobuda, savjeta i komentara. 
Idejno ne donosi P. Richard ništa novo, nego stupa starim izli- 
zanim putovima. ' 

Uz ove redovne nagrade podijeljen je još jedan posebni 
prix gđi. E. Psichari, unuci Ernesta Renana, za djelo »Mikky 


et Mikkette ou Education sans prćjugćs« (Mikky i Mikkette ili | 


Odgoj bez predrasuda). Gđa. Psichari je doživjela — vele a 
sretno djetinjstvo zahvaljujući to svom velikom djedu, koji je 
s djecom postupao kao s odraslima. Takav prosvijetljeni odgoj 
veliča sada vrijedna ova gospođa. Ali uz Ernesta Renana po- 
sjeduje ona i druge književne uzore u svojoj familiji: njen brat 
je Ernest Psichari, glasoviti desničarski ideolog, slavitelj voj- 
ničkoga imperijalizma (L'Appel des armes, 1913!) i miljenik 
katoličkih krugova. Taj E. Psichari (kao i njegov otac Jean) 
trudio se uspješno, da okaje grijehe svoga skeptičnog djeda, a 
čini se da autorica »Odgoja bez predrasuda« nastavlja ove tra- 
dicije. Kao da joj ipak nije uspjelo, da se oslobodi svih predra- 
suda... 


To su eto pedagoške nagrade ove godine. Ne razlikuju se 
mnogo po svom duhu i tendencijama od onih, koje smo već 
prije razmotrili. Pokornost, rezignacija ili borbeno »desničar- 
stvo«, obrana stečenih pozicija i konservativnost, koja se često 
doima kao prava reakcija — to su neke očigledne značajke 
književne situacije u Francuskoj tečajem Ljeta Gospodnjega 
1932. Statika mjesto dinamike. »L'Ordre«, kako glasi natpis 
spomenutog Arlandovog romana. »L'Esprit de reconstruction«, 

kako veli Crćmieux. Ili pak »re-embourgeoisement« (Delteil),?) 
vraćanje purgarskom naziranju, što drugi zovu — neoklasiciz- 
mom. Jer nema sumnje, da se anarhija, koja je vladala u fran- 
cuskoj literaturi prvih godina nakon rata, prilično smirila i sre- 
dila, kao što je novčana inflacija ustupila stabilizaciji. Drugo 
je pitanje, koliko je sve to zaista stabilno, a oprezni kritici kao 
na primjer E. Jaloux stavljaju upitnik. »To je doba previranja 
i prijelaza. Tko zna kuda idemo«.*) 


Ovaj je letimični prikaz bez sumnje nepotpun, što znači je- 
dnostran. »Desničarski« karakter stanovitih književnih manife- 
stacija u Francuskoj je očit. Ali ta formula ne dostaje. Ova- 
kove krilatice su često uvjerljive, ali i netočne, ako ih shvatimo 
doslovce. Ima u suvremenoj francuskoj literaturi »ljevičarskih« 
struja: Gide-ov »boljševizam«,) ljevičarski sastav pariskoga 
PEN-Cluba (Romain, Durtain, Duhamel, Crćmieux...) pri- 
prave za Vallčsovu stogodišnjicu... A silna pobjeda ljevičar- 
skog bloka na posljednjim izborima je važan simptom previ- 
ranja i obračuna u redovima francuske javnosti, premda su 
neki optimisti skloni da precijene značenje toga događaja, kao 
na primjer »Deutsch-Franzosische Rundschau«, organ društva 
za njemačko-francusko zbližavanje.“) Prigodom izbora novoga 
predsjednika republike Le Bruna opet se pokazalo, da konser- 
vativni elementi u Francuskoj odlučno brane svoje pozicije i 
da neki primjeri književnoga desničarstva, koje smo ogledali, 
nisu slučajan simpton. Bilo je naravski i drugih književnih kao 
i političkih manifestacija (Renaudel u Ženevi!), ali su te struje 
bile nekako potisnute. Moda im nije sklona, pa su i različni La- 
vali i Tardieu-i mogli na čas potisnuti u pozadinu jednoga 


%) Les Nouvelles Littćraires, 23. VIII. 1931. 

*) Jaloux, spom. članak. 

5) »Bolchćvisme intellectuel« (Journal de Genčve, 9. VII. 1932.). 

%) Deutsch-Franzčosische Rundschau, Bd. V, 6—7. Osobito članci: »Die 


Linkskammer in Frankreich« (Edgar Stern-Rubarth) i »France et Alle- 
magne« (Comte Jean de Pange). 

Brianda: I tako se jača tragični nesporazumak, legenda o 
uskogrudnoj i pohlepnoj Francuskoj, koja se brine samo za 
svoju dobrobit želeći sačuvati svoj privilegirani položaj na 
štetu ostalih naroda. »Francuska protiv svijeta«, kako ugledna 
jedna američka revija označuje situaciju,) dok se »Corriere 
della Sera« — da spomenemo još jedan tipičan primjer — 
jetko obara na »iluziju, da Francuska znači — svijet«.) Ali 
Francuska ima mnogo lica, njena je kultura raznolika i do- 
voljno bogata, da svakome pruži ponešto. Ona daje i prima u 
isti mah. A Francuska je čovječanstvu toliko dala, da je zaslu- 
žila ne samo hvalu, nego i pažnju, razumijevanje i obzir, pa i 
onda, kad se mrgodi i kad nam se _ čini, da ima krivo. 


7) Oswald Garrison Villard, France against the World (The Nation, 
vol. CXXXIII, No. 3449). 


5) Ugo Ojetti, La fine del doppo-guerra? (Corriere della Sera, 29. IX. 
1931.). . 

NOVAK SIMIĆ, že 
JAMES JOYCE 


Srednji vijek sa svojim zamršenim metafizičkim razmatra- 
njima, dogmatskim formulama, katekizičkim > eksercicijama, 
skolastikom, religioznim meditacijama, prislanjanjem na ari- 
stotelsku filozofiju s jedne a intelektualistička traženja, nemir 
pa duhovna pobuna individua u prvim decenijima dvadesetog 
stoljeća. s druge strane formirali su duhovno i Joyce-a. Njegov 
je »Ulysses« epos o duši modernog zapadnjaka, epos o duši 
čovječjoj uopće u prvim počecima dekadanse i propasti jedne 
civilizacije, koja traje već dvije hiljade godina. Njena kovr- 
čanja i vijuganja u iskustvima i spoznajama moćno manifesti- 
rana u današnjem građanskom intelektualcu, sve komponente, 
iz kojih je sastavljena (počev od rimskog privatnog vlasništva, 
kršćanske monoteističke etike, obnovljene antike u renesansi, 
konkvistadorstva, feudalizma, cehova, merkantilizma,  fizio- 
krata, enciklopedista, francuske revolucije, do formiranja i 
uspona građanske klase, industrijalizma, kapitalizma, utopij- 
skog socijalizma, naučnog socijalizma, i klasne borbe, u kojoj 
će joj biti i kraj), sav prtljag prošlosti atavistički naslijeđen i 
spoznan, sva apsurdnost i međusobna protivnost čestica, od kojih 
je sastavljena, očitovala se je u »Ulyssesu« više nego i jednom 
drugom djelu svjetske književnosti. Da bi dao dušu svog vre- 
mena, njegov unutrašnji nemir, Joyce se poslužio opsežnom 
umjetničkom aparaturom, razglobio i raščlanio pojedinca na- 
šeg vremena, dušu Stephana Dadalusa, intelektualca, jezuit- 
skog đaka, apostate, srodnika Odisejeva (čija je sudbina pro- 
gonstva i lutalaštva jednaka u biti njegovoj, kojem naliči du- 
hovnom nadmoćnošću, oštroumljem, pronalazačkim darom, svim 
rekvizitama pobune i nemira), te Leopolda Blooma, skupljača 
i akvizitera anonsa, prosječnog i tipičnog malograđanina, inkar- 
nacije zdravog smisla, onog pozitivističkog u čovjeku, du- 
hovno uravnoteženog u pospanoj prosječnosti, dobroti, skep- 
tičnosti gospodarski tečevnog i konservativnog. Don Kihot i 

Sancho Panza, kojih su procesi svijesti stenografirani i bačeni 
na papir. Don Kihot i Sancho Panza na dan 16 lipnja 1904 
osam sati ujutro do 17. lipnja tri sata ujutro. Njih dvojica su 
prema tomističko-aristotelovskom  Joyce-ovu načinu mišljenja 
jedno te isto — duh i tijelo, ljudska jedinica. 

Površno i pogrešno mišljenje izvjesnih kritičara, da je 
»Ulysses« ekspresionistički epos-roman, više će dolaziti od ne- 
kih Joyce-ovih eksperimentiranja (koja su uostalom posve 
opravdana obzirom na samu zamisao koja se trebala u djelu 
provesti, te na sam sistem kojim je ono dano) nego od samog 
sklopa i arhitektonske obrade. Obrada »Ulyssesa« po svojoj 
unutrašnjoj građi odgovara Odiseji. Po prerezu, kojim je isje- 
čeno vrijeme, paklu individualizma kroz koji duh modernog čo- 
vjeka prolazi. »Ulysses« je novi »Inferno« bez čistilišta i raja. 
Glavne su ličnosti Bloom i Dadalus, osim što su, kako je već 
napomenuto, potomci Cervantesovih besmrtnih figura, blizu 
Hamletu i Mefistofelu. Sama obrada uz sav prividni moderni- 
zam, zapravo je više srednjevjekovno ugledanje antike, nego 
dadaizam, ekspresionizam ili nadrealizam, kakvim  Joyceovo 
djelo ponegdje izgleda čitaocu, koji nije imao prilike preka- 
pati po bibliotekama sa starim rukopisima i knjigama. Pa ako 
bi »Ulysses« onda bio ekspresionističko djelo, ekspresionistički 
bi bili i Goetheov »Faust« i Danteova »Božanska komedija«. 
Mnogo prije, uzevši u obzir momentanu književnu situaciju u 
svijetu, »Ulysses« je reakcija i idejno opozicionarstvo prema sa- 
dašnjici. U eri socijalizacije i koncentracije sredstava proiz- 
vodnje socijalizirala se i literatura. Kolektivistički pokret masa 
vratio je ponova na površinu realizam. Predmet današnje svjet- 
ske književnosti nije više čovjek pojedinac kao izolirana 
jedinica, kao pojava sama za sebe uzeta u odnosu prema pri- 
rodi i bogu kao postulatu njenog metafizičkog nemira, nego 
čovjek u odnosu prema zajednici, prema ekonomskim prilikama. 
U biti ovo posljednje Joyce-a ne zanima, on daje dosada naj- 
veću i najzamašniju spekulativnu studiju o čovjeku, studiju o 
njegovom psihičkom previranju. Njega zanima isključivo pro- 
blem ličnosti, njenog relativiteta. Taj problem obrađen je ana- 


204 





š 
l 
| 
| 
I 


litičko realistički i u biti Joyce je sav u tradiciji, možda više 
nego ijedan drugi današnji svjetski pisac, u tradiciji, koja siže 
u vijekovima unazad. Nova književnost vjeruje u život, po 
njoj se zadaća suvremenog pisca sastoji baš u tome, da potpo- 
mogne one društvene snage, koje nastoje da se svakoj ljud- 
skoj jedinki osigura Što potpunije njezino iživljenje i pro- 
življenje. Najvrednije i najljepše što čovjek ima, upravo je 
on. Iza njega i pred njim je tama, koja nas se ne tiče: život je 
glavno i jedino. Za Joyce-a naprotiv on je nužno zlo. Joyce ne 
vjeruje da će onog dana kad nestane privatnog vlasništva, 
klasne borbe i svih ostalih lanaca, kojima je okovana ličnost, čo- 
vjek biti apsolutno sretan i da će nestati njegovog metafizičkog 
nemira. To ne zavisi od forme društvenog poretka i ekonom- 
skih prilika. Sve dok bude svijesno osjećao postojanje sebe 
kao takvog, postojat će i njegovi unutrašnji problemi: manjka- 
vost razumnih spoznaja, strah od _ smrti i kompleksi vezani uz 
nju. Stvar nije tako jednostavna. Upravo tu se i ispoljava so- 
lipsistička krajnost i individualni anarhizam Joyce-ov. 

Sam problem relativiteta ličnosti i glavni problem, koji 
Joyce pokušava ne samo u »Ulyssesu« nego i u svim ostalim 
prijašnjim pa čak i u najnovijem »Work in Progress« da ri- 
ješi, očituje se dvojako: očinstvom i rođenjem. To su ujedno i 
glavne teme »Ulyssesa«, do u tančine i lucidnom konsekvent- 
nošću razrađene. Kroz njih se kao niti prepliće teorija jedin- 
stva u relativitetu, zapravo ona im je osnovica. I kao što se u 
kršćanskoj crkvenoj nauci sve tumači simbolima i misterijima, 
tako se i kod Joyce-a ne da tačno razlikovati, gdje je granica 
između simbola i misterija i gdje on prestaje ili bolje: sve je 
simbol i opet nije simbol. Tu gdje se kršćanstvo prislanja na 
antiku, tu je zametak i Joyce-a, jer konačno kršćanstvo nije 
Isus, ono je sv. Pavao. Osnovna dogmatička formula kršćanske 
metafizike: »Bog otac, sin i sv. Duh su jedno«, ta formula sv. 
trojstva koje je jedinstvo, provedena je u potpunosti kod 
Joyce-a. Nema tjelesnog očinstva, postoji samo duhovno. Mr. 
Bloom u krajnjoj liniji je intelektualac Stephan Dadalus. 
Bloom je duhovni otac Stephana. Stephan je sin, sin koji traži 

svoga oca. Vidi sebe dvostruko: »Ja sam ja, ali ja mogu biti i 
neko drugi i još neko treći«. On je Dadalus i sin Dadalusov. 
On je Telemak. Identificira se i sa Odisejem. Ličnost je pot- 
puno relativna, ona je stanje svijesti u vremenu. Tijelo i duh, 
mr. Bloom i Stephan kao otac i sin duhovno su jedno. Tu je 
podloga kompleksa očinstva. Teološki rečeno konsupstancijalitet 
oca i sina. DOK 
Vrijeme je gibanje u prostoru, ono je prostor u gibanju. 
Zapravo orijentacija u njemu je vrijeme. Prostor je dakle Vri- 
jeme. Spoznaja vremena je Prostor. Dakle vrijeme je prostor. 
“To je relativitet spoznaje svijesti, spoznaje postojanja. Relati- 
vitet Vremena. Ono je jedinstveno, nema više dimenzionalno- 
sti, svijet je jednodimenzionalan. I toj postavki osnova: je 
kršćanska i bazira se na vjeri u besmrtnost duše i uskrsnuće 
Tijela. Za strašnog suda Tijelo će uskrsnuti. Prema kršćanstvu 
Vrijeme je jedinstveno, također je i svijet jednodimenzionalan. 
Tematika Joyce-ova djela zato je katolička, jezuitska i skola- 
stična. Gotovo najbolji dokaz tome jest problem rođenja, pro- 


blem začeća iz kojeg se i razvija problem otac-sin. Problem 


začeća je u kršćanstvu podignut na misterij, koji je dobio stu- 
panj bezgrešnosti, koja se u potpunosti nije priznavala čak ni 
Sinu. U njemu je sadržan odnos muškog i ženskog principa, 
polaritet rodova, kojima je tehnički proces rađanje. U kršćan- 
stvu ono je svečanost i proslava praznika opće ljubavi, rješenje 
problema začeća Sinom kroz koga se očituje otac. Ženski. prin- 
cip je tu još pasivan da se kasnije stvori kult Majke kao sim- 
bola i inkarnacije tog principa. Također i kod Joyce-a on je u 
pozadini. > Take 

Međutim Joyce ušavši tako u samu srž i izvana osvijetlivši 
duhovne osnove kršćanske civilizacije, njenu metafizičku. bit, 
odmah je i negira ili bolje istovremeno postavljajući je odriče 
je se, jer i materiju postavlja jednodimenzionalno. Ako po- 
stoji relativitet vremena, to je posve isto ideja i materija. Jer 
polazeći od apsolutnosti materije i poistovetujući je ne samo 
s vulgarnim shvatanjem stvarnog i opipljivog uključujući u nju 
i ono, što individualistička, idealistička filozofija naziva mišlju, 

idejom, ili iracionalnim, pa smatrajući to opet dijelom stvar- 
nosti ćutila i osjećanja, stvarnost je sve. Sa ovoga stajališta 
svijet ne postoji nematerijalno, spekulativno-metafizički. Osim 
stvarnosti oka, dakle viđenog, postoji i stvarnost neviđenog, 
shvaćenog, stvarnost svijesti postojanja, stvarnost podsvijes- 
nog, racionalistički nesaznanog ali uklopljenog u nas, znači 
strogo uslovljenog. Ničega nema izvan materije, zato ničega 
nema ni izvan nas. Time je Joyce dvostruki otpadnik. Kako sa 
kojega stajališta, gledani u različnim osvjetljenjima, i načini 
mišljenja i ideološke postavke čovjeka su razne. Joyce-u je u 
biti svejedno. On ruši i niječe oboje. Skepticizam individuali- 
zma u njemu je dobio svoj krajnji i valjda završni oblik. Vje- 
ruje u sve i ne vjeruje ni u šta. Dobro i zlo, lijepo i ružno, 
maleno i veliko, bogatstvo i siromaštvo, kretanje i sjedenje u 
biti je jednako i gubi se u smrti. Sva saznanja pred njom su 
smiješna, u njoj sve nestaje, tom ružnom misteriju, koji posto- 
janje rješava ostajući vječno nijem. Čemu sve? Nihilizam 
Joyce-ov je razjedački. On mrzi i ubija, bez ikakvog potpor- 
nja koji bi se bar na ičemu drugom osnivao. Svijet je stvoren 
na praznini, na kojoj i počiva. Najbolje bi bilo da ga uopće 
nema. Stvoreno iz pobune duha djelo Joyce-ovo teži njegovom 
uništenju. E. R. Curtius pravilno smatra, da je taj metafizički 
nihilizam upravo osnovna supstanca Joyce-a. I tako sav u ne- 
gaciji Joyce da bi je što temeljitije potkrijepio služi se čitavim 
bogatstvom filozofskog i teološkog znanja, snažnom  psihološ- 
kom i estetskom analizom, neobično velikom duhovnom kul- 
turom odgojenom u svim svjetskim književnostima, i najnovi- 
jim iskustvima znanosti. Njegovom radoznalom oku ne izmiče 
ni najmanja sitnica. Ekspanzivna snaga njegova intelekta je 
golema i začuđuje. On vlada isto tako savršeno raznim na- 
učnim sistemima i načinima mišljenja kao i umjetničkim izra- 
zom, svim jezičnim i kompozitorskim formama. Sve to on izgra- 
đuje nergijom, kojoj nema premca, da bi načinjeno poništio i 
spalio uživajući. ' 

Razumljivo je, da se je u toj isprepletenosti kako, arhitek- 
tonskoj tako stilističkoj i jezičnoj, tematskoj i idejnoj vrlo 

teško snaći. »Ulyssesu« se vrlo teško pristupa a sam autor iz- 
gleda nije se ni najmanje potrudio da razumijevanje svoga 
djela olakša. On čini se pretpostavlja, da ga mogu čitati samo 
intelektualci. Pa čak i mnogi od njih odvratili su se od Joyce-a 
razočarani i nezadovoljni. Možda se od svih koji su pročitali 
»Ulyssesa« na čitavom svijetu može naći tek stotinjak njih, 
koji su se njim oduševili i ispravno ga pojmili. Mnogima, i to 
većini, on je izgledao jedna od onih bezbrojnih orgija moder- 
nizma kakve su već bile uobičajene prvih poslijeratnih godina. 
Njih je zavarala komplicirana konstrukcija djela, prividne stil- 
ske nastranosti i eksperimentiranja, te i zahtjev krajnje pažlji- 
vosti i skoncentriranosti pri čitanju. »Ulysses«-a treba čitati 
s onom duhovnom napregnutošću, s kojom se čitaju filozofski 
tekstovi i traktati. 

Pa ipak je djelo izgrađeno jednom unutarnjom logikom, 
zakonskom suhoćom činjenica, strogim sklopom ostvarenim u 
samom sebi, smislom za red i harmoniju. Ta harmonija je iz- 
vana nevidljiva i kod površnog se čitanja. ne nalazi. Naprotiv 
prvi dojam je onaj kaosa i zbrkanosti. Osvijetlimo »Ulysses«-a 
pobliže. Knjiga izvješćuje o svim unutrašnjim i vanjskim zbi- 
vanjima u nepotpunom danu dvojice ljudi: Mr. Blooma i 
Stephana Didalusa. Naizgled vrlo jednostavna stvar. I tu gdje 
bi prosječan pisac s najvećom mukom  iscijedio koju stotinu 
stranica, Joyce baca 732 velikog formata i sitnog tiska (nje- 
mački prijevod broji oko 1.600 stranica). Istina jedan od kri- 
tičara!) izvješćuje, da je opis dana Leopolda Blooma zamišljen 
sprva kao novela u zbirci »Dublinci«. Tokom godina ona se pro- 
širila i narasla u ogromno djelo, koje sa uobičajenim romanom 


dodanašnje književnosti slabo ima šta zajedničko. Jer »Ulys- 


ses« je i roman i epos i drama i poema sve skupa ujedno. Felj- 
tonska fabulativnost realizma i analitička plitkost neo-roman- 
tizma Joyce-u su podjednako daleki. Književnost kako je on 
shvaća nije odmor i zabava za mase poslije posla, nego zna- 
nost pristupna samo onima, koji su se isključivo njoj posve- 


1) Padraic Colum, uvod američkom izdanju »Dublinaca«. (New York, 
The modern Library 1926). 

tii. Tako je i njegovo djelo napisano, za izabrane. Tjeskobna 
težnja istini, znanje o nepremostivoj usamljenosti svake duše, 
znanje, koje graniči s očajem, ne mogu požnjeti pljeskanje i 
odobravanje gomile, ono joj nije ni blizu. Tim je Joyce posve 
. odalečen od sadržajnih nastojanja najnovije literature. On je 
protivnik svake romantike pa i romantike kolektiva. Iznad 
svega i poslije svega čovjek je sam i takav će ostati. Taj osje- 
ćaj izolovanosti i samoće stvorio je i »Ulyssesa«, njim on do- 
kazuje, koliki bogati duševni procesi se odigravaju u čovječjoj 
duši u toku jednog dana i kako su oni mršavi i blijedi prema 
vani. Radi toga Joyce dušu i razglaba, razrađuje i razgrađuje 
do u najsitnije detalje i detaljčiće pa nakon što je reflektorski 
osvijetli i izanalizira, ponovo sklapa. Vidjeli smo je tu u svim 
njenim treperenjima. Ona je vječno sama. Šta konačno ostaje 
iza Blooma i D&dalusa, što konačno ostaje iza čovjeka? Ništa. 
On je sav tu, kemijska formula, savršen poredak atoma, koji 
su svijest i opet ništa: jedna slučajna igra. U kršćanskom smi- 
slu to je znak Antikrista, u marksističkom: očaj građanskog in- 
telektulca. 

Kako je već naglašeno, konstrukcija »Ulyssesa« je. kona 










lika kasika! svaki događaj poistovetuje se s Slom zna: 


nošću, umjetnošću, organom ljudskog tijela, odg ata“ nekoj: a 


boji ili tehnici. Valery Larbaud?) navodi kao pri : 
poglavlje, koje se odigrava u redakciji jednog dnevnjka,, 
odgovara po njemu retorici, plućima, crvenoj boji it. đ Taj: 


način pisanja, koji odgovara mnoštvu smislova čisto je da + 
vjekovni. Kao kult postoji u liturgiji, likovno je u plastici“ka«s.:“— 


tedrala. Međutim taj razrađeni sistem suglasja postoji samo u 
autoru i ponekim upućenim prijateljima. Ostalim je prilično 
nepristupan i kritika se slabo njim bavila. 

Druga pak simbolika djela je u tome, da ono po izgradnji, 
radnji i osobama odgovara Odiseji. Te simbolike su međusobno 
prepletene. 


*) Predgovor knjizi »Gens de Dublin«, Paris, Plon (1926). 

Sama radnja pak se sastoji u reproduciranju procesa svi- 
jesti osoba. To Joyce čini asocijacijom u raznim formama, aso- 
cijacijom misli, dojmova, slika, doživljenog, slućenog. Ova aso- 
cijativna ispremiješanost daje kolorit samom stilu, upravo ona 
je njegova boja. Svijest stenografirana u svim svojim meta- 
morfozama i preobukama jest samo platno, na kome Joyce boji. I 
kao sva velika djela pisana riječju i Joyce-ovo je slikarski rje- 
šavano. Jedna od ostalih njegovih značajki je obrada najsvako- 
dnevnijih sitnica u formi muzičkih tema. Slikarski je to ugođaj 
prikazanog na platnu, njime se daje Štimung, rješava problem 
toplog i hladnog. 

Kao najtipičniji primjeri u tom smislu spominju se od kri- 
tičara tzv. tema uboda pčele i tema krumpira. Joyce tu radi po- 
sebnom metodom. U onom naime momentu, kad se nabaci, ona 
je posve nerazumljiva da tek kasnije, često puta stotine stranica 
poslije u periodičnim vraćanjima dobije svoje pravo značenje i 

. bude potpuno jasna. ' 

Tako na početku »Ulyssesa« Bloom promatra svoju bašču. 
Razmišlja o njenom uređenju, sijanju graška i salate. O svje- 
žem povrću. »Ali vrtovi imaju i svoje loše strane. Pčele i muhe 
zukare, zatim duhovski ponedjeljak«. (Still gardens have their 
drawbacks. That bee bluebottle here Whitmonday). Na str. 
155. misli Bloom na mladog medicinara Dixona: »koji mi je 
tada u Mater-uš) ubod zavezao i sada je u Holles-streetu, gdje je 
gospođa Purefoy«. — Posve nerazumljivo. Tek poslije daljnjih 
četiri stotine strana saznajemo, da je 27. maja na duhovski po- 
nedjeljak Bloom bio ujeden ispod ušnog bubnjića od pčele. Isti 
ubod nagovješćuje se parodično na str. 369. Spominje u frag- 
mentu dialoga na str. 404. da taj motiv bude konačno uvučen 
u apokaliptičko 15. poglavlje, gdje riječ »Buzz« izaziva kod 
Blooma podsjećanje: »Pčela ili muha zukara udari onomad o 
sjenu na zidu, bila je omamljena, pade mi omamljena u ko- 
šulju i ja sam je morao...« Kako se vidi, taj način obrade ži- 
voinih trivijalnosti preuzeo je Joyce iz muzičkog komponiranja. 
Isto je tako i s temom krumpira. Bloom nosi u džepu krumpir 


3) Odnosi se na bolnicu. 

početkom knjige da se stotine stranica kasnije razjasni, otkud 
mu on u njemu i iz kojeg razloga. Kao sredstvo naime protiv 
reumatizma, koje je vjerovanje preuzeo od svoje majke. Ova 
su dva slučaja također od važnosti za karakteristiku Blooma. 
Jer bacivši i stenografiravši bez filtriranja i dotjerivanja pro- 
cese svijesti kod svojih lica Joyce ih ujedno karakterizira 
upravo njima samima. On svoje ličnosti ne tumači deskriptivno 
a ni izabirući događaje, u kojima bi se mogle protumačiti i 
svrstati u koju od školskih kategorija ljudskih tipova; njegove 
se ličnosti same tumače. Skupljač anonsi Bloom primjerak je 
građanske prosječnosti i uopće ljudske prosječnosti. Ona je 
egoistična, pozitivna i uravnotežena. Blooma silno zanima me- 
dicina, higijena i kosmetika. Devet novih muza ovoga moder- 
nog Grka jesu: trgovina, operna muzika, Amor, novinarstvo, ma- 
nufaktura, sloboda govora, opće pravo glasa, gastronomija, spolna 
higijena, rivijerska koncertna zabava, bezbolni porođaj i astro- 


.nomija za puk. On je porodični čovjek i ima jak smisao za fa- 


miliju. Karitativan je. Misli sa bolom na svoga oca. Žali za sin- 
čićem, koji mu je u jedanaestom danu umro. Žali što, ne ostav- 
lja potomstva. Životan je i seksualan. Usprkos sve uravnoteže- 
nosti pokatkada perverzan, pun čulnosti. On predstavlja ljudski 
instinkt kao što Dadalus intelekt. 

Pa kao ličnosti tako i sama kompozicija počiva na estet- 
skom relativizmu. Svaki pasus, svaka rečenica, rečenički odlo- 
mak razumljiv je tek u vezi ili odnosu sa nekim drugim. Svako 
od osamnaest poglavlja ima svoju posebnu tehniku i zahtijeva 
posebnu analizu. E. R. Curtius navodi u svojoj studiji » James 
Joyce und sein Ulysses« analizu tehnike 11. poglavlja: Odigrava 
se u Ormond-restauraciji u Dublinu. Dvije konobarice, miss 
Douce (boja kose: zlato) i miss Kennedy (boja kose: bronca), 
obje u crnim atlasnim bluzama, gledaju kroz prozor i proma- 
traju irskog vice-kralja kako se sa ženom i svitom provozi. Sluga 
im donosi njihov čaj, dobacuje uz to neku bezobraznu primjedbu, 
koju one odbijaju. Gunđajući on je ponavlja. — Simon Dada- 
lus stupa unutra kidajući krhotine palca. Miss Douce nešto ne- 
pristojno primjećuje, miss Kennedy crveni zbog toga i kudi je. 


211 si 


Dadalus uzima iz džepa lulu, duva kroz nju i proizvodi tako 
dva glasa slična frulinim. Bloom se međutim klatari kroz Du- 
blin. Miss Douce pjevucka neku melodiju iz opere Kastiljska 
ruža. Miss Kennedy sjedi u uglu i čita. Lenehan pokušava da 
svrati na se njenu pozornost. Miss Douce priča o ugađaču glaso- 
vira, koji je danas tu bio. Sažalijeva ga zbog njegove slje- 
poće. Tada oštro zazvoni neki gost. Ugađač je ostavio uga- 
đač. Neko po njemu lupnu: lagan, umirući zov. Lenehan je 
vabio miss Kennedy dozivom i zviždukom. Čuje se pjesma uz 
pratnju glasovira. — Ura tik-tače. Benjamin Dollard pjeva: 
ratnikovu ljubavnu pjesmu i t. d.* Curtius navodi ove događaje 
radi što boljeg razumijevanja Joyce-ove tehnike pisanja u do- 
tičnom poglavlju. Zatim sam tekst originala u početku poglav- 
lja, tekst potpuno nejasan i nerazumljiv. Držat ću se njega: 

1. Bronca pokraj zlata čuje potkove, čelična zvuka, im- 
perthnthnthnthnthn. 2. Krhotine, kida krhotine sa tvrdog palca, 
krhotine. 3. Užasno! I zlato sve više crveni. 4. Promukao dah 
frule. 5. Dah: Blue bloom is on the... 6. Zlatna, nagomilana 
kosa. 7. Podrhtava jedna ruža na atlasnim atlas prsima, ruža 
kastiljska. 8. Pjevucka, pjevucka: Idolores. 9. Pogledaj! Tko je... 
zlatan pogled. 10. Viknu prodirno bronci sažaljivo. 11. I zvuk, 
čist, dugačak i drhtav. Lagano umirući zvuk. 12. Vabljenje. 
Nježna riječ. Još jednom pogledajte. The bright stars fade. 
13. O ružo! Zvuci cvrkutaju odgovor. Kastilijo. The morn is 
breaking. 14. Zvonjenje, zvonjenje, drmao je zvoneći. 15. Zvek 
novca. Sat tik-tače. 16. Riču, grme akordi. When love absorbs. 
Rat, rat. Bubno — opno. 17. Jedro. Koprena vijori na valovima. 

I tako neprestano još čitavu jednu stranu, da tek onda počne 
sama radnja. Pitamo se, šta treba da znači ovaj besmisleni tekst 
naprijed. — On predstavlja uvertiru, donosi glavne motive 
koji se isprepliću na ostalim dvadesetidvjema stranicama po- 
glavlja. Kad ih pročitamo vidimo da taj besmisleni tekst na 
prve dvije stranice poglavlja predstavlja Joyce-ov način kompo- 
niranja, način proračunan do u sitnice i proveden. Ovaj način 

2) Upoređivanjem ovog izvoda sadržaja 11. poglavlja s uvodom u isti 
par redaka niže vidi se najbolje Joyce-ova tehnika. ' 

književne tehnike preuzet je iz muzike i odgovara Wagnero- 
voj lajtmotiv-tehnici. Samo sa razlikom što je muzički motiv 
sam u sebe uklopljen i estetski zadovoljava. Međutim ako 
kod muzike ne treba znati smislovni odnos, kod riječi je on 
prijeko potreban; bez njega njihov poredak ostaje samo besmi- 
sleni fragmenat. Izgleda da je Joyce ovu bitnu razliku između 
riječi i zvuka namjerno ignorirao. Zbog toga njegov eksperi- 
ment ostaje problematičan.) ' : 

Joyce i jezično eksperimentira raščlanjujući riječi na prvo- 
bitna značenja, na značenja slogova, vežući ih i podavajući im 
tako nove smislove ili ih potpuno uništuje pretvarajući ih u 
neartikulirane glasove. Aliteracija je kod njega vrlo česta a 
isto tako asonanca i disonanca. Stil često zna da prijeđe u paro- 
diju, u imitaciju komičnog eposa, u izrugivanje. Parodira se 
naizmjenično jezik na sudu, junački epos, protokol teosofske 
sjednice, znanstveni, literarni, sportski, novinski izvještaj, za- 
datak za učenika, gramatička lekcija, crkvena ceremonija i t.d. 

Ipak na koncu konca ova Joyce-ova traženja ponegdje iz- 
gledaju igrarije čovjeka, koji se upoznao sa svim literarnim fi- 
nesama, kojim želi zaprepastiti prosječnost. Voli po uzoru pi- 
saca 15. i 16. stoljeća da stvari umnogostručuje mjesto da ih 
pojednostavnjuje. Ne uživa u neposrednom izrazu, jednostav- 
nosti i svakoj razumljivoj logici. Vrijeme kad su se pisale 
glose, sonetski vijenci, eposi, madrigali i ostale književne ša- 
rade svojom zamršenom tehnikom ponova je u Joyce-u oži- 
vjelo. Knjigu treba kao kakvu zagonetku rješavati, treba uži- 
vati u spretnosti i sposobnosti pisca za stilske obrte, kompozi- 
torske i arhitektonske majstorije. 

I ostala Joyce-ova djela u međusobnoj su vezi sa »Ulysse- 
som«, zapravo ona čine pripremu za nj. To važi naročito za 
»Dublince« i »Portret umjetnika kao mladića«. 

»Portret umjetnika kao mladića« autobiografski je roman, 
neobične iskrenosti i snage. Joyce u njemu opisuje svoje ško- 
lovanje u jezuitskom kolegiju, svoju porodicu i tjelesne te du- 
hovne nemire svoje prve mladosti. Analiza samoga sebe u 


5) E. R. Curtius: James Joyce und sein Ulysses (str. 52, 55). 

osobi Stephana Dadalusa provedena je upravo nemilosrdno da 
gotovo liči na literarni masohizam. Sile koje su djelovale na 
njegovo duhovno formiranje podrobno su prikazane i raščla- 
njene: katolicizam, irski nacionalizam sa svojim kulturnim, po- 
litičkim i religioznim opozicionarstvom prema ugnjetavačima, 
odgoj kod Jezuita sa pobožnim vježbama, meditacijama po igna- 
tijevskoj metodi, zornim prikazivanjima materijalnih i duhov- 
nih muka u paklu. Zatim rodna kuća zatrovana ekonomskim 
prilikama i nesuglasicama, školovanje na katoličkom universi- 
tetu. Aristotel i Toma Akvinski, talijanski pisci 13. stoljeća i 
Elizabetijci, Newman, Ibsen i Hauptmann. — Iz svih tih 
komponenata sastavljen Dadalus jasno da mora osjetiti nji- 
hovo nesuglasje, mora da se nađe u protivnosti sa samim so- 
bom. Odatle je i potekla njegova individualistička buna, koja 
je bila sama sebi svrhom. On se sa sarkazmom odnosi prema 
svemu; i prema porodici, prijateljstvu, domovini, moralu i 
vjeri. Razum sa svojim hladnim zaključcima, intelekt osam- 
ljen i nemoćan, strah od patetike, od sentimenta nježnosti. Po- 
put svijetla u noći on vidi svoj spas samo u umjetnosti. Umjet- 
nost, ona postaje najviša svrha njegova života. U njoj se ostva- 
ruju sve čestice, koje ga čine: grijeh, duh, buna, progonstvo, sa- 
moća i oholost. One su njegov život. 

U »Portretu« nema stilskih noviteta, nema srednjevjekov- 
nog načina komponiranja kao u »Ulyssesu«, nema konstruk- 
tivne složenosti; zato je taj roman pristupačan svakome svojim 
analitičkim realizmom, konciznošću fraze i jednostavnošću. 

A u zbirci novela »Dublinci« Joyce daje svoj rodni grad 
u složenosti modernog života. Tu on na taj život reagira. Pisac 
nam stvara u njima atmosferu toga grada, raznolikost nje- 
gova milieua: građansku prosječnost, političke klubove, pija- 
nice, svećenike, školsku djecu, mornare, prodavačice i t. d. 
istom onom neobičnom snagom i istom neiscrpnošću koja je 
kasnije stvorila »Ulyssesa«, ali bez stilskih eksperimentiranja. 
Novele više prikazuju pojedina duševna stanja raznih ličnosti 
iz raznih društvenih slojeva Dublina nego uobičajenu fabu- 
lativnost. Joyce i tu izbjegava sve što graniči sa feljtonizmom, 

kloneći se dramatičnosti, patetike i retorike. On ih ismijava. 
Isto kao što ismijava i neobičnost u ljudskom životu. Krv, dra- 
matičnost, široke geste, jeftini efekti daleko su od Joyce-a. On je 
pjesnik običnosti, svakodnevnosti i nevažnosti. 

James Joyce rođen je 1882. U književnosti je debutirao 
kao osamnaestogodišnjak sa člančićem o Ibsenovim »Kad se 
mrtvi probude« u Fortnightly Review (Travanj 1900.). Djela 
su mu objavljivana ovim redom: »Chamber Music«, 36 kratkih 
pjesama u strogoj formi  elizabetskih madrigala  (1907.), 
»Dubliners« (novele 1914.), »A Portrait of the Artist as a Yong 
Man« (1912.), »Exiles« drama (1918.). 1922. pojavio se »Ulysses«. 
Počev od 1927. objavljuje američki časopis u Parizu »Transi- 
tion« odlomke njegovog najnovijeg djela »Work in Progress«. 

Djelo Joyce-ovo predstavlja najveći uspon individualizma 
u književnosti, ujedno i najveći zamah i književna ostvarenja 
građanske klase. Kao u svakom vrhuncu u njemu su podjedno 
i klice pada. Gigantski zamah, kojim je bačena čovjekova duša, 
perverzna iskrenost, kojom je osvijetljena, čini ga _monstruoz- 
nim. Apostatska tuga, groza smrti, osamljenost. Joyce traži 
izlaza, traži rješenja. Može samo da niječe. A tu se i očituje 
beznadnost društva što se ruši. Spasa nema. To Joyce zna. Tu 
je ćorsokak individualizma. 

Ipak Joyce predstavlja jedno od književnih razmeđa, možda 
do danas najveće. Premda odbačen po svojoj idejnoj formi- 
ranost, kut osvjetljenja stvari i činjenica stilski je i formom 
prihvaćen. Uticaj njegova stila je golem i današnja cjelo- 
kupna engleska pa i američka književnost pod jakim je utica- 
jem njegova stila i načina obrade. Osobine su toga stila uspje- 
šno prihvatljive i u kolektivističkom romanu; jedan od najbo- 
ljih dokaza je Dos Passosov »Manhattan Transfer«, u kome je 
taj stilski uticaj vrlo vidan. Na evropskom kontinentu najbolja 
je aplikacija Doblinov »Berlin Alexanderplaz«. Zbog toga 
svoga reformatorskog značenja Joyce-ovo će djelo usprkos svih 
zastranjenosti ostati. I premda idejno ne znači kamen temeljac 
nove, njim se u svemu sjaju i slavi kao da završava stara knji- 
ževnost, individualistička. 

STANISLAV ŠIMIĆ, ZAGREB 


GLEDANJE U STVARNOST 


Nazočni smo kod mnogih nesuglasica i zabluda u stvaranju 
nove, poimence socijalne literature. Pokušat ću nešto od toga 
ovdje prikazati, objasniti u čemu su nesmotrenosti i, prema svom 
shvaćanju, uputiti u doličan književni kriterij. Možda će se neke 
primjedbe učiniti kome naivne i nešto, što se samo po sebi razu- 
mije, — ali zadatak je kritike u nas, tvrdim, da tumači baš sve 
ono, štobisesamo posebimoralorazumjeti. Na 
to je sili kulturna stvarnost. 


I 


Danas, kad se književnost najmanje cijeni kao zadovoljstvo, 
koje čovjek imade od igre, što ga je Schiller smatrao za čovjeka 
najvećim, kad su književnici dužni ukazivati put socijalni i po- 
litički, kad tu dužnost mnogi vrše i izražavaju kao svoju sa- 


vjest i svijest — vidimo, da te mase imadu više svijesti i sklo- 
nosti za igru — dakako za svoju igru, igru, koja je njima ra- 
zumljiva. — Promotrimo dobro! Sport je najveći zanos masa. 


Sportsman = savršen čovjek. Sportomanija manita kao tiranija: 
zaboravlja, da išta drugo postoji osim tijela. Evo opet ništa 
manje mane nego što je bila ona, u koju je nakon renesanse 
u doba protivreformacije upadalo gospodarenje duha, kad se 
misao Descartesa, da je duh jedini pozitivan, smatrala apso- 
lutnom, istinom, a da je tijelo negativno: izvor zla i zabluda. 
Vjerovanje u svijest masa i u njihovu prihvatljivost prilično je 
naivno. Općenita dobrobit, koja se može postići promišljenom 
i svijesnom zajedničkom akcijom, njih se malo tiče, ako je po 
srijedi ma kakva časovita njihova razbibriga. Njima je stalo do 
igre i to u času, kad njihov pisac posve zaboravlja na igranje 
baš zbog njih, kad u literaturi hoće da prezre sve, što se ogre- 
šuje o ozbiljnost aktivnog učešća kod oslobođavanja čovjeka od 
socijalnog ropstva. I danas bismo nažalost mogli proglasiti su- 
vremenom Heineovu pjesmu »An einen politischen Dichter«: 

O, ti pjevaš ko što Tirtej nekad 
junački je pjevat znao, 

al si sebi publiku nevaljalu 

i vrijeme loše odabrao. 


Katkada te slušaju, doduše, 
i pohvale, kao zanešeni: 
kako su ti plemenite misli 
i kako su forma savršenih. 


Oni često i kod čaše vina 
znaju tebi nazdraviti: vivat! 
i mnogi tvoj bojovni pjev 
u svome meraku urlikat. 


Sluga rado pjeva slobodarku, 
kad se uvečer u krčmi skiti: 
to probavu njemu poboljšava, 
nadraži, da može više piti. 


Nije govor protiv sporta, dotično tijela; protivim se pretje- 
ranostima. Zbog brige za samo tijelo čovjek oglupavi. Zbog 
velikog povjerenja u mase, kao svijesne svog položaja, mnogi na- 
vještavači nove literature ne zaslužuju da im se mnogo vje- 
ruje: oni ne vide stvari, onako, kakve jesu. Zahtijevati, da se 
gleda stvarno na činjenice a istodobno zabluditi, dotično posve 
nejasno i krivo vidjeti stvarnost, i to njezine najočitije pojave 
— ne svjedoči samo o nemoći zahtjevača da dobro gledaju, — 
nego dovodi i do sumnje: da li oni uopće te zahtjeve ističu 
kao uvjerenje stečeno iz duhovnog iskustva i nakon ispravnog 
promišljanja. Znadu li oni što time hoće, shvataju li zbiljski 
i dosljedno smisao najglavnije svoje aktualne devize: treba 
realno gledati! 

Koliko je najnovija literatura zaokupila čitače, to nije. 
isključivo radi svoga etosa, svoje politike, koja brani interese 
masa, — to je u prvom redu radi jednostavnije, shvatljivije 

dramatike, koju ona za razliku od jučerašnje, ima. Čovjek vol; 


zdravo tijelo, ali ga još više mami i oduševljava natjecanje. 


snaga kod sporta, naslada od igre. Tako mu je i literatura 
draga više kao igra nego kao ideologija. Razumije se: kao igra, 
koju on shvaća. Tehnički i bitnošću svojom kompliciranija 
umjetnost nema publike, — ne pogoduje kibicima lakom ra- 
zumljivošću igre. 

Schiller je, izričući svoje mišljenje umjetničkog idealizma, 
imao na umu umjetnost kao sredstvo za estetski uzgoj ljudstva; 
zadovoljstvo od igre znači kod njega: estetsko u najvišem 
smislu. Njegovo je saznanje pravilo odnosa između umjetnosti 
i čovjeka. Bez obzira, da li se kod literature misli i traži i drugo 
djelovanje, koje ona ima ili može imati osim estetskog, — 
njezina privlačnost dolazi uvijek od zadovoljstva igre; a igra 
ne znači, kritički rečeno, ono najbolje estetsko, — ona može 
biti različite naravi i vrijednosti estetske: sviđa se tek i cijeni 
prema mentalitetu subjekta, koji u njoj uživa. 

Da je to točno, pokazat će se kad se razmotri, kako publika 
reagira na literaturu Augusta Cesarca i Miroslava Krleže, — 
dakle dvaju pisaca, za koje se misli, da im je ideološki stav 


istovetan (što uostalom nije istina, i baš protivnost od toga, 


u opreci sa mišljenjem t. zv. socijalnih pisaca pojačava dokaze 
za moje tvrđenje.*) Treba naći odgovor na pitanja: koliko 
“izvjesna ideološka gledanja, za koja se pretpostavlja da mno- 
štvo čitača uz njih pristaje, osvajaju te čitače za literaturu, u 
kojoj se ona ističu? — da li su zbilja gledanja tako presudna 
za popularnost, za čitanost pisca? Ako jesu, zašto se Cesarec, 
u čijim je romanima, novelama i teoretskim razlaganjima tako 
jasan i vidan aktivizam, nezastranjiv tendencijom i određeno 
usmjeren, — zašto taj trijezni i promišljeni i jedini književnik, 
koji u hrvatskom jeziku ispravno i nepokolebljivo provodi svoju 
ideologiju, ne čita više od njemu ideološki čitavom svojom 


*) Uostalom, to je dobro objasnio Ivo Hiihn u svom članku o Miro- 
slavu Krleži, koji je objavljen u »Almanahu savremenih problema«; Izda- 
nje »Astra«, Zagreb, 1982. 

književnom pojavom — ne, kako bi se blago kazalo, različnog, 
već u mnogočemu upravo oprečnog Krleže? Liberalistički indi- 


ovidualist, koji se ruga čovjeku uopće, bundžija, koji se, 


osjetljiv, lako razočarava i uvlači u sebe naričući pesimističke 
litanije, i tako u samom sebi nesređen i »maglen« (kako on 
kaže), pa kao takav uočljiv i proglediv, Krleža po svom ličnom 
raspoloženju rasuđuje i lirizira u društvenim područjima, tako 
da se iz njegovih spisateljskih uspjeha nipošto ne razabira 
ideološki jasno određena kolektivistička svijest, po kojoj bi 
imao nešto zajedničko sa Cesarcem. (Sva ta razlika proističe 
stvarno iz njihovih nejednakih naravi. Krleža se prisiljava, 
da bude nešto, što mu je nemoguće: bičevima svojih razumskih 
zaključaka hoće da istjera iz svog bića osobine nepodnosive i 
štetne kolektivizmu). Otkuda dakle veća privlačnost djela 
Krležina nego Cesarčeva? Tendencija je eto bezuspješan 
korteš u prikupljanju čitača, a isto tako i u razbijanju grupa 
čitačke publike. I u slučaju kad ne bi bilo zablude, da su ta 
dva pisca istog ideološkog stava, — čitanost njihovu određuje 
nešto posve drugo. Publika, hvala našim vrsnim tumačima. i 
kriticima literature, narečenim socijalnim piscima, i onako drži 
čvrsto, da nije nikakva glupost, vjerovati da su Cesarec i Krleža 
jednako kolektivistički nastrojeni, a da ih ne bi prema tome 
istom mamcu jednako čitački pratila. 

Tajna je privlačnosti literature — ponavljam — u igri 
njezine forme. To shvaćanje se može nazvati umjetničko-ide- 
alističko — dakle, za socijalno-racionalne pokušavače ostvari- 
vanja umjetnosti može biti predmet sprdnje, ali za njihovo 
ismjehavanje dokazat ću, da je bezrazložno i uzaludno, baš sa 
stajališta realnog posmatranja — i književnosti i čovjeka i 
okolnosti. Krležina literatura osvaja kao formalno dje- 
lotvornijai pristupnija publici od Cesarčeve. Bilo 
što je u svojoj stilskoj tehnici prozirnija ili što je tempera- 
mentnošću autora, koja se dakako u formi i očituje, zanošlji- 
vija, bilo što je lirskija i drskija i tugaljivija, ili Što ima pu- 
blicističkih i feljtonističkih primjesa pa je kao takva čitkija — 
poglavito za prosječne čitače — svim tim osobinama, to jest 


219 


sulom razlikuje se Krleža od Cesarca na korist svoje privla- 
čnosti. Ne odlučuje jakost sposobnosti. Često je, ako ne uvijek, 
slabiji talenat voljeniji kod publike; ako to ovdje i nije slučaj. 
Krležin je stil, bez obzira na njegovu estetsku vrijednost, 
publici draži. Forma naime ne mora u biti svojoj biti najbolja, 
šta više niti dobra, a da se većini sviđa; uspjeh kod većine je 
»formalne« naravi: ovisi o njoj bliskim i pristupnim osobi- 
nama djela. (Ne govorim o posve vanjskim možebitnim raz- 
lozima: reklama itd.). Drama »Gospoda Glembajevi« na pri- 
liku, stekla je najviše gledača kao senzacija sadržaja, a tenden- 
cija i čisto umjetničke bitnosti su sporedne njihovu oku i uhu, 
čitavoj glavi, čitavu biću njihovu. 


Sigurno je, da popularnost piščevu ne uvjetuje tendencija 
njegovih djela, ali je nepobitno — da izvjesna najviše uva- 
žavana historijski određena aktuelna politička ili koje druge 
naravi ideologija u djelu, koje je stvorio autor svojom svoj- 
stvenom duševnom i duhovnom stvaračkom snagom, osposo- 
bljava to djelo da djeluje u svom vremenu suvremeno i ima za 
svoj opstanak najviše opravdanja. Da — ali stvaračka snaga 
osposobljava tendenciju, recimo u jednom romanu, da djeluje; 
forma dotično moć uvjerljivosti, koja je u načinu obradbe, 
glavno je sredstvo uspjeha. Poznat je veliki uspjeh one Re- 
marqueove knjige o ratu: premda je ideološki promašila, for- 
malna njezina vrsnoća odlučila je, da je postala nerazmjerno 
više čitana od etički s njom neuporedivog, ispravno ideološki 
određenog romana »Rat« Ludwiga Renna. Pitanje, kakva je 
književnost historijski potrebnija, vrednija bez obzira na ukus 
publike — imalo bi drugačiji odgovor. Rekao sam: ukus pu- 
blike; ona nema svijesti, niti prosuđuje racionalno vrijednost 
i potrebu duhovnih, kulturnih stvari. Publika je dijete: više 
voli slatku limunadu nego hranivo mlijeko. O njezinu men- 
talitetu slatkoće, prijatnosti, zabave i drugih, sličnih neprijat- 
nosti za politički i kulturni progres svijeta — malo vode računa 
ljudi, koji u literaturi socijalnoj baš na nju računaju. Od du- 
hovne gladi ona će umrijeti, a da toga ne će ni osjetiti. 


220 











Ne uvjetuje li dakle forma vrsnoću književnog djela? I 
nije li s toga »idealističkog« stajališta jedino moguće procje- 
njivanje njegovih odlika? Razumije se, ne procjenjivanje nje- 
gova etosa samog po sebi; — ali etos postaje u umjetnosti 
moćan samo s pomoću nje. Nejasno je, zašto bi neko stajalište 
bilo neispravno — premda je i idealističko — s kojega se jedna 
stvar vidi onakva kakva jest. i 


II 


Ne videći, koliko je značaj umjetnosti u formi, danas 
mnogi pisci zapuštaju estetsku brigu, jezik i sve ostalo, što 
mora biti njegovano u književnom dobrom djelu. »Jezik je u 
jednoj knjizi očevidan znak nazora, reda — i trajnosti, koju će 
ona imati«. — Antiestete, valjda se ne ćete namrštiti i pljucnuti 
na tu rečenicu! — rekao ju je aktivist Heinrich Mann. Pogreške, 
koje se danas prave, nastaju zbog izvjesnih pretjeranosti: pro- 
tivnici artizma zanemarili su jezik posve i svijesni su, da je 
samo reportaža vjerna stvarnost; tako je baš površnost »vjerne 
stvarnosti« ono, što je za mase lakše promotrivo, u toj lakoći 
dramatike je čar, kojim reportaža osvaja, dakle, u svakom 
slučaju, koliko je igra razumljiva — ne odlučuje vrijednost, 
smisao. Ovo vrijeme, koje poglavito hlepi za užicima, koje je 
odveć tjelesno i materijalističko u vulgarnom smislu te riječi, 
ne voli da se napreže, pa da tako shvati i dublji smisao životni 
i umjetnički. Stvarnost, činjenice tipične za vrijeme, za što se 
današnji pisac hvata, svakako su preporučljiv objekt za litera- 
turu. Ali mjesto da čovjek stvarnošću vlada, dopušta hotimice, 
da ona gospodari njemu. Ne obuhvaćajući život u cjelini, 
zagledajući se samo u pojedinosti, pretpostavljajući, da je tako 
bliži zbilji pisac reporter zaboravlja, da baš tako jednostrano 
gleda i da čini obrnuto nego što želi: udaljuje se od stvarnosti, 
jer je samo vidi, samo očima sudjeluje pri njoj, dakle sva 
ostala osjetila, od kojih se čovjek sastoji, stoje pasivno, ne uži- 
vljavaju se u nju. Čovjek ne živi u reportaži sav. Njezin autor 
nije pjesnik. Ličnost se pjesnika očituje u življenju svih svojih 

ljudskih snaga u isti mah: i duhovnih i osjećajnih i uobliča- 
vajućih. Nije potrebno tumačiti, da je pjesnički zahvat u stvar- 
nost mnogo teži nego reporterski. Vrijednost reportera i svrha 
postizava se pače mnogo bolje i lakše pomoću fotografskog 
aparata, nego pomoću pera. Znalačko montiranje fotografija 
iz područja života posao je, koji uspijeva da posve neposredno 
prikaže, i najvjernije, stvarnost. Povjerenje u fotografiju je 
svakako sigurnije nego u pero, koje se vlada prema oku: sla- 
bovidnost i druge ljudske slaboće korisno zamjenjuje i nado- 
mješćuje tehnika. 

Istina, prezir pjesnika nastao je s mnogo prava sa strane 
onih, koji hoće vidjeti život od glave do pete, izvana i iznutra. 
Izabiranje samo »lijepih« stvari za objekt književni, izvelo 
je literaturu posve iz života; ona je postala lažna kao svaka 
izmišljotina: nije odgovarala životnom stanju, postala je nespo- 
sobna da se aktualizira. Osim toga, u brizi oko artističkog for- 
miranja životnosti faktično se zanemarila i iskrivljivala život- 
nost. Artizam je shvaćen kao cilj. Zabluda, — u mnogočem sliči 
današnjoj: u brizi za samu stvarnost iskrivljuje se jezik. Krivi 
jezik je kriva stvarnost. Danas artizam znači pogrda. Kao da 
bogatstvo i određenost izražaja nije istodobno i bogatstvo i od- 
ređenost gledanja, spoznavanja — života uopće. — Izabirača 
»ljepota« i »artista« — treba se odreći. »U pjesniku mora i 
hoće da se sve sastane. On je, koji povezuje elemente vremena. 
U njemu je, ili nigdje, sadašnjost« (Hofmannsthal). 

Vjerovati u pjesnika jest pouzdanje u potpunu realnost: on 
je jedini vrstan da svijet obuhvati svim svojim snagama: 
ćutilima, duševno, racionalno, duhovno. Zbilja je utoliko 
zbiljska, koliko je čovjek u nju svim svojim čulima i moćima 
prodro; osjetio je i spoznao; koliko ju je sebi bolje, vjernije 
predstavio. Čvrstu vjeru u stvarnost i spoznaju njezinu može 
mu dakle osigurati onaj, koji ju je posve prozreo. Reporter je 
ispostavljajući samo viđeno na površini manje nego polučvrst. 
Ima prednost, što je svladavanje polučvrstog lagodnije nego 
čvrstog. Stvarnost se nalazi u pjesničkom djelu. U reportaži je 
manjkava. Reportaža, dakle, ne može formirati život izvan sebe, 

a to bi joj trebao biti cilj. Iz jedne stvari ne može nastati čega 
u njoj nema. »Veliki su romani uvijek i bez izuzetka biti povišeni, 
daleko su premašili mjeru i zakone stvar- 
nosti. Mišljenje i osjećanje ljudi u njima bilo je žešće i od- 
lučnije, sudbina silnija, i stvari i događaji su nastajali 
jači u zraku, koji je istodobno bio lakši i sjao uzbudljivije« 
(Heinrich Mann). Time je jasno ustanovljena i određena 
razlika između romana i reportaže; najnovije knjige, recimo, 
Ilje Erenburga potisnute su tako kritički natrag, iza mjesta i 
djela John dos Passosa ili Leonida Leonova. 


II 


Mnoge su ideje našega vremena iskrivili i zloupotreblja- 
vaju ih ljudi lakoumni, zanošljivi za svakom vremenskom krila- 


* ticom, koju otpuhuju pred sobom sve dalje i dalje, dokle ona 


sama nije ni htjela ni trebala odletjeti. Poglavito se tako do- 
gađa s idejama u literaturi. »Najraširenije, najobičnije i naj- 
lakše je iskrivljivanje pretjeravanje. Rođeni iskrivljivač — 
počesti soj čovjeka — nesposoban je za stvaračko djelo i 
opskrbljuje se na lagodan način obmanom, da je uistinu stva- 
račka ličnost po tomu, što primljene tuđe ideje tjera u kraj- 
nost«, — time je i »socijalne« pisce u nas pogodio Ortega y 
Gasset. Šta bi mogao biti prema kriteriju naših mladih teore- 
tičara aktivističke književnosti najpjesničkiji, najličniji, a 
valjda do danas i najbolji pjesnik hrvatski Tin Ujević?! 

Jasno je, da bi prema dosad iskazanim zakonima njihove 
estetike individualizam njegovih stihova osudili na smrt ili bi 
ih najblaži suci proglasili »artizmom«, to jest neubrojivim, 
abnormalnim za literaturu. Kad bi se Ujevićevu djelu mogla 
poreći poezijska vrijednost, ili kad bi ono bilo antisili aso- 
cijalno, dopustio bih, da dotični suci sude najstrože. — Indi- 
vidualizam je pjesnika, kao i svakog stvarača, nesamo neško- 
dljiv nego potreban kolektivu; takav individualizam stvarno je 
duhovna jakost i sprema, bez koje nijedno društvo nije, niti 
bi imalo kulture. Sve što ima vrijednost za čovjeka općenito, 

socijalno je. Kruh je hrana, bio ma iz koje pekarnice. Luna- 
čarski je to formulirao: »Otklanjati znanost i umjetnost pod 
izlikom njihove građanskosti isto je tako nepromišljeno, kao 
i iz istog razloga otklanjati strojeve tvornica i željeznice«. 
Zahtijevati od svakog pjesnika da bude samo socijalni borac 
i kritik, znači činiti smiješnosti i htjeti ostvariti nemogućnosti. 
Crnokosi ne može postati plavokosi. Bojadisanje mozga, kako 
je to tkogod učinio sa svojim, moguće je i razumljivo, kad su 
mu njegove prirodne čari konačno uglavljene kao ništetne. 

Pretjerivači u sovjetskoj Rusiji dotjerali su bili dotle, da 
im ništa u literaturi nije vrijedilo, što nije duševno i duhovno 
oskudna reportaža ili kakav politički spis. Ti su krajni ljevi- 
čari, kao urednici u državnim izdavačkim poduzećima, čitali 
rukopise predane za izdavanje i sve što nije bilo »na liniji«, 
kako su je oni shvatili, bacali su u koš. Obično su svoj sud 
izricali pročitavši jedan dio rukopisa, i nisu ni gledali, tko 
mu je autor. Tako se dogodilo, da su neznajući odbili da se 
publicira i koja stvar samog Maksima Gorkog osim drugih 
velikih imena sovjetske literature. Jaja su učila tako kokoš 
pameti. Dakako, da su uviđavni na vladi stali tome na kraj; 
zabranili su takvo poimanje »linije«; raspustili organizaciju 
književnika »ljevičara« i primorali ih da se priklone »desniča- 
rima«. Jajima je kazano, da ih kokoši moraju jedno vrijeme 
sobom grijati dok postanu pilići, a zatim će tek dorasti do 
kokoši. 

U mraku svoga neznanja »socijalni« pisci u nas lupaju po 
praznini ili pogađaju krivo. Kao u mraku. Od straha u njemu 
oni viču. Nesigurni, bojeći se u njemu svog vlastitog šuma, 


sokole se nadvikujući taj šum: i svoje najpouzdanije poučavaju - 


književničko-socijalnoj misiji. Ovdje treba ponoviti gornji 
citat iz Ortege y Gasset-a. 

VLADIMIR BECIĆ 


Kuće pod stijenom 


RODITELJI KUPUJU KĆERKI GRAMOFON 
ZA BOŽIĆNI DAR, A ONA SJETIVŠI 
SE DEČKA MISLI: 


Pod kaputom srce svoje, kao svežanj nota, 
on donese i o njemu priča; 

kao fine stvari grudi mi razmota; 

I krv nam se uznemiri kao zaplašena ptica. 


I prozeblo koje izgubljeno dijete - 
ogrijat bi mogla naša vruća lica; — 
(Oh, od naše sreće, djeco bijede! 
od nje bi se mogli da smijete.) 





Prema srcu svome, ko diktatu nota, 
ravnajuć se tiho, tiho dira 

rukom moje grudi ko tipke klavira; — 
Od njih nema zvuka, već dražeg života. 


Od ljubavi moj virtuoz to radi; 
. Ja mu volim biti instrument. 
U meni se mnogo više gradi 
nego što je gramofonski sentiment. 


g Stanislav Šimić 
Ž SASTANAK SA ZIMOM 


| Dočekala me pred kućnim vratima, 
zagrlila, (suzdržat se ne zna). 

| Mi šetamo ulicom već satima; 

hE O tom doba ona nije svijesna. 


U mojoj mi ruci cigaretu 
uzme svojim hladnim ustima; 
O, ja volim kad na zaokretu 
okrenemo leđa gradu i ljudima. 

U predgrađu mi smo par samotan; 
Stišće mi na ruci rukavicu 

i zavlači prste pod vrat zamotan. 
Pred nosom mi rubac čeka hunjavicu. 


»Kadagod sam ovdje vile drže špalir; 
samo svoj šum čujem, niti pisnut one«. 
Tu njezinu misao, ja, njezin kavalir, 
smislio sam za nju mjesto nje. 


* Stanislav Šimić 


SEOSKI PREBJEZI 


Mi ne znamo, kad jaglac žutim trubama zove, 
mi ne znamo, kako blistaju zvjezdana čisla, 
koja prebiru grane lipe, breze i zove, 

jer mi više za radost i proljeće nemamo smisla, 


Naše su kosti upile svu vlagu potleušice, 
po plućima se vuku otrovne magle dima: 
mi znamo zagrljaj reume, gripe i sušice, 
nas vole jedino bolesni, bijeda, glad i zima. 


Mi smo krenuli u grad, da se riješimo duga, 
a mi smo se riješili snage i zdravog roda, — 
sada je za nas tvrda zemlja i tupo ralo pluga: 
nemamo brazde zemlje, ni komad kućnog poda 


Makar su našu krv pretvorili u zlato 

i sočno i zdravo meso oteli na kile — 

nas očekivanje snaži i nismo klonuli zato: 
— na nama ostaju rane, mišičje, koža i žile. 

NOĆNI SMETLAR 


Dok zlatan mjesečev srp 
žnje zvijezde: nebesko žito, 
i iz gospodskih vila 

psi laju duboko i sito, 


on prignut kao kosac, 
široko metlom maše 

i žnje gradsko blato, 

a slabe se svjetiljke praše. 


Onda kolica zaruže 

i za par koraka ušute; 
-pjevucka starinski seoski napjev 
— i odu misli krute. 


Zovu ga žene što pločnikom šeću 
(i on živi noćnim životom) — 

s njima se šali, pobire kupce 

i odlazi umorno potom. 


Ivan Kovačić 


PISMONOŠIN REFREN 


On stane tako usred veže, 
da trudan krene opet, 
teška mu torba rame steže, 
ali se mora popet! 


Te kuće, te visoke stube 

on pozdravlja tužan u znoju 
i nosi kroz kuće grada 

pisma i žutu boju. 


OUladimir Jurčić 

ULIČNA SKICA 


Kovčeg je nosaču pleća svinuo. 
Koraci su mu tako spori. 

Gospodin mu je zato banku rinuo 
u šaku što umorom gori. 


Išli su tako prilično dugo 
i nosač se davno umorio, 
tad udari kiša, a gospodin 
kišobran svoj je otvorio. 


Gospodin je išao mirno dalje 

i nije natrag gledo, 

a kada su došli na svoje mjesto, 
nosač mu je kovčeg predo. 


Uladimir Jurčić 
LIVADA 


da sam se rodio negdje kraj šume 
i da mi je velika livada mati 
ljubio bi njene ljubavnike konje: 

u veče bi ih tjerao kući 

a u jutro išao po nje 


sa sutonom bi mi pred kuću došli 

drug mjesec i mladići 

i rekli bi mi stojeći na cesti: 
možemo ići... ' 


ja bih otišao s drugovima cestom 

što je od druga mjeseca blijeda 
koji je onda najednom zašutio 
i samo u cestu gleda... 


Ž. Cumhniter 

MOJ DRAGI! 


tvog oca je vuklo sajmište 

i vrevu starih kaputa je prodavao 

a dotle si ti negdje na mansardi osjećao 
i zvao se markšnajderov Pavao 


klerikalske si procesije veselo shvaćao 
kao da zbilja bog tu hoda 

bosim si nogama dočekivao jeseni 
radosti uličnih voda 


kad su te iz srednje škole bacili 

dugo si hodanje cestama snovao 

a dotle se je za advokatske sinove odlikaše 
život na bogataški način filmovao 


kao mladiću su ti razderali mladost 
kao djetetu hlače na drotu 

i uvijek si tako previše sam 

sam sudjelovao u životu 


moj dragi, moj dragi, prolaze ljudi, ulice, večeri, večere 


i svi će ovi noćas zadovoljno u krevete poleći 
— no tko od njih nije bar nešto tvome bolu kriv 
i tko to može poreći? 


Ž. Gumhalter 

SLAVKO BATUŠIĆ, ZAGREB 


KROZ SJEVERNE ZEMLJE I GRADOVE 
' Mala skandinavska pm | 


Sve je započelo tako, da mi je... 

Ne, ovako. 

U kopneno-morskoj stanici Warneminde ide cijeli ber- 
linsko-hamburški vlak na glomaznu prijevoznu lađu »Dan- 
mark«; u utrobu te modernizirane skele ugurala je lokomotiva 
oprezno i obzirno sedam vagona s limenim bijelim etiketama, 
koje određuju njihove smjerove za sjeverne gradove. 

Poznato je, da sedam vagona — bez obzira na to da li su 
sleepingi ili pullmani ili samo treći razredi — čini ukupno če- 
trnaest pokretnih klozeta, koji se još i dalje cijede i ispiruju, 
tako da »Danmark«, okićena plavim barjakom sa crvenim 
krstom, u vrućoj ljetnoj noći zaudara kao kakav putujući cirkus 
tropskim vonjem menažerije. 

Penjem se na zrak, na najvišu gornju otvorenu palubu, i 
tu započinje moja četirinedjeljna tiha samoća. 

Jedanaest i po naveče. Ali dan još i dalje plavičasto tinja 
iznad ovih baltijskih voda. Noći već pomalo sasvim nestaju. 
Da, to je sjever u ljetu. 

»Danmark« se polako vuče da nas preveze neko četrdeset 
kilometara preko mora, u Gjedser. Iza nas nestaju zeleni svje- 
tionici warnemiindski. Sasvim je mirno i tiho. Gospoda putnici 
viših razreda leže u sleepingima i drijemaju. Providnost je 
zato i stvorila komfor, da se tkogod ne bi možda suviše umorio. 
Ali u ovoj situaciji je komforu dodao nešto zadaha i sasvim 
dosta vrućine i sparine. Ne, ne, tamo dolje ne će biti spavanja. 

Gore na otvorenoj palubi i u prvom početku moje tihe sa- 
moće pristupa mi u polumraku neki mladi Danac, inžinjer, 
elektrotehničar. S ovom vrstom inžinjera imao sam poslije još 
nekoliko slučajnih susreta, i svi su bili vrlo zabavni. Ovaj mi 
najprije tumači, kako je to mudro udešeno, da cijeli vlak ovako 

putuje ladodk kao kutije šibica u velikoj škrinji. Da, da, to ia 
tehnika, gospodine moj, i te kakva tehnika! . 

Pomalo u razgovoru bezazleno ispituje tko sam i što sam. 
Aha, dakle, teatar! Oh, i on je bio u teatru jedamput na jednoj 
predstavi, i bilo je jako interesantno. Neki stariji engleski pi- 
sac napisao je jedan komad, koji se događa ovdje kod nas, u 
Danskoj, ali u davnim davninama. Taj se komad zove »Emlet«. 
Jako zgodan komad, može vam biti žao što ga ne poznajete! 

. Sve je, dakle, započelo tako, da mi je taj mladi inžinjer 
električar dugo u noći veoma opširno pričao sadržaj toga ko- 
mada, i to na njemačko-danskom jeziku, u vrlo grotesknim 
gramatičkim oblicima, a čini mi se i sa mnogo humora. Ali 
mladića nisam prekidao, jer ga je očito strašno veselilo, da 
priča taj sadržaj, da mi tumači brodsku mašineriju, i da mi 
onda konačno oda, da on ima zaručnicu, da u Danskoj već ima 
nezaposlenih, a li to će proći, jer Englezi kane naskoro graditi 
3 koma 5 km. dug most između Falstera i Sjaellanda. 

Jako su zabavni ti mladi danski električari; tko bi to mislio. 
Izrazuju se uvijek učeno: koma. 

More je sasvim mirno. Nikakvih senzacija. Malo svježeg 
vjetra i nekoliko svjetionika lijevo-desno, koji nervozno žmir- 
kaju svojim žutim staklenim očima. 

Idemo spavati, dolje u cirkus. Konačno, neka se inžinjeri 
brinu kako će nas izvući iz »Danmarka«, još jednom nas negdje 
u zoru na isti način prebaciti preko nekakvog sunda ili belta, 
pa onda predati kao brzovoznu robu na stanici Kj&benhavn. 

Danski vagoni su civilizirani. Uopće, odavde pa sve dalje 
na sjever nema više »tvrde« klase. Sjedala su trećih razreda 
smekšana kožom ili pustom. Sve je čisto i prijatno, vodovodi 
funkcioniraju, nalazi se dosta čistih peškira i sapuna, u ku- 
peima čaše i boce sa svježom vodom, elektrika i higijena. U 
svemu se intenzivno osjeća mir i red, ali sasvim spontani, bez 
ikakvih zapovijedi, propisa i kaznenih prijetnja. 

Ujutro vidim kroz prozor zelenu ravnicu, uredno počešljanu, 
što mnogo podsjeća na Holandiju. Pruga ide kroz veliku rosnu 

bašču. Sate i sate samo kroz bašču, gdje ne raste jedino kupus 
i ostala agrarna biljka, nego čak i nekakvo cvijeće. 


U KjSbenhavnu sam se sa svojim kovčezima naselio u 
Jernbanegade, u nekom malom hotelu, koji je namješten po- 
kućstvom iz tamnomrka - drva, presvučena crvenim olinjalim 
plišem, u stilu devedesetih godina, tako da bi se u tim interieu- 
rima dalo igrati Ibsena bolje no u kojoj teatarskoj sceneriji. 


U tim se hotelskim sobama može između ostaloga naći i 
onaj izvjesni drveni instrumenat, kakav još postoji samo po ne- 
kim starim zagorskim hižama, a ime mu je »sluga«. Ta rašljasta 
sprava navodno služi za izuvanje cipela. Ova, koju sam vidio 
u svojoj sobi br. 47., na nekakvom je visokom raskrečenom 
stalku, a čini se da bi bila prikladnija za svaku drugu upotrebu 
nego li onu, kojoj je namijenjena. 


Ti drveni »sluge«, susretljivi prolaznici, nesebični konobari, 


sapun i peškiri u toaletama, spontano uredni promet na ulicama . 


bez pokazivanja bilo kakvog pendreka, ekshibicija uniforme 
samo na tramvajskom kondukteru, i još stotina ovakvih feno- 
mena, uočljivih samo za stranca iz drugih krajeva, — sve to 
udara čovjeka prolaznika nepopustljivo u glavu i uči ga zorno, 
kako je ljepše i mudrije i logičnije živjeti u zavjetrini, timariti 
svoju kravu, prešati sir, ogrtati lijehe povrća i cvijeća, nego li 
se na primjer tući lijevo i desno, s kim samo stigneš i čime do- 
hvatiš. Dok su se u čitavoj toj pijanoj Evropi kao u mračnoj 
krčmi razbijale glave, ovi sjeverni tako zvani mali narodi pa- 
metno su šutjeli u zavjetrini, orali su zemlju i muzli krave i 
pjevali svoje protestantske psalme, ali u podivljalu krčmu nisu 
ušli, i to je bilo tako mudro, mudro. 


Zato se i ne vide policajci na ulicama, pa čak ni prometni. 
Ja ne znam, kako taj species u Danskoj uopće i izgleda. U 
Norveškoj sam ih gdjegdje vidio, ali tamo su — recimo — 
goloruki. Ni traga kakvoj bajuneti ili revolveru. No, to izgleda 


sasvim drugačije u kojoj fašističkoj državnoj organizaciji, re-. 


cimo — Italiji, gdje po ulicama i vlakovima i cestama nepre- 

stano krstare nekakve do zubi naoružane uniforme i prijete 
batinama i smrću ljudima, kojima je ipak samo do toga stalo, 
dla imaju mira. 


Ovi su Danci imali izvjesnu svoju kasnu gotsku i ranore- 
nesansnu arhitekturu, pa je do danas nemilosrdno variraju u 
hotelskim fasadama i muzejskim portalima kao svoj narodni 
stil. A sve u tamno smeđoj boji, tako da grad izgleda kao da 
je od čokolade, a mrko-šećerne kupole, tornjevi i krovovi omo- 
tani su svjetlucavim zelenkastim bakrenim staniolom. Ali u ne- 
kim bavarskim i saskim gradovima u tom je pogledu još mnogo 
gore. 

U doba naše predilirsko, kad su velečasni župnici Brezo- 
vachky i Jandrich pisali vesele kajkavske komedije latinskom 
sintaksom, živio je u ovom gradu Kjčbenhavnu kipar Bertel 
Thorvaldsen, ludo zaljubljen u grčko-latinsku klasiku. I onda, 
jer je taj Thorvaldsen postao svjetska veličina, njegovi su su- 
građani odjednom našli u sebi slabost ukusa za skulpturu. 
Samo je tako razumljivo, da je Kjobenhavn grad skulpture. 
Thorvaldsenov muzej, Ny-Carlsberška gliptoteka, svi parkovi 
i ulična raskršća, sve je puno skulpture. Dakako, najviše kla- 
sicističke i pseudoklasične. A toliko je toga, da se gotovo već 
prevršuje mjera. Ne može se čovjek putnik ni okrenuti, a da 
se ne spotakne na kakvu Artemidu ili Pana ili Medeju ili Nio- 
bidića. Osim gliptoteke, koja je arhitektonski slikovnica naj- 
šarenijeg kamenja i stupova i kolonada, ima tu čak i muzej 
sadrenih odljeva, u kojemu je gotovo cijeli Michelangelo i 
portali starih francuskih gotskih katedrala. Ima naravski i do- 
sta slika, ali njihovo XIX. stoljeće nije ni gore ni bolje no po- 
svuda, dakle uglavnom neinteresantno. 

Nema spora, to je grad skulpture, harmoničnih starih trgova 
(čokolada i staniol), plavokosih djevojaka sa neobično visokim 
strukovima, idiličnim morskim kanalima, i mnogim  parko- 
vima. A parkovima prigovora nema. Rosenborg Have sa ver- 
sailleski zelenim tratinama i engleskim grupama tamno crvenih 
drveta i džbunova sav je pun kasnoga večernjeg sunca, pri- 

stojne male djece i ozbiljnih građana pod polucilindrima, koji 
pušeći lule tu preživaju svoje masne večere i »Berlingske po- 
litiske og avertissements Tidende«. Usred parka je dvorac Kri- 
stijana IV. i V., pun danskog porculana, ćilima, staroga sre- 
bra, drvenih stropova, portreta i prijestolja od damasta. Ima 
čak i tri heraldička lava od srebra, u naravnoj veličini; pišem 
malu geografiju, i ne ću prešutjeti ništa. ' 

Sasvim neobična tišina vlada usred puna podneva u tom 
gradu, u kojemu se više ljudi voze nego što ih hoda. Ali se 
voze u većem broju na zarđalim biciklima no na automobi- 
lima. Ali i automobili prolaze tiho; ako koji i zatrubi, to je već 
očigledni izuzetak. 

Mislio sam, da će biti malo više galame naveče u Tivoliju. 
Oh, ti sjeverni gradovi i njihovi Tivoli. Okreću se vrtuljci, 
njišu se ljuljačke, pije se pivo, ima čak i nekih atrakcija sa 
humorističnom notom, svira nekoliko muzika, ali sve je to pri- 
mjereno, odmjereno i umjereno. Kod nas je glasnije u jednom 
tramvaju nego u čitavom ovom prateru. A napokon, čemu 
da se i viče. Nije baš ni to conditio sina qua non za ovo malo 
života, pa ni za nas »južnjake«. Ali ako čovjek nije ovamo 
došao s namjerom da ljetuje i umiruje i odmara svoj živčani 
sustav, onda su dva dana sasvim dosta. Čujem međutim, da iz 
nekih krajeva Švedske i Norveške ovamo dolaze na zabavu i 
provodnju, jer ovaj se grad smatra nekim sjevernim Parizom. 
No, pa možda je i taj kjebenhavnski allegro-moderato vrto- 
glavi tempo za one, koji uopće žive bez tempa. Antialkoholičaru 
može udariti u glavu i pusta čašica piva ili jabukovače. 


Ima svega jedan sat vožnje kroz vrtove prema sjeveru, uz 
obalu Ore Sunda, da se dođe do grada, gdje se je imala odi- 
grati ona kraljevska porodična drama, koje mi je sadržaj prek- 
sinoć tako zanimljivo ispričao mladi inžinjer. 

To je Helsingor. 

Samo mjesto Hamletove melanholije i ludih monologa jest 
tvrđa Kronborg. Stari dvorac, dekorativno okružen bedemima, 
nasipima i dubokim jarcima, zapravo je prilično kitnjasta re- 

nešansna palača iz XVII: stoljeća, — a gdje je već to od vre- 
mena kraljevića Hamleta. Zidovi su žućkasto smeđi, kao stara 
patinom nahuknuta mjed, a krovovi mnogih tornjića zeleni kao 
trava. Ipak stare duboke kazemate, u kojima navodno prebiva 
duh zaštitnik ove zemlje imenom Holger Danske, vonjaju svo- 
jom vlagom na daleki srednji vijek. 


Pred dvorcem, izbočena daleko u Sund, stoji ona famozna 
šekspirska »flaggbatterie«: ravna terasa s malim parapetom, 
preko kojega zjaju ždrijela od desetak zarđalih topova, što su 
nekoć plašili strane brodove, da prolazeći ovuda plate kralje- 
vini nekakvu maltarinu. 


Topovi stoje upereni prijeko na obalu švedsku, vjetar oštro 
duva i kao da će razderati modri barjak sa crvenim križem na 
visokoj okomitoj motki. Po toj terasi, polivenoj kasnim žutim 
suncem, šeta još uvijek paradnim maršem danski vojnik sa 
šljemom i bajunetom na dugačkoj puški. Šeta ukočeno, kao što je 
po Shakespeareovu evanđelju s helebardom šetao vojnik Mar- 
celo ili Bernardo i čekao oficira Horacija, da mu u panici 
preda raport o strašnoj noćnoj pojavi kraljevske utvare. 


Ja znam, da sve to nije istina, ali se ne mogu otkinuti od 
ove terase, koja ima svoj sunčani čar i toliko svježeg zraka. 
Možda je tu u zimskim noćima, kad sa Kattegatta brije ledeni 
sjevernjak, malo i jezovito. Ali sada je tako veselo i sunčano, 
da ne mogu vjerovati ni u kakve duhove. Nedaleko odavde, u 
nekom parku, ima čak i Hamletov grob. Ne, tamo nisam išao; 
ipak bi me bilo stid. 


Konačno se smračilo, ali tek vrlo kasno. Pale se lijevo i 
desno razna svijetla. Vidim da i na najvišem tornjiću Kron- 
borga gori oštra žuta svjetiljka; ima dakle i on sasvim suvre- 
menu funkciju; ne stoji tu banbadava, tek onako da se priče 
pričaju. 

Opet gura lokomativa vagone na prijevoznu skelu. Za pola 
sata prešli smo Sund i pristajemo u Helsingborgu. Tu nas i 
opet jednom izvlače iz lađe. Negdje u dubokoj noći, u blizini 
Gčteborga, stala je padati studena kiša, tako da se u zoru uz 

prugu vidio samo gusti niz promočenih crnih borova. Osim toga 
nemam za sada još ništa primijetiti o Švedskoj. O tom na po- 
vratku. 


Prije podne, Oslo. 


Grad s kućama, tramvajima, hotelima, crkvama, bankama, 
kavanama, ljudima, ali ipak je to drugi svijet. Da, sasvim 
drugi. Nešto je drugo tu u zraku, a možda je i sam zrak druga 
mješavina nego naš. 

Uz Karl Johans Gade tek su sada, u srpnju, procvale lipe i 
pokušavaju tako nešto kao da zamirišu. Ali kako je to bojaž- 
ljivo i suzdržljivo! Da, i trešnje su tek sada dozorile, a i ja- 
gode također. Kod nas je sve to već odavna tako zvano uku- 
hano voće ili kompot. 


Imam tu vremena puna tri dana i polakim se koracima po- 
vlačim naokolo. Ne volim da otkrivam svoje intimne literarne 
reminiscencije, ali Hamsuna se moram sjećati pri svemu. On 
je tako sensibilno osjetio čudnovati dah ovoga grada, koji pod 
svojom prividnom apatijom sav drhti od neke blijede električne 
nervoze. Oh, ta Karl Johans Gade i kavana Grand i luka Pi- 
perviken, kako je sve to meni već odavna predobro poznato. 
Čini mi se da u stvari ne doživljavam sasvim ništa novo, već 
samo još jednom prelistavam stare stranice davno proživljenih 
knjiga. 

Vozim se električnom željeznicom na visoki Frognersaeter 
i preko crnih borika gledam dolje na grad i mutno blistavi raz- 
liveni fjord. Gledam dugo kako se ništa ne miče, kao i da ne 
živi. Onda se nizbrdice vraćam pješke kroz duboku šumu, sam 
samcat. Kadšto i sretnem ponekoga. Ima tu uopće mnogo osam- 
ljenih ljudi. Pa naravski. U sjevernim pokrajinama živi po 0,2 
čovjeka na kvadratni kilometar. Ali kako 0,2 čovjek u raz- 
lomku ne može živjeti, onda se kaže da 2 žive na deset kva- 
dratnih kilometara. Ako su muško i žensko, onda se ožene. 
Drugo im i ne preostaje. 

Polako prolaze ova moja tri dana. 

Imam da razgovaram s nekim ljudima. To su gospoda Eie, 
Wildhagen i Brinchmann-Hansen. Razgovori traju dugo, ali 
su brzo gotovi: udvornost, susretljivost, stvarnost, cigara. 
Srdačni su pače, ali... da, da, samo taj ali. 

Vozim se par sati brodićem oko otočića i uvalica po fjordu. 
Onda pače pokušavam da se kupam, jer na jednom mjestu 


“ iza poluotoka Bigdo i drugi to čine. Plaža je neki hladni ta- 


mno smeđi šljunak, more puno alga i trave i natrunjeno boro- 
vim iglicama, sunce samo uporno žućkasto sja, ali ne grije, vje- 
tar, vjetar. To tako zvano kupanje prilično je neveselo. Ali 
ipak je tu dosta ljudi, no svi šute kao zaliveni, ili kadšto pro- 
šapću nešto jedan drugome, ali samo šaptom. Djeca dobacuju 
jedno drugome veliku gumenu loptu, ali šute. Ne tuku se, ne 
svađaju se, a ja bih dao ne znam šta, da bar malo zavrište ili 
se glasno nasmiju. Ali ništa, baš ništa. 

Onda po neiskorjenjivom svom običaju obilazim muzeje. U 
jednome staro vikinško razbareno drvo i bronca i Amudse- 
nove zbirke iz sjevernih i južnih polarnih krajeva. U drugome 
slike po starom receptu: malo ovoga, malo onoga. Posebne dvo- 
rane imaju Edward Munch i Per Krohg; dva sasvim literarna 
vizionara, koji nervozno razmazuju jarke anilinske boje, ka- 
kvih oko sebe u prirodi nikad nisu vidjeli. Nije to patološki, ali 
ni sasvim normalno nije. Ima i par dobrih impresionističkih 
porteta od Henrika Lunda. Onda u posebnoj jednoj dvorani, 
kao i u Kjobenhavnu, opet malo Pariza: od Picassa do Friesza 
i Dufya. Svega po malo, kao na kakvom dobrom ovećem šare- 
nom sandwichu. ' 

Imaju i oni svoj Tivoli, ali još protestantskiji, sasvim bez 
atrakcija. Pod je pokriven mokrim daskama, nekakvo tužno 
cvijeće se muči da zaigra crvenim i žutim bojama, ljudi i opet 
šute uz vodenasto pivo kao da na karminama razmišljaju o dra- 
gim pokojnicima. Vrebao sam nekoliko sati, dok ipak nisam 
ugledao jednoga pijanog. Taj je naglo ustao, uhvatio se za je- 
dnu stolicu i pokušao s njom razgovarati. Ljudi su se ukočili i 
zaprepašteno posmatrali taj sablažnjivi prizor. Dotrčali su 
ozbiljni konobari s naočalima, uhvatili izgrednika ispod pa- 

zuha i izveli ga napolje. On se tome sasvim mirno prepu- 
stio, samo je na vratima još jednom tiho zacvilio i pokazao ge- 
stom, da bi htio i stolicu ponijeti sa sobom. Ali bio je izveden, 
i svi su olakšano odahnuli. Evo, to je jedina uzbudljiva scena, 
koja se ovdje mogla vidjeti. A. jednom se čak desilo, da se ne- 
koliko ljudi zajedno smijalo u sav glas. 'To je pače bilo na 
dalekom sjeveru; no o tom poslije. 

U luci ispod Akershus Faestninga već su nekoliko dana usi- 
drena dva velika njemačka linijska ratna broda: Hessen i 
Schleswig-Holstein, svaki sa nekoliko desetaka topova, upanci- 
reni u debeli čelik, pod starim crno-bijelo-crvenim carskim za- 
stavama. Stotine mladih mornara u paradnim bluzama šetaju 
gradom, a u kavanama muzike svaki čas udare stari Haydnov 
»Gott erhalte«, građani norveške prijestolnice ozbiljno ustaju 
sa stolica, i to im izgleda strašno svečano. Meni mnogo manje. 

Zadnju noć sam dugo na ulici. Nije to više noć, samo du- 
boki sumrak. Nigdje ne gori nikakvo svijetlo, samo bojažljivo 
treperi po koja neonska reklama. Prolazi dosta ljudi, ali naj- 
više što čine jest to, da puše debele crne cigare i da šute. 

Prozori kuća blješte zelenkasto kao kod nas u zoru. Jedan 
sat, a već je zora. Iza prozora su zavjese spuštene. Tako ljudi 
brane svoj san od vječnog dana. Kasnije sam se uvjerio, da ni 
sve zavjese ništa ne pomažu. 

Negdje dolje u luci odzvoni zvono na nekoj lađi, koja se 
odrešuje od obale i polazi nekamo na jug. I ja ću skoro. Vje- 
tar malo zatalasa krošnje lipa, i one na tren zamirišu samo 
malo, malo jače. No, ipak sutra putujem. 


Sutradan je sasvim. toplo sunčano jutro, a sa mnom ulaze u 
vagon ljudi oboružani šijima; držao sam da su u zabuni, ali 
sam se za par sati uvjerio, da sam ja bio u zabuni. 

Putujem tako zvanom bergenskom željeznicom. 

Prije podne idila. Vožnja kroz Halingdal: beskrajne tamne 
borove šume, svježe zelene livade, i neopisivo mnogo vode u 
svima mogućim oblicima; potoci, rijeke, jezerca, brzice, pa ve- 
lika jezera. Da, sama voda i borici. 

Onda započinje dramatski uspon pruge u oštrim strmim vi- 
jugama. Vegetacija prestaje. Izbijaju gole hridine ovalnih 
forma, obrasle samo nekim niskim šipražjem. Pa onda samo 
mahovima. A konačno go golcat kamen. | 

Pruga se napokon diže na 13501 metar. 

Stanica Finse, ispod golemog masiva Hardanger Jokula, sva 
je u snijegu. Tu izlaze suputnici sa šijima. Studeno jezerce, u 
kojemu sunce blista slabašno i blijedo, porazbacane crne ka- 
mene terase oštrih uspona, i snijeg, — hladan bijel snijeg u 
srpnju. 

Sad se pruga, zaštićena od sniježnih vijavica kilometrima vi- 
sokih drvenih taraba, naglo spušta natrag u nizinu. Vegetacija 
se vraća istim redom: mahovina, šipražje, borovi. 

Napokon podveče stanica Voss. Odavde idem autom na 
Hardanger fjord, neko pedeset kilometara. 

Hardangerski masiv je neko divlje čudo. I opet sam kamen, 
borovi i vode. To je visoki plateau strmih rubova, raspucan i 
izverugan, na vrhuncima pokriven vječnim ledom. Suncu ipak 
nekako uspijeva otapanje toga leda, i tako se bezbrojne vode 
slijevaju u nizine u najčudnijim varijacijama. Negdje se cijede 
preko golemih stijena kao rastopljen šećer, na drugom mjestu 
probijaju mlazovi strmoglavih vodopada, a na trećem se mje- 
stu stvaraju zapjenjene riječne brzice. Sve su doline sama je- 
zera, golema tiha ogledala, u kojima se zrcale izrezuckane gor- 
ske konture. 

Spuštamo se do mora. To jest, more je stotine kilometara 
daleko. Ovo je samo slani rukav fjorda između gora. 

Na dnu fjorda je gradić Ulvik. Dva hotela, crkva, groblje, 
drveno pristanište i ništa više. Noć je tiha, neugodno tiha, i 
sasvim prozirna. Sve su stvari u sumraku bez pokreta. Ovaj 
se rukavac fjorda zimi znade i zalediti. Ali sada je tu jako to- 
plo. U drvenim škafovima vegetira nešto, što je čak nalik na 
oleandar. A na groblju ima bršljana i nekog plavičastog 
cvijeća. 

Hotel izgleda sasvim alpski. Sve je od drva; zidovi od 
dasaka, drveni krevet, tvrdo drveno pokućstvo, svijetlo žuto, 

kao kupe u vagonu. Ali drvo je izvrstan akustički medij, pa se 
dugo u noć lijepo čuje, kako u trećoj ili četvrtoj sobi od mene 
na desno netko kašlje, nada mnom se opet vrši ustrajna šetnja 
po pet koraka gore dolje, a lijevo netko nekomu čita na glas 
novine ili možda i bibliju. (Ta se knjiga u norveškim hotelima 
redovno nailazi na noćnim ormarićima, a u crkvama su je pune 
police za besplatnu upotrebu vjernicima.) 

Konačno negdje kasno u noći prestaje kašljanje, škripanje, 
hodanje i čitanje, — ili ja više ne čujem, — i odjednom hotel 
utone u tišinu kao na dno neke smirene duboke vode. Spavanje 
je važna organska funkcija, a ovdje u Ulviku ono se doista 
može iskoristiti do ekstrema. 


Rano ujutro me je neki dobrodušni čovjek sa zlatnim gaj- 
tanima na kapi jedva izvukao iz kreveta i bacio zajedno s kov- 
čezima na brodić, koji započinje vozikanje po unutrašnjem 
Hardangeru. 

Slijede jedan za drugim Ulvik-, pa Ose-, Eide-, S&r i Utne- 
fjord. Jedna te ista slika se mijenja u hiljadu varijacija. Vi- 
soke, strme, tamno zelene gorske kulise razbacane sasvim na- 
sumce, a između njih voda. A s kulisa se i opet cijede vodopadi 
i fantastično sunovraćaju u fjordove. Ujutro, u punom suncu, 
ima to mnogo čara. Ali oko podne se spustila studena i sasvim 
jesenja kiša, i sve se zamaglilo i rasplinulo u ništa. Tako je 
kod nas upravo u jesen kasnu. A ovdje su trešnje još sasvim 
kisele, i strah me je, da li će uopće i dozoriti. 

Naš parobrodić neprestano tuli i zavija, da se možda ne bi 
u tim maglenim koprenama kiše s nekim sudario. A s kim bi, 
kad osim njega na tom fjordu nema nikakvog vozila, a gotovo 
ni ljudi. Lutamo i vozimo se amo tamo, a onda iskrcavamo. 
Pristanište se zove Norheimsund. Kiša lijeva. Pretrčim preko 
obale do hotela, i mokar sam kao pas i cvokoćem od zime. U 
hotelu, opet drvenom, ljudi i opet »ljetuju« kao u Ulviku. To 
su dva najomiljelija mjesta na Hardangeru, ali u njima još 
nikada nije nitko pocrnio od sunca. U svima hotelskim prosto- 
rijama peći su dobro naložene, pa se tako sasvim udobno ljetuje 

uz borove cjepanice što se žare i pucketaju na vatri. Ali 
osim svega toga čovjek ima prilike, da se na ovakvim ekspedi- 
cijama upozna s pravim norveškim ljudima i pravom norveš- 
kom hranom. 

Zalazio sam i u najjeftinije gostionice i vidio, da tu po- 
stoji ono, što se zove visoki životni standard. 'Tu se čaj i kava 
piju na litre, maslaca ima u brdima, a isto tako i sušene loso- 
sovine, zbog koje se janjetina oprašta. Ima svega i svašta, a 
dominira krumpir; u ovo doba i jagode sa slatkim vrhnjem. 
Samo kruha se dobiva malo, sasvim tanke kriškice. Mjesto 
kruha jedu neke tvrde hrskave lepinjice, otprilike ono, što se kod 
nas naziva imenom mlinci. Ali to je tvrdo i pomiješano s po- 
sijama. No ipak tu nema prosjaka, a ne čuje se ni za nezapo- 


.slene. 


Popodne autom opet pedesetak kilometara kroz kišu i har- 
dangerske gudure natrag na bergensku prugu, do stanice Tren- 
gereid. 

Došli smo čitava dva sata pred odlazak vlaka, i ja treba 
dva sata da drhturim sav mokar i prokisao u čekaonici. Moji 
suputnici isto tako. Nastaje dogovaranje, šta da se radi. 

Konačno idemo šefu stanice svi, korporativno, i molimo da 
se naloži čekaonica. 

Slijedi dugački norveški razgovor i objašnjavanje, koje bi 
kod nas pouzdano svršilo tučnjavom. Ali ovdje, — ovdje se 
čak i glasno ne govori, mada smo svi mokri i zima nam je. 
id ustrajno pokazuje nekakve štampane propise, da se tu od 

+ srpnja do 1. rujna ne loži, pa čak ni u njegovoj kancela- 
riji. I onda beskrajni razgovor o tome, kako je nama svima 
zima, prozebli smo u autu i mokri smo. 

No, pa dobro, šef će ipak dati da se naloži, unatoč propisa, 
kad su već tako izuzetne prilike. Samo sad treba naći željezni- 
čara Adamsona, koji ima ključ od drvarnice. 

Ali Adamsona nema pa nema. 

Konačno ga nekako pronađu, udobrovoljuju ga cigarom, i 
Adamson se polako i ozbiljno sprema da naloži veliku gvoz- 
denu peć, oko koje smo se okupili u čekaonici. 

Ali u tom je već prošlo dva sata, i dolazi vlak. Nije ni on 
grijan, ali svi su prozori zatvoreni, i ljudi putnici se animalno 
primitivno griju svojom vlastitom parom. 


Naveče smo u Bergenu, u upornoj sivoj studenoj kiši, a još 
je sveđ početak srpnja. 

Pojmovi Bergen i kiša su tako srasli, oni rezoniraju jedan 
na drugi kao pismo-glava, pa se o tome prave šale, koje su 
građanima toga grada prilično gorke. 

Tako kad je prije na moru koji brod susreo bergenski, 
uvijek su ga na megafon pitali, kakvo je vrijeme u Bergenu. 
A priča se, da jedan engleski kapetan nije sa svojom škunom 
nikako mogao naći ulaz u bergensku luku, — jer je bilo lijepo 
vrijeme. U meteorologiji se to zove: preko dvije hiljade mili- 
metara godišnje oborine. 


Međutim unatoč svemu tome i uprkos svima oborinama su- 
iradan ujutro je zasjalo tako divno ljetno sunce, da je grad ' 


sav zablistao u bujnoj polihromiji. Prevladava tamno crvena 
boja, kao zrela malina, i to izgleda sasvim južnjački. Tu ima 
života i tempa. Arhitektura je germansko-hanseatskog karak- 
tera, ali u veoma živo variranim formama. 


Uspinjača se penje neko trista metara na strmi nediju 
Flčien. Odavde je pogled gotovo malo venecijski. Grad je 
između visokih bregova duboko dolje na plosnim poluotoči- 
ćima, sav crven i zelen i žut, obliven plavim svjetlucavim vo- 
dama. U zalivima i pristaništima dimi se stotinu najrazličitijih 
lađa pod kojekakvim zastavama. Sve je zapravo jako veselo. 
Tu je Ibsen bio dramaturg teatra, napisao je Katilinu i pobje- 
gao u Italiju. Tu ima čak i muzičkih tradicija: Edward Grieg 
i Ole Bull. 


Pristanište Tydskebryggen ima svoju davnu hanseatsku | 


prošlost. Tu su moćni trgovci iz Bremena i Liibecka imali svoje 
kontore i trgovali naveliko sa sjeverom i jugom. Bergen je u 
pogledu prometa daleko pred Oslom, i sve do danas se nije 
mogao izbrisati prilično žestoki rivalitet ovih gradova. 

Desecima požara ipak nije uspjelo da unište jednu staru 
drvenu kuću crvene boje, koja sa kompletnim namještajem 
služi kao hanseatski muzej. Tu su skladišta u malom, sobe, spa- 
vaonice, pa onda kontori, sve sasvim vjerno sačuvano, većinom 
iz XVII. stoljeća. To je uostalom jedini muzej na svijetu, gdje 
ne postoji zabrana diranja u predmete. Po pisaćim stolovima 
stoje stare debele računske knjige, u koje su upisivane hiljade 
tona soli, ribe, žita, mirodija i koječega. A sasvim prilična ru- 
brika otpada i na engleske alkohole. Listam te stare knjige i 
biblije i dnevnike i molitvenike, pa neke geografije sa fanta- 
stičnim mapama. Kako se pomoću tih mapa moglo broditi i je- 
driti po tim golemim prostorima, to meni nije nikako jasno. Pa 
to su neke divne dječje slikovnice, a ne geografske mape. Ali 
ipak se po njima brodilo. 


Iz Bergena polazi svaki dan u sedam naveče lađa tako 
zvane brzopoštanske plovidbe na sjever do Nordkapa, pa onda 
još dalje na istok, sve do Kirkenesa na finskoj granici. 
> Evropski i američki globetrotteri i turisti putuju obično ve- 
likim specijalnim izletničkim parobrodima, koji su u stvari plo- 
veći hoteli, u kojima prevladava smoking, jazz, društvenost i 
slične razonode. 

Ja sam skromno sjeo na ploveću poštu s mnogo razloga. 
Prvo, jer ne putujem: u smokingu i ne bavim se plesanjem, dru- 
go jer na takvim brodovima nema turista već samo domaćih 
ljudi, koje ja hoću da vidim izbliza, a treće jer se takav brod 
zaustavlja na sat, dva po nekoliko puta dnevno u svima većim 
i manjim gradićima, tako da se na taj način doista može vi- 
djeti čitava ova zemlja. 

Ukrcao sam se na brod »Sigurd Jarl« od društva 
N. F. D. S. (Nordenfjeldske Dampskibsselskab) i njime ću Šest 
dana uz obalu od Bergena prema sjeveru do Hammerfesta. 

Brod je velik, već prilično u godinama, sa staromodnim sa- 
lonima od crvena pliša i petrolejskim svjetiljkama, u koje su 
montirane električne žarulje, vozi nešto malo putnika, dosta te- 

reta i pošte. Imali smo na palubi neku burad, škrinje, vreće, po 
kojega psa, pa čak i jednog konja, koji je putovao također u 
Hammerfest. 

Imam minimalnu kabinu na bukaporti; uzak željezni krevet, 
vunen gunj i prsluk za spasavanje od pluta u jastučnici pod 
uzglavljem. Osim toga malen praonik, ogledalo, neke poličice, 
vješalice, sve u svemu par kubičnih metara. Ali tu se i onako 
samo spava. Dani se provode na palubama. Hrane nas tipično 
norveški maslacem, ribama, krumpirom i jagodama. I onda 
puno mlijeka, na litre, ali malo hljeba. 

Kapetan Grundt je neobično prijazan, ali govori samo nor- 
veški i engleski. Ja kombiniram nešto njemački, garnirano s 
po kojom riječi iz norveškog rječnika. Ipak se nekako sporazu- 
mijevamo, jer su geografski izrazi prilično internacionalni, a 
mi uglavnom izmjenjujemo samo geografske pojmove. Na 
brodu su još dva oficira, i to prvi i drugi kormilar, pa onda 
strojari i nekoliko mladih mornara, koji sve poslove vrše u de- 
belim vunenim rukavicama. Na zapovjedničkom mostu uz kor- 
milara je stalno po jedan pilot, koji upravlja brodom između 
stotina hiljada otočića, rtova, pličina i dubina, kojima prola- 
zimo. 

Putnici se mnogo mijenjaju, većinom od mjesta do mjesta. 
Izgleda mi, da sam tu jedini ja od »duge plovidbe«; zato me je 
steward i smjestio kod zajedničkog stola kapetanu na desno. 

Pod tim prilikama započinje ta šestodnevna vožnja na 
sjever. 


Pristajemo najprije u gradiću Aalesund, a zatim u gradu 
ruža Molde na Romsdalsfjordu; to je mala topla sjeverna ri- 
vijera, zatvorena golemim brdskim masivima. Ali onda za- 
, plovimo u otvoreni Atlantik, nezaštićen otocima, i sve do Kri- 


stianssunda vožnja je prilično dramatska. Ja na koncu konca. 


nisam nikakav pomorac niti amfibij, već čovjek sa sasvim 
kopnenim obiteljskim tradicijama. Generacije mojih djedova 
orale su i drljale i sijale po cvetkovačkom crnom blatu i tjerale 
čopore svinja u žir po hrasticima. Moj je otac jedamput vidio 

more sa Trsata. A ja imam da se vozim po burnom Atlantiku. 
To se zove progres. 


Popodne je bilo vedro i puno sunca, ali vjetar i valovi ne- 
popustljivo luduju, šume i zvižđe, a naš stari »Sigurd  Jarl« 
skače po vodenim brazdama zajedno sa svojih hiljadu i šest 
stotina tona kao mlado jare. Volim malo ljuljanja, jer to me 
sjeća mladosti i američkih ljuljački po sajmovima uz kar- 
bit i orkestrione što sviraju »La Palomu«. Ali ovo je ipak malo 
previše. Naš tužni konj na prednjoj palubi teško pati od mor- 
ske bolesti. Pa i nekoliko djevojčica isto tako. Ja sam ipak 
hrabro izdržao tih teških par sati. Ali ipak, priznajem, kad smo 
se privezali čeličnim užetima uz betonirano pristanište Kristi- 
anssunda, ja sam izletio na obalu i pomilovao sam stopalom 
tvrdu i stabilnu majčicu zemlju. 


Dalje više nije tako dramatski. Plovimo između školjeva i 
ostrva, sunce zalazi oko jedanaest naveče, sumrak se stapa i 
slijeva s jutarnjim svitanjem. 

Nebo i more se odrazuju jedno u drugom i mijenjaju akva- 
relne boje. Ima mnogo kolorita, ali je drhtav i sasvim fluidan. 
Nema tu naših dalmatinskih krvavih sumračja, kad se vulkani 
žare po horizontima. Atmosfera je diskretna i nerealna. Pej- 
saži variraju nevjerojatne mogućnosti na jednu temu: ovalni 
otok, čunjasti rt, strma uvala, kamene brdine, i more, more. 


Drugo jutro smo na nekoliko sati u Trondhjemu. Stara ka- 
tedrala Svetog Olafa mračna je igra romanike i gotike. Lice 
je grada već sasvim sjevernjačko. Pošta i telegraf su dva poj- 
ma. Dižem pismo na jednom kraju grada, a depešu moram pre- 
dati na drugom. To mi nije sasvim jasno. 


Vraćamo se kroz trondhjemski fjord, pa onda zakrećemo na 
sjever. Opet malo otvorenog mora, a onda gradić Rorvik na 
otočiću. Tu su već sasvim sjevernjački ljudi, ljudi stare mor- 
narske pokrajine Helgeland, tamnije kose i smeđih očiju. 
Odjeveni su u crno, a svi nose kape sa kožanim obodima. Go- 
tovo kao da su uniformirani, ili je to takva narodna nošnja. 

Prolazi mirna noć. To jest noć je samo na papiru, na ka- 


zaljkama satova, a za nju se zna i po razdiobi obroka. Plovimo 


u pun bijeli dan. 

Negdje oko jedanaest, u visini grebenastog otoka Hest- 
mando, pristupa mi kapetan Grundt, povlači rukom kroz zrak 
pravac i kaže: 

— Polarcirkelen. 

Prelazimo taj imaginarni krug. Na desno je golem go 
masiv Svartisena sa staklenim glečerima.  Turobna vegetacija 
uz obalu strepi od zelenkastog leda u crnim visinama, koje su 


se nadvile i kao da će se strovaliti u nizine na male drvene 


crveno obojadisane kućice, kojima po krovovima trava raste, 
ali ne sebi na veselje, nego zbog izolacije. 


Stoje tako dvije tri kućice, pa onda satima ništa, zatim opet 
dvije tri kućice, pa po koji parobrodić, što na sjever prevozi 
prazne bačve i vreće soli; sigurno je negdje dolutalo kakvo 
jato sleđeva, pa su ga uhvatili mrežama u kojem fjordskom 
rukavcu; razrezat će sleđevima utrobe, nasoliti ih, nabiti u ba- 
čve, i onda poslati nekuda na jug. To se zove ribarstvo, od ko- 
jega tu ljudi žive uz stotine kilometara gole kamene obale. 

Drveno pristanište Gr&n& ima ukupno dvije kućice i jedan 
magazin. Tu nitko ne ulazi ni ne izlazi. a naš brod stoji pola 
sata. To se zove logika voznoga reda. Gledam posljednji put 
Svartis; glečer se cakli visoko i daleko i nestaje u magli i obla- 
cima. 

Plovimo oko visokog rta Kunnen; tu je kraj Helgelanda, a 
započinje krajina Salten. 

Popodne: Bodš. 


Gradić na širokim ravnicama zelenim, na kojima pače 
travu mašinama kose. Po obroncima okolnih bregova. lutaju 
krave male poput koza, pasmina bez rogova. A ima čak i 
krumpira, nešto i ječma. U jednom parku, to jest velikom pro- 
storu usred gradića, s puteljcima, posutim bijelim pijeskom, 


cvate čak nekoliko stručkova crnih maćuhica. Sunce je toplo, . 


skidaju se ogrtači. Breze nemaju bijele kore nego žućkastu, ali 

sve u svemu ovo je prava pravcata oaza s bujnom florom između 
crno modrih brdina, pjegastih od snijega i leda. : šok 
Gradić je topao i prijatan, čak i živahan. Tu je Hamsun u 
mladosti radio kao lučki radnik. Onda je otišao u Ameriku da 
postane skitnica, tramvajski kondukter i još koješta. Pa se vra- 
tio u Kristianiju, u kavanu Grand, i napisao mnogo toga. I 
još sveđ piše sve dublje i sve mudrije. 
d po sa se autom E brežuljak. Ronvikfjeld zbog nekakva 
»vidika«. Kako su ti vidici ozloglašeni, a kako su ipak vrlo če- 
sto nezaboravni. ik a 

Da, u ovom bi se gradiću moglo dugo živjeti, i bilo bi pri- 
jatno. Ljudska je rasa tu već kudikamo proporcionalnija nego 
na norveškom jugu. 5 . 

Parobrod zvoni, na pristaništu mali žamor, to znači da je 
za četvrt sata polazak. ' 

Promatram jednu milu plavu glavu s velikim modrim 
očima. Samo nekoliko riječi. Ne razumijemo se, naravski. Ali 
ja gledam u te modre oči tako uporno, da me moraju razu- 
mjeti: . 

— Ja vas ne ću nikada zaboraviti. b 

Vrtim kapu u ruci, gledam na sat, ne znam ništa. , m 

To je tren i duga vječnost, od koje ću živjeti možda još 
mjesece. A možda i ne. 

Ipak saznajem ime: Helga. : 

Sunce sja, ja vrtim kapu, i ništa ne znam da kažem. Samo 
gledam tu spokojnu plavu glavu. Ona je rukom popravila kosu, 
i vidio sam na tankom prstu vjenčani prsten, sasvim uski zlatni 
obručić. ' 

Drugi znak zvona. . 

Govorim mojim jezikom, jer sad je i onako sve svejedno. 
— Helga, mene to ništa ne smeta, ja nisam ljubomoran na. va- 
šeg muža. Samo mi je malo žao za vaše modre oći. 

Treći znak zvona. Već drugi kormilar oštro zviždi na svoju 
malu zviždaljku, a to je znak da se odriješe užeta sa stupića na 
obali. 

Zbogom, Helga. 

Vraćam se na brod kao u krletku. Penjem se na najvišu 
palubu i naslonim na ogradu. Brod odmiče i okreće se sam oko 
sebe. 

Mašem, mašem rupčićem. 

A onda jedna tanka ruka dolje na obali sasvim malo i la- 
gano odmahne. Ali meni je i to dosta za čitav današnji dan, 
koji će potrajati vrlo dugo, jer sunce tu više ne zalazi. 

Glavno je, da je negdje netko i meni odmahnuo, i da i opet 
jednom nisam nestao kao osamljena skitnica. 

Zbogom. 

Vijori moj rupčić, a gradić ostaje sAm sa svojim malim ra- 
dostima i brigama ispod šiljatih drvenih krovova, i iza stakle- 
nih prozora. Uostalom, tako je živio jučer, tako će Živjeti i su- 
tra, a sasvim mu je svejedno, da li tko ovako ovuda proputuje. 


»Sigurd Jarl« je okrenuo pramac ravno na sjeverozapad, 
kroz stotinu kilometara široki Vest-fjord, ravno prema Lofo- 
tima, koji u daljini zatvaraju horizont kao nazupčani ledeni 
plavičasti zubi. Toliko je sunca, da se sve čini da putujemo na 
jug, jer neprestano plovimo ravno u sunce. 

Svi su zubi bregova na otocima u snijegu i zavijeni u oblake. 
Dešava se najraskošnija koloristička igra prodiranja sunca kroz 
oblake, pa onda refleks svega toga u morskoj plohi, žutoj poput 
okera. Po moru pluta nekoliko ribarskih brodica, bacaju se amo 
tamo bijeli neizbježni galebovi, a onda se pojavljuju i crne 
divlje morske patke, koje se spuštaju na vodu raskrečenih no- 
žica i ispruženih kljunova kao hidroavijoni, pa onda odjednom 
zarone i nema ih čitave minute natrag. 

Približujemo se bregovima, ili oni nama. 

Naš zdepasti brod oprezno vrluda između malih niskih gre- 
bena i za čas baca užeta na pristanište. 

To je Svolvaer, glavno ribarsko mjesto na Lofotima. Tu se 
tri mjeseca u najranije proljeće nahvataju milijuni ribe, a 
onda se ne radi ništa. 

Cio je gradić na obali, gleda diskretno-radoznalo na naš 
brod; to čekanje brodova jedina im je razonoda sada u ljetu. 

Ali za čas se svi razilaze. Idu spavati. Blizu je ponoć. Zbog 
toga, ma da je pun bijeli dan, mora se u krevet. : 

Kapetan mi je pokazao daleko u brdinama kućicu crvenu 
kao cinober. Neka idem tamo, zbog vidika. Onamo i natrag je 
sat i po hoda, ravno cestom. To je Trollh&gd8. Možda će se 
gore dobiti toplog mlijeka ili što slično. Pa dobro. 

Prolazim kroz usnuli gradić, i samo tu i tamo susrećem u 
pustim uličicama po kojeg tihog čovjeka. Svi su prozori zatvo- 
reni, ali iza stakala ima mnogo lončića sa crvenim i bijelim 
pelargonijama. Sve su kuće od drva, obojene žarkim bojama. 
A na mnogim krovovima i opet raste trava. 

Na jednom je uglu prilijepljen plakat, kojim se javlja gra- 
đanstvu, da će u nedjelju naveče ovamo stići, na svojoj tur- 
neji kroz sjever, čuveni cirkus Borno; na programu je Tur- 
čin Ben-Minaret, koji guta vatru, Froken Marjanka umjetnica 
na trapezu, te »klovner og humoristiker«. Strašno mi je žao, 
Što ne mogu ostati do nedjelje, da vidim da li se stil i tradi- 
cija maneže drže i pod ovim klimatskim prilikama. Ai taj 
humor bi me jako interesirao. Ali danas je tek petak, a gdje 
ću ja biti u nedjelju! 

Idem sve dalje iz gradića. Cesta vijuga oko zaliva, na ko- 
jima su podignute drvene skele za sušenje ribe. Ima i po koji 
vrtić. Onda opet kućica za kućicom na malim pećinama, okre- 
nute licima prema moru. ' 

Jedna tamno smeđa velika kuća sa staklenim verandama i 
balkonima napola je sakrivena u malom parku od gustih breza 
i crnih četinjača. Na dugačkoj motki uz kuću podignut je bar- 
jak kraljevine, crven sa modrim krstom. U kući gore svijetla iza 


. m 
zelenih zaslona. Čuje se gramofon, onda malo klavira, pa čak 


i nešto kao smijeh. Zacijelo kakav bogati eksporter nešto slavi 
ovako dugo u bijelu noć. A možda je imendan njegove kćerke, 
kad su barjak podigli na jarbol; takvi su tu običaji. 

Naslonim se na nisku drvenu ogradu i slušam. Dugo već 
nisam čuo muzike, pa makar to bio i gramofon. 

Zagledao sam se u prozore kroz brezovu bašču. 

Odjednom istrči iz verande nekoliko mladih djevojčica, a 
za njima jedan debeo ćelav star gospodin, glave crvene i gole 
kao u purana. On mlati rukama i otvorenim ustima hvata 
svježi zrak. Djevojčice nešto viču, vuku ga za kaput, skakuću 
oko njega, a stari se brani i rže kao da imitira kakvu dobro- 
ćudnu životinju. Možda je sve to kakva šaljiva društvena 
igra. ' 

Odjednom opaze stranca na cesti iza njihova plota, kako 
zuri u njih. Stanu, ušute, gledaju me malo strogo. — Stanka. 

Onda se okrenu i vrate u kuću, polako jedna za drugom, 
bez riječi. Stari gospodin sa crvenom glavom gleda me vodeno, 
melje nešto debelim jezikom, malo pijano i lijeno odmahne ru- 
kom, pa se onda i on vrati u kuću. Zalupe vratima verande, 
stakla zveknu, a iza prozora se naglo spuste neprozirne za- 
vjese. Gramofon umukne. Šta se sve to tiče stranca na cesti. 

Pa ništa, nije prvi put, idem dalje. 

Ponoć je, bijela ponoć. 

Rosa je nahuknula cestu. Ima dosta zelene trave, u kojoj se 
žuti maslačak, a viđa se i po koji bijeli cvjetić biljke imenom 
ivančica. 

Vijugam oko malih zaliva, prelazim neke drvene mostiće, 
zaobilazim pećine, cesta se diže. Onda kratak strm puteljak 
između grmlja borovice, ugažen u zemlji crnoj kao čađa, naj- 


masnijem humusu, što sam ga ikad vidio. Napokon sam gore, - 


kod drvene kućice premazane žarkim cinoberom, na Trollh&gd6. 

Ima neka prazna terasa sa stolićima i stoličicama. Stežem 
čvršće ogrtač, jer studena rosa fino pršti kroz zrak i prodire 
pod kožu. 

I tu gledam veliku igru prijelaza sumraka u jutarnje svita- 
nje, koja se odvija nekoliko minuta lijevo i desno od kazaljke 
na satu što pokazuje ponoć. ' 

Svolvaer je duboko dolje na otočićima u uvali. More je sa- 
svim svijetlo. Strmi bregovi fantastičnih šiljaka u snijegu. Ča- 
robni su ti Lofoti. ' 

Onda pola jedan. 

Dešava se sasvim ozbiljno izlaz sunca. Na jednom planin- 
skom zubu odjednom velika pjega bijela snijega plane trans- 
parentno ružičasto. Rubovi oblaka oboje se vatrom užare- 
na željeza. More dobije boju zrela žumanjka. To se ne da 
opisati, a nekmoli fotografirati. To je noćna zora na Lofotima, 
pojam ravan aksiomu. 

Ipak se treba vratiti. : 

Spuštam se natrag istim putem. U nekim dubokim uvali-: 
cama ribari vade malim gustim mrežama ispod kamenja one 
sitne ružičaste morske račiće s nevjerojatno dugačkim brcima. 
Po klisurama spavaju galebovi zabovši kljunove pod krila. 

Prolazim opet kraj one tamno smeđe kuće u brezovu 
parku; ona je sasvim utihnula. I barjak su skinuli s jarbola. 
Ponoć je prošla, i sad tu više nije ničiji imendan ni rođendan. 

Idem kroz tišinu. Svileno nebo žari se zlatom i crvenilom. 
Maglene koprene kidaju se oko oštrih sniježnih zubi na bre- 
govima. Horizont je tako daleko, da mu se kraj i ne naslu- 
ćuje. Čudan je taj sjever. 

Ulazim u prve uličice, među redove zaspalih kuća. Na »Si- 


gurd Jarlu« zvoni zvono i javlja, da je za četvrt sata polazak. 


Pretrčim zadnjih petsto metara i hvatam brod. Kapetan me ne 
pita ništa. Vidi mi u razrogačenim očima, da sam nešto vidio. 
Ono malo putnika otišlo je spavati. Meni to nije ni na kraj 
pameti. Idem na pramac broda. Tamo se muči u svom uskom 
oboru onaj turobni konj, sav obijen daskama kao kakav klavir, 
tek mu glava izviruje, a na nozdrve mu suklja gusta para. Ne 
može se kretati, i u krupnim očima mu leži duboka apatija. 
Osim konja i mene na provi su, sasvim naprijed na kljunu 
broda, još dvoje. Neki mladi američki par na bračnom pu- 
tovanju, gotovo djeca. Imaju dvostruke rukavice, krznene ogr- 
tače, sportske kape i dva izvrsna fotografska aparata, pa mah- 
nito snimaju lijevo-desno; samo zapori na objektivima oštro 
kvrcaju, oni šute a šareni skotski šalovi vijore im na vjetru. 
Ona je tako divno ružna, kako može da bude samo jedna 
Mrs. Ima tamno crvenu kosu, djetinje ručice, zelene oči, a či- 
tavo joj je lice poštrcano smeđim pjegama kao kavom. Te se 

pjege šire čak i na očne kapke i na usnice, nevjerojatno. On, 
Mr. Jule E. Stocker, ima veoma komplicirane naočale, pa se 
čini, da mu oči nisu u redu. Napravilo mu je to pjegavo žen- 
sko dijete jučer scenu pri ručku zbog neke fotografije, pa je 
otišlo gore u kabinu, tik iza juhe. Ni on nije dalje jeo, samo 


je nešto žvakao, a nikako da proguta. Onda je ustao, uzeo je-. 


dan tanjir, stavio na njega komadić mesa i krišku krumpira, 
polio to sosom, a onda uzeo i njen ubrus. Priskočio mu je ste- 
ward, ali on ga je ledeno odbio i odnio taj tanjir preko strmih 
stepenica sav crven gore na drugu palubu u njenu kabinu. Tako 
se ta američka djeca igraju braka. Uostalom, kao svagdje. 

Da, hladno je jutro, a sunce peče bolno u zjene. Osjećam 
da sam blijed, i da su mi oči malo upaljene. Odviše je svijetla. 
Ali ne, ne idem spavati. 

Ulazimo u uski kanal između otoka Ostvaago i Hinng; to je 
čuveni Raft Sund, glavna morska cesta između Lofota. Nevje- 
rojatno se brzo mijenja gigantska scenerija bregova, ispod ko- 
jih na komadićima trave šuti po koja osamljena kućica. Brod 
polako vijuga između ovih fantastičnih kamenih kulisa, koje 
su tako nevjerojatne u bojama i oblicima, da im čovjek gotovo 
poriče prirodni opstanak. Kakve su se tu geološke revolucije 
morale zbivati, dok su se iskristalizirali ti grebeni i provalije, 
razderani i kao dinamitom iskidani, a koji se svi zajedno zovu 
Raft Sund. : 

Negdje na polovici otvara se nalijevo pogled u pravi tu- 
nel, gdje se vrhunci u visinama gotovo dotiču, nagnuti jedan 
prema drugome, a tanki vijugavi trak vode između klisurina 
prijeteći je crn. To je vrhunac lofotske dramatike, — Troll- 
fjord, divlje sam i neprijateljski. 

Iza zubatih vrhunaca svaki čas zablista užareno sunce i 
udara u oči kao oštar nož. To već boli. Oči trebaju mraka, od- 
mora. Šumi mi u glavi, a u grlu mi je gorko; peku me cigarete 
i studeni jutarnji zrak. 

Izlazimo iz Sunda i u daljini, na rubu otoka Hadselč, zabi- 
jele se kućice gradića Stokmarknes. Tamo ćemo biti oko pet. 
Sada je četiri. Ipak bi trebalo malo počinka. 

Silazim pod palubu, u kabinu, i sad treba da dočaram noć 
i mrak. Spuštam na staklenu kružnicu prozorčića onaj de- 
beli teški gvozdeni poklopac, zavijem ga šarafima, prevučem 
preko njega i preko vrata zavjese. Ali sve uzalud. Dan pro- 
dire u kabinu, tko zna odakle. Možda kroz drvene stijene ili 
pod ili strop. Ne, tu više nema noći. 


Ipak su me kasno prije podne jedva probudili, kad smo već 
pristali u Harstadu. Hiljadu stvari bi se moglo reći o tim gra- 
dićima, i o svakom nešto drugo, ma da su na oko isti. Svud isti 
magazini na obali s reklamnim pločama: Viking Melk, Lan- 
gaards Tobak, Tiedemanns Tobak, — bijele cisterne petroleja, 
skladišta ugljena, onda pusta uličica u kojoj je »Kaffistova« i 
»Bankkontor«, kiosk sa cigaretama i lokalnim ribarskim no- 
vinama, Grand Hotel i Hotel Norge, drvena crkvica s dimnja- 
kom mnogo višim od tornjića, »Svanenapoteket« sa raskrilje- 
nim labudom na cimeru, konzulati s grbovima nevjerojatnih 
tropskih zemalja, zatim po jedan »barber«, »skomaker« i onda 
pekar, koji prodaje hljepčić kruha i bočicu voćnoga soka. 
Uvijek samo to i uvijek isto. 

Svagdje na obali ljudi u crno. U bergenskom predjelu 
prevladava polucilindar, koji nose čak i lučki radnici. U 
Trondhjemu slamni žirardi pače s raznobojnim vrpcama. 
Ovdje na sjeveru samo suknene kape s kožanim obodom. Tako 
zvani folklor u obliku narodne nošnje viđa se samo na jugu, u 
Telemarki i na Hardangeru. Sjever gasi boje i fantaziju za 
ornamenat. 

U Harstadu su nam na palubu natovarili jedan auto i je- 
dan bijelo lakiran uzak lijes sa zlatnim bordurama. I napis je 
na njemu, za djevicu Olgu, kojoj je bilo šesnaest godina, pre- 
zime sam zaboravio. Taj lijes putuje sad s nama i sa svima 
ostalim stvarima, a negdje na sjeveru već ga čeka iskopani 
grob i nečije suzne oči. 

Susrećemo mnogo brodova; tako je projurila pored nas i 
velika bergenska luksusna jahta »Stella Polaris«, koja vozi 
smokinge, šampanjac i vlastiti jazz nekud na Island, Svalbard, 

kojekuda. Na palubi siva krzna od srebrnih lisica i bijeli 
sweateri. Ali meni je miliji moj krumpir na »Sigurd Jarlu«, 
moj konj i dva psića i dobri ozbiljni norveški ljudi ne ovi 
besmisleni izleti bez razloga i svrhe. 

Prošli smo Solbergfjord; to je već kompleks otokA imenom 
Vesteraalen. Lofoti su nam daleko iza krme. Opet neki sund 
između bregova, i onda gradić Finsnes. 

Znam već unaprijed, da je gradić malen. No, tome ne treba 
naročitog znanja geografije. Samo malo promatranja, i to 
ovako. 

Kad smo se u Bergenu ukrcali, bila je tako zvana prome- 
nadna paluba pokrivena dugačkim sagom okolo naokolo. 
Bio je to sasvim prost sag, kao od pletena kohopca, ali čim 
smo ostavili Bergen, smotali su ga i sakrili. Dva dana smo ho- 
dali po golim daskama, često čak i malo skliskim. Onda sam 
ga pred Trondhjenom odjednom našao razmotana. Poslije su 
ga opet spremili. Tako sam malo po malo svetom empirijom 
došao do spoznaje, da je taj sag namijenjen u dekorativnu 
svrhu samo većim gradovima. Finsnes je očito malen, jer sagu 
ni traga. ' 

Isto tako štede i s barjakom. Imamo velik državni barjak, 
crven sa plavim križem, a u sredini mu je žut savijen po- 
štanski rog. Taj je barjak pohranjen u nekoj škrinjici na krmi, 
a izvjese ga uvijek tek onda, kad brod zatuli pred ulazom u 
luku. Čim odmaknemo iz luke, opet ga spuste, saviju i spreme. 
To je štednja. Jer da visi bez prestanka, razderali bi ga u krpe 
svaku sedmicu vjetrovi. 

U Finsnesu su istovarili onaj bijeli lijes i jedan auto, a 
utovarili drugi; konj se vozi dalje. Opet drveno pristanište i 
svega sedam kućica. Da, nema Grand Hotela, začudo. Tu se taj 
etablissement zove Hotelet Central. 

Dalje na sjever, opet kroz ravnu blistavu morsku cestu 
između ostrva. Križamo se sa čitavim flotilama švedskih lađa, 
što brode na jug, prenakrcane na palubama piljenim drvenim 
daskama, tako da im jarboli i dimnjaci strše sasvim bespo- 
moćno iz toga tovara. To je rusko drvo, namijenjeno Engles- 

koj i Danskoj, kome li, a prevoze ga iz Murmanska i Arhangel- 
ska kroz Bijelo i Ledeno more oko Nordkapa samo ovih par 
ljetnih mjeseci, kad sjeverne luke nisu zaleđene. Tako čovjek 
stvarno vidi sablast dumpinga na djelu. 

Predvečer se pomalo sprema nešto kao oluja; pratnja ga- 
lebova iznad krme uznemireno klikće, a glasovi su im nalik na 
ćurlikanje mladih purana. More je posivjelo kao star mutan 
kositar. Oblaci su sasvim nisko. Ali sunce se negdje ipak pro- 
bija, i jedna zraka pada daleko na jugoistoku na jedan sniježni 
vrhunac. To je jedini komad boje na čitavom horizontu. 

Ipak smo izmakli buri, ali izgubili sunce i ušli u nešto sivo 
i neodređeno tmurno. Ne, nema više onih lofotskih duginih 
boja i onog neopisivog spektra. 


Troms6 je kao sve do sada, samo u većemu, to jest najve- 
ćemu, jer on je najveći grad na ovom sjeveru. Unatoč tome sav 
je od drva, a ima svega samo nekoliko kamenih kuća. 

Storgade je doista velika ulica, na kojoj se vrši čak nešto 
nalik na večernji korzo. Čak je i popločena nekim uskim ka- 
menim pločama, ali to je obična optička varka, jer te su ploče 
prilično gurave i neravne, pa palci u cipelama znatno strada- 
vaju, a i stabilnost čitavog organizma dolazi svaki čas u pi- 
tanje. 

I opet Grand Hotel, konzuli i raskriljeni labud iznad apo- 
teke. Ali i neki mal; park, pače s minimalnim vodoskokom, 
samo bez cvijeća. Cvijeće je tu samo u prozorima. 

»Sigurd Jarl« krca ovdje ugljen, jer on ide još vrlo daleko, 
oko Nordkapa i Čordaš i Varjag Njarge, na istok do gradova 
Vard&, Vadso i Kirkenes. Zato tu i stojimo gotovo četiri sata. 

Grad sam već prešao nekoliko puta uzduž i poprijeko. Šta 


“ću sad, jedna je stvar neizbježna, a to je tako zvani izlet u 


logor Lapa, koji ljeti iz Finske i Švedske dolaze čak ovamo na 
more sa svojim sobovima. Ja znam dobro, da je ta stvar s La- 
pima pomalo namještena za »turiste«, i da je to otprilike isto 
kao kad se u Italiji plaća ulaznina za gledanje slika, u Parizu 

pije skupo kiselo vino da bi se vidjeli tobože pravi apaši, a u 
Španiji prave originalne gitane. 

Dakle sam potpuno spreman da budem nasamaren, ali baš 
zato, što idem tome u susret potpuno svijesno, nekako mi je 
lakše pri duši. 

Tromso je na otoku, i najprije se vozimo preko uskog sunda 
motornom lađicom na obalu. Tamo već čekaju automobili, pa 
onda vožnja uskom cestom kroz dolinu Tromsdalen nekoliko 
kilometara među brdine, uz malu rječicu i niske breze. 

Na jednoj je čistini taj logor. Lapi tu stanuju u okruglim 
malim kolibama od kamenja i zemlje; u sredini je ognjište, a 
dim izlazi kroz otvor na vrhu zemunice. Oko ognjišta su sobova 
krzna, na kojima sjedi čitava familija, od djeda pa do unu- 
čadi, sjedi oko ognjišta i zaudara. Njihovi mali kudravi psići 
reže i kese zube, ali samo onako, za šalu. Žene nešto šiju i rade. 
Isprva se čitava familija drži jako ozbiljno, kao da stranca i 
ne prima do znanja. Vrlo dobar trik, da bi se povećao interes. 
— Oni su niska rasta, mongolskih fizionomija, imaju kožane 
hlače, plave kapute i kape s nevjerojatno velikim crveno- 
žutim kitnjastim resama. Tako su odjevena i djeca, koja su 
uostalom vrlo vesela i nimalo plašljiva. Sve skupa u živim bo- 
jama izgleda malo ciganski. 

Onda započinje trgovina i cincarenje. Oni izvlače čitava 
brda sobovih krzna, sivih i bijelih, i traže nešto, što iznosi ot- 
prilike sto dinara. Dakle nije skupo, samo kud bi čovjek s tim 
kožama na dugačku putu. Nude cipele od krzna, pa rukavice, 
noževe od sobove kosti, sve koješta, i gotovo u bescijenje. 

Sa mnom su dva Nijemca i ti kupuju, fotografiraju, kupuju 
u beskraj. To im je veliko veselje, a ne manje jednom sta- 
rom Lapu, koji tvrdi, da ima osamdeset godina i da će doži- 
vjeti najmanje stotinu, a zaudara na rakiju da je milina. On 
je čak prodao za ekvivalent od nekoliko decilitara rakije svoj 
stari prilično lijepi nožić sa koštanim drškom i dekorativno 
izrezbarenim tobolcem. Skinuo ga je s rođenog pojasa i na- 
prosto prodao. Ali onda ga je morao natrag zataknuti. Nijemac 
ga je fotografirao, pa ga tek onda definitivno preuzeo imajući 

u kameri dokaz za originalnu provenijenciju predmeta. Ne, nije 
ni Lapima tako lako s tim njemačkim turistima. A onda ko- 
načno sam se i ja dao nasamariti pri punoj svijesti i kupio 
jedan par malih dječjih cipelica od tuljanove kože, obrubljenih 
krznom sjevernog zeca, koje će se doskora moći upotrebljavati. 

Moji su slučajni suputnici prezadovoljni, jer se ovi pravi 
pravcati Lapi namještaju pred fotografske objektive rutinom 
filmskih glumaca, — Lapi su zadovoljni jer su napravili dobre 
poslove, a čak je i šofer automobila zadovoljan, jer mu je 
jedan Lap u ime provizije odrezao i poklonio komad crne i 
začađene sobove šunke. 


Pa dobro, vidjeli smo i to, i vraćamo se natrag u Tromso. 
A _ onda opet dalje, još dalje na sjever. 


Naveče — bila je to subota — odigrala se na brodu tobože 
mala nekakva kućna zabavica, koja je bila jako norveška, a i 
sasvim malo bezazleno smiješna. 

Započelo je tako, da su iz jednoga malog salončića na 
gornjoj palubi — širokog kao dva željeznička kupea — iznijeli 
stolove i stolice, pa se pojavilo nešto kao prostor za ples, sa 
kožanim divančićima uza stijene. 

Našao se neki star prilično promukao gramofon i nekoliko 
ploča s originalnim domaćim kompozicijama kao »Til Nordkap« 
i »Helgeland Vals«, pa onda kojekakvi »šlageri« iz doba prvih 
početaka tonfilma. 

Išlo je sprva vrlo polako i teško, dok je tom norveškom 
društvancu uspjelo da se konstituira i da se zagrije. 

Kapetan Grundt je obukao novu plavu bluzu sa zlatnim 
gajtanima a očigledno udesio i frizuru. Onda je pristupio naš 
brodski šef pošte Hille, koji je — čini se — velik gospodin, 
jer ga vidim kako ručava u salonu prve klase. Onda jedan 
strašno visok gospodin s jajoliko produženom lubanjom, pre- 
zimenom Ovregaard. Pa onda jedan vrlo malen gospodin sa 
ptičjim profilom i brčićima od sedam nakostrušenih dlačica 
imenom Brekke. A u jednom kutu stisnuo sam se i ja, uz po- 

štara, koji voli da razgovara s putnicima strancima, kako mi 
sam reče. 

Našle su se i dame. Tri mlade gimnazijalke — mala Esther, 
crvenopjegava Martha i dugačka Ingeborg — putuju iz raznih 
gradova na sjever u kojekakve razne gradove. One su čitavo 
vrijeme zajedno na palubi i isprva se strašno nećkaju, ali ka- 
petanu i poštaru ipak uspije, da su ušle u salon. One vide, kako 
im, je tu društveni polažaj visok, i drže se kao prave pravcate 
male dame. 

Najprije se mirno sjedi četvrt sata na kožnim divančićima 
oko stijena salona. ' 

Svakih pet minuta pada po jedna riječ: kakvo li će sutra 
biti vrijeme, naravski. Poštar daje silno stručne meteorološke 
prognoze, kao da je bar kapetan. A kapetan dostojanstveno 
šuti. 

Onda navijaju gramofon i otplešu jako .ceremonijalno 
nešto, što se sastojalo od par minimalnih koraka oko svoje osi. 

Pa onda opet pauza. Da, svakako ima nade u lijepo vrijeme. 
Ta sada je puno ljeto, zaboga. 

Zatim drugi ples. 

Onda odnekale iz' potpalublja iskrsne nekoliko boca gorke 
vodenasto norveško pivo, koja se rastače u čaše velikom ozbilj- 
nošću i ispija uz sasvim tihi »skaal«, bez kucanja. 

I sada se stane ritmički izmjenjivati pivo i ples, kroz pri- 
lično mnogo vremena. Zajedno s tim raste tempo razgovora, i 
zabava je za čas u »punom jeku«. 

Gimnazijalke se smiju i veselo gledaju u taj divni život 
oko sebe, pa onda pokušavaju da govore kojekakvim stranim 
jezicima, jedna ispravlja drugu u gramatičkim pogreškama, 
i to je jako veselo i smiješno. Ipak je to za njih velika stvar, 
da ovdje sjede i zabavljaju se kao prave odrasle dame s to- 
likim velikim ljudima, od kojih neki čak imaju zlatne gajtane 
na rukavima i zlatne poštanske trubljice u zapućcima. 

Opet-serija piva, pa ples, pa pivo. 

Djevojčice su iz raznih gradova. Dugačka Ingeborg tvrdi 
da je najljepši Trondhjem, crvenopjegava Martha to isto za 

Harstad, a mala Esther: Gioever živo dokazuje, da nema ništa 


“ljepše no što je gradić Melbo na otoku Hind, u južnim 
Vesteraalima. Pokazuje rukom, kako tamo veliko drveće raste, 


i kaže da je sve, sve, sve zeleno. A zimi ši, bajoslovni ši. Oh, ' 
tako je veselo u njenom Melbu, kaže ona. 

Ja ga nisam vidio, jer smo ga mimoišli ploveći iz Raft 
Sunda negdje oko pet ili šest ujutro, ali sve rado vjerujem toj 
maloj smeđokosoj Esther, kad to nju toliko raduje. 


Ne znam po koji put se u gramofonu okreće ista ploča »Til 
Nordkap«, i ne znam koliko su već praznih pivskih boca nagu- 
rali pod divančiće; tamo ih je već čitavo skladište. Na sreću 
se na brodu ne toči rakija »akvavit«, jer tko zna šta bi bilo, 
kad je već pivo sa dva procenta alkohola ovako povisilo tem- 
peraturu. Samo kod muškaraca, dakako, jer djevojčice piju 
neki slatkasti norveški sok imenom »brus«, a onda se čak od- 
važuju da pripale i koju cigaretu. Ali i one su crvene, zadi- 
hane, ugrijane. ' 

Onda se zabava uspinje na vrhunac: šaljive solo-točke, im- 
provizirani kabaret. 

. Najprije ustaje poštar Hille, znoj ga je oblio, oči mu se 
krijese, ovratnik ga očito tišti. On dugo i opširno pjevucka ne- 
što u parlando recitativu, dubokim guturalnim vokalima. Drži 
se potpuno ozbiljno, ali svaki čas ga prekida smijeh i pljesak; 
pa to je silno smiješno, ma da je norveški. — On je gotov, a 
društvo ne zna, kako da izrazi svoj ushit. Izgleda da je postigao 
velik uspjeh. I ja sam zanesen, mada nemam pojma, zašto. 
Ipak mi nekako objasne, da je to bila strašno šaljiva i vesela 
pjesmica o pastoru na bračnom putovanju. Aha, dakle tako, 
ha-ha! Smijem se naknadno, i sad se svi smiju meni. — Pastor 
na bračnom putovanju, dobro, izvrsno, ha-ha-ha!.... 

Prođe serija kave, pa pivo, a onda vade lule, crne lule i 
crn duhan, jedak i ljut, mene grize za oči i nepce, ali dame se 
drže hrabro. Tako se zacijelo kod njih kod kuće puši, a čitavu 


se zimu ne otvara prozor. 


Onda druga točka. 

Ustaje mali gospodin Brekke sa ptičjim profilom i nako- 

strušenim brčićima, ide u sredinu i gleda važno oko sebe. I svi 
“njega gledaju, šta će to sada biti. 

Onda on počinje da se smijucka razvukavši sasvim malo 
lice, tako da su mu brčići sasvim zašli u dugački nosić. Smi- 
jucka se najprije tihano i sitno: pi-pi-plili... Onda dolazi gra- 
dacija: pu-pu-puuu--u... Polako prelazi u sve jači smijeh, 
skviči kao prasence, rokće, klikće, grakće, ukratko proizvodi ne- 
vjerojatan niz glasova. A sve to u ustrajnoj gradaciji, kroz či- 
tave dugačke minute. 

Društvo se isprva samo oduševljavalo, ali odmah se poka- 
zalo, da je smijeh doista zarazan. ' 

Ipak sam ja prvi započeo, sretan da bar to razumijem, za- 
mnom djevojčice, a onda malo pomalo svi ostali. Sve nas je 
obuzeo smijeh. 

Dugački gospodin Ovregaard je naprosto stradao. Uhvatio 
ga je iznenada pravi grč smijeha, te se je zagrcavao, kašljao, 
davio, lijegao na divan, hvatao se za trbuh, tresao glavom: 

— Hihi, hi-i-iH... X 

A mali Brekke proračunano tek sada tjera stvar do ekstrema 
i ne popušta: 

— Ho, ho-o-o... He, he, he-e-e-hehehe! 

Dugački Ovregaard će svisnuti. Baca se amo tamo kao da 
ga tko nemilosrdno škaklje, muči se i znoji. grozno prevrće 
očima. Onda čak sklapa ruke i kretnjama moli, da se prestane. 
Htio bi ustati i pobjeći, ali ne može, samo se savija od muke. 
Jedva diše, šmrca suzama, zatim grči šake i udara stopalima po 
podu. Izgleda da će mu prsnuti ta jajolika glava, i da će od- 
jednom žumanjac poteći po prsluku i kravati ' 

Svi se sad smijemo ovoj žrtvi igre; onaj je mali inicijator sa 
ptičjim profilom zvrk zavrtio, pa sada već igra samo spo- 
rednu ulogu. Glavno je lice postao ovaj jajoliki, koji je već 
sasvim na rubu propasti. 

To je sve trajalo tako dugo i bilo je zapravo tako naporno 
i pretjerano, da je ipak moralo prestati. 

Prestalo je naglo, odjednom kao prerezano. 

Svi brišu znoj i duvaju kao da su pola sata trčali uzbrdice. 

Oh, ohoooh! No, tako nešto, tako nešto! 

Mala stanka. 

Ali stvar još nije gotova. A, ne. Imaju i drugi da nastupe, 
nego, dakako! To je opća želja. 

No sad već ide mnogo brže, ali nije više tako jako zabavno 
kao ove dosadašnje točke. 

Dugački Ovregaard se lako iskupio. Izvadio je iz džepa 
snop igraćih karata, pa ih rutinirano promiješao svojim tankim 
mekanim prstima nalik na nekuhane hrenovke, i onda pokazao 


nekoliko prastarih trikova. — Zamislite, molim, voer saa god, 
jednu kartu. — Snip snap smre, sure pure baselure, i — molim 
— evo je! 


Djevojčicama je i to bilo nešto sasvim novo, pa su zadiv- 
ljeno pljeskale, a to je dugačkom davalo hrabrosti, pa je tje- 
rao dalje. Izvukao je poštaru iz džepa karovu damu, našao 
pod gramofonom pikovu osmicu, u ženskoj kosi tref asa, — 
karte su samo letjele po salončiću kao u kakvog mađioničara. 
No, i s tim je bilo skoro gotovo. 

Kapetan Grundt hors concours, i sad odjednom padne 
poštaru na pamet, da je zapravo na meni red. Da, da, sad 
treba i ja da pozabavim društvo. 

Ne, ne, to je sasvim nemoguće, već zbog jezika, kojemu ja 
nisam vješt... 

— Ali ne, — svi navaljuju na mene i traže nešto, a ni sami 
ne znaju što. 

Ja se hrabro i odlučno branim, odgađam stvar kavom i pi- 
vom, pa onda s najvećim interesom ispitujem, kako se norveški 
kaže ovo, a kako ono, i sve skrećem nekud na geografiju. 

A, ne-ne, ne puštaju me! Od mene se uporno traži solo 
točka. No, napred! Napred! 

Pomalo osjećam, kako sam ugreznuo u očajnu situaciju. 
Tako mi i treba, kad sam se htio zabavljati s Norvežanima. — 
Ponajprije nastojim da dobijem vremena. Brišem znoj, nudim 
cigarete lijevo i desno, idem gramofonu, navijam ga, mijenjam 

iglu, tobože tražim novu ploču, a sve mi se čini, da se to ne će 
po mene dobro svršiti. 

No, dakle, napred! Napred! 

Ali šta? 

Malo se dogovaraju, a onda traže da pjevam. 

Oh, ne, ne, ja nikada ne pjevam. 

Pa neka plešem narodni ples! 

Izvrsno! Da, to bi bila sjajna ideja! Mi imamo kranie živo- 
pisne narodne plesove. Oh, uopće, naš narod, naš folklor, na- 
rodne nošnje, narodni vezovi, naše tradicije, naše novogradnje, 
naši bijeli gradovi, naše stočarstvo, naše kolo i naš drmeš... 
Ne, ali nikad se ne pleše solo. Za tu je stvar potrebno u naj- 
manju ruku dvoje. A, da nas je dvoje, bar još jedna dama 
iz naših krajeva, tu bi se dalo pokazati i otplesati koješta. Ali 
ovako! Žalim, jako, iskreno i od srca žalim. 

Ali ne puštaju me, ne puštaju pa ne puštaju. 

Dakle sam gotov, blamiran, propao, osramotio sam i sebe i 
narod i zemlju i folklor. — — — 

Ali ne! Čekaj, čekaj! 

Odjednom se munjevito dosjetim, kako sam se ovako isto 
jednom već blamirao u nizu sasvim ekvivalentnih osjećaja, po- 
čevši od crvenila, znoja i zbunjenosti, pa do bespomoćnog od- 
mahivanja rukom. 

Samo gdje je to bilo? 

Da, znam! — Bilo je u Parizu, prije mnogo godina, kod 
neke dobre gospođe Bouissonouse. Da, tamo je bila sasvim ista 
situacija, samo u francuskom izdanju, uz galicizme. 

Heureka! Ja sam spasen! Sjetio sam se! 

Bio je onda tamo i onaj šaljivi japanski slikar Fudžita, 
s naočalama i masno crnom kosom preko čela. On je u sličnoj 
situaciji, da spase narod i zemlju i folklor, stao na glavu i ne- 
kako se smiješno žonglerski vrtio nogama i rukama oko sebe, 
a uz to je imitirao lavež maloga psića. 

No, na to se ja ne mogu nikako dati. Ta gdje sam ja do 
toga! 

Ali Fudžita je pokazao još nešto, što mogu i ja. 

Nastupam dakle na sedamdesetom stupnju sjeverne širine 
sa starim japanskim trikom, koji se sastoji u tome, da se ne- 
kako isprepletu prsti, pa se onda čini, kao da se desnom ru- 
kom naglo otkinuo palac lijeve, i onda se stavio natrag. 
Izvrsna, gotovo jezovita varka. 

Učinim to dva tri puta lijevo desno, i — — — i vidim, da 
sam postigao sasvim nenadano golem uspjeh. 

Pa to je neviđeno! Sjajno! Ah! Ah! Ah! 

Traže od mene, da to još nekoliko puta ponovim, i ja lo- 
mim taj svoj lijevi palac, pa ga onda opet stavljam u zglob na 
njegovo mjesto. 

Preneraženi su i nikako ne mogu to da shvate, i ja moram 
na opširno da tumačim, kako se to radi. Molim, evo ovako. 

Pokušava poštar, ali on je pijan. Mali humorista Brekke 
isto tako. Gimnazijalke imaju na prstima prstenčiće s nekim 
crvenim i plavim kamenčićima, pa ne mogu pri tome izvesti 
optičku varku, koja se sastoji u spretnom mijenjanju prstiju 
lijeve i desne ruke. 

Ali dugački jajoliki Ovregaard jedini je uspio da nauči 
trik. Pa naravski, kartaš je s gibivim i mekim prstima, on bi 
još koješta slično izveo. 

Mala šutnja, a onda se sjete da i meni E zaplješću. No dakle, 
ipak je spaseno sve. 

Dim guši, pali u nosnicama, peče za oči. 

Otvaramo jedan prozor, i sunce udari među nas zajedno 
s valom studena zraka. 

Zavrnemo elektriku. 

More slano miriše. Pola pet ujutro. Nekakve sivo zelene 
obale, more, obale. Tko zna, gdje smo. Sad se čitava ova noć 
još jače osjeća u kostima. 

Kapetan ustaje. Svi ustajemo. Vidim, da se svi malo lju- 
ljaju. 

I onda su zapjevali. Nedjelja je ujutro, i ja mislim, da je 
to možda nekakva nabožna crkvena pjesma, jer zvuči kao psa- 
lam, i ako malo korizmeno. 

Otpjevaju, tobože unisono, ali svaki drugačije. No, pa baš 


švaki narod ne mora da zna pjevati. — Rastumače mi, da je to 
jedna jako rodoljubna pjesma, o rođenom domu milom i dra- 
gom. ' 


Ah, tako, tako. I opet sam se prevario. No, ništa, ništa. Nije 
mi ni prvi ni zadnji put. 

No sad je subotnja zabava definitivno gotova. Društvo se 
razilazi. Poštar Hille tetura nekud na pramac, u svoj kontor, 
gdje mu sa stropa visi ležaj iznad vreća s pismima. Dugački 
Ovregaard i mali Brekke spuštaju se oprezno niz stepenice u 
potpalublje, držeći se ispod ruke, i nešto objašnjavaju so 
drugome pretjerano živim kretnjama. 

Crvenopjegava Martha i njena prijateljica Ingeborg išče- 
znule su u svoju kabinu. 

Kažem .maloj Esther laku noć i smijem se punom bijelom 
danu. 

Ona gleda na svoj mali sat oko članka lijeve ruke, a onda 
uzdahne: Još pola sata. 

Kako to? 

Ona sad skoro izlazi. Njene drugarice putuju dalje, Martha 
u Vardč a Ingeborg u Kirkenes. A ona izlazi na jednom pri- 
staništu prije Hammerfesta, u gradiću Skjervo. Da, za pola 
sata. Sad je upravo pola pet. Onda oko sedam ide dalje dru- 
gim parobrodićem, u Ulo. 

Velik grad? 

Ah, ne, na čitavu je otoku samo jedan »gaard«, — nešto 
kao majur, — i dvije familije. Tamo će ostati na ferijama 
mjesec dana. Kupat će se pače, ako bude lijepo vrijeme. A 
možda će i biti lijepo vrijeme. A onda će se opet vratiti u 
Melbo. Pa onda. 

Šećemo po gali. jutro je studeno, sunce se bori s ma- 
glama, stroj brodski udara odmjereno i radi kao sat. 

Ona veže svoj šareni šal oko vrata, čvršće navlači beret 
preko svjetlucave smeđe kose, kopči ogrtačić. 

Ah, kako je to bilo lijepo večeras, kako lijepo! Ona će o 
tome pripovijedati u Ul6-u i Melbu, i ne će joj vjerovati, da 

se toliko plesalo i smijalo i zabavljalo. Oh, kad će opet biti 
tako lijepo? 

Parobrod zaokreće oko rta na nekom otočiću. Svi na brodu 
spavaju, a on se tako žuri. Onda prijeđe preko palube jedan 
mornar i izvjesi na krmi barjak s poštanskom trubljom. Dakle 
smo već vrlo blizu. 

Šećemo ustrajno gore dolje i Ššutimo. 

Ja je nešto pitam, a ona me ne razumije i odgovara: 

— Sivnten aar. 

Ne, ne, nisam to pitao, ali sad znam da joj je sedamnaest 
godina, sedamnaest! 

Petnaest-deset-pet minuta, pa onda nula i točka. Opet je- 
dna točka na jednom pristaništu, kojega sigurno više nikad ne 
ću vidjeti. 

Pristajanje se odigrava onako polako i oprezno kao uvijek, 
ali tako strašno brzo. Čelična užeta lete na obalu i hvataju se 
omčama za debele stupiće, brod se naginje na drveni gat, more 
šumi, kotrlja se drveni mostić na kotačićima. 

Samo ona izlazi, a ne ulazi nitko. Tu će malo pričekati, brzo 
će proći taj sat dva. 

Iznesem joj kovčežić na obalu, pred magazin od drvenih 
dasaka. Stare poznate reklamne ploče. Viking Melk, Langaards 
Tobak, Tiedemanns Tobak. I nikoga na obali, ni žive duše. 
Da, rano je još. 

»Sigurd Jarl« ide odmah dalje, zvono udara sva tri signala 
odlaska odjednom. 

Skidam kapu i klanjam se duboko: 

— Far vel, Esther Gioever! 

Sedamnaest godina i vlažan modar pogled i malo rašču- 
pane smeđe kose ispod crvenog bereta ostalo je na obali prista- 
ništa Skjervo. 

Vratio sam se prebrzim koracima na brod i potrčao dolje u 
mrak u kabinu. Povukao sam zavjesu na prozorčiću. Ne, nisam 
se htio osvrnuti ni mahati maramicom i prošvljava ono polako 
otiskivanje broda od obale. 

Ne, neine! 




















Hammerfest. 

Zaudara riblje ulje, hiljade osušenih bakalara visi na drve- 
nim skelama po dvorištima, na katarkama ribarskih brodica 
ovješene su rđaste mreže. 3 

To je najsjeverniji grad na svijetu. A tko zna, možda i nije 
tako. Svakako je sjever tu već izbrisao svaku vegetaciju, osim 
malo trave i mahovine. 

Silazim s broda, ovaj put sa svojim kovčezima. Opraštam 
se dugo sa svojim slučajnim poznanicima. Oni idu dalje, a ja 
ostajem tu. Malo mi je žao. Ipak me je šest dana privezalo ko- 
jekakvim uspomenama s tim starim i malo nespretnim Sigur- 
dom. Da, i onog ubogog izmučenog konja su ovdje iskrcali. 
Omotali su ga oko trbuha pojasima, podigli parnom dizalicom, 
ali kad je lebdio u zraku između palube i kopna, malo je smi- 
ješno zalomatao nogama kao kakav velik smeđ kukac. No kad 
su ga spustili na tvrdo tlo, pokušao je čak nešto kao da zarže. 
Veselio se očigledno. 

Moj je bivši brod za neko vrijeme povukao čelična užeta i 
mostić, stroj je proradio, a onda je isplovio. Kapetan Grundt 
i pilot stoje na komandantskom mostu i dugo me pozdravljaju 
držeći ruke na obodima bijelih kapa. Ja im mašem, mašem. Vi- 
dim kako skidaju na krmi zastavu, brod skreće oko lukobrana, 
nestaje. No, pa zbogom. 

SAm sam ostao na obali sa svoja dva kovčega i ne znam šta 
bih. Na »Sigurda« više ne pripadam; drugi brod »Mosken« doći 
će tek za sat-dva. Ni u Hammerfest ne pripadam. Čudno je to 
sa mnom i s tim mojim kovčezima. Sasvim smo u zraku, izvan 
prostora i izvan svega. : 

Ostavljam kovčege na pristaništu — to je Norveška i tu 
ih ne će nitko ni pogledati a nekmo li dirnuti — i idem u grad. 
Nema mnogo da se vidi. Nema razglednica, nema cigareta, sva 
su vrata zaključana. Pa da, nedjelja je prije podne, gotovo sam 
zaboravio. 

Drvene kuće. Jensens Hotel, kaffistova, švedski vicekonzul, 
engleski počasni konzul, još neki konzuli, trgovine mirodija i 
prekomorske robe. Sve isto, samo još sumornije. Velika drvena 

crkva, prazna i hladna, samo nekoliko ljudi. Gore svijeće. I 
peći su naložene. Na propovijedaonici stoji neki mladić, odje- 
ven u dug crn talar, sa širokom bijelom naškrobljenom ogr- 
licom. Drži propovijed i čak nastoji da u stvar ulije malo pa- 
tosa. Ne razumijem ništa od svega. 

Vani se još vazda iza sviju prozora uzgaja malo cvijeća, 
koje pače i cvate, a vidim u lončićima čak i rajčice, no te su 
još zelene. Pa i jedan kino ima ovdje. Ali inače se sve kreće 
samo oko ribe: koliko će se uloviti, po što će se prodati. 

Nagusto su poređani stupovi s električnim žaruljama. Sad 
se struja uopće ne troši. Ali kad ih u jesen kasnu jednom za- 
pale, onda ih ne gase sve do proljeća ranog. Tu ima samo je- 
dan dan i jedna noć u godini. A između toga malo sumraka i 
svitanja. 

Zacijelo je mladi pastor ipak završio propovijed, ili su mu 
pobjegli. Iz crkve izlazi mnogo ljudi i malo šetaju dugačkom 
ulicom oko.luke. Puše lule, malo što razgovaraju. Pa i o čemu 
bi? Sad se čak i otvara po koji dućančić. 

Još sam neprestano između dvije stvarnosti i dva svijeta, kao . 
dijete u času poroda. Hodam po deseti put okolo naokolo, a 
čini mi se kao da sam tu već čitavi vijek. Gotovo kao da me 
već i poznaju ovdje. 

Napokon dolazi taj »Mosken«. Mali brodić, niti pet sto- 
tina tona, ali svježe obojen, opran, pometen, kvake su osvjet- 
lane, zastavice nove. Pa da, to je turistički brod. U Norveškoj 
nije sramota biti turist. Kad su me u kojoj drugoj zemlji za- 
pitali, da li sam ja to, obično sam se zacrvenio. Ali ovdje se 
ta vrsta ljudi vrlo cijeni, jer ostavlja dosta novaca za kojeka- 
kve stvari. Riba, turisti, neke rudače, pa to je zapravo sve. 

»Mosken« je službeno baždaren za pedeset putnika, a ima 
nas točno šesnaest. Dakle: zasebna kabina i mogućnost slobod- 
na kretanja. Inače brod nije nesimpatičan, ali društvo je na 
njemu šareno. Ne, zapravo vrlo jednolično i sivo: nekoliko 
američkih i engleskih i dvije Švedske familije. Među Ame- 
ričanima su i — Mr. i Mrs. Jule E. Stocker. Oni su izvršili 
prijelaz u Tromso-u. Dokle ću ja to s njima? 

Sad, nakon Hammerfesta, započinje prava deu u stvari 
besmislena turistička vožnja. 

Neobično naglo nastaje promjena klime i vegetacije, dakle 
i pejsaža. Sivo uzburkano more i sasvim goli neprijateljski kli- 
surasti otoci, to je zapravo jedino i sve. 

Naših je petsto tona šala 1 igračka za ovu navalu vjetra i 
valova na otvorenom moru. Započinje clownsko skakanje i lju- 
ljanje napred-natrag, lijevo-desno. Pepeonici, knjige i čaše 
kližu po stolu amo tamo kao na kakvoj spiritističkoj seansi. 
Počinje harati morska bolest, kojoj nabrzo podliježe devede- 
set posto putnika, to jest svi osim starog Šveda gospodina 
Ljungberga i mene. Sjede na palubi zeleni i blijedi, a glave 
im vise preko ograde i klimaju bespomoćno kao u marioneta. 

Da, to udara debelo more i tvrdi vjetar s polarnog sjevera, 
i to nije nikakva šala. Treba nečim platiti taj izlet. Tako to 
traje dobrih par sati. 

“Onda se približiva otočna skupina Hjelmso.  Približavamo 
joj se polako, brod zaustavlja strojeve; to su tako zvane ptičje 
pećine, pa se sprema neka mala senzacija. 

Primaknemo se pećinama na desetak metara. Šta će biti? 
Znamo svi, ali — — no, da vidimo. 

Onda odjednom zatuli parna sirena »Moskena« i odjekne 
kao tutanj groma. 

U taj se tren činilo kao da je čitava ova golema pećina 
velika glavica zrela maslačka, u koji je netko dunuo ogro- 
mnim mijehom, pa su se perne pahuljice razletjele u zrak i 
vjetar. Ja ne znam, koliko je to ptica poletjelo s pećina. Ako 
kažem milijun, možda je previše. Ali hiljada je svakako pre- 
malena brojka. Ptice prestrašeno lepršaju, pa ofida sjedaju na- 
trag na pećine. 

Opet sirena i lepršanje, i tako se to ponavlja nekoliko puta. 
Koliko razabiram, to su u većini sivi galebovi, neke crne ptice, 
pa bijeli galebovi sa crnim glavama, pa tamno plave patke, što 
se naglavce bacaju u more i rone pod vodom dugačke minute. 

Taj naš »Mosken« već nekoliko godina svakog srpnja i ko- 
lovoza, u srijedu i nedjelju u osam naveče, ovako plaši te ja- 

dne ptice, koje uvijek jednako reagiraju na njegovu sirenu. Ali 
možda će se za koju godinu i priviknuti na to, a onda zbogom 
jedna senzacija za turiste. 

Idemo dalje. Već smo u području Nordkapa. Ali nakon 
pola sata se zaustavljamo na otvorenom moru. Tu ima da bude 
druga senzacija: lov na dorce s palube. 

Na ogradu su namjestili nekoliko kolotura i onda priredili 
udice. Bruse im vrške turpijama, da bi bili oštriji. Na udicama 
nema prave meke, već samo neki komadić svjetlucava lima, 
primitivno izrezan u obliku ribice. Spuštaju te udice u dubinu 
od nekoliko desetaka metara, potežu ih gore dolje preko kolo- 
tura, ali — ništa. Pa naravski. Nije ni riba tako glupa, da bi 
se dala nasamariti komadićem lima, mislim ja gotovo zlurado. 

Ništa. Vuku udice gore dolje tako da već nekima znoj curi 
od te gimnastike. Ali baš ništa. 

Gledam velike posude priređene na palubi, ZM našeg , 
debelog kapetana i smijuckam se. On daje nalog, da“ “brod “u 
otplovi kojih stotinu metara dalje. Tamo opet za: očimje. ista 
gimnastička procedura povlačenja povraza. Ali tgk ško: 
počelo, čuje se s prove povik: KU 

— Torsk! : 

Potrčim onamo. Jedan se mornar veselo smije“ Pišglo iz- 
vlači povraz. Povuče ga na palubu, i vidim kako na Kraju visi e 
jedan oveći dorac i zdvojno lomata oko sebe repom. 

Skinu ga s udice i bace u kablić. Prilazi jedan stari moriidr, 
izvadi iz sare čizama oštar kratak nož i prekolje ga, da se ne 
bi mučio. Jer u tim je stvorovima golemi vitalitet. Preplivaju 
stotine kilometara uz te sjeverne obale, da se onda dadu nasa- 
mariti običnim limom. Ali tako je, i od te činjenice ovi ljudi 
ovdje žive. 

Čini se da smo naišli na oveće jato, jer za nekoliko minuta 
je uhvaćeno i preklano oko trideset kilograma, samo onako od 
šale, za turiste. Kablići su puni, ribe prevrću svoje sumporno 
Žute oči sa crnim zjenama, udaraju u agoniji repovima, a bijeli 
trbusi su im poštrcani krvlju. Mornari se smiju zadovoljno, a 
Prljavi kuharčić brusi nož. Večera preko programa. 

No, i to je gotovo. Idemo dalje, onamo gdje iz mora strši 
u daljini strma hrid Nordkapa. 

Ipak se ne mogu suzdržati, a da malo ne citiram davnog 
jednog našeg turista, premda nisam mogao saznati, tko je to za- 
pravo bio. 

U staroj Hoićevoj knjizi »Slike iz obćega zemljopisa. 
Knjiga treća. Skandinavski poluotok«, što ju je devedesetih go- 
dina izdala Matica Hrvatska, ima o Nordkapu ovaj pasus: 

»Hrvatski boljar, koji se popeo na taj rt, pripovieda: Pri- 
lično je prostrana ravnica na toj klisuri, mahovinom i po ko- 
jom biljkom obrasla. Gledaš li odanle natrag prema jugu i 
jugoistoku, eto ti puste ogromne ravnine, sniegom posute ili je- 
zeri izprekidane, kako se izpresiecana zalivi i dragami prema 
moru čas diže, čas spušta. A baciš li oko na sjever i zapad, eto 
ti mora u cielom njegovom  veličanstvu. Nigdje mu kraja, 
nigdje rek bi životu traga, osim jata galebova, koji su tuj na- 


sred vode odabrali školj, da ga sasvim pokriju množinom svo- | 


jom. Dugo nam se nije dalo maknuti odavle. Jedan bi se za- 
gledao u pučinu, drugi kljucao čekićem po klisuri, da odkine 
kamenčić za uspomenu; gospodje teci amo, teci tamo, da uberu 
po koju biljku i kitice od njih savijaju, darujući se njimi me- 


= djusobno«. — 


- Kažem, ne znam, tko je bio taj naš grof ili barun, kojega 
Hoić tako zvučno i Široko slavenski krsti boljarom, ali on je 
imao pravo, jer je stvar sasvim ovaka, kako ju je on opisao. 

Obilazimo brid klisure i zakrećemo u malu uvalicu Horn- 
viken. Tamo »Mosken« spušta sidro i iskrcava nas čamcima. 
Na obali je nekoliko drvenih baraka s teškim kamenjem na 
krovu, da ih vjetar ne raznese. Na jednoj je natpis: Post, a na 
drugoj: Cafć Nordkap. Kavana i pošta kao simboli suvremene 
civilizacije groteskno se kočopere ovdje na rubu života i pu- 
'stoši. 

Spremamo se za uspon. Vidi se odozdo, da je vrhunac bi- 
star, ali s lijeva, iz nekih uvala, povlače se vlažne krpetine ma- 
gle, kroz koju: mi-sada imamo da prođemo. 

Pećina je visoka preko trista metara. Gore vodi neobično 
strma staza, dijelom ukopana u zemlju a dijelom usje- 
čena u kamen, u formi oštre serpentine. Na pojedinim mjestima 
čak je i uže napeto, za svaki slučaj. Uspinjemo se u dugoj ko- 
loni, koja se sve više razvlači. Taj je uspon prilično naporan. 
Doskora se stane cijediti znoj, a hladni vjetar udara u lice. 

U naborima jedne uvale ima čak i mali ledeni glečer, koji 
sa sobom nosi crno kamenje. 

Za neko pola sata smo u magli, to jest u vlažnom studenom 
oblaku. .Ne vidimo kud idemo; držimo se staze i smjera, što ga 
pokazuje uže. No, nije baš ne znam što, ali umara prilično. 

Napokon smo gore na platou; tu se od magle ne vidi ni par 
metara. Idemo još pola sata uz napetu žicu preko raskvašenog 
crnog tla i oštrog škriljevca i kremenastog kamenja. Ipak se 
atmosfera malo pomalo bistri. Možda ćemo imati sreće. 

Konačno smo na mjestu. Tu nema magle, jer je raznosi 
britki sjevernjak. Na platou su nekakvi spomen-stupovi i ploče, 
pa opet pošta i čak dvije kavane drvenjare. Ali to se pušta 
s vida. 

Najprije pogled. 

Pogled je zaista golem, prevelik, brutalan. 

Tri stotine metara ispod crne hridine teška masa sivog mora, 
što se gusto i zapjenjeno valja i udara tutnjavom o surovo ne- 
pomični kamen. 

Nebo je naoblačeno, ali iznad horizonta je pukao uzak 
svijetlo zelen otvor, toliko širok da duž njega može kružiti 
sunce. Ne sja potpunim sjajem, jer ga magle ipak malo guše. 
Sja žuto, kao krupni zlatni dukat, a rubovi pukotine u oblacima 
crvenkasto su zažareni. 

Svi vade satove bez prestanka i vrpolje se malo nervozno, 
jer izgleda da se magla s desna zavlači ustrajno sve bliže 
ovamo. 

Konačno je dvanaest. 


— Midnatsol! 
Ponoćno sunce. 

Samo ta konstatacija. Drugo se ništa nije dogodilo. Čujem, 
da u zadnje vrijeme dolazi ovamo mnogo Hinda, koji tu ostaju 
sedmicama i o ponoći se klanjaju suncu. Prizor je takav, da bi 
se to moglo činiti i bez ikakvih religijskih prepostavka. 

Još samo gore neko pola sata, pijemo crnu kavu i grijemo 
se oko peći. Konačno je magla pobjednički zastrla i ovaj plato. 
Zakasnila je pola sata, da nam pokvari to malo veselja. Hi- 
ljade i hiljade su se već tako razočarale, a meni ih je žao zbog 
napornog uspona. 

Razgledao sam malo vegetaciju. Ima nešto malo mahovine 
i trave, a iza jednoga sam kamena našao neki sitni modri bez- 
imeni cvjetić. I još nešto: ljubičice, obične poznate naše ljubi- 
čice, s onim divnim svojim mirisom, ali — žute boje. No, to do 
sada još nisam znao, niti sam šta čuo o tome. 

Vraćamo se natrag, i meni se čini, da je spuštanje teže od 
uspona. Pa da, sad rade još neke mišice i tetive u stegnima i 
listovima. Osim toga traži se od čitavoga organizma znatno veća 
koncentracija zbog sklizavog puteljka iznad ponora. 

Dolje smo. »Mosken« diže sidro i okreće na zapad, sada de- 
finitivno u maglu. Nude nam kuhane ribe, ulovljene prije par 
sati. Mornari su se tako najeli, da se jedva kreću. Ipak je sve 
prošlo u najboljem redu, i nijedna senzacija programa nije 

. promašena. 

Ne za mene, ali... Jadna mala Mrs. Stocker je bila toliko 
ispaćena od morske bolesti, da je ostala spavajući na brodu u ka- 
bini rezignirajući na uspon, vidik, ponoćno sunce i sve skupa. 
On, Mr. Stocker, kupio je dolje na pristaništu nekoliko raz- 
glednica, nalijepio specijalne marke, udario na njih žig Nord- 
kapa, pa onda legao i on u kabinu i nastavio čitanjem nekog 
Wallaceova romana. Da, tako putuju Američani. 


Povratak je bez senzacija, bez nade, bez sadržaja, jer sada 
se više ništa ne očekuje. 

Drugi dan, iza Hammerfesta, budno pazim na karti, kad 
ćemo proći kraj otoka Skjerv6. Uspjelo mi je, da ga još je- 
dnom vidim, premda prilično izdaleka. Sad sam mahao mara- 

micom prema pristaništu, ali nitko mi nije uzvratio. Uostalom, 
tu i onako nitko ne zna za rastanak i ostale događaje. 
Popodne smo još jednom u Tromso-u. Ništa se nije izmi- 
jenilo. Samo prvi put je bila noć, bar na papiru, a sada je 
dan. Zato su i svi dućani otvoreni, a jedan trgovac krznima 
stavio je nasred pločnika za reklamu golemoga ispunjenog sje- 
vernog medvjeda, koji zacijelo već dugo vrši tu funkciju, jer 
mu bijela dlaka ispada, te je prilično olinjao. To međutim ne 
smeta neke moje američke suputnike, koji ga bjesomučno 
fotografiraju sa svih strana i smiju se tome kao djeca. Uvje- 
ren sam, da će po koja od tih fotografija biti reproducirana u 
kakvom prekooceanskom ilustriranom magazinu pod senzacio- 
nalnim natpisom: sjeverni medvjedi na ulicama Norveške. 
Opet idemo dalje za par sati. Ovo je zadnja noć na brodu; 


. sutra se sve nastavlja na željeznici u Narviku, na dnu Ofoten 


fjorda. 

A šta je zapravo fjord, to nas uči već spomenuti i citirani 
hrvatski turist boljar ovako: 

»Pogled na ono ogromno gorje i krševito otočje iz takova 
zatona možda je najveličajniji pojav prirodni. Upri okom 
lievo ili desno, pa vidiš više sebe tik broda goru, koja ti se 
poput zida upravno ustubočila na visinu od hiljadu stopa. A 
digneš li oko malo više, eto pred tobom strašne goleti, sniegom 
i ledom obložene, kako strši u oblake. Na takih pak oke 
obala često priliči golemim bedemom tvrdjave«. — 


Narvik je sav u čađi i dimu, isprekršten željezničkim nasi- 
Pima i dugačkim mostovima. Odavle siječe pruga skandinavski 
sjever poprijeko, na istok do Botničkog zaliva, do gradova 
Lulea i Haparanda. To je sasvim industrijska pruga, koja iz 
sjevernošvedskog rudarskog bazena baca na oba mora lijevo i 
desno milijune tona željezne rudače ravno u utrobe lađa. 

Narvik se dimi i crni; tu su velike i jake radničke organiza- 
cije s urednim domovima, knjižnicama i klubovima. To više 
nije turizam, to je znojni mučni rad i borba za opstanak. Ali 


. rad se ovdje plaća u gotovu i omogućuje život. 

Norveški dio pruge uz Rombake-fjord zove se ofotska že- 
ljeznica, a Švedski od granice kod Vassijaure dalje lapska 
željeznica. Vozim se tom željeznicom, a držim da ne moram 


spomenuti, da su i Stockerovi u jednom vagonu. Odavde pa do 


Stockholma ima oko hiljadu šest stotina kilometara, svega 38 
sati vožnje, ali i treći razred ima vrlo jeftine spavaće vagone, 
tako da se distansa može izdržati najednom. 

Švedska se pojavljuje najprije u liku rigoroznog carinika, 
koji prekopava po mojim kovčezima i napipa neku bočicu, u ko- 
joj ja još.od Osla vučem sa sobom nekoliko kubičnih centime- 
tara nekakve spirituoze, što sam je nabavio za slučaj morske 
bolesti. Carinik se jako uozbilji, jer to je »suha« zemlja, a baš 
na ovoj pruzi se iz Norveške drsko kriomčari alkohol. Tu nema 
nikakvog objašnjavanja. Moram platiti carinu — prvu carinu 
u ovih deset godina, otkada prelazim sve moguće evropske gra- 
nice. 

Prva švedska srebrna kruna, koju tom prigodom, pri mi- 
jenjanju, dobivam u ruku, još je iz dobrih vremena starog 
kralja Oskara IL, i na njoj je natpis: Sveriges och Norges 
Konung. — Oni su 1905. proveli rastavu, koja je protekla lako 
i brzo, kao u starokatoličkoj crkvi. Jedan narodni plebiscit, i 
— likvidacija dugogodišnje unije, koja je davala Švedskoj 
prevlast, a Norveškoj stalno nezadovoljstvo. 

Već iz Narvika putuju sa mnom u istom kupeu dva Šveda. 
Obojica su mašinski inžinjeri, kako sam za čas saznao. Imam 
dakle na putu sreću s tom granom ljudi, već sasvim od po- 
četka. 

Iza scene s carinikom, koji je ubrao svoj namet i otišao, 
obojica ostentativno vade iz unutrašnjih džepova ogrtača 
omašne boce akvavita i žestoko iz njih potežu. Čini se, da su 
samo zato išli u Narvik, da se napiju. Hvale Norvešku, a psuju 
Švedsku, gdje osim piva uglavnom nema alkohola. 

Stariji je pijan i Šuti. Mladi, tek sasvim mladi, inžinjer“ je 
na praksi u rudnicima u Kiruni; i on je pijan, ali s tom razli- 
kom, da intenzivno pripovijeda i ispituje. U razgovoru sam 
mu rekao i to, iz kojeg sam kraja i zemlje. 

Da, da, zanosi se on. Lani je u Stockolmu, gdje je on 
studirao, bila velika izložba češkoslovačke umjetnosti; njemu 
se naročito svidio arhitektonski odio. ' 

Ispravljam njegove geografske pojmove i čini mi se, da 
me je shvatio. Dakako! 

Dolazimo za čas na stanicu Rensjon, gdje na peronu stoji 
nekoliko Lapa u svojim karakterističnim crveno-plavo-žuto ša- 
renim nošnjama. 

Pita me mladi inžinjer, da li je istina, što je on čuo: da su 

i kod vas u Bugarskoj seljaci ovako slično odjeveni u narodne 
kostime. : 
Sad mi je već dosta. Nemam snage, da mu još jednom iz 
početka tumačim tu zamršenu našu geografiju, i zato hoću da 
ga uništim historijskim činjenicama. — Da li on zna za svog 
nekadašnjeg velikog kralja Gustava Adolfa? — Zna, kako to 
ne bi znao. — Dobro. A da li zna, gdje je i kada je taj ju- 
nački kralj poginuo? — Dakako, zna i to. Bilo je to u bici 
kod Liutzena godine 1682. — Dobro! A da li zna, tko je ubio 
toga njihovog velikog kralja? — Ne, ne, to ne zna, ne sjeća se 
pravo. — Dobro. Onda ću mu ja reći. U bitci kod Litzena 
godine 1632. ubili su kralja Gustava Adolfa — Hrvati. Da li 
dobro razumije: Hrvati. A ja, koji evo ovdje s njim sjedim 
u istom kupeu, pripadnik sam toga naroda, i nije nipošto 
isključeno, da su u toj fatalnoj bitci kod Litzena sudjelovali 
i moji bezimeni pređi u bogzna kakvom banskom banderiju. 
No, dakle, da li smo sada na čistu s tim zamršenim geograf- 
skim pojmovima? 

U to smo se zaustavili u stanici Kiruna, i moji su inžinjeri 
zaprepašteno pobjegli iz vagona. Ipak sam od njih saznao, 


oda su Kirunavara i Gellivara golema industrijska područja, 


gdje se već stoljeća vrta i kopa željezna rudača u osamljenim 
hladnim bregovima. 

Sumoran je i monoton čitav taj kraj. Gotovo sve do Stock- 
holma pruga ide uz crne borike i breze, uz razlivene bezbojne 
Sive vode, kroz magle i pokraj tihih stanica od crvene cigle, u 
kojima malo tko ulazi. Nisam još nikada vidio ovako jedno- 

lično lice zemaljske kore kroz nekoliko dugih širinskih stup- 
njeva. Samo borovi, voda, borovi, voda, bez prestanka i bez 
varijacija. 


U Upsali su velike ljetne ferije. One hiljade studenata su 
se razišle kojekuda, 1 gradić je sasvim prazan i tih. 

Izišao sam rano ujutro iz vlaka u svom poluzimskom odi- 
jelu s prslukom i ogrtačem i zašao u sunčane ulice... Nisam 
vodio računa, da sam u ova dva dana prevalio jeda- 
naest širinskih stupnjeva, i iza prilično polarne zime našao se 
odjednom u vrućem ljetu. Pa ovo ovdje je gotovo naše žarko 
južnjačko sunce, što pali nemilosrdno, ma da smo još vazda 
sjevernije od Lenjingrada. 


Uostalom, to se isto dogodilo i Mrs. i Mr. Stockeru. Nismo 


ugovorili sastanak, ali smo se ipak odjednom našli pred sta- 
rom katedralom. I oni su u kopnenoj svojoj »polarnoj« 
opremi, sa dvostrukim rukavicama i čarapama, u debelim kr- 
znima i sa svojim vunenim kockastim šalovima. Pozdravljamo 
se hladno anglosaksonski, ali onda se nasmijemo jedni drugima 
jer nam je vruće, jer se znojimo, i jer smo sasvim nedvoumno 
nasamareni klimatskom varkom. 

Idemo u crkvu. Gotika krije u svojim visokim lađama 
uvijek mnogo hlada i svježine. Maitre de Bonneuil se zvao 
meštar graditelj ove crkve, i on je tu na sjeveru uspio da do- 
čara jedan amiensko-chartreski interieur s vitim stupovima 1 
vrtoglavo visokim gotskim stropom. Tu, u pobočnim kapelama, 
leže stari kralj Gustav Vasa, pa malo dalje mudri kancelar 
Oxenstjerna, mistik Svedenborg, grofovi Sture, biljar Linnć, 
Katarina Jagelonska, — čitavi panteon švedske historije. To 
je ovdašnja znamenitost broj jedan. 

Broj dva je biblioteka, u kojoj je izložen slavni Codex 
argenteus biskupa Ulfile iz TV. stoljeća, sveska purpurne perga- 
mene, koja je dobila patinu stare rđe, ispisana srebrnim i zlat- 
nim slovima četiriju evanđelja. Još nekoliko prekrasnih biblija 
s golemim inicijalima, ogromni misali sa čvoravim debelim ugla- 
tim notama, pa čitav niz manuskripata i pisama i starih geo- 

grafskih mapa. Tu bi se moglo proboraviti dane i mjesece, ali 
meni je vrijeme i suviše kratko odmjereno. 

= Inače se u Upsali ne događa ništa naročito, osim što u bri- 
jačnicama žene briju muškarce, i to prilično nesmiljeno, a 
parkovi oko univerze i biblioteke prepuni su crnih i smeđih 
vjeverica s dugačkim kitnjastim repovima, a one šetaju i 
skakuću po pustim stazama i tratinama, žmirkaju svojim 
crnim mudrim očicama, koje su nalik na crnu dugmad priši- 
venu na cipele. Skakuću, traže nešto naokolo, vesele su i 
živahne i očito se raduju životu. 

Odlazim poslije podneva sam. Izgubio sam negdje Stocke- 
rove, koji su otišli nekamo na lunch, jer je bio za to određeni 
sat. Trebao sam im ipak reći zbogom i zaželjeti im sretan put. 
Nisam ih pitao kuda idu, a ni oni mene, čak smo se i teško 
sporazumijevali na nekim i njima i meni stranim jezicima, 
ali toliko smo dana putovali istim putem, pa bi ipak bio red, 
da smo se bar oprostili. Tako sam o tome mislio na kolo- 
dvoru u Upsali i ne sluteći, da će mi se za taj oproštaj još 
nekoliko puta pružiti prilika. ' 


Za jedan sat sam u Stockholmu. 

Stockholm je sav na otocima i na vodi. Ta je oda neo- 
bična: nije slatka ni slana. Tu se jezera Malaren slijevaju u 
morske zatone, i tako nastaje mješavina vode sasvim neobične 
mekoće i sjaja. Ta voda blista opalno i iridira, svjetluca kao 
čudnovato izlomljeno ogledalo, u kojemu se odrazuju visoki 
mostovi i fasade dekorativnih kamenih palača. 

Preljubazni gospodin Carlson, veliki prijatelj Zagrepčana 
i stalni posjetilac naše zemlje, uzima me na svoj motorni 
čamac i vozi kroz stockholmske vode. 

Subota je popodne. A od subote u podne pa do ponedjeljka 
ujutro vlada ovdje »engleska nedjelja«. Nakon šest teških 
radnih dana dolazi interval odmora i razonode. Vozimo se koji 
kilometar, a onda se zaustavljamo i gledamo. 

Događa se nešto, što je nalik na veliku veselu pomorsku 
regatu. Cijeli Stockholm plovi u prirodu. 

Desetak velikih bijelih parobroda prenakrcano je do krova 
ljudima. Onda veće i manje motorne brodice, bijele jedrilice, 
obični čamci, barke s veslačima, barke s kojekakvim motorima 
apliciranim na krme, — stotine preraznih vodenih vozila, sve 
to brodi i jedri punim brzinama na jugozapad prema Vax- 
holmu i slavnim morskim kupalištima imenom Saltsjobaden. 
= Regata jedri i plovi razvijenih jedara i upaljenih benzin- 
skih motora, i dešavaju se male ad hoc utrke: tko će prije. 
Jedni prestižu, drugi zaostaju, ali sve plovi hitro i veselo istim 
smjerom. Brazde valova se sijeku, sudaraju i odbijaju, velika 
je.vodena cesta sva uzburkana i zapjenjena, voda blista na 
suncu. Svi su brodovi i čamci svečano izvjesili modre zastave 
sa žutim krstovima što lepršaju na vjetru. 

Voda štrca, i svaki je čas netko zapljusnut valom s lijeva 
ili desna. Čuju se mali prestrašeni vriskovi, pa hihotanje i 
smijeh. Kako su svi ti ljudi, — stari ljudi i mladići i djevojke 
— iskreno veseli. Radosno se krijese oči, ruke se šire, usta 
žedno dišu svježi sunčani zrak. 

Svi se međusobno pozdravljaju na sve strane i razmake, 
mašu rukama i maramicama i šeširima. Sasvim nepoznati ljudi, 
koji na ulici i ne pogledaju jedan drugoga, ili koji možda po 
zakonima životne borbe tamo na kopnu kušaju jedan drugome 
podmetnuti nogu i uništiti eksistenciju, — ovdje se na vodi 
pozdravljaju iskreno i srdačno, kao na drugom nekom svijetu. 
Velika sveopća radost obuzela je poput zaraze hiljade ljudi 
istim čistim osjećajima. 


Tako je malen a ujedno i tako velik uzrok te radosti: po- 


misao na slobodu. Samo trideset do četrdeset sati slobode, ali 
one prave i ničim nepomućene dragocjene slobode u tihim 
njedrima prirode, daleko od pisaćih strojeva i nervoznih tele- 
fona i zadimljenih kontora i briga za komad kruha ili par 
cipela. Kako je tih nekoliko desetaka sati slobode velika i 
mudra stvar, i kako je ljudi piju dugim žednim gutljajima 
kao slatko jako vino! Kako robovi crnog urbanističkog životnog 
sistema znaju ovdje ljubiti taj mali intermezzo slobodnog di- 
sanja u prirodi! 

Priroda stockholmske okoliće zapravo je veoma jednostavna: 
i nekomplicirana: mnogo razlivenih voda, a na vodama hi- 
ljada otoka i otočića zaraslih borovim šumama, s malim vilama 
i drvenim weekend-hotelima. A na svakom otočiću je bar po 
jedna pećina, na kojoj se može sunčati i onda naglavce ska- 
kati u more. A uz to tišina, mir, malo vjetra i mnogo sunca. 

Ali ne putuje čitava ova regata u hotele. Dobar dio vozi 
sa sobom šatore; iskrcat će se bilo gdje na kojem otočiću, ra- 
zapet će platneni krov između borovih debla, kuhat će primi- 
tivan ali tim slađi ručak i večeru, bit će čitav dan u kupaćim 
kostimima, veselit će se dječji punih srdaca, vratit će se u 
ponedjeljak rano ujutro s malo tuge, ali sa mnogo radosnog 
iščekivanja nove subote, koja matematskom sigurnošću dolazi 
opet nakon šest dana sa svom svojom ljepotom i vedrinom 
mira i slobode. 

Tako je to sada, za vrijeme kratkog švedskog ljeta, koje 
traje samo od lipnja do kolovoza. Proljeća pravog tu i nema, 
a jesen je duga, tmurna, kišna, bezbojna. Ali zima, gotovo 
šestmjesečna zima, opet je čitav niz velikih izleta u snijeg i 
led. Nekoliko sati vožnje brzim električnim vlakovima, i do- 
lazi se u divnu Dalekarliju, nad kojom zimi blješti magična 
zelena polarna zora; kakvi su tu bregovi za ši, kakva široka 
zaleđena ploha jezera Siljan za sklizanje, jedrenje na sklizalj- 
kama, saonice i stotinu drugih veselih stvari. 

Da, ovdje ljudi žive tako, da imaju nešto od toga komadića 
svojih života. Vidio sam lučke radnike, koji su ručali bolje 
negoli hrvatski književnici. Prosjaka nema na ulicama, a ne 
zna se ni za nezaposlene. Izgubili su strahovite milijune u fan- 
tastičnim spekulacijama svoga kralja šibica, ali izgubili su ih 
samo oni, koji su ih imali. Na sjeveru, u velikom rudarsko- 
industrijskom bazenu oko Lulee nisu doduše neki računi sa- 
svim pročišćeni, policija je tu nešto izvlačila sablje i razgonila 
štrajkaše, ali Gustav V. unatoč toga i svojih 75 godina mirno 
igra tenis, a njegova kraljevska braća i nećaci se bave arheo- 
logijom, pišu drame i slikaju. Sav taj švedski mir i red i civili- 


_ zacija još daleko nije raj zemaljski, ali čitav taj kompleks poj- 

mova, gledan iz jedne druge rasvjete, ipak se čini ka mali 
odraz sretnog i uravnoteženog života. 

Stockholm rapidno raste prema milijunu stanovnika, pa 
prema tome i snosi sve posljedice velegradskog tempa, a pri- 
siljen je da ima i svoje znamenitosti i atrakcije. 

Iza nove gradske vijećnice, što je sva od crvene cigle, uz 
koju se plete divlja zelena vinjaga, ima mali park, gdje je 
postavljen spomenik Augustu Strindbergu. On je tu isklesan 
od bijela kamena u natprirodnoj veličini, ali sasvim gol golcat, 
prignute glave i namršten. To svakako treba vidjeti. Onda 
jedan muzej za historiju umjetnosti i veliki novi Nordiska 
Museet sa sjajno i nepregledno velikom etnografskom zbirkom, 
u kojoj je sve, počevši od lapskih saonica i udica pa do drvorez- 
barstva, kućnog tekstila i keramike. i 

Pa onda Skansen, stockholmski specijalitet, neka vrsta kom- 
binacije između zoološkog vrtića sa živim etnografskim  mu- 
zejem. 

Na poluotočiću Djurgaard učinjen je pokušaj, da se na pro- 
storu od neko trideset hektara prikaže živa slika čitave Šved- 
ske. Tu su podignute pećine za medvjede bijele i smeđe, obori 
za sobove; bazeni za ptice plivačice, prenesene su ovamo stare 
drvene crkve i seljačke kuće iz preraznih pokrajina, zasađeno 
je bilje i drveće sve od sjeverne zemlje lapske pa do južnog 
Smalanda, naseljene su po tim kućama čitave porodice, koje 
u svojim narodnim nošnjama ovdje imaju da rade svoje kućne 


poslove. Impresija je šarolika i jaka, premda dobiva tu i tamo_ 


malo cirkusko-menažerijski prizvuk, kad narodne nošnje. Pro- 
daju u velikim daščarama poštanske razglednice i bazarsko 
biserje, u predvečerje plešu narodne plesove, pa onda sabiru 
dobrovoljne priloge limenim škrabicama. Ali građani Stock- 
holma ipak su silno ponosni zbog toga svog Skansena. 

Šetao sam po njemu sat, pa još jedan sat, i konačno sam 
izgubio. pravu orijentaciju, pa sam nasumce zalazio lijevo i 
desno, i često ponovno, prolazio istim stazama. 

Konačno sam primijetio, kako me neprestano u nekoj dis- 
tansi slijedi neki čovjek: To je bio neki ozbiljan. stariji go- 

spodin s naočalama, u crnoj pelerini i široku šeširu. Pratio 
me već prilično dugo korak po korak, a kad sam ja zašao 
jednom stazom do krletke sa sjevernim lisicama, odakle nije 
bilo prolaza dalje, tako da sam se morao okrenuti i vratiti, 
gospodin me zaustavio. ' 

Prvo pitanje, samo po sebi razumljivo: da li sam stranac? 

Pa da, stranac, neke vrste turist na privatnom naučnom 
putovanju. | 

A kako mi se sviđa njihov Skansen? 

O, da, jako mi se sviđa. Sasvim neobična i interesantna 
stvar. 

Da, da, toga nema nigdje drugdje na svijetu, to imamo 
samo mi Švedi! : 

Mala stanka. 

Onda me gospodin pita, da li sam sve vidio? 

Kažem, da sam tu već dobra dva sata, pa mi se čini, da 
sam sve vidio. 

A da li sam vidio lapski logor? 

Ne, nisam. To jest, vidio sam ga u Tromsou; ali ovdje još 
nisam. 

No, ako izvolim, on će me odvesti onamo. Nije daleko, par 
koračaja, ali je sakriven iza drveća, pa se obično mimoilazi i 
ne primjećuje. 

Dobro, otišao sam u njegovoj pratnji onamo. 

Iduće pitanje: jesam li vidio kamenje s runama? Prave 
pravcate stare rune, samo su slova izvučena crvenom bojom, 
da bi se lakše mogla čitati. To jest — hehe — čitati ih i onako 
ne zna nitko osim kakvog profesora, ali ipak .. 

Tako .sam vidio uz stručno vodstvo i tumačenje najprije 
rune, pa fazaneriju, zatim sove i ćukove, pa čak i obor s ma- 
garcima i još koješta. A onda je gospodin u crnom izvadio 
sat, velik krupan nikaljni sat, i konstatirao uz sitni »oho«, da je 
već blizu osam. 

Bio sam u maloj neprilici, i u podsvijesti sam čitavo vri- 


jeme koješta razmišljao, zašto taj stari gospodin. u crnom ovako. 


hoda sa mnom. — Po svoj prilici nije čuvar parka. — A možda 

i jest. — Ili je od one vrste ljudi, koja se u Italiji zove cice- 
rone. — Samo ovdje je ovaj daleko diskretniji i inteligentniji. 
Skansen je doista stručno poznavao kao svoj džep. — Očeki- 
vao sam, da će sad zatražiti ono, što se fino zove honorar, i 
već sam razmišljao, koliko bi on mogao iznositi. — Šutimo. — 
Stanka. ' 

On kaže, da sad mora kući, jer je osam blizu. ' 

Stavim ruku u džep i čekam, šta će. biti. — On ništa. — 
Izvadim kutiju i ponudim mu cigaretu. 

Ne, najljepša hvala, on ne puši. 

Opet stanka. Konačno on progovori. 

— Da, prošla su moja dva sata, pače vrlo ugodno su prošla. 

Sad ga ja direktno ali i malo uvijeno zapitam, koji je to 
razlog njegove tako izuzetne susretljivosti prema sasvim nepo- 
znatom strancu. 

Ah, stvar se odmah razjasnila, gotovo veselo. ' 

Stari gospodin mi je otkrio, da je on penzionirani naduči- 
telj i da ima kronični bronhijalni katar, pa mu je liječnik 
propisao, da svaki dan dva sata šeće po svježem zraku, najbolje 
između drveća crnogorice. On je odabrao Skansen kao najbliže 
i najprijatnije takvo mjesto i šeta tu već nekoliko mjeseci, sve 
dobro poznaje, i gotovo mu je dosadno. Pa je.upravo sretan, kad 
se namjeri na kojega stranca, kojemu može da pokaže taj 
lijepi njihov Skansen, a tako mu brže prođe dugočasno vrije- 
me. No on se nada, da će mu njegov katar do jeseni sasvim 
nestati. ' : 
Srdačno se rukujemo i opraštamo, ja mu zahvaljujem, a 
on odlazi kući mirnim koracima razmišljajući, da li će i sutra 
imati ovdje u Skansenu tako dobar lov i opet nekako protući 
svoja dva sata po liječničkom receptu. 


Naveče su i tu, kao i u Oslu, ulice pune mirisa lipa, sviraju 
muzike po vrtnim restoranima i gore užarene cijevi rasvjetnih 
reklama. Mnogo ljudi hoda ulicama, ali razgovaraju glasno i 
smiju se. Noći su tu gotovo sasvim parisko-bulvarske. ' 

Paki ča onć zRe 


Da, noći. Konačno se tu vide dva sata prave noći, čak i 
nekoliko zvijezda nakon duga vremena. To su već zadnji dani 
srpnja. ' 

Treba natrag. Prošao je i opet jedan kratak mjesec lutanja 
u dugačkoj jednoj godini. Ako još jednom budem dolazio 
ovamo, vratit ću se samo na akvarelne Lofote, jer to je ipak 
najdublje i najljepše od svega. - 

Jednog ponedjeljka prije podne sjeo sam na vlak. U istom 
su kupeu već sjedili moji neizbježni Stockerovi, koje sam uosta- 
lom jedne večeri sreo u jednom dosadnom -stockholmskom 
cirkusu. Ni ovaj put se nismo dogovorili, ali smo se sreli. No 
to je bilo doista zadnji put. Putovali smo zajedno do Berlina, 
ja onda dalje u Prag, a oni u Bremen na jedan veliki Lloydov 
parobrod, koji će ih lijepo vratiti u New-York, gdje će razviti 
svojih hiljadu fotografskih ploča i filmova, pokazati lapske 
cipele i pričati smiješne i nečuvene stvari o toj staroj »Jurop«. 
Ma da su oni za mene nemoguć tip ljudskih bića, a vjerojatno 
isto tako i ja za njih, mi smo se bili gotovo zavoljeli. Čudna 
nelogičnost naših susreta tako se uporno i nametljivo igrala 
s nama, da smo joj se konačno morali prepustiti s rezigna- 
cijom. ž 

Prošli smo do noći južnu Švedsku, kroz mnogo gradova, 
koji se svi zovu isto, samo malo drugačije: Norrkoping, Lin- 
koping, Jonk&ping, domovine šibica i još kojekakvih drvca. 

Kasno smo u noći sasvim na jugu u Tralleborgu. Ovdje nas 
čeka velika prijevozna lađa »Konung Gustav V.«, na koju se na- 
guralo čitavih dvanaest vagona da preplove Baltik, pa da se 
onda raziđu po različnim kontinentalnim gradovima. 

Tu je već sasvim crna noć, i kad smo zaplovili u mrak, za 
nama je raskošno zablistala stotina preraznih užarenih svje- 
tionika tršlleborških zeleno, žuto i bijelo. U noći sam došao 
ovamo, doživio sam veliki neprekidni bijeli dan, i sad se opet 
vraćamo u crnu noć. ' 

LJUBO BABIĆ, ZAGREB 


DIJETE I LIKOVNI ŽIVOT 
UZ ŠKOLSKE IZLOŽBE 


Commencez par ćtudier vos ćlčves, 
car trčs assurement vous ne les 
connaissez point. 


J. J. Rouseau. 


Tko od nas ne poznaje radosti i veselja djece, kad im se 
pruži prilika, da crtaju i bojadišu? Tko ne poznaje one duboke 
i velike potrebe djeteta bilo iz vlastitoga sjećanja, bilo iz pro- 
matranja djece u svojoj okolini? 

Gotovo svako dijete crta i slika, gotovo svako dijete likovno 
osjeća i likovno se iživljava na najraznolikije načine. Ili maže 
kredom po asfaltu, ili šibom crta po pijesku ili peticom grebe o 
tlo svoje likove. Ili gradi u pijesku čudna zdanja i mijesi od 
blata svece, ili bojadiše šarenilom sve papire, do kojih može 
doprijeti. Čas su to nezgrapne Životinje od stonoge do razula- 
renih zmajeva, čas su to željeznice, zrakoplovi, kuće, cijele 
ulice, putevi, plotovi, čovječuljci i bebe, anđeli i sveci, dedeki i 
babe, cijela obitelj od malenoga pseta do velikog tate. Igra se 
dijete, grebe, maže, slaže, bojadiše, lijepi, izrezuje, gradi. I 
cijela se ta igra odvija ozbiljno. Tu postoji mnoštvo detalja i 
zapažanja na temelju čistoga primitivnog zrenja kao i kod im- 
personalne kolektivne umjetnosti. Značajke su tim dječjima 
izrazima iste koje i u pučkoj umjetnosti, i one kao da su izrasle 
iz kolektiva, iz onih najdubljih slojeva. Kroz njih, kroz te pri- 
mitivne crtarije progovara cijela vrsta. Značajno je kod toga 
likovnog dječjeg izraza, da se razlika između sela i grada tek 
pokazuje u tematici, dok je forma, sam karakter izraza isto- 
vetan i kod seoske i kod gradske djece. Po tom se i u samom 
gradu stvara, niče i živi u neku ruku pod prstima naše djece 
impersonalni likovni izraz istovetan s pučkom narodnom umjet- 
nošću. Pod prstima djeteta stvara se čudesan svijet primitivaca 
i u ovim slikarijama živi imaginacija i fantazija dječja u naj- 

Bauende 


Schauende 





Crtež djetela od 8 god. 
(Iz R. Rothe: Zeichenunterricht) 














čistijem smislu. Izilaze u ovim najčistijim i najsretnijim pri- 
mjerima na javu harmonije iz najdubljeg sloja. Gotovo bi se 
moglo reći, da se mistično rađa bajka boja. Rađaju se u tim 
črčkarijama nevješte djetinje ruke prerazni stvorovi, čitava 
snoviđenja, prikaze. Otkriva se čitav svijet humora, nerealan 
i izmišljen, ali u biti čvrsto ukotven o primitivnom zrenju. Sav 
taj svijet je izražajan: te crte, te reze, i te boje su razumljive 
i jasne, samo ih treba pročitati, treba ih ispravno spoznati u 


njihovoj vrijednosti. 


Pa kad se ta vrijednost shvati, mora se priznati, da ove 
smiješne, nevješte, fantastične i nezgrapne crtarije otkrivaju 
mnogo o djetetu, o njegovoj okolini i o njegovim sposobnosti- 
ma, i da su u velikoj većini življe i životnije nego često go- 
tova i tehnički savršena djela tako zvane visoke umjetnosti. 
Svakako sve imadu, a pogotovo one najkarakterističnije, žig 
praiskonski, kao da su neka jeka, pov JE dalekih i tamnih 
vijekova čovjeka. 

Naravno, da nisu sve takve crtarije jednako vrijedne. Ne- 
sumnjivo imadu uz ostale zajedničke značajke i tu osobinu, da 
ih je bez obzira na materijal, tehniku ili geografsku ili socijalnu 
povezanost rodio veliki interes same djece, izraz duboke i ve- 
like potrebe za tim i takvim likovnim iživljavanjem u sveko- 
like djece. 

Ovi primitivni znakovi, bieroglifi dječje duše, razlikuju se u 
svojim varijantama prema dobi i prema spolu djeteta kao i 
prema naravi i sposobnosti pojedinoga djeteta. 
= Već je Kazarov pokazao izrazitu razliku tih crteža po spolu: 
proučavajući 2500 dječjih nacrta. Po njegovu nalazu dječaci 
vole više crtati životinje, scene iz života, brodove, željeznice, 
jahače i dvokolice, dok djevojčice više naginju crtanju cvijeća, 
pače i geometrijskih nacrta; vole crtati različne predmete kao 
alat i posoblje, one su sentimentalnije. Po svemu izilazi, da je 
interes kod jednih i drugih drugačiji. Ovo se očituje na drugoj 
strani i u izboru knjiga: dječaci vole lektiru avantira, prona- 
lazaka ili historije, a djevojčice traže više lektiru čiste imagi- 
nacije (mit, legendu ili priču). Vostrowsky je ispitivanjem na- 

šao 76% dječaka sa prvu gore spomenutu lektiru a tek 24% 
djevojčica; naprotiv pripovijesti, kojima je heroj bilo dijete, 
izabralo je tek 12% dječaka a 52% djevojčica. Jednom riječju 
može se interes jednih nazvati dinamičnim a drugih (djevoj- 
čica) više statičnim (Britain). 

Ovoj razlici interesa po spolu pridružuje se razlika u dobi, 
dakle prema evoluciji istoga interesa: od poroda do druge ili 
treće godine, zatim od pojave govora do škole (od 3 do 7 go- 
dine) i od početka škole do puberteta, (od 7 do 12 godine), ko- 
načno od pojave puberteta (12—13 godine) do 18 godine 
(Stumpf). I kako se interes mijenja, mijenja se i s njim i odnos 
djeteta, dječaka (djevojčice) ili mladića (djevojke) prema li- 
kovnom životu. Najočitiju prekretnicu svakako čini pubertet, te 
pedagog, koji hoće u crtanju imati uspjeha, mora i svojom 
osnovom i svojom metodom osobito ovo posljednje uzeti u obzir. 

Treća i najvažnija razlika postoji u raznovrsnosti samih 
sposobnosti djece. A kako su dječje crtarije istovetne s crtari- 
jama primitivaca i kako one predstavljaju prvu primitivnu ste- 
penicu cjelokupnog likovnog života, može se na njih vrlo dobro 
primijeniti dioba, koja se zapaža kroz cijelu povijest umjetno- 
sti, a to je dioba načina ili stila na osjetni i imaginativni. Već 
je tu suprotnost jasno označio Schiller kao naivnu i sentimen- 
talnu umjetnost. Ove je suprotnosti Nietzsche imenovao kao 
apolinski i dionizijski izraz: s jedne strane izražajnost, koja 
je razumnom smirena i uglađena, a s druge strane divlja 1 
neobuzdana, izrasla nagonski. Ili jednostavnije: jedna, koja 
imitira prirodu, i druga, koja je apstraktna, recimo više geome- 
trijska. ' 

Dok ova osjetna izražajnost crta i opisuje prirodu, izrazuje 
pojedine stvari i prikazuje momenat, samu promjenu, imagina- 
tivna umjetnost naprotiv hoće da izrazi trajno, vječno jedno u 
stvarima, bitno i konačno zakonsko. Od nje vodi put u geome- 
trijsko, ornamentalno i stilizovano rješavanje. (Kiihn »Die 
Kunst der Primitiven«). ' : 

Kako su ove obadvije grupe uvijek jedna pored druge u 
povijesti umjetnosti, tako su i kod primitivaca a pogotovu kod 

dječjih crtarija i slikarija. I zato je svakako sretno R. Rothe 
podijelio sposobnosti kod djece na dvije grupe: na grupu, ko- 
joj je kompleks u glavnom postavljen na zrenju, na zapažanju; 
i na grupu, kojoj je kompleks sav postavljen u samom građe- 
nju, stvaranju oblika. (Die Schauenden und die Bauenden.) Na 
taj način spretno luči Rothe oblik, koji nastaje pukim posma- 
tranjem, i oblik, koji nastaje samom gradnjom. (Schauform und 
Bauform). Jasno je, da metoda obuke, koja koristi jednom tipu, 
drugomu škodi. 

Na tom temelju izgrađuje on dalje cijelu svoju metodu na- 
stave crtanja u školama, dugim iskustvom poučen, kako jedno- 
stranost i kalup običnih osnova izaziva krizu u obuci crtanja, i 
još više, kako upravo ovakav kalup škodi i kvari djecu već u 
najranijoj dobi, te po tom nije čudo, da su djeca i poslije sa- 
svim krivo u većini određena prema likovnom životu i njego- 
vim izrazima. ' 

Nabrojivši sve ove glavne razlike i glavne značajke kao i 
glavne tipove kod dječjih crteža, treba se jedared zapitati, da 
li je osnova i da li je program nastave u našim početnim, pa u 
srednjim školama takav, da o svemu tome vodi brigu? Drugo 
je pitanje, da li naši učitelji crtanja prema tom našem nastav- 
nom programu postizavaju svojom obukom crtanja kakve re- 
zultate? I ako ih postizavaju, kakvi su to rezultati? 

Prvo, koji je cilj te nastave i kakva je osnova, koje se svaki 
učitelj mora držati? 

Osnova obuke crtanja preinačivana je zadnjih decenija u 
nekoliko navrata, još je godine 1905. naredbom hrvatske vlade, 
odjela za bogoštovlje i nastavu modernizirana i tada je utvr- 
đen program navodnog slobodnog crtanja u mjesto prijašnjeg 
mehaničkog precrtavanja. Po njoj je zadaća učitelja učenika 
izvještiti, da svijesno motri stvari i oblike i da ono, što su pro- 
motrili i shvatili, umiju što priličnije crtežem prikazati. Ovu 
istu osnovu u biti, sa malim tek promjenama, prihvatio je i 
program Ministarstva Prosvjete od 9. augusta 1926. kao -jedin- 
stven plan za četiri razreda svih osnovnih škola u kraljevini 
Srba, Hrvata i Slovenaca. Cilj je obuke u ovom programu ovaj: 

1. privikavati učenika na promatranje prirode, 2. njegovanje 
prikazivanja promotrenog, 3. njegovanje smisla za ljepotu, 
4. ukrašivanje predmeta iz kućanstva (!), 5. njegovanje na- 
rodne ornamentike u muškom i ženskom ručnom radu (!). 

Sve se ovo ima obaviti u jedan ili dva sata na tjedan. Crta 
se i na pamet, učenik mora samo raditi sve na temelju proma- 
tranja. On mora izvježbati ruku, crtanje se osniva na objektima 
iz djetinje okoline, i kod toga sata ima se još preko toga u uče- 
niku razvijati smisao za red i čistoću itd. 

Prema ovakvom programu postoje cijele knjige i mape crta- 
rija, uzora, na koji se način mora dijete učiti crtati, ili kraće re- 
čeno postoje gotovi napuci, kako se metodički mora dotući prvo 
svaki interes i oduševljenje za crtanje kod djece, a drugo, kako 
se nasađuje ubitačni kalup svakoj pa i najrazvijenijoj imagina- 
ciji djeteta. 

Dosta je od tih naputaka i uzornih predložaka samo jedan 
citirati kao metodički primjer,.da se vidi, što čeka dijete u školi 
kod crtanja uza sve lijepe i dobre namisli i naklapanja. 


Evo jednoga! Točan citat. »Nacrtat ćemo jorgovanov list u 
crtanke. Uzmite svaki preda se jorgovanov list i motrite gal« 
Tajac u razredu — i svi motre; kad su mali stvorovi dosta mo- 
trili, dolazi zapovijest: »Spremite list pod klupu, pa ga iz pa- 
meti nacrtajte u svojim bilježnicama!« U većini slučajeva na- 
staje sveopće zaprepaštenje u malom narodu. Ali crtati se 
mora i mali narod pokorno crta, učitelj obilazi i pregledava 
crteže, on se naime uvjerava i ispituje jasnoću predodžbe, što je 
imadu učenici o jorgovanskom listu, te na osnovi svojih opaža- 
nja udešava dalji rad. Istina jest, da se učitelj obično ni o 
čemu nije uvjerio, nego po naputku dalje radi: »Metnite jor- 
govanov list na klupu, pak prstom povucite od brka s lijeve 
strane oko okrajka sve do peteljke!« Tako se pojavljuje tro- 
kut uokolo lista i na ploči crta učitelj trokut. Evo ga! I sada 
mali jadnici kopiraju trokut sa ploče i konačno nakon odulje 
metodičke pripovijesti o kutevima, o šiljcima, o prostoru, o kri- 
vuljama, o šestaru, dolazi se do toga, da se u taj trokut postavlja 

jorgovanov list. Ovako se to ponavlja sa svim srcolikim listo- 
vima i dresiraju metodički učenici. 

Sva se ova obuka zove inače slobodno crtanje a ne meha- 
nično precrtavanje! Na taj se isti način vježba prikazivanje 
ormara, pločice, knjige, prozora, žlice, sjekire, škara, očala, 
bata, bubnja, pile, puža i lepira. Da, crta se i mlin i roda na 
drvetu! U drugom razredu je to isto samo malo kompliciranije, 
a u trećem je dresura već obuhvatnija, pojavljuju se češalj, 
nož, cvijeće, lovor, pauk, pčela, bunar, termometar i ornamenat. 
Četvrti opet razred ima ribe, kaktuse, tintarnicu, strizibubu al- 
pinsku, kebre, džamiju, vazu sa cvijećem i nekakve biljevne 
ornamente, koji moraju biti valjda narodski. Ovi su upravo 
dražesni, nastaju tako da se precrtani list složi ili u trakavicu 
ii da se kvadrat ili petorokot popuni takvim lišćem. 

Upravo tako prema osnovi izgleda to njegovanje smisla za 
ljepotu i ukrašivanje predmeta iz kućanstva kod naše djece. 

Slično, ako ne isto, događa se i u srednjim školama, jer je 
i tamo na istim principima građena osnova. 

Pa kad se to sve uoči, dosta je one gore spomenute naputke 
progledati pa tek vidjeti rezultate, da se čovjek ne zgrozi i ne 
usklikne sa švajcarskim pedagogom H. Roordom: »Pedagog ne 
voli djece«!  Nesamo prema svemu tome, da je ne voli, on 
kanda tu djecu i ne poznaje, gleda je kroz knjiške formule kad 
propisuje takve osnove. 

Takvo je obučavanje ili potpuno suvišno ili je, što je gore, 
štetno, a i prava muka za djecu. Znam, koliko su puta dolazili 
očajni roditelji k meni, da im za Boga nacrtam za malu kćer ili 
sina akvarelom jabuku ili strizibubu alpinsku ili u peterokutu 
jorgovanov list, jer ni oni a ni dijete nije bilo vrsno taj zadatak 
izvesti. Znam, koliko je plača bilo nad tim ornamentima, i sje. 
ćam se vrlo dobro, koja je muka bila za djecu, da čisto akva- 
relom polažu plošnine. A čemu? Poznato mi je i to-vrlo dobro. 
koliko se neukusa tako u klici djetetu naturilo, kakve sve Pije 
kakovi strašni ornamenti! 

I najtalentiranija djeca gotovo su zamrzila crtanje, jer su 
bila siljena na nešto nemoguće, a u stvari potpuno suvišno. 

Svrha se nije osim u najrjeđim slučajevima postizavala. Kopi- 
rali su se napuci, a nije se tim stvarala nikakva predodžba, 
vježbali su đaci nekakvu vještinu, koja im poslije nije po- 
trebna, a ono, što bi im bilo eventualno od koristi u praktičnom 
Životu, to im prema osnovi nisu mogli učitelji ni dati. Interes se 
naravno na takav način potpuno dotukao, a oduševljenje, koje 
svako dijete ima prije škole za bojadisanje i crtanje, potpuno 
se upropastilo, pa onda i nije nikakvo čudo, da ima pače i ljudi 
i od tehničkih struka, koji upravo nisu u stanju ni najprimitiv- 
niju svoju predodžbu crtački objasniti. Oni naprosto to ne umiju, 
kao da im nedostaje kakav instrument, jer im škola već na po- 
četku takvo sredstvo nije pružila, a kamo li vrijednost crtanja 
za praktički život objasnila i obradila. 

Ima još i mnogo gorih slučajeva a ti nastaju onda, kad uči- 
telj eventualno forsira kod đaka kakvu umjetničku obradbu i 
stvara tako silom diletante od đaka. Dosta je za ovo spomenuti, 
da se često na tim đačkim školskim izložbama susreću pače i 
radirungi i uljene slike, da ne govorim o onim drugim diletant- 
skim izljevima bića, što se u najranije doba lakomisleno for- 
sira, da se onda poslije teško osvećuje. No u glavnom, kako je 
razumljivo, sve ove đačke izložbe jasno pokazuju kalup i dre- 
suru. Kako je kalup za sve jednak, to su i rezultati istovetni. 


O razlici po spolu gotovo nema kod tih crteža nikakve razlike, 


po dobi vrlo malo, a po raznovrsnoj sposobnosti djece nema 
baš nikakve razlike. To znači, da jednostranost osnove prosto 
sprečava raznovrstan način obuke i tim u svakom slučaju 
škodi ako ne svima sposobnostima a ono većem dijelu tih spo- 
sobnosti. I nije isto nikakovo čudo, da velika većina djece 
upravo pod takvim kalupom vrijedi kao skroz netalentirana, a 
možda su (a gotovo bih se i usudio tvrditi) upravo među tim 
silom i navodno netalentiranim učenicima najtalentiraniji. 


Jer kalup svakako znači u najranijoj dobi zapreku a dre- 


sura djeluje upravo Štetno iskrivljujući ispravni razvitak. Na- 
ravno da ima kraj svih tih negativnih rezultata izuzetnih pozi- 
tivnih. Oni su istina rijetki, časni su to izuzeci, zasluga za te 

izuzetke u prvom redu ide one učitelje, koji se ne drže strogo 
osnove i kalupa, koji uz dužno prolaženje zadane građe kako 
tako uspiju tu i tamo izvan osnove odgajati sposobnosti svojih 
učenika ispravno. Naravno, takvi su učitelji rijetki svati, a pre- 
kratko vrijeme i onako im priječi veću mogućnost pozitivnog 
rada. Da je takav rad moguć i da je potreban, nesumnjivo je, 
napose za naše stanje u općem likovnom životu bio bi ovakav 
rad nada sve poželjan. 

Iz svega toga izilazi, da čitava osnova i njezin cilj, a po- 
najviše njezina primjena moraju doživjeti promjenu. Ova pro- 
mjena mora voditi računa više o razlici dobi, spola a pogotovu 
o raznovrsnoj sposobnosti djece, ne možda u vidu, da se obuka 
crtanja usmjeri spram odgajanja nekakvih budućih umjetnika. 
Naprotiv, ova obuka mora ispravnim pedagoškim metodama 
osloboditi, upravo izmamiti kod djece ono osebujno, netaknuto, 
iskonsko, ono Što je blizu našoj pučkoj umjetnosti. Ovo oslobo- 
đivanje toga primitivnog izraza valja kao osobito za nas važno 
podcrtati i nastojati to što ispravnije i čistije na javu iznijeti, a 
ne kao što je to danas slučaj, lošim osnovama i krivim meto- 
dama u klici ugušiti. A sve se to događa još s namjerom, da se 
djetetu ucijepi narodni ornamenat. Postizava se kvarenje 
i stvaranje neukusa, a u isti čas dijete se dresira na neorigi- 
nalni, suvišni i mrtvi ukras, gotovi kič. I tim se shvaćanje li- 
kovne tvorbe na vrelu, na svojoj osnovici službeno muti. Umje- 
sto da se na tim čistim osnovicama logično dalje gradi prema 
potrebama i diktatu suvremene škole i suvremenog društva. 

No kao da čujem kojega praktičnog učitelja ili učiteljicu, 
gdje mi govori: »Lako je kritizirati i psovati; pa i postavljati 
teorije i nove programe, ali dođi sam u školski razred, u kojem 
sjedi 60—80 djece, pa nam pokaži šta ćeš početi!« 

Naravno, pretrpanost prostorija se ni najboljim metodama 
ni osnovama ne rješava, ni bacanjem đaka iz škola, već samo 
građenjem novih škola. A da ima mogućnost i pametnije i 
zgodnije osnove, valjda ne će nitko poreći, kao ni to, da bi se 
na temelju bolje osnove pomoglo i učitelju a i đaku. Jer se 
mora priznati, kolikogod su žrtve osnove djeca, toliko su i uči- 

telji po osnovi osuđeni na šablonu, osobito onda, kad se spo- 
zna sva uzaludnost rada prema kalupu. Pokušaji sa radnom 
školom, ako su nažalost i bili kod nas rijetki, bili su vrijedni i 
dokazali su opravdanost i mogućnost ispravnijih smjernica u 
čitavoj obuci a napose u crtačkoj, jer ta crtačka obuka morala 
bi biti ono žarište gdje uzajamno sebi pružaju najraznoličnije 
discipline ruke, kao geografija, fizika, povijest. 

U suvremenoj školi pokušavane su najraznolikije metode 
obuke crtanja. Jedna od možda najpozitivnijih jest Rothova, 
koja logično razrađuje sistematski sve od primitivnog dječjeg 
nacrta pa dalje do nacrta umjetničke razine. Perhorescira svaki 
kalup, svaki predložak u najranijoj dobi i polučuje vanredne 
rezultate imajući neprestano u vidu raznovrsnost sposobnosti. 
Kao lijep primjer spominjem metodu utvrđenu na dugogodiš- 
njoj praksi gđe Lene Schmidt. Svoja iskustva pokušala je pro- 
vesti u djelo kroz »Bauhaus« u Dessauu. Ona sama ocrtava i 
priča svoju metodu kod crtanja: »Prije deset godina počela sam 
ovako: pustila sam djecu, da rade najprije sve ono, što su sama 
htjela. Skoro sam imala pred sobom i previše uskršnjih zečića, 
nakita i »Christbauma« i nekakvih reminiscencija dječjih iz 
poznatih slikovnica. Bilo je i reminiscencija sa najbanalnijih 
razglednica i šarenog kič-ukrasa. Kad je toga, kako rekoh, bilo 
i previše, počela sam djeci pripovijedati poznate i nepoznate 
pripovijesti i po malo je išlo s crtanjem kod djece na bolje. 
No sve što su djeca izrađivala pod dojmom priča, sličilo je i 
suviše onim poznatim ilustracijama. Tada sam pokušala dru- 
gačije — izazvala sam onaj čarobni svijet, u kojem sam i sama 
kao dijete živjela, iz sjećanja sam pokušala taj moj svijet oži- 
vjeti i — dogodi se odjedared čudo, potpuni je kontakt sa dje- 
com bio smjesta uspostavljen. 


Slikali smo tada čudesno cvijeće i čarobne ptice, za sve nas. 


smo izrađivali maske i grdobe, podigli smo se u zrakoplove i 
aeroplane, letjeli smo nad zemljama i morima sve do neba. Gra- 
dili smo sebi nove brodove, kojih još nijedan čovjek nije vidio. 
Plivali smo na daleke obale. Tražili smo život, što se budi kod 
biljaka i životinja na zemlji i pod zemljom. Napisali smo na 

ploči dvije riječi kao: sunčanica i duga, gnijezdo i jaje, a po 
bilježnicama mojih malih prijatelja i drugova dalje je pisala 
imaginacija. A kad smo bili sretni, da nas je bilo samo dvade- 
setak, ne četrdeset, onda smo tek bili prijatelji i slikali smo sebi 
takav svijet, u kojem nam nije nitko mogao ništa i u koji nitko 
nije trebao ni ući; u veselju razumjeli smo se i maljali smo i 
mazali smo s voljom, zanosom i predanošću. 

A kad sam jedared donijela raznobojne male kvadratiće 
malih tramvajskih karata i staniole od bonbona, nije bilo sreći 
kraja i smjesta je trebalo iznaći sve moguće papire zlatne i sre- 
brne, počeli smo slagati te šarene kvadrate u najfantastičnije 
likove. Sve je sjedilo zaboravljajući na sve, slagalo boje, go- 
tovo bez daha, zadubljeno, nije se opazila ni pauza, protestiralo 
se pače, kad je zazvonilo zvonce i molilo se i tražilo se, gotovo 
se prosjačilo, da se nastavi ili da se dopusti taj posao oko tih 
čarobnih papira i oblika i boja kod kuće nastaviti. I ovaj način 
nije samo uspijevao kod najmanjih, već i kod onih većih vi- 
djela sam istu predanost i oduševljenje«. 

Značajna je činjenica, da je na ovaj način uspjelo konsta- 
tirati, kako svako pojedino dijete ima svoj izraziti sklad boja, 
koje zadržava. Isto tako takvi dječji radovi jednoga kraja 
očito se razlikuju po bojama, naime njihovu skladu, od radova 
drugoga kraja. Različni krajevi imadu svoje karakteristike. Na 
primjer bojadisana crtarija male Francuskinje otkrit će se smje- 
sta među takvim istim njemačkima. Kao i izraz primitivaca te 
dječje igrarije su jednako izraz vrste. 

Mislim da ističući ovo ne trebam duljiti, koliko bi ovakav 
način obuke, ovakvo otkrivanje našega sklada bilo važno. 
Ovaj početni način obučavanja u poredbi spram onoga našega 
prije spomenutog ne treba posebne hvale ni posebnoga istica- 
nja, osobito kad bi se na temelju takvih otkritih i izmamljenih 
čistih dječjih realizacija dalje nastavila obuka i organički u 
različnim fazama interesa provela. Tada bi i rezultati bili dru- 
gačiji, svojim bi radom pripravljali pojedince našega kolektiva 
na bazi posve osebujnoj i slobodnoj, koja ne bi bila istina na- 
rodski ornamentirana, ali bi u biti bila iskonski narodna naša. 

FILIP LUKAS, ZAGREB 


PROBLEM DALEKOG ISTOKA 


Tko razumije probleme Dalekog Istoka, on posjeduje 
ključeve za razumijevanje budućnosti svijeta. 


John Haynes ' 

Sukob između Kine i Japana, dvaju predstavnika žute rase. 
nastao je zbog Mandžurije, no iza toga lokalnog imena — jedne 
kitajske pokrajine — krije se mnoštvo drugih problema: geo- 


političkih, rasnih, ekonomskih i strateških, koji se sinteziraju * 


pod različitim imenima, bilo pod pitanjem »Dalekoga Istoka«*) 
bilo pod borbom o prevlasti u Pacifiku, bilo indirektno pod su- 
kobom dviju rasa, bilo pod imenom sukoba različitih imperija- 
lizama, a svi se ti problemi čas sukobljuju, čas koordiniraju i 
subordiniraju, tako da jedan uključuje, a često isključuje dru- 
ge. Tako sukob između Japana i Kine nije rasni, već teritori- 
jalno-politički i ekonomski, dok su opreke s Unijom geopoliti- 
čke, imperijalističke, ekonomske i rasne, a s Rusijom socijalne, 
rasne, ekonomske, a najviše geopolitičke. Da se sve različite 
težnje mogu shvatiti i ocijeniti, treba prije svega dati fizičku 
sliku Pacifika i analizirati sve sile, koje bilo sa periferije, bilo 
izvana u njemu djeluju, da se prema tim akterima može omje- 
riti dinamika sila u sadašnjosti, i s nekim izgledom u buduć- 
nost. 


PROBLEM PACIFIKA. 


Pacifik ili Tihi ocean, kako se danas najobičnije zove, dobio 
je svoje ime od Magelana, prvoga evropskog moreplovca, koji 
ga je u zapadnom pravcu preplovio (1519.). Tim ga je imenom 
prozvao zbog relativnih tišina, koje je na svom putovanju na 
njemu naišao. Budući da Pacifik obuhvaća 168 miliona km. 
ili 45%: svih morskih prostorija, opravdano ga nazivlju još i 

*) Pod imenom Dalekog Istoka (L'ertrćme Orient) razumijevaju se 


zemlje Kine, Japana i Koreje, a obuhvataju otprilike 12 mil, km?, od čega 
otpada na Kinu “i/i2. 

Velikim oceanom, dok mu je majstarije ime »Južno more« 
(Mare del Sud) dao Balboa, koji ga je sa Panamske prevlake 
u pravcu juga vidio (1518.). Sva ta tri imena i danas su zadr- 
žana na geografskim kartama. 

Na prvi pogled Pacifik zbog velika prostranstva djeluje kao 
pregrada između kontinenata, premda je bitna oznaka mora 
spojnost, a ne djelivost. No i bez te značajke mora Pacifik zbog 
velikoga broja otoka, koji su po njemu rasijani, posjeduje veću 
spojnost, nego drugi manji oceani. Za geopolitičko razumijeva- 
nje Pacifika, nužno je poznavati i njegov oblik, a taj je tro- 
uglat, jer se obje katete, američka i azijska, približavaju na 
sjeveru u daljini od samih 50 km., pa tako Pacifik dijeli konti- 
nente kudikamo manje, nego druga dva manja oceana. No ta 
se blizina nalazi na enekumenskom dijelu Zemlje, pa je selje- 
nje i promet na toj spojnici bez svake veće vrijednosti. Spram 
ekvatora se Pacifik za razliku od dvaju drugih oceana proširuje, 
ali prometu dolazi u pomoć mnoštvo otoka, što su se na tim 


. širinama iz jednoga kraja na drugi poredali. Zbog svoga veli- 


kog prostora nije se Pacifik za dugo vremena kao cjelina pro- 
učavao, dok se nije iza proučavanja dijelova očitovala cjelo- 
vita slika njegova i uvidio jedinstveni prostor energija, što na 
njemu djeluju. Danas je očito, da nema dijela površine na na- 
šem planetu, gdje bi se jasnije vidjela geografska prirodna cje- 
lina, nego na njemu, i gdje bi narodi bili tako povezani zaje- 
dničkim i gospodarskim interesima. Atlantska je politika pocjep- 
kana i diferensirana, pa se još nije nikada zavila težnja, da bi se 
o međusobnim interesima, političkim i gospodarskim, raspravljalo 
na osnovici kakve međusobne povezanosti, kako se to događa na 
Pacifiku. Obalne države Pacifika: Unija, Japan, Kina i Britska 
država, postale su svijesne o zajedničkim interesima, pa su već 
upriličile panpacifičke sastanke i konferencije, (u Washingtonu 
1921., Honolulu 1922., Šanghaju 1931.), na kojima su se pre- 
tresala pitanja okolnih cirkumpacifičkih naroda. Opaža se jasno, 
da se kod pacifičkih država vidi centripetalni potez politike, dok 
kod atlantskih prevladava ekspanzivni, prolazni i centrifugalni. 
U Pacifiku se očituje težnja za krajnjim izrabljivanjem pro- 

stora te svih ekonomskih izvora u pravcu vlastite autarhije. Zato 
je centripetalnost u vezi s obalnom kohezijom vidna crta paci- 
fičkih država. Ta glavna crta se očitovala ne samo sada, već u 
toku povijesti, kada su se stare autohtone i samonikle sile i 
gibanja stvarala na podlozi integracije. Stara kitajska, stara 
peruanska i meksička kultura, danas donekle istraživanjem 
osvijetljene, djelovale su kao emanacija pacifičkog stvaranja, 
koja su po Malajcima pokretana, izazvala lokalna diferensira- 
nja, te stvorila rasne i kulturne probleme, još do danas ne posve 
riješene. Daleko prije ulaska atlantskih sila i njihova prelije- 
vanja u Pacifik, možda pače već u predhistoriji, dolazi do izra- 
žaja ta integraciona osobina Pacifika posredstvom Malajopo- 
linezijaca, koji se uz Normane i Helene ubrajaju u najgenijal- 
nije pomorske rase svijeta. Ratzel im zbog tih prirođenih oso- 
bina daje ime pomorskih nomada, koji su izveli najveću rašire- 
nost, a sa najmanjim brojem, pače dali sami sebi ime Orang- 
Malaju, t. j. lutajući ljudi. 


Iz svega se ovoga vidi, da su geopolitičke zajedničke crte 
Pacifika postojale još prije zahvata evropskih naroda, a taj je 
panpacifički problem poslije samo potenciran ulaskom bijele 
rase u njegove prostore, a najviše zaposjednućem istočnih i za- 
padnih obala po Anglo-sasima i Rusima, koji su prema Pacifiku 
bili spočetka oboje kontinentalni, ali dok su drugi iza jakog na- 
stupa na moru kod Čusime bili suzbiti, a prvi prešli na pomorsku 
ekspanziju, pa danas predstavljaju svakako najjaču organizo- 
vanu vlast na tom oceanu, pače s očitim tendencijama prevlasti 
na njemu. 


Da se mogu pravo u sadašnjici shvatiti dinamičke snage na 
Pacifiku, razvoj, dizanje i padanje pojedinih vlasti, nuždan je 
sintetički osvrt na pacifičko gibanje u novijem vijeku, kada je 
Pacifik od Evropljana bio najprije u interesne sfere podijeljen, 
a kasnije uvučen u sferu svjetske politike, gospodarstva i trgo- 
vine. Ova se posljednja faza izvršila u polovini prošloga vijeka 
nastupom Unije u pacifičke vode. 

PACIFIČKA DINAMIKA U NOVOM VIJEKU 


Prelijevanje Atlantika u pacifičku sferu izvršeno je u doba 
otkrića, a romanski su narodi prvi razbili vrata Dalekog Istoka 
i posjeli Južnu i Srednju Ameriku, Filipine, Malajski arhipelag 
i neke druge otoke, a samo se dotakli Kine i Japana, pa tako 
izveli na trgovačkom i gospodarskom polju velika gibanja, a na 
civilizacijskom osim u Amerikama vrlo malo. Sva su ta gibanja 
i ekspanzije bila sa pacifičkoga unutarnjeg stajališta prolazna 
i centrifugalna, jer su se vršila ne u korist pacifičkih, već ev- 
ropskih naroda; antarhijske politike u Pacifiku još nije bilo. 
Drugu fazu, koju američki pisac N. Peffer uzima kao najvažnije 
poglavlje u povijesti Pacifika, predstavlja dolazak engleskoga 
pomorca Cooka, na koncu XVIII. vijeka, u te vode, jer uz 
njegov put vezana je kolonizacija Australije i drugih pacifičkih 
otoka, i to ne više s centrifugalnim težnjama, već sa centripe-: 
talnima: ukorijenjenjem useljenika u samom Pacifiku. Treće 
poglavlje nastupa ekspanzijom Unije prema njezinim pacifič- 
kim obalama te njihovim zaposjednućem u polovini prošloga 
vijeka. Četvrtu fazu predstavlja po samoj Americi izazvan ula- 
zak Japana u red aktivnih pacifičkih sila, te njegova pojava 
na pozornici*svjetske povijesti, svladavanjem najprije Kine, a 
poslije Rusije. Konačno petu fazu predstavlja konferencija u 
Washingtonu 1921., gdje se Japan našao sučelice trećoj paci- 
fičkoj sili, najmoćnijoj i najupornijoj, a to je Unija, s kojom 
se sada ogledava o prevlast u Pacifiku. U ovoj posljednjoj fazi 
rješava se mandžursko pitanje, koje je samo jedan kamenčić u 
mozaiku velikog problema. 

Pacifik sam, kao i svako drugo more, u prvom je redu put, 
jer se gospodarske i političke snage stvaraju na kopnu, a more 
služi samo kao najbrže i najlakše ekspanzivno sredstvo, da se 
snage mogu prenositi i s njima pitanja rješavati. Pacifik bi bio 
zbog toga, jer je prostran i velik, više zapreka nego pomoć, 
kada ne bi vrijedio zakon, da je pomorski put najjeftiniji, da je 
telurijski-posvudan, jer cijela Zemlja zapravo ima u prvom 
redu značajke oceanske, a k tome se oko Pacifika s jedne i druge 

strane nalaze zemlje sa neiscrpljenim izvorima, materijalnim i 
ljudskim, a to su obje Amerike i Kina. Problem Pacifika u 
prvom je redu taj, tko će biti gospodar njehovih obala sa kop- 
nenim prostorima, a kako Kina predstavlja golemu masu ljudi, 
istina još nekonsolidiranu, kao što i velike neiscrpljene prosto- 
re, bogate sirovinama, to se problem Pacifika u njoj usredoto- 
čuje, jer mu je ona na neki način sinonim, pa tko postane go- 
spodarom Kine i nju politički gospodarski organizira, on će do- 
biti vodstvo i hegemoniju u Aziji, kao i prevlast na Pacifik. Za 


Dinastya Mandžu 

Dinamika pacifičkih sila u novom vijeku. 


to se dva takmaca, Unija i Japan sukobljuju u Kini, pa Unija 
nastoji da je ekonomski i politički digne i učini nezavisnom, a 
Japan da oslabi i tako pod svoje vodstvo privede. 

Svaka je država potaknuta u svom djelovanju silama, koje se 
u zemlji i njezinu smješaju nalaze, a prava vrijednost držav- 
nika sastoji se u tome, kako će znati uzreti te unutarnje sile 
i iskoristiti u korist naroda. Povijesni i politički događaji nikada 
se ne razvijaju odvojeno od zemlje, već slijede stalne prirodne 
zakone, pa je povijest svakoga naroda, kako je Napoleon is- 

pravno uočio, ukorijenjena u njegovoj prirodnoj osnovi. Onako, 
kako je gospodarska nauka stvorila stalne zakone za nadnice, 
tako se u životu svih država nalazi taj zakon u prirodi zemlje, 
koji se onda prema pravilima paralelograma sila u politici oči- 
tuje. Riječ geopolitika koja se danas često spominje, a i ovdje, 
a koju je uveo Šved Kjellen na osnovu Ratzelovih ideja u nauku, 
izražava te unutarnje veze između države i zemlje, koje iz te 
simbioze izviru, dok je politička geografija vezana na statistički 
momenat, t. j. ona uzima u obzir sve prirodne momente kao 
činjenicu, a da pri tome ne ulazi u analizu njihova djelovanja. 
Politička geografija daje po tom odgovor na pitanje kako, dok 
geopolitika i na pitanje zašto, sa izvjesnom probabilnošću pred- 
viđanja u budućnost, i ako u politici kao u povijesnom razvoju 
ulaze mnogo druga impoderabilija, koja događajnas mogu dati 
drugi pravac. 

Ovdje se donosi na slici krivulja sila na osnovi dinamike no- 
voga vijeka, koju je u g. 1922. donio japanski Times, a koju je 
Haushofer uzeo u svom djelu 9 Pacifiku, a koja je za razumije- 
vanje pacifičke dinamike, prošle a i sadašnje, od velike pomoći. 
Kina po tom dijagramu je od XVI. vijeka dalje predsta-' 
vljala najveću snagu u tom moru sve do XVIII. vijeka, jer 
Unije kao države još nije bilo, a Japan je stajao prema 
vanjskom svijetu u potpunoj izolaciji. Iza ulaza Unije u paci- 
fičke vode, krivulja Kine počinje naglo padati, što u sukobu sa 
Engleskom i Francuskom, a kasnije s Japanom i s drugim za- 
padnim silama (bokserski ustanak). To naglo opadanje Kine 
izazivalo je na trenutke dojam, da bi mogla biti podijeljena u 
interesne sfere između velevlasti, pače rasparčana kao kolonija 
među velike sile. Međutim se u Kini počeo javljati otpor protiv 
stranog presizanja, pa je konačno sazrela ideja među kineskim 
državnicima i patriotima, da se započne sa reformama na svim 
područjima političkog, socijalnog i ekonomskog života, ako se mi- 
sli spasiti nezavisnost zemlje. Prije svega je trebalo riješiti pita- 
nje državnog oblika i tako je prisiljena dinastija Madžu na odstup 
i Kina proglašena republikom. Ali taj prijelaz sa monarhijske na 
republikansku formu, u narodu konservativnom i jake tradicije, 


299 


a sa nikakvom nacionalnom svijesti — samo ime narod u kines- 
kom jeziku ne postoji, već su ga poprimili iz Evrope — izazvalo 
je zbrku, nesređenost, separaciju pokrajina i građanske ratove, 
gotovo bez prekida. Jedno ime ih je još okupljalo, osobito 
mladež, a to je ime Sun-Jat-Sena, rodom iz Kantona, koji je 
utjelovljavao duh reformatora, revolucionarca i patriote, ali mu 
je falio praktički duh političara. Njegov ugled je u Kini bio 
tako velik, kao Lenjina u Rusiji. Nekoliko je puta bio zatvoren 
i prognan, da na povratku digne novu revoluciju, ali u tom 
razgrađivanju staroga, dizao je narodni duh i jačao otpornu 
njegovu snagu te organizirao stranku Kuomitang (Kuo zemlja, 
min = puk, tang == stranka, — zemaljska pučka stranka). 
Njegova su načela, da Kina bude slobodna i gospodarica svoje 
sudbine, a da to postigne, treba se osloboditi nametnutih ugo- 
vora, privilegija, strane konzularne sudbenosti, tuđih carinara i 
iznuždenih teritorijalnih koncesija. U nutarnjoj upravi treba da 
se zavede decentralizacija i uvedu samouprave na osnovi federa- 
cije. Pored tih političkih ciljeva unio je u svoj program i socijalne 
uredbe, kao zaštitu radnika, rentu za invalide, izjednačivanje 
prava žena. Sun-Jat-Sen je umro g. 1925., a na osnovi njegovih 
principa Južna Kina za prvi puta u tisućgodišnjoj povijesti po- 
bjeđuje sjevernu Kinu i prenosi prijestolnicu iz Pekinga u 
Nanking. No time borbe između pokrajina nijesu još prestale, 
naročito su velike razlike između Nankinga i Kantona, jer u 
prvom gradu prevladavaju politički momenti u rješavanju ki- 
neskog pitanja, a u drugom socijalni. Isto tako Mandžurija pod 
različitim generalima uzima posebno mjesto u Kini, no nikada, 
ni oni ni narod, nijesu mislili na odcjepljenje od zajedničke 
države. 

Španjolska krivulja energija počinje se u novom 
vijeku, kada je ona zaposjela mnoge dijelove obiju Amerika i 
Filipine; međutim ustankom španjolske Amerike na početku 
prošloga vijeka izgubila je te posjede, a konačno u ratu 1898. 
sa Unijom i Filipine, gdje je ostavila dubokih brazda u religiji, 
jeziku i kulturi. Tako je Španjolska iza te godine posve isklju- 
čena iz područja toga mora. 

Portugal je u doba otkrića zaposjeo Malajski arhipelag, 
pače dopro do Japana, dok nije od Holandije bio sa toga mora 
u XVII. vijeku istisnut, osim sa polovine Timora. 

Holandija je na onom udesnom prostoru — mostu iz- 
među Azije i Australije — razvila veliku gospodarsku djela- 
tnost, ali je politički prema Pacifiku ostala uvijek u statičkom 
momentu. Zbog svoga smještaja između Indije i Britskih domi- 
niona na Pacifiku, branjena je indirektno od Velike Britanije sa 
zapada, kao i od Unije sa istoka, kojima je povoljnije za ravno- 
vjesje Pacifika gospodstvo Holandije, sa statičkim, nego li go- 
spodstvo Japana sa dinamičkim energijama. 

V. Britanija je već u XVII. vijeku zajedno sa Holan- 
dijom nastupila u tom moru, ali u sukobu s njome, povukla se u 
Prednju Indiju, gdje je redomice istisla sve takmace: Portugal, 
Holandiju, Francusku, te konačno zagospodovala tim ogromnim 
prostorom, koji ona još i danas drži i koji čini najjaču osnovicu 
njena današnjeg gospodstva u svijetu. 

Kasnije pod konac XVIII. vijeka sa Cookom jače je istupila 
na Pacifiku i posjela te naselila redom Australiju, New Zealand, 
dok je treće središte njenih energija u tom moru predstavljala 
Kanada, koja je prije Australije kolonizirana, ali je na paci- 
fičkim obalama kasnije od prve aktivno nastupila. Ti njezini 
posjedi razviše se u Dominione, samoupravna tijela, ali sa cen- 
tripetalnim pacifičkim interesima, osim u Kanadi, gdje još 
postoji ravnovjesje između atlanske i pacifičke strane sa jačim 
interesima na atlantskoj. Velika Britanija je kasnije zauzela još 
neke otoke, od Kine _ Hongkong, a iza posljednjeg svjetskog 
rata dobila kao mandatarsko područje od Lige naroda neke 
njemačke otoke, ali pored svega toga nije ona danas prva, već 
treća vlast na Pacifiku. 

Francuska je u Pacifiku zastupana sa Indo-Kitajem i 
sa još nekoliko manjih otoka, ali to su kolonije sa centrifugalnim 
i ekscentričnim interesima pogledom na Pacifik. Prema težnja- 
ma mlade Kine, koja u francuskim posjedima gleda svoje ne- 
gdašnje zemlje, stoji Francuska iz političkih motiva dosta ne- 
Prijatno i sa toga se gledišta tumače njezine neprekrivene sim- 

patije za Japan, premda ima još i drugih kombinacija, koje ih 
vežu. ' 

Ruska linija snaga iskazuje dizanja do god. 1905., 
kada je pred Japanom uzmakla u Koreji i Madžuriji. Rusija na 
početku XVII. vijeka počinje svoju ekspanziju spram Azije sa 
velikim poletom. U tom naletu je postepeno doprla do Pacifika, 
prešla Beringovo tijesno, zaposjela Aljašku i doprla do Kali- 
fornije. Ugovorom u Aiganu (1854.) dobila je od Kine Amur- 
sko područje, odakle je posegla za obalnom linijom prema jugu 
i tu sagradila Vladivostok, neku vrstu istočnog Gibraltara. Iza 
kratke stanke nastupa devedesetih godina aktivnija ruska poli- 
tika u tim stranama; počinje se graditi sibirska željeznica, ali 
iz Vladivostoka u pravcu istok-zapad. U isto doba dobije konce- 
sije od Kine, da ta željeznica bude izgrađena preko sjeverne 
Mandžurije, jer je to najkraći i najprirodniji put do Sibira, 
odnosno do Rusije. Japan , koji je prije nje već znao za ekonom- 
ske izvore Mandžurije, vidio je u tom prodiranju ugrožene svoje 
interese, političke i ekonomske, a to je dovelo do rata sa Rusi- 
jom 1905., a od to doba linija snage ruske počinje opadati. 

Iza ruske revolucije ostala je politika boljševika spram Azije 
ista kao i za doba carstva, a kao prividna anomalija u shvaćanju 
komunističkih principa Rusija u Aziji podupire nacionalizam 
azijskih naroda, ali kao sredstvo reakcije protiv evropskoga 
prodiranja na tom kontinentu. Zato su sovjeti išli najdalje usu- 
sret Kini, te sklopili s njom ugovore na osnovu pariteta, odre- 
kavši se pače svih starih carističkih povlastica i tražbina. 

Njemačka je kasno nastupila u Pacifiku, ali je naglo 
digla liniju svojih snaga, pače nad samu Francusku, ali u po- 
sljednjem svjetskom ratu svi tamošnji posjedi bili su joj oteti. 

Unija je također nastupila na Pacifiku dosta kasno, ali 
njezina linija snage, kako se vidi na dijagramu, bila je u nepre- 

stanom dizanju, pa danas stoji na prvom mjestu, premda se 
neda poreći, da ju je Japan u posljednje doba vanredno živom 
akcijom gotovo stigao. 

Unija netom se oslobodila od Engleske i uredila na demo- 
kratskoj osnovici federativni ustav, počinje da formira svoju 

narodnu fizionomiju, pri čemu je izgradila svoj nacionalni duh, 
s kojim danas stoji kao posebna narodna jedinica među naro- 
dima, i ako ju jezik veže s Englezima. U isto vrijeme je ure- 
dila glavne temelje svoje politike na američkom kontinentu, 
koji su našli formulu u Monrojevoj nauci 1823. (Amerika Ame- 
ričanima), kojom se odbija uplitanje evropskih sila u američke 
poslove, a u stvari nije drugo, nego prevlast Unije na američ- 
kom kontinentu. Iduće godine, još prije no što je njena ekspan- 
zija stigla do Pacifika, sklapa sa Rusijom ugovor, kojim se 
Rusija odriče svih prava na američkoj pacifičkoj strani, južno 
od 55% š. Najvažnija je činjenica u povijesti Unije njezino: 
širenje spram »divljega zapada«, kojemu stoji kao jednakovri- 
jedno prodiranje Rusije spram »divljega istoka«, i oba ta 
događaja idu u najveća djela svjetske povijesti. U tom prodi- 
ranju se mogu razlikovati tri faze: u prvoj fazi dobiva Unija 
francusku Luizijanu; drugi val je slijedio od godine 1812. do 
1921., pri čemu je Unija povećana sa pet novih država; treći 
val ima najveću važnost, a ide do god. 1848., a u ovoj fazi je 
Unija doprla do Pacifika i postala država dvaju oceana. God. 
1867. kupuje Unija od Rusije Aljašku (1.3 mil. km?.), zemlju 
bogatu šumama i rudama za samih sedam milijuna dolara, a 
toliko se dobiva godišnje od samoga lova riba. Djelo proširi- 
vanja je time u kopnu bilo završeno, pa je i sama riječ ekspan- 
zija iščezla iz službenog govora, a opet se pojavila — ali ovoga 
puta pod formom imperijalističkom — u doba sukoba Unije sa 
Španjolskom (1898.), kada je Unija dobila Portorico i Filipine, 
a od to doba ona postaje svjetskom državom. Iste godine anek- 
tira Unija Havajske otoke, kao vrlo važnu stratešku i gospo- 
darsku etapu u pravcu Azije, a god. 1899. uzima Tutuilu. Ta 
imperijalistička politika nije bila općeno prihvaćena ni u samoj 
Uniji, jer su je smatrali protivnom samom ustavu, ali ekspan- 
zionisti, posebice, predsjednik Roosevelt, tvrdili su, da treba 
ustav slobodnije tumačiti, pa da američki ideal treba da bude, 
da ona u svjetskoj politici i gospodarstvu prema svojim sna- 
gama dobije dolično mjesto. Kada je Unija od Paname kupila 

pojas zemlje i na njemu izgradila kanal (1914.), time svojoj je 
pacifičkoj politici dala najjači oslonac. 

U to doba je Roosevelt, tada predsjednik Unije, i zastupnik 
imperijalističkih težnja izrekao misao, da je era Sredozemnoga 
mora prošla, era Atlantskoga aceana da je u opadanju i da se 
otvara era Pacifika, a mislio je time u bližoj perspektivi na 
nove i beskrajne ciljeve, kojima njegova domovina ide u susret. 
Da se može ta svjetska politika voditi, trebalo je prije svega 
na američkim kontinentima da se izgradi Monrojeva nauka i da 
se stvore prijateljske veze među tamošnjim državama. To je 
Prvi učinio J. Blaine, tajnik predsjednika Harrisona, i u tu 
svrhu sazvao panamerički kongres u Washingtonu 1889., gdje 
se osnovao ured za međusobne veze i informacije. Kasnije su 
se ti kongresi sastajali u Meksiku (1901.), u Rio de Janeiru 
(1906.), Buenos Airesu (1910.). U stvari, to je američko »društvo 
naroda« stajalo pod hegemonijom i vodstvom Unije, ali sei u 
njemu javiše opreke i razilaženje, jer se američke države ni- 
jesu htjele odreći svoje samostalne spoljašnje politike ni u 
Americi ni na Pacifiku, ni u svijetu, pa tako vidimo da je pet- 
naest američkih država zastupano u Ligi naroda, a da Unije, 
najveće, nema među njima: 


DIZANJE JAPANA. 


Japan se u ovih posljednjih pedeset godina digao od lokalne, 
osamljene države, do velike sile, a već danas nastupa kao svjet- 
ska sila na pozornici čovječanstva. Svojim otočnim položajem 
opominje na Englesku, a svojim razvojem uzima posebno mje- 
sto u povijesti svijeta. Nigdje na svijetu nije se diferencijacija 
razvijala tako tijesno sa integracijom kao kod njega. Podrije- 
tlo Japanaca nijesu do danas etnografi posve rasvijetlili, premda 
su svi složni u tomu, da je u njih kao i u Engleza bila yelika 
krvna i rasna mješavina. Svakako imade u njih elemenata sje- 
vero-azijskih, istočno-azijskih, mongolskih i malajskih. Nordij- 
ski su elementi zastupani po Ainosima; preko Koreje su došli 
utjecaji istočnoazijski i mongolski, a dokaz je tome, što japanski 

jezik ima najviše srodnosti sa korejskim, dok se malajsko- 
južni utjecaji očituju u fizičkim crtama lica i u antropogeo- 
grafskoj srodnosti, kao u gradnji kuća, načinu života i vrsti 
hrane (riža). Japan nije stvorio svoje kulture, već je sve starije 
kulturne elemente primio od Kine. U tri maha su kulturni 
valovi odatle prodirali u Japan, pa su kineskim utjecajem Japanci 
dobili svijest o svim stvarima. Već u VII. su vijeku institucije 
kineske, umjetnost i nauka, počele strujiti na njihove otoke, a 
Japanci ih uz male promjene posvema preuzimlju. Iza kineske 
dinastije Čang počne u Japan strujiti drugi val kineske kulture, 
i to u obliku budističke religije. Treći val je kineskog utjecaja 
donio uređenje države i obitelji, a došao je kao emanacija 
Konfucijeve nauke. Tako je prvi val dao Japancima estetske 
forme, drugi religiozni sadržaj, a treći državno i socijalno ure- 
đenje. Još prije no što je treći val kineskog utjecaja bio od 
Japanaca posvema asimiliran, dopire u doba otkrića do Japana 
val zapadne civilizacije. Međutim iza početog prihvata Japan 
odbija zapad i povlači se u sferu svojih iskonskih osobina, a to 
je trajalo sve do god. 1867. kada je otvorio svoju zemlju mo- 
dernoj evropskoj civilizaciji. No za razumijevanje japanske 
psihe nuždan je samo kratki osvrt na njegovu povijest, jer ona 
je fiziologija svakog naroda, pa se i danas ta psiha očituje 
ispod koprene evropske civilizacije. Ističe se od mnogih pisaca, da 
se u povijesti Japana kao minijaturi vide mnoge zajedničke 
crte sa evropskim razvojem, tako da su se u Japanu javljali 
centralizam, feudalizam, demokratizam i konačno parlamenta- 
rizam, ali pod svim tim zajedničkim imenima postoje velike 
razlike s nama. Tako za razliku od evropskog feudalizma, koji je 
u zapadnoj i centralnoj Evropi dezintegrirao društvo, državu i 
posjed, japanski je feudalizam jačao duh unitarizma i po njemu 
su izgrađeni svi elementi socijalnog života, vanredno bogata 
etničkim vrlinama, kao ljubavlju za domovinu i privrženošću 
spram obitelji; ratničke odlike su tada došle do vrhunca i više 
nikada nijesu izbrisane. Ekspanzija Japana na azijski kontinent, 
i to prema Koreji, nije nova; ona se već javila u VII. vijeku, ali 
je bila od Kineza suzbita, a onda se Japan povukao na svoje 

otoke i usamio od ostaloga svijeta sve do XIII. vijeka, kada je 
kontinentalni val Mongola bio zapljuskao u njihove stake ali 
bez uspjeha. Tom invazijom i zajedničkim naporima sviju da 
se odbije, počela se formirati svijest zajedničke pripadnosti i 
zajedničkih udesa, koju nije mogao da uništi niti feudalizam 
koji se iza toga razvio i ostao do godine 1867., kada je psu 
sljednji šogun morao predati državnu vlast u ruke caru. 


Od to doba se stvara moderni Japan, koji teoretski ukida 
sva feudna Prava, ruši staru socijalnu hijerarhiju, po kojoj su 
ratnici. (samuraji) stajali na prvom, a iza njih su dolazili redom 
seljaci, obrtnici, pa konačno trgovci; uzima gregorijanski ka 
lendar i metrički sistem, pa širom otvara vrata evropskoj civi- 
lizaciji. No pod tom spoljašnom koprenom ostale su u laten- 
tnom stanju mnoge sile iz prošlosti, pa je ratnička kasta samu- 
raja i danas vrlo moćna u narodu i državi. Njoj je ideal, da 
Japan proširi svoju vlast po cijeloj Aziji i u Pacifiku, pa 
lozinka »Azija Azijcima«, po njima ne bi značila drugo mieu 
gospodstvo Japana na tom kontinentu. Taj plan je prudio g 
1927. tadašnji predsjednik ministarstva i poznati državnik Ta- 
naka, a sadašnji događaji se posve u tom pravcu razvijaju. To 
je pak moguće, jer vojska stoji izvan ustava, pa je vodstvo u 
vojsc i 
nk era jd haa dok oka to. 

na s jeve političara upo- 
trebljavati vojsku, kako se od lanjske godine u Mandžuriji do- 
gađa, gdje su političari jedno izjavljivali, a vojska drugo radila. 
' Najveće je pak djelo modernog Japana narodno ujedinje- 
nje, koje se već u doba Mongola počelo javljati, ali je ostalo u 
besvijesnom latentnom stanju, dok se nije u najnovijem vijeku 
u život provelo. To je izvedeno slobodnom voljom sviju, jer 
narodi se ne stvaraju silom, već vlastitim apredićljenjea na 

neki način u tome se očituje svakidanji unutarnji pletišaie 
Nema Primjera u povijesti, da bi jedan narod tako brzo asimi- 
lirao tuđu civilizaciju i da bi latentne svoje energije preobrazio u 
kinetičke kao japanski narod. Snaga Japana leži u energiji primi- 
tivne volje, ali ne u pravcu reakcije spram civilizacije, već u 

cilju ostvaranja narodnih ideala. Kod njega se zapaža, da se 
teorije gube pred voljom za život, ali ne života pojedinaca, ko- 
liko života i dobra kolektivnosti. I danas se tamo razvijaju 
različite struje, kao antikapitalistička, ali je ona u isto doba 
antikomunistička, sa težnjama imperijalističkim, a ta na prvi 
pogled anomalija posljedica je simbioze japanskih težnja iz 
prošlosti, te sadašnjih težnja za budućnost. 

Japan otvorivši strancima svoju zemlju shvatao je vanre- 
dnom sigurnošću svoju sudbinu, pa mjesto da samo trpi strance 
i da u sebi goji ksenofobiju spram njih, kako se to u Kini do- 
gađa, nastoji, da postane njihovim učenikom, te u svojim knji-, 
gama i u odgoju meće uspjehe stranih naroda svojim mlađim 
naraštajima za uzor. Uzima sredstva civilizacije od Zapada, ali 
u cilju, da se kasnije istim tim sredstvima Zapadu nametne. 
Odmah pri prvom naporu svojih sila i unutarnje snage, upra- 
vlja svoje poglede na Koreju, zemlju, prema kojoj je bila 
upravljena prva njegova ekspanzija prije više vijekova, ali od 


“nje odbita. Japan shvaća geopolitički zakon, da je Koreja most, 


koji može služiti njemu i tuđinu: njemu za napad u Aziju, a 
tuđinu da mu slobodu ugrozi, a on ne će da njegova nacionalna 
sigurnost bude u pogibelji bilo od koga, izbliza ili izdaleka. 
Koreja je tada stajala pod protektoratom Kine, a kada Japan 
nije to htio trpjeti, došlo je do rata između njega i Kine (1894.), 
u komu je Kina bila lako i brzo na kopnu i moru potučena, pa 
je u miru u Simonoseki (1895.) morala priznati nezavisnost 
Koreje, a osim toga odstupiti poluotok Liautung, Pescatores i 
Formozu. Taj nagli porast Japana uznemirio je susjednu Rusiju, 
jer gospodstvo Japana u Port Arturu dopuštalo bi mu, da iz- 
bliza nadzire Kinu i da prvom prilikom dobije baštinu dinastije 
Mandžu, a time bi u jedan mah bilo uništeno ravnovjesje u 
istočnoj Aziji. Rusija je zatražila i dobila diplomatsku inter- 
venciju Njemačke i Francuske, pa je taj »trojni sporazum« 
intervenirao u Japanu na »prijateljski način«, a Japan je pod 
tim pritiskom triju država odmah sa »smijehom na licu« odu- 
stao od Liautunga i Port Artura, ali je odmah uvidio, da je 
mjesto Kine u Koreji dobio ruskoga takmaca, mnogo pogibelj - 
* 

nijega. Otpor Japana pomaže V. Britanija, koja je sklopila sa: 
Japanom defenzivni i ofenzivni ugovor (1902.), a to zbog toga, 


što je ova bila zabrinuta zbog nagla porasta Rusi je u Centralnoj 
Aziji u pravcu Indije; Japan sa druge strane je bio zabrinut, 
što je poluotok Liatung, koga je on morao isprazniti, Resi 
unajmila od Kine za 99 godina i tu utvrdila luku Port Artura 

pa je tako počela u Kini vršiti premoćni utjecaj, pomagana lake 
džurskom željeznicom, koja je u tri kraka bila izgrađena. Prvi 
krak je te željeznice išao od granice Sibirije do Harbina, drugi 
od Harbina u Vladivostok, a treći iz Harbina u Port Koln. Ru- 
sija je tako dobila otvoren put u toplo more, pa je sa svojom 
mornaricom postala pacifičkom silom, a to je smetalo i Japanu 
i V. Britaniji. Kako Rusija posjeduje dovoljno sirovina kod 
kuće, a industriju je dobivala iz Njemačke, nije se moglo Ru- 
siji ekonomski škoditi prekinuvši joj na moru dovoz dobara 

zato ju je Engleska mogla pobijati samo s pomoću jedne pe 
granične kopnene sile, a to je bio Japan. 

Te opreke su dovele do rusko-japanskog rata, a Japan jei 
bez navještaja rata torpedirao tri najveće ruske ratne lađe u 
Port Arturu. Rusija je na moru i kopnu bila potučena, a možda 
bi na kopnu bila poraz popravila, da nije buknula kod kuće re- 
volucija. Nagli uspjesi Japana nad jednom velikom evropskom 
silom zabrinuše Uniju, a ponešto i V. Britaniju, pa je Roose- 
velt, tadašnji predsjednik Unije, posredovao, da je došlo do 
mira u Portsmothu g. 1905., kojim Japan dobiva polovinu Sa- 
halina, Protektorat nad Korejom, južnu mandžursku željeznicu 
iz Port Artura do Kvang-chua, ali bez ratne odštete. Rusija se 
odriče Liautunga, koji vraća Kini, koja ga opet iznajmljuje 
Japanu za 25 godina. Tako maleni dobitak uz ogromne žrtve 
izazvao je u Japanu silno ogorčenje protiv Unije, no mir je 
prihvaćen, ali je pravac svoje politike Japan okrenuo protiv 
Unije. Problem Pacifika se ovime otvara i u tom okviru se danas 
razvija. V. Britaniji je doista savez Japana mnogo pomogao, 
da je mogla svoje sile u Evropi razvijati, gdje je bio na pomolu 
sukob s Njemačkom, a oba azijska protivnika Rusija i Japan 
našli su se sada u savezu protiv Njemačke; prva zbog toga, 

što je svoje težište sa istoka na Balkan prenijela, a druga, 
što joj je dobro dolazilo, da može u svjetskom ratu Njemačku 
istisnuti iz Kine. No engleska politika vodi računa o željama 
Unije, a ti isti interesi su se poklapali sa željama njenih 
pacifičkih Dominiona, pa je pri obnovljenju saveza sa _Ja- 
panom 1911. umetnula jednu točku, da ona ne ulazi u eventu- 
alne sukobe Japana sa Unijom. 

Japan je od početka svoje evropizacije vodio četiri rata, dva 
čisto domaća zbog Koreje i Mandžurije, a dva iz solidarnosti sa 
zapadnim vlastima: prvi pri bokserskom ustanku u Kini, a drugi 
u svjetskom ratu protiv Njemačke u Kini. 

Iskorišćujući Japan nemogućnost velikih sila, da bi se mogle 
uplesti u istočno azijska pitanja u doba svjetskoga rata, bez 
pravoga povoda, već jedino u cilju imperijalističkom, da za- 
gospoduje u Kini, postavlja joj dvadeset jedan zahtjev pod 
prijetnjom ultimatuma (1915.), a koji primljeni ne znače drugo 
nego gospodstvo Japana u Kini. Kina, nemoćna da se opre, 
prima sve uvjete, ali kineski narod u znak protesta proglašuje 
taj.dan danom žalosti. A kad nije mogao drugo, svoj otpor je 
počeo prenositi na bojkotiranje japanske robe. Japan je kasnije 
od svojih zahtjeva nešto popustio, ali nije popustio u onim 
točkama, koje se odnose na gospodstvo u Mandžuriji i unutar- 
njoj Mongoliji, koju je isto tako povukao u sferu svojih interesa. 
Pod tim zahtjevima Kina je produljila Japanu zakup u Liau- 
tungu na daljih 99 godina. Isto je tako produljila iskorišta- 
vanje južnomandžurske željeznice kao i željeznice Mukdena 
Antung (granica Koreje) također na daljih 99 godina. Japanci 
imaju pravo da se mogu naseljivati u Mandžuriji, kupovati i 
posjedovati zemlju, baviti se svakim poslom, ratarskim i indu- 
strijskim, te iskorišćivati rude. To isto smiju u istočnoj Mongo- 

liji. Unija koja je neugodno pratila to presizanje Japana u 
Kinu, čekala je konac svjetskoga rata, da rasčisti situaciju i u 
tu je svrhu sazvala konferenciju u Washingtonu od devet sila (V. 
Britanija, Unija, Japan, Francuska, Kina, Portugal, Italija Ho- 
landija i Belgija) god. 1921. na kojoj se imalo i pored drugih 
Pitanja riješiti i pitanje Kine. Predstavnici Kine Koo i Szen, 

računajući na rivalitet između Unije i Japana, znali su, da će 
imati potporu Unije. Oni su prema tomu razvili maksimalni 
program kineskih zahtjeva. U glavnom se radilo, da se ukinu 
svi ugovori Kini nametnuti, a ovdje se baš mislilo na dvadeset 
i jednu točku japanskih zahtjeva iz godine 1915.; dalje da se 
ukinu koncesije, exteritorijalnost, utjecajne sfere te strane cari- 
nare. Engleska se odrekla odmah luke Wei-Wei, a Japan Šan- 
tunga, za vrijeme svjetskoga rata okupiranog. U pitanju name- 
tnutih ugovora na sjednici 14. XII. predstavnici Kine su spo- 
menuli i ugovor japansko-kineski, koji je Kini ultimatumom bio 
nametnut. Predstavnik japanski je odbio da se o tome na konfe- 
renciji raspravlja, jer da će se to pitanje riješiti bilateralnim 
ugovorom između Kine i Japana. Time se japansko-kineski 
sukob na toj konferenciji nije riješio. Premda je Kina zaista po- 
stigla u mnogom pogledu velike uspjehe na konferenciji, ali 
pogledom na Mandžuriju izričito ništa, zato je Unija htjela da 
i to pitanje barem indirektno bude riješeno, predložila četiri 
principa za Kinu, koja su jednoglasno bila prihvaćena, a to su: 
1. Sve sile se obvezuju, da će poštivati suverenost, teritorijalnu 
cjelovitost i upravnu nezavisnost Kine; 2. Obvezuju se, da će 
Kini dati mogućnost da se razvija i osigura stalnu i jaku vlast; 
3. da će svi narodi u Kini imati jednaka prava za trgovinu i 
industriju; 4. Da strane sile ne će iskorištavati anarhiju u 
Kini, da bi dobile posebne povlastice. 

Unija je htjela ovom prilikom da riješi i drugo pitanje na 
konferenciji, i to pitanje pomorskog naoružavanja i pitanje slo- 
bode mora, koje je pitanje sa prvim uzano vezano, a koje je već 
Wilson među svojih 14 točaka kao zahtjev Amerike postavio. 
Interesi Amerike su se u posljednje vrijeme u Pacifiku i u svi- 
jetu naglo digli, ali se i moć Japana iz dana u dan jačala. Ame- 
rika je vidjela, da zbog svojih dvooceanskih obala i svoga ne- 
zgodnoga geografskog položaja u Pacifiku treba jaku morna- 
ricu, a posebice su njeni ekonomski interesi silno porasli u Kini, 
pa je za nju bila imperativna nužda, da pojača svoju ratnu mor- 
naricu. Japan je za uzvrat to isto činio i tako je nastalo natje- 
canje slično onome između Engleske i Njemačke prije rata. 

O tom pitanju se povela rasprava između pet velikih sila 
(Unija, Engleska, Francuska, Japan i Malija), ali bez sja pa 
je stvoren zaključak, da se ograniči natjecanje u gradnji ađai 
da se odredi maksimum za svaku državu, što je 1 učinjeno pra 
omjeru 5:5:3:1.75:1.75. Unija je dobila s Engleskom paritet, ali 
samo u tonaži oklopnjača, dok se pitanje krstarica i podmornica 
imalo riješiti kasnije, a to se riješilo na konferenciji u Londonu g. 
1930., no bez sudjelovanja Francuske i Nalije, koje se nijesu 
mogle složiti u visini međusobne tonaže. Na toj ane. ja- 
panska je kvota nešto povišena od 60%, na 70%: prema nie 
ali je Unija postigla potpuni paritet s Engleskom, no taj parite 
je za nju bio samo sredstvo za postignuće njenog .. ara 
cipa, slobode mora. Engleska se ovdje odriče spram eri 
prava, da smeta američku trgovinu neratnog materijala, bilo 
s kime za vrijeme rata, Engleska se ovime odrekla svoje tristo- 
godišnje supremacije na moru. ' 
dk ok ni sada prevlast od Engleske do Ceylona i 
od Singapura do Sidneya; Unija u američkim vodama, a Japan 
zapadno od Havajskih otoka, te uz obalu azijsku. 2 

Unija je, gledajući sve veće opreke u Evropi i Paci iku, po- 
sebice između Kine i Japana, sve jačega naoružanja i _ 
šavanje evropskih pitanja, mislila, da spriječi svaki ratni suko 
obilaznim načinom, pa je izišla sa Kelloggovim paktom. Potpis- 
nice države se odriču rata kao sredstva nacionalne politike, a 
svaku promjenu međusobnih odnosa imaju tražiti da riješe mir- 


nim načinom (1928.). 


MANDŽURSKO PITANJE. 


Mandžurija je posebna zemlja dalekog istoka, koja je vrlo 
kasno bila otvorena gospodarskom razvoju. Ona je bila na neki 
način leno i naslijeđe dinastije Mandžu, koja je god. 1644. za- 
vladala Kinom, pa se služila mandžurskim stanovništvom kao 
potporom za svoje vladanje u Kini i odatle uzimala činovnike i 
vojnike. Za kineske iseljenike bila je Mandžurija za više vje- 
kova zatvorena, pače žene se nijesu smjele tamo useljavati sve 


» 

do g. 1878. pa je tako iscrpljivana od dinastije i radi nestašice 
novih useljenika ostala gotovo pusta bez stanovništva. Kada je 
Rusija uhvatila jači korijen na Istoku i devedesetih godina pro- 
šloga vijeka htjela svome velikom carstvu, da izgradi luku na 
moru, sklopila je sa Kinom konvenciju, kojom dobiva pravo, da 


preko Mandžurije gradi željeznicu za Vladivostok s jednim. 


ogrankom za Port Artur. Pri gradnji željeznice došlo je iz Kine 
u Mandžuriju preko milijun kineskih radnika, pa se vrijednost 
Mandžurije već počela dizati, a Pri tome su Rusi osnovali grad 
Harbin, koji danas broji oko pol milijuna stanovnika. U ugovoru 
između Rusije i Kine, ovoj je bio priznat integritet i suverenitet 


nad Mandžurijom. Ruski istup u Mandžuriji je izazvao japan- 


skog rivala, koji je prije od nje znao za gospodarsku vrijednost 
zemlje, pa je vidio u tom ruskom činu ne samo jačenje ruskog 
utjecaja u Kini, a slabljenje svoga, već i ugrožene svoje pozicije 
u Koreji, pa je došlo, kako je spomenuto, među njima do rata. 
Rusija je iza rata bila iz južne Mandžurije istisnuta i ograničena 


na iskorišćavanje istočne Kineske željeznice, koja vodi iz Man- . 


čulija do Pograničnaje i iz Harbina do Koang-Čua. 
. Mandžurija je tako više godina postala središtem raznih g0- 
spodarskih i političkih događaja, koji više nijesu ograničeni na 
sam daleki Istok, već imadu i svjetsko značenje. Mandžurija je 
od svih dosadašnjih ugovora pa i japanskih bila priznata kao ki- 
neska zemlja i imala je sa Kinom istu dominaciju, kako i Lytton 
u svom izvještaju potvrđuje. Velika je oko 1 mil. kmž, po tom 
više nego imaju Francuska i Italija zajedno. Do g. 1906. bilo je u 
Mandžuriji oko 13. mil. stan. a taj broj je narastao na trideset 
milijuna, od kojih je 28 mil. Kineza, 1 mil. Korejanaca, oko 240 
tisuća Japanaca, oko 100 tisuća Mongola i Tunguza te nešto oko 
15 hiljada Rusa. Useljenje kineskih gomila u Mandžuriju po- 
magano je onim tajnim instinktom žute rase, kojim se u više na- 
vrata u svjetskoj povijesti vršilo pomicanje azijskih naroda sa 
brzinom vihora (Huni, Mongoli, Avari). To kinesko seljenje u 
Mandžuriju kroz posljednjih 15 g. daleko natkriljuje tako zvanu 
povijesnu seobu naroda u Evropi, a u tome se pomicanju očituje. 
u Mandžuriji fizička pojava, da pred pritiskom prenaseljenih 

krajeva, drugi, slabo naseljeni uzmiču. Tako je aaa s sad: 
nom penetracijom osvojila svu Mandžuriju i izvršila u kra “ 
vrijeme veliko djelo, pa su pusti i neplodni krajevi peoa 
u plodne zemlje i vrtove. Kineski seljak je ustrajnim svakida 
njim radom i borbom sa prirodom izveo ba promjenu i on u 
utakmici između Rusa i Japanaca kao treći izišao pobjednikom, 
jer zemlja pripada uvijek onima, koji je obrađuju. Baer 
To veliko pomicanje gladnih gomila postalo je velo. ak- 
tor u problemu Dalekog Istoka, pa se to jednako tiče Ke < 
pana, kao i Rusije, jer da će iz Mandžurije, u bližoj . aljoj 
budućnosti prenapučene, nastati pritisak i na ruske zemlje, stoji 
izvan svake sumnje, jer se Kinezi mogu za razliku od Japanaca 
da priuče na svaku klimu. ' KELE 
Mandžurija obiluje sirovinama svake vrsti, pa je Eu ai 
ako ne prvi proizvađač, jer Kina ju natkriljuje, a svakako ia 
izvozač sajova graha; rodi tu mnogo pšenice, .sorguma, a im 
više šuma no i jedna kineska pokrajina; velik je ribolov; ee 
vodi velike količine ugljena (15 milijuna tona), a ima ga po 
zemljom kao ni jedna pokrajina istočne Azije; mnogo &. a 
rudnika željeza i to mnogo više nego u Japanu; ima tu az x 
zlata, bakrenih i srebrnih ruda. U stepana na zapadu ima soli i 
sode. Stočarstvo je slabo osim ovaca i divljeg svilca; kg 
lov na krznaše. Zemlja, bogata sirovinama, kao što jeftinom ki- 
neskom radnom snagom, postala je središtem velike ika 238 
radinosti, a to je izveo najviše Japan, koji je tu soje velike 
kapitale, svoje i od Unije pozajmljene, pa se razvila in lustrija 
velikih mlinova, mnoge su talionice željeza, staklare, gorirni 
svilare; jaka je kožna i aluminijeva industrija, kao “a i ea 
strija emajliranog posuđa, keramička i cementna, a ta 2. i : : 
strija elektriciteta, brodogradnje, cigareta, tekstilne robe, ratar- 
skih strojeva i motora, a taj je razvoj tako brz, moe maa 
upoređuju sa razvitkom u zapadnom dijelu ZI ez osa 
sumnje tome je Japan najviše pridonio, ali sami . . 
zuju veliku poduzetnost duha, pa se već opaža ša na a 
strija u Mandžuriji, a to je tu lako, jer nema starih 5 ž ž 
bi usporavale i priječile napredak. Mandžurija je doista kolo 


313 














jalna zemlja, ali ne u običnom smislu kao strani posjed koje i 
Perijalističke države — istom Japan hoće sada da to se eda. 
nezavisnošću učini — već je ona kolonijalna zemlja u aa i 
značenju te riječi, kao prostor kineskih naseljenika; u (Po 
a redu kolonijalna zemlja za plasiranje japanske soba i . i- 
ta] a, pa sada već dvije trećine uvoza dolazi iz Japana. Za Ru. 
eda . ona važna u socijalnom i geopolitičkom pogledu; u gospo- 
darskom pogledu je Mandžurija za nju od male ražnosti je : 
Što ima Mandžuri ja, ima i Rusija u Sibiri ji. Japan treba Mandžu. 
riju u političkom pogledu, da može odatle nadzirati Kinu i a 
“avau njenu konsolidaciju i jačanje. Ali da se Ši ht a 
La u Mandžuriji mogu shvatiti, treba nekoliko po- 
niaah moa o jeren ekonomskom stanju. Otočni Ja- 
ada taka 00 km? sa 64 mil. stanovnika, a zajedno sa svo- 
jim olonijama ima već 93 milijuna stanovnika. Porast stanov- 
es ou a Po oi a taj porast traže japanski 
lržav. » KaKo 1 Mussolini u Italiji, da mogu sa svoj 
| pr jk map ugi jači utjecaj u mabnendnni roi 
ici. * ratarske je u Japanu malo i vrlo je rasparčana 
je samo 31%, posjednik, a ostali su zakupnici ili Pag 
s ma zajedno. Jedva polovina keno i adjtat ire pv h . 
va ne Prde aka se plaća gospodarima 56% bruto stikoda. 
su bii zijerki slučajevi; cada ih nema. Japan oj ai to 
iki s] e ih nema. Japanci daju m j 
I vasi Što iz čežnje da budu u di Masa ono . ž 
njene gotovo religiozne časti, što je učeni ljudi posv da 
na Istoku uživaju. Ali takovo gomilanje školovanih 1 Pedi io i 
posljedicu, da danas ima preko 800 hiljada neuposlenih kao 
Japana stoji odmah iza Belgije, Engleske i Holandije ali k ke 
Japan ima malo kulturne zemlje, jedva 15%, to je rodeo . 
Paka pram ee Sd aa na svijetu, jer dolazi 956 1 idi ga 
ometar. Brdoviti se krajevi u Japan jui 
ne naseljuju, a kako nema stoke, jer AE onak, a : 
je jedan veliki dio zemlje bez uporabe. Osim svile Japan Aki 
nikakvog IZVOZa svojih sirovina, pa je upućen za svo * maa 
na tuđe proizvode. U zemlji je vrlo malo ugljena i Jia ae 

velikim silama troši najmanje ugljena po osobi; pače stoji iza 
Italije. Da dade zaradu prenapučenom stanovništvu, treba ili 
da osvaja tuđe zemlje, što je vrlo pogibeljno i riskantno, ili da 
se iseljuje, ili da radi kod kuće za drugoga, stvarajući indu- 
striju. Iseljavanje pak Japanaca je minimalno, jer oni vole svoju 
zemlju, pa svi napori vlade u tom pravcu ostaju bez uspjeha. 
Svih Japanaca preko mora ima oko 600 tisuća, u Koreji ih je samo 
2.38%, a u cijeloj Aziji 320.000, od čega u Manžuriji 240.000. 
Drugi je metod, da se prehrani domaće stanovništvo uvozom, a 
da se otplati taj uvoz izvozom domaće industrije. Japan je pre- 
gnuo, da što jače razvije industriju i razvio ju je u svakom po- 
gledu, a osobito tekstilnu, ali tržište za njegovu robu je samo 
Azija, i to Kina i Indija, kamo ide 54%: svega izvoza njegove 
tekstilne robe. Shvatljivo je stoga, da je Japan pogođen kines- 
kim bojkotom, koji je opet obrambeno sredstvo Kine protiv ja- 
panskog presizanja u njegova prava. Japan da izbjegne bojkot, 
počeo je dizati industriju u samoj Kini, i to u različitim koncesi- 
jama, pa je on danas gotovo dostigao kineski broj vretena. Po- 
gibelj je stoga velika, da se zbog prenapučenosti i ekonomske 
krize Japan ne počme širiti na azijskom kontinentu na štetu svo- 
jih susjeda, ili da ne izazove sukob na Pacifiku. 

Ovo stanje je prava pozadina japanskog prodiranja u Man- 
džuriju, gdje Japan već decenijima radi, da tom zemljom za- 
vlada i da uhvati korijen za svoju ekspanziju, pa da tom ze- 
mljom prekine izravne veze između Rusije i Kine, čime bi Kinu 
jače uveo u svoju interesnu sferu. 

Bilo je doista trvenja između kineskih vlasti i japanskih u toj 
zemlji, ali nijesu bila takove prirode, da bi morali dovesti do 
rata. Rat je započeo iznenada, bombardiranjem Mukdena 
18. IX., a time je pitanje ušlo u kritičku fazu. Japan je bez 
svake sumnje, kako i Lyttonov izvještaj spominje, za taj na- 
padaj imao davno već spremljenu osnovu, a samo bombardi- 
ranje nije mu bilo važno kao obrana svojih interesa, pa se 
on ima smatrati kao napadač. Kina se, netom je neprijateljstvo 
započelo, obratila na Ligu naroda za posredovanje, jer da je 
nastupio slučaj predviđen u 11. članku Ligina pakta, kao što je 

time povrijeđen i washingtonski ugovor i Kellogov pakt, koje je 
Japan potpisao. Japanci su nastojali svu krivnju baciti na Kineze, 
jer da su ovi napadači na južno-mandžursku željeznicu, i da 
Japan ne će rata, već da se nalazi u samoobrani. Tako se vodio 
rat u Mandžuriji, a da rat nije bio naviješten. Rasprave su se u 
tom pitanju odugovlačile, dok nije bilo zaključeno, da se izašalje 
komisija Lige naroda, koja će stvar na licu mjesta ispitati, a ta 
je poslata pod vodstvom Lyttonovim, i ovih je dana dala izvještaj 
Ligi, koji je bio i objelodanjen. Međutim je Japan, sluteći kakav 
će biti izvještaj, dao proglasiti Mandžuriju nezavisnom državom 
pod imenom Madžu-Kuo i odmah sklopio s. njome defenzivni 
ugovor. Da je ta t. zv. nezavisna država u vlasti Japana, i da su 
sve vlasti samo marionete u rukama njegovim, stoji izvan svake 
sumnje, ali nastaje pitanje, tko će i kakova će se sredstva upo- 
trijebiti, da se Japan prisili na uzmak. Unija je u prvom redu 
pogođena, a odmah iza nje, osim Kine, o kojoj se radi, Rusija, 
koja će gospodstvom Japana u Mandžuriji svakako biti oštećena 
u svojim interesima, a naročito Unija u pitanju vlasti u Paci- 
fiku. Nego što i Lyttonov izvještaj spominje, Japan ima posebne 
ekonomske interese, u toj zemlji, a Mandžurija je dio kineske 
države, pa bi se to pitanje moglo riješiti jednim kompromisom; 
priznanjem naime japanskih interesa, kao što i suverenosti Kine 
nad tom zemljom, te utanačenjem nekoga trgovačkog ugovora 
među njima, ali ni Japan a ni Kina posve nisu s time spora- 
zumni. ; 

Za Kinu ostaju tri puta otvorena: ili da se priključi Ru- 
siji, ili Japanu, ili da ostane za sebe. Priključak na Rusiju želi 
kantonska vlada, ali to bi značilo okret 470 milijuna ljudi na 
ideologiju komunizma. Pitanje nastaje, da li u seljačkom narodu, 
kakav su Kinezi, postoje opreke na život i smrt između oba 
socijalna i ekonomska principa, koji danas razdiru evropsko 
čovječanstvo, pa ne će li mjesto da komunist bude pred Kinezom 
Kinez biti uvijek pred komunistom. 

U drugom redu bi to dovelo do bezbroja sukoba sa kapita- 
lističkim državama, koje bi u Japanu gledale čuvara reda i da- 
našnjeg poretka u svijetu. 

Drugi put vodi do pristajanja uz Japan i do priznanja ne 


ša : : Pe 
samo nezavisne Mandžurije pod njegovim protektoratom već i 


do sklapanja saveza s njime. To bi dovelo do sukoba ne samo 
s Rusijom — kamo bi bile upućene gladne kineske gomile — 
već i s ostalim zapadnim narodima. U ovom slučaju bi se počeo 
ostvarivati plan: Azija Azijcima. 

Ovoj ideologiji ne bi bila nesklona nankinška dala. i onako 
kapitalistički nastrojena, ali je danas nemoguća zbog opiranja 
javnog mišljenja u Kini. ' 

Treći put je ovaj, kojim danas kroči Kina, a nije drugo ne- 


go nepriznavanje japanskog djelovanja i pozivanje na svoja 


suverenska prava kao što i bojkotiranja japanske robe. Kako je 
gospodarstvo u Kini primitivno, a u Japanu savršeno na osno- 
vici moderne tehnike, to su gubici za Japan znatno veći, pa 
bude li mogla ustrajati Kina na ovom putu, ona će imati pred- 
nost pred Japanom. 

Jedno se ne može mimoići, da se u ovoj maloj raspravici ne 
dade odgovor na pitanje, zašto je Japan baš lanjske godine za- 
počeo neprijateljstva u Mandžuriji. Japan, kako je spomenuto, 
nije pošteđen u ovoj svjetskoj krizi, već se ona iz dana u dan za- 
oštruje, pa je htio naći izlaz istupom prema vani. Japanov je 
plan jasan, da na kontinentu Kina bude što slabija, a ta slabost 
se Kine očitovala u g. 1930., kada je ponovno rasplamsao gra- 
đanski rat, kad je pala vrijednost srebra, kada je poplava uni- 
štila ogromne dijelove zemlje, a Japanu nije ostalo sakrito, da 
uza sve to Kina čini velike napore, da se ojača i izvježba voj- 
sku, pa bi ta vojska mogla prodrijeti u Mandžuriju protiv njega, 
a osim toga da su antijapanskim bojkotom oštećeni veliki inte- 
resi njegovi u Kini. Druge su države, naročito na zapadu, bile 
zaposlene svojim brigama; Engleska je morala ulagati svu ener- 
giju, da prehrani nezaposleno stanovništvo, pa nije mogla nigdje 
istupiti jače prema vani; u isto doba se u škotskim vodama pobu- 
nila momčad radi sniženja plaća, pa je »Obseryer« napisao, da 
je Japan baš tada istupio, kada je Engleska bila vezana tim teš- , 
kim domaćim brigama. I u Uniji se već počela javljati kriza; 
mnoge su banke propale, nezaposlenost se digla; u Evropi pak 

Liga Naroda nije imala snage, da jače istupi, jer su se odnošaji 
između Francuske i Njemačke, ako ne zaoštravali, a svakako sta- 
jali na mrtvoj točci. I tako je ovo stanje izrabio, koristeći se sla- 
bošću drugih sila. 

Francuska štampa je bila gotovo sva na strani japanskoj iz 
više razloga. Glavni su ti, što ih i Ballet spominje, da je Japan 
čuvar reda i svetosti ugovora, premda Kina proglasuje te 
ugovore nevaljalima, jer su joj silom bili nametnuti. Ako se 
svetost ugovora ne poštuje, onda bi mogla Njemačka — veli Bal- 
let — proglasiti i Versaillski ugovorom nevaljalim. U drugom 
redu, Japan pomaže u Ženevi sve francuske teze, kao »svetost« 
ugovora, pitanje sigurnosti i razoružanja. 


Lyttonov izvještaj je uznemirio Japan, pa se je novinstvo 
počelo oštro boriti protiv njega, a sama japanska vlada je izja- 
vila, da je u mnogom pogledu neispravan i da će ona na njega 
odgovoriti. U isto vrijeme se spominje, da će se tamo osnovati 
azijska Liga naroda i da će Japan istupiti iz evropske i proglasiti 
za Aziju azijsku Monrojevu nauku. No sve te prijetnje, da se 
ostvare, morao bi Japan prije svega skrenuti sa staze svoje evrop- 
ske civilizacije. Koliko vodi s Kinom rat, već time negira azij- 
ski rasni osjećaj solidarnosti, kojimu su najčišći i najveći pred- 
stavnici Kinezi. U isto doba morao bi prestati njegov imperijali- 
zam na azijskom kontinentu, jer se saradnja azijskih naroda ne 
može ni zamisliti u slučaju podjarmljivanja jednog drugome. Ja- 
pan asimilirajući evropsku kulturu, stvorio je jaz između sebe i 
azijske civilizacije, kao što između sebe i azijskih naroda. U sva- 
koj civilizaciji, kako je poznato, očituje se posebno iskustvo, koje 
se u dugom razvoju dobiva, a iskustvo, koje je Japan u ovo po 
vijeka s evropskom civilizacijom dobio, nije tako dugo, da bi 
izbrisalo starije, drugačije, pamćenje. Zato Kipling ispravno 
veli, da se Istok i Zapad ne će nikada pomiriti. 


U drugom je redu zapadna civilizacija stvorila moderni 


Japan i učinila ga najboljim predstavnikom azijskih naroda, pa. 


bi za njega bilo pogibeljno prekinuti veze, koje i onako sa svjet- 
skim prometom i gospodarstvom postaju iz dana u dan uzanije. 


318 





=. 








>pjška 


,. ivo , 


Ta solidarnost sa Zapadom već je pokolebana i bez obzira 
na japanski imperijalizam u istočnoj Aziji, zbog pitanja japan- 
skih useljenika u Uniji, kojima je bilo useljavanje sprječavano, 
a konačno god. 1924. i zabranjeno, dok je za bijele narode 
samo kvota bila snižena. 

Japan je smatrao, da je asimilicija evropske civilizacije, ali 
ne kulture — jer ta je psihičnog izvora — bila dovoljna, da 
može u obitelji čovječanstva uzimati jednako mjesto. Ovako 
ga se zbog rasnog karaktera smatra nižim od ostalih, a tu afir- 
maciju nejednakosti smatra svaki Japanac kao lično poniženje 
i uvredu. 

Taj osjećajni momenat, inače vrlo jak posvuda u Orijentu, 
kod Japanaca je još jači, što su se oni u borbama i sa bijelim 
narodima u posljednjem vijeku pokazali nadmoćnijima. 

Za razumijevanje pacifičkih problema i ovaj psihički mo- 
menat treba imati u vidu, jer se njime dinamika i ostalih opre- 
ka znatno povećava. 

DR MIHOVIL MANDIĆ, SARAJEVO 


ZEMALJSKI MUZEJ U SARAJEVU 


I. MUZEJSKE ZGRADE I PROSTORIJE 


Zemaljski muzej u Sarajevu kulturna je institucija prvoga reda i sa 
svojim neprocjenjivim zbirkama prva je i najbogatija u čitavoj Jugosla- 
viji. Sastoji se od 4 impozantne, prema sjeveru okrenute zgrade u klasič- 
nom stilu, koje služe Sarajevu za ures (u Vojvode Putnika ulici, nasuprot 2 
skladištu »Špedicije«). Zgrade su sazidane u obliku paviljon, a povučene 
unatrag, pa se tako dobilo više prostora za nasade i terase Botaničkog vrta 
oko svih paviljona. 

Do glavnoga ulaza u muzej vode široke stepenice, Kroz velika, teška 
vrata stupiš u svijetlo predvorje s visokim svodom, koji dobiva svjetlost 
ozgor; tu je na desnoj strani garderoba, na lijevoj stražarnica, a na zidu 
relijefna slika bivšeg austro-ugarskog ministra B. Kalaja s latinskim nat- 
pisom. On je za austrijske uprave bio glavni promicatelj kulturnih institu- 
cija, a naročito se brinuo za napredak ovoga muzeja. U sredini predvorja 
stoji postament za palmu i male ciprese iz Botaničkog vrta, koje ovdje pre- 
zime zimu. 

Zemaljski se muzej sastoji od 7 odjeljenja ili 7 muzeja, jer svako odje- 
ljenje sačinjava za se jednu cjelinu. 

Razgledanje zbirki započinje obično u ovom paviljonu. To je Arheo- 
loški paviljon, razdijeljen predvorjem u Prehistorijsko odjeljenje 
(lijevo) i Historijsko odjeljenje (desno). : 

Prehistorijskom odjeljenju pripadaju 2 zbirke: a) Pre- 
histor. zbirka sastoji se od velike dvorane u prizemlju s arkadama i 
sa svjetlošću odozgo za srednji dio, pa od galerije u I. katu s isto takvim 
arkadama i svjetlošću. 

U 4 ugla prizemne dvorane ostavljene su 2 sobe za skladišta i rezervu, 
radionicu i poslužitelja. Prve su 2 sobe već upotrebljene za b) Antropo- 
lošku zbirku i za Zbirku muzejskih klišeja, a poslužiteljeva služi za 
malu muzejsku štampariju. 

Od Štamparije vode sporedne stepenice u I. sprat, gdje je smještena 
muzejska Fotokamera i 2 sobe za kancelarije upravitelja ovih zbirki; uz 
Fotokameru su vrata za prolaz na galeriju, a u suprotnim uglovima gale- 
rije još 2 sobe od kojih je jedna udešena za rad naših i stranih nauče- 
njaka, kad se zadržavaju + muzeju u naučne svrhe, tako da im se daje pri- 
lika, da mirno i nesmetane vrše svoje studije na obilnim materijalima pa 


i publikacijama muzeja — komfor, koji se ne može na žalost pružiti nauč- 


nim radnicima u mnogim drugim našim muzejima; — u drugoj je privre- 
meno smješten nedavno osnovani Gradski muzej. 

Ormar s prehistorijskim starinama 
iz sošnica u Donjoj Dolini 














Sredovječni nadgrobni spomenici u Botaničkom vrtu 
Zemaljskog muzeja u Sarajevu 














. Od Štamparije vode dolje tamne stepenić€ u prostrani magazin, gdje 
su deponirani skartirani predmeti. 

Historijsko odjeljenje sastoji se od Rimsko-grčke i Sredo- 
vječne zbirke. Tlo je glavne dvorane spušteno gotovo do nivoa terena, pa u 
tu prostranu dvoranu s klasičnim stupovima, u kojoj je smješten lapidarij, 
vode kratke stepenice te zbog toga nije ovdje ostalo mjesta za magazin, 


Prizemne prostorije po uglovima služe što za same zbirke, što za skla- 
dište, radionicu i poslužiteljevu sobu. U I. je katu smještena Zbirka rimskih 
novaca, dobro rasvijetljena odozgor, dalje Sredovječna zbirka, knjižnica 
Zbirke balkanskih zemalja, ističu se tu naročito sobe pjesnika Kranjčevića i 
Šantića s originalnim namještajem, a dalje su kancelarije za upravitelja 
i muzejske činovnike ovog odjeljenja. 

U dvorištu je malen ali uzorno vođen Botanički vrt s cijelim 
nizom specijalnih bosanskih dotično za Bosnu karakterističnih vrsta biljaka. 
Tu je smješteno i nekoliko sredovječnih nadgrobnih spomenika (sl. 4.) t. zv. 
stećaka sa vanredno zanimljivim uklesanim ornamentima, figuralnim reli- 
jefima i napisima (na pr. čuveni stećak iz Zgošće). 

Nasuprot Arheološkog paviljona na južnoj strani nalazi se Prirod- 


njački paviljon, koji zaprema čitavu dužinu tog fronta. Srednji dio 


zgrade ima ulaz na dvoje simetrične stepenice u prvi sprat. Među njima 
je prostor za zbirke (pa jedna kancelarija i radionica s predsobljem). Oba 
krila imaju u prizemlju prema sjeveru okrenute prostorije za kancelarije, 
radionice, sporedne stepenice, sobe za skladišta i dvoranu za zbirku, a 
prema jugu prostorije za zbirke, koje su djelomično smještene i po gale- 
rijama uzdužnih dvorana na krajevima krila te dobivaju svjetlost odozgor. 

U prizemlju ovog paviljona smješteno je jedno Zoološko odje- 
ljenje t. j. Zbirka kičmenjaka (desno) i Mineraloško-geoleško 
odjeljenje (lijevo), a u prvom spratu je drugo Zoološko odje- 


ljenje t. j. Zbirka beskičmenjaka pa Botaničko odjeljenje i 


Fitopatološki zavod — sve sama odjeljenja čuvena kao i prehi- 
storijsko i u stranom svijetu zbog svojih vrijednih primjeraka kao i zbog 
odličnih stručnjaka, koji su tu radili. 

Najmanji je Etnografski paviljon smješten između Arheolo- 
škog i Prirodnjačkog. U prizemlju su s obje strane ulaza prostorije za 
Etnografsku zbirku, a u prvom katu ima više soba aranžirano u 
bosanskom stilu, upravo niz koja s ponamještenim figurinama narodnih 
nošnji (pa upraviteljeva kancelarija s predsobljem i rezervnim prostorom). 
Sav je paviljon izrađen iznutra u istom stilu pa je poznat i pod imenom 
»Bosanski paviljon«. 

Na suprotnoj strani od Etnografskg leži Upravni paviljon Tu 
su smještene kancelarije za direktora, tajnika i manipulantnog činovnika 
odnosno muzejskog crtača, pa telefonska centrala za sve muzejske zgrade 
i soba za konferiranje. 

U prvom je spratu ovog paviljona muzejska Biblioteka s mnogo 
tisuća knjiga, pribranih s osobitim obzirom na Bosnu i Hercegovinu a i 
mala Galerija slika dijelom na hodniku smještena, soba za muzejski 
dragocjeni Arhiv s rukopisnim materijalima, starim turskim rukopisima 
it. di bibliotekarskog pomoćnika, daju mogućnosti uz ostale spomenute 
prostorije, da svaki od činovnika ondje nesmetano radi. 

Muzej je opremljen centralnim loženjem, (parno grijanje nižeg pri- 
tiska); paviljoni su spojeni s ložionom drvenim kanalima, koji su provedeni 
ispod terasa, a u Botaničkom su vrtu obilježeni zbog osobitih razloga drve- 
nim stupićima sa slovom »K« (jedini Upravni paviljon ima obične peći). 
Sprave su za centralno loženje sa stanom za ložača i s prostorom za gorivo 
smještene pod lijevim krilom Prirodnjačkog paviljona, ispod kojega je 
načinjen prolaz od Vilsonova šetališta do Botaničkog vrta. Ali je to cen- 
tralno loženje zbog štednje preskupog ugljena već davno napušteno. Zbirke 
su u zimsko doba nezagrijane, a lože se samo kancelarije i radionice, koje 
imaju u pričuvi obične peći. ' 

Zbirke nemaju rasvjete već samo kancelarije i radionice imaju elek- 
tričnu rasvjetu. 


Gradnja je muzejskih zgrada započeta god. 1909. Rudilo se je na 
zome preko 4 godine, a svečano otvorenje bilo je 4. oktobra 1913., što po- 
škazuje, s koliko je savjesnosti i promišljenosti osnivana i u život privođena 
ova naša najistaknutija muzejska institucija. 

Cjelokupna površina, na kojoj je podignut Zemaljski muzej, iznosi 
24.070 kv. met., a sve 4 zgrade stajale su 1,574.915 zlatnih kruna. 

U muzejskim prostorijama i oko njih pazi se mnogo na držanje reda 
i čistoće, pa to zahtijeva i od posjetilaca (ulaznina je 5 Din po osobi, 
a za đake i vojnike po 2 Din). Od plaćanja ulaznine oslobođeni su dakako 
domaći i strani naučenjaci, a đaci i vojnici samo kad dolaze u grupama 
pod nadzorom svojih starješina. 


II. POSTANAK I RAZVOJ ZEMALJSKOG MUZEJA 


Ova se kulturna institucija razvila od nekadašnjeg Arheološkog 
društva. To je društvo osnovano na poticaj poduzetnog gradskog fizika 
u Sarajevu dra J. Makanca i njegovih prijatelja u maju god. 1885. 
Bojeći se da mnoge starine u Bosni.i Hercegovini ne propanu ili da se 
kojekuda ne raznesu, i nastojeći da zainteresiraju i naš i strani. svijet za 
ove u naučnom pogledu gotovo netaknute zemlje, radilo. je ovo društvo 
intenzivno oko osnivanja muzeja u Sarajevu. Dotada se znalo i pisalo o 
Bosni i Hercegovini malo, jer su strani naučnjaci zbog nesigurnosti u zemlji 
i loših komunikacija rijetko kada dolazili ovamo, a domaćih učenih ljudi 
nije tada još ni bilo. 

Posuđe mlađega kamenog doba iz Butmira. — Zem. muzej u Sarajevu. 


Tadašnji zajednički ministar financija B. Kalaj, kojemu je bila po- 
vjerena uprava Bosne i Hercegovine, želio je da budući muzej u Sarajevu 
bude privredna, a ne čisto naučna institucija. Da njegovoj želji udovolji, 
pozva uprava spomenutog društva god. 1886. dra Ćiru Truhelka, pri- 
stava Umjetno-obrtnog muzeja u Zagrebu, da kao stručnjak organizira rad 
Arheološkog društva i pripremi što je potrebno za osnivanje budućega 
muzeja. 


Ali Truhelka u društvu s poznatim ornitologom O. Reiserom i rudar- 
skim satnikom, marljivim i savjesnim arheologom V. Radinskym poda radu 
novog zavoda čisto naučan pravac. Oni počeše odmah putovati po čitavoj 
zemlji, u kojoj nađoše mnogo novih, doslije nepoznatih, a za razvoj no- 
voga zavoda važnih objekata. Nije dugo potrajalo, a već su bili puni 
crmari dviju malih soba u zgradi Zemaljske vlade, koje su služile za mu- 
zej. Tim zainteresovaše oni za ovu instituciju i upravu i narod u čitavoj 
zemlji. Stoga ustupi Zem. vlada za muzej 6 soba na Crkvenom, danas Fra 
Grge Martića trgu kod katedrale. Tu je Zemaljski muzej svečano otvoren 
i proglašen državnim zavodom (1. februara 1888.), a na čelo mu je posta- 
vljen vladin savjetnik Kosta H&rmann ' 


Tako je novom zavodu osiguran opstanak i napredak. Svake godine 
podjeljivaše mu država dovoljno sredstava za uzdržavanje, sređivanje. i 
proširivanje zbirki, a sa svih strana javljaju se zaista revni, marni pače i 
zaneseni sabirači starina, faune, flore i minerala kao pomagači u tome 
poslu. 

Muzejske su se zbirke povećavale svake godine znatno, tako da više 
ne pomagaše ni akviriranje novih ni adaptiranje starih prostorija u toj ve- 
likoj, za muzej nepodesnoj zgradi, već su se iznajmljivali privatni stanovi. 

Stoga se sve više osjećaše potreba, da se za muzej sagradi posebna 
zgrada. Toj je potrebi napokon udovoljeno god. 1909. Već je spomenuto 
da se te godine započelo zidanje današnje monumentalne zgrade sa 4 pa- 
viljona. Sve se izvodilo po nacrtima građevinskog nadsavjetnika, arhitekta 
K. Patika, koji je u Glasniku -za god. 1914. sve: 4 muzejske zgrade 


% 


323 Ž 


s uspjelim ilustracijama i preglednim planom potanko opisao i tako nam 
sačuvao mnoga ovdje navedena data. 
Zgrade su, kako je rečeno, dovršene i svečano otvorene u oktobru 1913. 


III. ORGANIZACIJA I NAUČNI RAD ZEM. MUZEJA DO GOD. 1918. 


U novoj zgradi provedena je i bolja organizacija Zem. muzeja. Svako 
je odjeljenje dobilo svoga upravitelja ili kustosa, zatim po jednoga tehnič- 
kog činovnika (preparatora) i po jednog poslužitelja. 

Kustosi su, po muzejskom statutu od god. 1913., u svome naučnom 
radu potpuno samostalni. Oni treba da budu akademski graduirani, premda 
im do danas nije dat čin, koji bi im pripadao. Dužnosti im se sastoje: 

a) u savjesnom obrađivanju naučnog materijala; 

b) u spremanju za predavanja iz njihova naučnog područja; 

c) u stalnoj pažnji za povećanjem zbirki; . 

d) u korektnom konzerviranju i postavljanju predmeta; 

€) u točnom vođenju inventara i drugih službenih knjiga; 

f) u ispunjavanju svih drugih dužnosti, koje se tiču muzejskih interesa. 

Kao što su kustosi, tako su samostalni u svome djelovanju muzejski 
bibliotekar i arhivar. 

Od preparatora se zahtijeva jedino da su vješti u svom poslu 
(preparatori  prirodnjačkih objekata, prehistorijskih nalaza, etnografskih 
predmeta, modela i t. d.). i 

Administraciju za sva odjeljenja vodi najstariji kustos, muzejski di- 
rektor. Direkciji su pridijeljena dva činovnika: jedan od njih je tajnik, 
koji upravlja direkcijskom kancelarijom, a drugi je manipulantni činovnik 
ujedno muzejski crtač. 

Svi se naučni radnici muzejski sastaju u sjednice, kad se radi o nji- 
hovim zajedničkim potrebama. 

God. 1889. pokrenut je muzejski naučni organ, dobro poznati »Gla- 
snik Zemaljskog muzeja« (u Bosni i Hercegovini), koji 
izlazi i dandanas. Po »Glasniku« je stekao Zem. muzej dobar glas i postao 
prvi, a i jedini naučni zavod u Bosni i Hercegovini. Prema programu ured- 
ništva u početku izlaženja ovoga naučnog časopisa trebalo bi da u njemu 
budu zastupane gotovo sve nauke; ali su neke discipline zbog slaba odziva 
pisaca i zbog apsorbiranja prostora drugim naukama posve izostale. 

Za suradnike »Glasnika« javilo se odmah u početku mnogo ljudi iz 
naroda, bez razlike vjere. Ovaj stručni časopis čitao se mnogo u zemlji, a 
doskora ga počeše tražiti i izvan zemlje i iz stranoga svijeta. Poslije mu 
pristupiše kao suradnici i poznati naučnjaci: Jagić, Ruvarac, Miklošić, K. 
Jireček, Bulić, Hoernes, Voldfich, Wilke, Brusina, Gorjanović-Kramberger, 
Beck-Manageta, Richter i dr. 

Da budu pristupni i stranom svijetu, koji se za njih sve intenzivnije 
interesirao, prevođeni su svi važniji članci iz »Glasnika« na njemački 
jezik i publicirani u »Wissenschaftliche Mitteilungen aus 
Bosnien und Hercegovina«. Svega je izašlo 13 velikih svezaka te ilustri- 
rane, uzorno uređivane publikacije, koju je do svoje smrti (god. 1916.) u 
Beču uređivao priznati arheolog, univerzitetski profesor Dr. Moritz Hoer- 
nes. Tako je naučni rad sarajevskih muzeja postao poznat i pristupan 
velikom krugu evropskih naučnjaka i gotovo svih evropskih, pa čak i ame- 
ričkih naučnih zavoda. Muzejska je biblioteka mogla tako stupiti u vezu 
zamjenom s gotovo svim evropskim akademijama i učenim društvima pa 
danas ima oko 12.500 djela. 


Iskopani predmeti kao i muzejski radovi na terenu pobudili su u stra- 
nom učenom svijetu napokon toliku pažnju, da je valjalo izlagati ih na 
izložbama u Parizu i Bruxellesu, a god. 1895. održati internacionalni arhe- 
ološki kongres u Sarajevu. 


Naučni rad Zem. muzeja vrlo je raznoličan, pa se ne može u ovom 
kratkom pregledu opširnije .prikazati. O tome opsežnom radu može se 
uvjeriti, tkogod samo prolista »Glasnik« od god. 1889.—1918. ili » Wissen- 
schaftliche Mitteilungen« od god. 1893.—1916. 


Najviše se proučavala prehistorija i klasična arheologija ovih zemalja 
pa prirodne nauke. Malo se istraživala naša prošlost u doba bosanske sa- 
mostalnosti i osmanlijskog gospodstva, pa je Sredovječna zbirka, koja još 
ni danas nema svoga kustosa, znatno zaostala za drugim, a mnogo se paž- 
nje obraćalo i etnografiji te antropologiji. Od prirodnih nauka najbolje 
su zastupane zoologija i botanika, a vrlo slabo geologija, geografija i mi- 
neralogija. Hrvatskom i srpskom literaturom, leksikografijom, umjetnošću, 
bibliografijom i statistikom malo se tko bavio. 

Pregled naučnoga rada po strukama do god. 1914. iznio je Dr. Vla- 
dimir Čorović u »Glasniku« za god. 1914. Tu je opširno protumačio po- 
stanak i razvoj muzeja i tako nam sačuvao sve važnije podatke iz njegove 
prošlosti. 

Naposljetku vrijedi istaći i imena onih ljudi, koji su stekli najviše za- 
sluga za proučavanje bilo koje grane muzejske. Tako se ističu na području: 

a) prehistorije i antropologije: Hoernes, Fiala, Truhelka 
i Weisbach, koji je posljednji pomnjivo proučavao prehistorijske lubanje 
sa Glasinca. Iskopavanja u Butmiru na Sarajevskom polju, na Glasincu 
pod Romanijom planinom i u D. Dolini kod Bos. Gradiške donijela su 
sjajnih rezultata (sl. 6., 7. i 8.). Za iskapavanja na Glasincu zaslužan je i 
Vejsil Ćurčić potonji kustos Etnografskog odjeljenja; 

b) klasične arheologije: 

Patsch je intenzivno proučavao rimske natpise, a Radimsky ostatke 
rimskih zgrada; 

.c) povijesti Bosne i Hercegovine u doba samostalnosti i turske 
uprave: Šišić, Thall6czy, Vuletić- Vukasović i Truhelka; 
d) etnografije s folklorom: Čurčić, Lilek, Zovko, Ivančević, De- 
lić i dr.; 
e) zoologije: Apfelbeck, Reiser i Bolkay; 
f) botanike: Protić, Maly i Fiala; 
g) geologije: Katzer. 


Za prikupljanje minerala i odlično uređenje Mineraloške zbirke naj- 
više je učinio rudarski satnik Radimsky, koji je sastavio i veliku zidnu 
kartu raširenosti minerala u zemlji. 


IV. NAUČNI RAD POSLIJE GOD. 1918. 


U naučnom se radu Zem. muzeja osjeća sve veća stagnacija zbog teš- 
kih financijskih prilika poslije svjetskoga rata. Sredstva za uzdržavanje mu- 
zeja, naučna putovanja i rad na terenu iz godine u godinu sve se više uma- 
njuje, tako da se danas više ne može o tome ni govoriti; zakon o zaštiti 
starina, zbog kojega je god. 1885. osnovano Arheološko društvo, a poslije 
i sam muzej, kao i personalno pitanje muzejskih činovnika još nije rije- 
šeno, a rješava se već od god. 1921. To su glavni razlozi, što se naučni rad 
poslije god. 1918. kreće u vrlo skromnim granicama, tako da nema sred- 
stava ni za izdavanje novih vodiča kroz pojedina odjeljenja, koji su po- 
trebni kako za domaće, tako i za strane posjetioce. Uza sve to pojedini su 
stručnjaci upregli sve svoje sile, da i tako mala sredstva što bolje iskoriste. 


Broj vanjskih suradnika »Glasnika« padao je iz godine u godinu, tako 
da je danas u glavnome ograničen na muzejske naučne radnike. 


Do god. 1920. izlazio je »Glasnik« u 4 sveske, god. 1922. 2 godišta 
samo u jednoj svesci.i to bez ilustracija. Od god. 1927. do danas izlazi 
u 2 poveće sveske na godinu, od kojih jedna sadrži članke iz prirodnih 
nauka, a druga iz historije, arheologije i etnografije. Svaki članak ima na 
kraju »rćsumć« na kojem tuđem jeziku, a budući da »Wissenschaftliche 
Mitteilungen« više ne izlaze, mogu se pojedini članci pisati i na kojem 
tuđem jeziku sa sadržajem na hrvatskom. 


Zasluga je prerano preminuloga kustosa Bolk4y-a, da su na nje- 
gov poticaj u novije doba osnovane »Novitates Musei Sarajevo- 
ensis«, po kojima Zem. muzej bar periodično dolazi u bliži kontakt sa 
stranim učenim svijetom. Taj vanredno plodni zoološki pisac osjećao je 
potrebu da se od slučaja do slučaja objelodane omanji aktuelni članci 
i rasprave iz različnih muzejskih struka na stranim jezicima, te se tako bar 
donekle popuni. praznina, koja je nastala, otkako su prestale izlaziti »Wiss. 
Mitt.« Dosada je izašlo i u svijet razaslato 9 sveščića tih »Novitates«. 

V. BOGDANOV, ZAGREB: 


HASAN KIKIĆ 


Postoji u suvremenoj hrvatskoj književnosti nekoliko neospornih i 
značajnih talenata, koji već godinama objavljuju svoje radove po razli- 
čnim časopisima, ali o kojima se unatoč njihovoj neobičnoj umjetničkoj 
nadarenosti ni jedamput još nije pisalo ozbiljnije samo zato, što se još 
nitko nije našao, tko bi njihovo umjetničko stvaranje izdao i u obliku 
posebne knjige. S druge strane izdavači stoje na stajalištu, da se u da- 
našnja teška vremena mogu izdavati samo poznati pisci, samo oni, o 
kojima se već pisalo. Ovakvim držanjem kritike i izdavača mnogi naš 
mlađi pisac doveden je u bezizlazan položaj i tu ostavljen samome sebi 
u ono najkritičnije vrijeme, kada mu je najpotrebnije da i pod osvjetlje- 
njem ozbiljne književne ocjene sagleda rezultate svojih napora i odredi 
svoj dalji put, kojim će poći sigurnije, s više pouzdanja i s manje za- 
lišnoga skretanja. Nema sumnje da je ovakvo stanje koliko apsurdna, 
toliko i štetna pojava našega suvremenog književnog života. ' 

Među takvim uistinu talentiranim suvremenim umjetnicima na jedno 
od prvih mjesta treba staviti Hasana Kikića. Njemu još nije štampana 
zbirka novela i nije mu još nitko izdao roman, pa ipak je i potrebno i 
vrijedno temeljnije razmotriti dosadašnje njegovo djelo.. Jer, radi se o 
piscu, koji je, i bez posebne svoje knjige, iznoseći nam već nekoliko 
godina stvari koje je vrijedno čuti, nesumnjivo dokazao da ima što da 
nam kaže, i da to svoje kazivanje umije da izrazi na sasvim rijedak 
umjetnički način. 

Umjetnički talenat Kikićev mogao se naslutiti već u prvim njegovim 
radovima, objavljivanim tamo negdje 1927. i 1928. Dovoljno je sjetiti se 
samo nekoliko njegovih opisa i uspjelih pjesničkih slika, pa da se jasno 
vidi njegova nesumnjiva umjetnička nadarenost. (»Jutro ne može kroz 
zavjese, zato čeka pa da suncem upre u pod i da se razrakoli poslije 
kišne noći, kao kokoš poslije nanosa«.., »Vozovi krenuše tako u isto vri- 
jeme, i polako, polako, baš kao što se noć spuštaše u Planini. Dahćući 
najprije oporo i naporno, prolajavajući s vremena na vrijeme (što odaje 
težinu tereta), lokomotive se napokon zahuktaše opustivši dužinom cijele 
kompozicije duge, iskricama iskićene perjanice«... »Tu noć pred zoru, 
shodno valjda fizičkim zakonima, prosu se nad Planinom pljusak. Usijane 
omore i borovi začrčaše pod tim pljuskom kao sirovo meso na žeravici«.) 

Ali Hasan Kikić, kojemu prvi, uglavnom folkloristički radovi (Dernek, 
Dova pod carskim trešnjama i dr.) i ne sadrže ništa drugo do ovakih 
uobličavanja vanjskih pojava i pjesničkih slika (začinjenih katkad s nešto 
erotike), nije ostao kod te svoje sposobnosti, nije se izgubio u onom tako 
čestom stvaranju slika radi slika, kod njega se to njegovo umijeće nije 

pretvorilo u samozadovoljno poigravanje svojim talentom. Zadovoljivši se 
isprva opisivanjem običaja bosanskih muslimana, oživljavanjem prirodnih 


ljepota i krajeva i crtanjem strasti, koja se javlja u jojkanju zdravih; 


momaka i u kretnjama sazrela, jedra djevojačkog tijela, — on je ubrzo 
napustio tu svoju folklorističku fazu (kojoj je glavno obilježje uobliča- 
vanje svega onoga vanjskog, na prvi pogled vidljivog šarenila bosanskog) 
i pristupio je umjetničkom obrađivanju nečega mnogo dubljeg i značaj- 
nijeg: prišao je teškom, mučnom životu seljačkih i radničkih masa, tra- 
ženju uzroka takvom stanju i nalaženju puta, koji će izvesti te goleme 
mase radnoga naroda iz one bijede, koja potresa svojom svakidašnjom 
tragičnošću. Odlučno prilaženje tom novom svijetu oslobodilo je sasvim 
Kikićevu umjetnost i onog solipsizma i egocentričnog subjektivizma, što 
se javlja u prvim njegovim pjesmama (Slike, Sinovi se vraćaju, 
Vraćanje i dr)“ I zato u Kikićevim djelima odmah poslije one prve, 
folklorističke faze nema više ni traga onoj umjetnikovoj okupiranosti 
samim sobom, svojim sitnim i beznačajnim zgodama i raspoloženjima, 
što je često jedini predmet pjesničke obrade onih pisaca, koji se 
nalaze u sitničarskoj i bezvrednoj malograđanskoj sredini kao u nekom 
zatvorenom krugu, gdje se umjetniku njegovo ja pričinja neobično važnim 
i gotovo jedino vrijednim sujetom umjetničkog uobličavanja. Kikićeve 
umjetničke inspiracije brzo su prekoračile taj egocentrični krug i zahva- 
tile u život hiljada radnika i sjekiraša po Goldbergovim Šumama i pila- 
nama, u gladovanja i u patnje čitavih seoskih naselja, u zbivanja po 
kaznionicama; i obrađujući takve teme, on kao da nam na samom početku 
te nove faze svoje umjetnosti dovikuje: ovo, što se tu oko mene zbiva u 
Životu tog radnog svijeta, toliko je važno, toliko je značajno i sudbo- 
nosno, da se moja ličnost, moje pjesničko ja, upoređeno s pan svega 
tog zbivanja, gubi kao nešto sasvim beznačajno, sitno. 

Prijelaz iz ove prve, folklorističke i subjektivističke faze u ovu drugu 
nije kod Kikića bio izvještačen. On tom novom svijetu svojih pjesničkih 
inspiracija nije prišao radi mode ili s dosade i želje za trenutačnom 
promjenom, nego je promatrajući životno zbivanje ovih naših dana, negdje 
duboko u sebi osjetio, da je.u svemu tome najbitnije i najsudbonosnije 
ono, što se događa u tim seljačkim i radničkim masama. Taj svijet nje- 
govih seljaka i radnika počeo je poput kakvog moćnog magneta sve više 
da ga privlači, sve jače da ga prikiva uza se i umjetnik je stao sve dublje 
da prodire u nj: prvo je opisivao ono, što je u tome svijetu na površini: 
samu tehniku fizičkog rada kao takva, zvukove, kretnje i figure radničke, 
a onda je sve dublje počeo da zalazi u suštinu toga življenja, da uočava 
smisao odnosa, koji postoje između tih radnih masa i ostalih društvenih 
slojeva: »Više nego jedanaest hiljada nadničara, koji od jutra do mraka 
kljuckaju, sjeckaju, napinju se, sve je to Goldbergovo, sve je to kupljeno 


.2 »Vijenac« godina 1927., 1928. . 

da mu se priginje, da se cijedi za njega, da mu stiče, stiče...« I u tom 
Kikićevu djelu iz godine u godinu sve se jasnije ocrtavaju ta dva suprotna 
svijeta sa svojim sve određenijim pogledima i psihologijom i sa sve od- 
lučnijim stavom jednoga naprama drugom. Na jednoj strani svijet rad- 
nika, u kome se polako rađa svijest o svom vlastitom položaju i svojoj 
histokijskoj ulozi, u kome sve više jača volja za ostvarenjem ljepšega, 
boljeg života, — a na drugoj strani svijet Goldberga i njegovih direktora, 
koji zauzimaju prema radnom narodu ovakav stav: »Kažem vam: radnik 
ne smije biti sit! Radnik mora željeti kruha, mora gladovati i vapiti! 
Jer samo takav će biti poslušan... I doklegod budu gladni, doklegod im 
pun želudac bude jedini ideal, dotle će biti dobri radnici, samo dotle. U 
protivnom... hehe! Zbogom gospodine Goldberže! Jer kad radnik jednog 
dana počne mućkati i o tome, kako bi još nešto i osim kruha dobio i 
stekao, onda on toga momenta postaje opasan i po Goldberga i po 
kapital.« 


Vrlo je karakteristično u tom razvoju Kikićeva umjetničkog stvaranja, 
da se zajedno s tom pojavom bitnijega, značajnijeg i punijeg sadržaja 
povećava i umjetnička vrijednost njegova djela. Dok su se u prvim nje- 
govim folklorističkim pričama i subjektivističkim pjesmama samo rijetko 


. javljala umjetnički dobra mjesta, te se u svim stvarima iz te prve faze 


autorov talenat mogao samo da naslućuje, dotle je prva uistinu dobra 
njegova pjesma »Krik božjih ljudi«, gdje je on po prvi put određeno 
progovorio o onom najbitnijem dijelu ljudskoga društva. 


Da molimo 

i da ove žuljane ruke sklopimo 

mi, pretovareni težinom nesnosnih udesa 
mi, cikom rođene dječice vezani 

za vrisak tvorničkih sirena - 

za tamnu podzemnost rudnika 

za lomot mašinskih točkova, 


Ne! 


Mi više klecat ne znamo 
jer Boga odavno nemamo. 


Da molimo? 

Ne, ; 

Krv naša mnogonapaćena 
vrisnut će do neba kad bilo, 
mi Boga moramo prestraviti 
tegotom svojih udesa... 

Do istoga se rezultata dolazi, ako se uporedi i proza iz one prve 
faze s potonjim njegovim radovima. Dok je u prvim njegovim pričama 
umjetnički najuspjelije reproduciranje prirodnih ljepota i vanjskih pojava, 
dotle se u ovori drugoru periodu njegova stvaranja javlja viša umjetnost 
izražavanja onih drktaja ljudske duše, koji se prenose i na nas, oživljuju 
i u nama iste osjećaje i rađaju onom unutarnjom toplinom i onim uzbu- 
đenjem, što ih samo pravi umjetnik zna da izazove. 

»Nikad nisam mogao pomisliti, da i ljudi mogu imati slatku riječ, 
nikad, nikad. O, zar se čovjek zbilja tako mijenja! 

Stražar se slučajno zaustavio pred Gospodinom Selenom kad smo mi 
istresali tute. Srećem se s brojem 9, čini mi se... jer kad mi šapnu, po- 
muti mi se, poigra... 

Druže! 

Druže! 

Od silne li želje za čovječjim glasom, od čega li? I kako sam samo: 
odvratio! O, o, o! Druže! druže! čovječe, zar imaš tako slatku riječ!« 

Druga bitna razlika između pomenute dvije razvojne faze Kikićeva. 
umjetničkog stvaranja nalazi se u ovome: dok se u prvim folklorističko- 
subjektivističkim radovima zapaža neko skakanje s predmeta na predmet 
i neka slučajnost u izboru tema, Što svjedoči o radu bez izvjesnog programa 
i sistema, dotle se u ovoj drugoj fazi stvara po jednom unaprijed odre- 
đenom planu. Gotovo svi radovi iz ovoga perioda grupiraju se oko dva 
centra i sve više izrastaju u dvije cjeline, zaokružuju se u dva ciklusa: 
ciklus »Platnih subota« i ciklus »Hrsuza«. Ti Kikićevi ciklusi, kako su 
zamišljeni i kako su dijelom već i ostvarivani,' reprezentiraju jednu sasvim 
neobičnu vrijednost najnovije hrvatske književnosti. Ni kod jednoga među 
našim najmlađim piscima ne nalazimo ovako široku koncepciju i ovako. 
programsko izgrađivanje umjetničkog djela u velike organske cjeline. 

Ali i bez obzira na to, Kikićeve »Platne subote« i njegovi »Hrsuzi« 
imaju i svoju apsolutnu vrijednost, i to s dva razloga: 1) to je gotovo 
prvi uspjeli pokušaj kod nas, da se za predmet u većem ciklusu uzmu one 
pozitivne sile društvene, koje su glavni nosioci daljeg razvoja i napretka; 
2) Kikić često uspijeva u tome, da glavnim junakom onoga socijalnog 
zbivanja, koje je izneseno u njegovu djelu, učini ne pojedince, nego ljud- 
ske zajednice: grupe radnika, seljačke mase i skupine robijaša. 


1 Iz »Platnih subota« objavljeni su dosad ovi odlomci: Poslije platnih 
subota (Književnik 1930.), Na balvanima (Hrvatska Revija 1930.), Šuma 
gori I. (Hrvatska Revija 1931.), Šuma gori II. (Hrvatska Revija 1932.); a 
iz »Hrsuza« ovi: Fenjer na posljednjem raspeću (Savremena hrvatska proza 
1980.), Drugo lice čovjekovo (S. K. Glasnik 1930.), Zgode o nasušnom 
hljebu (Hrvatsko Kolo za god. 1931.), U carskoj kaznioni (S. K. Glasnik 
god. 1932.). 

Istina, u tom njegovu iznošenju seljačkih i radničkih sudbina ima 
još katkad neke naivnosti, pokoja od njegovih scena zna se još izjaloviti 
u fantastičnost, katkada postaje razvijanje događaja prisiljeno, odviše ne- 
obično i tako nedovoljno uvjerljivo (pomahnitavanje Mrgudovo, pa po- 
ludjeli Mitruš i njegovo davljenje...), a postupci gdjekojega od: nje- 
govih lica nisu dovoljno obrazloženi (na pr. držanje direktora Štajnera 
i njegovo spremanje osvete kao i način njegova filozofiranja o svemu 
tome); drugiput opet koji sjekiraš njegov progovorit će riječima kakva 
lirski raspoloženog intelektualca (»Da ti samo možeš spoznati, kakvom ja 
strastvenošću volim ovu crnu, ovu duboku šumu, druže! Ja sam najveći 
ljubavnik, ja sam najgramzljiviji od svih ljubavnika!«); a sasvim rijetko 
zna se potkrasti i koja krupnija ideološka netočnost. (Tako na primjer u 
inače odličnom odlomku »Carska kazniona« Srećko Dobrović, jedan od 
iskrenih i poštenih predratnih nacionalnih boraca za slobodu, koji je za 
to svoje uvjerenje i stradavao vukući se po zatvorima, — izjavljuje u 
ovo naše vrijeme, kako je njegov san ostvaren). Sve te manje ili više 
znatne omaške Kikićeva prikazivanja (koje se u njegovu djelu nalaze sve 
više u nestajanju) ometaju doduše katkad prirodno, sugestivno razvijanje 
organskoga, istinitog zbivanja, — ali sve se one gube ispoređene s pozi- 
tivnim osobinama Kikićeva stvaranja, koje dolaze do svoga potpunog izraza 
u ova dva značajna njegova ciklusa o »Platnim subotama« i »Hrsuzima«. 
Jer na najboljim svojim stranicama Kikić je bolje nego itko drugi uspio 
da nam oživi gomile onoga radnog seljačkog naroda, koji napuštajući 
zbog bijede sve više selo stupa u redove najamnih radnika. On je nekako 
krvavo povezan sa sudbinom tih seljačkih masa, srastao je s njima, pre- 
tvorio se u jedan djelić njihov, koji organski, fizički osjeća svu muko- 
trpnost njihova življenja; u tom tako živo povezanom djeliću znažno otku- 
cavaju svi drhtaji, sve težnje, svi napori cjeline. I zato je Kikić uspio da 
u gomilama tih svojih seljaka otkrije ono, što mnogi naši prijašnji opi- 
sivači sela nisu ni naslućivali. Čitav jedan dotle nepoznat, nov svijet 
iznio nam je u svome djelu, i to je ono što čini glavni značaj njegov. 


Ma u kojoj prilici opisivao Kikić tu svoju gomilu, uvijek se osjeća, 
kako je neposredno povezan umjetnik s njome. Subotom, na primjer, 
kad pilanarski radnici primaju svoju nedjeljnu plaću u iznosu od stotri- 
deset i pet dinara, izgleda ovako: »Svaka platna subota na Goldbergovim 
pilanama liči na nešto što vrije, što u dubokoj nutrini krklja kao para 
u tijesnom kotlu... Čuti tako ta crna masa kako je steže jak gvozden obruč 
oko vrata, kao da je razbojnička šaka pipa po šiji. Ćuti tako taj dan 
kada je platna subota i kad se u žutoj kuverti, tankoj kao tanak list vidi 
savijena šestodnevna snaga svakog pojedinca...« A onda, poslije isplate, 
večerom, polazi povorka iscrpena sa pilana u svoja sela: »Upute se oni 
u dugom mrkom redu, pognuti i ćutljivi. Liče tako na dug vezan lanac 
robijaša koji idu na rad i ne smiju progovoriti ni jedne niti pogledati 

ma kud osim pred svoje noge... Fenjeri što se raznomjerno klate u 
desnicama... pred selom se gase jer ih tu upravo sreće zora.« 

Pa i život u tamnici, počevši od one muzike lanaca, koja je dana 
na savršen umjetnički način (Lanci naši ciliču ovakovu koračnicu: Cilin- 
ci-can Čin-či-li-čan), sve do prikazivanja one nove psihologije ljudi u 
lancima, sve je to dano istinito, uvjerljivo i potresno. Ili izražavanje dru- 
garske solidarnosti, što se javlja kod ljudi, koji su »pritiješnjeni istim 
udesom«: »Takvo drugarstvo ne nagovoreno ničim, ne probuđeno ni zdra- 
vicom ni nagovorom, niklo je nehotično iznutra kao žitno pero poslije kiše, 
prokljuvalo se u tom njihovu drugarenju rame uz rame, nedjeljama, mje- 
secima i godinama, pa izrasta i u najlagodnijem danu kao i u ovoj muko- 
trpnosti«. 

Kikić je neobično vjerno znao izraziti sav onaj preobražaj, koji na- 
staje u čovjeku rađanjem snažne svijesti o društvu i o životu, preokret 
onaj, koji nastaje u pojedincu s javljanjem ozbiljne, odlučne borbenosti 
za dobro cjeline. (»Mrk i štur kao osuđenik teškim korakom hoda gore 
* dolje... vidi se da teše u sebi nešto, što ga čini drugojačijim no dosad — 
bi rekao surovijim, okrutnijim ili nesmiljenijim«). Tu su i pojave prvoga 
revolta u gomili, onoga, koji je još uperen protiv pojedinih ličnosti na 
protivničkoj strani. Jedan od njegovih gladnih i prevarenih seljaka ovako 
daje izraza svojim osjećajima, koji ga obuzimaju kad ugleda buržujsku 
figuru Goldbergovu, kako se pomalja kroz automobilsko okno: »Osjetim 
tada neki čudni prevrat u cijeloj nutrini svojoj, neko mutljanje slično pro- 
ključalom kotlu na vatri. Reže, druže, nešto po meni kao oštar dvorezac, 
sili me na neke psovke, gadne i uvredljive«. 

Kikićeve gomile uvijek su žive i tamo negdje na dnu svome uskome- 
šane. Četiri hiljade pilanskih radnika i preko šest hiljada šumskih sjeki- 
raša i capinaša (a te hiljade zapravo su glavni junak »Platnih subota«) 
nalaze se u pokretu. Kretanje u tim radničko-seljačkim gomilama još je 
sasvim sporo i jedva primjetno. To je početak tihoga, sasvim tihog ali 
nezaustavljivog kretanja, kakvim polazi lavina ili kolos lokomotive, kao i 
sve ono što u sebi nosi golemu nesavladljivu snagu. Kikić je kao malo tko 
uočio tu živu snagu, koja se krije u tim seljačkim gomilama i na više mje- 
sta znao ju je majstorski izraziti. Doduše, ta je snaga u dosadašnjem Ki- 
kićevu djelu često još slijepa, a rezultati njena izbijanja katkad su ja- 
lovi. (Spaljivanje pilana i rušenje direktorskih stanova). Ali ako su igdje 
»neuspjesi stupovi uspjeha«, onda su to oni ovdje, izraženi u istinitu, 
uvjerljivu umjetničkom djelu. Zaključak, koje ono nameće tim masama, 
ovo je: vidimo, snaga smo, ali prvi naš put bio je pogrješan; mi možemo 
sve, samo treba da pođemo drugim, pravim putem. 

I sve se više javljaju oni, koji jasno vide, da istinski uzrok zlu nije 
u fabričkim zgradama i direktorskim stanovima ni u pojedinim ličnostima, 
nego sasvim drugdje. 

Na taj način ti Kikićevi seljaci i radnici postaju polako subjekt u 
ovom našem događanju: oni svijesno uzimaju svoju sudbinu u vlastite 
ruke i sve više počinju sami da odlučuju o njoj. A to je ono novo, što 
nam Kikić otkriva u tim seljačkim masama i što čini da njegovo umjet- 
ničko stvaranje ne ide više iza vremena (kako je to često slučaj kod mno- 
gih suvremenih pisaca), nego uporedo s njim, korak u korak sa zbivanjem 
naših dana. Ono, što nam on iznosi u svojim »Platnim subotama« i u 
»Hrsuzima«, to nije više prošlost, nego sadašnjost. Uhvatiti korijen u tom 
najbitnijem dijelu društvenom, poći naporedo s njim, ukopčati se u sa- 
dašnji tok njegova zbivanja, to je ono, što tako teško polazi za rukom 
onim našim umjetnicima iz građanskih i malograđanskih redova, koji go- 
tovo uvijek polovno prilaze tom novom svijetu, iako su inače ispunjeni 
iskrenim simpatijama prema njemu. Te polovnosti kod Kikića nema i ne 
postoji sumnja, da je među svim najmlađim našim piscima on najviše 
uspio da se ukopča u taj novi svijet, što ga obrađuje u svome djelu. 


U zrelijoj, sadašnjoj fazi svoga razvoja, Kikićevo stvaranje ispunjeno 
je i snažnim aktivističkim optimizmom. Kad nam on opisujući svoje selo 
iznosi prirodno i uvjerljivo ono trezveno filozofiranje, što ga na selu rađa 
glad i patnja: misli one čvrste, odlučne i neumoljive, koje su toliko snažne 
da režu svojom oštrinom i jasnoćom — u čitaču se javlja neka nesavladljiva 
vjera, da će te misli jednom morati da pobijede, da će neotklonjivo pri- 
donijeti likvidiranju bijede i izgrađivanju novoga života. (Vidi na pri- 
mjer odlomak »Zgode o nasušnom hljebu« u H. Kolu za 1981. g.). I u tam- 
nici, sred robijaških lanaca, izbija i .grije to optimističko vjerovanje u 
mogućnost, u neminovnost stvaranja jednoga boljeg života. Njegovi robi- 
jaši (među njima i politički), koji na prinudnom radu ruše brijeg da bi 
se na njegovu mjestu podigle tračnice, ispunjeni su ovim osjećajem: »Mi 
svi na ovome obronku smo radnici, koji gaze nogama sve ono, što su sru- 
šili — i koji ruše jedno da nazidaju drugo. O, to ćemo mi biti arhitekti! 
Gospodine apsandžijo, mi ćemo biti arhitekti! Znaš li ti, šta su to arhi- 
tekti?« I tu u tamnici odjekuju riječi, koje imaju čudnu moć da tako neo- 
doljivo pozivaju u novi život (»Ježimo se od tih njegovih riječi, jer on 
govori o nekom rušenju, pa onda opet o nekom građenju, o nekim lju- 
dima, ljudima, ljudima — toliko ih spominje«). 


U »Mrkaljuškom oslobođenju« seljačka sirotinja propada, beg je pot- 
puno satire i goni s oranica mrkaljuških, ona napušta svoje selo i polazi 
da se potuca po svijetu. Ali, i ako je to zadnja scena u ovoj noveli, tu 
s tim potucanjem otjeranih Mrkaljušana još ništa nije svršeno. Šta više: 
kao da sč tu tek počinje ono pravo. Oni će se potucati po svijetu u bijedi 
i gladi, ali tom njihovu potucanju mora doći kraj. U posljednjim riječima 
ove odlične novele ima nešto proročanskog: »Mrkaljušani ne će više ni- 
kada doći na to gumno ni u Mrkaljušu, oni će hodati nij kao bes- 
kućnici sve do nečijega sudnjeg dana«. 

Taj aktivistički optimizam Kikićeva djela nikad nije tražen, on uvijek 
organski izvire iz. onoga uvjerljivo iznesenog realnog zbivanja. 

Na završetku spomenut ćemo samo dvije-tri karakterističnije osobine 
Kikićeva stila. Često, u najboljim njegovim radovima, taj stil Kikićev pod- 
sjeća na čovjeka, koji je iznenada doživio nešto krupno, sudbonosno i koji 
želi to da nam izrazi, ali je toliko potresen i uzbuđen golemošću toga svog 
doživljaja, da. mu se prve riječi pretvaraju u nerazgovijetno mrmljanje 
slično nekom polubunilu, — dok odjednom gromko ne grune jedna jedina 
rečenica, kojom se onda izrazi sve. To doživljeno, emocionalno, toliko je 
kod Kikića snažno, da ga zna gotovo hipnotizirati, i tako on ide kao zača- 
ran za tom. svojom emocijom, koja zauzima središte njegova stvaranja, 
koja se pretvara u ono, što je jedino glavno i zbog čega se jedino i piše. 
Zanesen tim glavnim momentom, koji mu uvijek lebdi pred očima, sav 
zauzet njegovim izražavanjem, Kikić kao da na ostale detalje svoga djela 
ne obraća nikakvu pažnju. Njegove rečenice provaljuju jedna za drugom 
bez reda, katkad nedovoljno jasne i gotovo uvijek neuglađene, naviru ri- 
ječi kao pomahnitale, — i dok čitate one prve, uvodne stranice, dođe vam 
da se zapitate: kud se to taj čovjek zahuktao, zanio, što mrmlja, kuda je 
zaglavinjao — a onda, gotovo već i pod kraj, sine ono glavno, provaljuje 
ona srž svega i vama sve postaje jasno i čini vam se, da se taj glavni mo- 
ment, koji je dan s toliko emotivne, sugestivne snage, ne bi ni mogao da 
izrazi na drugi koji način. A sve to svjedoči o neobično snažnu doživlja- 
vanju onoga o čemu se piše i o rijetkoj jednoj neposrednosti izražava- 
nja. Istaknut ćemo ovdje još samo jednu osobinu Kikićeva načina pisanja: 
onu danas toliko dragocjenu sposobnost simboličnoga izlaganja. Odlomak 
»U carskoj kaznioni« reprezentira u ovom pogledu pravo malo remek- 
djelo. »Sjećam se ovako nekih idiličnih mjesta u starim romanima. Bože, 
i mi smo ti neka idila, mi robijaši... tako, mirni smo, krotki kao jag- 
njad, kao neko zatišje, kao zavjetrina. Jer evo drug Coco ima tako široka 
ramena, Mitruš ima snažne mišice, Kojadin ima divovske šake... svi tako 
redom. O, zbilja smo mi jedno idilično zatišje! kao u nekom starom ro- 
manu. 

Gospodine Selene (apsandžija), mi smo jagnjad! 

Gospodine Selene, da mi nismo ovaki, tebe bi davno, davno nestalo!« 

U jeziku Kikićevu ima gdjekada mnogo sirove, grube snage. Ruši se 
katkada taj njegov jezik i survava, kao oni njegovi balvani, i obara, krši 
i buči divlje, kao snaga onih koje opisuje. 

Djelo Hasana Kikića, jednoga od onih talentiranih mlađih pisaca koji 
ni poslije šest godina uspjeloga stvaranja nema još nijedne izdane knjige 
ni ozbiljno pisane ocjene o sebi, glasno govori o tome, koliko je neo- 
pravdano zapostavljanje, na koje nailazi i kod kritike i kod izdavača ona 


najmlađa hrvatska književnost, koja je često i sadržajem svojim najsuvre- 


menija, i u kojoj ima mnogo istinske, prave umjetničke vrijednosti. 

DR IVO HERGEŠIĆ, ZAGREB 


MILIVOJ UZELAC I VILKO GECAN 


Među »mladima«, koji su se pred deset-petnaest godina pojavili .prvi 
put u našem umjetničkom životu, Milivoj Uzelac je bez sumnje najjači. 
Ono nekoliko godina, što je radio isključivo u Zagrebu, snažno je utje- 
cao na svoje drugove. Impresionirao ih je svojim temperamentom, lako- 
ćom stvaranja i nepresušnim »idejama«. Bujan i bogat. talenat, koji mnogo 
ne filozofira i ne traži neko ideološko opravdanje svome radu, nego slika 
impulzivno, neposredno, živo. Ove kvalitete pribavile su mu i naklonost 
publike, osobito mlađega dijela, dok su drugi — kolege ili kritičari — 
jače opažali neke nedostatke, koji izviru baš iz .spomenutih odlika. Jer 
nema svijetla bez sjene, a najljepše vrline i odlike treba redovno otkupiti 
određenim manama ili nedostacima. 

Uzelac je i prije svoga definitivnoga dlaka u Paris što no riječ »vo- 
dio«,y a u Parizu se njegov talenat obilno rascvao, kako se uostalom mo- 
glo i predvidjeti. Svojim slikarskim sklonostima tendirao je i prije »pari- 
skoj školi«, koja na iskustvima velikih impresionista osniva svoj kolori- 
zam. No Uzelac je doživio razne utjecaje. 

Došavši iz Bosne na Umjetničku akademiju u Zagrebu, Uzelac je 
učio neko vrijeme kod Crnčića, ali je prije reda zbog neke afere naglo 
prekinuo ovaj studij. Već se onda jasno očitovao Uzelčev neobuzdani tem- 
peramenat, koji se manifestira podjednako u likovnom stvaranju i privat- 
nom životu. Pariska bohemska kronika i gosti »Kupole« ili Cafć du D&me 
znali bi o tome svašta pričati! - 

Kad je buknuo rat, Uzelac morade u vojnike. No vojna služba mu je 
doskora .dodijala, pa je usred rata (god. 1916:) pobjegao u Prag, gdje je 
ostao dvije godine. Skrivajući se od vojnih vlasti marljivo studira. Uči 
kod glasovitoga češkog slikara Preislera, koji je Uzelcu pribavio solidnu 
slikarsku naobrazbu. Prava je sreća, što se Uzelac zarana namjerio na 
vrsnoga pedagoga, koji je kako tako on bujni njegov talenat i 
naučio ga slikarskom zanatu. 

God. 1919. izlaže Milivoj Uzelac prviput u Proljetnom Salonu. i od- 
onda stalno sudjeluje u priredbama Proljetnog Salona sve do 1923. Ovim 
svojim radovima (od kojih se mnogi nipošto ne doimlju početnički) za- 
svjedočio je Uzelac svoju veliku nadarenost dokazavši ujedno, da je sja- 
jan dekorater i da voli improvizirati. Od stranih utjecaja prima Uzelac u 
to doba kubizam i površno ga primjenjuje, a kubističke tekovine služe mu, 
da postigne dekorativne efekte. 

Iz ove prve periode Uzelčeva rada ističu se neke mrtve prirode i 


“krajolici, ali naročito figuralne kompozicije i portreti: »U atelićru« (Gecan, 


Uzelac.i model), »Portret sa krastavcima«, »Portret gđe S.«,y »Venera iz 
predgrađa«, i drugo. »Berba« (autoportret sa suprugom) možda je naj- 

bolje djelo prijašnje Uzelčeve periode, kojom je mladi slikar pobudio 
velike nade. 

= Uzelac je vrlo dobar ilustrator: njegove ilustracije nekim Krležinim 
povelama znače važnu etapu u razvoju hrvatske ilustrativne umjetnosti, 
U najnovije doba ilustrirao je u Parizu jedan sportsko-mondeni album 
i stekao zasluženo priznanje. Ovi akvareli (zapravo gouache) prava su 
remek-djelca, koja se odlikuju sigurnošću linije, ukusnom raspodjelom 
boja i drskom nekom elegancijom. 

Uzelac je izrazito dekorativan talenat. Izradio je velik broj dekora- 
cija za privatne stanove u Zagrebu (»četiri godišnja doba«), a u Parizu 
je nedavno dekorirao grill-room u Sportskoj palači (Palais des sports 
d'hiver). Slikao je na cinku posebnom jednom tehnikom, koja je u kratko 
vrijeme postala toliko popularna, da je o njoj progovorio i pariski »Illu- 
stration« u svome oglasnom dijelu. Sve Uzelčeve dekoracije odlikuju se 
poznatom njegovom invencioznošću i lakoćom. Ploština je raščlanjena do- 
bro komponiranim skupovima, a boje vješto usklađene. Siva pozadina veže 
sve boje u čvrstu cjelinu. 

U Parizu je Uzelac postigao rezultate, na kojima mu i strani i domaći 
slikari mogu zavidjeti. Ne samo da je znatno obogatio svoj likovni hori- 
zont, izoštrio oko i upotpunio tehničko znanje; progurao se u red onih 
rijetkih stranaca, koji su stekli čvrste pozicije i poznato ime. Uz Poljaka 
Menkesa, Talijana Campiglija, Madžara Kisslinga i Švajcarca Giacomet- 
tija ponosi se kozmopolitska »Ecole de Paris« i Hrvatom Uzelcem, koji je 
postigao renome, kakav naš Kraljević, a kamoli Račić, nije ni slutio. 

Kakogod rado bilježimo ove uspjehe svoga zemljaka (koji — mimo- 
gred spomenuto — nije nikada zatajio svoje hrvatsko podrijetlo) ipak 
treba požaliti, što se Milivoj Uzelac tako savršeno udomaćio u Parizu i 
prekinuo tako reći sav kontakt sa domaćim svijetom. Uzelac u Zagrebu 
već odavna nije izlagao, a njegove reprodukcije gledali smo posljednjih 
godina više u stranim listovima, negoli u domaćim. A bilo kako mu drago 
— bila bi vječna šteta — da se ovakav rođen i jak talenat utopi posve 


u stranome ambijentu i da za volju kozmopolitskih uspjeha odnemari po- 


sve domaći izraz. Jer u tom slučaju mogao bi postati samo genijalni 
epigon i dekadentni virtuoz, a uvjereni smo, da Milivoj Uzelac može i 
mora postići nešto više! 

Treća generacija modernih hrvatskih slikara (kojoj pripada i Uzelac) 
nastavlja na prve naše impresioniste, kojima se direktno pridružuje Becić 
i Babić. Nakon »prvog terceta« (Babić): Račić-Kraljević-Becić javlja se 
još za vrijeme rata grupa mladih slikara, koji su također pripadnici pa- 
riske orijentacije, mada se u njihovim djelima ogledaju i drugi utjecaji 
(njemački ekspresionizam, školovanje u Pragu). Premda imaju neka za- 
jednička obilježja, ipak se ti mladi ljudi već u početku prilično razlikuju 
i temperamentom i sposobnostima. Dok Uzelac naprosto sipa i razbacuje 
svoj talenat, Varlaj (1895.) pomno i mučno izrađuje svoje krajolike, ne- 

umorno dotjeruje i nastoji, kako bi mu djelo ispalo što savršenije. Gecan 


. (1894.), Uzelčev drug još iz srednje škole, je temperamentniji. Njegov 


ocuvre je raznoličniji. U svom likovnom razvitku prošao je Gecan različne 


. feze, a još uvijek se razvija. Trepše (1897.) je slično započeo, — ali je 


ostao vjeran osnovnoj dekorativnoj noti i nije se razvio u pravcu »čistoga 
slikarstva«. Značajan je njegov scenografski rad. 

Uzelac, Trepše, Varlaj i Gecan naša su slikarska avant-garda pred 
deset. godina. Danas to nije više nikakova likovna grupa, jer je svaki 
pojedinac krenuo svojim putem radeći uz to u drukčijem milieuu. Ostala 
je možda samo drugarska veza, sentimentalno sjećanje na lijepa vremena 
neposredno poslije rata, kad je svijet bio mlad i kad još nije bilo krize. 

Po svom likovnom naziranju najbliži su danas Uzelac i Gecan, ma 
koliko se inače razilaze u temperamentu, sklonostima i kapacitetom. Gecan 
i Uzelac su odavna vjerni druzi: u srednjoškolskim klupama pokušali su 
istodobno kopirati jednu Teniersovu sliku, koju su pronašli u nekom nje- 
mačkom »Kunstkalenderu«. Od onda su svašta proživjeli, svaki za sebe. 
Uzelac se sretno namjerio na Preislera u Pragu i stekao zarana solidnu 
slikarsku naobrazbu. Njegov je razvoj jednostavan, gotovo linearan. Gecan 
je dugo lutao i tražio svoj likovni izražaj. A raznoliki tuđi uzori po- 
služili su _mu, da bi prepoznao sebe i vratio se pravim svojim sklonostima. 
Kao srednjoškolac učio je privatno kod Krizmana, a onda je otišao u 
Miinchen Hacklu i Herterichu. 

Dolazi rat, a Gecan se jednoga dana nađe na Siciliji kao tali- 
janski zarobljenik. Tu su nastali grafički ciklusi »Sicilija« i »Ropstvo«. 
Onda kratka idila: Rim, renesansa, Rafaelove Stanze, Sixtina. Onda opet 
fronta. Na solunskom bojištu crta Gecan onako usput makedonske mana- 
stire, a tek što je svršio rat, žuri se u Prag, gdje ostaje tri godine. U 
Pragu izrađuje treći grafički ciklus — »Klinika«. Te stvari odaju utjecaj 
Alfreda Kubina, koji je svojim fantazmagorijama očarao tadašnju mla- 
dost baš kao danas socijalna grafika. G. Grosza ili Masereela. Iz Praga 
odlazi Gecan u Berlin (1923.), da uči slikanje na staklu. Radi kod arhi- 
tekta Muthesiusa. Slikanjem na staklu bavi se i u Americi (New York 
1924. Chicago 1926.). Onda otkriva prviput Pariz, gdje revno pohađa 
Louyre i studira Rubensa, Delacroixa, Maneta. Iz Pariza odlazi ponovno 
u Ameriku i ostaje ondje nekoliko godina. Sada se vratio opet kući nakon 
duga izbivanja zadržavši se na povratku godinu dana u Parizu, gdje se 
— po vlastitom priznanju — umjetnički preporodio. Moderno francusko 
slikarstvo upoznao je Gecan zapravo već u New Yorku. Tu su se za vri- 
jeme njegova boravka obredale brojne reprezentativne izložbe: Renoir, 
Monet, Cćzanne, Van Gogh, Matisse. 

Henri Matisse je od sada Gecanov (i ne samo Gecanov!) ideal, a nje- 
gova slikarska orijentacija je izrazito koloristička. Socijalno uvjerenje 
smatra Vilko Gecan nečim privatnim, uvjeren, da ni najpoštenije »ljevi- 
čarstvo« ne isključuje likovni Fart-pour-Vart. Ali Gecan nije suhi larpur- 

lartist. On je pjesnik, a fini senzibilitet je glavna odlika njegovih pejsaža 
i nature morte. Jedan cvijet u vazi (»Gladiola«) poetizira čitavu okolinu 
i doimlje se poput lirske pjesme. A Gecanovi krajolici iz New Yorka 
pokazuju, kako ovaj umjetnik uporno traži, ma živio i u velegradu, tihe 
neke kutiće u božjoj prirodi, gdje se može mirno i nesmetano snatriti. 
Zato i ne slika američke buildinge, nego »Vrbe na Hudsonu«, stare kuće 
Greenwich Village-a i melanholični neki štimung iz Chicaga. Neka »staro- 
modno«-istančana nota provijava ove pejsaže, koji gledaoca podsjećaju 
na Dickensove romane. Poetični realizam, ali pošteni realizam, koji ne 
bježi od objekta. Gecanove mrtve prirode odavaju solidno opažanje i 
direktno razračunavanje s predmetom, a ciklus akvarela s mora svjedoči, 
kako Gecan vjerno opaža i reproducira svaki detalj i oživljuje ga svojom 
simpatijom. Anglo-saski smisao za realnost pomiješan slavenskom topli- 
nom. »Neue Sachlichkeit«! Mjesto elegičnoga riječnog štimunga sa Hudsona 
— duva nam ovdje u lice slani morski vjetar, a široki horizonti mame 
na daleka putovanja. U sve one zemlje, koje će Vilko Gecan još otkriti, 
nakon što je otkrio Australiju, sjevernu Ameriku i pola Evrope. 

Gecan je redovno izlagao u Proljetnom Salonu od 1919. do 1924., a 
priredio je u Zagrebu i jednu kolektivnu izložbu prije svoga odlaska u 
Ameriku. U Americi je izlagao u više navrata (Art Center u New Yorku 
1929.), a ubrao je lijepih uspjeha. Ove jeseni je priredio u Zagrebu u 
Salonu Ullrich drugu kolektivnu izložbu. 

Ako uporedimo na koncu još jednom pojavu Uzelca i pojavu Gecana, 
morat ćemo priznati, da je Uzelac jači, bujniji, elementarniji, a Gecan 
diskretniji i često solidniji. Uzelčev razvoj teče mirno i sigurno — Gecan 
mnogo vrluda i često koleba. Uzelac je od prirode spontaniji, Gecan je 
refleksivan. On je siromašniji od Uzelca, ali mirniji i uporniji u svome 
nastojanju. Uzelac je u svome preobilju i stvaralačkom elanu nemiran i 
gotovo konvulzivan; Gecan je sređeniji. Uzelcu je najbliže dekorativno 
skvaćanje; Gecan ne voli dekorativno slikarstvo (premalo mu je intimno) 
i smatra ga primijenjenom umjetnošću. Takova primijenjena umjetnost 
je i slikanje na staklu, koje Gecan toliko kultivira. 

Donoseći nekoliko reprodukcija Uzelčevih i Gecanovih djela »Hrvat- 
sko Kolo« hoće da ove godine istakne rad ove dvojice slikara i upozori 
najširu javnost na dvije markantne pojave suvremenoga hrvatskoga sli- 
karstva, koje — hvala Bogu — obiluje vrijednim talentima. Na nama je, 
da ovim talentima omogućimo dalji razvoj i što obilniju djelatnost! 


Uilko Gecan — crteži (vinjete) na str. 23, 202 
Uladimir Becić — crteži (vinjete) na str. 35, 133, 149 

Roditelji kupuju kćerki gramofon za božićni dar . 


Sastanak sa zimom 
Ivan Kovačić: 
Seoski prebjezi 
Noćni smetlar... 4, 
Uladimir Jurčić: 
Pismonošin refren 
Ulična skica 
Želimir Gumhalter: 
Livada 
Moj dragi! 
Slavko Batušić: 
Kroz sjeverne zemlje i gradove 
Ljubo Babić ml: 
Dijete i likovni život 
Filib Lukas: 
Problem Dalekog Istoka 
Dr. Mihovil Mandić: 
Zemaljski muzej u Sarajevu 
U. Bogdanov: 
Hasan Kikić 
Dr. Ivo Hergešić: 
Milivoj Uzelac i Vilko Gecan 

